
Prefaţă 


„Mircea I, acest prototip luminos şi al artei 
războinice şi al celei diplomatice la români, n-a 
gindit toată viața lui decit la menținerea ne- 
atirnării“* 


(Mihai Eminescu) 


Cartea de faţă constituie un cald și respectuos omagiu adus 
voievodului Mircea cel Mare (23 septembrie 1386 — 31 
ianuarie 1418) la împlinirea a 600 de ani de la urcarea sa pe 
tronul Ţării Românești. Figură glorioasă a trecutului nostru, 
Mircea cel Mare a devenit, odată cu trecerea timpului, un simbol 
luminos al luptei poporului român pentru apărarea libertăţii 
și independenţei patriei. 

Autorii s-au străduit să prezinte cititorilor acestui volum o 
imagine cît mai completă asupra epocii și personalității lui 
Mircea cel Mare, utilizînd în acest scop întreaga literatură 
istorică, mai veche şi mai nouă, dedicată acestei epoci glorioase 
din trecutul poporului român. Ei au insistat mai îndelung 
asupra unor aspecte mai puţin cunoscute sau controversate și 
au trecut mai repede peste cele mai bine elucidate de precursorii 
lor. 

ABREVIERILE FOLOSITE 


AARMSI = Analele Academiei Române, Memoriile Secţiei istorice 
BCMI = Buletinul Comisiunii Monumentelor istorice 
BMI = Buletinul Monumentelor istorice 

BOR = Biserica Ortodoxă Română 

DIR = Documente privind istoria României 

DRH = Documenta Romaniae Historica 

FHDR = Fontes Historiae Daco-Romanae 

G.B. = Glasul Bisericii 

MO = Mitropolia Olteniei 

RA = Revista arhivelor 

RHSEE = Revue historique du Sud-Est Européen 

RI = Revista istorică 

RIR = Revista istorică română 

R.Ist. = Revista de istorie 

RMM = Revista Monumente şi Muzee 

RRH = Revue roumaine d'histoire 

RRHA = Revue roumaine d'histoire de Part 

SCIA = Studii şi cercetări de istoria artei 

SCIV = Studii şi cercetări de istorie veche 

SMIM = Studii şi materiale de istorie medie 

SMIMM = Studii gi materiale de istorie şi muzeografie militară 

PARTEAI 


FAMILIA 
LUI MIRCEA CEL MARE. 
ÎNCEPUTUL DOMNIEI 


CAPITOLUL 1 


PREDECESORI, PĂRINŢI, FRAŢI, SOŢII, COPII. 
MIRCEA DOMN 


Predecesorii lui Mircea cel Mare. Întemeiată ca stat feudal pe 
teritoriul dintre Carpaţii meridionali și Dunăre, la cumpăna dintre 
veacurile al XIII-lea și al XIV-lea, Țara Românească, — denumită 
în unele izvoare bizantine ale vremii, Ungrovlahia !, iar în cele latinești 
Terra Transalpina ori Wlachia (Walachia) ? —, în urma strălucitei 
victorii obținute în 1330 la Posada, asupra oastei maghiare, condusă 
chiar de regele Carol Robert de Anjou (1308—1342), de către armata 
de păstori și ţărani români a lui Basarab I „Întemeietorul“ (c. 1310— 
1352), şi-a cîştigat independența, devenind astfel o ţară cu totul de 
sine stătătoare. În acest moment, cum se vede, ea era condusă de 
„Marele Voievod““ Basarab, fiul lui Tihomir (Tugomir) (ce. 1290— 
c. 1310), care, la rîndu-i, era, se pare, fiul lui Seneslau, cel amintit 
în diploma Cavalerilor Ioaniți din anul 12473. Avea la cîrmă, prin 
urmare, un domn, care rezida în „vechiul scaun de la Argeș, unde 
stătuseră strămoşii, — voievozi locali de dinainte de întemeiere —“* 
şi care, potrivit unora din informaţiile documentare ale vremii și 


1 Pentru această denumire, să se vadă: F.H.D.R,, IV (Scriitori şi acte bizantine. Secolele 
IV-—XV), Bucureşti, 1982, p. 196—197, 198—199, 200—201, 202—203, 204—205, 208—209. 
V. şi F.H.D.R., III (Scriitori bizantini, secolele XI—XIV), Bucureşti, 1975, p. 482—483, unde 
se publică un fragment din Istoria exîmpăratului Ioan VI Cantacuzino, în care acesta arată că 
în anul 1323 ţarul bulgarilor Mihail III (1323—1330) a fost ajutat să-și ocupe tronul și de 
„„ungrovlahi““. Era pentru prima oară, pe cît se cunoaște, cînd românii erau amintiți cu această 
denumire, 

2 Pentru o astfel de denumire, să se vadă: E. Hurmuzaki-N,. Densușianu, Documente 
privitoare la Istoria Românilor, I, (1346—1450 ), Bucureşti, 1898, p. 35 (nr. XXVII), 158 (nr. 
CXXII), 159 (nr. CXXII), 194 (nr. CXLIII). 

3 Pe cît cunosc, în literatura română de specialitate, pentru ultima oară această diplomă 
s-a publicat integral în anul 1977, în D.R.H.,D., Relaţii între țările române, I (1222—1456), 
București, 1977, p. 23, 26 (aci e amintit: Seneslau). 

ţinîndu-se seama de calitatea deosebită, — sub toate aspectele: 
materiale, tehnică ș.a. —, a valoroaselor piese vestimentare şi de 
podoabă descoperite în primul pătrar al acestui curgător veac în 
biserica Domnească de la Curtea de Argeș, se poate înţelege că el, 
domnul, era „bogat și puternic“, purtîind „diademă de perle, brîu 
cu încheietoare de aur și inele cu pietre scumpe““. În afară de acestea, 
precum se știe, „oastea sa se măsurase, adeta cu izbîndă, cu cea 
ungurească, iar stăpînitorii din Sudul Dunării, în treburile cărora se 
amestecase nu o dată, îi căutau prietenia şi se bucurau să se înrudească 
cu familia lui“ $, 

După „ctitorul de ţară“*, care a fost Basarab, în continuare, 
scaunul domnesc de la Argeş a fost ocupat mai întîi de fiul său, 
Nicolae- Alexandru Basarab (1352—1364) şi apoi de nepoți și de 
strănepoţi. Unul dintre aceştia din urmă a fost Mircea cel Mare, 
cel căruia i se închină cartea de faţă. Ceilalţi șezători pe tronul voie- 
vodal al ţării de dinainte de acesta, începînd de la anul 1364, cînd 
s-a încheiat domnia primului urmaș al lui Basarab I, au fost: Vladislav- 
Vlaicu (1364 — e. 1377), Radu I (c. 1377 — c. 1383) şi Dan I 
(c. 1383—1386 ), el, Mircea, fiind astfel al cincilea succesor al Înteme- 
ietorului la conducerea Țării Românești. Toți aceștia, fiind vorba, 
desigur, de un stat proaspăt constituit, „au început a-și tocmi și 
a-şi îndrepta ţara cu judeţe, cu judecători (cu boierii) și cu altele 
ce erau de folosul domniei și a ţării“ 5, reușind, cu adevărat, să facă 
din aceasta un stat feudal puternic, neatîrnat, prosper din punct de 
vedere economic, respectat și apreciat în mijlocul popoarelor din 
partea răsăriteană a Europei. 


Părinţii lui Mircea cel Mare. Revenind la eroul nostru, vom 
aminti că este fiul lui Radu I Basarab, el însuși numindu-l pe acesta 
„Sfînt răposatul părintele Domniei mele Io Radu Voievod“ 56, iar 
fiul său, al lui Mircea, Vlad Dracul (1436—1442; 1443—1446), 
precizînd la rîndu-i că „Radul Voievod““ este „sfîntrăposatul părin- 
tele părintelui meu Mircea Voievod““ 7. Menționăm că în unele acte 


4 Cf. P. P. Panaitescu, Mircea cel Bătrin, Bucureşti (Casa Școalelor) 1944, p. 40. 

5, Cf. Radu Popescu Vornicu', Istoriile domnilor Țării Românești, introducere şi ediţie 
critică întocmite de Const. Grecescu, Bucureşti, 1963, p. 5. 

* D.R.H,, B., vol. I (1247—1500), Bucureşti, 1966, p- 33, 35 (nr. n) 

7 Ibidem, P: 154, 155 (nr. 89). 

din secolul al XVI-lea 8, în o seamă de cronici muntene din veacul 
al XVII-lea ?, în „tradiția literară“ și chiar în o parte din pomelnice 10, 
tatăl lui Mircea Vodă cel Mare este denumit „Radu Negru Voievod“, 
„Negru Radul Voievod““, sau „Negru Voievod cel Bătrin“*, ori numai 
„Negru Voievod“. Aceasta desigur pentru că mult timp el a fost socotit 
„întemeietor al ţării“, deoarece, pe de o parte, la început în literatura 
noastră istorică, oarecum, lipseau știrile precise „despre domnii 
(munteni) cei mai vechi“, iar, pe de alta, pentru că în parte din 
vechile pomelnice de mînăstiri și centre eparhiale din Țara Româ- 
nească șirul voievozilor acesteia începe cu numele lui. În acest caz, 
Mircea Vodă era nepot al lui Nicolae-Alexandru, strănepot al lui 
Basarab I „Întemeietorul““ și avea unchi pe Vladislav-Vlaicu. Toţi 
aceștia, dimpreună cu fratele său Dan I, au domnit în Ţara Româneas- 
că mai înainte de el. 

Tatăl său, Radu I, în anul 1372 a fost asociat la domnie de Vlaicu- 
Vodă, fratele său, și apoi, ca domn, prin luptă chiar, a știut să păs- 
treze independenţa ţării, de a cărei înflorire economică s-a îngrijit, 
între altele, bătînd și monede de argint „pe care e înfățișat ca un 
cavaler apusean îmbrăcat în zale, cu coif, pavăză și lance“ 1. În 
același timp, el s-a ilustrat și prin „sprijinul pe care l-a dat vieţii 
bisericești“ din Ţara Românească, contribuind direct la înălțarea 
marilor mînăstiri: Tismana, Cozia și Cotmeana; acestea din urmă 
numai începute. Lui i se atribuie apoi ridicarea schiturilor Jghiabul 
din Vîlcea şi Negru Vodă din Muscel, a vechii biserici din Rîjnovul 
Brașovului, şi, de către unii, și isprăvirea minunatei biserici Sfîntul 
Nicolae Domnesc din Curtea de Argeș, cu încîntătoarele sale fresce, 
inspirate după mozaicurile Mînăstirii Chora — azi Muzeul Kahrie- 
Djami — din Constantinopol şi, totodată, și restaurarea a două 
lăcașe de cuvioșşie din Serbia: Vratna și Mănăstiriţa. A făcut danii 
Miînăstirii Tismana și Schitului Brădet din Argeş și s-a arătat înţele- 


8 Cf. D.R.H., B., vol. IV (1536—1550), București, 1981, p. 328, (nr. 278); vol. VI 
(1566—1570), Bucureşti, 1985, p. 159, 160 (nr. 128); D.I.R.,B., veacul XVI, vol. IV (1571— 
1580), București, 1952, p. 221 (nr. 223); V. și: Virgiliu Drăghiceanu, Curtea Domnească din 
Argeş. Note istorice şi arheologice, în „B.C.M.I.”, an. X—XVI, 1917—1923, București, 1923, 
p. 20—21. 

9 Între altele, să se vadă: Istoria Tzerrei Româneşti, vol. II, ed. George Ioanid, Bucureşti, 
1859, p. 2; Radu Popescu Vornicul, Istoriile domnilor Țării Româneşti, p. 3; Istoria Țării 
Româneşti 1290—1690. Letopiseţul Cantacuzinesc, ediţie critică întocmită de C. Grecescu şi 
D. Simonescu, Bucureşti. 1960, p. 2. 

0 V, „B.C.M.I.“, an. X—XVI, 1917—1923, p. 25 (Pomelnice ale Minăstirii Cîmpulung 
(versiunea a Il-a), Mînăstirii Tismana și Mitropoliei Bucureşti ). 

l Pentru monedele lui Radu I, v.: Const. Moisil, Monedele lui Radu I Basarab, în: 
„B.C.M.I.*, an. X—XVI, 1917—1923, p. 122—133. 

gător față de cultul catolic din țară, în timpul domniei lui luînd 
ființă cîte o episcopie catolică la Severin și Argeş. 

n viața căsnicească, pe cît se cunoaște, Radu I a fost căsătorit 
în două rînduri, mai întîi cu Doamna Ana şi apoi cu Doamna Calinichia, 
avînd cu prima fecior pe Dan, iar cu cea de a doua pe Mircea cel Mare, 
eroul nostru. Nu se ştie precis cînd şi în ce fel și-a încheiat domnia 
şi nici unde este înmormîntat. De obicei însă, de către unii cercetători 
se socotește că domnia lui a luat sfîrșit prin anii 1383—1384 și că 
„foarte probabil“* mormîntul, descoperit în anul 1920 în biserica 
Domnească din Curtea de Argeș, ar putea să fie al lui °; acest lucru 
din urmă se afirmă datorită şi faptului că pomelnicul acestui sfînt 
lăcaș începe cu numele lui *%. 


Precum s-a mai arătat, mama lui Mircea cel Mare s-a numit 
Calinichia. Cu acest nume, alături de soţul său, „lo Radul Negru 
V (oievod)““, ea apare în pomelnicul Minăstirii Tismana, preînnoit 
în secolul al XVIII-lea 14. Însuși fiul său Mircea, în anul 6900 (=1 
septembrie 1391—31 august 1392), între altele, întărind Mînăstirii 
Tismana și o moară la Bistriţa, arăta că ea i-a fost hărăzită de mai 
înainte vreme de „mama Domniei mele, Doamna Calinichia*‘ 15, 
iar Vlad Dracul, fiul lui Mircea, amintit şi mai sus, la 2 august 
1439, confirmînd o altă danie a acestei Doamne către acelaşi sfint 
lăcaș, o numea „Doamna Calinichia, bunica Domniei mele“, în cazul 
de faţă, precis mama tatălui său 16. La fel fiul acestuia, deci nepotul 
lui Mircea cel Mare, Radu Vodă cel Frumos (1462—1475), la 10 
iulie 1464, într-un hrisov dat tot ctitoriei Sfîntului Nicodim, întărind o 
donaţie anterioară a aceleiași doamne, afirma că ea „Doamna Cali- 
nichia““ este „bunica părintelui Domniei mele Vlad Voievod (Dracul )““. 
În schimb, în timp ce celălalt fecior al lui Radu I Basarab, Dan I 
(c. 1383—1386), fratele viireg al lui Mircea Vodă, în hrisovul său 
din 3 octombrie 1385, emis tot în favoarea Mînăstirii Tismana, nu 
face nici o amintire despre Doamna Calinichia 18, fiul său, voievodul 


12 Virgiliu Drăghiceanu, op. cit., p. 43 ș.u.: Constantin C. Giurescu — Dinu C. Giurescu, 
Istoria Românilor, JI. De la mijlocul secolului al XIV-lea pînă la începutul secolului al XVII-lea, 
Bucureşti, 1976, p. 32—34. 

13 V.: „B.C.M.I.“, X—XVI, 1917—1923, p. 46, fig. 35. 

14 Jbidem, p. 25. 

15 D.R.H., B., vol. I, p. 34, 35 (nr. 14). V. și p. 53, 54 (doc. nr. 23, datat „,1400—1418', 
în care iurăși se vorbeşte de „moara la Bistrița, pe care a dăruit-o mama domniei mele“, fără 
însă a se indica şi numele acesteia). 

16 Ibidem, p. 154, 156 (nr. 89). 

17 Ibidem, p. 210, 211 (nr. 124). 

18 Ibidem, p. 19—22 (nr. 7). 

Dan II (1422—1431; cu unele întreruperi de domnie), printr-un 
act din 5 august 1424, vorbind despre o danie a ei, n-o numește bunică, 
așa cum făcuse Vlad Dracul, fiul lui Mircea, ci lelea, „care înscamnă 
mătușă sau soră mare“. El preciza că respectiva danie s-a hărăzit 
de „lelea Domniei mele, Doamna Calinichia““ 1%, ceea ce dovedeşte 
că aceasta nu-i „era bunică“ şi că nu era nici mama lui Dan I, tatăl 
său și fratele lui Mircea, unchiul lui. Dar „cum gramaticul““, observă 
unii, „nu avea un termen adecvat pentru noţiunea de bunică vitregă, 
a întrebuințat pe cel de lele, care se da în românește și unei rude mai 
bătrîne în general, evitînd pe cel de bunică, folosit de descendenţii 
ei în hrisoavele lor““ %. 

Cine era „Doamna Calinichia““, al cărei nume are un așa de vădit 
iz de mireasmă mînăstirească ? Unii cred că a fost „„o principesă 
de neam imperial'“, iar alţii că a fost fiica lui Lazăr cneazul Serbiei 2, 
ceea ce nu pare însă adevărat. Istoricul Ilie Minea (1881—1943) 
vedea în ea pe o „fiică a lui Dobrotici“, despotul Dobrogei, — fapt 
ce, după el, ar dovedi „stăpînirea prin moştenire“ de către nepotul 
acestuia, Mircea, a pămîntului românesc dintre Dunăre și Mare 2—, 
iar Nicolae Iorga o considera o prinţesă bizantină, pentru că, socotea 
el, numele ei „e grecesc““ %, pentru că iarăși credea el, de la ea a 
„moştenit Mircea titlul său de despot“, care, de obicei, se „„dedea 
numai rudelor familiei imperiale de la Bizanţ“ și pentru că, în sfîrşit, 
observa tot el, pe chipurile acestuia de la Cozia, — cel din biserica 
mare și cel din „„bolniță“* —, se află „vulturul aurit bizantin cu două 
capete““. Cum se va vedea însă, Mircea n-a stăpînit Dobrogea și n-a 
purtat „titlul de despot“* prin „moștenire“. În acest caz, lipsind 


19 Ibidem, p. 105—106 (nr. 53). 

2 P, P. Panaivescu, op. cit, p. 42. 

21 St. Nicolaescu, Noui amănunte istorice cu privire la Doamna Calinichia şi Radul- Vodă 
— 1374—1384 —, în ziarul „Universul“ (Bucureşti) din 16 ianuarie 1933, p. 9. 

22 Ilie Minea, Urmaşii lui Vladislav I, în „Convorbiri Literare“, L, 1916, p. 857. Același 
lucru îl afirmă şi Mircea Dogaru, precizînd numai, în plus, că mama lui Mircea era: „Ana (călugă- 
rită Calinichia“*) (v.; Mircea cel Mare — domnitor al dragostei de glie, în ziarul „„Scînteia Tine- 
retului““, an. XLII, ser. II, nr. 11.557 din 29 iulie 1986, p. 3). În acest caz, însă, mai cu seamă în 
vremea aceea, cînd pravila se ţinea cu mai multă strășnicie, numele ei, — ca monahie —, ne- 
apărat trebuia să înceapă cu litera „A“, ru cu „C“ („,Calinichia**). 

23 N. Iorga, Istoria Românilor. ITI. Ctitorii, Bucureşti, 1937, p. 271 ; Același, La survivance 
byzantine dans les pays roumains, Bucureşti, 1913, p. 37; Acelaşi, Rostul lui Mircea Vodă I-iu 
— Cuvinte rostite la Minăstirea Cozia, cu prilejul reinhumării rămășițelor domnului 'Țării Româ- 
neşti, la- 15 mai 1938 —, în: N. Iorga, Scrieri istorice, vol. I, București (Colecţia „Lyceam“, 
nr. 99), 1971, p. 147. Şi B. P. Haşdeu socotește pe Doamna Calinichia o „greacă, fără îndoială 
în orice caz, poate chiar din familia imperială bizantină, o Paleologhină sau o Cantacuzină, nu se 
știe deocamdată“ (V.: Negru Vodă. Un secol şi jumătate din începuturile Statului Terei Româneşti 
(1230—1380). Ca introducere la tomul IV din „Etymologicum magnum Rcmaniae', Bucureşti 
1898, p. CCIX). 

alte dovezi mai convingătoare, filiaţiile propuse de istoricii Minea și 
Iorga nu pot fi acceptate. Apoi chiar dacă numele mamei lui Mircea 
ar fi cel adevărat, altfel zis cel „de botez“ şi chiar dacă acesta ar părea 
„a fi grecesc““, totuşi el n-ar fi îndestulător pentru a socoti, cu tot di- 
nadinsul, pe Doamna Calinichia o „prinţesă bizantină“, o „grecoaică““ 
deci, căci şi pe atunci desigur, ca și azi, dealtfel, de multe ori, cel 
puţin o parte din numele celor nou născuţi se dădea şi încă se mai dă, 
de către cei în drept, alegîndu-se nume ce li se păreau și li separ mai 
frumoase și cu mai multă rezonanţă, fără a se ţine însă seama și de 
„„seminţia“* din care acestea proveneau ori provin 24. Așa poate s-au 
putut petrece lucrurile şi cu Doamna Calinichia: de către părinţi, 
naşi sau alţii, i s-a ales un nume cu rezonanţă „grecească““, fără ca ea 
însă, în vreun fel, să fi aparţinut gintei în mijlocul căreia, obișnuit se 
întilnea și o asemenea numire. În nici un caz, înclin să cred, numai 
„rezonanța elenă““ a numelui nu poate dovedi originea grecească a celei 
de a doua doamne a lui Radu I Basarab, mama lui Mircea cel Mare. 

Cum însă numele Calinichia este, în același timp, și un nume cu 
înmiresmat iz monahal, — deși probele lipsesc —, s-ar putea presu- 
pune că ea, după anii 1383—1384, cînd soţul său și-a încheiat viaţa, 
mai trăind încă, să se fi călugărit în vreuna din ctitoriile acestuia, 
desigur, și că, potrivit pravilei, și-a schimbat numele luîndu-și unul 
nou, care, de obicei, trebuia să înceapă cu prima literă a denumirii 
ce purtase „în lume““, în speţă, litera „C“. În acest caz, ea s-a putut 
chema „ca mireană““, Calea, Caplea, Chira, Cătălina, Cîrstiina, 
Caprina ș.a., — nume feminine întâlnite prin unele acte munteneşti 
din secolele al XIV-lea- al XVI-lea —, ori Călina, Cornelia, Constan- 
tina, Claudia, Cecilia sau şi alt nume, începînd cu litera „,C““, purtat 
pe atunci de românce, ceea ce, de bună seamă, a dus la alegerea de 
către ea, — dacă într-adevăr vreodată se va fi călugărit —, a numelui 
monahal Calinichia, dat dealtfel chiar în acea vreme şi altora dintre 
monabiile noastre 2%. 


Nici remarcile lui Nicolae Iorga, cum că prin mama sa Calinichia, 
— pe care el, așa cum s-a arătat, o socotea „o prinţesă bizantină““ 


? 


24 Semnalez că acum vreo zece ani am botezat odrasla unei familii, „get-beget română“* 


din „mahalaua Postăvarilor** din București, pe care părinții, plăcîndu-le numele, au denumit-o 
în actele civile şi la botez, Demirel, nume curat turcesc, fără ca ei, părinții sau înaintaşii lor să 
fie ori să fi fost otomani. 

25 Menționăm că o monabhie cu acest nume, Calinichia, este înscrisă în pomelnicul Mînăs- 
tirii Bistriţa din Moldova (V.: Damian P. Bogdan, Pomelnicul Minăstirii Bistriţa, publicat de... 
Bucureşti, 1941, p. 59), ceea ce, accentuăm, dovedeşte că prin acel timp el era cunoscut și folo- 
sit chiar prin unele din mînăstirile noastre. 

Mircea Vodă „a moștenit titlul său de despot“ și și-a putut pune pe 
vestimentaţie „vulturul aurit bizantin““, nu pot fi aduse ca argumente 
pentru originea greco-bizantină a acesteia, mai întîi pentru că voie- 
vodul nostru n-a fost despot din naștere şi din familie, ci numai 
că a stăpînit „un despotat şi exclusiv numai în legătură cu Dobro- 
gea““ fostul „despotat al lui Dobrotici““, — menţionăm că niciodată 
cînd în titulatura sa—a lui Mircea — nu apare și Dobrogea, el 
nu-și zice şi despot—,și apoi pentru că apariția aci-amintitelor 
podoabe bizantine pe portretele sale de la Cozia este numai „o imi- 
tație““ a acestora de pe îmbrăcămintea bazileilor din Bizanţ, întâl- 
nită „atît la țarii bulgari, cît şi la craii sîrbi, și chiar la alți domni 
români de mai tîrziu, de pildă la Neagoe Basarab, pe fresca din 
biserica Mînăstirii Snagov“ %. 

Faţă de cele aci semnalate, un iz de îndoială învăluie afirmaţia 
celor ce au socotit-o și încă o mai socotesc pe Doamna Calinichia o 
străină de neamul nostru. În schimb, avînd în vedere că ea avea 
proprietăţi în Oltenia, — o moară la Bistriţa și satul Pesticevo — azi 
Peștișani- (Gorj —, pe care le-a hărăzit Mînăstirii Tismana ”, — fapt ce 
oarecum dovedește că era „legată de viaţa locală“* —, s-ar putea 
presupune că ea, purtînd, — înainte de prezumtiva intrare în mona- 
hism —, un nume românesc de femeie din cele întîlnite în documente 
ori în onomastica feminină din Țara Românească a acelei vremi, a 
fost o valahă nord-dunăreană, descinzînd dintr-o familie boierească 
din dreapta Oltului, unde, precum se vede, avea bunuri imobiliare %. 

Orice ipoteze s-ar putea formula în legătură cu originea Doamnei 
Calinichia, mama lui Mircea cel Mare, un lucru rămîne sigur însă: 
ea a dat neamului nostru pe unul dintre cei mai de seamă conducători 
ai lui, care, cum se știe, între altele, „a luptat cu toate mijloacele 
de care dispunea pentru independenţa ţării sale“, reuşind s-o apere 
şi să-i asigure, în continuare, o binemeritată „existență de sine 
stătătoare“. 

Fraţii lui Mircea cel Mare. Dintre fraţii, pe care-i va fi 
avut Mircea cel Mare, mai cunoscut este voievodul Dan Í, care a 
domnit la Argeș îndată după tatăl lor, Radu I Basarab, Ei însă nu 

26 P, P, Panaitescu, L'aigle byzantine sur les vêtements des princes roumains du Moyen Age, 
în „Bulletin de la Section historique de l’Académie Roumaine'“, XVII, 1930, p. 64—67; Același, 
Mircea cel Bătrin, p. 47, n. 23; Răzvan Theodorescu, În jurul „despotiei** lui Mircea cel Bătrin 
sau despre un însemn sculptat și pictat de la Cozia, în: Același, Itinerarii medievale, Bucureşti, 
1979, p. 134 ş.u. 

& D.RH,, B., vol. I, p. 34, 35 (nr. 14), p. 210, 211 (nr, 124), 


2 P, P. Panaitescu, Mircea cel Bătrin, p. 47—48; Constantin C. Giurescu— Dinu 
C. Giurescu, Istoria Românilor, II, p. 68. 

erau frați decît după tată, căci Dan avea ca mamă pe Doamna Ana, 
care, mai mult ca sigur, fusese soția lui Radu Vodă înainte de căsă- 
toria acestuia cu Doamna Calinichia. Aceasta din urmă, precum s-a 
arătat şi mai sus, potrivit informațiilor documentare ale vremii, — 
între ele fiind chiar și unele afirmaţii ale însuși fiului ei —, era mama 
bună a lui Vodă Mircea. Nu se cunosc împrejurările și nici timpul cînd 
s-a sfîrșit prima căsnicie a lui Radu Vodă cu Doamna Ana. Numele ei, 
„Doamna Anna“, alături de cel al soţului, „Io Radu V (odă) Negru“, 
se află înscris într-una din versiunile pomelnicului Mînăstirii Câmpu- 
lung-Muscel 29. Merită a fi relevat aci și faptul că nici una dintre 
mărturiile documentare cunoscute nu este în măsură să îndreptă- 
ţească în vreun fel afirmaţia acelora care socotesc că numele Doamnei 
Calinichia ar fi „numele monastic“ al Doamnei Ana, — care, deci, 
cîndva, și ea s-ar fi călugărit —. și că în acest caz aci n-ar fi vorba 
decît de o singură persoană: Ana—Calinichia. Nicidecum însă așa 
ceva, căci, precum pare a reieși și din cele ce s-au înfățișat mai sus, — 
cu privire la cea de a doua Doamnă a lui Radu I Basarab —, mărtu- 
riile în cauză duc mai degrabă la încheierea că Doamna Ana și Doamna 
Calinichia au fost două persoane cu totul diferite. 

Prin urmare Dan și Mircea n-au fost fraţi buni, ci fraţi vitregi, 
adică născuţi din cele două căsătorii ale tatălui, primul avînd ca mamă 
pe Doamna Ana, iar celălalt pe Doamna Calinichia. Cu toate acestea, 
Mircea nu s-a ferit de a-l numi și socoti pe Dan frate, căci într-un 
hrisov al său din 27 iunie 1387, emis în favoarea Mînăstirii Tismana, 
între altele, preciza că acest sfînt lăcaș a fost „întărit cu multe lucruri“ 
și de „sfîntrăposatul fratele domniei mele, Io Dan Voievod“ %. 
O categorică și, totodată, în afară de orice îndoială mărturie deci, a 
înrudirii dintre aceşti doi voievozi munteni și a gradului canonic și 
legal al acesteia. 

În mod sigur, Dan I a domnit în Ţara Românească după tatăl 
său, fără însă a se ști precis cînd a urcat pe tron; de către unii se soco- 
teşte că acest fapt a avut loc în „anul 1383 sau 1386“. Ca domn, a 
dovedit a fi „un ostaș desăvirşit“* și „un excelent strateg“, căci a 
militat în chip deosebit pentru păstrarea integrităţii țării; acţiune 
pentru care a fost silit să poarte şi lupte. În afară de aceasta, în inte- 
rior Vodă Dan I a continuat lucrările de înălțare a Mînăstirii Tismana 


și i-a făcut danii însemnate, a donat un clopot Miînăstirii Cotmeana, 


2 „B.C.M.I.“, an X—XVI, 1917—1923, p. 25. 
3% D.R.H., B., vol. I, p. 22, 23—24 (nr. 8). 

a ridicat, se crede, „din temelie““ o biserică în orașul Rimnicul Vilcea, 
care, mai apoi, a devenit catedrală episcopală, şi a asociat la domnie 
pe fratele său vitreg, Mircea. Deosebit de acestea, întru stimularea 
stării economice din ţară, el a bătut monede: ducați şi bani „anepi- 
grafit‘. Ducaţii au pe avers un scut despicat fasciat și o siglă, iar pe 
revers, un coif și o acvilă. Banii sînt decoraţi cu cîte o acvilă pe avers 
și cu cîte o cruce cu braţele ancorate și cu cîte o treflă, pe revers. 
O parte din aceste monede au fost emise de cei doi fraţi: Dan și Mircea, 
ca domni asociați. 

Domnia lui Dan Í, purtînd „timbrul unui domn bun și viteaz“, 
n-a fost prea lungă, căci, foarte probabil, s-a încheiat în ziua de 
23 septembrie 1386, cînd el a căzut într-o luptă pentru apărarea 
graniței de Sud a țării sale. 

O „glosă marginală““, aflată într-o „cronică bulgărească“: alcă- 
tuită prin primul pătrar al veacului al XV-lea, și „păstrată într-un 
manuscript moldovenesc din secolul XVI”, face menţiune şi despre 
sfîrșitul său. Această știre, inserată în tilmăcire românească, — fără 
dată însă, dar pusă în legătură cu lupta de la Cossovo-Polje —, în 
Hronograjful lui Mihail Moxa, — „scris pe la anul 162031 —, şi 
poate că de aici,—cu data de an: 6864 (= 1356) —, trecută și 
în Istoria Ţării Româneşti 1290—1690, din cea de a doua parte 
a aceluiași secol al XVII-lea ? —, între altele, arăta că „... Dan 
voievod, fratele lui Mircea Voievod“* a fost ucis „în anul 6902 (= 1393), 
luna septembrie 23%. Evident, data de faţă, „leatul““, mai ales, 
dacă într-adevăr se referă la sfîrșitul lui Dan 1,3% este greșită, căci 


31 Să se vadă: Cronica lui Mihail Moxa — Oltenia — 1620, în: B. Petriceicu-Flașdeu, 
Cuvente den bătrini..., ediţie îngrijită, studiu introductiv şi note de G. Mihăilă, București, 
1983, p. 343, 397. V. gi: ediţia lui N. Simache şi Tr. Cristescu, Hronograful lui Mihail Moxa, 
Buzău, 1942, p. 189—190. 

32 Istoria Țării Româneşti. 1290—1690. Letopiseţul Cantacuzinesc, ediţie critică întoc- 
mită de C. Grecescu și D. Simonescu, Bucureşti, 1960, p. 3. V. şi: ediţia lui G. Ioanid, vol, II, 
București, 1859, p. 3, şi pe cea a profesorilor N. Simache şi Tr. Cristescu, cu titlul: „Letopisețul 
Cantacuzinesc“*, Buzău, 1942, p. 68. 

Data morţii lui Dan I, pusă înainte de această cronică: 6864 = 1356 este cu totul greșită, 
căci pe atunci, în 1356, domnea la Argeș bunicul său Nicolae-Alexandru Basarab (1352—1364). 

38 Ioan Bogdan, Ein Beitrag zur bulgarischen und serbischen Geschichischreibung, în 
„Archiv für slavische Philologie*“‘, Bd. XIII. 4, Leipzig, 1891, p. 481—543, — publicată şi în 
extras, Leipzig, 1891 —, p. 530; nota introdusă cu un singur asterisc, Tot aci, la pagina 539 
se află traducerea latinească a acestei glose marginale, făcută de V.J (agič ). 

V. şi: Ioan Bogdan, Scrieri alese cu o prefaţă de Emil Petrovici. Ediţie îngrijită, studiu 
introductiv și note de G. Mihăilă, Bucureşti, 1968, p. 266. În legătură cu această „Cronică 
bulgărească““, să se vadă și: Alexandru V. Diţă, Victoria românească de la Rovine (17 mai 1395), 
în „Anale de istorie“*, XXXII, 1986, nr. 4, p. 33—36. 

54 Semnalăm că D. Onciul socotește că „data 6902 ( = 1393), septembrie 23** din „glosa 


x 66 


marginală“*, aci amintită „n-are a face nimica cu moartea lui Dan, ci ea se raportă la prinderea 

acesta mai mult ca sigur, cum se va preciza în cele de mai jos, a 
avut loc în anul 1386. 

Cu toate că aproape contemporanul cuprins al „glosei“* de faţă 
nu destăinuie împrejurările în care a pierit viteazul voievod Dan I, 
totuși de către unii se socotește că acesta a căzut eroic într-o luptă 
pentru „stăpînirea Silistrei cu alte puncte pe malul drept al Dunării”, 
prin urmare, mai mult ca sigur, pentru apărarea integrităţii ţării 
sale.36 

După tragicul său sfîrșit, Ţara Românească, potrivit pravilei, 
şi-a ales un nou domn, în persoana lui Mircea, fiul lui Radu I Basa- 
rab și al Doamnei Calinichia și frate vitreg cu înaintașul său imediat 
în scaun, Dan Í, căzut pe cîmpul de onoare. 

În aceste împrejurări, Mircea Vodă a ajuns la cîrma Ţării Româ- 
nești. Cum însă la această înaltă sarcină de Stat n-a fost promovat 
unul dintre fiii lui Dan I, ceva mai tîrziu între urmașii lor, — ai lui 
Dan I şi Mircea —, după moartea acestuia din urmă mai ales, s-au 
iscat aprige dispute politice și militare. Aceste frămîntări, cunoscute 
sub numele de „Lupta dintre Dăneşti““, — descendenţii lui Dan 1—, 
« și Drăculești», — urmașii lui Mircea cel Mare —, au tulburat, după 
iscarea lor, viaţa politică a Munteniei, mare parte din secolul al 
XV-lea %. 

* 

În afară de acest frate, Dan, care-i și cel mai cunoscut și care, 
în unele cazuri pune istoriografiei noastre o seamă de probleme, pe 
cît se stie acum, Mircea cel Mare a mai avut un frate, care s-a chemat 
Staico. Din unica ştire documentară ce-l priveşte, nu se poate pre- 
ciza ce mamă va fi avut, dacă va fi fost frate bun sau tot vitreg 


lui Șisman'* de către turci, „urmată după căderea Tirnovei, din 17 iulie 1393“ în mîinile acestora. 
(V.: D. Onciul, Scrieri alese, I, p. 661, notă, şi vol. II, Bucureşti, 1969, p. 246—247, n. 10). 

35 D. Onciul, op. cit., vol. I, p. 662—663, notă. 

38 Pentru problema sfîrşitului domniei și vieţii lui Dan I, să se vadă și: Laonic Chalcocon- 
dil, Expuneri istorice, în româneşte de Vasile Grecu, București, 1958, p. 62—63; St. Nicolaescu, 
Letopisețul Țării Rumâneșşti, în „Revista pentru istorie, archeologie şi filologie“ (București), 
vol. XI, p. 1 (1910), p. 108; N. Simache și Tr. Cristescu, Variante ale Letopiseţului Cantacuzinesc, 
publicate de..., Buzău, 1942, p. 17—18; B. P. Haşdeu, Negru Vodă..., p. CLIV, CCĂLVIII, 
CCLI; D. Onciul, Originile Principatelor Române, în: Același, Scrieri istorice, I, ediţie critică îngri- 
jită de Aurelian Sacerdoţeanu, București, 1968, p. 659—661, notă; A. D. Xenopol, Istoria 
Românilor din Dacia Traiană, vol. II, lași, 1889, p. 85, n. 118; C. Litzica, De cine a fost ucis 
Dan fratele lui Mircea ?, în: Lui Titu Maiorescu. Omagiu, XV Fevruarie MCM, Bucureşti, 1900, 
p. 54—61, republicat cu titlul: Dan I Voevod fratele lui Mircea, — cu o seamă de mici modifi- 
cări —, în: C. Litzica, Studii și schițe greco-române, I, Bucureşti, 1912, p. 3—12; Al. Iordan, 
Les relations culturalles entre les Roumains et les Slaves du Sud, Bucureşti 1936, pass; P. P. Pana- 
itescu, Mircea cel Bătrin, p. 42—44; 254—255 şi nota 62 de aici. 

33 A. D. Xenopol, Lupta între Dănești şi Drăculeşti, în „A.A.R.M.S.L.*, tom. XXX 
(1907), p. 183—272; Constantin C. Giurescu— Dinu C. Giurescu, op. cit., p. 112. 

cu el, ori dacă nu cumva va fi fost vreun „„bastard““, adică fiu natu- 
ral al lui Radu I Basarab. Ceea ce se poate spune sigur despre el, 
e că este amintit în acte numai o singură dată şi anume într-un hrisov 
al lui Mircea cel Mare, — nedatat, dar socotit de ultimii lui editori 
ca emis între anii 1407 şi 1418 —, prin care întărea Miînăstirii Snagov 
din ostrovul cu același nume din preajma Bucureștilor și starețului 
ei, „popa chir Lazăr“, satul Ciuliniţa de pe apa Buzăului. În hrisov, 
emitentul preciza că satul a fost hărăzit acestui sfînt lăcaș de „fra- 
tele Domniei mele jupan Staico““, ceea ce poate proba, desigur, că 
acesta ca jupan făcea parte din „rîndul boierilor“* de țară și apoi că, 
tot el, ca donator, era nu numai un personaj înstărit, ci şi un bărbat 
evlavios cu grijă pentru bunăstarea așezămintelor de cuvioșie și, 
de bună seamă, că şi „pentru mîntuirea sufletului“ său. Nu i-am 
mai găsit înscris numele în nici un pomelnic; nici chiar în cel al 


mânăstirii pe care o miluise și nici în alte acte ale acesteia 3%, 
x 

„so Mircea voievod“, al cincilea domn muntean după Basarab 
„ Întemeietorul“, precum s-a mai arătat, era fiul lui Radu I Basarab, 
cel „poreclit Radu Negru““, şi al celei de a doua soţii a acestuia, 
Doamna Calinichia, așa cum însuși spune deschis în două din hri- 
soavele sale emise în anii 1387 şi, respectiv, 1391—1392 3 Nu se 
ştie cînd s-a născut, — poate pe la jumătatea secolului al XI V-leat—, 
și nici unde anume, căci, în mod sigur, pe atunci tatăl său nu era 
încă domn, ca să ne putem fixa asupra vreunuia din orașele Cîmpu- 
lung ori Argeș, capitalele din acel timp ale ţării. Dacă pînă la urcarea 
în scaunul domnesc știrile ce-l privesc sînt ca și inexistente, totuși 
din destoinicia arătată mai apoi, — și chiar de la început —, în ocîr- 
muirea statului, se poate presupune că încă din momentul alegerii 
ca domn, el era un bărbat în putere și destul de bine orientat în tre- 
burile de conducere ale acestuia. Şi dacă iarăși din activitatea sa de 
dinainte de anul 1386 nu se cunoaște mai nimic, pe temeiul chipuri- 
lor sale —în unele cazuri refăcute însă —, păstrate în tablourile 
votive din biserica mare, din bolniţa şi din paraclisul din colțul Nord- 

383 D.R.H., B., vol. I, p. 73, 74 (nr. 34; cu data „,1407—1418**); P. P. Panaitescu, Docu- 
mentele Tării Româneşti, I, Documente interne (1369—1490), Bucureşti, 1938, p. 91—93 (nr. 
24; cu data „1408—1418*‘); Șt. Nicolaescu. Vechimea Minăstirii Snagov, în „București“ — 
Revista Muzeului și Pinacotecii Municipiului București, an. I, 1935, nr. 1, p. 108—112; (datat 
„1414—1418“ şi cu arătarea că pe fratele lui Mircea l-a chemat:-Stan; la fel socotește şi Aurelian 
Sacerdoțeanu, Mircea cel Bătrin. O evocare la 550 de ani de la moarte, în „M.O.“ XX, 1968, 
nr. 1—2, p. 25 ). V. gi: Niculae Șerbănescu. Istoria Minăstirii Snagov, Bucureşti, 1944, p. 27 şi n, 2. 

3 D.R.H., B., vol. I, p. 22, 23 (nr. 8), şi p. 34, 35 (nr. 14). 


40 N. Iorga crede că Mircea „se va fi născut după anul 1360“ (v. Rostul lui Mircea-Vodă- 
I-iu, Vălenii de Munte, 1938, p. II). 

estic al incintei Mînăstirii Cozia, apoi din biserica fostei Mînăstiri 
Curtea de Argeș şi din cea a Schitului Brădet-Argeş,t! cît de cît i se 
pot înfățișa fizionomia şi vestimentația ajunse prin aceste fresce, — 
mai cu seamă prin cele trei din ctitoria sa de la Cozia —, pînă în 
zilele noastre. 

Înveşmîntat ca un „cavaler de modă apuseană“, el este îmbrăcat 
cu un „costum strîns pe corp, de culoare roșie, cu flori albastre“. 
Pare un bărbat matur, de statură mai mult înaltă, cu fața prelungă 
şi frunte destul de lată. Poartă mustăţi, barbă rotundă şi plete ușor 
buclate și retezate la spate, — care, toate, în fresca de la Argeş, sînt 
de culoare castanie deschisă. Are ochi vioi, cufundați în cap şi prote- 
jaţi în partea superioară de sprincene arcuite, — tot de culoare cas- 
tanie —, și nas drept şi subțire. Capul îi este acoperit de o coroană 
înaltă de aur, cu cinci colțuri şi bogat împodobită cu perle, rubine gi 
pietre preţioase. Partea superioară a corpului pînă mai sus de genunchi 
îi este acoperită cu o tunică de stofă scumpă, nu prea lungă, cu 
partea inferioară deschisă în faţă și la „cheotoare““ gi pe poale „garni- 
sită““ cu galon din fir de aur, împodobit cu perle. La mijloc tunica 
este strînsă de un cordon, făcut se pare dintr-un material asemănător 
celui al galonului. La rîndu-i, acesta este ornat cu perle şi prin strîn- 
gerea lui, dă purtătorului tunicii, — lui Mircea Vodă, deci —, o 
siluetă plăcută. Minecile tunicii, destul de bine ajustate pe braţe și 
terminate cu cîte un volănaş de culoare deschisă, au, între cot şi 
umăr și spre faţă, pe antebraţ, cîte o podoabă, tot de galon înflorat, 
în formă de banderolă și de lățimi diferite. În faţă, pe deasupra părţii 
inferioare a tunicii, se află încă o „,cingătoare scumpă““, cu podoabe 


11 Pentru aceste „portrete** ale lui Mircea Vodă, să se vadă: N. Iorga, Domnii români 
după portrete şi fresce contemporane. . ., Sibiu, 1930, planșele 6, 7, 8, 9; Victor Brătulescu, Frescele 
din biserica lui Neagoe de la Argeş, Bucureşti, 1942, p. 30—31; planșa IV; Virg. Drăghiceanu 
şi Arh. P. Demetrescu, Schitul Brădetul — Argeş, în „B.C.M.L.“, an. XVII, 1924, fasc. 40, p. 
68—73; Pavel Chihaia, Observaţii asupra portretelor lui Mircea cel Bătrin şi Doamnei Mara, de 
la Brădet, în „S.C.LA.*, an. VII, 1960, nr. 1, p. 253—258; M. Davidescu, Minăstirea Cozia, 
Bucureşti, 1966, fig. 5, 14, 34. Chipul lui Mircea din paraclisul de Nord al Minăstirii Cozia, care 
„imită fidel modelul din biserica mare** a acesteia, a fost zugrăvit în anul 1711 şi a fost „„desco- 
perit cu prilejul lucrărilor de restaurare din anul 1959** (v.: Pavel Chihaia, op, cit., p. 253, n. 6), 
Un „portret** al lui Mircea cel Mare s-a aflat şi în vechea mitropolie din Tirgoviste (v.: Pr. 
Grigore Musceleanu, Monumentele străbunilor din România, Bucureşti, 1873, p. 54, unde face 
şi o descriere a lui). Încă semnalăm că Lt. Colonel D. Pappasoglu, pe pagina a patra a cărţii sale 
„Istoria fundă;ii oraşului Bucureşti, capitala statului român — de în anul 1330 pină la 1850 —, culeasă 
după mai mulți scriitori vechi“, apărută la Bucureşti în anul 1891, are o gravură înfățişind pe 
„Mircea Vv, 1382**, despre care afirmă că este „copiată după zidul bisericii Domnești din Tir- 
govişte*“. Totodată menţionăm însă că în alte lucrări în care se face amintire şi de tabloul votiv 
al acestui sfînt lăcaş, nu se arată în nici un fel că printre ctitorii zugrăviți aci s-ar afla și Mircea 
cel Mare, (V.: N, Iorga, Inscripţii din bisericile României, I, Bucureşti. 1905, p. 105; Cristian 
Moisescu, Tîrgovişte, Monumente istorice şi de artă, Bucureşti, 1979, p. 204—206). 

şi pafta pe aceeaşi măsură, Prelungindu-se, se pare, dinspre spate, 
ea este uşor arcuită și de ea, spre dreapta, atîrnă o sabie scurtă cu 
mâner şi lamă care ajunge doar pînă sub genunchi. Pantalonii lui 
Mircea îi sînt strînși pe picior şi în chipul de la „Cozia Mare‘ au în 
dreptul celor doi genunchi cîte o broderie din fir de aur, reprezentînd 
cîte un vultur imperial bizantin, avînd fiecare cîte două capete încoro- 
nate. Între acestea se află „crinul angevin““ şi acesta tot un însemn 
domnesc. 

Încălțămintea pe care o poartă Mircea este de culoare roșie, 
are toc jos și vîrf ascuţit, semănînd mai mult cu niște sandale și legîn- 
du-se de picior prin cîte o bandă îngustă, trecută pe sub glezne. 

Pe spate, pe deasupra costumului aci înfățișat, Vodă Mircea 
poartă o mantie de stofă scumpă, care, ca și în fresca de la Argeș, 
este de culoare roșie şi care, obișnuit, în chipurile sale, este aruncată 
pe umărul stîng, încheindu-se astfel pe cel drept, printr-un bumb cu 
perle. Pe margine, ea este tivită cu galon de aur și în interior căptu- 
şită cu un material de culoare mai deschisă, înflorat. 

În fresca din bolnița Coziei, pe partea mantiei, ce, venind din- 
spre umărul stîng, acoperă pieptul lui Mircea, se află iarăşi brodaţi 
cu fir de aur doi vulturi bicefali bizantini, cu cîte un crin între capetele 
lor încoronate, întîlniţi şi în fresca de la „Cozia Mare“, dar aci, 


cum s-a văzut, fixaţi într-o altă parte a corpului, pe cei doi genunchi?, 
* 


Începutul domniei lui Mircea cel Mare. Ajutat, se crede, de par- 
tida boierilor de ţară, care, nemulțumită poate de domnia lui Dan I, 
fratele său vitreg, se ridicase „împotriva liniei descendențţilor“* 
acestuia, — îndepărtîndu-i pentru moment de la tron—, Mircea 
Vodă a ajuns la cîrma Ţării Românești, fiind, — o spunem din nou—, 
cel de al cincilea domn al acesteia, de la Basarab I încoace. Data 
începutului domniei sale nu se cunoaște cu precizie. Ţinînd însă seamă 
că ultimul, — dar şi singurul, totodată —, hrisov al lui Dan I, emis 
de la Argeş în beneficiul Minăstirii Tismana, poartă data de 3 octom - 
brie 6894 (= 1385) 4% — fapt ce dovedeşte că acum era încă în viață 
şi în scaun —, că la 27 iunie 6895 (= 1387), de astă dată aflindu-se 


42 Pentru „,descripția“* chipului lui Mircea cel Mare din fresca din biserica Minăstirii 
Cozia, să se vadă și Grigore M. Alexandrescu, Memorial de călători», în Acelasi, Versuri și proză, 
Bucureşti (Colecţia „Lyceum“* nr. 3), 1967, p. 226—227; Constantin C. Giurescu— Dinu C. 
Giurescu, op. cit., p. 90; pentru cel din biserica lui Neagoe de la Curtea de Argeș, să se vadă: 
Victor Brătulescu, op. cit., p. 30—31; iar pentru cel de la Schitul Brădet: Pavel Chihaia, op. 
cit., p. 254—257. 

3 D.R.H., B., vol. I, p. 19, 22 (nr. 7). 

el în cetatea de scaun de la Argeș, Mircea cel Mare, — ca „domn a 
toată Ţara Românească“ —, dădea primul său hrisov, cunoscut 
pînă acum, în favoarea Miînăstirilor Tismana și Vodița, și, în același 
timp, că în cuprinsul acestuia, însuși el făcea amintire de „sfîntrăpo- 
satul fratele Domniei mele, Io Dan Voievod“, care întărise pe prima 
„cu multe lucruri““ 44, se poate presupune că între aceste două date: 
3 octombrie 1385 și 27 iunie 1387, în mod sigur a avut loc și decesul 
lui Dan I şi începutul domniei fratelui maşter al acestuia, Mircea cel 
Mare. Cînd anume? S-a văzut mai sus că într-o „cronică bulgară“* 
aproape contemporană se spune că Dan I și-a încheiat viaţa într-o 
zi de 23 septembrie, — de reținut această precizare a sorocului de 
lună și zi — , din anul 6902 ( = 1393), dată care, — în special cea 
de an —, neîndoielnic nu corespunde adevărului, dar care, după 
părerea istoricului Dimitrie Onciul, „n-are a face nimica cu moartea 
lui Dan, ci ea se raportă“* $5 la căderea Tîrnovei şi a ţarului bulgar 
Şişman sub turci, menţionată într-unul din paragrafele Cronicii. 
Mai mult ca sigur însă, autorul Cronicii a făcut această menţiune din 
memorie și se pare că și cu un pic de neglijenţă, şi de aceea n-a fixat 
pentru acest eveniment din istoria Bulgariei nici o dată, deși şi atunci 
se ştia sigur cînd el s-a petrecut. Cînd însă, în paragraful imediat 
următor, a trebuit să vorbească și despre moartea lui Dan I, croni- 
carul, se pare, a încurcat din nou datele și —tot din memorie de 
bună seamă —, a fixat momentul dispariţiei acestuia la leatul 6902 
( = 1393), care în realitate este cel al căderii Tîrnovei, întîmplată 
în ziua de 17 iulie 1393, după care la aproape doi ani — exact la 3 
iunie 1395 —, aflat în robie la turci —, a decedat și țarul Şişman. 
S-au pus înainte aci aceste două evenimente, — căderea Tîrnovei 
și a lui Şişman, și decesul acestuia —, cu data lor completă și precisă, 
spre a se vedea că data de zi și lună: — 23 septembrie —, aflată în 
„glosa marginală““, privind decesul lui Dan I, din Cronica în cauză, 
nu se poate referi la nici unul din ele, ci, mai mult ca sigur, ea este 
data dispariţiei lui Dan I, întîmplată foarte probabil într-o zi de 23 
septembrie. Dar care-i leatul acestei incomplete date, căci, repetăm, 
cel indicat de cronicar în „glosa marginală“* pomenită este cel al 
căderii țaratului bulgar de răsărit? Dezlegarea acestei probleme se 
poate face, mulțumitor, cu datarea precisă a celor două hrisoave 
muntenești menţionate în partea de început a acestui lung paragraf. 


44 Ibidem, p. 22, 25 (nr. 8), 
45 Dimitrie Onciul, Originile principatului Țării Româneşti, ediţia citată, I, p. 661, notă; 
Același, Mircea cel Bătrin, ediţia citată, II, p. 247, nota 10. 

Data de lună şi zi, — 23 septembrie —, nu poate fi cea din anul 1385, 
— în care Dan I şi-a emis hrisovul amintit —, căci la 3 octombrie,— 
deci posterior zilei de 23 septembrie —, acest an, data de zi și lună 
a emiterii lui —, prin urmare la aproape două săptămîni după aceca 
din „glosa marginală“* pomenită —, Dan I era încă în viaţă. Aceeași 
dată, 23 septembrie, nu poate fi de asemenea nici cea din anul 1387, 
căci cu mult înaintea ei, precis la 27 iunie acest an, cînd Mircea Vodă 
și-a emis hrisovul la care ne referim, acesta era deja domu al ţării 
și vorbea de Dan I ca de „sfîntrăposatul fratele Domniei mele“. 

În această situaţie, pentru data de lună și zi, — 23 septembrie —, 
din „glosa“* în cauză nu rămîne cu putință decît anul 1386, care, 
pe de o parte, trebuie admis ca an al morţii voievodului Dan I, iar, 
pe de alta, şi ca an al începerii domniei lui Mircea cel Mare, care a 
putut avea loc dacă nu chiar în această zi, cel puţin la una foarte 
apropiată de ea din acest an, 13864. 

* 

Familia lui Mircea cel Mare. Știri puține și neclare s-au păstrat 
şi în legătură cu viața de familie a lui Mircea cel Mare. Din această 
pricină, chiar pînă acum, cu privire la soţia sau soțiile sale, nu este 
încă posibil să se formuleze o afirmaţie despre care să se poată spune 
că este întru totul conformă cu realitatea. Unii, se pare, sînt înclinați 
a crede că aceasta sau una dintre acestea s-a putut chema Ana, ® 
întrucît în două din prefacerile târzii, — precis din secolul al XVIII- 
lea —, ale pomelnicelor Miînăstirilor Tismana și Arnota, — în coloa- 
nele rezervate „domnitorilor celor bătrîni de demult“ ai Ţării Româ- 
nești, alături de un „lo Mircea Voievod“, inserat, aproximativ, pe 
la mijlocul șirului acestora, — în josul lui, în primul; 4% în conti- 
nuare, pe același rînd, în cel de al doilea4%—, numaidecît se află adăugat: 
„i &(o)sp(o)dja ego Anna“ — „şi Doamna lui Anna“. 

Această mărturie documentară însă nu poate întru totul convinge, 
deoarece forma în care se prezintă prefacerile de pomelnice aci men- 
ţionate lasă de dorit, căci și în cazul lor pisarul, alcătuindu-și varianta, 
a introdus în cuprinsul ei și textul altor pomelnice mai vechi scoase 
din uz, dar, de obicei, păstrate prin biserici, căci continuau încă a fi 
socotite „obiecte sacre“. În situaţia de aci, acest lucru, — care în- 


46 Cf. P. P. Panaitescu, Mircea cel Bătrin, p. 45. 

17 Cf. Ștefan D. Grecianu, Genealogiile documentate ale familiilor boiereşti, vol. II, Bucureşti, 
1916, p. 256, 257; Pavel Chihaia, op. cit., p. 257, n. 4. 

45 Acad. R. S. România, Mss. rom. nr. 2460 ( Pomelnicul Minăstirii Tismana, copie din 
secolul al XVIII-lea), f. 3 v. Vezi şi: Alex. Ştefulescu, Minăstirea Tismana, ed. III-a. p. 152. 

12 Acad, R. S. România, Mss. rom. nr. 2105 (Pomelnicul Mînăstirii Arnota, 1706), f. 23 r. 


www.dacoromanica.ro 


20 MIRCEAICEL MARE 


greunează mult identificarea personajelor și oarecum știrbește și din 
valoarea informaţiei documentare, pe care respectivele prefaceri 
ale pomelnicelor ne-ar putea-o oferi —, poate fi observat mai ales 
în pomelnicul Tismanei. 

Menţionînd că în partea în care sînt trecuţi „domnii cei bătrîni 
ai țării“, versiunea din 1706 a pomelnicului Mînăstirii Arnota prezintă 
un amestec de nume, printre care cu greu te poţi descurca5, vom 
preciza că „voievodul Mircea“ ce ne interesează aci, după locul și 
numele de voievozi în vecinătatea cărora este plasat, te face mai 
degrabă să bănuiești că el este Mircea Vodă Ciobanul de la jumătatea 
secolului al XVI-lea. Bănuiala însă întîmpină o greutate: soţia acestuia 
nu s-a chemat „Anna“, — cum se arată în versiunea de faţă a pomelni- 
cului, ci ea a fost vestita, energica și prea bine cunoscuta Doamna Chiaj- 
na, căreia Alexandru Odobescu i-a închinat una dintre nuvelele sale 
istorice, şi nu se cunoaște cu precizie dacă el, Mircea Vodă Ciobanul, 
cumva a avut și o altă soţie,,„ Anna“. Ştirile ce ṣe pot culege din pomel- 
nicul Arnotei nu sînt în măsură deci să clarifice problema de față. 

Observînd atent preînnoirea din secolul al XVIII-lea a pomel- 
nicului Mînăstirii Tismana, se poate vedea că ea constă din cel puţin 
două versiuni anterioare. În prima, Mircea cel Mare este trecut 
corect la locul său, — după „lo Radul întîiul domn voievod“*, — soco- 
tit, cum se știe, ctitor al mînăstirii —, și după „lo Dan sin Radu 
Voievod“* —, se arată şi că era „„fratele“* lui Dan Voievod și aci 
nu i se alătură nici un nume de soţie. Pe la mijlocul coloanei cu domni- 
torii țării însă, este inserat, cred, un frgament dintr-o versiune și 
mai veche a pomelnicului Tismanei „— prin care se întrerupe brusc 
şirul voievozilor munteni ai vremii, —în mod sigur din secolul al 
XVI-lea — , şi se trec: „Cneazul Lazăr al sîrbilor, Ștefan despotul 
sîrbilor““, — amîndoi miluitori ai mânăstirii —, și „Gheorghe despotul 
sîrbilor“* și apoi numaidecit sub aceştia sînt înscriși un „lo Mircea 
Voievod i g(0)s(po)dja ego Anna“. Cu toate că îndată coloana conti- 
nuă cu alţi voievozi al Țării Românești din secolul al XVI-lea, totuși 
numele „Doamnei Anna““ de aici, aşa precum s-a mai spus, cu tot 
dinadinsul pledează pentru neidentificarea acestui Mircea Voievod, 
— a cărui soţie ea este arătată a fi—,cu Mircea Ciobanul, căci 


5 Aproape aceeași situaţie se află și în pomelnicul Minăstirii Bistriţa din Vilcea, prescris 
cam în acelaşi timp, pentru care să se vadă: Alex. Odobescu, Pomelnic, manuscripte, cărți tipărite, 
în A. Odobescu, Opere, II, Scrieri din anii 1861—1870..., Text critic și variante de Marta 
Anineanu, Note de Virgil Cândea, Bucureşti, 1967, p. 411; Aurelian Sacerdoţeanu, Pomelnicul 
Minăstirii Bistriţa Olteană, în „M.0.**, XVIII, 1966, nr. 5—6, p. 482—484; pe pagina 483 se 
află: „Io Mircea voevod i gsdja ego Anna“. 

Doamna acestuia, o spunem din nou, se ştie, s-a chemat Chiajna 5! 
În același timp, vecinătatea tot a acestui Mircea cu cneazul Lazăr 
și cu ceilalți doi despoţi ai sîrbilor, din secolele XIV—XV, deci 
contemporani ai săi, îndreptățește oarecum presupunerea că, deşi, 
pentru moment, alte indicații mai precise lipsesc, el, „lo Mircea 
Voievod““ din acest loc al pomelnicului, — care, repetăm, în chip 
neîndoios, este un fragment dintr-o mult mai veche versiune a 
lui, poate chiar din secolul al XV-lea—,ar trebui identificat 
cu Mircea cel Mare. În acest caz, „Doamna Anna“ ar putea fi o 
primă soţie a sa, despre care însă pînă acum nu se știe nici cînd 
și-a început căsnicia cu el și nici cum și-a încheiat-o și care, iarăși, 
este posibil să fie o băștinașă, — coborînd prin urmare din vreo 
familie boierească din ţară —, ori o sud-dunăreană. 


Fireşte că deocamdată aceasta este numai o simplă supoziţie și 
problema identificării personajelor din versiunea din secolul al XVIII- 
lea a pomelnicului Mînăstirii Tismana, aflată în discuţie, — deci 
și a cuplului voievodal „lo Mircea Voievod și Doamna lui Anna“, 
aci menţionat —, urmează să fie elucidată prin noi, minuţioase și 
cuprinzătoare cercetări asupra și a acestei destul de tîrzii variante a 
pomelnicului tismănean. Și aceassa cu atît mai mult, cu cît într-un 
act se spune că «din botez» Doamna Chiajna s-a chemat «Anna ».52 


51 Cf. şi: Al. Odobescu, Opere, II, București, 1967, p. 377.3 

52 La l august 1564 Petru Vodă cel Tînăr a emis un hrisov în favoarea Mînăstirii Sfînta 
Ecaterina de la Muntele Sinai, hărăzindu-i «un obroc de 6000 aspri», şi printre altele cerînd călugă- 
rilor de acolo să „scrie în sfintul pomelnic“, pe el, donatorul, pe tatăl său, „Io Mircea Voievod, iar 
după sfîntul botez, Io Dimitrie voievod“, şi pe „maica de inimă a Domniei mele marea Doamnă 
Cnejna, iar după sfîntul botez Doamna Anna*‘ (D.R.H., B., vol. V, Bucureşti, 1983, p. 333, 334; nr. 
302 ). Observăm însă că în tabloul votiv din pronaosul şi naosul bisericii Mînăstirii Snagov de lingă 
București, — datînd aproape din același timp —, în care apare și chipul soţiei lui Mircea Ciobanul, 
acesta este însoţit de legenda: „G(o)sp(o)dja Knejna'* = „Doamna Chiajna“ (v.: N. Iorga, 
Portretele Doamnelor române, Bucureşti, 1937, fig. 22; I. D. Ştefănescu, Le monastère Snagov, 
în: „RIR“ XIV, 1944, fasc. 3, p. 305; Carmen-Laura Dumitrescu, Deux Églises valaques 
décorées au XV I-e siècle: Snagov et Tismana, în „R.R.H.A.“, Série Beaux-Arts, X, 1973, nr. 2, 
p. 137, foto 7; Carmen-Laura Dumitrescu, Pictura murală din Tara Românească în veacul al 
XVI-lea, București (Ed. Meridiane ), 1978, fig. 21, 24; P. Chihaia, Portrete de ctitori din Tara 
Românească oglindite în cronici şi documente artistice, în „G.B.*, XXXIII, 1974, nr. 1—2, p. 
103—104; Același, De la „Negru Vodă'“ la Neagoe Basarab; Interferenţe literar-artistice în cultura 
românească a evului de mijloc, București, 1976, fig. 9, 19; V. şi: Nic. Șerbănescu, Istoria Minăs- 
tirii Snagov, București, 1944, fig. 10; Victor Brătulescu, Minăstirea Snagov, în „B.O.R.“, LXXII, 
1954, nr. 2—3, p. 264; Ştefan Andreescu, Portretele murale de la Snagov şi Tismana, în „B.O.R.“, 
LXXXVIII, 1970, nr. 1—2, p. 179 și fig. 1, 3), nu „Doamna Ana“, după numele ce ar fi avut 
„„din botez““. Tot Chiajna este numită ea și în pisania Schitului Iezerul din Vilcea, ctitoria ei 
şi a soţului său Mircea Vodă Ciobanul (v.: General P. V. Năsturel, Biserici, minăstiri şi schituri 
din Oltenia, în „Revista pentru Istorie, Archeologie şi Filologie“* (Bucureşti), vol. XIV, 1913, 
p. 82, 84), în inscripţia unui epitaf, hărăzit în ianuarie 1545 de către tatăl său, Petru Vodă Rareș, 
Domnul Moldovei ( + 1546) Minăstirii Dionisiu de la Athos (v.: Emile Turdeanu, La broderie 
religieuse en Roumanie. Les Epitaphioi moldaves aux XV-e et XVI-e siècles, în „Cercetări literare“* 

Dacă informațiile privitoare la familia lui Mircea cel Mare, 
puse înainte de pomelnicele aci semnalate, sînt precum se vede destul 
de neclare, necesitînd noi precizări, în schimb tot un pomelnic, cel 
al Schitului Brădet din Argeș și tabloul votiv din biserica acestuia, 
notează și, respectiv, înfățișează pe o soţie a lui, care s-a chemat pro- 
babil „„Mara““. Pomelnicul, văzut la schit în anul 1860 de Alexandru 
Odobescu (1834—1895), era „pe o tăblie, în troiță din vremea lui 
Matei Basarab (1632—1654)** şi după atestarea acestuia începea 
cu „Mircea Voievod și Mara Doamna““ 5. Azi, foarte probabil, această 
valoroasă piesă liturgică nu se mai păstrează, căci de soarta ei după 
anul 1860 nu se mai știe nimic. În acest caz, aserţiunea lui Odobescu 
nu mai poate fi verificată 5. Dar, dacă o astfel de operaţie nu are 
cum să se mai facă, în schimb tabloul ctitoricesc al bisericii schitului, 


(Bucureşti), IV, 1940, p. 210 şi planga VIII), iarăși în inscripția ferecăturii de argint aurit a 
unui Tetraevanghel, aflat tot la Minăstirea Dionisiu de la Athos (v.: M. Beza, Urme românești în 
Răsăritul Ortodox, ed. II, Bucureşti, 1937, p. 54 (foto), într-o însemnare din anul 1560 de pe un 
alt Tetraevanghel al Mînăstirii Sfîntul Pavel de la Athos (v.: Emil Turdeanu, Legăturile româ- 
neşti cu Minăstirile Hilandar şi Sfintul Pavel de la Muntele Athos, Bucureşti, 1941, p. 19, 80), 
în Pomelnicul Minăstirii Govora din Vilcea (v.: Aurelian Sacerdoţeanu, Pomelnicul Minăstirii 
Govora, în „M.O.*, XIII, 1961, nr. 10—12, p. 199), — locuri în care, datorită caracterului lor 
bisericesc, ar fi fost mai firesc ca Doamna noastră să fie înscrisă cu numele primit din „„sfîntul 
botez“ —, precum și în actele oficiale, cîte s-au păstrat, în care s-a făcut amintire şi despre ea 
(v.: D.R.H., B., vol. V şi VI, indicele onomastic de la sfîrşit, s.v. Chiajna). Nefiresc pare, tot- 
odată, şi faptul că în pomelnicele Mînăstirilor Arnota și Tismana (v. supra n. 48, 49) şi Bistrița- 
Olteană (v.: Aurelian Sacerdoțeanu, Pomelnicul Minăstirii Bistriţa- Vilcea, în „M.O.“, XVIII, 
1966, p. 483 ) şi poate că şi în altele, — dacă despre ei este vorba în locurile respective —, Mircea 
Vodă Ciobanul apare cu numele „oficial“* Mircea, — nu cu cel de botez, „Dimitrie*“—, în timp 
ce soţia sa, „Doamna Chiajna““ este trecută cu cel primit „la botez“, De ce această deosebire, 
căci într-o piesă liturgică, aşa cum este pomelnicul, mai nimerit ar fi fost ca amîndoi să fie 
„scriși“ cu numele primit din „sfîntul botez‘‘? Iată de ce cercetarea atentă a cuprinsulni unor 
izvoare documentare de felul celor aci menţionate este de o deosebită necesitate !,,. Poate că 
în pomelnicul Tismanei. — versiunea semnalată —, este vorba de marele voievod Mircea, eroul 
nostru, și de soția sa, Doamna Anna, așa cum s-a presupus în textul de mai sus. 

6 A], Odobescu, Însemnări despre monumentele istorice din judeţele Argeş şi Vilcea, Călă- 
torie făcută în 1860 din însărcinarea Ministerului Cultelor şi Instrucţiei Publice, în: Acelaşi, 
Opere, II, ediţia citată, p. 377. V. şi: Virg. Drăghiceanu şi arh. P. Demetrescu, op. cit., p. 68—73; 
Pavel Chihaia. op. cit., p. 257, nota 4; Gh. I. Cantacuzino, Cercetările arheologice de la biserica 
din Brădet- Argeş și problema datării monumentului, în „B.M.L.', an. XXXIX, 19170, nr. 2, p. 
56—59; Arh. Ştefan Balş, Lucrări de restaurare la biserica din Brădet- Argeș, în Ibidem, p. 60—64. 

54 De la Brădet a ajuns pînă la noi un alt pomelnic în „formă de triptic: zugrăvit pe lemn 
şi păstrat acum în Muzeul Patriarhiei Române din Bucureşti (Mînăstirea Antim). Cei ce l-au 
studiat însă nu precizează dacă el este identic cu cel menţionat de Al. Odobescu în anul 1860. 
Acest al doilea pomelnic de la Brădet a fost făcut tot în vremea lui Matei Basarab, — la anul 
1154 ( = 1645—1646) —, şi cu timpul coloana din centru cu numele doamnelor, spre a se face 
loc pentru înscrierea pe placă a altor personaje, a fost rasă aproape în întregime, așa că el, în 
vremea de faţă nu mai păstrează în acest loc, din ceea ce a fost scris mai înainte, decît numele 
doamnelor Elina a lui Matei Basarab și Bălașa a lui Constantin Şerban Basarab (1654—1658). 
Doamna „Mara“* a lui Mircea cel Mare, dacă și ea va fi fost printre cele înscrise în acest loc, 
nu mai apare în nici un fel în cuprinsul pomelnicului la care ne referim (să se vadă pentru el: 
Prof. Victor Brătulescu, Pomelnicul Schitului Brădet de pe Valea Vilsanului, în „M.O.“, XI, 
1959, nr. 5—6, p. 364—369; Inscripțuile medievale ale României. Oraşul Bucureşti, I (1395— 
1800), redactor responsabil Alexandru Elian, Bucureşti, 1965, p. 319—323 (nr. 282), 

— nesemnalat de Odobescu —, ajută să se poată spune cîte ceva 
despre Doamna „Mara“, „presupusa soţie““ a lui Mircea cel Mare, 
cel puţin asupra felului cum a înfăţișat-o zugravul, care, în anul 
1161, „pentru prima oară““, i-a fixat chipul în fresca de pe pereţi. 
Acest chip, care-i „unica reprezentare““ a acesteia 5 și care de către 
unii se bănuiește a fi „luat dintr-o miniatură“ a vreunuia din pomel- 
nicele schitului 56, — în pomelnicul ce a văzut însă, Odobescu nu 
menţionează așa ceva —, înfățișează pe Doamna „Mara“ ca pe o 
femeie înaltă, privind uşor spre stînga, cu faţa rotundă, cu nasul și 
sprîncenele drepte și cu părul strîns sub o coroană înaltă, împodobită 
cu perle și asemănătoare cu cea a lui Mircea. Este înveșmîntată pe 
deasupra cu o haină lungă ce merge pînă sub glezne, făcută din stofă 
scumpă, împodobită cu frunze și flori de lalea, trandafir, bujori ş.a. 
În faţă, la mîneci și la guler aceasta este tivită cu blăniţă de culoare 
închisă. Sub mantie poartă o rochie de mătase mult înflorată, tot 
așa de lungă, care, în partea superioară din faţă, se încheie cu o 
platcă de horbotă, ce vine dinspre spate, şi cu bumbi. Are colier de 
perle mici încolăcit de mai multe ori în jurul gîtului și în picioare 
pantofi cu tocuri înalte. Mîna dreaptă îi este îndoită la piept, iar în 
stînga, plecată în aceeași parte și în afara corpului, ţine „cu graţie““ 
o cruce 57. De o parte şi de alta a capului se află legenda scrisă cu 
caractere chirilice asemănătoare celor din textul pisaniei, —și ea 
zugrăvită pe zid —, din anul 1161 5, din care uşor se pot citi numai 


următoarele: «... PA AOAM/NA» = «... RA DOAM/NA» ®. 


55 Cf, Pavel Chihaia, op. cit., p. 257, 

56 V,: Virg. Drăghiceanu, Arh. P, Demetrescu, op. cit., p. T1, 

57 Pentru descriere, să se vadă și: Pavel Chihaia, op. cit., p. 257—258. Pentru chipul 
Doamnei „Mara“, între altele, să se vadă şi: N. Iorga, Portretele Doamnelor române, București, 
1937, fig, 2; Acelaşi, Istoria Românilor, III, p. 268—269 ; Virg. Drăghiceanu, Arh. P. Demetrescu, 
op. cit., p. 11 (fig. 5); Constantin C. Giurescu, Istoria Românilor, vol. I, ed. V, București, 1946, 
p. 494; Pavel Chihaia, op. cit., p. 255 (fig. 1). 

58 Să se compare textele zugrăvite din fotografiile nr. 4 și 5 de pe pagina 71 din „Buletinul 
Comisiunii Monumentelor Istorice“: pe anul 1924, fasc. 40. 

59 Semnalăm că dacă se observă atent literele din această legendă şi se compară cu 
cele din pisania din anul 1761, s-ar putea formula următoarea presupunere: Cum din numele 
Doamnei lui Mircea cel Mare nu se pot citi corect decit ultimele două litere: „PH“ = „RA“; 
cum din litera de dinaintea lui „P*“ („R*“), în fotografiile ce am putut avea la îndemînă, apare 
numai partea din dreapta a acesteia, care, în mod sigur, constă din două bucle distincte cu părțile 
exterioare, formate din unghiuri, spre dreapta; cum partea (latura) din dreapta a literei „il“, 
— corespunzătoare exteriorului celor două bucle —, atît în legendă, cît și în pisanie, este clar 
mărginită de o unică linie dreaptă, verticală, ușor oblică spre stinga ; cum așa ceva — linia dreaptă 
oblică —, nu apare în partea dreaptă a literei ce abia se ivește, în fotografia cu legenda, în fața 
literei „P“ („R**), — socotită a fi „11“; cum cele două bucle distincte din litera incomplet 
prinsă de obiectivul fotografic, în mod sigur aparţin altei litere în afară de „,il*“, așa cum aceasta 
este zugrăvită în alte locuri din legendă și în pisanie, mai mult ca sigur aici este vorba de o 
altă literă din alfabetul chirilic și în nici un caz de „il*“. Aceasta, — litera incomplet fotografi- 

Cu toate că în legenda ce însoţeşte chipul Doamnei „„Mara““ 
din fresca de la Brădet — destul de mult publicată —, din numele 
ei nu se pot citi sigur decît ultimele două litere „,...PA“ = „...RA“, 
totuși de către cei mai mulți se socotește că ea s-a chemat „MAPA = 
MARA:* 6, ceea ce, dealtfel, ar „„concorda““ și cu numele „din pomel- 
nicul văzut de Odobescu““. Deși acest nume al Dcamnei lui Mircea 
cel Mare pe cît se vede era oarecum cunoscut, totuși trebuie menţionat 
faptul că nici un act contemporan, din cele ajunse pînă azi, în care, 
în mod sigur, se vorbește și despre ea, ca „Doamnă a Ţării Românești“, 
nu-i pomenește de fel cu claritate numele, ceea ce pare un lucru ne- 
firesc, care s-ar cădea să fie și lămurit. 

În general se socotește că numele de „„Mara““ provine din cel 
de Maria și că sub această formă mai scurtă s-ar întîini mai ales în 
Serbia; N. Iorga îl crede chiar „sîrbesc““ “t, În acea vreme însă, el, 
foarte probabil, se obișnuia și în alte ţări. Spre sfîrșitul secolului al 
XV-lea, de pildă, același N. Iorga îl semnalează chiar în Moldova, 
unde Ștefan Vodă cel Mare (1457—1504), printr-un hrisov din 16 
ianuarie 1481 confirma lui Miclăuș și lanco, fiii lui Danovici, un sat 
pe care aceștia îl cumpăraseră de la Mara, fiica Neagăi, care, pînă 
atunci, îl „stăpînise în puterea unui privilegiu de la Alexandru cel 
Bun‘ (1400—1432) &. 

Dacă într-adevăr Doamna „Mara““ a purtat acest nume, atunci 
ea putea să fie şi din alte zone și nu numaidecît din Sudul Dunării, 
căci, precum se vede, pe atunci nu numai prin regiunile sud-slave 
s-ar fi obișnuit a se da şi a se purta un asemenea nume. Documente ale 
vremii arată că ea avea proprietăţi în Ungaria pe lîngă lacul Balaton. 
Un act din noiembrie 1399 și un altul din iulie 1400, — acesta din 
urmă emis de însuşi regele Sigismund de Luxemburg —, în care se 
vorbea de „credincioasa, strălucita Doamna soţia strălucitului bărbat, 
ată —, ţinînd seama de cele două bucle, distincte, plecate spre dreapta şi numai în parte prinse 
în obiectivul fotografic, ar putea, cumva, fi un „PB“ (bukî) = „„B“ sau „E“ (viedie) = „V“, 
mai degrabă buki și astfel numele ar putea fi MOBP = Dobra, care este destul de des întîlnit 
în onomastica românească din secolele XV—XVI (v.: D.R.H., B., vol. 1, II, s.v. Dobra), sau 
şi un altul apropiat. Cu un astfel de nume, ea ar putea fi o băștinașă. În acest caz, „credin- 
cioasa, strălucita Doamnă soţia“ lui Mircea Voievod, amintită fără nume însă în documentul 
regelui Sigismund din anul 1400 ar putea fi o altă coție a acestuia, care era de fel din Ungaria 
și al cărei nume și chip nu se cunosc. Este numai o ipoteză... 

60 Între altele, să se vadă: N. Iorga, Istoria Românilor, III, p. 271; Virg. Drăghiceanu, 
Arh. P. Demetrescu, op. cit.. pass.; P. P. Panaitescu, Mircea cel Bătrin, p. 48; Constantin C. 
Giurescu— Dinu C. Giurescu, op. cit.. p. 90; Pavel Chihaia, op. cit., pass.; Gh. I. Cantacuzino, 
op. cit., pass.; Iosif Pataki, Ceva despre relaţiile Țării Româneşti cu Ungaria la sfirşitul veacului 
al XIV-lea, în „S.M.1.M.“, vol. II, 1957, p. 425 ş.u. 

61 N. Iorga, ibidem. 


62 Joan Bogdan, Documentele lui Ştefan cel Mare, I, Hrisoave şi cărți domneşti, 1457—1492, 
București, 1913, p. 449; N. Iorga, op. cit., p. 211,n.5 

Domnul Mircea Voievodul transalpin““, confirmă aceasta 63, că adică ea 
poseda bunuri imobiliare în Ungaria. În acest caz ea, „soția“ lui Vodă 
Mircea, despre care ne este aci cuvîntul, căreia — pînă ce se va putea 
clarifica adevărul, cu privire la numele doamnei din tabloul votiv din 
biserica de la Brădet —, urmează a i se zice tot: „Doamna Mara“, 
precum, — nu fără temei, se pare —, se afirmă de către unii, a putut 
fi o „nobilă“ de prin „acele părţi“*, altfel zis dinspre lacul Balaton, 
în Sud-Vestul Ungariei. Şi un act intern vine, parcă, să întărească 
această presupunere. Dintr-un adaos, făcut de pisar la sfîrșitul lui, 
al actului, cată a reieşi că în ianuarie 1418, la moartea soțului său, 
Doamna „„Mara““ să nu fi fost în ţară, ci în Ungaria, la îndepărtatele 
sale proprietăţi, revenind acasă pe la începutul verii aceluiași an, 
1418. Încălcînd „„protocolul scrierii diplomelor“, la 22 iunie 1418, 
cînd caligrafia un hrisov emis în favoarea Mînăstirilor Cozia şi Cot- 
meana de către Mihail Voievod (1418—1420), fiul și urmaşul lui 
Mircea la tron, diacul de cancelarie, chemat tot Mihail, plin de bucurie, 
— adresîndu-se Domnului său —, veșnicea acest moment, — întoar- 
cerea Doamnei lui Mircea și mama lui Mihail Vodă în ţară —, adăugând 
la sfîrșitul actului ce lucra: „Eu Mihail. .., am scris la Tîrgovişte în 
vremea cînd a venit mama Domniei Tale, Doamna de la unguri“ 64. 

Cum se vede, aceste cîteva ştiri contemporane, destul de sumare 
dealtfel, din care cît de cît se pot culege unele informaţii cu privire la 
locul de baștină al Doamnei „„Mara““, par a arăta că acesta s-a aflat în 
regatul vecin al Ungariei și anume către o regiune a lui vecină cu 
unele ţări „de limbă croată și sloveană““, limbă a cărei infiltrare 
printre localnicii de pe lîngă lacul Balaton, deci şi prin proprietăţile 
ei de pe acolo, ar putea explica pătrunderea numelui „MARA“ 
și prin aceste părți şi purtarea lui și de către ea, dacă într-adevăr 
se va fi chemat așa și dacă iarăși ea va fi una și aceeași cu cea. din 
fresca de la Brădet. Se afirmă că Mircea a contractat o asemenea 
legătură familială „pentru a întări și în felul acesta relaţiile sale 
politice“, căci „bazîndu-se pe aceste legături, apărarea Ţării Româ- 
nești“* avea să devină „mai eficace““ 65, ceea ce poate fi adevărat. 
Nu se știe din ce familie a descins Doamna „Mara“, — P. P. Panai- 
tescu a propus familia de origine germană, venită în Ungaria din 


63 Pentru aceste acte, v. şi: Iosif Pataki, op. cit., p. 425—427. 

64 D.R.H., B., vol. I, p. 87, 88 (nr. 42), P. P. Panaitescu, Documentele Ţării Româneşti, 
I, p. 115, 116 (nr. 35). În legătură cu acest act, să se vadă și: I. Minea, Mama lui Mihai (I) 
Voievod domnul Țării Româneşti, în „Cercetări istorice““, Revistă de istorie românească (Iași), 
an. V—VII (1929—1931), p. 358—359, 

65 Iosif Pataki, op. cit., p. 428. 

Carintia, Cylli, dar cercetări mai noi resping o asemenea părere —, și 
nu se știe iarăși cînd a avut loc legătura matrimonială dintre ea şi 
voievodul Ţării Românești. A fost mama lui Mihail Vodă, urmașul 
în scaun al lui Mircea cel Mare, așa cum clar reiese din adaosul făcut 
de diacul Mihail de la Tîrgovişte la sfîrșitul hrisovului din 22 iunie 
1418, mai sus amintit, prin carc acesta se bucura pentru tînărul său 
domn că i s-a întors mama. A decedat poate înainte de anul 1427, 
cînd se constată că moșia sa de la Tolmay — Ungaria se afla în stă- 
pînirea unui alt proprietar 6. 

Mai mult ca sigur, Doamna ,,„Mara““, provenind dintr-o țară 
catolică, și ea a aparţinut acestei credinţe şi de aceea poate, în acele 
vremi de stăruitoarc rezistență față de prozelitismul romano-catolic, 
s-a evitat pomenirea și a numelui ei în unele pomelnice unde apare 
soţul său și în actele interne emise de cancelaria unui voievod ortodox, 
cum era acesta. Din nefericire însă, cum s-a văzut, acest lucru s-a 
făcut și în o seamă de acte externe, în care se făcea amintire și despre 
ea, deşi unele dintre acestea uneori veneau chiar de la regele catolic 
al Ungariei. De bună seamă că, dacă în timpul zugrăvirii bisericii 
ctitoriei sale de pe valea Oltului, Mircea nu va fi fost cumva des- 
părţit de ea, printr-o anterioară desfacere a căsătoriei, cum afirmă 
unii 67, atunci tot dintr-un asemenea motiv, — apartenenţa la cre- 
dinţa catolică —, ea nu figurează nici în tabloul votiv de la Cozia 88. 
În acest caz, prezenţa ei în fresca din biserica Schitului Brădet se 
poate explica numai prin faptul că zugrăveala acesteia s-a făcut 
tîrziu, tocmai în anul 1761 și că zugravul pentru compoziţia tabloului 
s-a putut inspira din ceea ce va fi citit în vechiul pomelnic al schi- 
tului, văzut de Alexandru Odobescu, și din alte fresce de prin bise- 
rici apropiate 6. 

Ca romano-catolică, se socotește că Doamna ,„Mara““ a con- 
tribuit la ridicarea bisericii catolice „Sfînta Maria““ din Tîrgovişte, 


a cărei existenţă este atestată încă din anul 14177. 
* 


Copiii lui Mircea cel Mare. Din căsnicia sau căsniciile sale, aci 
semnalate, Mircea Vodă a avut mai mulţi copii legitimi: băieţi și 


655 Pentru toate acestea, v.: P. P. Panaitescu, Mircea cel Bătrin, p. 48 ş.u.; Iosif Pataki, 
op. cit., p. 425 ṣu. 

6€ Aurelian Sacerdoţeanu, Mircea cel Bătrîn şi Biserica Ortodoxă a ţării sale, în „B.O.R.“, 
LXXXVI, 1968, nr. 1—2, p. 103. 

6 Cf. Virgiliu Drăghiceanu, Curtea Domnească din Argeș, p. 42; Virg. Drăghiceanu, 
Arh. P. Demetrescu, op. cit., p. 71. 

sa Cf. Pavel Chihaia, op. cit., pass. 

70 Cristian Moisescu, op. cit., p. 90. 

fete. În afară de aceştia, potrivit mărturiilor cronicarilor bizantini 
Laonic Chalcocondil ™ și Ducas 7%, el a avut și „feciori naturali“, 
care, precum se știe, la noi și ei „aveau drept să fie aleși domni la fel 
cu cei născuţi din cununie“. Înaintea tuturor este cunoscut Mihail, 
pe care tatăl său, — din pricina greutăților și primejdiilor acelor 
vremi și mai cu seamă pentru a-i asigura urmarea în scaun —, cu 
asentimentul celor în drept, desigur, încă de prin anul 1408, l-a asociat 
la domnie și care, mai apoi, în 1418, după moartea acestuia, într- 
adevăr i-a ocupat tronul, ocîrmuind ţara pînă în 1420. Apare, alături 
de părintele său în tabloul votiv din biserica mare a Mînăstirii Cozia 
și în cel din bolnița acesteia. Pare un tînăr subţirel, ce privește înainte, 
înveșmîntat în costum occidental și purtînd pe cap coroană împodo- 
bită cu perle mici. Are haine de sărbătoare: o tunică din stofă înflorată, 
tivită pe poale și în faţă cu galon din fir aurit, strînsă pe corp, pantaloni 
strînși pe picioare și mantie, din material scump, garnisită pe margine 
cu galon aurit, lăsată pe umeri și încheiată în faţă cu un singur nasture 
de perle. În faţă, de o cingătoare din galon, atîrnă o sabie scurtă, iar 
în picioare are încălțăminte în formă de sandale. În fresca de la 
„Cozia mare“, dimpreună cu tatăl său, cu mîna stingă ţine biserica, 
pe care amîndoi o închină Mîntuitorului și Maicii Domnului, iar în cea 
de la bolniţă, Mihail Voievod își ţine mîinile la piept în semn de 
rugăciune 7%. 


Pe temeiul unei scrisori fără dată, pe care Mircea Vodă a trimis-o din Giurgiu regelui 
Vladislav Jagello al Poloniei, — pe care-l numește „părinte““ al său —, s-a crezut de către 
unii că acesta a fost căsătorit cu „fiica sau cu o rudă apropiată“ a regelui polon, ori că i-a fost 
văr primar. Mai departe în scrisoare, după ce Mircea se apăra de învinuirile pe care regele i le 
adusese în scris, că ar fi divulgat ungurilor unele planuri ale sale de alianţă cu turcii, adăuga: 
„Eu sînt al tău și copiii mei, pe care îi am, sînt nepoţii şi copiii tăi, atît cît și ai mei“ (E. Hur- 
muzaki-lN. Densușianu, op. cit., p. 825; Şt. Nicolaescu, Documente inedite de la Mircea cel Bătrin. 
1386—1418, București, f.a., p, 45—46). cuvinte care, cred unii, ar confirma aceasta. Pe bună 
dreptate s-a susținut însă că termenii din scrisoare nu se referă la legături strînse de rudenie 
între cei doi conducători de popoare, cum se socotește, ci că ei „nu sînt decît forme de respect 
şi politeță““, pe care Mircea le-a folosit față de regele polon. Şi în tratatul de alianţă şi ajutor 
reciproc din 17 mai 1411 se vorbește de o „înrudire'“ între Mircea și regele polon (E. Hurmuzaki- 
N. Densușianu, op. cit., p. 412—473; D.R.H., D., Relaţii între ţările române, vol. I, Bucureşti, 
1977, p. 186—187 (nr. 115), dar aceasta, se afirmă, se referă la legăturile de rudenie destul de 
îndepărtate, prin alianţă dintre familia domnitoare munteană și casele regale din Polonia şi Un- 
garia chiar, pe care, desigur, Mircea le cunoştea, „se mîndrea““ cu ele și oricînd socotea că-i 
prilej potrivit, fie şi „în termeni vagi“* — în scris mai ales — făcea „aluzic““ la ele (Cf. și P. P. 
Panaitescu, Mircea cel Bătrin, p. 50—53). 

71 Laonice Chalcocondil, Expuneri istorice, în româneşte de Vasile Grecu, București, 
1958, p. 64, 158. 

"2 Ducas, Istoria turco-bizantină (1341—1462), ediție critică de Vasile Grecu, București, 
1958, p. 250, 251. 

73 Cf. reproducerea tablourilor votive de la Cozia, în N. Iorga, Portretele domnilor români, 
planșele 7, 8; M. Davidescu, Minăstirea Cozia, p. 11 și figurile 5 şi 34. 

În calitatea de asociat la domnie, este amintit în inscripţia unui 
clopot, care, la 8 mai 1413, „în zilele“ tatălui său şi ale sale, s-a hărăzit 
Miînăstirii Cozia “4, şi în mai multe acte emise de părintele său și 
chiar de el însuși. Amîndoi au dispus baterea de monede de argint 
în ţară, avînd „pe față numele lui Mircea, iar pe revers pe al lui 
Mihail““, semn al „coregenţei““ sale. În plus, în o asemenea calitate, 
„Mihail Voievod“, se pare, a avut sub conducerea sa o parte din 
oaste și foarte probabil cîțiva ani din timpul acestei sarcini a rezidat 
la Tîrgovişte, orașul comercial în care tatăl său construise o nouă 
reședință voievodală şi din care el a emis hrisoave și a dat porunci, 
avîndu-și aici „curtea lui deosebită““. N-a părăsit Tîrgoviștea nici 
după moartea tatălui său ; a rămas în continuare aci și astfel de acum, 
din 1418, aceasta a ajuns, „definitiv, capitală a ţării“. Ca domn, după 
un an de relativă linişte, în cel următor, — 1419 —, este nevoit să 
poarte repetate lupte cu turcii. În afară de alte scopuri, aceștia adu- 
ceau cu ei şi un pretendent la tronul muntean, pe un anume Radu, 
tot un fiu al lui Vodă Mircea, ceea ce dovedeşte că pretenţiile asupra 
tronului părintesc se deschiseseră deja. Lipsea de acum autoritatea 
cumpănită a marelui voievod, care, timp de decenii, făcuse ca în ţara 
sa să fie linişte deplină. 

Încleștarea cu otomanii a continuat și în anul 1420 și în cursul 
unei lupte, „lo Mihail Voievod““ a pierit, apărîndu-și ţara %. 

Se începea astfel o aprigă luptă pentru tron, purtată între rude 
și, dureros, uneori chiar între fraţi . . . Între altele, o astfel de situaţie 
ajută și la cunoașterea altor fii — aproape toţi naturali — ai lui 
Mircea, căci în cursul ei unii dintre aceștia urmăreau ocuparea tronului, 
tocmai în virtutea dreptului ce-şi arogau de descendenţi ai marelui 
domn. | 

Pe cît se ştie acum, aceştia au fost: Radu II, — poreclit de con- 
temporani Praznaglava (1421, 1423, 1424, 1427), altfel spus „chelul“* 
—, care zicea tatălui său „părintele Domniei mele, sfintrăposatul 
Mircea Voievod“* și care aproape continuu şi-a disputat domnia cu 
Dan II (1422—1431); Alexandru Vodă, zis Aldea (1431—1436), 
care a ocupat tronul cu ajutor de la Alexandru cel Bun, domnul 
Moldovei (1400—1432), s-a războit cu turcii, — dar pînă la urmă 
a recunoscut suzeranitatea sultanului —, a ajutat unele mânăstiri 
din țară și a fost alungat de pe tron de unul dintre fraţii săi, Vlad, 


74 St. Nicolaescu, Cercetări arheologice, Bucureşti, f.a., p. 6. 
75 P. P. Panaitescu, Mircea cel Bătrin, p. 53—57; Constantin C. Giurescu— Dinu C. Giu- 
rescu, Istoria Românilor, Li, p. 90, 113. 

poreclit Dracul (1436—1442; 1443—1447) —, şi el deci tot un fiu 
al lui Mircea cel Mare. Acesta a avut parte de o domnie mai lungă, 
a fost, la rîndu-i, tatăl vestitului voievod muntean Vlad Țepeș 
(1456—1462; 1476), deși un timp a plătit tribut turcilor, totuși, 
alături de Toan Corvin de Hunedoara (m. 1456) a luptat de mai multe 
ori împotriva lor, participînd și la „Cruciada““ de la Varna din toamna 
anului 1444 şi a făcut danii pe la mînăstiri. În afară de Ţepeş, a mai 
dat ţării încă doi domni, pe Radu cel Frumos (1462—1475) şi Vlad 
Călugărul (1482—1495 ) şi şi-a încheiat viaţa în toamna anului 1447, 
fiind decapitat la „satul Bălteni““ din Ilfov, de ostași din armata lui 
Iancu de Hunedoara, de care, ceva mai înainte, forțat de împrejurări, 
se rupsese. Precum se vede, toţi acești patru fii ai lui Mircea cel Mare 
au domnit, unul după altul, în Ţara Românească. 


Cronicarul bizantin Laonic Chalcocondil istorisește că prin anul 
1410 un fiu al lui Mircea Vodă, — nu-i indică numele, dar unii cred 
că s-a chemat Vlad—,a venit la Bizanţ, la curtea împărătească 
şi a cerut ajutor pentru musulmanul Musa 76, pretendent la scaunul 
padișabhilor, sprijinit de tatăl său. Tot acesta, susțin unii, deci tot 
Vlad, este acel fiu al voievodului nostru, despre care cronicarul 
Ducas spune că se afla la curtea împăratului loan VIII Paleologul 
(1425—1448), „în ţinută militară““ și că „stătea zi de zi la sfat cu 
oameni mai tineri şi îndemînatici la lupte“, valahi și ei, căci, adăuga 
cronicarul, „în timpul de atunci, se găseau și oarecare români la 
Constantinopol“ 7. În sfîrşit, un alt fiu al lui Mircea, al cărui nume 
iarăşi nu se cunoaște, „a fost dat ostatic la turci, la curtea sultanului 
Mohamed I (1413—1421), în 1417, cînd, către sfîrşitul domniei““, 


marele domn a recunoscut suzeranitatea turcilor 78. 


Încă semnalăm că în trei acte de la Dan II (1422—1431), — 
două: unul din anul 6937 ( = 1428—1429) și altul din 7 octombrie 
6937 ( = 1427) —, emise în favoarea Miînăstirii Snagov, și altul, 
din anul 1431, anunţind reînnoirea privilegiului comercial al brașo- 
venilor, — acest voievod își spune, în primul: „Dan voievod fiul 
lui Mircea Voievod“ 79, iar în celelalte două arăta că marele Mircea 
Voievod este „părintele Domniei mele““ 8. Acest lucru, desigur, 


7 Laonic Chalcocondil, op. cit., p. 114. 
7 Ducas, Istoria turco-bizantină (1341—1462), p. 250, 251. 
P. P. Panaitescu, op. cit., p. 58. 

3 D.RH., B., vol. I, p. 115 (ar. 59). 

50 Ibidem, p. 117 (nr. 61) — actul Minăstirii Snagov — şi p. 130, 131 (ur. 69) — actul 
braşovenilor ; pentru acesta din urmă, să se vadă şi: I. Bogdan, Relaţiile Țării Româneşti cu 
Braşovul, vol. I, p. 38—39 (nr. XVIII). 

surprinde, căci în alte acte ale sale Dan II, cînd a fost cazul, a precizat 
că „Dan Voievod“, — adică Dan I (c. 1383—1386) —, este „sfînt- 
răposatul părintele Domniei mele““ 8l, deci el este fiul acestuia. 
Nepotrivirea, de bună seamă, stîrnește nedumerire, căci este știut că 
Dan II n-a fost fiul, ci numai nepotul lui Mircea cel Mare, care, 
precum reiese din cele de mai sus, era fratele lui Dan Í și, prin urmare, 
unchiul și nu părintele lui. Așadar Mircea Vodă n-a avut și un fiu 
Dan, care a domnit în Ţara Românească în deceniul trei al secolului 
al XV-lea. 

Despre o fiică a lui Mircea cel Mare, al cărei nume nu se cunoaște, 
cronicarul turc Mehmed Neșri spune că a făcut parte din haremul 
sultanului Musa (1411—1413), fiind dată chiar de tatăl său, care 
îl ajutase pe acesta să ajungă pentru un timp la cîrma Imperiului 
otoman 8%. Faptul este semnalat şi de profesorul P. P. Panaitescu, 
care arată că îşi sprijină afirmaţia mai ales pe cuprinsul unei scrisori 
adresate în anul 1411 de Eftimie II, patriarhule cumenic din Constan- 
tinopol (1410—1416), unui „principe rus“, prin care-i amintea 
„cu dojană fapta lui Mircea, domnul ortodox al Ungrovlahiei, care 
şi-a dat fiica necredinciosului sultan, Musa“ 8, 

Dintr-o „„notiţă grecească tardivă“, de curînd descoperită în- 
tr-un act din arhiva Mînăstirii Kastamunitu de la Athos, reiese că 
Mircea cel Mare a mai avut o fiică, Ana, care a fost căsătorită cu 
„marele telnic Radic“, ctitorul acestui sfint lăcaș şi dregător de 
frunte și „influent“ al despotului sîrb Ștefan Lazarevici (1389—1427), 
care, se afirmă, consimţise la această căsătorie, căci dorea ca între 
ţara lui și cea a lui Mircea cel Mare să fie legături de prietenie şi chiar 
să se încheie o alianță antiotomană. Alte ştiri în legătură cu această 
Ana, fiică a lui Mircea cel Mare, nu se mai cunosc. Se presupune doar 
că ea ar fi decedat înainte de anul 1433 %4. 

Acestea, numai, despre familia marelui Voievod Mircea al Ţării 
Româneşti. 


8 D.R.H., B., vol. I, p. 104, 106 (nr. 53). 

82 Mehmed Neşri, Istoria universală (Djihannuma/), în: Mihail Guboglu și Mustafa Meh- 
met, Cronici turceşti privind ţările române. Extrase, vol. I..., București, 1966, p. 115. Pentru 
această căsătorie a fiicei lui Mircea Vodă cu sultanul Musa, v. şi: Aurel Decei, Istoria Imperiului 
otoman pînă la 1656, București (Editura Ştiinţifică şi Enciclopedică) 1978, p. 73—74. 

8 P, P. Panaitescu, Mircea cel Bătrin, p. 313 şi n. 61. V. şi: P.Ş.N., A propos d'un document 
de Kastamonitou et d'une lettre patriarcale inconnue de 1411, în „Revue des Etudes byzantines'*, 
tom. 40, Paris, 1982, p. 213—214. 

84 Cf. Ibidem. 

„MIRCEA CEL MARE“ 
SAU „MIRCEA CEL BĂTR ÎN? 


Precizarea ce se impune este dacă apelativul de „cel mare“, 
cum îl numim astăzi pe voievodul Mircea I, este îndreptăţit sau 
constituie o nominalizare aleatorie, lipsită de o acoperire documentar 
istorică reală. 

Neîndoios, răspunsul vine din istorie, care, cu spiritul ei de 
dreptate, l-a așezat pe marele voievod al Ţării Românești în rîndul 
celor mai de seamă luptători ai vremii pentru stăvilirea expansiunii 
otomane în Europa. 

Este cunoscut faptul că, în general, domnii ţărilor române, — cu 
puţine excepţii —, au rămas în istorie cu numele de botez, la care 
contemporanii sau urmașii, uneori spre o mai ușoară identificare 
mai ales cînd acelaşi nume era purtat de mai mulți, au adăugat un 
apelativ sau chiar o poreclă, după caz. Voievozii care, prin faptele 
lor, au lăsat posterităţii o amintire luminoasă, au devenit: „cel Mare““ 
„cel Bun““, „cel Viteaz“*, sau „cel Frumos“, supranumele adăugat 
exprimînd, în fapt, stima și dragostea generaţiilor ce i-au urmat. 

Alţi voievozi, — pentru că au fost şi de aceștia —, marcați de 
vreun defect psihic sau fizic, sînt cunoscuţi în istorie ca: „Prazna- 
glava““, „cel Rău“, „cel Orb“* ; poate „Chior“, „„Șchiopul““, „Surdul““ 
ş.a. iar alții cu apelative legate de locul de baștină: „de la Afumaţi“, 
„de la Slatina“*; de unele activităţi ce desfășuraseră înainte de a 
ajunge domni: „Călugărul“, „Ciobanul“ ; „Majă“‘ ş.a.; de felul cum 
și-au încheiat viața și domnia: „„Înecatul““ ; de vîrsta la care au urcat 
pe tron: „cel Tânăr ; de vreun fapt deosebit din timpul oblăduirii 
lor: „Lăcustă“; ori porecle, ca: „Dracul“, „Țepeș“, „Rareș“, „Cer- 
cel““, „Potcoavă“, „Turcitul“ ș.a. 

Referindu-ne la eroul lucrării de faţă, vom menţiona că și lui i 
s-au atribuit asemenea apelative și dintru început vom preciza că 
numele cu care el se întîlnește în cel mai vechi hrisov al său, cunos- 
cut pînă acum, este cel de „Jo Mircea Voievod“. Acest hrisov 

poartă data de 27 iunie 6985 (= 1387) și prin el emitentul, — 
aflîndu-se la Argeş —, în calitatea de „domn a toată Țara Româ- 
nească““, pe care o avea deja în acel moment, confirma Minăstirilor 
Tismana și Vodița o seamă de proprietăţi hărăzite de alții mai dinainte 
vreme și adăuga și de la sine altele!. Chiar din anul următor, 1388, 
însă, Mircea Vodă a început să-și zică „mare voievod““, — „Io Mircea 
mare Voievod*‘ 2 —, așa cum apoi va apărea în multe din hrisoavele 
sale, ajunse pînă la noi? şi în legenda sigiliului său mic, € și așa cum 
uneori îl vor intitula și unii dintre urmaşii săi în scaun. 

Dar cum, — referindu-ne, deocamdată, numai la primii domni 
munteni, căci mai sînt și alte asemenea cazuri mai tîrziu —, titulatura 
de „mare voievod“, folosită de pildă pentru Basarab „Întemeietorul“ 
în textul sgrafitului, ce-i veșnicea data morţii, descoperit în biserica 
Domnească din Curtea de Argeș ê şi poate că și în alte locuri și ocazii, 
a făcut, desigur; posteritatea ca, apreciindu-i măreţele înfăptuiri 
ce realizase întru binele țării ce ocîrmuise, să-i atribuie apelativul de 
„cel Mare“ 7, — numindu-l „Basarab cel Mare“ —, este posibil ca tot 
așa des repetatul titlu de „Io Mircea Mare Voievod“, ce acesta și-a 
dat și i s-a conferit și de către alţii, să fi determinat pe unii dintre 
urmași ca, pentru faptele sale de vitejie şi de bună rînduire a trebu- 
rilor ţării, cunoscute, — săvîrşite de el —, să-i dea și lui calificativul 
„cel Mare““, zicîndu-i fie „Marele Mircea Voievod“, fie „Io Mircea 
Marele Voievod“. Așa, de pildă, printre alţii, îl numesc voievozii 


munteni Vlad Ţepeş (1456—1462; 1476) 8, — socotit de unii că este 


1 D.R.H., .„B vol. I, p. 22, 23 (nr. 8). 

2 Ibidem, p. 25, 27 (nr. 9), p. 29, 30 (nr. 11). 

3 Să se vadă: Ibidem, p. 31 (nr. 12); p. 48 (nr. 20); p. 55, 56 (nr, 23, 24); p. 63 (nr. 28); 
p. 65, 66 (nr. 29, 30); p. 70 (nr. 32); p. 71,73 (ar. 33, 34); p. 75 (nr. 35); p. 78 (nr. 37); 
p. 80 (ar. 38). 

4 Const, Moisil, Sigiliile lui Mircea cel Bătrin, în „Revista Arhivelor‘‘, VI, 2 (1944—1945 ), 
Bucureşti, 1945, p. 280. 

5 D.R.H., B., vol. II, Bucureşti, 1972, p. 68, 70 (nr. 29); p. 71—73 (nr. 30); p. 74, 75 
(nr. 31); p. 108, 109 (nr. 51); — acte de la Radu cel Mare din anii 1505—1507 — ; p. 208, 212 
(ar. 105), p. 258, 259 (nr. 130); — acte de la Neagoe Basarab din anii 1512—1514 ș.a. 

6 Între altele, pentru acest sgrafit, să se vadă și: Virgiliu Drăghiceanu, Curtea de Argeş 
p. 16, fig. 9 şi Henri Stahl și Damian P. Bogdan, Manual de paleografie slavo-română, Bucureşti, 
1936, p. 26, fig. 4. Şi domnitorul Nicolae Alexandru, urmaşul în scaun al lui Basarab „Întemeie- 
torul““, în inscripţia pietrei de pe mormîntul său de la Cimpulung-Muscel, este numit „cel Mare“, 
O bună fotografie a ei, în: Constantin C. Giurescu și Dinu C. Giurescu, op. cit. (imaginea a doua 
din primul grupaj de foto inserat în volumul II al lucrării), 

? Cf. Constantin C, Giurescu şi Dinu C. Giurescu, Istoria Românilor, vol. I. Din cele mai 
vechi timpuri pînă la întemeierea statelor românești, Bucureşti (Editura Științifică ), 1974, p. 
277—278; Ştefan Ștefănescu, Țara Românească de la Basarab „Întemeietorul“ pînă la Mihai 
Viteazul, Bucureşti, 1970, p. 36. 

8 Vlad Ţepeş ( -+ 1476) numeşte pe Mircea Vodă „Marele Mircea Voievod“ într-un 
act din 7 octombrie 1476, prin care confirma braşovenilor „privilegiile comerciale“, ce li se 

chiar primul care face acest lucru —, Radu cel Mare (1495—1508), 
Neagoe Basarab (1512—1521), Vlad Înecatul (1530—1532), Vlad 
Vintilă de la Slatina (1532—1535), Pătraşcu cel Bun (1554—1557), 
Petru cel Tînăr (1559—1568) mai ales, care, într-un hirisov emis la 
l iunie 1560, trebuind să amintească atât pe tatăl său Mircea Ciobanul 
(1545—1559; cu întreruperi), cît și pe „strămoșul“* său Mircea 
Voievod, eroul nostru, a zis celui dintîi numai „Mircea Voievod“, 
iar celui de al doilea „Mircea Voievod cel Mare“* W şi desigur că și alţii 
de mai apoi, cum a fost, de pildă, Matei Basarab în secolul al 
XVII-lea ”. 

Cum însă în secolul al XV-lea și urmașii imediaţi ai lui Mircea cel 
Mare şi-au zis „mare voievod“*, —aşa au făcut de pildă Mihail 
(1418—1420), Radu Praznaglava (1420—1422) şi Dan II (1422— 
1431 ; cu întreruperi) —, iar altora li s-a atribuit un astfel de apelativ 
mai ales de către fiii lor care le-au urmat în scaun, cum unul dintre 
urmașii lui mai îndepărtați a fost chiar numit, — mai mult „de lumea 
bisericească“, se crede —, „cel Mare““, așa cum a rămas pînă azi în 
istoriografia noastră, — este vorba de Radu cel Mare (m. 1508) %; 
cum în anii 1442 şi 1481 pe la tronul Ţării Românești se perindaseră 
pentru foarte scurtă vreme cîte un pretendent cu numele Mircea, 
— frați vitregi, socotesc unii —; cum şi Vlad Vodă Călugărul 
(1482—1495 ) a avut un fecior tot cu numele Mircea, care și el purta 
titlul de voievod 1, cum, astfel, persoanele, purtînd acest nume, într- 
un fel sau altul, avuseseră și încă aveau de a face cu tronul Ţării 
Românești se înmulțiseră, și numărul lor mai putea creşte; cum, de 
bună seamă, amintirea strălucită a lui Mircea Vodă mai dăinuia în 


acordase de către acesta la 6 august 1413. Pentru hrisov, să se vadă: I. Bogdan, Documente 
privitoare la relaţiile Țării Româneşti cu Braşovul şi Țara Ungurească în sec. XV şi XVI. Texte 
slave cu traducere, adnotațiuni istorice şi o introducere asupra diplomaticei româneşti, vol. I, 1413— 
1508, Bucureşti, 1905, p. 95—97 (În continuare: I. Bogdan, Relaţiile Țării Româneşti cu Bra- 
şovul, I); Grigore Gr. Tocilescu, 534 documente istorice slavo-române din Țara Românească și 
Moldova privitoare la legăturile cu Ardealul, 1346—1603, Bucureşti, 1931, p. 95—97 (nr. 100). 
Semnalăm însă că în hrisov Vlad Vodă Țepeș foloseşte un asemenea supranume și pentru tată] 
său, Vlad Vodă Dracul, zicîndu-i: „marele Vlad voievod“. 

9 V.: supra, nota 5, la care însă se vor mai adăuga: D.R.H. B., vol. III, București 1975, 
p. 182, 185 (nr. 114), p. 250 (nr. 156) şi vol. V, Bucureşti, 1983, p. 72 (nr. 70). 

1 D.R.H., B., vol. V, p. 198, 199 (nr. 184). 

11 Cf.: Fănuş Neagu, De din vale de Rovine... , în „Luceafărul“* (București), an. XXVIII, 
1986, nr. 15 (1248) din 12 aprilie, p. 1. V. şi: Dan Zamfirescu, Un ctitor al măreției româneşti 
în istoria universală, în: Ibidem, vr. 24 (1257) din 14 iunie 1986, p. 6. 

12 Constantin C. Giurescu, La 450 de ani de la moartea lui Radu cel Mare, domnul Ţării 
Româneşti (1495—1508), în „B.O.R.“, LXXVI, 1958, nr. 3—4, p. 386. 

13 Constantin C. Giurescu și Dinu C. Giurescu, op. cit., vol. IL, p. 118, 120 şi 167; V. şi: 
i A lumii în date, sub conducerea Acad. prof. Andrei Oțetea ( + 1977), Bucureşti, 1969, 
p. 566, 577. 

14 Constantin C. Giurescu și Dinu C. Giurescu, op. cit., p. 201. 

mintea multora dintre cei de atunci, este iarăși posibil ca aceștia să 
se fi gîndit ca pentru el „marele voievod“* să aleagă un alt apelativ, 
care să fie numai al lui, spre a putea fi cu ușurință deosebit de omoni- 
mii acelei vremi și desigur că și de după aceea. Și aceasta cu atît 
mai mult cu cît la noi, precum observa profesorul P. P. Panaitescu, 
„nu se obișnuia numărătoarea domnilor cu același nume“ 15. 


Se pare că prilej pentru așa ceva s-a ivit destul de degrabă, 
căci domnitorul muntean Mihnea cel Rău (1508—1509) a avut un 
fiu chemat de asemenea Mircea, pe care în 1509 l-a asociat la domnie 
și care, după unii, între anii 1509 și 1510, a şi domnit. În acest timp 
pe cât se știe pînă acum, el singur, — ca „lo Mircea Voievod““ —, a 
emis trei hrisoave, dintre care primul din 29 octombrie 7018 ( == 1509), 
era dat în favoarea Mînăstirii Tismana. Cum în cuprinsul acestui 
hrisov, pe lîngă emitent, „Mircea Voievod“, trebuia să se facă amin- 
tire și de „străbunicul“ său, chemat tot Mircea Voievod, — același 
cu eroul nostru —, n-a mai voit poate să dea acestuia din urmă un 
apelativ folosit și de alţii și, de bună seamă, dorind ca el, strămoșul 
său Mircea Vodă să fie ușor identificat şi deosebit de alți omonimi, 
— care, cum se vede, erau destui —, și, la nevoie, chiar şi de sine 
însuși, 1$ probabil și după sfatul celor din jur, în act i-a zis: „străbu- 
nicul Domniei mele bătrînul (staroga în textul slavon) Mircea Voie- 
vod““, ceea ce avea să fie și să rămînă un nou apelativ pentru acesta ”. 


Pe cît am putut afla, este pentru prima dată cînd, oficial, lui 
Mircea cel Mare i se da un astfel de supranume. 


În legătură cu Mircea Vodă, acest apelativ „cel Bătrîn“ nu 
trebuie luat cu sensul său propriu, — persoană în vîrstă înainta- 
tă, moș, moșneag—, cunoscut nouă tuturor, ci cu un altul. Acest 
supranume, atribuit voievodului nostru, cum s-a văzut începînd de 
prin primii ani ai secolului a! XVI-lea, nu înseamnă, — cum ar putea 


15 P. P. Panaitescu, Mircea cel Bătrin, p. 41. 

16 Și lui, lui Mircea Vodă, fiul lui Mihnea Vodă cel Rău, despre care este vorba aci, feciorul 
său, Alexandru II Mircea, care a domnit în Ţara Românească între anii 1568—1577, aproape 
regulat, în hrisoavele sale, îi zice „marele şi preabunul Mircea Voievod'* (V.: D.R.H., B., vol. 
VI, Bucureşti, 1985, p. 97 ș.u.). 

1? D.R.H., B., vol. II, p. 137, 138 (nr. 64). Documentar, un asemenea apelativ dăduse 
mai înainte, la 28 iulie 1472, Radu cel Frumos (1462—1475; cu întreruperi) tatălui său Vlad 
Vodă Dracul (1436—1442 ; 1443—1446 ), scriind în hirsov că el este „fiul bărînului Vlad Voievod** 
(v.: D.R.H., B., I, p. 237, nr. 142). Cum se ştie, istoriografia românească n-a păstrat pentru 
Vlad Dracul şi acest apelativ. L-a dat însă şi uneori încă îl mai dă lui Basarab, zis şi Laiolă 
(1473—1477; cu întreruperi ) fiul lui Dan II, căruia i-a zis şi încă îi mai zice cîteodată „cel 
Bătrîn““, deşi acesta, în nici unul din hrisoavele sale cunoscute, niciodată nu şi-a spus așa, ci 
numai: „Io Basarab Voievod şi Domn, fiul lui Dan marele Voievod“ (V., d.p., D.R.H., B., I, 
p- 247, nr. 150). 


www.dacoromanica.ro 


« MIRCEA CEL MARE » SAU « MIRCEA CEL BĂTRÎN»? 35 


fi ispitit cineva să creadă —, că el, Mircea Vodă, cînd a urcat pe tron 
sau cînd, aproape nouă ani mai tîrziu s-a luptat și a învins pe sultanul 
Baiazid I Fulgerul la Rovine, ar fi fost un înaintat în vîrstă, un 
bătrîn, aşa cum l-a înfățișat marele Mihai Eminescu în cunoscuta sa 
compoziţie în versuri „Scrisoarea III“, în care cumpănitul și energicul 
voievod, — printr-o licenţă poetică, imaginată de geniul acestuia —, 
apare ca un „bătrîn““, ori chiar ca un „„moșneag““. Și aceasta cu atît 
mai mult cu cît în toamna lui 1386, cînd el, Mircea Basarab, a ajuns la 
cîrma ţării, se afla, se pare, în anii primei tinereţi. 

O spunem din nou, în cursul vremii pe tronul Ţării Româneşti, 
ca și pe cel al Moldovei, dealtfel, s-au perindat mai mulţi domni, 
purtînd același nume: Alexandru, Vlad, Radu, Mircea, Ştefan, Bog- 
dan, loan ș.a., şi, spre a putea fi identificat mai ușor cel ce pentru 
prima dată purtase una dintre aceste denumiri de cei ce i-au urmat — 
chemaţi tot aşa — i s-a zis lui „cel Bătrîn“* în înţelesul de „cel de 
demult“, „cel vechi““ sau primul dintre omonimii săi. În ceea ce ne 
priveşte aici, un asemenea lucru reiese destul de clar din cuprinsul 
unora dintre hrisoavele emise în trecut de Cancelaria voievodală a 
Ţării Româneşti. La 27 iulie 1512, de pildă, Neagoe Basarab, întărind 
Mînăstirii Tismana unele sate, preciza că a săvîrșit aceasta întrucît 
a „văzut... cărțile domnilor bătrîni de mai înainte: şi cartea lui 
Mircea Voievod, — eroul nostru—, și cartea lui Vlad voievod Călu- 
gărul, și cartea lui Radul Voievod““.18 Prin urmare, toţi aceşti voie- 
vozi erau „,bătrîni““, în sensul că domniseră înainte de el, în vremile 
„vechi“*, „de demult““. Ceva mai tîrziu, cronicarul Radu Greceanu 
(1655—1725), scriind „Viaţa lui Constantin Brâncoveanu““, arăta 
că acesta a preînnoit „heleșteul cel mare de la Ilfov lîngă Fîntîna 
Ţiganului, care mai înainte vreme era făcut de răposatul Constan- 
din-Vodă cel Bătrin““, adică Constantin-Vodă Șerban (1654—1658), 
căruia, precum se vede, spre a-l deosebi de omonimul său Constantin 
Vodă Brâncoveanu, i-a adăugat supranumele „cel Bătrîn““ 19. 


Așa ceva s-a petrecut și în Moldova, unde, de pildă, însuși Ștefan 
cel Mare (1457—1504), punînd lespede de piatră peste mormîntul 
din biserica lui Bogdan de la Rădăuţi al primului voievod moldo- 
vean chemat cu același nume ca și el, Ştefan I Muşat (c. 1394— 


18 D.R.H., B., vol. II, p. 216 (nr. 106). 

19 Radu Greceanu, Începătura istoriii vieţii luminatului şi preacreştinului domnului Țării 
Rumânești Io Costandin Brâncoveanu Basarab Voievod. .., în: Cronicari munteni, Ediţie îngrijită 
de Mihail Gregorian cu studiu introductiv de Eugen Stănescu, vol. II, București (Editura 
pentru Literatură), 1961, p. 86. 

1399), în inscripția acesteia, a adăugat lîngă numele lui apelativul 
„cel Bătrin““. 2 Mai apoi, chiar și lui, lui Ştefan cel Mare, spre a fi 
deosebit mai uşor de omonimii ajunși după el la cîrma Moldovei, 
i s-a atribuit și epitetul de „cel Bătrîn““. Voievozi moldoveni de mai 
tîrziu, ca Ştefan Lăcustă (1530—1540), Alexandru Lăpușneanu 
(1552—1561 ; în prima domnie) și chiar Despot Vodă (1561—1563), 
făcînd referire la el, s-au intitulat, primul și ultimul, „fiul“ 2 și, 
respectiv, „nepotul“*,2 iar cel de al doilea, ca și ei a vorbit despre 
„bunicul nostru“, % „Ştefan Voievod cel Bătrin“. 


La fel s-au petrecut lucrurile și cu Vodă Mircea, căruia, precum 
s-a arătat, multă vreme urmașii, pentru motivele arătate, i-au zis 
fie „marele voievod Mircea“, fie, începînd însă de la 1509 încoace, 
şi „bătrînul Mircea Voievod““, — cu acest ultim supranume singur 
el rămînînd pentru timp mai îndelungat în istoria noastră. 


Un asemenea apelativ, care, în mod sigur, și în cazul prezent, — 
în comparaţie cu alte personaje cu acelaşi nume, ce au domnit mai 
apoi în Ţara Românească — mai „tinere“* ori mai „noi“, deci —, 
are înţeles de „cel vechi“* ori de „cel de demult“, adică designează 
un voievod, — în speță Mircea cel Mare —, care, cu „înţelepciunea 
unui vîrstnic““, a ocîrmuit țara nu numai un răstimp destul de lung, 
— peste treizeci de ani —, dar şi că a domnit cu mult înaintea unora 
dintre omonimii ajunși mai apoi într-o situaţie asemănătoare cu 
a lui, adică domnitori. 24 

Şi totuși și după anul 1509, de către unii voievozi munteni erou- 
lui nostru i s-a zis cînd „cel Mare“, cînd „cel Bătrîn““. Neagoe Basa- 
rab, de pildă, la 7 decembrie 1514 vorbea despre „strămoșul nostru Io 
Mircea marele voievod“,?5 iar la 1 iunie 1560 Petru Vodă cel Tînăr 
(1559—1568), la rîndu-i, făcea amintire de „strămoșul domniei mele, 
Mircea Voievod cel Mare“* %. Dar tot ei, cu alte prilejuri, au vorbit 


20 V,: Dimitrie Dan, Cronica Episcopiei de Rădăuţi, Viena, 1912, p. 10. 

21 D.I.R., A., Veacul XVI, vol. I (1501—1550), Bucureşti, 1953; p. 393, 394, 395, 396, 
397—399, 401. 

2 D.I.R., A., Veacul XVI, vol. II (1551—1570), Bucureşti, 1951, p. 161, 166. 

23 Ibidem, p. 39, 82. 

2 Relevind acest ultim aspect cu privire la apelativul „cel Bătrîn““, dat lui Mircea Vodă, 
în comparaţie cu alţi voievozi purtînd acelaşi nume, dar mai tineri, mai „noi“, şi mai cu seamă 
cu Mircea Ciobanul din secolul al XVI-lea, Nicolae Iorga scria: „Mircea Vodă, căruia i s-a zis 
mai pe urmă, — spre a-l deosebi de Mircea Ciobanul —, Mircea cel Bätrîn, adică: cel Vechi““ 
(Istoria Comerţului românesc. Drumuri, mărfuri, negustori şi oraşe, I, pînă la 1700, Vălenii de 
Munte, 1915, p. 57). 

25 D.R.H,, B., vol. II, p. 258, 259 (nr. 130). V. şi p. 208, 212 (ar. 105, act din 23 iulie 
»1512—1513**), în care se vorbeşte iarăşi de „străbunicul nostru Io Mircea, marele voievad“*, 

2% D.R.H., B., vol. V (1551—1565), Bucureşti, 1983, p. 198, 199 (nr. 184). 

şi de „Mircea cel Bătrîn““. La 28 iunie 1519 şi 16 martie 1520, de pildă, 
primul, întărind unor particulari o seamă de bunuri, arăta că ei le 
posedau „încă din zilele lui Mircea voievod cel Bătrin“, 2 De partea 
sa, Petru Vodă cel Tînăr, la 10 octombrie 1560 şi 10 ianuarie 1566, 
emițind cîte un hrisov în favoarea Minăstirilor Cozia şi Tismana, 
în cel dintii, spre a deosebi pe ctitorul cozian de părintele său, Mircea 
Ciobanul, pomenit şi el în act, i-a zis „Mircea cel Bătrin““ (starago, 
în slavoneşte ), 2 iar prin celălalt preciza că „dedinile““ ce confirma 
Tismanei sînt „ale sfintei mînăstiri încă din zilele răposatului Mircea 
Voievod cel Bătrin““, Și făuritorul primei Uniri a tuturor Români- 
lor, Mihai Vodă Viteazul (1593—1601), atribuie eroului nostru, stră- 
bunul său, apelativul de „cel Bătrîn‘‘, zicîndu-i: „Mircea Voievod 
cel Bătrîn““, mai întîi la 4 ianuarie 1594, într-un hrisov emis pentru 
Mînăstirea Tismana % şi apoi la 5 iulie 1598, într-un act al Minăstirii 
Cozia, în care preciza că „a cercetat cărţile de moștenire ale sfintei 
miînăstiri încă din zilele lui Mircea Voievod cel Bâătrin“. 3! 

Cu vremea însă acest ultim apelativ — „cel Bătrîn“—, s-a 
impus mai mult în cancelaria domnească și mai cu seamă s-a consa- 
crat în secolul al XVII-lea, cînd în Cronica ţării, alcătuită în vremea 
lui Matei Basarab (1632—1654), micul paragraf închinat domniei 
Mircii Vodă începea în felul următor: „Mircea Voievod Bătrînul. 
Acesta au avut un mare război cu Baezet sultanul...«,%2 În 
același timp, celălait apelativ, — „cel Mare“* — , s-a folosit din ce în 
ce mai rar, fără însă a dispărea. A mai apărut în documente, uneori 
fiind chiar contopit cu acela de „cel Bătrîn““. La 12 ianuarie 1625, 
de pildă, mitropolitul Luca al Ungrovlahiei (1603—1629), printr-o 
carte specială, confirmînd închinarea Mînăstirii Cotmeana la cea a 
Coziei, arăta că aceste lăcașepde cuvioșie „„amîndouă sînt făcute 
și zidite și miluite de cel de demult! bătrînul şi răposatul domn Jo 
Mircea marele voievod“ 33, Cum se vede, eroul nostru este totodată şi 


„mare voievod“, dar şi „„bătrinul““, cu înţelesul clar exprimat aci „de 
9 3399 5 Li 


2 D.R.H., B., vol. JJ, p. 350, 35] (nr. 183) și p. 370 (nr. 192). 
28 D.R.H., B., vol. V, p. 224, 225 (nr. 207). 
% D.R.H., B., vol. vi (1566 — 1570), Bucureşti, 1985. p. 3, 4 (nr. 2). 


3 D.R.H., B., vol. XI (1593—1600). Domnia lui Mihai Viteazul, București, 1975, 
p. 29, 30 (nr. 21 ). 

31 Ibidem, p. 411, 412 (nr. 306). 

32 Istoria Ţării Româneşti. 1290—1690. Letopisețul Cantacuzinesc, ed. C. Grecescu și 
D. Simonescu, București, 1966, p. 3. Și în Cronica Jui Radu Popescu lui Mircea cel Mare i se zice 
tot „Mircea cel Bătrin** (v.: Tstoriile domnilor Țării Româneşti de Radu Popescu Vornicul, 
ed. Const. Grecescu, București, 1963, p. 13); desigur că şi în alte asemenea lucrări. 

3 D.L.R., B., Veacul XVII, vol. IV (1621—1625), Bucureşti, 1954, p. 474 (nr. 489). 

cel demult .. . răposat“, așa cum, dealtfel, se afirmă şi într-un hrisov 
al lui Matei Basarab din vara anului 1633, în care se arăta că Mînăs- 
tirea Cotmeana, căreia i se confirma o danie mai veche —, a fost 
„zidită de bătrînul Mircea voievod cel Mare“. 3% 

Cu vremea însă, treptat, marele voievod Mircea a rămas în istorie 
aproape numai cu supranumele de „cel Bătrîn““, altfel zis ca primul 
sau „cel mai vechi““ domn muntean care a purtat numele de Mircea, 
în sensul de Mircea I-iu, cum de cele mai multe ori, îi zice Nicolae 
Iorga. % Totuşi câteodată, — destul de rar însă —, și acesta îl pome- 
nește cu apelativul „cel Bătrin““, cum, a făcut, de pildă, în anul 1913 
în lucrarea „Chestiunea Dunării“* (p. 156), dar îndată, în notă, a 
precizat că: „Bătrân“, ca și „„Mare“* înseamnă ,„Ancien““, nu „Vieux‘* 
și că „prin acest calificativ se arăta numai că nu e vorba de Mircea- 
cel-Nou, cel Tînăr, cel Mic, Ciobanul, din veacul al XVI-lea““.3€ 

Cum însă, cu scurgerea timpului, unii istorici și oameni de cultură, 
români și străini, conștienți de faptul că singură denumirea de „cel 
Mare“ este „în măsură să ilustreze în mod corespunzător dimensiu- 
nea cu totul excepţională a omului și ctitorului de ţară care a fost 
domnul Mircea 1**, pe încetul au început să o prefere celei de „cel 
Bătrîn“. Din izvoarele ce am putut avea la îndemînă și cerceta, 
reiese că, dacă nu mai devreme, cel puţin de pe la jumătatea secolu- 
lui trecut, în literatura noastră istorică, pentru acesta, — „marele 
voievod Mircea“* —, a început să se folosească din nou şi apelativul 
„cel Mare“, zicîndu-i-se adică „Mircea cel Mare““, 3? ca și în unele 
dintre hrisoavele ce-l priveau din veacurile de mai înainte. 


24 D.R.H., B., vol. XXIV (1633—1634), Bucureşti, 1974, p. 162 (nr. 120). 

35 V,: N. Iorga, Istoria Românilor, vol. III, Ctitorii, Bucureşti, 1937, pass.; Acelaşi, 
Rostul lui Mircea Vodă I-iu..., Vălenii de Munte, 1938, pass. ș.a. 

35 N, Iorga, Chestiunea Dunării (Istorie a Europei Răsăritene în legătură cu această chestie) . 
Lecţii ţinute la Școala de Război. .., Vălenii de Munte, 1913, p. 156 şi n. 1. V. şi supra, nota 24). 

3 Înainte de jumătatea secolului trecut, poate prin 1846, de pildă, Dimitrie Bolintineanu 
își intitula una dintre legendele istorice: „Mircea cel Mare şi solii“* (v.: Opere alese, vol. I, Poezii, 
Bucureşti, 1961, p. 61), iar în 1858 Alexandru Pelimon scria că Mînăstirea Cozia a fost fundată de 
Mircea Vodă cel Mare (Impresiuni de călătorie în România, București, 1858, p. 113, 118), Ca şi 
ei, de multe ori, au zis voievodului nostru „Mircea cel Mare“ şi: B. P. Haşdeu, în 1865, 1872 
şi 1898 (v. Archiva istorică a României, tom. I, p. 1, București, 1865, p. IV, 3, 97 ş.a.; Istoria 
critică a Românilor, vol. I, Bucureşti, 1872, p. 5 ş.u. și Negru Vodă, București, 1898, p. CLVI, 
CCIX, CCXXXV, CCXLI, CCXLIII, ş.a. ), August Treboniu Laurian, în 1869 (Istoria Românilor, 
ed. III, București, 1869, p. 278) şi I. D. Petrescu, în 1870 (Mitropoliele Țierrei, București, 1870, 
p. 12). Mai mult, însuşi Mihai Eminescu, care în poezia sa Scrisoarea III înfăţişase pe Mircea 
Vodă ca pe un bătrîn, un moşneag, chiar, în proza sa de nenumărate ori îi dă calificativul de 
„cel Mare** (v.: Opere, vol. VII. Proza literară. Studiu introductiv de Perpessicius, București, 
1977, p. 93 (în „Sărmanul Dionis'. Nuvelă), vol. IX (Publicistică, 1870—1877), Bucureşti, 
1980, p. 499; vol. XI (Publicistică, 17 februarie—31 decembrie 1880), Bucureşti, 1984, p. 182, 
vol. XII (Publicistică), Bucureşti, 1985, p. 158 şi vol. XIII (Publicistică, 1882—1883; 1888— 
1889), Bucureşti, 1985, p. 75, 89, 98, 188, 317, 351; V. şi: D. Murărașu, Naționalismul lui 

În mod special, amintim că spre sfîrșitul secolului al XIX-lea, 
istoricul Alexandru D. Xenopol (m. 1920), în volumul al doilea din 
sinteza sa Istoria Românilor din Dacia Traiană, imprimat la lași 
în anul 1889, întrebuinţează pentru eroul de la Rovine numai apela- 
tivul „cel Mare““, intitulîndu-l „Mircea cel Mare“. 38 

Este posibil ca autoritatea în materie a universitarului ieșean, 
viitor membru titular al Academiei Române, să fi făcut ca după 
apariția operei sale, privind istoria poporului nostru, calificativul 
„cel Mare““ să fi devenit preponderent în literatura istorică a vremii. 
Dacă folosirea sa n-a putut fi generală, a fost totuși foarte răspîndită. 
Precizez că generaţiei mele, care a pășit peste pragul școlii în primii 
ani de după întîiul război mondial, atît în învățămîntul primar cît 
și în mare parte din cel secundar, la lecţiile de Istoria Românilor i 
s-a vorbit numai despre „Mircea cel Mare““. % Nu cunosc împrejură- 
rile, dar treptat cam în aceeași perioadă, — deceniile trei-patru —, 
a început să se folosească din nou apelativul „cel Bătrîn““, care, 
precum s-a arătat, în vremurile ceva mai vechi fusese cu totul pre- 


Eminescu, București, 1930, p. 61, 249, 273. În ultima parte a secolului al XIX-lea și în primele 
decenii ale acestui curgător veac, printre alţii, au mai intitulat pe Mircea Vodă cu supranumele 
„cel Mare“* şi: Dumitru N. Iotta, în teza sa de licenţă în istorie: „Mircea cel Mare. Studiu istoric“ 
(București, 1893, pass.), Alexandru Ştefulescu (m. 1910), în monografia închinată Minăstirii 
Tismana (Tîrgu Jiu, 1896, p. 47, şi ediţia III-a, Bucureşti, 1909, p. 91, 198), poetul George 
Coşbuc, în lucrarea sa în proză „Din fara Basarabilor“* (Bucureşti, 1901), p. 25, 51, 53; istoricul 
Nicolae Dobrescu ( + 1914), profesor de Istoria Bisericii Române la Facultatea de Teologie 
din București, în lucrările sale: Întemeierea mitropoliilor şi a celor dintii mînăstiri din ţară (Bucu- 
veşti, 1906 ), pass. şi Din Istoria Bisericii Române. Secolul al XV-lea (Bucureşti, 1910), pass., 
scriitorii Dim. Anghel și Șt. O. Iosif, în poemul lor istoric „Carmen saeculare“* (București, 1909), 
p- 29, Ştefan D. Grecianu, în Genealogiile documentate ale familiilor boierești, vol. II (Bucureşti, 
1916), p. 256, 257, 259 ş.a. Dintre străini, iarăși printre alții, deocamdată, amintim pe: Ivan 
Ohienko, „Dvi gramoti voievodi valasskogo Ivana Mirča Velikogo, în „Byzantinoslavica“, III 
(1931), p. 415—429 gi Stanford J. Shaw, History of the Ottoman Empire and Modern Turkey, 
vol. I, Cambridge University Press, 1976, p. 21 ş.u, Pentru apelativul „cel Mare“ alăturat numelui 
lui Vodă Mircea, pledează şi Fănuş Neagu şi Dan Zamfirescu (să se vadă: supra, nota 11 ) şi chiar 
Dr. Al. Porţeanu (v.: Un strălucit simbol al voinței poporului român de a trăi liber, de sine stătător. 
600 de ani de la urcarea pe tron a domnitorului Mircea cel Mare, în: „România liberă“, an XLIV, 
1986, nr. 12982 din 1 august, p. 2). 

38 A, D. Xenopol, Istoria Românilor din Dacia Traiană, vol. II, lași, 1889, p. 89—115. 
Să se vadă şi versiunea franceză: Histoire des Roumains de la Dacie Trajane depuis les origines 
jusqu’à l’Union des Principautes en 1859, avec une préface par Alfred Rambaud, vol. I (513 av. 
J.C.— 1633), Paris, 1896, p. 353, 362, 

3 Unele manuale de Istoria Românilor, apărute în acei ani, pot proba aceasta, căci, în 
general, în cuprinsul lor, eroul nostru este intitulat „Mircea cel Mare“*, Dintre cele ce mi-au fost 
la îndemînă, — în mod sigur, însă au mai fost și altele —, menţionez pe următoarele: Ion S. 
Floru, Istoria Românilor pentru clasa IV-a secundară, ed. Il-a, Bucureşti, 1926 (ediţia I-a 
apăruse în 1923), p. 53, 57, 60; D. Munteanu-Rimnic, Istoria Românilor pentru clasa III-a 
secundară, ediţia I-a, București, 1929, p. 65, 66, 71, 85, 111; N. A. Constantinescu, Jsctria 
Românilor pentru clasa III-a secundară. ed. IV-a, Bucureşti (după anul 1932), p. 54; I. Valahu, 
Istoria Românilor, Bucureşti, 1934, p. 83, 84, 90: Dimitrie G. Ionescu și Ilie G. Grancea, Istoria 
Românilor pentru clasa IV-a secundară, București, 1938 (partea finală revăzută după septem- 
brie 1940), p. 66, 69, 71, 77, 19, 125 ş.a. 

cumpănitor. Însuşi A.D. Xenopol, „revizuindu-și““ cea de a treia 


ediție din „Istoria Românilor din Dacia Traiană““, pe care, după 
anul 1925 avea s-o dea la lumină profesorul Ioan Vlădescu (1896— 
1942), sosind cu verificarea la vremea ctitorului Mînăstirii Cozia, 
adăuga în text: „Astfel ajunge Mircea, pronumit cel Bătrîn, pe scaunul 
Basarabilor în 1386. Tot în această ediţie a operei sale, sub „por- 
tretul mural de la Mînăstirea Kozia““ al acestuia, reproducere foto- 
grafică aflată la începutul volumului al treilea, el arăta că înfățișează 
pe „Mircea cel Bătrîn““, iar capitolul despre domnia sa îl intitula 
deschis: „Mircea cel Bătrîn — 1386—1418*.40 Urmînd, desigur, 
exemplul său, prin preajma anului 1930, și unii autori de manuale de 
Istoria Românilor, la rîndu-le, au socotit că este firesc ca la lecţia 
despre „Mircea cel Mare“* să insereze precizarea că „i s-a zis și „„Mir- 
cea cel Bătrîn““, cu înţelesul „de demult“. & Pe încetul, în anii de 
sfîrșit ai deceniului al treilea și în cei ai deceniului următor, din acest 
curgător veac, denumirea de „Mircea cel Bătrin““, atribuită iarăși 
marelui nostru voievod, a pătruns în literatura istorică românească 
de toate genurile, aproape generalizîndu-se mai apoi. 

Şi ea însă, ca și cea de „Mircea cel Mare““, în egală măsură, pot 
fi conferite lui „lo Mircea Voievod“ cel ce la Rovine, în primăvara 
anului 1395, a învins oastea turcească a sultanului Baiazid I Fulgerul 
(1389—1402). Căci, prin aceasta din urmă, desigur, se reliefează 
mai ales epoca de glorie și de înălţare a anilor vremii lui, în cursul 
cărora măreţele înfăptuiri ale eroului nostru au făcut ca istoria Țării 
Românești să înscrie poate cel mai de seamă moment din primele 
trei secole ale existenţei sale. Şi celălalt calificativ: „cel Bătrîn““ se 
poate referi la acest moment culminant, în plus însă el precizează 
că el, Vodă Mircea, a trăit și a activat în vremi îndepărtate de zilele 
de acum, în vremi „de demult“, vechi și chiar „„bătrîne“* și poate și 
că a avut o domnie neobișnuit de lungă pentru timpurile de atunci. 
Totodată acest apelativ, — „cel Bătrîn““—, era și este menit ca la 
nevoie să ajute ca „lo Mircea Voievod“* să fie deosebit cu ușurință 
de o seamă de omonimi „mai noi“, cum au fost și cei amintiţi mai 


49 A, D. Xenopol, Istoria Românilor din Dacia Traiană, vol. III, ed. III-a, p. 74, 76. 

41 Am avut la îndemînă manualul de Istoria Românilor pentru clasa III-a secundară de 
D. Munteanu-Rîmnic, apărut la Bucureşti în anul 1929, p. 65. Încă semnalăm că N. Iorga, în 
marea sa sinteză a Istoriei Românilor, nu însoţeşte numele lui Vodă Mircea cu nici unul dintre 
aceste apelative. Îi zice numai „Mircea“ ori „Mircea I-iu** (v.: vol. III, Ctitorii, București, 1937, 
pass. ), iar P. P. Panaitescu, în manualul său de Istoria Românilor. pentru clasa VIII-a secundară, 
ed. IV-a, apărut la Craiova în 1941, îi zice „Mircea cel Bătrin“, p. 89 g.u., aşa cum, în mod 
constant, îi zisese mai înainte, în studiile sale, istoricul Dimitrie Onciul (m. 1923), 

sus, cărora însă trebuie să li se adauge și Mircea Ciobanul, voievodul 
muntean de la mijlocul secolului al XVI-lea (1545—1552; 1553— 
1554; 1558—1559), căruia fiul său, Petru Vodă cel Tînăr, îi zice fie 
„marele Mircea Voievod“, fie „marele și preabunul Mircea Voie- 
vod““, € şi poate că și alții. 

Folosirea unuia sau altuia dintre cele două apelative pe lîngă 
numele lui Mircea Vodă cel din secolele XIV—XV, deci a celui 
„de demult“ nu impietează cu nimic asupra memoriei lui și nu știr- 
beşte iarăși cu nimic respectul și recunoştinţa pe care necontenit, 
cu admiraţie, poporul nostru i le-a arătat, i le-a păstrat veac după 
veac pînă în zilele noastre și i le va păstra și de acum înainte. 

* 


Totuși, firesc lucru ar fi ca, plecînd de la acest popas aniversar 
să i se restituie definitiv străvechiul apelativ de „cel Mare“, care, 
mai cu seamă sub sintagma „marele Voievod Mircea““, precum s-a 
arătat, i s-a atribuit în exclusivitate pînă în anul 1509 și alternativ 
după aceea. Pentru ca și el, unul dintre cei mai glorioși eroi ai isto- 
riei noastre, să redevină „Mircea cel Mare“, așa cum, de pildă, Ştefan 
Vodă al Moldovei este „cel Mare“* pentru faptele sale rămase în 
conștiința urmașilor. Şi aceasta cu atît mai mult cu cît se socotește 
că „denumirea de Mircea cel Mare a devenit în momentul de față 
o necesitate absolută pentru a sublinia, în sfîrșit, adevăratele dimen- 
siuni ale prezenţei în istoria națională și universală a domnului 
român“. 4% În același timp ar fi și semnul preţuirii și cinstirii pe 
care generaţia de azi, cu tot dinadinsul, trebuie să-l înfăţișeze ca un 
binemeritat omagiu adus acestui viteaz apărător al liberăţii și inde- 
pendenţei patriei, bărbatului de Stat care prin întreaga sa activitate 
politică, diplomatică, militară și gospodărească a hotărît „însăşi 
soarta poporului nostru pentru o jumătate de mileniu“. 4 


12 Să se vadă: D.R.H., B., vol. V şi VI, acte din anii 1559—1568. 

8 V, „Luceafărul“* (București), an. XX VIII, 1986, nr. 24 (1257) de sîmbătă 14 iunie, p. 6. 

14 Alexandru V. Diţă, Victoria românească de la Rovine (17 mai 1395), în „Anale de istorie“* 
(Bucureşti), nr. 4/1986, p. 27. 

PARTEA II 


POLITICA INTERNĂ 
A LUI MIRCEA CEL MARE 


CAPITOLUL 1 


POPULAȚIA ȘI VIAŢA SOCIALĂ 
A ŢĂRII ROMÂNEȘTI 


Pentru Ţara Românească ocîrmuirea lui Mircea cel Mare a însem- 
nat și o epocă de progres economic și social. Spre a se putea înţelege 
acest lucru, este necesar să se cerceteze „elementele structurale ale 
istoriei“, dintre care „cel mai important“* este „cel activ, populaţia 
cu numărul și energia ei“. Ca și în alte părţi ale Europei, și între 
Carpaţi şi Dunăre, în secolele XIII—XIV populaţia trebuie să fi 
fost destul de numeroasă nu numai înlesnind, dar şi contribuind, 
se afirmă, la întemeierea Ţării Românești. În anii ce au urmat înte- 
meierii, această populaţie, în unele cazuri cu „așezări mult mai vechi,“ 
a continuat să crească, așa încît prin anul 1370, ajungînd „„nume- 
roasă și aproape nemărginită““, a fost nevoie să se înființeze în această 
ţară o nouă mitropolie, cea de la Severin, căci „un singur arhiereu, 
— se scria în actul de înființare—, nu mai era de ajuns la atîta po- 
por““.1 Aceasta probează că peste aproape două decenii, cînd, în 
1386, Mircea cel Mare a urcat în scaunul domnesc de la Argeș, ajun- 
gea, în același timp, și la conducerea unui stat cu mulţi locuitori. 
Nu se cunoaște numărul acestora, dar, pe temeiul unor informaţii 
ale vremii, care, în secolul al X V-lea vorbesc de o armată munteană 
destul de numeroasă, s-a socotit că în timpul lui Vodă Mircea popu- 
laţia Ţării Românești a putut fi de cîteva sute de mii, ceea ce însă, 
în lumina cercetărilor de pînă acum, este o „cifră aproximativă și 


nesigură“ 2. 


1 F.H.D.R., IV, Scriitori şi acte bizantine. Secolele IV—XV, Bucureşti, 1982, p. 209. 
2 P. P. Panaitescu, Mircea cel Bătrin, p. 61. 

Această populaţie locuia în aşezări vechi cu viaţă îndelungată, 
răspîndite pe aproape întreg întinsul ţării. Unele dintre ele însă, între 
timp, își schimbaseră numele. Între altele, existența lor atestă pe 
aici „o viață așezată cu rădăcini străvechi, desigur, dinaintea înteme- 
ierii ţării“, Cu privire la locuitorii lor, altfel zis la „aspectul etno- 
grafic““ al ţării, se poate afirma că acesta „este acela al stabilităţii 
populaţiei din vechime““. În acest caz, între Carpaţi şi Dunăre nu 
se poate vorbi de o „descălecare““, adică de „o mare mișcare de popu- 
laţie de la munte spre şes, nici în sens invers, dealtfel“, 

În epoca la care ne referim, aceste așezări umane aveau, în 
marea lor majoritate, caracter rural, adică erau sate. O astfel de situa- 
ţie a atras atenția unora dintre vizitatorii străini, ce au pășit pe 
meleagurile noastre de atunci. La începutul secolului al XV-lea, 
de pildă, călugărul dominican Ioan, ajuns arhiepiscop de Sultanieh 
(în Asia Mică), într-un mic tratat de Geografie, alcătuit în anul 
1404 şi intitulat: „Libellus de Notitia Orbis**, cu privire lu Țara 
Românească, scria: „Dincolo de aceștia, — de sîrhi și bulgari, despre 
care vorbise mai înainte —, lîngă Marea cea Mare sau Pontică, este 
Valahia (în textul latin: Valaquia), o ţară mare. Are un domn al 
său, și, deși turcul a prins pe mulți dintre ei şi și-i i-a făcut tributari, 
totuşi nu a dobîndit stăpînirea acestei țări... Ei (valahii) nu au 
orașe mari, ci sate multe şi (multe) animale. Pămîntul (este) mănos, 
vii sînt puţine, (sînt ) ape mari și cîmpii întinse“ “3. Cu toate că, precum 
se poate observa, textul prelatului de Sultanieh conţine unele afir- 
maţii neadevărate, totuși ceea ce spune cu privire și la „peisajul 
habitativ“* din Nordul Dunării este o realitate: în zilele sale, pe 
întreg cuprinsul Valahiei întîlneai mai mult sate (,„villas multas““) 
și aproape deloc orașe, și mai cu seamă „orașe mari“ (civitates mag- 
nas). Întrucîtva situaţia aceasta „babitativă“* din Ţara Românească 
este atestată și de cuprinsul unei balade populare sud-dunărene în 
care se face amintire de voievodul muntean Dan I (c. 1383—1386), 
fratele vitreg al lui Mircea cel Mare, spunîndu-se că acesta locuiește 
în sat, îşi are reşedinţa într-un sat, — „,Satul-din-Vale“* —, și chiar 
că bea vin cu „sătenii“. 4 La rîndul său, cronicarul bizantin Laonic 
Chalcocondil, — aproape contemporan al acelor vremi—, în ale sale 
„Expuneri istorice““, vorbind despre români, — cărora le zice daci—, 


3 Șerban Papacostea, Un călător în ţările române la inceputul veacului al XV-lea, în „Studii,“ 
Revistă de istorie (Bucureşti), XVIII, 1965, nr. 1, p. 173; V. şi: Călători străini despre ţările 
române, vol. I, îngrijit de Maria Holban, Bucureşti, 1968, p. 39. 

4 B. Petriceicu-Haşdeu, Negru-Vodă..., p. CLV, CLVII. 

scria: „Este acest neam, dacii, viteaz în ale războiului . .. locuiește 
prin sate și este aplecat spre viață mai mult păstorească“.5 

Întreg cuprinsul țării era presărat cu sate. Dacă în regiunile cu 
codri deși, acestea erau mai rare, în schimb ele erau înșirate din abun- 
dență pe văile unora dintre rîurile ei, cum ar fi: Neajiovul, Teleorma- 
nul, € Dîmboviţa, Teleajenul, Slănicul 7 şi Buzăul, 8 şi în același timp 
pe dealurile din Mehedinţi, Gorj, Vîlcea şi Argeș.? De asemenea, 
sate destul de dese și vechi se aflau și pe Valea Dunării, mai cu seamă 
în preajma bălților cu peşte de pe malul stîng al acesteia, începînd 
de la Severin şi pînă în regiunea de la „gura“* Ialomiței și Brăila, în 
partea de Răsărit a ţării. Şi dintre acestea din urmă sînt multe amin- 
tite în actele de danie pe care Mircea cel Mare le-a emis mai ales în 
favoarea unora dintre mînăstirile mari de atunci W. 

Precum se vede, prin toate colțurile Ţării Românești, în zilele 
acestui înţelept și cumpănit voievod existau sate. Acestea erau mari 
și mici, așa cum reiese și din unele dintre hrisoavele sale. Astfel, la 
8 ianuarie 1392, însuși el, Mircea cel Mare, printre alte danii făcute 
ctitoriei sale de la Cozia, îi bărăzea „și pe Olt două sate mici, Bogdă- 
neștii și Luncianii““, } iar, printr-un alt hrisov nedatat însă, tot el, 
referindu-se la crearea unei „slobozii““ în satul Cărărenii „de la gura 
Jalomiţei““, arăta că se îngăduie oricăruia dintre locuitorii „din 
satele boierești, mari şi mici““ să meargă și să se stabilească în această 
nouă așezare omenească, „slobozia““ de la Cărăreni. Se socotește că 
această „slobozie““ este „cea dintîi din Ţara Românească“ şi că din 
actul de faţă se pot vedea „condiţiile în care se putea constitui“ o 
asemenea așezare. Mai întîi se prevedea că „oricine din satele boie- 
rești mari şi mici““, ar dori să meargă în satul (Cărărenii) al mînăs- 
tirii (Cozia), „să fie slobod de orice dăjdii . .. mari și mici““ şi apoi 
ca acestui om „să nu cuteze nimeni să-i atingă nici un fir de păr“, 
căci cine-l „va împiedica““ să se strămute în acest sat, „sau dintre 
boieri sau dintre cnezi, sau pentru posadă, sau pentru vamă, sau 


5 Laonic Chalcocondil, Expuneri istorice, ediţia citată, p. 63. 

$ D.R.H., B., vol. I, p. 162—163 (nr. 94), (act din 14 mai 1441, în care se vorbeşte 
despre ocina lui Berilă și ocina lui Micul al lui Baico din Butești, la Neajlov şi de satul Mir- 
cesti, în Teleorman, unde stătea un dregător mare: Radul banul). 

? Ibidem, p. 126—127 (nr. 66), (act din 1 decembrie 1429, în care se amintesc satele 
Maniaciul, Vărbilău, Izvorani, Stănești ș.a. de prin aceste văi), 

3 Ibidem. p. 13—14 (nr. 34), (act din 1407—1418, în care este amintit satul „Ciuliniţa 
care este pe Buzău“). 

9 Cf. Ibidem, p. 22—30; 33—36; 39—45 (acte prin care se hărăzesc Mînăstirilor Vodița, 
Tismana şi Cozia, mai ales, sate de prin aceste regiuni). 

10 V.: Ibidem, p. 35—36; 63—65; 93—95; 223—225 ş.a. 

11 Ibidem, p. 43, 44 (ur. 17). 

pentru găletărit. . ., unul ca acela va primi blestem de la Dumnezeu. . . 
şi de la Domnia mea va primi mare rău și urgie“.? Se interzicea 
deci „oprirea pentru orice om, indiferent de condiţia lui socială“ 
de a se așeza în „slobozie““, ceea ce poate dovedi „că nimeni pe atunci 


nu era legat de glie“. 


Pe temeiul mai mult al descoperirilor arheologice, cu privire la 
aşezările umane din timpul lui Mircea Vodă, este posibil să se afirme 
că pe atunci un sat mic „cuprindea cîteva gospodării, — 5—10 —, iar 
unul mare putea atinge și chiar depăși cifra de 20 gospodării“, cum, 
între altele, pentru această ultimă categorie, probează și rezultatul 
săpăturilor arheologice făcute în așezarea rurală de la Coconi — 
Giurgiu —existentă încă în prima parte a secolului al XV-lea—, 
în care s-a găsit un atare număr de gospodării. 14 Totuși „după esti- 
mări cît se poate de aproximative“, este cu putinţă ca „media pe 
ţară, în ceea ce priveşte mărimea de pe atunci a satelor noastre să 
fi fost de maximum 15—20 gospodării alcătuitoare“. 

În ceea ce privește numărul satelor, — aservite, libere ori şi 
într-o altă categorie —, în timpul lui Mircea Vodă, tot cu rezerva 
cuvenită, se poate afirma că el a putut fi de „aproximativ 2000**. 15 


Cu toate că, precum s-a văzut, o seamă de informaţii ale vremii, 
referindu-se la așezările omeneşti dintre Carpaţi și Dunăre, vorbesc 
aproape numai de sate, totuși și atunci, în zilele lui Mircea Vodă, 
și pe aici existau, — în unele cazuri chiar de mai înainte —, și firguri 
şi orașe, dar, negreșit, numărul acestora, în comparaţie cu cel al 
așezărilor rurale, era mult mai mic. Menţionînd că însuși el, într-un 
hrisov din 4 septembrie 1389, vorbește despre „orașul Domniei mele 
numit Rîmnic““ — Rimnicu-Vilcea —, 15 şi că fiul său, Mihail Voie- 
vod, în 1417—1418, se raporta la „câte se află în orașul Domniei mele, 
Tirgovişte“* 1? vom aminti că în timpul acestora, în Ţara Româ- 
nească mai existau o serie de tîrguri și centre comerciale „cu viață 
de aspect urban““ așa cum, desigur, poate să reiasă dintr-o scrisoare 


12 Ibidem, p. 65, 66 (nr. 29). 

13 Cf, Aurelian Sacerdoţeanu. Mircea cel Bătrin. O evocare la 550 de ani de la moarte, 
în „M.0.“, XX, 1968, nr. 1—2, p. 31—32, 

14 Cf. Nicolae Constantinescu, Coconi. Un sat din Cimpia română în epoca lui Mircea cel 
Bătrin. Studiu istoric şi arheologic, Bucureşti, 1977, pass, 

15 Cf, Nicolae Constantinescu, Mircea cel Bătriu, București, 1981, p. 17—18; V. și: Dr. 
Panait I. Panait, Înţelept gospodar şi organizator al Țării Românești. 600 de ani de la urcarea pe 
tron a domnitorului Mircea cel Mare, în „România liberă““, XLIV, 1986, nr. 12985 din 5 august 
p. 2, unde arată că numărul satelor ar fi putut fi de „cca 3000“, 

1 D.R.H,, B., vol. I, p. 28, 29 (ur. 10), 

17 Ibidem, p. 83, 84 (nr. 39). 

a lui Dan II, din anul 1431, prin care vestea „tuturor tîrgurilor şi 
vămilor ţării“* că a reînnoit privilegiul comercial al brașovenilor, 
dat de unchiul său Mircea cel Mare. 18 Printre cele pomenite, erau: 
Rucăr, Cîmpulung, Argeș, Săcuiani, Gherghița, Brăila, Buzău şi 
Orașul de Floci, dar lor li se pot adăuga şi altele — unele ajunse 
centre urbane ceva mai tîrziu —, ca: Bistriţa, Slatina, Tîrgu Jiu, 
Tîrgul Gilortului, Giurgiu, Turnu, Craiova, Bucureşti ş. a. Feno- 
menul dezvoltării așezărilor cu viaţă de aspect urban din mici tîrguri 
sau sate era activ. Chiar în timpul lui Mircea Vodă, și poate că şi 
cu îndemnul său, așa ceva s-a petrecut cu Tiîrgşorul, care dintr-un 
„mic tîrg“*, ajunge acum: „Forum Novum“ (= Tîrgul Nou), cum 
îl numesc unele acte latinești din acei ani. 

Orașele erau ale domniei, fiind administrate separat prin cîte 
un vornic domnesc, pristav, birău ori folnog. Locuitorii lor erau mai 
mult agricultori, căci plăteau dări pe oi și porcine, pe găleți de grîne, 
vinărici, stupi, cositul fînului ș.a. În unele dintre ele erau morile 
domnești, unde veneau și sătenii din împrejurimi să macine. Cu tot 
acest aspect al lor, orașele erau, totodată, și centre comerciale, fapt 
ce a făcut ca unii dintre locuitorii lor să-și agonisească o deosebită 
bună stare. Cum este firesc pentru un centru comercial, şi pe atunci 
orașele noastre, cîte erau, cuprindeau printre localnicii lor și unele 
elemente străine: greci, sași, sud-dunăreni ș.a., căci, în general, 
voievozii munteni — și printre ei s-a aflat desigur și Mircea cel Mare—, 
au făcut „politică favorabilă colonizărilor străine““.2 

Situaţia socială. Din informaţiile documentare ale timpului, 
ajunse pînă la noi, ușor se poate înţelege caracterul distinctiv al 
societății muntenești de la cumpăna dintre secolele al XIV-lea şi 
al XV-lea. Era „o societate stratificată: de o parte ţăranii supuși, 
de cealaltă stăpînii de pămînt... Acest proces de structurare a 
societăţii în clase antagoniste începuse cu multe veacuri înainte de 
epoca lui Mircea cel Mare — și anume în sînul obștilor sătești libere 
din primul mileniu al erei noastre. Într-adevăr, din obștile sătești, — 
unica formă de existenţă socială la români pînă la închegarea vieții 
orășenești medievale —, s-au diferențiat cu timpul, — prin proprie- 
tatea privată —, viîrfurile conducătoare nobiliare, cnejii şi voie- 
vozii, în dauna celorlalți membri ai obștilor, care decad în bună 


18 Ibidem, p. 130, 131 (nr. 69). 
19 V.: P. P. Panaitescu, Mircea cel Bătrin, p. 64, 96. 
20 Cf. Ibidem, p. 65—66. 

parte din starea lor liberă și ajung a fi aserviți clasei nobiliare, 
boierimii“ 21 

Şi la români, — și aşa ceva și în epoca la care ne referim —, 
aceasta din urmă, boierimea, forma „clasa nobilă““, adică a „seniori- 
lor proprietari de pămînt“. Boier se numea și pe atunci „un 
proprietar care avea drept de moștenire asupra moșiilor sale, moşii 
pe care nu le lucra singur,ci prin supușii lui, iar el era supusul domnu- 
lui, cu obligaţii militare. Boierimea românească era întemeiată pe 
baze sociale și economice, și numai mai tîrziu au venit privilegiile 
scrise, deci temeiul juridic. Boier mai însemna în trecutul nostru și 
dregător, funcţionar al domniei, dar explicaţia acestei duble semni- 
ficaţii e ușoară: demnitarii Curţii erau aleşi întotdeauna dintre pro- 
prietarii de pămînt, așa că s-a făcut o confuzie de denumire între ter- 
menii de boier și dregător, şi aceasta nu numai pe teren românesc . . . 

Boierii români, fiind o clasă de seniori proprietari, această clasă 
prin esenţa ei era naţională, nu formată din favoriţii domnului. — ce 
pot veni și de peste hotare —, ci din oamenii pămîntului“. Într-o 
astfel de situaţie, desigur, ei ar fi trebuit ca necontenit să se gîn- 
dească la binele ţării lor. Totuşi uneori, ţintind mai mult la satisfa- 
cerea a o seamă de interese personale, unii dintre boierii munteni 
au săvîrşit și acte de nesupunere, care, însă, de cele mai multe ori, 
n-au avut urmări prea însemnate pentru viaţa ţării. Dacă, fireşte, 
asemenea acte sînt de regretat, în schimb merită a fi semnalată o 
calitate a boierimii noastre în trecut: evlavia, care , şi ea, era o com- 
ponentă a vechii ei tradiţii. Potrivit acestei însușiri, după ce Mircea 
cel Mare și-a ridicat ctitoria de la Cozia, mai mulţi boieri au jertfit 
în favoarea ei părți din proprietăţile lor imobiliare: jupan Stanciul 
Turcul i-a lăsat „la moartea sa““ satul Cruşia; Stanciu al lui Balco 
îi închina „o bucată de ocină pe Arghiș“; Vladul, fratele lui Stancea 
Vranin, i-a hărăzit o moşie, iar un Tatul i-a dăruit curtea boierească 
de „pe locul Hinăteștilor“. 2 Mai mult, „logofătul Baldovin şi jupan 
Şerban și Radul al lui Stan““,— boieri și ei, deci —, aveau chiar mînăs- 
tirea lor Strugalea, — alias Glavacioc —, din Vlașca. Semnalind 
și acestea, un competent cercetător, cu peste patru decenii în urmă, 
scria: „Cînd cunoaștem setea de pămînt de totdeauna a boierilor, 


21 Nicolae Constantinescu, Mircea cel Bătrin, p. 29. 
2 D.R.H., B. vol. I p. 26, 27 (nr. 9; act din 20 mai 1388). 
23 Ibidem, p. 75, 76 (nr. 35; act din 11 mai 1409). 

aceste danii și altele multe care au urmat au valoarea unui fenomen 


spiritual al vremii“, 24 


Și în Ţara Românească, în timpul lui Mircea cel Mare, boierii, 
numiți adesea și jupani, erau o clasă de proprietari, o clasă domi- 
nantă în stat, care, alături de domn și de mînăstiri, aveau în stăpi- 
nire o mare parte din pămîntul ţării. Proprietatea lor funciară se 
numea baștină sau ocină, adică moșie cu drept de moștenire, moșia 
părintească, moșia familiei. Aceasta „era o proprietate colectivă 
a rudelor şi generaţiilor care se succed în aceeași familie“ %. Din 
o astfel de situaţie, rezultă „existenţa proprietăţii colective chiar 
la boierii mari, adică a pămîntului stăpînit în devălmășie, de o fami- 
lie foarte lărgită cu rude depărtate“ %. O astfel de „proprietate 
colectivă a familiei și lipsa pe atunci a unei proprietăţi individuale 
explică şi — în vremea lui Mircea — dreptul de protimisis**, că adică 
nimeni nu putea să-şi vîndă pămîntul „în afara familiei, a rudelor 
și megieșilor“* 27. De asemnea, în legătură cu o astfel de „„proprie- 
tate a neamului“, dintr-un hrisov al lui Vodă Mircea reiese săvîrşirea 
pe atunci a unui caz de înfiere și de înfrățire. Căci, prezentîndu-i-se 
situaţia unor orfani de tată, — copiii unui Stanciul—, pe care-i 
înfiase un jupan Vîlcul, cu privire la ocinele moștenite de orfani de 
la tatăl lor, el, Mircea, a dispus: „ca moșiile lui Stanciul să fie ale lui 
jupan Vilcul, nedespărţite de ocinile acestuia și copiii lui Sianciul 
să fie fiii jupanului Vilcul în locul fiilor născuţi, asupra tuturor ocini- 
lor și asupra întregii averi, ca și fiii născuţi““. Şi se adăuga: „dacă 
jupan Vîlcul va face copii, copiii lui Stanciul și ai lui Viîlcul să fie 
fraţi, unii ca și alţii, peste toate“. 

Astfel, prin hotărîre domnească, feciorii orfani de tată ai lui 
Stanciul au fost înfiaţi de Vilcul, care, în același timp, devenea și 
stăpînul moșiilor acestuia, spre a le moșteni, după aceea, cei înfiaţi. 


21 Pentru toate acestea, să se vadă: P. P. Panaitescu, op. cit., p. 67—70 (Citatul este 
pe pagina 70). 

25 Într-un hrisov al Mînăstirii Tismana, emis de Mircea cel Mare în „circa 1392“, de pildă, 
se vorbește de .„baștina lui Tatomir și a lui Voicu și a lui Radoslav** (D.R.H., B., vol. I, p. 40, 
41 (nr. 16). 

26 Cazuri de astfel de proprietăţi boierești în devălmăşie se întîlnesc și în unele hrisoave 
ale lui Mircea cel Mare (v.: D.R.H., B., vol. I, p. 50—52 (nr. 21; act din „1400—1403“, emis 
în favoarea fiilor lui Batea ); p. 80—82 (nr. 38, act din 10 iunie 1415, emis în favoarea lui Vlad, 
a nepoților lui şi a fraților acestora). 

37 Cf. pentru o astfel de situaţie, hrisoavele pe care Mircea cel Mare și fiul său Mihail voievod 
le-au emis în favoarea Minăstirii Cozia (D.R.H., B., vol. I, p. 62—63 (nr. 27) şi 86—87 (nr. 42), 
din al căror cuprins reiese că acest drept era încălcat, — ceea ce probează că el exista —, căci 
se opreau rudele proprietarilor să ridice vreo pretenţie asupra bunurilor hărăzite aci amintitei 
miînăstiri ). 


www.dacoromanica.ro 


POPULAŢIA ȘI VIAŢA SOCIALĂ 49 


Totodată, hotărîrea lui Vodă Mircea, — în ceea ce priveşte atribuirea 
ocinelor unui decedat—, mai vine cu o precizare: văduva cu copii 
recăsătorită nu moștenește pe soţul defunct, căci în hrisov se scria 
clar: „lar soţia lui Stanciul, dacă-i va plăcea să ia bărbat, să fie vol- 
nică să ia, însă în afară de ocine““ 2%. Prin urmare văduva recăsăto- 
rită, dar cu copii, nu moștenește bunuri ale soțului, care, în acest caz, 
„rămîn în întregime rezervate fiilor lor“ 2. 

n afară de proprietăţile posedate prin moștenire, — başiina 
sau ocina —, o seamă de boieri își înmulțeau bunurile imobiliare, — 
unii își alcătuiau chiar în acest fel întregul domeniu—, „prin cumpă- 
rare-vînzare sau prin donaţie domnească, prin așa zisa înfrăţire“* 
sau „pur și simplu, prin silnicie““. În aceste cazuri însă, intrarea în 
stăpînirea bunurilor dobîndite se făcea numai printr-un „act solemn 
din partea domnului, — privilegiul domnesc —“*, așa cum, dealtfel, 
reiese și din unele hrisoave rămase de la voievodul nostru %,. 

Indiferent prin ce cale ajunsese stăpînă a proprietăţilor sale, şi 
în zilele lui Mircea Vodă la clasa „,„dominantă““ de la noi se constată 
o deosebită grijă de neînstrăinare a propriei glii, ceea ce, desigur, 
poate dovedi, pe de o parte, legarea acesteia de străvechea uzanţă 
de „„stăpînire a pămîntului pe familie sau ginte““, iar pe de alta că 
încă „din epoca începuturilor sale politice“* la poporul nostru se 
vădește o puternică tradiţie „a legăturii cu pămîntul, care nu este 
aceea a colonistului libert‘, — ori a păstorului nomad, cum ar vrea 
unii —, ci „a băștinașului așezat cu tot neamul“* pe meleagurile 
pe care locuiseră strămoșii, bunicii, el, și vor locui urmașii. Prin urmare 
se poate afirma că, între altele, „boierimea lui Mircea era legată de 
pămînt și de organizaţia familială“, că „era o boierime militară““ 
şi că „prin tăria structurii societăţii“, din care făcea parte, „prezenţa 
ei în ceasul încercării celei mari a ciocnirii cu păgînii explică rezis- 
tenţa românilor din acea epocă‘ 3t, 

În o parte din hrisoavele lui Mircea cel Mare și ale urmașilor săi, 
alături de boieri sau alţi „slujbași“* domnești, apar și cnejii, socotiți 
de unii „ca o categorie socială“ aparte. Într-un act nedatat al voie- 
vodului nostru, dat Miînăstirii Cozia, se poruncea ca nimeni, „fie 
boier, fie sluga Domniei mele, fie cneaz, fie alt om numit sărac““, să 
nu cuteze în nici un fel a opri pe cei ce ar voi să-și dăruiască averile 


23 D.R.H., B., vol. I, p. 30—31 (nr. 1], act din „,1389—1400*, octombrie). 
29 Aurelian Sacerdoţeanu, op. cit., p. 30. 

30 Cf, Nicolae Constantinescu, op, cit., p. 33—34. 

3 P, P. Panaitescu, op. cit., p. Tl, 72. 

acestui sfînt lăcaș%?. „Slugile domnești“ sînt desigur dregătorii dom- 
niei, iar cnejii, pomeniţi aparte, de bună seamă, nu pot fi socotiți prin- 
tre „oamenii numiţi săraci“, căci aceștia, precum se vede din act, sînt 
menţionaţi deosebit. În acest caz, ei, cnejii, erau o grupă socială 
diferită, avînd proprietăţi funciare. Se admite de unii că ei n-ar 
putea fi „altceva decît moșnenii de mai tîrziu, oameni liberi, proprie- 
tari““ % şi că „deosebirea esenţială““ între ei și boieri „stă în forma 
de exploatare a pămîntului: boierul nu lucra pămîntul, ci alții o 
făceau pentru dînsul ; boierul era militar sau dregător, dar nu plugar““. 
În schimb cneazul sau moșneanul muncea singur pămîntul său, „era 
deci plugar““. Existenţa lor, a cnejilor, la noi încă din primele mo- 
mente ale organizării vieţii noastre politice, ca „o clasă de săteni 
proprietari . . . este un fapt destul de caracteristic“. Încă de la început, 
ei şi clasa lor au fost și au continuat să fie „o forţă socială a istoriei 
noastre, o clasă de apărători ai pămîntului, ca izvor de viaţă pentru 
aL, 

Deosebit de toţi aceștia, în societatea românească din timpul lui 
Mircea cel Mare se afla și o „categorie socială““ distinctă: „tirgoveții“, 
care avea „tendința de a se constitui într-o clasă aparte“. Aceștia 
erau locuitorii tîrgurilor şi orașelor, ce ființau pe atunci în Ţara Româ- 
nească și „reprezentau o pătură socială în curs de consolidare, pe 
măsura condiţiilor vieţii lor economice“. Cum tîrgurile şi orașele, — 
cu excepţia celor de pe Dunăre și din Dobrogea —, în care ei locuiau, 
erau la origine „foste sate““, în epoca ce ne preocupă, ele „aveau încă 
o pronunţată tentă rurală“. Acest lucru reiese dintr-un hrisov al 
lui Mihail Voievod, din 1417—1418, prin care, hărăzind mînăstirilor 
Cozia şi Cotmeana zece case de oameni din Tîrgovişte, le acorda 
scutiri ca şi cînd Tîrgoviștea ar fi fost un sat oarecare: „datul oilor, 
al porcilor, al stupilor, găletărit, cositul fînului, cărături““ ş.a. 35 

Cu vremea, printre locuitorii unora dintre „așezările urbane““ 
muntenești — deci printre tîrgoveţi — s-au strecurat și o seamă de 
„elemente alogene, cu înclinații mai ales către meșteșuguri și comerț, 
cum e cazul saşilor stabiliți mai demult la Cîmpulung, iar apoi la 
Rîmnic, Tîrgovişte, probabil Bucureşti şi Tîrgşor““. Aceasta a făcut, 
desigur, ca pe încetul „tenta rurală““ să se șteargă și ca în vremea lui 


32 D.R.H., B., vol. I, p. 62, 63 (nr. 27; act datat „,1402—14]8*). 

33 Constantin Giurescu, Despre boieri, în Acelaşi, Studii de istorie socială, ed. II-a, revăzută 
şi adăugită de Constantin C. Giurescu, București, 1943, p. 285 ș.u, 

34 P, P. Panaitescu. op. cit., p. 72—73. 

35 D.R.H., B., vol. I, p. 82—84 (nr. 39). 

Mircea „elementul orăşenesc““ să prospere, sub toate aspectele, 
pășind către o viaţă înfloritoare. În același timp, tîrgoveţii au fost și 


„un sprijin solid pentru domnia voievodului“ 5%. 


Alături de aceștia, de tîrgoveţi, trebuie amintiţi locuitorii multe- 
lor sate, răspîndite pe tot întinsul ţării, zăranii, care formau populaţia 
cea mai numeroasă a acesteia, existau din adîncă vechime și, dim- 
preună cu clasa antagonistă a stăpînilor de pămînt, — boierii—, își 
„puneau amprenta pe structura regimului vremii, care era de esență 
feudală, căci primii, — țăranii—, erau exploataţi de ceilalți — boierii““. 
Cu toate că procesul de șerbie — aservire— a fost îndelungat, — 
pornind, se crede, chiar de dinainte de întemeierea ţărilor române —, 
totuși către sfîrşitul secolului al XIV-lea în Țara Românească exista 
încă o „numeroasă țărănime liberă“. Ba „mai mult, înșiși ţăranii 
dependenţi păstrau anumite libertăţi social-juridice, de pildă, dreptul 
de ereditar asupra lotului de pămînt și dreptul de a se strămuta de 
pe o moşie pe alta“f, iar în timpul lui Mircea „ei nu puteau fi vînduţi 
de către stăpînii de pămînt““. Cu toate acestea, „supunerea satelor 
odinioară libere este înregistrabilă în parte““ și în zilele acestui voie- 
vod. Din două hrisoave ale sale pentru Mînăstirea Cozia, se poate 
constata aceasta. Prin primul, datat „circa 1400“, se arată că satele 
acestui sfînt locaș, deci, ţăranii, erau îndatoraţi „să fie în supunere 
faţă de stareţul Sofronie și de toţi fraţii și să lucreze în mânăstirea 
Domniei mele““, iar în cel de al doilea, printre altele, se scria: „Și 
acolo — la gîrla Săpatul—, este un om, anume Tîmpa, care s-a 
închinat stareţului Sofronie, să fie poslușnic (supus) mînăstirii, care 
și acesta a dăruit o gârlă, Săpatul“.*% Şi fiul său, Mihail Voievod, 
prin hrisovul amintit şi mai sus, din 1417—1418, dăruind aceleiași 
mânăstiri zece case de oameni în orașul Tîrgovişte, dispunea ca aceș- 
tia și copiii lor „să fie de ocină şi de ohabă“, — adică „stăpîniți cu 
drept de moștenire şi scutiți““* — , ai acesteia 38. O asemenea stare de 
aservire a satelor muntenești, dimpreună cu locuitorii lor, țăranii, 
se oglindește și într-un hrisov al Mînăstirii Tismana, emis tot de 
Mircea Voievod prin anul 1407, prin care acesta, adresîndu-li-se 
direct — satelor și țăranilor dependenţi —, le scria: „Scrie Domnia 
mea tuturor satelor mari şi mici, care sînteţi sub stăpînirea Mînăs- 


3 Pentru această categorie socială, să se vadă şi: Nicolae Constantinescu, Mircea cel 
Bătrin, p. 30, 34—35. 

37 Pentru aceste două hrisoave, să se vadă: D.R.H., B., vol. I, p. 47—49 (nr. 20, cu data 
„circa 1400“) şi, respectiv, p. 63—65 (nr. 28, datat „1404—1406*). 

3 D.R.H., B., vol. I, p. 83—84 (nr. 39). 

tirii Tismana ..., să fiţi în supunere — poslușanie —, despre toate 
slujbele și dăjdiile și de posadă și de găleți ohabnice și de coșniţe 
ohabnice““. Și continuînd, le preciza și următoarele: „Cine ar umbla 
printre voi, dintre boierii Domniei mele, ca să vă ia sau să vă tragă 
la alte munci, pe oricine să-l loviți la cap“. 39 Se socotește că ultimul 
pasaj dezvăluia faptul că „exista posibilitatea acaparării cu forța 
a muncii țărănești din partea boierimii; ca atare, domnul îi îndeamnă 
pe săteni să se apere singuri, fără a mai aștepta intervenţia slugilor 
domnești“, 4 

Toate acestea probează că în vremea la care ne referim, în Ţara 
Românească existau țărani dependenţi — numiţi vecini şi mai apoi 
şi rumâni. Aveau și ei pămînt, dar „acesta era doar în folosinţa lor, 
căci pămîntul aparţinea de fapt stăpînului feudal, era al moșiei 
boierești““. Îşi lucrau delnițele, — adică „loturile individuale pe care 
le aveau în folosință““, dar erau obligaţi să muncească și pe moșia 
boierească și, totodată, să dea „dijme stăpînului din ceea ce producea 
pămîntul““. Acest lucru pare a reieși din cuprinsul hrisovului lui 
Mircea, amintit și mai sus, în care se vorbeşte de poslușnicul Tîmpa, 
cel ce se închinase Mînăstirii Cozia odată cu balta lui de la Săpatul 
și care, chiar după aceasta, se arăta în act, era „,volnic să ia vama““ 
de la gîrla ce stăpînise, dînd însă partea mânăstirii. îl 

Alături de satele „supuse“, în timpul lui Mircea erau și sate 
libere, al căror număr, în unele zone ale ţării, era destul de însemnat. 
Cu toate că şi ele „prin mecanismul fiscal se aflau în orbita regimului 
feudal“, aveau totuși „obligaţii numai faţă de domnie“. Acest fapt 
„prezintă o mare importanţă, căci oferă indicii privitoare la baza 
socială a puterii voievodului: cu țărani liberi, mai ales, a purtat acesta 
războaiele de apărare““ 2. În plus, cu privire la situaţia socială a 
ţărănimii românești, în vremea aci indicată, de către unii se subliniază 
două „fapte esenţiale““, și anume că ea „nu era legată de glie“ şi că 
„ea participa la beneficiile exploatării pămîntului, era deci interesată 
la apărarea lui“, î3 ceea ce, cu multe sacrificii, oricînd nevoia a cerut, 
cu prisosință a și făcut. 

În legătură cu proprietatea, trebuie amintit mai întîi faptul că, 
aşa cum reiese din acte, și la noi exista „un dominium eminens al 


39 Ibidem, p. 11—12 (ar. 33, act datat „1407'), 

4 Cf. Nicolae Constantinescu, op. cita, p. 31. 

4 D.R.H., B., vol. I, p. 63—64 (nr. 28; act datat „,1404—1406*), 
42 Cf. Nicolae Constantinescu, op. cit., p, 33. 

43 P, P. Panaitescu, op. cit., p. 15. 

domnului asupra proprietăţii boierești“, că adică „pe lîngă dreptul 
de proprietate al boierului, era și un drept suprapus al domnului, 
drept real, nu numai teoretic“. Și din unele hrisoave ale lui Mircea 
se poate desprinde acest lucru. În hrisovul său pentru Minăstirea 
Cozia, din 20 mai 1388, de pildă, după ce se arată că satul Călimănești 
pe Olt a fost al boierului său Nan Udobă, îndată se aduce precizarea 
că acesta „cu dragoste şi cu multă osîrdie, după voia Domniei mele, 
— altfel zis „cu voinţa, hotărtrea““ —, l-a închinat miînăstirii (Co- 
zia )*, 44 ceea ce, se afirmă, „înseamnă că domnul a luat iniţiativa 
daniei făcute de boier“, Apoi, cînd însuși el, Mircea, a vrut să lărgească 
vatra ctitoriei sale de aici, s-a folosit de același principiu. Singur 
o spune deschis: „M-am nevoit de am luat locul ce ţine de satul numit 
Jiblea . . . şi l-am dăruit mînăstirii domniei mele, Sfintei Troiţe, ca să 
fie ocină bisericească, pînă în veci“. Din act reiese că locul fusese 
al boierilor Stanciul, Costea, Vilcul, Albul și Radomir, cărora, ca 
despăgubire, el le dă „ceea ce a mai rămas din Jiblea“* și îi scuteşte, 
pentru această parte, de orice dări. Nu le dă deci nici o „plată efec- 
tivă şi nici nu le ceruse învoirea“. Dimpotrivă, Mircea dipunea: 
„această scrisoare a domniei mele nimeni nu are voie s-o schimbe, 
nici un domn de după mine ..., nici călugării locuitori ai mînăstirii 
(Cozia), nici mai sus-zişii boieri, cărora le-a fost schimbul, nici copiii 
lor, nici cei de după dînșii“*. 45 Și din alte acte ale voievodului nostru 
şi ale unora dintre înaintașii şi urmașii săi, se pot culege dovezi, 
din care să reiasă că „domnul era proprietarul superior al pămîntu- 
lui“* țării, avînd „depline drepturi“ asupra lui %. 

Alt fapt, în legătură cu proprietatea, care se întâlnește și în 
hrisoavele lui Mircea Vodă și care iarăși trebuie semnalat, este cel 
al scutirilor — imunitatea, ohaba— , adică scutirea de dări şi pres- 
taţii, pe care domnul o acorda unor proprietari, — mânăstiri și boieri, 
mai ales —, pentru o seamă de bunuri imobiliare ale acestora, — 
sate și moşii, dimpreună cu locuitorii lor. În acest caz, domnia renunța 
— în total sau numai în parte —, la obligaţiile — angarii, mîncături, 
munci ș.a. —, „la care erau supuși ţăranii dependenţi““. Aceasta se 
făcea prin acte solemne. Cei ce obțineau asemenea „privilegii dom- 
nești““, — în cazul de faţă, instituţiile și persoanele proprietare —, se 
bucurau „de ohabă““, adică de scutire a locuitorilor satelor aflate în 
stăpînirea lor „de a presta munci, de a da dijme ș.a. în folosul dom- 


“ D.RH., B., vol. I, p. 25, 27 (nr. 9). 
45 Ibidem, p. 28, 29 (nr. 10). 
48 Cf. P. P. Panaitescu, op. cit., p. 76—77. 

niei““. Mai mult, imunitatea sau ohaba aducea cu sine, pentru cei ce 
o obțineau, și „interdicția“ pentru dregătorii domnești, — aparatul de 
Stat, deci —, de a-și exercita sarcinile pe teritoriul unei proprietăţi 
devenită imună și, în același timp, stăpînită de vreunul dintre marii 
feudali ai vremii. Întrucît nici judecătorii, ca slujitori domnești, nu 
aveau voie să pătrundă pe vatra unei astfel de proprietăţi spre a-și 
desfășura activitatea, stăpînul acesteia — boierul sau starețul — 
„devenea și judecătorul supușilor săi“. În această postură, „el aplica 
amenzi, pedepse, avea în mînă puterea economică, fiscală, judecăto- 
rească, administraţia, într-un cuvînt se substituia Statului““. Spre 
exemplificare, cităm dintr-un hrisov al lui Mircea Vodă, — datat 
„circa 1400** —, pentru Mînăstirea Cozia, următorul fragment: „fie 
că este sudet (judecător) sau globnic sau cineva dintre boierii domniei 
mele, mari şi mici, dintre dregătorii domniei mele, nimeni să nu cuteze 
să tulbure acele sate cu nici o dajdie, ci ele să fie în supunere faţă 
de stareţul Sofronie . . . și să lucreze în mînăstirea domniei melet, 

Prin urmare stareţul cozian Sofronie se „substituia““ și judecă- 
torilor și dregătorilor domnești %8. 


Referindu-ne la situaţia de sub Mircea cel Mare, vom preciza 
că o hotărtre mai cuprinzătoare, privitoare la un asemenea proces, 
se întîlnește în hrisovul său — din „,1407—1418** —, prin care con- 
firma Miînăstirii Snagov satul Ciuliniţa pe Buzău, hărăzit de fratele 
său Staico, unde stipula ca acesta, satul Ciuliniţa, să fie „slobod de 
toate slujbele și dăjdiile și dările mari și mici, cîte se află în ţara de 
sine stătătoare și stăpînirea Domniei mele, începînd de la vama 
oilor, de vama porcilor, de albinărit, de găletărit, de vinărici, de 
gloabe, de cărături, de podvoade, de fîn, de cașcavale și de dușegu- 
bine și de toate celelalte munci, afară de singură oastea cea mare, 
să se ridice pentru Domnia mea, iar altceva nimic mai mult. Iar 
toate celelalte slujbe să le muncească pentru mînăstirea (domniei 
mele ) de la Sneagov, cît va trăi domnia mea şi cît va trăi fiul domniei 
mele, Io Mihail Voievod“ 4%. 

Imunitatea n-a fost ceva general, ci ea era un privilegiu dom- 
nesc, care se da numai în anumite cazuri. Nu orice proprietate mînăs- 
tirească sau boierească beneficia de ohabă. De aceea se socotește că 
la început, în timpul domniei lui Mircea Vodă, veniturile domnești 


4 D.R.H., B., vol. I, p. 48, 49 (nr. 20). 

48 Cf. Constantin C. Giurescu, Organizarea financiară a Țării Româneşti în epoca lui 
Mircea cel Bătrin, în „A.A.R.M.S.I.“, ser. 3, tom. VII (1926—1927), pass. 

32 D.R,H., B., vol. I, p. 73, 74 (nr. 34). 

erau mai mari, deoarece proprietarii, — lăcașurile sfinte și boierii—, 
„cu moșii imune“ erau mai puţini. În același timp, în interior și 
puterea Domnului era mare, căci, prin dreptul de «acordare a 
imunităţii », el avea «la dispoziţie» un eficace «instrument de a 
cîştiga şi de a răsplăti» pe cei ce îi erau «credincioși». Cînd 
însă „aproape toate familiile boiereşti au avut imunităţi pentru 
moșiile lor, atunci puterea și autoritatea domnilor a scăzut față de 
hoieri“*. Prin urmare, „dreptul de a acorda imunitatea și puţina lui 
răspîndire “ poate fi socotit „încă unul din elementele de putere ale 
domniei în epoca lui Mircea“ 50, 

În zilele acestui mare voievod şi în Ţara Românească exista 
„0 categorie socială cu totul specială, cea mai de jos: a robilor ţigani 
(aţigani ). Documentar, aceştia sînt amintiţi și mai înainte de înce- 
putul domniei sale. Printre alţii, pe atunci beneficia de truda lor 
şi Mânăstirea Tismana, așa cum reiese dintr-un hrisov al lui Dan I 
din 3 octombrie 138551. Însuși el, Mircea Vodă, nu numai că la 27 
iunie 1387 a confirmat aceleiași mînăstiri sălașele de ţigani avute de 
mai înainte, 5 dar la 20 mai 1388, pe lîngă alte bunuri, a hărăzit 
ctitoriei sale de la Cozia și 300 de sălașe de ţigani, 5 adică circa 1500 
de suflete. Robi de acest neam erau desigur și pe moșiile altora dintre 
miînăstirile de atunci din Ţara Românească, pe ale boierilor şi chiar 
pe lîngă curțile domneşti. Se crede că în vremea ce ne preocupă, 
numărul lor, la noi, era destul de mare, că ei în acel timp ca „buni 
meseriași““, erau socotiți „o bogăţie“ pentru ţară și că, probabil, 
încă din zilele voievodului nostru, lucrau „ca buni muncitori“ la 
scoaterea sării din ocne. Frau şi isteţi meşteri în prelucrarea metale- 
lor, mai cu seamă a fierului, sub toate aspectele 54. 


50 Cf. P. P. Panaitescu, op. cit., 18—79. 

5 V. si: D.R.H., B., vol. I, p. 20, i (nr. 7). 

52 Ibidem, p. 23, 24 (nr. 8), 

55 Ibidem, p. 26, 27 (nr. 9). 

5t V, gi; P. P. Panaitescu, op., cit, p. 19—80; Nicolae Constantinescu, op. cit., p. 35; 
G. Potra, Contribuțiuni la istoricul țiganilor din România, București, 1939, pass. 

DEZVOLTAREA ECONOMICĂ 
A ȚĂRII ROMÂNEȘTI 


Cum s-a arătat și mai sus, și în vremea lui Mircea cel Mare, 
marea majoritate a populaţiei Ţării Românești o formau țăranii, 
sătenii, stabiliți în numeroasele așezări rurale răspîndite pe întreg 
cuprinsul acesteia. Între altele, o astfel de situaţie îndeamnă a socoti 
că și pe atunci, în mare, viaţa economică de la noi atîrna de ceea ce, 
sub acest aspect, se săvîrșea la sate, putîndu-se astfel vorbi de o 
economie prin excelenţă agro-pastorală. Cuprinsul unora dintre actele 
vremii, într-adevăr lasă să se înțeleagă că, oarecum, țara lui Mircea 
Vodă, în primul rînd, era producătoare și chiar exportatoare de felu- 
rite produse provenite din agricultură și din creșterea vitelor. 


Ca întotdeauna și ca pretutindeni, așa și în Ţara Românească, 
în vremea la care ne referim, agricultura în primul rînd consta din 
cultura cerealelor, căreia mai ales i se adăugau: legumicultura, pomi- 
cultura şi viticultura. Mai cu seamă spaţiul agricol pentru cultivarea 
celor dintîi, — între care predomina grîul; porumbul încă nu se intro- 
dusese în ţările noastre—, era mult mai restrîns pe atunci, decît mai 
apoi. Se reducea aproape numai la șesul oltean, căci mare parte din 
cîmpia munteană era acoperită de codri deşi, iar Bărăganul era „o 
stepă cu ierburi““, avînd multe regiuni necultivate. Din această 
pricină, în anii cu recoltă mai slabă, se importa grîu din Transilvania. 
Chiar în vremea lui Mircea Vodă, se pare, grîul „nu era marfă de 
export““. Că a putut fi așa, reiese și din faptul că în privilegiul 
comercial al acestuia pentru braşoveni, din 6 august 1413, — care 
„cuprinde tariful vamal cu toate produsele ce se schimbau între Țara 
Românească şi Ardeal“* —, grîul şi cerealele, de orice fel, nu figurează 
nici la import, dar nici la export 7. Grîul totuși era cultivat în toate 
satele noastre și în general, — exceptînd anii deficitari —, recolta 
lui era suficientă pentru hrana țării; — mai mult chiar, către sfîrșitul 
secolului al XV-lea, a început a fi şi exportat. Şi în vremea lui Mircea 


1 Joan Bogdan, Relaţiile Țării Româneşti cu Braşovul, I, p. 3—6. 

Vodă, satele muntenesti erau obligate la darea dijmei din grîne. 
Aceasta se achita în cîble, adică găleți; era strînsă de găletari și apoi 
grîul se depozita ṣi se păstra la „casa“* domniei. De multe ori canti- 
tatea de grîu adunată aci, în „cămara domnească‘*, era însemnată, 
fapt ce a îngăduit și voievodului nostru ca în 1387, — ca și fratelui 
său Dan I, dealtfel —, să renunțe la 400 de găleți de grîu din județul 
Jaleş, — un judeţ de munte, unde, de obicei, recolta de cereale este 
mai mică —, și să le dea anual Mînăstirii Tismana, ? la 20 mai 1388 
și 8 ianuarie 1392, să miluiască pe fiecare an ctitoria sa de la Cozia 
cu cîte 2202 și, respectiv, 300 4 de găleți de grîu, iar la 11 mai 1409 
să dispună ca Mînăstirea' Strugalea-Glavacioc „să aibă obroc de 
la casa domniei mele pe fiecare an 15 găleți (de grîu)“ 5. 

Deşi nu se cunoaște cu precizie capacitatea tuturor acestor 
găleți, totuși se poate aprecia că ea era însemnată, deoarece, ceva 
mai tîrziu, Mînăstirea Tismana, care anual primea de la domnie 
cîte 400 găleți de grîu, a putut să exporte grîu prin vama sa de la 
Calafat 6. Acest lucru, precum și faptul că în ţară începuseră să se 
facă rezerve de grîu, păstrate în gropi subpămîntene, 7 sînt probe că 
recoltele de grîu începuseră să crească. 

În legătură cu cultura cerealelor, stau și morile, — mori de apă, 
bineînţeles, cu iazuri și vaduri —, răspîndite în întreaga ţară, mai 
cu seamă în așezările urbane. În timpul lui Mircea Vodă, Minăstirea 
Cozia avea cîte o moară la Piteşti și Riîmnic, o alta pe rîul Prahova 
şi o a patra „la Cătălui, la Giurgiu“* 8, — în 1421 numărul acestora 
ajunsese la 12 —, iar la Bistriţa, lîngă Severin, se afla moara Doam- 
nei Calinichia, pe care o dăruise Mânăstirii Tismana ?. În afară de 
aceste mori, în acel timp, posedau mori chiar domnul, unii boieri și, 
de bună seamă că și alte sfinte lăcașe din ţară. 

Tot în sectorul agricol, alături de cereale, acte din vremea lui 
Mircea Vodă vorbesc de vii și livezi, care, desigur, ocupau destul de 
întinse suprafeţe de cultură din pămîntul ţării. 


2 D.R.H., B., vol. I, p. 22, 24 (nr. 8). 

3 Ibidem, p. 26, 27 (nr. 9). 

4 Ibidem, p. 43, 44 (nr. 17). 

5 Ibidem, p. 15, 16 (nr. 35). (În hrisov, pasajul ce cuprinde menţionarea acestei danii, 
„este adăugat ulterior între rînduri““ (v. ibidem, p. 76. notă); de aceea înclin să cred că numărul 
găleţilor de grîu ar putea fi mai mare, poate 150, nu 15). 

€ Cf. D.R.H., B., vol. II, București, 1972, p. 41, 42 (nr. 14; act din 30 aprilie 1502) 
şi p. 144, 145 (nr. 69; act din 1 mai 1520). 

7 Cf. Cronica lui J. de Wavrin, în Călători străini despre ţările române, vol. I, București, 
1968, p. 99, 

3 V.: D.R.H., B., vol. I, p. 26, 27; 43, 44; 60, 61; 98, 99. 

9 Ibidem, p. 34, 35. 

Viile aveau o deosebită dezvoltare, erau răspîndite și dădeau 
bună recoltă, căci se putea chiar face și export cu vin. Hrisoave ale 
lui Mircea Vodă fac des menţiune de vii, buţi de vin, vinărici, vină- 
riceri ș. a. În 1388, de pildă, el întărea Coziei o ocină „pe Arghiș... 
cu vin““ și o alta dăruită de Vladul, fratele lui Stancea Vranin, îm- 
preună cu „o vie pe aceeași parte în patru locuri“ și „10 buţi de vin““.10 
Cu alte buţi de vin miluia el, în 1409, și Minăstira Strugalea — Gla- 
vacioc. ll Apoi în 1389, în 1415 și în alte acte nedatate, vorbea de 
vinărici, ! iar ceva mai tîrziu, în 1424, se făcea amintire de vină- 
riceri, 135 — dregători domneşti, pomeniţi de acte —, care, de bună 
seamă, aveau sarcini în sectorul viticol și care, iarăşi, mai mult ca 
sigur fiinţau şi în vremea la care ne referim. 

Nici plantațiile de nuci şi livezile, — de pomi fructiferi, bine- 
înţeles—, nu sînt trecute cu vederea de hrisoavele voievodului nostru. 
Amintim mai întîi că însuși locul pe care s-a înălțat Miînăstirea Cozia, 
şi o vreme chiar ea însăşi, s-au chemat Nucet, 14 nume dat, se afirmă, 
„după pădurea de nuci de aici“. Chiar prin primul său act cunoscut 
pînă acum, Mircea Vodă întărea Mînăstirilor Tismana şi Vodița satul 
„Vodița Mare pe amîndouă părţile cu nucii și cu livezile““ 15 şi apoi, 
în 1391—1392, numai Tismanei „nucii câţi copaci sînt pe Jaleş, în 
Dabaceșşti““ 16. Încă semnalăm că o dare cuvenită domniei din partea 
tuturor satelor era aceea a „coșurilor de fructe““ 17 și că mai apoi se 
vorbea și de o vamă „din livezi“ şi de o alta „din pomeate““ 15; și 
acestea desigur legate de bogăţia pomicolă a ţării lui Mircea Vodă. 

De asemenea, în vremea acestuia bogăția animală era una dintre 
ramurile de frunte ale economiei Ţării Românești. Pășunile de pe 
munţi, plaiuri, lunci, păduri, fîneţe și altele înlesneau creșterea de 
animale, căci le asigurau nutriția necesară. La rîndul lor, animalele, 
— bovinele, caii, oile, porcii, caprele ş.a. —, nu numai că prin cunos- 
cutele şi feluritele lor produse ajutau pe om să-și procure o parte din 


10 Ibidem, p. 26, 21; 43, 44 (pentru buţi de vin). 

11 Ibidem, p. 15, 16. 

12 Ibidem, p. 28, 29; 80, 81; V. și: p. 32, 50, 51, 56, 57, 73, 14 (acte nedatate). 

13 Ibidem, P. 102, 103, 110, 112 (acte din anul 1424 de la Dan II, dar în mod sigur 
vinăricerii ființau şi în zilele lui Mircea cel Mare). 

14 y.: Ibidem, p. 48, 49 (nr. 20); 59 (nr. 25); 63, 64 (nr. 28); V. şi: Constantin C. Giurescu, 
Două monumente religioase din veacul al XIV-lea: Nucetul sau Cozia din Vilcea şi Nucetul din 
Dimboviţa, în „M.0.*, XIII, nr. 1—3, p. 38—49. 

15 Ibidem, p. 23, 24 (nr. 8); v. şi: p. 34, 36 (nr. 14). 

16 Ibidem, p. 34, 35 (nr. 14). V. și: p. 40, 41; 53, 54. 

17 Constantin C. Giurescu, Organizarea financiară în vremea lui Mircea cel Bătrin, în 
„AARMSI“‘, ser. III, tom. VII, 1926—1927, p. 21. 

18 D.R.H., B., vol. I, p. 161 (nr. 93; act din 23 aprilie 144] de la Vlad vodă Dracul) 

hrană şi din articolele de înveșmîntat şi încălțat, dar îi stăteau la 
îndemînă şi la facerea de transporturi, la munca pe ogoare ș.a. În 
acelaşi timp o astfel de bogăţie, pe de o parte prin dările ce se plăteau 
pentru cea mai mare parte din animalele unei gospodării și pentru 
produsele lor, — întru aceasta, să se vadă scutirile menţionate de 
acte —, iar pe de alta, prin contravaloarea acelora dintre ele și iarăși 
din produsele lor, care se exportau mai ales în Transilvania, 19 aducea 
însemnate venituri domnului și în vistieria ţării. Totodată se poate 
afirma că ea era deosebit de înfloritoare în Ţara Românească, în 
vremea lui Mircea cel Mare, căci destul de des hrisoavele sale vorbesc 
de vite, stîne de oi, porci, darea calului, apoi de produsele acestora: 
brînză, caşcaval, lînă, piei, blănuri ș.a., de cășărit, de fîn, fîneţe, 
pășunat ș.a. % Mai mult, menţinîndu-ne tot în cadrul acestei ramuri 
de activitate economică, vom aminti că la 23 noiembrie 1406, Mircea 
Vodă a emis un hrisov, prin care, printre altele, se proteja una din 
zonele de păscut, — cea „de la sat în sus pînă la munţi““ —, a Mînăs- 
tirii Tismana 2! și că tot el este și cel ce a dat primul privilegiu, 
cunoscut acum, păstorilor ardeleni, să vină cu turmele la păscut 
dincoace de munţi, căci în confirmarea ce i-a făcut, la 5 iunie 1418, 
fiul său Mihail Voievod preciza că el întăreşte numai porunca „părin- 
telui nostru Mircea Voievod“* 2. Acest privilegiu al păstorilor mocani 
ardeleni, printre altele, aducea şi un venit frumos „domniei și țării“, 
deoarece este de la sine înţeles că păstorii, — în afară de vreo cotă 
aparte din produse —, vor fi trebuit să plătească şi unele taxe pentru 
„„imensele turme“, pe care anual le aduceau la păscut pe meleagurile 
dintre Carpaţi și Dunăre %. 

În economia Ţării Românești de la cumpăna secolelor al XIV-lea 
și al XV-lea, loc de seamă ocupau: pescuitul și albinăritul. Peștele era 
una dintre marile bogății ale ţării. Se pescuia în rîuri, bălți, lacuri, 
iazuri, gîrle și, bineînţeles, în Dunăre. Prin multe din hrisoavele 
sale, Mircea Vodă hărăzește unora din mînăstiri bălți cu peşte, iar 
prin altele face amintire de pescuit, de „opt pescării““, de „toată 
vîltoarea de peşște,““ de la Porţile de Fier, de bălți, de vama peștilor, 
de bălțile de pe lîngă Dunăre, de oprirea pescuitului „în riul Tisma- 


19 Cf. Joan Bogdan, Relaţiile Țării Românești cu Brașovul, I, p. 5. 

2 V.: D.R.H,, B., |, indicele de materii de la sfirșit, s.v. 

21 Ibidem, p. 10, 71 (nr. 32). 

22 Confirmarea se făcea pentru păstorii români din satul Cisnădia din Transilvania (v.: 
E. Hurmuzaki-N, Densuşianu, Documente. .., I, 2, p. 502 (nr. CCCCXII). 

23 Cf. şi: P. P. Panaitescu, Mircea cel Bătrin, p. 89, unde se dă, trunchiat, un pasaj din 
confirmarea lui Mihail voievod, fiul lui Mircea cel Mare, din 5 iunie 1418, 

nei““, de „vama de la gîrla Săpatul““, de „bălțile mînăstirești““, de 
„„majă de crap“, de „pește mare şi mic“, de „maja de morun““, de 
„zeciuiala de la pescării““ ş.a. 4 Totodată el reglementa și multe din 
cele ce erau în legătură cu pescuitul. O parte din bălțile cu peşte ale 
Mînăstirii Cozia se aflau la „gura lalomiţei““ și aceasta transporta 
măjile de peşte de aici cu căruţe speciale, telegi %. Apoi, probabil, 
în preajma oraşului Giurgiu ori pe undeva, în cea a satului Pulcovţi, 
— de bună seamă în vreo baltă de pe vatra acestuia, ori chiar în 
Dunăre —, „legea“ cerea ca „trei zile să (se) pescuiască (pentru 
domnie) moruni““. La 11 mai 1409 însă, Mircea Vodă, dăruind acest 
sat Mînăstirii Strugalea-Glavacioc, a renunţat la acest drept, tre- 
cîndu-l în același timp în seama mînăstirii %. Cu privire la peștele 
bălților muntenești, o seamă de referiri se pot culege și din unele 
privilegii comerciale din vremea ce avem în vedere, cum, de pildă, 
este şi acela pe care, la 6 august 1413, Mircea cel Mare l-a reînnoit 
cu pîrgarii Brașovului 7%. 

La români albinăritul este o ocupaţie străveche, care, în timpul 
domniei lui Mircea cel Mare, ajunsese la „o dezvoltare foarte mare“ 
Mierea și ceara de albine erau mult căutate, căci pe atunci, prima 
servea la îndulcit, — „în locul zahărului de azi““ —, iar din ceară se 
făceau lumânări, de care, cum se știe, întotdeauna mînăstirile și bise- 
ricile din ţară au avut și aveau și în acele zile atîta nevoie. Și mierea 
şi ceara de albine erau articole de valoare, cu deosebită căutare și 
la export, pentru ele plătindu- se o vamă mai ridicată. În plus, din 
miere se făcea alcool de miere, — mied —, care și el era marfă de 
preţ căutată la export. Vama de stupi „era unul din veniturile dom- 
niei, de la toate satele““ și de aceea poate voievozii munteni, — printre 
ei și Mircea cel Mare —, nicicînd n-au trecut cu vederea produsele 
apicole, ci deseori, în felurite feluri, au făcut amintire de ele în unele 
din hrisoavele lor. La 3 octombrie 1385, de pildă, Dan I hărăzea 
Mînăstirii Tismana „miere și ceară pe măsură cît va aduce anul'(,% 
iar la 20 mai 1388, fratele său vitreg, Mircea Vodă, da Coziei și „10 
burdufuri de miere“ %. După aceasta, la începutul anului 1392, tot 
el volnicea pe călugării acestui sfînt lăcaș ca „pe fiecare an să-și adune 
înșiși albinăritul din judeţul Vîlcea““, pentru ca „să le fie mierea 


24 Să se vadă: D.R.H,, B., vol, I, Indicele de materii de la sfîrșit, s.v. 

25 P., P, Panaitescu, Mircea cel Bătrîn, p. 89; Cf. și D.R.H,, B., vol, I, p. 224, 225 (nr. 131), 
2 D.R.H, B., vol. I. p. 15,16 (nr, 35), 

2 Ioan Bogdan, op. cit, p, 3—6, 

2 D.R.H., B., vol, I, p. 29, 21 (nr. 7). 

29 Ibidem, p. 26, 27 (nr. 9); V, şi: p. 52, 54 (nr, 22), 

pentru nevoia mînăstirii, iar ceara să fie pentru biserică“ 30, Ceva 
mai tîrziu, voievodul nostru cerea starețului cozian Sofronie să-și 
trimită omul „să adune venitul mînăstirii și (din) vama din stupi““ 
de prin satele de pe „bălţi““ ale mînăstirii, 3k scutea „de vama... 
de albinărit““ satul Ciuliniţa pe Buzău al Miînăstirii Snagov, amintit 
şi mai sus, % și prin anii 1390—1400, hotăra ca satul Braniștea Urășei, 
dăruit unor Ion, Burcea și Caliian, „să se odihnească . . . de dijma... 
de stupi‘‘3 iar în 1400—1403 și 1401—1406 ca o seamă de sate 
ale fiilor lui Batea 3% și respectiv ale lui Fintea și alţii, la rîndu-le să 
fie apărate „şi de vama... de albinărit““ 35. Mai mult, el n-a trecut 
cu vederea aceleași produse apicole nici în privilegiul comercial, pe 
care la 6 august 1413, — urmînd exemplul strămoșilor —, l-a încheiat 
cu pîrgarii orașului de sub Tîmpa, căci în cuprinsul lui, printre altele, 
a stabilit și vama ce oamenii acestora, trecînd „prin tîrgurile“* din 
ţară și pe „drumul Brașovului pînă la Brăila‘ aveau s-o plătească 
şi pentru „un butoi de mied“* și pentru o „maje de ceară““ 5%. 


Alături de bogăţiile agricole şi animale, în vremea lui Mircea 
cel Mare, în Țara Românească se exploatau şi o seamă de bogății 
minerale, care, „prin materialele ce se scoteau din pămînt“ și prin valo- 
rificarea lor, sporeau în chip simţitor avuţia ţării și totodată și venitu- 
rile fiscale ale domniei. Sarea, de pildă, era una dintre bogăţiile mine- 
rale însemnate ale statului dintre Carpaţi şi Dunăre, şi exploatarea 
ei se făcea din vechime. Cel mai de frunte centru de extragere, pe 


atunci, era la Ocna de Sus, zisă şi „Ocna de la Rimnic“* şi apoi, din 
secolul al XVI-lea, numită „Ocnele Mari““ din județul Vilcea? așe- 
zare pomenită în primii ani ai veacului al XV-lea, prin urmare în 
timpul voievodului nostru 3%. Ceva mai apoi, fiul său, Vlad Dracul, 


30 Ibidem, p. 43, 44 (nr. 17). 

31 Ibidem, p. 64, 65 (nr. 28; act datat: „,1404—1406'*). 

32 Ibidem, p. 713, 74 (nr. 34; act datat „1407—1418*%); V. şi: p. 75, 76 (nr. 35; act al 
Minăstirii Strugalea din 11 mai 1409); p. 80, 81 (nr. 38; act din 10 iunie 1415, emis în favoarea 
unui Vlad). 

33 Ibidem, p. 31, 32 (nr. 12). 

34 Ibidem, p. 50, 51 (nr. 21). 

33 Ibidem, p. 57 (nr. 24). 

3 Joan Bogdan, op. cit., p. 5. În legătură cu comerțul cu ceară cu Brașovul, semnalăm 
că într-un privilegiu, pe care regele Sigismund, la 18 februarie 1395, l-a acordat brașovenilor, 
se afirma că acest produs apicol — ceara — se aducea acolo, la Brașov, „mai ales din Ţara Româ- 
nească** (v.: D.R.H., D., vol. I, p. 135, 137 (nr. 86); V. şi: N. Iorga, Istoria Comerţului românesc: 
Drumuri, mărfuri, negustori şi orașe, I, Pină la 1700, Vălenii de Munte, 1915, p. 58. 

37 Aurora Îlieş, Știri în legătură cu exploatarea sării în Țara Românească pînă în veacul 
al XVIII-lea, în „S.M.I.M.**, vol. I, 1956, p. 157—159. 

33 Cf. D.R.H,, B., vol. I, p. 62 (nr. 27; act din ,„,1402—1418*, în care se vorbeşte de un 
„Anghel de la Ocna'*). 


www.dacoromanica.ro 


62 MIRCEA CEL MARE 


confirma existența acestei bogății în zilele tatălui său, atunci cînd, 
vorbind despre înălțarea Cetății Giurgiu, spunea că: „nu se afla nici 
o piatră în acea cetate, care să nu fi costat pe tatăl său (cîte) un bolo- 
van de sare, care se scoate din stîncile din Ţara Românească . . .**.39 


Sarea, care aducea venituri frumoase, se și exporta mai cu seamă 
în sudul Dunării, — Transilvania, cum se știe, avea salină proprie—, 
așa cum pare a reieși dintr-un hrisov din 30 aprilie 1502, prin care 
Radu cel Mare, dăruind Mînăstirii Tismana vama de la Calafat, — 
pe Dunăre deci—, îi fixa tarif vamal în natură, hotărînd ca ea „să 
ia vamă ... de la o sută de bolovani de sare, trei bolovani““ 4. 


În timpul domniei lui Mircea Vodă, în domeniul exploatării 
miniere, în Ţara Românească se petrece chiar o premieră: în judeţul 
Jaleșului, prin părțile Băii de Aramă, se deschide mina de aramă 
de la Bratilov, unde, în primii ani ai oblăduirii sale, un sas, de peste 
munţi desigur, făcuse, — și în același timp le și mînuia —, „roţi“, 
adică „roţi de apă““ care, fixate pe malul rîului Brebina din această 
localitate, producea forţa hidraulică necesară instalaţiei ce tot el 
îşi va fi făurit aici pentru prelucrarea minereului de aramă scos din 
mină. Se poate înţelege acest lucru din cuprinsul unor hrisoave, 
pe care Vodă Mircea le-a emis în beneficiul Mînăstirii Tismana. Prin 
primul, — datat «1391—1392» —, el, hărăzind acestui lăcaș de cuvioşie 
unele bunuri, printre acestea trecea și „venitul care este al domniei 
mele de la roţile lui Ciop Hanoș, care le-a făcut de curînd la Brati- 
lov** 4. La scurtă vreme după aceasta, printr-un alt hrisov, — datat 
„circa 1392** —, tot el preciza și mai deschis că dăruiește Tismanei 
„Și de la roţile lui Ciop Hanoș, la Bratilov, zeciuială de aramă“, %2 
iar într-un al treilea hrisov, — datat «1400—1418» —, scria: „a dăruit 
domnia mea la baia (mina) de la Bratilov, de la roţile lui Ciop Hanoș, 
zeciuială““ 43, 


Se afirmă că „exploatarea minelor de aramă era o iniţiativă 
de civilizaţie, datorită lui Mircea““ și că acestea erau 'concesionate; 
sasul Ciop Hanoș, amintit în hrisoavele de mai sus, fiind concesio- 
narul. Cu parte din zeciuiala domnească primită de la „baia“* de 
aramă de la Bratilov, Mînăstirea Tismana făcea comerţ, iar o 
alta o folosea întru împlinirea unora dintre nevoile ei: turnarea de 


39 Jean de Wavrin, op. cit., p. 109; V. şi: Aurora Ilieș, op. cit., p. 158, 
4 D.R.H., B., vol. II, București, 1972, p. 41, 42 (nr. 14). 

41 Ibidem, vol. I, p. 34, 35 (nr. 14), 

42 Ibidem, p. 40, 41 (nr. 16), 

43 Ibidem, p. 53, 54 (nr. 29), 

clopote, facerea de sfeșnice, vase metalice ș.a. În afară de aceasta, 
arama se exporta peste munţi și, spre sfîrșitul domniei lui Mircea cel 
Mare, o parte din ea se folosea și la baterea monedelor, predominînd 
chiar în aliajul din care se făceau acestea %. 

În viaţa economică a Ţării Românești, și în vremea lui Mircea 
Vodă, un rol însemnat au avut şi meșteșugurile, atît cele din cadrul 
economiei casnice, cît și cele din cadrul economiei specializate. Se 
făceau obiecte de uz casnic, unelte pentru cultivarea pămîntului și 
pentru pescuit, obiecte de podoabă, arme ș.a. Descoperiri arheo- 
logice din perioada medievală a Munteniei, făcute pînă acum, lasă 
să se întrevadă înflorirea unora dintre meșteșugurile epocii ce ne 
interesează, iar „construcţiile păstrate, încă în picioare sau în ruină, 
dovedesc, la rîndul lor, conlucrarea meșterilor zidari, dulgheri, fierari, 
chiar olari, și în sfîrșit zugravi. Mulţi dintre acești meșteri lucrau 
la sate, dar tendinţa firească a acestora era de a apuca drumul tîrgu- 
rilor şi orașelor și de a se stabili acolo, contribuind astfel la evoluţia 
și transformarea lor în centre de producţie și de schimb. De la sine 
înţeles, concentrarea meşteșugarilor a avut loc mai ales acolo unde 
domnul își avea reședința“, în speţă la Argeş, Tîrgovişte și mai apoi 
la București 45, 

În mare parte, de viața economică a unei ţări ţin și drumurile 
și celelalte căi de comunicaţie, pe care se transportau și bunurile de 
orice fel. În vremea lui Mircea cel Mare, în Ţara Românească un 
drum comercial de seamă, de „importanţă internaţională““, amintit 
în unele din actele vremii, % era cel care lega Brașovul cu Brăila, 
altfel spus, Transilvania cu Dunărea, zis și „Drumul Brăilei““ ori 
„Drumul Brașovului“. El era drumul de negoţ cel mai însemnat din 
acel timp și, pornind din Brașov spre Brăila, trecea prin Bran, Rucăr, 
Tîrgovişte, — „unde era principalul punct de vamă pentru negustorii 
brașoveni“* —, prin Tiîrgşor, Gherghița, Valea Ialomiţei, Orașul 
de Floci şi apoi spre Nord pînă la portul Brăilei. Traseul său avea o 
ramificație spre Buzău și altele către Sud, spre Giurgiu, Șvistov şi 
Dîrstor, pe Dunăre. Alte drumuri străbăteau ţara în lung și în lat. 
De la Argeș, din Capitală deci, pornea unul spre Rîmnic, avîndu-și 
plecarea chiar „din faţa porţii Curţilor domnești““, iar din Tîrgovişte, 
tot din „faţa porţilor Curţilor domnești““ din acest oraș, începea un 


44 P, P. Panaitescu, Minele de aramă ale lui Mircea cel Bătrin, Bucureşti, 1937, pass. 
45 Cf. Nicolae Constantinescu, Mircea cel Bătrin, p. 23—24. 
45 V.: Joan Bogdan, op. cit, p. 3, 4 

altul care se îndrepta spre Cimpulung-Mușcel. În afară de acesta, 
din cele patru porţi ale acestei viitoare cetăţi de scaun a ţării, porneau 
alte patru „drumuri străvechi“* spre Argeș, Cîmpulung, Mînăstirea 
Dealu și Bucureşti 7. De peste munţi, de la Sibiu, cobora un drum 
pe Valea Oltului, — „Drumul Oltului“* —, care, după ce depășea 
Turnu Roşu, — din pricina îngustimii de aici a defileului acestuia —, 
îşi continua mersul prin Țara Loviștei din Argeș, — deci pe malul 
stîng al aci-amintitei ape —, și apoi, ceva mai jos, după ce scăpa 
de strîmtoarea defileului pomenit, trecînd iarăși pe malul drept al 
acestuia, — de la care se ubătuse mai sus —, ajungea la Mînăstirea 
Cozia, mîndra ctitorie a lui Mircea cel Mare. În dreapta Oltului ființa 
şi un drum înspre Vidin, străveche aşezare de pe ţărmul drept al 
Dunării, în faţa orașului Calafat, chemată o vreme și Diiu, — de unde 
şi numirea de „Drumul Diiului““, alături de cea de „Drumul Vidinu- 
lui“* —, și un altul pe la balta Bistreț din apropierea vărsării Jiului 
în Dunăre, spre Ţibra, tot o localitate Sud-dunăreană, numită azi 
„Dolna Ţibăr““ 45. Cum uşor se poate înţelege, aceste ultime două 
drumuri, dintre care, de bună seamă, primul trecea şi pe la vama de 
la Slatina, erau menite să lege orașul Sibiu cu Ţara Românească 
şi cu Sudul Dunării. 

Întrucât însă, precum se va vedea, şi Brașovul a avut strînse 
legături comerciale cu Muntenia, și întrucît numai „Drumul Brăilei“, 
— amintit mai sus — , nu va fi fost de ajuns pentru satisfacerea nevoi- 
lor unei astfel de activităţi, — cu vremea și pentru mai lesnicioasa 
lui circulaţie spre plaiurile din Sudul Carpaţilor, au mai luat ființă: 
un drum al Prahovei sau al Timișului — care, după ce trecea prin 
Cimpina, se „bifurca spre Tîrgovişte și spre Tîrgșor — București“* —, 
un altul, al Teleajenului, — care, trecînd prin Vălenii de Munte —, 
ajungea la Ploiești, de unde și el se bifurca spre Tîrgșor și spre Gher- 
ghiţa ; și un al treilea, al Buzăului, care, plecat din Brașov, trecea 
prin pasul și apoi prin orașul Buzău, și se sfirșea la Brăila %. 

În afară de aceste căi de comunicaţie „oficiale“ — amintite 
de multe ori în actele vremii —, pe care erau așezate punctele vamale, 


uneori, de către unii, — spre a se sustrage de la plata taxelor de 
> P 8 P 


47 V,; P. P. Panaitescu, Mircea cel Bătrin, p. 64—65. 

48 Cf. P. P. Panaitescu, op. cit., p. 105; Nicolae Constantinescu, op. cit., p. 27. 

î2 N, Iorga, Istoria Comerțului românesc, 1, p. 74—75; Radu Manolescu, Comerţul Țării 
Româneşti şi Moldovei cu Braşovul (secolele XIV—XVI), Bucureşti, 1965, p. 30 ș.u.; şi Răzvan 
Theodorescu, Bizanţ, Balcani, Occident la începuturile culturii medievale româneşti (secolele 
X—XIV), Bucureşti, 1974, p. 157. 


www.dacoromanica.ro 


DEZVOLTAREA ECONOMICĂ 65 


vamă —, se foloseau o seamă de „cărări ascunse“* și ele pomenite 
adesea în documente. 50 


Alături de unele şi de altele, trebuie însă menţionate și drumu- 
rile care legau aşezările rurale și urbane de pe tot cuprinsul ţării, 
care și ele ajutau și înlesneau desfășurarea activităţilor economice 
ale acesteia. Pe căile de comunicaţie mai bune, — cum era, de pildă, 
„Drumul Brăilei“* —, transportul mărfurilor se făcea cu carul, iar 
pe cele mai grele, cu cai, împovăraţi pe spinare cu baloturi de marfă 
sau alte sarcini. Peste prăpăstii sau rîuri erau poduri, unele dintre 
ele fiind chiar menţionate de actele timpurilor trecute îl. 


x 


Cu toate că în economia Ţării Româneşti, mult timp s-a folosit 
schimbul în natură, 52 totuşi destul de devreme și în circulația măr- 
furilor de pe meleagurile ei s-a simţit nevoia întrebuinţării monedei. 
La început s-au folosii „„perperii de aur bizantini, groșii de argint sîr- 
besti şi bulgăreşii““, alte monede de argint din Slavonia, Ungaria 
şi Veneţia, și „în Dobrogea, asprii de argint ai Hoardei de Aur“. 5 
Nemulțumit poate de acest lucru și oarecum silit şi de unele împre- 
jurări de moment, se socoteşte că după anul 1365 Vlaicu Vodă a 
înfiinţat și organizat la Argeș o monetărie proprie, bătînd aici ,„pri- 
mele monede feudale româneşti“, — ducați, dinari şi bani — , toate 
de argint 5%, Monetăria a activat și sub urmaşii săi și tot în ea, desigur, 
şi-a fabricat monedele Mircea cel Mare, căci acesta, pe lingă „banii“ 
ce a emis împreună cu fratele său Dan I, — cît timp i-a fost asociat 
la domnie #— „a bătut și monede proprii. Acestea constau din ducați 
şi bani. Ducatul era „moneda ducelui“, adică a dogelui Veneţiei, 
şi „datorită preponderenţei economice a republicii de la Adriatica, 
prin imitație, a fost adoptată și de alte ţări““, printre care și Țara 
Românească 5. Cu această denumire, el apare în tariful vamal stabilit 
de Mircea Vodă la 6 august 1413, în „tratatul de comerţ““ încheiat 
cu negustorii din Braşov 5. 


5 Radu Manolescu, op. cit., p. 94—95. 

51 Ibidem, p. 30. 

52 V.: P. P. Panaitescu, op, cit., p. 8l. 

53 Octavian Iliescu, Moneda în România. 401—1864, București, 1970, p. 14, 

54 Ibidem, p. 14—15., V, şi: Constantin Moisil, Monetăria Țării Româneşti în timpul 
dinastiei Basarabilor, în „Anuarul Institutului de Istorie Națională‘‘, III, 1924—1925, Cluj, 
1926, p. 122 ş.u. 

55 Dr, G. Severeanu, Ducaţii Țării Româneşti cu numele a doi domnitori, în „Bucureştii“, 
Revista Muzeului şi Pinacotecii Municipiului Bucureşti, Anul 1935, nr. 1, p. 51. 

58 Constantin Moisil, op. cit., p. 131; P. P, Panaitescu, Mircea cel Bătrin, p. 82. 

5? V.: Ioan Bogdan, Relaţiile Țării Româneşti cu Braşovul, 1, p. 5, 

Ducaţii bătuţi de voievodul nostru sînt de „două categorii““: 
în prima intră tipul nr. 1, cel obișnuit, comun, „devenit tradițional“, 
— pe avers cu scut despicat, fasciat și cu sigle: pe revers cu acvilă 
şi coif cu o siglă în cîmp cu legende, atît în limba latină, cît și în cea 
slavă, și „cu numeroase combinaţii de sigle“. Cea de a doua categorie 
cuprinde ducaţii, care poartă efigia a însuși voievodului emitent și 
care se cunosc după legendele şi gravurile ce au. Ei pot fi împărţiţi 
în „alte cinci tipuri“, astfel: 


Tipul nr. 1 — „Mircea în picioare, din față, purtînd coroană, 
haină lungă, cu sau fără mantie ; ține în mîna dreaptă spada, în stînga 
globul cruciger““. Pe revers, e reprezentat bustul Mîntuitorului, 
cu nimb, binecuvîntînd cu mîna dreaptă și cu stînga ţinînd la piept 
o carte închisă. 

Tipul nr. 2 — „Mircea în picioare, din faţă, cu coroană, într-un 
veșmânt de modă bizantină, ţinînd lancea oblică, în mîna dreaptă, 
şi globul cruciger în mîna stîngă ; pe revers, stema Ţării Românești““, 
alcătuită „după toate normele heraldice şi cuprinzînd cele trei ele- 
mente esenţiale: scutul, coiful și acvila prinzînd cu ciocul o cruce“. 


Tipul nr. 3 — „Mircea în picioare, din faţă, cu coroană, haină 
lungă, ţinînd în mîna dreaptă lancea vertical în jos, în stînga globul 
cruciger““; pe revers, aceeași stemă a Ţării Românești. 

Tipul nr. 4 — Mircea iarăși în picioare, din faţă, cu coroană, 
haină lungă și cu mantie, ţinînd în mîna dreaptă lancea vertical în 
jos, în stînga globul cruciger și cu aceeași stemă a ţării sale, pe revers. 

Tipul nr. 5 — înfăţişează pe Mircea ca la tipul nr. 3, de aci, are 
același revers; legenda însă îi este schimbată. 


Toate aceste tipuri au legenda în limba slavă cu următorul cu- 
prins: „lo, Mircea Voevo(da)“. Ultimul tip, al cincilea, însă, pe 
revers are „un text în limba latină insuficient explicat pînă astăzi: 
PETRUSIAN BI, cu diverse variante“. Se crede că ar fi vorba „de 
o emisiune în legătură cu Banatul Severinului, monedele de acest 
tip găsindu-se într-adevăr în Oltenia și Banat“. 

Ducaţii din întfiul tip, cel comun, „au fost bătuţi în prima parte 
a domniei lui Mircea, pînă la bătălia de la Nicopole (1396)**, ceilalți 
cu efigia sa „reprezintă emisiuni din anii 1396—1418, cînd voievodul 
Ţării Românești obţine o mare autoritate la Dunărea de Jos, ajun- 
gînd pentru cîtva timp un arbitru al politicii balcanice“ 58. 


5 Octavian Iliescu, op. cit, p. 20—21; V. şi: Constantin Moisil, op. cit., p. 145—150, 

Spre deosebire de înaintași, Mircea a bătut și o monedă divizio- 
nară, banul, denumită astfel „după dinarul banal emis de banul 
Sloveniei“, — deci „moneda Banului“ —, care fusese mai întîi 
cunoscută de românii din Transilvania şi apoi şi de cei de dincoace 
de Carpaţi 5. În marea lor majoritate, banii lui Mircea Vodă, — emiși 
în mai multe serii —, erau de aramă şi de „un singur tip“, avînd „„pe 
avers scut şi acvilă, iar pe revers o cruce cu brațele ancorate, în can- 
toane diverse figuri de globule““ 6. „Apariţia monedei divizionare 
sub Mircea Vodă are o mare importanţă economică: este un semn că 
schimbul în monedă începe abia atunci să fie introdus, nu numai în 
tranzacţiile mari cu negustorii străini, dar și la tîrguri și în cumpără- 
turi mărunte. Aceasta însemna o mai mare circulaţie,  îndesirea 
schimbului economic intern și extern, părăsirea treptată a economiei 
naturale“. 6 


Mircea cel Mare a emis mari cantităţi de monede, — unele din 
ele menţionînd şi pe fiul său Mihail Voievod, care fusese asociat la 
domnie 6—, ceea ce probează puterea deosebită a economiei ţării 
sale. Căci, cum se ştie „existenţa unei monede naţionale““ întotdeauna 
înseamnă şi „o bună stare economică și o producţie bogată, cu posi- 
bilitatea de schimb cu străinătatea““, schimb care, în acel timp, 
fusese simţitor intensificat. Aceasta a făcut, desigur, ca aria de răs- 
pîndire a monedelor sale să fie destul de întinsă. Ele au fost găsite 
nu numai pe pămînt românesc, — în Banat, la Orşova, în Oltenia, 
în Muntenia, la Tîrgovişte şi Gura Șuţii-Dîmboviţa, în Dobrogea, 
la Luncaviţa, Enisala, Constanţa, Dealul Bădila de lîngă Niculiţel,% 
în Moldova, la Suceava ş.a. —, ci şi prin alte țări mai de aproape 
sau mai de departe, ca: Bulgaria, la Ecrene, lingă Silistra, la Russe 
şi Vidin, în Iugoslavia, la Reșava, în Italia, în apropiere de Veneţia, 
în Ungaria, ceea ce, între altele, probează în mod cît se poate de clar 
„caracterul de monede de largă circulaţie“* pe care l-au avut emisiu- 


nile bănești ale lui Mircea cel Mare &. 


5 Constantin Moisil, op. cit., p. 131. 

4 Octavian Iliescu, op. cit, p. 2]. 

6 P, P. Panaitescu, op. cit., p. 82. 

62 Dr, G. Severeanu, op. cit., p. 51—52. 

63 Const. Moisil, Introducere în numismatica Dobrogei, în: 1878—1928. Dobrogea. Cincizeci 
de ani de vieaţă românească, Bucureşti, 1928,p. 155; Același, Monetăria Ţării Românești în timpul 
dinastiei Basarabilor, p. 148. În această lucrare din urmă Const. Moisil vorbeşte și despre alte 
două tezaure monetare, avînd şi monede de la Mircea cel Mare, care, pe la sfîrşitul secolului 
trecut, au fost studiate de numismatul maghiar L. Réthy şi dintre care unul, aflat pe atunci în 
Colecţia Muzeului Naţional din Buda-Pesta, fusese descoperit în Muntenia (v. pag. 146—147 ). 

64 Octavian Iliescu, op. cit., p. 24. 

Ca urmare a activităţilor economice semnalate, în Ţara Româ- 
nească, în timpul domniei voievodului nostru, ia dezvoltare deose- 
bită şi comerțul, căci de mărfuri şi de schimbul dintre ele „aveau 
nevoie toate straturile societăţii“. La început, și în vremea sa, ca și 
mai înainte, dealtfel, acesta, schimbul, se făcea în natură și se efectua 
mai cu seamă în tîrgurile care, cu prilejul unora dintre sărbătorile 
de peste an din Calendarul ortodox, se ţineau, uneori cu regularitate 
chiar, aproape numai în aceleași locuri. Aici populaţia satelor dădea 
surplusul de produse din gospodăria ei țărănească: cereale, legume, 
fructe, animale, vinuri, miere, ceară ș.a.; pe felurite mărfuri indus- 
triale, stofe, postavuri, unelte și alte fabricate. 


Alături de acest mod de a-şi procura lucrurile de care unii și 
alții aveau nevoie, în vremea la care ne referim, mai ales, schimbul 
de mărfuri în mod sigur s-a făcut și cu ajutorul monedei, fapt ce 
explică multele emisiuni băneşti ale lui Vodă Mircea. Pe încetul 
însă „această formă de schimb devine un apanaj al tîrgului propriu 
zis și al oraşului“, altfel zis al pieței, fel de circulaţie a mărfurilor, 
„la care participa în principal un intermediar, — negustorul““, per- 


sonaj al cărui rost de totdeauna în negoţ este bine cunoscut. 


Firește că transportul de produse la locurile de schimb, — tîr- 
guri (bîlciuri ) şi pieţe —, cînd distanţa nu era prea mare, se făcea 
de înșiși cei interesaţi, cu mijloacele lor proprii, cînd însă aceasta 
era mai mare, uneori trecînd şi dincolo de hotarele ţării, atunci se 
pornea la drum, cîteodată chiar și în convoi, cu care încărcate cu 
mărfuri, ceea ce desigur în mare parte vădeşte aspectul itinerant al 
comerțului din acel timp. În primii ani ai secolului al XV-lea, Mircea 
Vodă emitea un hrisov în favoarea Mînăstirii Cozia, prin care, printre 
altele, dispunea ca „să umble carele mînăstirii în ţara domniei mele““ 
și ca „unde se află vamă sau cumpărată sau necumpărată, nimeni 
să nu cuteze dintre vameși să se încumete și să împiedice carele mînăs- 
tirii““65, fapt care, desigur, poate fi un indiciu că pentru alți practi- 
canţi itineranţi ai negoţului un astfel de avantaj nu exista. Totuşi 
de bună seamă că, spre încurajarea exercitării comerţului în ţară, 
o astfel de favoare s-a acordat şi unora dintre orășeni, așa cum reiese 
dintr-un hrisov al lui Dan II, prin care, întărind tîrgoviștenilor un 
privilegiu de „mai înainte““, le făcea cunoscut că el, Domnul, îi „slo- 
boade de toate și de vamă“, ca adică să „nu dea (vamă) nicăieri““ 
decît „numai la Tîrgoviște““, așa,, cum aţi dat mai înainte..., astfel 


& D.R.H., B., vol. I, p. 67 (nr. 30; act datat „circa 1406“), 

şi acum“. După îndeplinirea acestei îndatoriri, îi volnicea „să umblaţi 
și pe la Severin și prin toate tîrgurile și la Brăila și prin toată ţara 
Domniei mele“ și „nicăieri să nu daţi (vamă )“, ca și „mai înainte““86. 
Între altele, acest privilegiu, dat orășenilor din Tîrgovişte, atestă 
existenţa negoțului intern în Ţara Românească, care, negreșit, nu 
se va fi practicat numai de ei, ci și de locuitorii celorlalte așezări 
urbane, — cîte vor fi fost pe atunci —, în cuprinsul acesteia. 

În afară de acest aspect intern al comerțului ei, prin așezarea 
sa geografică Țara Românească, în acel timp, era și „punctul de 
întîlnire““ al comerțului dintre Apusul, Centrul și Sud-Estul Europei. 
Și ea, ca și Moldova, dealtfel, era „în această privință numai o ţară 
de tranzit“, căreia însă, comerţul internaţional, în care, în acest fel, 
era angajată, sub felurite forme, îi aducea însemnate venituri. 


Legături comerciale cu Transilvania. Firește o astfel de situaţie 
a dus la dezvoltarea comerțului ei exterior, în primul rînd cu orașele 
transilvănene Brașov şi Sibiu. Comerţul cu acestea și în general cu 
Ardealul, în linii mari era „un schimb între o ţară cu produse rurale 
și alta cu produse industriale ale saşilor“. Se făcea comerț dintr-o 
parte cu vite, mai ales, ceară, peşte și felurite produse agricole, iar 
din alta cu diferite fabricate şi uneori chiar și cu grîu. Mînuirea măr- 
furilor se făcea de negustori, atît munteni cît şi transilvăneni, şi 
despre ei deseori se face amintire în corespondenţa pe care Ţara Ro- 
mânească a purtat-o și cu Brașovul şi cu Sibiul. 

Trebuie însă menţionat și faptul că uneori în comerțul exterior 
al ţării se găseau angajate și unele dintre mînăstirile noastre mai 
bogate, care aveau prisosuri la parte din produsele lor și ale căror 
câre încărcate cu felurite mărfuri de multe ori ajungeau și prin ţările 
din preajma statului muntean. Într-o carte a regelui Sigismund al 
Ungariei, dată Mînăstirilor Vodița și Tismana, se poruncea ca „nimeni 
să n-aibă voie să-i împiedice, pe omul lor și marfa lor, și ce cumpără 
și ce vînd, şi pe uscat și pe apă. Şi pe unde merg oamenii lor cu marfa 
lor, în niciun loc să nu plătească vamă, ci să meargă slobod“. 67 
Menţinînd un asemenea privilegiu, ceva mai tîrziu regele Matei 
Corvin al Ungariei, la rîndu-i, volnicea pe călugării de la Mînăstirea 
Cozia, ctitoria lui Mircea Vodă, ca „oricînd vor vrea şi le vor fi lor 
îndemînă, să meargă la părţile regnului nostru Ardealului, să fie 


6 Ibidem, p. 109 (nr. 55; act datat: „1424 după noiembrie 10—1431*) V. și: Radu 
Manolescu, op. cit., p. 23. 
6 Ibidem, p. 94, 95 (nr. 47; act din 28 octombrie 1419, seris la Vodița). 

slobozi orice vor vrea să aducă lucruri pentru hrana lor, adecă bucate 
și postavuri și alte lucruri într-ajuns, care vor fi trebuinţa și de chiver- 
niseala mînăstirii, care s-au zis mai sus, fără de opreală să poată a 
aduce la locurile lor““ 68. 

Pentru comerțul cu Sibiul, trecerea negustorilor dintr-o parte 
și alta a Carpaţilor se făcea, de obicei, pe la Genune, vama de la 
Cîineni, — pe valea Oltului —, hărăzită de Mircea cel Mare Minăs- 
tirii Cozia, la 28 martie 1415, % iar pentru Brașov pe la Bran, „cu 
punct de vamă la Dimboviţa““, — Calea Dîmboviţei —, 70 iar ceva 
mai tîrziu și pe Văile Teleajenului și Prahovei. 

Legăturile comerciale ale acestor orașe de peste munţi cu Ţara 
Românească sînt vechi şi ele își urmau cursul numai „în virtutea 
unor înțelegeri directe cu domnul acesteia, fără emiterea unor perga- 
mente a căror utilitate nu se vădise“* încă 71. De abia la 28 iunie 
1358 regele Ludovic cel Mare al Ungariei acorda brașovenilor un 
salv-conduct, prin care le asigura „dreptul de a circula cu mărfuri“ 
pe o fîșie de teritoriu sud-carpatic, cuprinsă „între cursurile rîurilor 
Prahova, Ialomița și Buzău, și cursul Dunării de la vărsarea Ialomiţei 
pînă la vărsarea Siretului“ 77. Acest act, al cărui scurt cuprins acorda 
„obștei“ braşovene şi dreptul de a nu putea fi oprită de „nimeni 
pe nedrept“ în trecerea ei cu „mărfuri și orice fel de lucruri““ pe 
meleagurile amintite, este socotită ca prima „știre cunoscută privi- 
toare la comerțul brașovean la Sud de Carpaţi“ %. 

Acest salv-conduct însă, în felul cum fusese emis, nu oferea 
beneficiarilor „o garanţie  eficientă““, deoarece drepturile ce li se 
acordau prin el „nu constituiau și obiectul unor acte sau măsuri 
corespunzătoare ale domnului muntean, stăpînitorul efectiv al teri- 
toriului menționat“. Necesita deci și un act din partea acestuia. 
Acesta nu s-a putut da însă decît la începutul anului 1368, cînd rela- 
ţiile dintre Ţara Românească și Ungaria, care, în 1358, şi cîțiva ani 


68 Ibidem, p. 241 (nr. 144; act din 29 iunie 1473, emis din Buda). 

6 Ibidem, p. 18, 19 (nr. 37). 

7 Este vorba de „podul sau cetatea Dimboviţei, dincolo de Cimpulung“ (v. P. P. Panai- 
tescu, Mircea cel Bătrin, p. 95). 

71 Maria Holban, Contribuţii la studiul raporturilor dintre Tara Românească şi Ungaria 
Angevină ( Problema stăpinirii efective a Severinului şi a suzeranității în legătură cu drumul Brăilei), 
în „Studii“*, Revistă de istorie (București ), XV, 1962, nr. 2, p. 344. 

2 D.R.H., D., vol. I, p. 72 (nr. 39). 

73 Pentru discuţii în legătură cu împrejurările în care a fost emis acest act şi implicaţiile 
politice ale cuprinsului său, să se vadă: Maria Holban, op. cit., p. 338—342; retipărit şi în M. 
Holban, Din cronica relaţiilor româno-ungare în secolele XIII—XIV, Bucureşti, 1981, p. 148— 
152; Radu Manolescu, Comerţul Țării Româneşti şi Moldovei cu Braşovul, p. 25 ş.u. 


www.dacoromanica.ro 


DEZVOLTAREA ECONOMICĂ 71 


după aceea, fuseseră „încordate‘‘, se mai îmbunătățiseră. Într-adevăr, 
în acest timp un trimis regal, magistrul Dumitru, zis Lepeș, a venit 
la Curtea lui Vlaicu Vodă, printre altele, precum se preciza în partea 
de început a actului, și cu misiunea de a obține de la acesta „,acor- 
darea unui privilegiu de negoț‘* pentru „toţi orășenii și locuitorii 
provinciei Brașov“, prin care aceștia urmau a fi puși „în toate liber- 
tăţile (de comerţ) pe care le-au avut ei din bătrîni, în Ţara Româ- 
nească““. Privilegiul, despre care se crede că a fost „pregătit și redac- 
tat în cancelaria regală““, — Vodă Vlaicu avînd numai a-l „încuviința 
și autentifica““—, s-a dat la 20 ianuarie 1368 și prin el, cu privire la 
negoţul braşovenilor la Sud de Carpaţi, se arăta totuși că acesta, 
Vladislav-Vlaicu Voievod, hotăra: „ca toţi negustorii din Brașov şi 
din districtul Brașovului, trecînd spre ţări străine, pe orice drum al 
Ţării noastre Românești, afară de drumul Brăilei, vor fi datori să ne 
plătească pentru mărfurile lor numai de două ori tricesima și anume 
o dată la ducere și a doua oară la întoarcere, așa fel încît la intrarea 
în ţara noastră să ne plătească numai o dată tricesima la Cîmpulung 
sau în apropiere, și, după ce li se va pune acolo pecetea de către 
vameșul nostru, să treacă slobozi și nestînjeniți prin ţara noastră. 
De asemenea, la întoarcere, să ne plătească tricesima lîngă Dunăre, 
şi după ce, din nou, li se va pune pecetea, să plece mai departe ne- 
stînjeniţi prin ţara noastră“. | 

n continuare se preciza că atunci cînd „aceşti negustori purced 
cu mărfurile lor pe pomenita cale a Brăilei, spre ţări străine, vor fi 
datori să ne plătească numai o dată tricesima, la Cîmpulung, nu la 
ducere ci la întoarcere““ și că iarăși atunci cînd aceiași negustori 
„îşi vor vinde sau cumpăra mărfurile înlăuntrul ţării noastre, nu 
vor fi datori să ne plătească pentru acestea nici vamă, nici tricesimă, 
decît la Cîmpulung sau în apropiere, (şi) nu tricesima, ci numai 
dreapta vamă de demult“. În sfîrșit, Vlaicu Vodă scutea „cu totul 
pe toţi negustorii din Brașov şi din districtul lui de vama noastră 
de la Slatina““; totodată poruncea „ca niciunul dintre supușii săi 
să nu poată și să nu se încumete a popri sau stînjeni în vreun chip 
oarecare pe vreun negustor din Brașov sau din districtul lui, sub 
cuvîntul unor datorii (pentru lucruri) date pe încredere (orașului ) 
Braşov sau districtului Brașovului“* și ca nici unul din dregătorii 
lui „să nu nai cuteze, de acum înainte, a sili pe vreun negustor din 
Braşov sau din districtul lui la plata vreunei vămi sau tricesime, 
afară de vămile sau de tricesimele noastre, scrise mai sus, sau să 

ceară de la ei ceva, şi nici să îndrăznească, din vreo pricină oarecare, 
să-i stînjenească, să-i încurce ori să-i oprească“ 74, 

Prin acordarea de către Vlaicu Vodă a acestui privilegiu comer- 
cial pentru negustorii brașoveni, susținuți de regele Ludovic cel 
Mare, s-au stins, pentru moment, cel puţin, „fricțiunile« dintre acesta, 
care încă mai era stăpînit de netemeinice pretenţii, și voievodul mun- 
tean, care, la rîndu-i, înțelegea ca, în deplină libertate, să-și conducă — 
de sine — , ţara 7%, 

Amintind că la 19 noiembrie 1377 același rege Ludovic cel Mare 
al Ungariei promitea brașovenilor ca, printr-un închipuit și nerealist 
plan, să le reducă ori chiar să le desființeze vămile, pe care aveau a 
le plăti cînd făceau negoţ în Ţara Românească,” vom menţiona că, 
la rîndul lor, mai cu seamă de prin ultima parte a secolului al XIV- 
lea, și negustorii din Sudul Carpaţilor veneau cu mărfuri la Brașov, 
așa cum pare a reieși din „privilegiul dreptului de iarmaroc“, obţinut 
de brașoveni în 1364, al cărui rost era să atragă în oraș „pe toţi și 
pe fiecare dintre negustori . . . și pe oricare alţi oameni străini“, dintre 
care strîns legaţi de negoţul cu Braşovul „erau și negustorii mun- 


teni‘ 77, 


Toate acestea, desigur, dovedesc că încă de pe la începutul 
domniei lui Mircea cel Mare comerţul țării sale cu Transilvania, și 
mai cu seamă cu Brașovul, era destul de înfloritor, dezvoliîndu-se 
în chip simţitor după aceea. În 1395, braşovenii au solicitat regelui 
Sigismund al Ungariei să le confirme actele pe care încă, din anii 
1358 şi 1377, le aveau de la înaintașul său, regele Ludovic cel Mare, 
— mai sus amintite —, ceea ce acesta a și făcut la 7 martie același 
an. Căci în această zi, aflîndu-se la Braşov, el a emis două „scrisori“, 
— în prima inserînd chiar „cuvînt cu cuvînt““ şi salv-conductul din 
1358 —, prin care, „spre veșnică dăinuire““, le-a întărit privilegiile 
ce ei, brașovenii, deja aveau cu privire la libertatea negoţului în Ţara 
Românească, de unde aduceau „bunuri şi mărfuri... în zisa (lor) 
cetate Brașov““ 78, Schimburi de negustori se făceau și dintr-o parte 
şi din alta a Carpaţilor. În 1399 cineva nota că în aci pomenita 
cetate se putea vedea „mulțime mare de greci, români, bulgari, 


4 D.R.H., D., vol. I, p. 86, 87 (nr. 46). 

75 În legătură cu implicaţiile politice și ale acestui privilegiu, v.: Maria Holban, în 
»„Studiit, p. 342—343; Radu Manolescu, op. cit., p. 25—27. 

7% D.R.H., D., vol. I, p. 110—112 (nr. 67). Privilegiul de față a fost confirmat, la 7 martie 
1395, şi de regele Sigismund al Ungariei (1382—1437 ) (v. ibidem, p. 143 (nr. 89). 

7? Radu Manolescu, op. cit., p. 27. 

% D.R.H., D., vol. I, p. 142—143 (nr. 88, 89 — acesta din urmă numai regest), 

armeni ș.a.““, încît aceasta chiar „luase înfățișarea de tîrg inter- 
național““ 79. 

Văzînd desigur dezvoltarea la care ajunseseră schimburile comer- 
ciale dintre țara sa şi orașul de la poalele Tîmpei, Mircea cel Mare 
a socotit că ar fi cazul ca, — „în înţelegere cu Ardealul“, însă, — să 
se treacă la revizuirea privilegiului din 1368 al lui Vlaicu Vodă, despre 
care a fost vorba mai sus. Mai mult ca sigur, el dorea ca „formele 
prea simple ale unicii vămi în natură“ din privilegiul aci pomenit, 
să fie „înlocuite cu un tarif amănunţit pentru toate articolele deose- 
bite, în parte în bani, cu specificarea tîrgurilor de trecere și de des- 
facere, în locul unicei taxe la intrare și la ieșire“. Se socotește că 
voievodul nostru a preconizat o astfel de „reformă comercială“, 
întrucît prin ea a ţintit nu numai să „înlocuiască forma patriarhală 
a comerțului anterior““, dar, în același timp, să ţină seama și de 
„nevoile negoţului““, precum și de cele „ale vistieriei““ țării sale. 80 

Pînă să ajungă însă a înfăptui aşa ceva, Știbor voievodul Tran- 
silvaniei (1410—1414), — convins, la rîndu-i, de intensificarea rela- 
ţiilor comerciale dintre Brașov şi Ţara Românească —, luînd în 
considerație „drepturile privilegiale de demult și libertăţile vrednice 
de laudă“ ale brașovenilor așa cum ele reieşeau din „scrisorile vechi“, 
— primite, se crede, de la voievozii munteni, dar azi pierdute 8—, 
pe care aceștia, — aflîndu-se el atunci în cetatea lor —, i le prezen- 
taseră, în numele regelui Sigismund, la 7 septembrie 1412, a emis 
pentru ei, pentru brașoveni, o „scrisoare privilegială““, prin care, 
printre altele, a fixat în detaliu, și tariful de vamă ce urmau a-l 
plăti neguţătorii de peste munte, atunci cînd treceau sau își desfăceau 
mărfurile prin și în Ţara Românească 2, 

Tot cam în acelaşi timp însă, Mircea cel Mare, care ajunsese 
în culmea puterii sale, aflînd poate de aceasta și desigur voind să 
pună o stavilă oricărui amestec străin „în organizarea desfășurării 
comerțului țării sale“, a hotărît să păşească la înfăptuirea preconi- 
zatei sale reforme comerciale. Şi, se pare, a fost înduplecat să facă 
degrabă aceasta. Căci „pîrgarii din Brașov““, — cărora, precum se 
poate observa și acum tot numai un străin de conducerea Ţării Româ- 
nești, Ştibor, „voievodul Transilvaniei““, le dăduse „scrisoarea privi- 
legială““, aci semnalată —, amintindu-și probabil de situația asemă- 


79 P, P, Panaitescu, Mircea cel Bătrin, p. 96 şi nota 84. 

80 Ibidem, p. 96. 

81 Cf, Radu Manolescu, op. cit, p. 29. Ă 

82 Pentru această „scrisoare privilegială“, v,: D.R.H., D., vol. I, p. 191—195 (nr. 118). 

nătoare a privilegiului regelui Ludovic cel Mare din 1358, căruia lip- 
sindu-i consimțămîntul domnului muntean de atunci, nu le putuse 
oferi o „garanție eficientă““ în afacerile lor comerciale, l-au rugat 
stăruitor și pe el, Mircea Vodă, — arătîndu-i scrisoarea lui Ştibor, 
precizează versiunea latină a hrisovului său —, ca „să le înnoiască 
și să le întărească privilegiile ce le-au avut de la strămoșii săi pentru 
vamă prin tîrgurile din ţara sa și pe drumul Brașovului pînă la Brăila““, 

La mai puţin de un an de la darea „scrisorii““ lui Ştibor, Mircea : 

cel Mare, aflat la Cîmpulung și avînd alături și pe solii pîrgarilor 
brașoveni, — care, potrivit iarăși versiunii latine a privilegiului său, 
l-au rugat „să aducă la vechea lor stare drepturile și rînduielile vechi 
şi, îndeosebi, pe acelea privitoare la vămile amînduror părţilor, adică 
a Ţării noastre Românești și a (țării) Bîrsei și să le întărească““—, 
la 6 și 25 august 1413, — în cîte o versiune slavă și, respectiv, latină—, 
a „dăruit“ brașovenilor un hrisov, al cărui cuprins „mai complex“, 
pe de o parte, „oglindește intensificarea relaţiilor comerciale ale Bra- 
șovului cu Ţara Românească“, iar pe de alta, oarecum, vădește prin- 
cipiile reformei negustorești întreprinse de Mircea Vodă. 

Hrisovul fixează, destul de amănunţit, taxele vamale, pe care 
brașovenii aveau să le achite în ducați pentru mărfurile ce le expor- 
tau, le importau sau numai le tranzitau în, din și prin Ţara Româ- 
nească. Se menționau mai întîi postavurile apusene, apoi mărfurile 
„de la mare . . . care sînt aduse de către saracini“* şi după aceea mărfu- 
rile românești de export. Pentru mărfurile din prima categorie, — 
postavurile „de Ipriu, de Luvia, de Colonia, de Cehia““—, pe care 
le desfăceau sau numai le tranzitau prin Ţara Românească, braşovenii 
plăteau taxe vamale destul de mari la Rucăr și Dîmboviţa. Pentru 
postavurile desfăcute pe la tîrgurile din ţară achitau o vamă echiva- 
lentă celei de la Rucăr. Pentru mărfurile ce veneau „de peste mare““ 
sau de peste Dunăre, deci tranzitate prin ţara noastră spre Brașov, 
ca: piper, șofran, bumbac, camelotă, piei de miel și „alte cumpără- 
turi““, se plătea o taxă vamală de 3 % — tricesima — în natură la 
Rucăr, pentru că, desigur, era nevoie ca dintre ele „să rămiie o canti- 
tate și în ţară“. De asemenea pentru mărfurile din Apus și ale înșiși 
brașovenilor, tranzitate iarăși prin țara lui Mircea, dar trecute peste 
Dunăre pentru desfacere, se mai plătea la vaduri „dintr-o sută, trei, 
și, dacă vor plăti așa, apoi, cînd se întorc cu lucrurile și mărfurile 
lor, să nu plătească nimic“, se preciza în versiunea latină a privile- 
giului. Pentru mărfurile românești de export, deci pentru produsele 
naturale, pe care și le procurau din Ţara Românească, ca: pește, boi, 

vaci, porci, berbeci, cai, piei de cerb, brînză, miere, ceară, mied, vin 
ş.a., brașovenii plăteau taxe vamale de export pe bucată sau pe 
unitate de măsură, la Rucăr. Pentru cârele cu peşte sărat ei mai 
plăteau taxe vamale, — destul de reduse: un pește de fiecare car —, 
și la Brăila, Tîrgşor, Tîrgovişte, Dîmboviţa și Bran; depindea de 
locul de unde se procura marfa și de drumul pe care se circula. În 
plus, la vămile din Tîrgovişte, Dimboviţa, Rucăr și Bran, se mai 
achitau taxe şi pentru numărul de cai înhămaţi la car, pentru calul 
împovărat, pentru cel slobod și pentru pedestraș. 

Versiunea latină a acestui privilegiu, emisă tot de Mircea cel 
Mare în ziua de 25 august 1413, cînd se afla la Cîmpulung, întrucâtva 
este o completare a celei slave, căci prin ea, de pildă, se acordau 
libertăţi comerciale nu numai locuitorilor orașului Brașov, ca în 
aceasta din urmă, ci și ai „întregului ţinut al Bîrsei““. Apoi aci, în 
versiunea latină, se înșiră o seamă de mărfuri și fabricate săsești — 
— „mărfuri de uz larg“* — ca: „fier, pănură, pînză, in, săbii, suliţi, 
cuțite și orice alte lucruri făcute de meşteşugari, pentru arcuri, 
funii, blăni de jder și pentru orice alte lucruri de orice fel, ce se aduc 
în Ţara Românească“, şi pentru care aici nu se plătea nici o vamă, 
ceea ce nu se menţiona în versiunea slavonă 8. 

Din prezentarea cuprinsului acestui privilegiu comercial, reiese 
că în concepţia emiţătorului, adică a lui Mircea Vodă, „sistemul era 
acesta: marfa de tranzit occidentală, cît și cea orientală „de pe mare 
sau de peste Dunăre“, plăteau vamă mare, cea românească de export 
plătea o mică taxă la ieşire, marfa săsească de import, — „„mărun- 
ţişurile“* —, nu plătea nimic. Dacă străinii ne aduc produse de care 
avem nevoie, ne fac un serviciu, dacă au ei nevoie de ale noastre, 
urmează să plătească vamă““. În afară de aceasta, din acelaşi cuprins 
se poate înţelege că pentru beneficiari, — „locuitorii Brașovului și 
ai Ţării Bîrsei““ —, în Ţara Românească, „drumul obligator de comerţ“ 
era Bran, Cetatea Dîmboviţa, Rucăr, Cîmpulung, Tîrgovişte, Tîrgşor 
(„Novo Foro“ — Tîrgul Nou, în versiunea latină), Brăila și apoi 
dincolo de Dunăre, și că în acel timp, — potrivit informaţiei din ver- 
siunea slavă —, vămile sud-carpatice erau „cumpărate“, altfel zis 
„concesionate“ de către unii dintre boierii țării“ 84, Spre sfîrşitul 
acestei din urmă versiuni, Vodă Mircea stipula: „Oricine va încerca 
dintre boierii domniei mele, mari și mici, fie că va fi cumpărată acea 


8 Ioan Bogdan, op. cit, p. 3—6; D.R.H., D., vol. T, p. 197—198 (nr. 120; versiunea 
slavonă) și p. 198—201 (nr. 121; versiunea latină), 
84 Să se vadă pentru acestea: P. P. Panaitescu, op., cit., p. 98—100. 

vamă, fie că va fi dată cuiva de miluire (este vorba de vreo mînăstire, 
desigur ) şi va adăuga și nu va rămîne pe ceea ce am întărit şi am 
legiuit în primul privilegiu, unul ca acela va primi mare rău și urgie 
de la domnia mea“ 85. La rîndul ci, versiunea latină se încheia cu 
prevederea care, negreșit, exprima tot voinţa sa, ca: „nici unul 
dintre ei, — negustorii brașoveni —, să nu fie zălogit sau oprit în 
țara noastră, de oamenii noștri, pentru datoriile sau greșelile altora, 
ci fiecare să ia aminte cui își încredințează bunurile sale, ca de la 
acesta să și le ia înapoi““ 8. 

Cu oarecare schimbări în redactare, prescriptele privilegiului 
din 1413 au fost întărite prin acte asemănătoare, emise de voievozii 
munteni Radu Praznaglava, la 21 noiembrie 1421, 8 Dan II, la 23 
octombrie 1422,88 10 noiembrie 1424, —ambele variante 8°—, și 30 
ianuarie 1431 % și Vlad Dracul, la 8 aprilie 1437 91. Ceva mai apoi, 
acesta din urmă, la 7 august 1444, confirmând încă o dată locuitorilor 
din Brașov și Ţara Bîrsei privilegiul din 1413 al „„preascumpului său 
părinte““ Mircea Voievod cel Mare, le întărea „anumite rînduieli și 
socoteli, cu privire la vămile tuturor lucrurilor, oricum s-ar numi ele, 
care vor fi aduse în aceste părţi și care vor fi scoase de aici afară“, 
așa cum ele, „în chip lămurit“, erau cuprinse în „scrisorile deschise“* 
ale tatălui său, — fără însă a mai indica taxele vamale —, și toto- 
dată preciza că același privilegiu din 1413 „nu demult“ fusese întărit 
și de „„măritul bărbat, domnul lancu de Hunedoara, voievodul Tran- 


silvaniei““ (1441-—1448 )2. 


Alături de acestea, o seamă de salv-conducte ale unora dintre 
voievozii munteni din secolul al XV-lea „„garantau brașovenilor 
negoţul slobod în Ţara Românească, cerînd aceleași asigurări“ și 
pentru negustorii valahi, cînd și aceștia soseau cu mărfuri prin părţile 
lor. În același timp, unele porunci domnești date de aceiași voievozi 
vameșilor de la Dimboviţa, Rucăr, Bran și Prahova, precum și cea 
trimisă de voievodul Dan II „după 30 ianuarie 1431“, „tîrgurilor 
și vămilor“* de la Rucăr, Cîmpulung, Curtea de Argeș, Tîrgovişte, 
Tîrgşor, Săcuieni, Gherghița, Brăila, Buzău, Orașul de Floci și „Ceta- 


25 D.RH., D., vol. I, p. 197, 198 (nr. 120). 

8 Ibidem, p. 199, 200 (nr. 121), 

87 Ioan Bogdan, op. cit., p. 11—13 (nr. V); D.R.H., D., vol. I, p. 218—220 (nr. 134). 
83 Ibidem, p. 15—17 (nr. VIII); ibidem, p. 221—222 (nr. 136). 

89 Ibidem, p. 21—27 (nr. XI); ibidem, p. 227—230 (nr. 141); 230—232 (ur. 142). 

% Ibidem, p. 32—35 (nr. XVII); ibidem, p. 276—277 (nr. 175). 

m Ibidem, p. 71—73 (nr. XLIX); ibidem, p. 340—341 (nr. 243). 

%2 Ibidem, p. 313—314 (nr. CCLIV); ibidem, p. 383—384 (nr. 275). 

tea de la Cîmpulung“, stipulau „aplicarea prevederilor““ din privile- 
giile comerciale, mai sus menționate, acordate brașovenilor. 


Prin asemenea acte, mai ales, din răstimpul dintre anii 1413 şi 
1444, precum se vede, în totalitatea lor provenite din Cancelaria 
domnească munteană, s-a „acordat brașovenilor dreptul de a neguţă- 
tori în deplină libertate în Țara Românească, ca și negustorii munteni“: 
prin părţile lor, desigur. Prin privilegiul din 30 ianuarie 1431, de 
pildă, se îngăduia celor dintîi „să facă negoţ cu orice marfă prin 
toată ţara și stăpînirea domniei mele ,— a lui Dan II—, slobod, 
fără nici o piedică, de la Porţile de Fier pînă la Marea cea Mare. . .“%, 
iar prin porunca voievodală de „după ianuarie 30, 1431“, a aceluiași 
domn, îndreptată către tîrgurile și vămile din ţară, li se dădea acelorași 
negustori brașoveni libertatea de a desface în ţara sa orice marfă, 
ca, adică, așa cum a fost „și în zilele părintelui (sic) domniei mele, 
loan Mircea Voievod, tot așa să fie și acum slobode toate“ 9%, De 
asemenea, precum s-a arătat, prin aceleași privilegii de comerț de 
orice fel, „au fost acordate brașovenilor scutiri de vamă pentru 
mărfurile de import și mai ales pentru „„mărunţișurie“ 95, 

În mod sigur, Ţara Românească, în secolele al XIV-lea și al 
XV-lea, deci și în timpul lui Mircea cel Mare, a făcut comerţ și cu 
Sibiul, celălalt oraș neguţătoresc de frunte din Sudul Transil- 
vaniei. Căci „drumul Oltului, ce ducea la centrul comercial al Vidi- 
nului““, pe care, de obicei, circulau și mărfurile sale, „era cel puţin 
tot atît de însemnat ca drumul Brăilei“, acesta din urmă, precum s-a 
văzut, amintit în privilegiile comerciale pentru Braşov. Cu toate 
că, la fel ca și în cazul acestuia, al „orașului de pe sub Tîmpa““, legă- 
turile comerciale ale Sibiului cu Țara Românească „sînt mult mai 
vechi ca data 1358“, — cînd regele Ludovic cel Mare al Ungariei 
a dat salv-conductul amintit mai sus —, totuși din acea îndepărtată 
vreme, pînă acum nu s-a descoperit încă nici un act care să le ateste 
cu toată claritatea. Aceasta, nu pentru că asemenea acte ar fi dispă- 
rut, ci mai degrabă, se crede, pentru că, — o spunem din nou —, 
legăturile comerciale ale orașelor săsești transilvănene, — Brașovul 
și Sibiul —, „cu Ţara Românească își urmau cursul lor obișnuit în 
virtutea unor înţelegeri directe, — din partea lor—, cu domnul 
Ţării Românești, fără emiterea unor pergamente, a căror utilitate 


93 Ibidem, p. 32—35 (nr. XVII); ibidem, p. 276—277 (nr. 175). 

91 Ibidem, p. 38—39 (ur. XVIII); ibidem, p. 278—279 (nr. 176); V. şi: D.R.H., B, 
vol. I, p. 130, 131 (nr. 69). 

25 În legătură cu toate acestea, să se vadă și: Radu Manolescu, op. cit, p. 31—33. 

nu se vădise pînă atunci“* % și din care, cel puţin unul, să fi putut 
ajunge pînă în zilele noastre. 

Că Sibiul a făcut comerţ și că în oarecare măsură era interesat 
de ceea ce, în acest domeniu, se petrecea la Sud de Carpaţi, pare a 
reieși din două porunci, emise în anii 1390 97 şi 1413 95 de regele Sigis- 
mund al Ungariei (1387—1437). Din cuprinsul acestora se poate 
înțelege că negustorii sibieni, socotindu-se, de bună seamă, păgubiţi 
de faptul că braşovenii,— neputîndu-și executa „privilegiul de etapă 
și de depozit decît în parte“* —, lăsau pe negustorii străini să meargă 
cu mărfurile lor „dincolo de Braşov... către părţile Ţării Româ- 
nești““, au rugat pe monarhul maghiar să dispună cu privire la acest 
procedeu, care le leza interesele, % ceea ce acesta a şi făcut, căci în 
ambele rînduri, cu „strașnice ameninţări“* a poruncit braşovenilor 
să nu mai îngăduie negustorilor „din afara Transilvaniei““ să meargă 
cu mărfurile lor „mai departe în Ţara Românească““. Se poate presu- 
pune deci că dacă sibienii n-ar fi fost angajaţi, — indiferent în ce 
fel —, în activitatea neguţătorească, ce se practica pe atunci la 
Sud de Carpaţi, nu ar fi avut de ce să sesizeze pe rege, în legătură 
cu aspectul aci amintit al acesteia, căci, într-alt fel acesta nu ar fi 
avut cum le cășuna vreun prejudiciu. Sesizarea lor, prin urmare, 
probează cît de cît existența unor legături comerciale între ei, sibienii, 
și Tara Românească. 

Mai mult, ceva mai tîrziu, existenţa unor schimburi comerciale 
între Sibiu și Valahia sud-carpatică este atestată oarecum printr-un 
hrisov al lui Radu Vodă cel Mare, din 20 ianuarie 1505, — aceasta 
nu înseamnă însă că ele numai de acum ar fi și început —, prin care 
se întărea Mînăstirii Cozia „vama de la vadul Oltului la Genune“, 
hărăzită acesteia cu mulţi ani mai înainte de însuși ctitorul ei, „„marele 
Io Mircea Voievod““. Totodată se stabilea și tariful vamal al acesteia. 
Potrivit acestuia, aici la Genune, de acum vamă avea să se ia „din 
o sută, trei, din toate cumpărăturile turcesti şi din cumpărăturile 
ungurești, mari şi mici de la toate, din o sută, trei; și de la ceară 
din o sută, trei, și de la vite și pești, de la grîu și de la alte făinuri 
care trec peste acel vad, de la toate cumpărăturile, — deci numai 
export, nu şi import —, de la o sută, trei, pentru că, — preciza din 
nou Radu Vodă —, această vamă este dăruită mai sus-zisei mânăstiri 


% Maria Holban, Din cronica relaţiilor româno-ungare în secolele XIII—XIV, p. 153—154. 
» V.: D.R.H., D., vol. I, p. 120—121 (nr. 74), 

% Ibidem, p. 187—188 (nr. 116). 

9 Radu Manolescu, Comerţul Tării Româneşti şi Moldovei cu Braşovul, p. 28. 

de sfîntrăposatul și marele străbunic al nostru Io Mircea Voievod. . .“. 
În acest caz, vama de aici, de la Genune, și-ar putea avea începutul 
cel puţin din zilele acestuia. 

La rîndu-i, Radu cel Mare, întărind această danie aceluiași sfînt 
lăcaş, stipula ca „nimeni să nu cuteze să oprească vama, nici boier, 
nici dregător, nici curtean al domniei mele, chiar și marfa domniei 
mele încă să plătească vamă ; și orice om va avea carte de la domnia 
mea sau de la părintele domniei mele, fie vreun boier al domniei 
mele, fie chiar și purgarmeșterul din Sibiu sau judele crăiesc sau orice 
nemeș va fi, — precizarea trebuie reținută; așa va fi fost desigur și 
în timpul lui Mircea Vodă —, chiar să aibă carte pecetluită cu pecetea 
cea mare sau cu cea mică sau cu inelul de la mîna domniei mele, chiar 
să se pomenească în cartea vadului Genune, toţi să plătească vamă, 
cît este ceea ce se cuvine domniei mele și vama sfintei mînăstiri ; și 
să aibă voie poslușnicii sfintei mînăstiri să ia cărţile tuturor şi să le 
ia tuturor vamă“. 

În timp ce „cîneanilor““, — adică locuitorii satului din jur, 
Cîineni —, li se cerea să asculte de vameșii mînăstirii Cozia, vameşu- 
lui din Genune i se poruncea: „tu, vameșe, să nu ierţi nici un aspru 
nimănui, căci îți vom lua socoteală după catastiful de la vadul Du- 
nării“*. În primul rînd, desigur, este vizată marfa de tranzit pentru 
Transilvania, care se aducea de peste Dunăre, — „cumpărăturile 
turceşti“, cum i s-a zis mai sus în act —, și care, după trecerda aces- 
teia, se înregistra în catastiful vămii de pe malul ei și apoi „„cumpără- 
turile ungurești“, care, pornite de dincolo de munte, ajungeau și ele 
peste Dunăre, în Împărăţia otomană. Şi unele și altele din aceste măr- 
furi erau tranzitate deci prin Ţara Românească, şi cum ele, așa precum 
reiese din actul de faţă, — și într-un sens și altul —, erau vămuite 
„la vadul Oltului, la Genune““, prin urmare pe drumul comercial 
dinspre Sibiu, mai mult ca sigur cel puţin o parte din aceste „cumpä- 
rături““ erau pentru acest oraș și pentru ele trebuia plătită vama 
tarifară stabilită și prin actul de faţă. 


Ceva mai mult, chiar și localnicii, — lotreanii, le zice hrisovul —, 
„care vor fi negustori și vor purta cumpărături din ţara domniei 
mele sau de la unguri, — nelipsind, de bună seamă, Sibiul—, toţi... 
să plătească vamă sfintei mînăstiri (Cozia), pentru că pe acel om 
care nu va plăti vama sfintei mînăstiri şi cît este ceea ce se cuvine, 
pe unul ca acela să știe că-l vom pune în ţeapă la vad“ 100, 


1% D.R.H., B., vol. II, p. 71—73 (nr. 30). 

Așa cum s-a arătat, hrisovul de faţă, fiind numai o confirmare 
a unor dispoziţiuni de mai înainte, cea mai veche aparținînd probabil 
lui Mircea cel Mare, se poate presupune că el „reproduce măsurile“* 
luate de însuși acesta, „pentru a asigura vama mînăstirii sale de la 
Cozia”, care, mai mult ca sigur, trebuia plătită şi de sibieni, cu care, 
precum iarăși reiese din act, făceau negoţ şi lotreanii, adică locuitorii 
de pe Valea Lotrului din faţa regiunii Sibiului, dar pe versantul 
sudic al Carpaţilor 1%. 

Deși informaţiile documentare privitoare la începutul legăturilor 
comerciale dintre Sibiu și Ţara Românească, deocamdată, lipsesc, 
totuși, pe temeiul celor aci înfățișate, se poate afirma că ele, 
într-adevăr, au existat și s-au practicat. 


Comerţul cu Liovul şi Polonia. Dacă în legătură cu privilegiile 
comerciale acordate de Mircea cel Mare negustorilor de peste munte, 
aşa cum s-a văzut, s-au putut găsi destul de sigure și bogate infor- 
maţiuni documentare, în schimb cele privitoare la relaţiile neguţă- 
toreşti ale ţării sale cu Liovul și Polonia sînt mult prea „sumare și 
generale““. Se socotește că „primul privilegiu““ comercial, acordat 
de voievodul nostru liovenilor și negustorilor „din ţara părintelui 
şi fratelui domniei mele, Vladislav, şi din ţara fratelui domniei mele, 
marele cneaz Vitold“*, este probabil din anul 1403. El e redactat în 
limba slavă, nu este datat și prin cuprinsul său se îngăduia negustori- 
lor poloni să vină „slobod“* în Ţara Românească și cu oricît de multă 
marfă, — chiar dacă volumul acesteia ar fi de „,nenumeratele nenu- 
meratelor şi miile miilor de încărcături““; deci în cantităţi foarte 
mari. Negustorii aveau să plătească vamă „numai într-un loc, unde 
le va fi deslegarea mărfurilor, la Tîrgovişte . . . și apoi să-şi cumpere 
ce vor pofti“* din ţară. În același timp, Mircea Vodă își rezerva dreptul 
ca la începutul desfacerii mărfii, — negreșit la Tîrgovişte —, să aibă 
„Voie să cumpere el întîi ce-și va alege pentru Curte““ și după aceea, 
tot el dispunea ca ei, negustorii poloni, „să fie slobozi de a umbla 
în toată ţara și stăpînirea domniei mele, vînzînd și cumpărînd prin 
toate orașele, prin toate schelele de pe Dunăre, începînd de la Porţile 
de Fier și chiar pînă la Brăila, şi prin toate căile din munţi“, și ca 
„nicăieri să nu plătească vamă, nici într-un tîrg și nici într-o 
schelă“. 


101 Cf. P. P. Panaitescu, Mircea cel Bătrin, p. 100—101. Pentru comerţul cu Sibiul, să se 
vadă și: Ștefan Meteș, Relaţiile comerciale ale Ţării Românești cu Ardealul, pînă în veacul XVIII, 
Sighişoara, 1921, p. 44, și Aurel Dumitrescu-Jippa şi Nicolae Nistor, Sibiul şi ținutul în lumina 
istoriei, I, Cluj-Napoca, 1976, p. 48, 83. 

După cum se poate constata din cuprins, prin privilegiul de 
față nu se puneau condiții privind felul mărfii ce se neguțătorea şi 
nici nu se impunea în țară un drum obligatoriu pentru cei ce o 
desfăceau. 


Față de privilegiile comerciale date braşovenilor însă, acesta, 
emis în favoarea liovenilor, conținea o noutate: nu numai că aceştia 
erau obligaţi doar la plata unei singure vămi, — cea de la Tîrgoviște—, 
„dar domnul făcea pentru ei și sacrificii bănești din casa lui“. Căci 
după ce arăta că aceștia, — liovenii —, în ţara sa, erau scutiţi de 
orice altă vamă, îndată adăuga că acolo „unde vama va fi vîndută 
de către domnia mea, vameșul să nu cuteze a-i vămui, ci să pună 
pe socoteala domniei mele“. Aceasta însemna că acolo unde vama 
era „vîndută““, altfel zis „„concesionată““, vameşul trebuia să calculeze 
partea ce ar fi urmat să achite liovenii, trecînd cu marfa prin acel 
loc, și apoi pe aceasta s-o scadă din venitul pe care, după lege, dom- 
nia, — în cazul de față însuși marele voievod Mircea—, îl avea de 
la respectivul punct vamal. După aceasta, desigur, echivalentul 
părţii liovenilor, reținut din dreptul domnesc, se înmîna concesionaru- 
lui vămii aceleia. Unde însă ,, nu este vîndută vama, acolo, — hotăra 
voievodul —, (vameşul ) nici să caute la mărfurile lor““; prin urmare, 
în acest caz, nici o obligație vamală pentru negustorii poloni, care 
făceau negoţ în ţara lui 102. 

Se socoteşte iarăşi că „deosebirea de tratament față de negustorii 
din Polonia în comparaţie cu cei din Ardeal“, n-ar putea avea decît o 
singură cauză: „„Negoţul Ţării Românești cu Transilvania era vechi 
şi constituia un „vad comercial“, negoţul cu Lembergul era o iniția- 
tivă nouă din vremea lui Mircea. De accea Mircea cheamă pe negus- 
torii din Polonia să vie cu oricîte mărfuri în ţară, pe unde or voi, 
făcîndu-le condiţii optime şi chiar jertfe pentru ei, despăgubind 
din casa domnească pe concesionarii vămilor, numai ca să atragă 
în țara lui pe negustorii de pe marele drum. comercial al Lembergului 
care avea o importanță mult mai mare decît negoţul săsesc din 
Ardeal. În urma legăturilor prietenești cu Moldova și a alianței cu 
Polonia..., ridicarea acestui nou comerţ devenise o perspectivă 
promițătoare. Privilegiul de comerţ pentru lioveni este deci o iniția- 


102 Privilegiul, text slav și tălmăcire românească, a fost publicat de B. Petriceicu-Hașdeu, 
„Arhiva istorică a României. .., tom. I, partea |, București, 1865, p. 3—4. Să se vadă însă şi: 
P. P. Panaitescu, op. cit., p. 101—102 şi nota 94, unde discută şi datarea lui, oprindu-se ,„,pro- 
babil la anul 1403“; V. şi N. Iorga, “Istoria Comerţului românesc, p. 89. 

tivă de politică economică a lui Mircea, de pus alături cu deschiderea 
minelor de aramă și de baterea monedei divizionare““ 1%, 

În urma avantajelor primite prin privilegiul mai sus înfățișat, 
comerţul liovean a înflorit, se crede, în ţara noastră și de aceea, se 
admite că nu după mult timp, — fiind create noi situaţii —, s-a 
simţit nevoia unui alt aranjament comercial cu negustorii din Polo- 
mia, ceea ce Mircea Vodă a și realizat în anul 1409. În acest an, el, 
fund la Argeş, a emis un nou privilegiu de comerț pentru aceștia, 
care este redactat în limba latină și care, deși în general confirmă 
pe cel precedent, conţine totuși unele deosebiri față de acesta. Are, 
de pildă, un preambul, în care voievodul nostru precizează că emite 
acest nou act comercial „pentru mai marea înflorire a țărilor și pro- 
vinciilor““ și pentru că „a hotărît să întărească prietenia şi alianța 
dintre cele două ţări“. 

Continuînd, privilegiul cerea ca și de acum înainte negustorii 
din Liov și din ţările regelui Vladislav și marelui duce Vitold, adică 
din Polonia și Lituania, să vină „după obicei“ în Ţara Românească, 
ceea ce probează „că drumul de negoţ se deschisese și era de acum 
umblat““, Stipulaţia din primul privilegiu ca mărfurile negustorilor 
poloni să fie mai întîi cercetate de domn la Tîrgovişte, spre a procura 
cele necesare Curţii, era menţinută, dar, în plus, se preciza că la 
acest lucru „vor fi obligaţi atît negustorii care rămîn acolo, la Tîrgo- 
vişte, cât și cei ce sînt numai în trecere““, Iarăşi, faţă de cel. dintii, 
în care nu era inserată nici o indicație, în această privinţă, privile- 
giul din 1409 stabilea tariful vămii la Tîrgovişte, care urma să se 
dea în natură: una din treizeci, — cunoscuta tricesimă—, si, toto- 
dată, se arăta că în marfa adusă de lioveni primul loc îl ocupau 
„postavurile de Flandra““. În acelaşi timp, avîndu-se în vedere faptul 
că acum, în 1409, Mircea cel Mare stăpînea atît Chilia cît și întreaga 
Dobroge, din privilegiul cel nou s-a lăsat afară prevederea privitoare 
la schelele de pe Dunăre „de la Severin la Brăila“, despre care, pre- 
cum s-a văzut, se făcuse amintire în cel din „1403“. 

În afară de toate acestea, în ceea ce privește exportul din 'Jara 
Românească, acest al doilea privilegiu comercial pentru negustorii 
poloni al marelui Mircea aducea o inovaţie de seamă: interzicea ex- 
portul argintului, ceea ce se socotește a fi o măsură care „aruncă o 
lumină interesantă asupra stării economice a ţării în timpul său“. 
Căci sensul acestei măsuri „este limpede: în ţară argintul era rar, 


1093 P, P. Panaitescu, Mircea cel Bătrin, p. 102—103. 

dar era necesar pentru baterea monedei, într-o vreme în care economia 
în bani lua tot mai mare dezvoltare, înlocuind pe încetul pe cea 
naturală“ 104, 


Comerţul muntenilor cu liovenii, în vremea lui Mircea cel Mare, 
era cunoscut și în Moldova. La 8 octombrie 1408, Alexandru cel Bun, 
voievodul acesteia, dînd celor din urmă un „privilegiu comercial“, 
printre altele arăta că lor le era „slobod să ducă postav“ şi în Ţara 
Românească, plătind vamă la Suceava și Bacău, şi, totodată, să-și 
procure de acolo piper, lină, „sau orice“, achitînd la Bacău o taxă 
vamală de „o jumătate de rublă de argint““ și la Suceava o altă 
taxă de „o rublă de argint “. În afară de acestea, liovenii mai trans- 
portau prin Moldova, spre ţara lor, pește de la Brăila şi „ceară din 
Muntenia“. Pentru prima marfă plăteau mai întîi vamă la Bacău 
ori la Bîrlad, şi de aici, „scoţîndu-și pecete“, negustorii din Liov 
călătoreau „slobod“* pînă la Suceava, unde, după ce achitau taxa 
vamală principală, plecau mai departe. Pentru „piatra de ceară“ 
muntenească, se plătea cîte o taxă de un groșş la vămile din Bacău, 
Suceava şi Siret. 195 


Cum se vede, între ţara lui Mircea cel Mare și Liov se făcea 
comerţ cu mărfuri destul de variate. Spre a se ajunge aici însă, precum 
iarăși s-a arătat, el făcuse o seamă de sacrificii. În cadrul acestor 
schimburi neguţătoreşti, se crede, se crease un vad comercial, îndea- 
juns de activ, fapt ce se pare însă a început să îngrijoreze pe unii 
dintre urmașii săi în scaun, şi de aceea de către aceștia s-a şi pășit 
la retragerea a cîteva dintre avantajele acordate negustorilor poloni 
încă de prin anul 1403 de însuși Mircea Vodă. În acest sens menţionăm 
că la 8 septembrie 1439, din Argeș, — dar scris la Tiîrgovişte—, 
Vlad Vodă Dracul, fiul său, a dat un nou privilegiu comercial neguță- 
torilor din „toată Polonia, din Cracovia, din Liov şi din alte orașe, 
din Galiţia şi din Moldova“, prin care, după ce le arăta că oricare 
dintre ei ar „dori a se abate aici cu negoţul, cu orice fel de marfă, 
acela să vină în pace şi libertate să vînză ce are şi să cumpere ce-i 
place şi apoi să se întoarcă, — într-ale sale—, în pace și libertate, 
fără nici o frică“. În continuare, le preciza însă deschis că de acum 
încolo „se va plăti vamă la Rîmnic, — Rîmnicul Sărat, primul tîrg 
cu vară la intrarea în ţară, venind din Polonia prin Moldova—, 


104 Ibidem, V., și pag. 358, unde se află textul latin al privilegiului comercial din anul 1409, 
105 B, Petriceicu-Haşdeu, op. cit., p. 130—132 (cu data 8 octombrie 1407); M. Coată- 
chescu, Documentele moldoveneşti înainte de Ştefan cel Mare, vol. II, Documente interne 1438— 
1456; Documente externe 1384—1458, Iaşi 1932, p. 630—637. V. şi N. Iorga, op. cit., p. 88—90. 

cîte doi florini ungurești, — deci vamă în bani —, de carul încărcat 
cu marfă““, ceea ce nu fusese mai înainte. De asemenea, încă li se mai 
arăta că în viitor ei trebuiau să plătească şi vama cuvenită în toate 
celelalte tîrguri din ţară, — „așa cum plătesc şi oamenii -mei“f, scria 
Vlad Vodă Dracul—, şi că dacă ar voi să „meargă şi la ţara turcească“* 
sînt „„liberi“* să facă așa ceva, dar numai „în urma achitării vămii 
cuvenite““ şi pentru aceasta; obligaţii pe care iarăși nu le avuseseră 
în vremile de mai înainte 1%. 

Semnalîndu-se şi de către alţii aceste schimbări, se socotește că 
din ele „se vede bine că domnii munteni urmau o politică comercială 
bine calculată“. 107 


Comerțul trans-dunărean. Precum s-a jvăzut, în privilegiul co- 
mercial dat de Mircea Vodă negustorilor din Braşov, se făcea amin- 
tire şi de mărfurile ce soseau la Brăila, mai ales, „de pe mare sau de 
peste Dunăre““. În plus, un contemporan, Johann Schiltberger (n.1381 
— m. după 1438), care a vizitat şi Ţara Românească, în notele sale 
de călătorie scria: „Am fost şi în Ţara Românească, în cele două 
capitale ale ei, care sînt numite Argeș și Tîrgovişte. (Am fost) şi 
într-un oraș care se numeşte Brăila și care e așezat pe Dunăre, și 
acolo îşi au locul de aşezare luntrele și corăbiile cu care negustorii 
aduc mărfuri din țara păgînilor““ 108, Cum Mircea cel Mare a încheiat 
tratate de comerţ cu Transilvania, Polonia ș.a., este probabil ca să 
fi avut asemenea aranjamente și cu negustorii de peste Dunăre și 
de mai departe, dar, dacă acestea vor fi existat, ele nu au mai ajuns 
pînă la noi. Brăila era pe atunci „punct de descărcare al galerelor 
italiene, ce aduceau marfă din Asia, transportată de caravane“. 
Sînt apoi informaţii care atestă legături comerciale între Țara Româ- 
nească și Caffa şi între Țara Românească și Pera 10%, iar descoperirea 
a multe monede ale lui Mircea Vodă în Dobrogea, deci în dreapta 
Dunării, probează nu numai stăpînirea efectivă a acestuia pe aici, 
dar şi strînsele legături de negoţ dintre românii dintr-o parte și alta 
a bătrinului fluviu, 

Se poate ca în timpul domniei lui Vodă Mircea, avîndu-se în 
vedere situația politică din acea vreme, din această parte a Româ- 
niei, să nu se fi plătit nici o vamă pentru trecerea de mărfuri în Do- 
brogea, dar ceva mai tîrziu se întîlnesc înspre ţinutul românesc dintre 


1% B., Petriceicu-Haşdeu, op. cit., p. 84—85. 

10 V.: P. P. Panaitescu, op. cit, p. 104. 

108 Johann Schiltberger, Călătoriile..., în Călători străini despre țările române, I, p. 30. 
109 V.: P. P. Panaitescu, op. cit, p. 104. 

Dunăre şi Mare două vămi: la Lopatna, aproape de Brăila, şi la Tîrgul 
de Floci, — al lînei —, de la vărsarea Ialomiţei. 

Mai sus, pe Dunăre, precum reiese dintr-un hrisov al Mînăstirii 
Bolintin, erau vămi şi schele de trecere la Brăila, Dîrstor, Giurgiu, 
Sviştov, Nicopoe, la Țimbru, — în faţa bălții Bistreț din preajma 
gurii Jiului 10—, şi, de bună seamă, la Calafat, vizavi de Vidin (Diiu), 
care, dimpreună cu cele de pe malul drept al aceluiași fluviu, au făcut 
ca activitatea comercială din această regiune să fie destul de pros- 
peră. Întrucît, în mare, produsele indigene bulgare le aveam și noi, 
şi în vremea lui Mircea Vodă, care ne interesează aci, prin Bulgaria 
mai mult se aduceau în ţara noastră, prin tranzit, felurite mărfuri 
şi de prin părţile Raguzei, cu care acest stat sud-dunărean avea 
tratat de comerţ încă din secolul al XIII-lea. Între altele, prin acest 
tratat, se îngăduia şi negustorilor raguzani ca în activitatea lor să 
meargă și în „ţinutul Cavarna““ din Dobrogea, De asemenea, într-un 
tratat de comerţ sîrb cu Raguza, din secolul al XIV-lea, se face amin- 
tire de comerţul valaho-raguzan, căci printr-unul din articolele lui 
se cerea ca în „Ţara lui Basarab“* numai arme să nu se transporte; 
altceva desigur că da. Monede raguzane din secolul al XIV-lea, găsite 
într-un tezaur descoperit în satul Sălciuca din judeţul Dolj, precum 
şi ducaţii cu efigia lui Mircea cel Mare, daţi la iveală, precum s-a 
arătat, în Iugoslavia si în apropiere de Veneţia, negreșit atestă și 
legăturile comerciale ale Munteniei cu Raguza. 

În plus, despre un tratat de comerţ, încheiat în 1352 de ţarul 
Ivan Alexandru al Bulgariei cu Republica Veneţiei, se afirmă că „a 
deschis drumul corăbiilor italiene spre Brăila“. Căci venețienii care 
acum, pe temeiul prevederilor acestui tratat, „veneau cu corăbiile 
în porturile Mării Negre și intrau în Dunăre, erau tocmai negustorii 
pomeniţi la Brăila, cu galerele lor și cu mărfurile „din ţările păgîne““. 

În acelaşi timp, un alt tratat de comerț încheiat în 1369, de 
astă dată de ţarul bulgar Şracimir de la Vidin cu Brașovul a avut 
„mare importanţă pentru români“, deoarece „negoţul Vidinului cu 
Brașovul se făcea în tranzit prin Muntenia, prin vama de la Calafat“, 
care-i pomenită şi în vremea lui Mircea cel Mare şi care cu timpul 
a înflorit în chip deosebit. 


În sfîrşit, în înfățișarea comerțului trans-dunărean al Țării Româ- 
nești, la cumpăna dintre veacurile al XIV-lea și al XV-lea, trebuie 
să se facă menţiune și de tratatul de comerţ, încheiat în 1387 între 


10 D.R.H,, B., vol. I, p. 268 (nr. 162; regest datat „1479 septembrie 1—1480 august 31). 


www.dacoromanica.ro 


86 MIRCEA CEL MARE 


stăpînitorul dobrogean Ivanco, fiul lui Dobrotici, și genovezi, din al 
cărui cuprins, între altele, reiese că „prin Dobrogea se făcea tranzit 
de mărfuri şi spre Ţara Românească“ și că printre articolele de 
export se afla și sarea, „care nu putea fi decît din Ţara Românească“. 

Din cele aci arătate, se poate afirma că într-o oarecare măsură 
între Ţara Românească, pe de o parte, şi lumea sud-dunăreană și 
negustorii genovezi şi venețieni, pe de alta, au fost legături comer- 
ciale, nu însă atît de multe și înfloritoare cum, de pildă, au fost cele 
cu sașii transilvăneni. Cu toate acestea, ele au legat ţara lui Mircea 
cel Mare „de drumurile internaţionale“ şi „economiceşte“* au „„des- 
chis-o influențelor și legăturilor europene“. 

x 


În legătură cu feluritele aspecte ale vieții economice din Țara 
Românească în timpul domniei lui Mircea cel Mare, de către unii 
se susține că în „epoca‘‘ acestuia „înflorirea economică a ţării a fost 
cea mai mare din istoria noastră veche““ și că acest lucru „explică 
în fapte mijloacele mari de apărare de care a dispus Mircea și cetă- 
ţile tari pe care le-a putut ridica“. Pe de altă parte, se observă însă 
şi că: „rezistenţa eroică a lui Mircea și izbînzile sale n-au fost numai 
sau în primul rînd ale unui suveran întemeiat pe mari mijloace mate- 
riale, care i-ar fi dat posibilitatea să dureze şi să se refacă mereu, ci 
a fost mai degrabă lupta celui sărac și viteaz, care învinge pentru 
că forţele lui sînt mai mult sufleteşti și de solidaritate socială‘ 1, 


11 Pentru toate acestea şi mai ales pentru comerțul trans-dunărean al Ţării Româneşti 
în timpul lui Mircea cel Mare, să se vadă: P. P. Panaitescu, Mircea cel Bătrin, p. 104 ş.u. 

ORGANIZAREA ȚĂRII: 

INTINDEREA STATULUI; TITLUL ȘI PUTEREA DOMNULUI; 
SFATUL DOMNESC ŞI MARII DREGĂTORI; 
ORGANIZAREA ADMINISTRATIV-TERITORIALĂ; 
ORGANIZAREA ARMATEI; ORGANIZAREA FISCALĂ; 
ORGANIZAREA JUDECĂTOREASCĂ 


Este unul din domeniile cele mai importante ale domniei lui Mircea 
cel Mare. În paginile ce urmează vom prezenta organizarea statului 
Ţara Românească în vremea acestei domnii, ca și măsurile luate 


de voievod pentru perfecţionarea acestei organizări, se înţelege, 
în limitele epocii respective. Vom insista asupra problemelor mai 
puţin lămurite sau în jurul cărora s-au născut discuţii în istoriografia 
noastră și vom trece mai repede peste aspectele ce ni se par mai bine 
cunoscute. 

a) Întinderea statului. În vremea domniei lui Mircea cel Mare, 
statul feudal Tara Românească a atins cea mai mare întindere din 
istoria sa. Ea dovedeşte „o expansiune a vitalităţii muntenești€, 
care se face „pe teritorii locuite de români“, fiind „o adunare de 
pămînt românesc în toate direcţiile““. De aceea, pe drept cuvînt 
Mircea cel Mare poate fi considerat „un domn unificator de pămînt 
românesc““ 1, un precursor al lui Mihai Viteazul. 

Întinderea statului rezultă din titlul purtat de domnul Ţării 
Româneşti, care îşi spune: „mare voievod și domn..., stăpînind 
și domnind peste toată ţara Ungrovlahiei și al părţilor de peste munţi, 
încă și către părţile tătărești şi Amlașului și Făgărașului herţeg și 
domn al Banatului Severinului și pe amîndouă părțile pe toată Podu- 
navia, încă și pînă la Marea cea Mare și stăpînitor al cetăţii Dîrsto- 


1 P. P. Panaitescu, Mircea cel Bătrin, Buc., 1944, p. 186, 190. 
2 D.R.H., B., vol. I, p. 64, 70, 74, 76, 81. 

Din conţinutul acestui titlu reiese că stăpînirea lui Mircea cel 
Mare se întindea din Banatul Severinului pînă în sudul Moldovei, 
cuprinzînd şi Dobrogea pînă la Marea Neagră’. 

Domnul moștenise unele din aceste teritorii, cum sînt Banatul 
Severinului sau Amlașul și Făgărașul, pe care le stăpîniseră și unii 
din înaintașii săi, Vlaicu-Vladislav, Radu I şi Dan 14. La teritoriile 
care făceau parte din stăpînirile mai vechi ale domnilor Ţării Româ- 
nești, Mircea a adăugat Dobrogea și sudul Moldovei cu Chilia, care 
alcătuiau așa-numitele „părți tătăreşti““, precum și cetăţile Bran și 
Bologa din Transilvania. 


3 Conţinutul titlului lui Mircea și modul cum reflectă acesta întinderea statului său au 
fost analizate de D. Onciul, Titlul lui Mircea cel Bătrin şi posesiunile lui („„Convorbiri literare““, 
1901, p. 1010—1035; 1902, p. 27—53, 716—753, 1903, p. 16—30, 209—231 ); reprodus în Scrieri 
istorice, ed. A. Sacerdoțeanu, II, Buc., 1968, p. 19—142; vezi şi completările editorului, ibidem, 
p. 406—411. Vezi și P. P. Panaitescu, op. cit., p. 110—112, 187—194, 200—215, unde se anali- 
zează modul cum au intrat în stăpînirea domnului părțile de peste munți, Dobrogea și „părțile 
tătărăşti““, adică sudul Basarabiei. 

Recent, problema a fost luată din nou în discuție de Radu Constantinescu, Considerații 
asupra limitelor cronologice şi teritoriale ale stăpînirii lui Mircea cel Bătrîn (R. A., 1986, nr. 3 
şi 4). Autorul — deşi are pretenția că „alege grîul de neghină““ ! — nu reușește nici el să lămu- 
rească prea multe din aspectele controversate ale acestei stăpîniri, şi aceasta deoarece studiul 
său — alcătuit în stilul încîlcit pe care îl preferă — abundă de greşeli elementare şi de contra- 
dicţii, așa cum vom avea prilejul să arătăm în notele următoare. 

4 'Ținînd seama de relaţiile încordate dintre predecesorii săi şi regele Ungariei — care 
se considera suzeranul domnilor Ţării Românești — este greu de spus cu certitudine cînd anume 
au intrat în stăpînirea lui Mircea „părţile de peste munţi““ şi Banatul de Severin. Primele apar 
în titlul domnului într-un document din 4 sept. 1389, ceea ce l-a îndreptăţit pe P. P. Panaitescu, 
op. cit., p. 192—193, să afirme că domnul a ocupat feudele de peste munți în timpul anarhiei ce 
bîntuia regatul Ungariei în anii 1387—1388. „După 1393, adică în preajma luptei de la Rovine, 
regele Ungariei s-a convins că poate lăsa cu toată încrederea apărarea Dunării în grija lui Mircea“. 

Reluînd problema, Radu Constantinescu, op. cit. (R.A., 1986, nr. 3, p. 281—282), susţine 
că „Banatul muntos** era cîrmuit de fruntași români locali în anii 1388—1390 şi că după acest 
an a intrat sub oblăduirea lui Mircea „ca ban regal de Severin“. În cazul acesta, devine greu 
de înţeles apariţia dregătoriei de ban în 1391, despre care vezi par. Sfatul domnesc. 

Cît priveşte Făgăraşul, autorul admite stăpînirea lui Mircea începînd numai din 1390, 
pe motiv că „după 1377 regele clădeşte (în Făgăraş — N.S.) nişte cetăți de strajă la Bran şi 
Piatra Craiului“. Întrucât nu se poate stabili nici o legătură între clădirea cetăţii Bran — con- 
struită la sud de Brașov, pentru paza drumului ce venea din Țara Românească pe la Rucăr- 
Dragoslavele — și stăpînirea Făgărașului, aflat mult mai departe, argumentul nu poate fi luat 
în serios. Vezi și vol. Marele Mircea Voievod, Buc.. 1987, p. 183. 

Dacă ținem seama de faptul că, în primele sale documente, din 1387 şi 1388, Mircea apare 
doar ca „domn a toată Ungrovlahia*“ și că numai din 1389 își adaugă la titlu şi „părţile de peste 
munţi“, este firesc să considerăm că în primii ani de domnie aceste părți nu intraseră încă în 
stăpînirea voievodului. 

Despre stăpînirea lui Mircea cel Mare asupra Făgăraşului — regiune care cunoștea aceeaşi 
organizare social-politică ca şi Țara Românească și unde marele voievod a întărit titlurile de 
proprietate ale unor boieri români — vezi: Nicolae Stoicescu, Scurte note istorice despre Țara 
Făgăraşului şi despre satul Simbăta de Sus („Mitropolia Ardealului““, 1986, nr. 1, p. 77—81) 
şi Ioan Aurel Pop, Stăpinirile lui Mircea în Transilvania (R. Ist., 1986, nr. 7, p. 685—695). 

Amintirea stăpînirii lui Mircea în Transilvania s-a păstrat pînă tîrziu; într-o însemnare 
scrisă de boierul Radu Bălăceanu la 1776, lui Mircea i se adaugă la „titulușul“* său domnesc 
şi pe acela că ar fi fost „tuturor săcuilor șpan“* (Marieta Chiper, Mit sau adevăr ?. Pe marginea 
unor însemnări din sec. XVIII referitoare la titlul lui Mircea cel Mare, în R. Ist. 1986, nr. 7, p. 
699—703). 

Dobrogea a fost unită cu Ţara Românească în anii 1388—1389 5; 
primul document în care Mircea își spune domn „al părţilor Podu- 
naviei“* poartă data de 4 sept. 13896. 


5 D. Onciul, op. cit., p. 292 şi 296 şi P. P. Panaitescu, Mircea cel Bărrin, p. 47, 188. Despre 
stăpînirea lui Mircea asupra Dobrogei vezi pe larg Anca Ghiaţă, Condiţiile instaurării dominaţiei 
otomane în Dobrogea, în vol. Studii istorice sud-est europene, 1, Buc., 1974, p. 44—51, care citează 
şi opiniile mai vechi ale istoricilor; Ştefan Ştefănescu, Despotatul dobrogean de la Dobrotici 
la Mircea cel Bătrîn („Magazin istoric“, 1967, nr. 9, p. 46—53) şi idem, în Din istoria Dobrogei, 
III, Buc., 1971, cap. Dobrogea unită Țării Româneşti în vremea lui Mircea cel Bătrîn. 

Așa cum arăta Ştefan Ștefănescu — urmînd pe Barbu Câmpina —, după dispariţia lui 
Ivanco în 1388, statul său fiind ameninţat cu ocuparea de turci, „forţele locale s-au regrupat în 
jurul lui Mircea cel Bătrîn pentru a respinge... pe cotropitori. Cu ajutorul populaţiei dobrogene, 
Mircea cel Bătrîn a înfrînt pe turci'“, după care a unit Dobrogea cu Țara Românească (Tara 
Românească de la Basarab Ï „Întemeietorul“ pînă la Mihai Viteazul, Buc., 1970, p. 49). Vezi şi 
Radu Ștefan Ciobanu, A fost pierdută Dobrogea de Mircea cel Bătrin ? („„Rev. de istorie““, 1986, 
nr. 8, p. 764—772) şi Marele Mircea Voievod, p. 334—335. 

După unele opinii mai noi, „domnul Mircea, cînd își începu domnia, moștenea în hotarele 
estice ţinutul transdunăreano-pontic, fără partea de nord-est (delta )**, unde colonia genoveză 
își conserva autonomia administrativă; în acelaşi timp, regiunea gurilor dunărene, începînd 
de la Isaccea, se afla în stăpînirea voievodului Costea (Anca Ghiaţă, Aspecte ale organizării politice 
în Dobrogea medievală — secolele XIII—XY, în R. Ist., 1981, nr. 10, p. 1882). 

Argumentul conform căruia „ţinutul transdunăreano-pontic, nefiind expus vreunui atac 
extern pînă la ofensiva otomană, nu figurează separat în titlul domnului muntean** dinainte de 
Mircea cel Mare și că el apare doar după 1388, în urma campaniei otomane din acel an, nu este 
convingător; mult mai logic ni se pare că ţinutul respectiv face parte din titlul domnului din 
momentul cînd intră în stăpînirea sa, adică după 1388. 


O opinie asemănătoare la Sergiu Iosipescu, Balica, Dobrotiţă, Ioancu, Buc., 1985, p. 163, 
care susține că „ţările Cărvunei și Dristorului s-au unit în toamna anului 1386 cu Țara Româ- 
nească““. Autorul nu a ţinut seama de argumentele aduse cu patru decenii în urmă de P. P. 
Panaitescu, op. cit., p. 209, după care Dan I nu putea stăpini Dobrogea în 1386 de îndată ce 
a fost ucis în cursul luptelor din acel an; în plus, hrisovul citat de S. Iosipescu la p. 177 nu datează 
din 1387, ci este mult mai tîrziu, din epoca de după 1400, cînd Mircea purta titlul respectiv (vezi 
DRH, B, I, p. 63—65). 

Autorii amintiți nu au ținut seama de faptul incontestabil că, la 27 mai 1387 — cînd 
Ivanco a încheiat cunoscutul său tratat comercial cu Genova — Dobrogea aparținea acestuia. 
Vezi M. Andreev, V. Kutikov, Dogovorăt na dobrudzanskia vladetel Ivanko s genuezcite ot 1387 god, 
Sofia, 1960, p. 98—103 şi Radu Constantinescu, op. cit. (R.A., 1986, nr. 4, p. 361—362). 


Cît priveşte ancadramentul de fereastră de la Cozia, acesta nu reprezintă „vulturul bicefal 
al Dobrogei, străjuit de acvilele Țării Româneşti“* — cum susține S. Iosipescu, op. cit. p. 165 —, 
ci este o imitație evidentă a unui ancadrament similar de la biserica din Kruscvac, după cum 
dovedesc imaginile reproduse de Răzvan Theodorescu, Bizanţ, Balcani, Occident la începuturile 
culturii medievale româneşti (secolele X—XIV), Buc., 1974, p. 306—307, astfel încît însemnele 
respective nu pot constitui nici ele un argument că unirea Dobrogei cu Țara Românească se 
înfăptuise înainte de primăvara anului 1388, cînd a fost sfințită biserica mănăstirii Cozia. 

Inexplicabilă ar rămîne apoi dispariţia lui Ivanco înainte de 1388, cînd el purta încă titlul 
„Ivanco, qui erat Varnae cum regione finitima Dobritse vocata regulus erat** (P. P. Panaitescu, 
op. cit, p. 209). 

Ni se pare deci că este deopotrivă de nedrept şi de greşit să căutăm să trecem unirea Dobrogei 
cu Țara Românească pe seama predecesorului lui Mircea, cînd acesta din urmă este primu" voievod 
care poartă titlul de stăpin al Podunaviei şi Dirstorului. 

În legătură cu intrarea Dobrogei sub stăpînirea lui Mircea se află probabil și tabloul 
ctitoricesc de la biserica mănăstirii Cozia — pictat în 1390-1391 — în care pe costumul domnului 
figurează 7 reprezentări de acvile bicefale, insemne purtate de despoţii bizantini. Vezi Răzvan 
Theodorescu, În jurul „despotiei“* lui Mircea cel Bătrîn sau despre un insemn sculptat şi pictat 
de la Cozia, în vol. Itinerarii medievale, Buc., 1979, p. 134—154, care subliniază „coincidenţa 
cronologică aproape perfectă între activitatea desfășurată pe șantierul de pe valea Oltului și 

Întrucît domnul apare în documentele interne ca „singur stăpîni- 
tor al cetăţii Diîrstor“* ceva mai tîrziu decît al restului Podunaviei 
propriu-zise (între < 1404—1406> și 1415) bis, este de presupus că 
această regiune a intrat sub autoritatea sa separat de restul Dobrogei. 

Domnul Ţării Românești a respectat forma locală de condu- 
cere a orașului Durostor (Diîrstor), care a rămas sub administraţia 


unul dintre cele mai însemnate episoade ale acțiunii politico-militare a voievodului în primii ani 
ai domniei: cucerirea Dobrogei'“, 

Considerând că „despoţii sud-dunăreni îşi ornau mantia de tip bizantin cu acvile bicefale, 
iar cei din Bizanţ doar încălțările““, C. Rezachevici afirma recent că „era cu totul neobișnuit 
în vremea lui Mircea împodobirea cu acestea a genunchilor îmbrăcăminții cavalerești de tip 
apusean“, deși — adăugăm noi — şi la curtea bizantină se purtau costume apusene. Asupra 
studiului lui C. Rezachevici vom reveni mai jos. 

După ce critică cu asprime pe toţi cei care s-au ocupat de stăpînirea lui Mircea asupra 
Dobrogei, ultimul cercetător al problemei, Radu Constantinescu, op. cit. (R.A., 1986, nr. 4, 
p. 361—371), nu ajunge nici el la rezultate deosebite; concluzia sa este că „voievodul muntean 
s-a înstăpînit asupra unei părți oarecare (!) a litoralului şi a interiorului dobrogean““ după 
27 mai 1387 (data tratatului lui Ivanco cu genovezii ) şi înainte de 20 iunie 1390 (cînd se para. 
fează tratatul de la Lublin). 

După ce arată că, începînd din 1388, cetăţile de pe malul drept al Dunării fuseseră ocupate 
de otomani (p. 369 ), peste două pagini susţine, dimpotrivă, că stăpînirea lui Mircea asupra malului 
drept al Dunării — dcei și a cetăților — „poate fi lesne dovedită“ ! 

În plus, autorul se declară împotriva unei „cuceriri militare“* a Dobrogei, dar exclude 
şi „produse de pură imaginație, precum solicitări din partea localnicilor“ (p. 371). Atunci te 
întrebi mirat: pe ce cale se va fi unit Dobrogea cu Țara Românească ? 

Nu insistăm aici asupra datelor cînd Mircea a pierdut sau recuperat Dobrogea, despre 
care părerile sînt împărțite ; vezi Anca Ghiaţă, Condiţiile instaurării dominaţiei otomane în Dobrogea, 
p. 48—51, 63—70. 

€ DRH, D, I, p. 29. 

Asupra conținutului termenului Podunavia opiniile sînt împărțite. După P. P. Panaitescu, 
Mircea cel Bătrîn, p. 188—189, el ar include Dobrogea cu Silistra. D. Krandjalov, Vlaskijat 
knjaz Mirčo i Dobrudža spored negovite gramoti (,,Godišnik na Sofijskija Universitet. Istoriko- 
Filologičeski Fakultet“*, 1945—1946 ) propunea pentru Podunavia o regiune restrînsă doar la 
lunca Dunării de pe partea ei stîngă, de la Călăraşi la Brăila, identificare la care cercetătorii 
bulgari din vremea noastră au renunțat. C, Rezachevici (R.A., 1986, nr. 1, p. 20) consideră că 
Podunavia are același sens cu „pămînturile lui Dobrotici** menționate în tratatele încheiate de 
Mircea cu regele Poloniei în 1390—1391. 

În schimb, Radu Constantinescu (R.A., 1986, nr, 4, p. 369) susţine că este vorba de 
ambele maluri ale Dunării stăpînite de Mircea. El invocă în sprijinul opiniei sale faptul că ter- 
menul apare şi în titulatura cnezilor sîrbi între 1390 şi 1410, pentru a indica stăpînirea asupra 
luncii Dunării din hotarele lor, (vezi T. Ionescu-Nișcov, Contacts entre la diplomatique serbe et 
la chancellerie princitre de la Valachie pendant les XIV—XV siècles („Bulletin de l'Associa- 
tion Internationale d’Etudes du Sud-Est Europten““, 1972, nr. 2, p. 281—284), ca şi pe acela 
că, în secolul al XVI-lea, titularul mitropoliei Ungrovlahiei purta şi numele de mitropolit al 
Podunaviei. Vezi N. Șerbănescu, Titulatura mitropoliților, jurisdicția, hotarele și reședințele 
mitropoliei Ungrovlahiei (B.O.R., 1959, p. 712) şi Marele Mircea Voievod, p. 436. 

6 bis D.R.H., D, I, p. 63—80. În documentele externe Dîrstorul apare mai devreme, 
dar tot separat de ţara lai Dobrotici; în tratatul încheiat cu Vladislav Iagello, domnul se inti- 
tulează: „terrarum Dobrotici despoius et Tristri dominus“* (Hurmuzaki, 1/2, p. 315), 

Despre „ţara Dristei““ sau Silistrei, aflată sub stăpînirea lui Terter — numit pe mone- 
dele sale și Ioannes și identificat de unii cu Ivanco — vezi Petre Diaconu, O formaţie politică 
la Dunărea de Jos: Țara Dristei, în Documente noi şi informaţii arheologice, Buc., 1971, p. 31—40; 
idem, O formaţiune statală la Dunărea de Jos la sfirşitul secolului XIV, necunoscută pînă în prezent 
(SCIV, 1978, nr. 2, p. 185—201); idem, Contribuţie la cunoașterea monedelor lui Ioan Terter, 
despotul Țării Dristei („Cerc. numismatice“, 1980, p. 73—75). 

unei căpetenii, numită cu un termen grecesc kefalia. Ni s-a pästrat 
o poruncă adresată „către chefalia din Dîrstor““, menționată alături 
de alţi dregători domnești, pentru scutirea de dări și gloabe a bălților 
mănăstirii Cozia, situate la gura Ialomiţei, deci într-o regiune apro- 
piată de Durostor 7. 

Stăpînirea lui Mircea cel Mare cuprindea şi regiunea orașului 
Caliacra, după cum rezultă dintr-un document grecesc din 28 mai 
1412, un act de vînzare în care este menţionat ca martor Constantin 
din Caliacra, oraș lîngă care se găsea satul lui Baldovin logofătul, 
unul din dregătorii voievodului 8. 


Mai greu de datat este includerea „părţilor tătărăști““, menţio- 
nate pentru prima oară în titlul domnului la 27 dec. 1391, într-o 
traducere latină a unui document slavon (usque ad confinia Tar- 
tariae) ?. 

Ca și în cazul Dobrogei, și așa-numitele „părţi tătărăști““* aveau 


o administraţie proprie; domnul era reprezentat aici de un „„namest»- 


nic“ (locţiitor) numit larcîn (nume evident de origine tătară); 


7 DRH, B, I, 64—65. 

8 Ibidem, p. 8. 

9 Ibidem, p. 36 şi DRH, D, I, p, 127. Documentul a fost publicat ca îndoielnice în DIR, B 
veac XIII—XV, p. 276—277; ulterior s-a constatat că „argumentele aduse nu sînt suficient de, 
temeinice pentru a-i pune la îndoială autenticitatea‘. După alte opinii însă. „primul titlu al 
lui Mircea cel Bătrin în care apare formula « către părţile tătărăşti» este din 1406“ (DRH, 
B, I, p. 70—71). Vezi consideraţiile lui Virgil Ciocîltan în R. Ist., 1981, nr. 11. p. 2095, unde se 
admite însă „o stăpinire munteană a fișiei de la răsărit de Siret de-a lungul Dunării maritime 
înainte de începutul secolului al XV-lea“, ținînd seama de numele dat acestei regiuni care 
aminteşte de „întemeietorul** Țării Românești. 

Includerea așa-ziselor „părţi tătărăști“' şi a porturilor Chilia şi Licostomo (care, în trecut, 
se confundau într-unul singur) a fost şi este o problemă mult discutată, fără să se ajungă la 
o soluţie acceptabilă pentru toţi istoricii. De pildă, Maria-Matilda Alexandrescu-Bulgaru, La 
Campagne de Timur en Anatolie (1402), Buc., 1942, p. 110, susţinea câ Mircea ar fi primit 
„părţile tătărăști** după bătălia de la Ankara din 1402. 

După alte opinii, așa-zisele „părți tătărăști“* — termen care indică o „rămăşiţă termi- 
nologică a dispărutei stăpîniri mongole la Dunărea de Jos“ — ar fi fost stăpinite de Mircea după 
1406, în urma unei înţelegeri cu Alexandru cel Bun (Ș. Papacostea, La inceputurile statului 
moldovenesc. Consideraţii pe marginea unui izvor necunoscut, în SMIM. VI, 1973, p.55—56), 
Vezi discuția asupra întinderii acestei regiuni la Anca Ghiaţă, Condiţiile instaurării dominaţiei 
otomane în Dobrogea, p. 471—48, unde se indică și părerile mai vechi ale istoricilor, pe care nu 
le mai reproducem aici. După B. T. Câmpina, ofensiva spre ţinuturile denumite „părţile tătă- 
răști** a pornit în 1401—1402 (Scrieri istorice, I. Buc., 1973, p. 297). 

Despre stăpînirea Chiliei de către domnii Țârii Românești s-a scris foarte mult, fâră a 
se ajunge Ja concluzii definitive. Vezi Anca Ghiaţă, op. cit. p. 53—54, cu bibliografia problemei. 
P. P. Panaitescu, Legăturile moldo-polone în secolul al XV-lea și problema Chiliei (.,Romanosla- 
vica‘, ILJ. 1958, p. 101 și urm.) a susţinut că domnii Ţării Româneşti au stăpinit Chilia între 
1463 și 1420, opinie combătută de Virgil Ciociltan, Chilia în primul sfert al secolului al XV-lea 
(R. Ist., 1981, nr. 11, p. 2091 —2096) care arată că cetatea a fo-t a Moldovei între 1412—1148, 
ca și de C. Cihodaru, după opinia căruia Mircea ar fi cedat Chilia lui Alexandru cel Bun în anii 
1400— 1401, căutînd astfel să-l asocieze pe noul domn și aliat al sâu la apărarea gurilor Dunării 
(Formarea hotarului dintre Moldova şi Țara Românească în secolul al X V-lea, în vol. Stat, socie- 

acesta este menţionat ca martor al sfatului domnesc într-un document 
relativ la satul Pulcovţi al mănăstirii Strugalea, sat situat probabil 
în regiunea Chiliei, unde se pescuiau morunii amintiţi în documentul 
respectiv.10 Citarea acestui „„namestnic“* între membrii sfatului 
domnesc dovedește că el se bucura de o importanţă deosebită; în 
calitatea sa de locţiitor al domnului, el îndeplinea sarcini asemănă- 
toare banului, care administra regiunea din extremitatea de vest a 
Ţării Româneşti (vezi mai jos). 

Întinderea teritorială treptată a autorităţii lui Mircea cel Mare 
a fost deci însoţită de apariţia în documentele "Ţării Românești a unor 
dregătorii menite să administreze regiunile periferice ale țării intrate 
în componenţa acesteia în vremea respectivă. 

Tot în legătură cu întinderea teritorială a Ţării Româneşti trebuie 
să amintim și de faptul că, în tratatul încheiat de Ștefan cel Mare cu 
regele Matei Corvin al Ungariei în anul 1475, se prevede că hotarul 
dintre Ţara Românească şi Moldova urma să fie „după vechile limite 
și datini . . . conform privilegiilor încheiate de ambele părţi de voie- 
vozii Alexandru (cel Bun) și Mircea (cel Mare)” 11, ceea ce dovedeşte 
că, în cursul acestor domnii, a avut loc şi o reglementare a hotarelor 
dintre cele două ţări surori, care a rămas valabilă multă vreme. 

b) Titlul şi puterea domnului. Am arătat în paragraful anterior 
modul în care titlul domnului evoca, pe de o parte, întinderea statului 
său, pe de alta, titulatura pompoasă a suveranului „singur stăpînitor“* 
al țării sale. După cum s-a remarcat, pămîntul care intrase treptat 
sub conducerea lui Mircea a dat autorităţii domnești un conţinut în 
parte nou, lărgind, odată cu suprafaţa statului, şi atribuţiile puterii 
centrale, care trebuia să conducă un stat foarte întins. 

Încercînd să demonstreze că Mircea a căutat „să dea puterii 
încredinţată domnului un conţinut mai cuprinzător““ și să domnească 
în chip autocrat, unii autori au susţinut că domnul a făurit un nume 
nou „la care predecesorii lui nu au cutezat a se gîndi“, intitulîndu-se 
„marele şi singur stăpînitorul domn a toată Ţara Românească“ 12. 
În realitate, Mircea nu este primul domn care și-a spus „singur stă- 


tate, națiune, p. 89). Vezi și Octavian Iliescu, Emisiuni monetare ale oraşelor medievale de la Dună- 
rea de Jos („Pontica“, 1971, p. 261—266). 

Cit priveşte portul Licostomo, studii recente au dovedit că el se afla încă în stăpînirea 
genovezilor în anul 1398 (Ştefan Andreescu, Acte medievale din arhive străine, în R. Ist., 1981, 
nr. 9, p. 1732—1736) şi că a fost cuprins în hotarele Țării Românești înainte de 1403 (N. Iorga, 
Lucruri noi despre Chilia şi Cetatea Albă, în AARMSI, s. III, t.V, 1926, p. 326). 

1 DRH, B, vol. I. p. 76—77. 

11 I. Bogdan, Documentele lui Ştefan cel Mare, II, p. 334—335. 

12 B. T. Câmpina, Scrieri istorice, I, p. 260; vezi și p. 326. 

pînitor“* (samodirjeţ). În titulatura lui Nicolae Alexandru voievod 
de pe lespedea de mormînt de la Cîmpulung acesta este și el numit la 
1364 „mare şi de sine singur stăpînitor domn““ 15, așa cum în inscrip- 
ţia de pe icoana dăruită mănăstirii Lavra de la Muntele Athos, Vlaicu- 
Vladislav poartă titulatura de „mare voievod... şi de sine stăpîni- 
tor (autocrator în limba greacă) a toată Ungrovlahia““ 14, 

După cum s-a observat de curînd, noul titlu a fost conferit lui 
Nicolae Alexandru de patriarhia din Constantinopol în 1359. „Acest 
nou titlu exprimă nu numai o putere sporită înăuntru, în raport cu 
ceilalți voievozi şi cu boierimea, dar și o înălțare a statutului țării 
pe plan extern; implicaţția principală de politică externă a noului 
titlu era revendicarea pentru domn a unei puteri de sine stătătoare, 
derivată direct de la Dumnezeu și nu de la altă putere lumească““, 1418 

Rezultă deci că Mircea cel Mare a moştenit această titulatură 
de la predecesorii săi; ceea ce a făcut el nu a fost „făurirea“ acestei 
titulaturi, ci utilizarea ei pentru prima oară în documentele interne, 
aspect ce merită a fi reţinut. 

S-a mai afirmat că domnul „ţinea să sublinieze că autoritatea 
lui este de altă natură decît stăpînirea numai domenială a boierilor 
lui“, urmărind „să se afirme faţă de boieri ca o putere ce are o mi- 
siune proprie de îndeplinit“ 15. Fără îndoială că titulatura „de sine 
(sau singur) stăpînitor““ a domnului va fi impresionat şi pe boieri, 
dar ea avea menirea să marcheze în primul rînd starea de indepen- 
dență a ţării, care nu era supusă nimănui; că acesta era sensul 
pe care i-l dădeau oamenii vremii, rezultă din textul cronicii muntene 
intitulată Istoriile domnilor Ţării Româneşti, unde se menţionează 
că primul domn al ţării, legendarul Radu Negru, „pentru ca să arate 
că nu iaste supus nimănui, să scria în hrisoave samodărjăţ, adecă 


13 Emil Virtosu, Titulatura domnilor şi asocierea la domnie în Țara Românească şi Moldova 
(pină în secolul al XVI-lea), Buc., 1960, p. 115 (cu bibliografia mai veche). 

14 Ibidem, p. 197. Despre sensul celor doi termeni vezi G. Ostrogorsky, Avtokrator i 
samodrjet („,Glas srpske kral. Akademija“, 1935, p. 95—187). 

14 bis Șerban Papacostea, Triumful luptei pentru neatirnare: întemeierea Moldovei şi 
consolidarea statelor feudale româneşti, în vol. Constituirea statelor feudale româneşti, p. 178. 

15 B, T. Câmpina, op. cit., p. 288, 

Vezi și A. Sacerdoțeanu, Titlul de „mare voievod“ al Țării Românești, în vol. Omagint 
lui I. Lupaș, Buc., 1943, p. 793—806, care susține că Mircea a purtat acest titlu începînd din 1406, 

Merită să subliniem faptul că și supușii lui Mircea îi spuneau domnului ţării tot „mare 
voievod“; de pildă, într-o inscripţie din 1408, scrisă în limba greacă, locuitorii din Silistra 
îşi exprimau recunoştinţa faţă de „lo Mircea, marele voievod și domn a toată Ungrovlahia“, 
care a izbăvit orașul de turci (,,Studii“*, 1952, nr. 3, p. 210—211). „Un astfel de monument nu 
se ridică decît în cinstea aceluia care a alungat pe un cotropitor, fără a-și fi impus acolo el însuși 
prin violenţă o stăpînire cotropitoare“*, observa B. T. Câmpina, op. cit., p 327. 

singur stăpînitor“* 16. Un argument în plus îl constituie faptul că 
acest epitet este cunoscut şi izvoarelor narative contemporane străine, 
în care domnul Ţării Românești este numit „„marele și singur stăpîni- 
torul voievod loan (de la lo) Mircea“. 

La titlul de „mare voievod, singur stăpînitor““, Mircea a adăugat 
(sau i s-a adăugat) și pe acela de despot, şi aceasta în legătură cu 
stăpînirea sa asupra Dobrogei * bis, Mircea poartă titlul de „terra- 
rum Dobrodicii despotus““, adică „despot al țărilor lui Dobrotici“, 
în două documente redactate în limba latină din anii 1390 și 139118. 


16 Ed. C. Grecescu, Buc., 1963, p. 5. Nu împărtășim opinia lui E, Vîrtosu, op. cit., p. 205, 
care susţine că epitetul „de sine stăpînitor** nu exprimă independența statală, „ci reprezintă 
una din formulările diplomatice prin care se manifestă existența asocierii la domnie în secolele 
XIV și XV“, La 1389 — cînd l-a utilizat prima oară — Mircea cel Mare nu avea nici un asociat 
la domnie; după cum arată același autor la p. 290, asocierea la domnie a lui Mihai, fiul lui Mircea, 
s-a făcut în 1393—1394, astfel încît argumentul nu poate fi luat în seamă. Vezi și Virgil Cândea, 
Conceptul de independenţă — o permanență a gândirii politice româneşti, în vol. Suveranitatea şi 
progresul, coord. N. Ecobescu, Buc., 1977, p. 67 și Valentin Georgescu, Instituţiile statelor româ- 
nești de sine-stătătoare, în vol. Constituirea statelor feudale româneşti, p. 223—224, care respinge 
teza legăturii dintre titlul „de sine stătător“ şi asocierea la domnie. 

Despre opiniile mai vechi ale istoricilor români — care aproape toţi admit că epitetul 
„de sine stăpînitor“* exprimă ideea de independență — vezi E. Vîrtosu, op. cit., p. 203—204. 
Numai I. Bogdan, Originea voevodatului la români, Buc., 1902, p. 17, susţine că „titlul de auto- 
crator“* sau „Samodrăjavnii... este o imitație — pătrunsă întîi în Țara Românească a titlului 
bulgăresc samodrăjeţ, grec. autokrator““. Despre originea şi utilizarea acestor titluri la Bizanţ 
şi în statele sud-dunărene vezi E. Vîrtosu, op. cit., p. 210—213. 

1 P, P. Panaitescu, op. cit., p. 205, 247. 

Este adevărat că în documentele externe, scrise în limba latină, domnul nu utilizează 
epitetul „de sine stăpînitor*“, termen slav care nu avea corespondent în limba latină (în limba 
greacă sinonimul lui samodrjăvnii era autokrator). De pildă, în tratatul încheiat cu Sigismund 
de Luxemburg în 1395 Mircea își spune „„vaivoda Transalpinus**, aşa cum era cunoscut titlul 
în Transilvania și la curtea maghiară (DRH, D, I, p. 138). „O discreție de cancelarie apare ca 
lipsită de obiect, cînd și față de Ungaria și față de Polonia, domnii români afirmaseră o politică 
de independență pe cîmpurile de luptă, cîştigiînd victorii mai preţioase decît simpla difuzare a 
unei formule de cancelarie“ (Valentin Georgescu, Instituţiile statelor româneşti de-sine-stătătoare, 

„ 224), 
i ) bis Ni se pare foarte judicioasă observaţia lui B. T. Câmpina, op. cit, p. 326, după 
care utilizarea titlului de despot „nu evocă altceva decît continuitatea unei tradiţii locale și 
respectul său (al domnului) pentru așezămintele proprii ale Dobrogei“. 

După opinia lui Valentin Georgescu, titlul de despot nu a fost preluat „prin formalități 
de cancelarie imperială, ci iure belli“* (Instituţiile statelor româneşti de-sine-stătătoare, p. 209). 
Vezi şi idem, Bizanțul şi instituţiile româneşti pînă la mijlocul secolului al XVIII-lea, Buc., 1980, 
p. 43. Vezi și P. Șt. Năsturel, Le grand vocvode de Valachie Mircea l'Ancien (1386—1418) a-t-il 
vraiment pori le titre de despote ?, în XV. Internationaler Byzantinistenkongress, Wien 4—9.10.1981, 
Resumes des Kurzbeitrăge, Wien, 1981 şi Vasile Muntean, Organizarea mănăstirilor româneşti 
în comparatie cu cele bizantine (pînă la 1600), Buc., 1984, p. 38, care citează un articol despre 
vulturul bicefal datorat lui G. Spyridakis. 

18 Hurmuzaki, 1/2, p. 44. Pornind de la faptul că cele două documente au fost alcătuite 
pe teritoriul polon, pe baza unor scricori-concept trimise de Mircea, ultimul cercetător al pro- 
blemei a susținut că alcătuitorii tratatelor au atribuit domnului titlul de despot datorită fap- 
tului că Mircea era stăpînul .„pămînturilor lui Dobrotici“. Vezi C. Rezachevici, ,,„Despotia““ 
lui Mircea cel Bdirin — o problemă de titulatură : între realitate și ficțiune („„Rcv. arhivelor“, 
1986, nr. 1, p. 17 și urm.). Ca dovadă — neconvingătoare — se invocă faptul că în tratatele 
încheiate cu Polonia la 1403 și 1411, alcătuite la Giurgiu, Mircea nu își spune despot, titlu care 
nu era cunoscut în Polonia. 

În Imperiul bizantin, titlul de despot a devenit cel mai impor- 
tant după cel imperial în a doua jumătate a secolului al XII-lea, cînd 
era conferit, cu un anumit ceremonial și cu unele insemne şi drepturi 
onorifice, membrilor familiei imperiale: moştenitorului tronului, fi- 
lor, fraţilor şi ginerilor bazileului. Mai tîrziu, în secolele XIII—XIV, 
el este acordat și altor personaje importante din Imperiul bizantin 
și de peste hotare, precum: loan Asan, Gheorghe Terter, Mihai Şiş- 
man sau loan Stracimir din Bulgaria, Uglieșa, Vucașin, Dragas şi 
alții din Serbia, unde titlul de despot era răspîndit 19. 

S-a discutat îndelung asupra modului cum a putut deveni marele 
voievod Mircea despot al Dobrogei, tără a se ajunge la un consens. 
Cel de la care a preluat acest titlu, Dobrotici, îl primise de la împă- 
ratul bizantin loan al V-lea Paleologul, pe care îl sprijinise în luptele 
purtate împotriva statului bulgar în anii 1364—1365; după alte 
opinii, lui Dobrotici i s-ar fi conferit titlul de despot după ce a 
devenit membru al familiei imperiale bizantine, cînd o fiică a sa 
s-a căsătorit cu Mihail, fiul lui Ioan Paleologul. 

După cum au susţinut I. Minea şi acum în urmă Sergiu Iosipescu, 
ar fi existat o legătură de rudenie între Dobrotici şi Mircea, a cărui 
mamă, Calinichia, ar putea să fie fata despotului. P. P. Panaitescu 
a arătat însă că „despre vreo rudenie (a lui Dobrotici) cu domnii 
munteni nu avem nici o dovadă şi e sigur că nici n-a avut‘‘ 19 bis, 

Pe lîngă titlul de despot, preluat probabil de la Dobrotici, fără 
intermediul Bizanțului, ci asumat „cu o tehnică de autoafirmare““ 
— după cum remarca Valentin Georgescu — Mircea a utilizat şi 
însemnul despoţiei, o acvilă bicefală, care este reprezentată pe costu- 


Întrucât autorul amintit pune în discuţie „legalitatea“ preluării unui titlu de acest gen, 
vom menționa că, pe un ducat emis de monetăria lui Mircea, domnul poartă titlul de „țar“, 
titlu neîntilnit în alte izvoare istorice, dar care apare destul de frecvent pe monedele bulgărești 
emise la Tîrnovo în secolul al XIV-lea. Autorul acestei neașteptate descoperiri este de părere 
că prin acest titlu domnul își exprima unele pretenții la moștenirea țaratului de Vidin, după 
desființarea acestuia de către turci, în calitateea sa de rudă a lui Stracimir și de nepot al lui 
Vlaicu-Vladislav, care stăpînise Vidinul în 1368—1369 (Octavian Iliescu, La naissance d'une 
idée politique: Byzance après Byzance, în RRH, 1986, nr. 1—2, p. 40—41). 

Unii autori au văzut în folosirea titlului de țar chiar unele revendicări imperiale reale; 
după cum arăta însă Valentin Georgescu, „o astfel de revendicare nu s-ar fi putut limita la mani- 
festări anecdotice și platonice““ (Instituţiile statelor românești de-sine-stătătoare, în vol. Constitu- 
irea statelor feudale românești, Buc., 1980, p. 221). 

19 R, Guilland, Etudes sur l’histoire administrative de Pempire byzantin. Le despote („Revue 
des etudes byzantines“* „1959, p. 52—89 ); Božidar Ferjancic, Despoti u Vizantiji i jujnoslovenskim 
zemliana [Despoţii în Bizanţ şi în ţările sud-slave], Belgrad, 1960; Răzvan Theodorescu op. 
cit., p. 137—138; S. Brezeanu, Din nou asupra începuturilor instituţiei de despot (,„„Analele Uni- 
versității Bucureşti“ „ istorie, 1972, nr. 1, p. 21—32). 

19 bis P. P. Panaitescu, op. cit., p- 47, 208. 

mul în care este înfățișat la biserica mănăstirii Cozia 2. Explicaţia 
cea mai simplă asupra provenienţei acestui insemn ni se pare aceea 
că el a fost preluat tot de la Dobrotici, după ocuparea Dobrogei; 
deasupra porţii de intrare în cetatea Caliacra, reşedinţa lui Dobro- 
tici, se afla un basorelief avînd ca insemn vulturul bicefal bis, 
Este deci lesne de înţeles că Mircea putea prelua insemnul despoţiei 
lui Dobrotici de la reședința acestuia, în care va fi locuit. 


Trebuie să menţionăm faptul că în documentele interne Mircea 
cel Mare nu se intitulează despot (cum își spunea — de pildă —Ștefan 
Lazarević, despotul sîrbilor, contemporanul său), ci stăpîn „pe amîn- 
două părţile pe toată Podunavia, încă şi pînă la Marea cea Mare şi 
stăpînitor al cetăţii Dirstorului““ 21. Este foarte probabil că se va fi 
ţinut seama de faptul că despot era un titlu necunoscut locuitorilor 
ţării, cărora li se adresau documentele și poruncile respective; Mircea 
îşi atribuia acest titlu numai în calitatea sa de stăpîn al Dobrogei. 


În concluzie, ni se pare demn de reţinut faptul că titlul lui Mircea 
cel Mare exprimă nu numai extinderea teritorială a ţării, dar şi o situaţie 
deosebită a domnului ei, singurul care a utilizat o titulatură atît de 
pompoasă. Caracterul solemn al puterii ce se întrupa în persoana 
voievodului va fi scos în relief şi de sfatul său domnesc, format în 
primul rînd din boieri care acceptă să fie dregătorii domnului (vezi 
mai jos), 

Întărirea autorităţii şi a prestigiului internaţional de care se 
bucura domnul Ţării Românești în perioada de după 1396 este evi- 
dentă și în modul cum este reprezentat Mircea pe unele emisiuni 
monetare din această epocă: încoronat, ţinînd în mîna dreaptă o 
sabie sau o lance, iar în stînga globul cruciger, simbolul puterii uni- 


2 După cum s-a precizat recent, „acvila bicefală nu era insemnul specific al despotuuu: 
chiar dacă apare cu rol pur decorativ şi în legătură cu acesta, ci reprezintă emblema imperială 
cu caracter heraldic“, astfel încît „Mircea ar fi putut şi el să o adopte doar ca stăpînitor al unui 
fost teritoriu bizantin*' (C. Rezachevici, op. cit., p. 27). Vezi şi Albert Failler, Les insignes et la 
signature du despot („Revue des études byzantines** 1982, p. 175). 

Faptul că Mircea anulează acvila bicefală de pe monedele lui Ioan Terter şi o înlocuiește 
cu acvila Țării Românești nu înseamnă altceva decît adaptarea acestor monede la noua stăpînire 
pentru a putea circula pe teritoriul intrat în hotarele Țării Românești, inclusiv în formațiunea 
politică a Silistrei. Ea nu poate, deci, constitui o dovadă că Mircea „nu adoptă acvila bicefală“*, 
cum susține C. Rezachevici, op. cit., p. 29. 

2 bis Sergiu Iosipescu, Balica, Dobrotiță, Ioancu, Buc., 1985, p. 98, 112—115, 125. Cu 
toate acestea, pe monedele lui Dobrotici nu figurează acvila bicefală. Vezi Todor Gherasimov, 
Medni moneti na despot Dobrotița-vladetel na Karvunskata zemia [Monedele de aramă ale despo- 
tului Dobrotiţă — stăpînul țării Carvonei ] („„Arheologhia““, X, 1968, nr. 2, p. 10—12). 

a DRA, B, I, p. 64. După cum s-a remarcat recent, titlul de despot „nu se încadra în 
tradiția românească'“, iar Mircea „dispunea de titlul mult mai prestigios de mare voievod şi 
domn a toată Țara Românească“* (C. Rezachevici, op. cit., p. 31). 

versale, preluat de la Bizanţ. % Deosebirea devine şi mai evidentă 
dacă comparăm modul cum sînt înfăţișaţi pe unele monede emise 
de Radu I „sub forma unui cavaler feudal, îmbrăcat în armură feu- 
dală““ și fiul său, Mircea, „ca un adevărat monarh, cu coroană pe 
cap, cu mantie regală pe umeri .. ., întocmai ca un împărat bizantin 


sau ca un rege apusean“ bis, 
* 


Este greu de stabilit cu precizie care va fi fost evoluția raporturi- 
lor lui Mircea cel Mare cu boierimea Ţării Românești, clasa conducă- 
toare a epocii respective, clasă care admitea greu un domn autoritar ; 
cea mai elocventă dovadă este defecțiunea de după victoria de la 
Rovine, cînd — de teama unui spor de putere și de autoritate a dom- 
nului — o bună parte din boierime l-a părăsit pe învingător și s-a 
grupat în jurul lui Vlad „„Uzurpatorul““, fiul lui Dan I şi nepotul lui 
Mircea, pe baza unei înţelegeri cu sultanul Baiazid I. „„Adversari de 
principiu ai unei autorităţi centrale puternice, boierii aveau de cum- 
pănit între adversarul intern al privilegiilor lor și adversarul extern 
al ţării lor, pentru a stabili care din cei doi, în conjunctura dată, 
era mai primejdios“ %, 

După reînscăunarea sa și, mai ales, după succesele sale în poli- 
tica externă, care au culminat cu instalarea pe tronul sultanului a 
unui pretendent susținut de domnul Ţării Românești, autoritatea 
acestuia a crescut %, fapt reflectat şi în titlul său de care ne-am ocupat 
mai sus. 

Bazîndu-se pe această autoritate, Mircea şi-a format un sfat 
domnesc alcătuit aproape exclusiv din dregători și a căutat să asigure 


22 Octavian Iliescu, L'heritage de Pidâe imperiale byzantine dans la numismatique et la 
sigilographie roumaines au moyen âge (,„,Byzantina““, 1971, p. 259—260 gi 267, unde se reproduc 
portretele ). 

22 bis C, Moisil, Monetăria Țării Româneşti în timpul dinastiei Basarabilor, Cluj, 1924, p. 45, 

După cum a arătat recent Octavian Iliescu, Ducaţii de cruciadă ai lui Mircea cel Bătrin, 
faptul că domnul a fost reprezentat într-o asemenea postură „urmărea să proclame aspirația 
lui Mircea cel Bătrîn de a apăra nu numai țara sa, ci și lumea creștină împotriva expansiunii 
otomane“; prin vestimentația adoptată pentru efigia sa monetară, Mircea urmărea să se înscrie 
alături de ceilalți monarhi din Europa, ca participant cu drepturi egale la cruciada antiotomană. 

23 F, Constantiniu, De la Mihai Viteazul la Fanarioţi. Observaţii asupra politicii externe 
româneşti (SMIM, VIII, 1975, p. 104). 

24 Sporul de autoritate al domniei rezultă şi din evoluția modului cum a fost redactată 
partea finală a hrisoavelor. „Cine s-ar încumeta dintre cei mari și mici să schimbe cele de mai sus 
scrise şi să strice chiar și puțin, unul ca acela să fie blestemat de Domnul Atotţiitorul“* (DRH, 
B, vol. I, p. 27—28; doc. din 20 mai 1388); „Cine s-ar încumeta să strice această poruncă şi 
înscris al domniei mele, sau vreun domn sau boier, să fie blestemat de Tatăl și Fiul și Sfîntul 
Duh şi de toţi sfinţii, apoi şi de domnia mea“ (ibidem, p. 31; doc. din < 1389—1400)); „Cine 
s-ar încumeta să nimicească acest preacinstit hrisov al domniei mele, boier fiind sau oricine, 
unul ca acela să fie blestemat de Domnul Atotţiitorul, .., pe lingă aceasta şi de la domnia mea 
să primească mare rău şi urgie““ (ibidem, p. 49; doc. din < c. 1400 X) sau: „Cine se va încumeta 
dintre boierii domniei mele, mari şi mici, sau dintre dregătorii domniei mele... să-i împiedice 

stabilitatea domniei prin asocierea la tron a fiului său Mihai, pe care 
l-a uns ca succesor încă din timpul vieţii și căruia i-a stabilit reșe- 
dinţa la Tîrgovişte, devenită a doua capitală a Ţării Românești. 
În hrisovul pe care-l dă în timpul vieţii tatălui său, la (1417—1418), 
Mihai se intitulează voievod, în timp ce tatăl său este „mare voievod“* 
şi „singur stăpînitor“* . Nu insistăm asupra acestei probleme, tratată 
pe larg în alte lucrări. 25 


x 


O problemă legată de puterea şi atributele domniei care ar merita 
atenția noastră este aceea a perioadelor așa-numite de fărimițare 
feudală și centralizarea statului în care s-ar fi împărțit istoria ţărilor 
române în secolele XIV—XV. Prima perioadă — în care ar fi intrat 
şi domnia lui Mircea cel Mare — s-ar caracteriza prin împărţirea 
puterii politice între domnie, care era puterea centrală, și stăpînii 
de domenii, care beneficiau de imunităţi feudale, iar cea de-a doua, 
printr-un proces de întărire a autorităţii centrale și de îngrădire 
treptată a imunităţilor feudale, începînd din a doua jumătate a seco- 


lului al XV-lea. 26 


În ultima vreme, o serie de istorici au respins această periodi- 
zare şi au negat existenţa celor două epoci 77. Ei au reluat şi dezvoltat 


pe ei sau pe oamenii lor chiar şi cu un fir de păr, unul ca acela va primi mare rău şi urgie de la 
domnia mea, ca un călcător şi neascultător şi batjocoritor și necredincios al acestui hrisov al 
domniei mele** (ibidem, p. 81—82; doc. din 10 iunie 1415). De la simplul blestem s-a ajuns 
deci la ameninţarea cu „urgia“ domnească, pe măsură ce autoritatea domnului creştea. 

25 Emil Vîrtosu, Titulatura domnilor şi asocierea la domnie, p. 281—292. 

Avem două rezerve față de încheierile autorului: credem că asocierea la domnie a lui 
Mihai s-a produs ceva mai tirziu decît presupune E. Virtosu, oricum după 1400, cînd Mihai 
apare în documente alături de tatăl său, şi apoi că „„părintele“* care i s-a plins lui Mihai nu era 
Mircea, ci Sigismund de Luxemburg, numit „părinte“* (roditel) în sensul de suzeran. Vezi DRH, 
B, I, p. 85, unde se îndreaptă eroarea lui E. Vîrtosu. 

Problema asocierii lui Mihai la domnia Țării Românești a fost reluată recent de Constanţa 
Ştirbu şi Paraschiva Stancu, Date noi despre monedele lui Mircea cel Mare (comunicare la Inst. 
de studii sud-est europene, 20 iunie 1986), care au dovedit că tatăl și fiul apar împreună pe 
monedele Ţării Româneşti spre sfîrşitul domniei lui Mircea Voievod, cînd Mihai era, într-adevăr, 
asociat la domnia tatălui său. Vezi și Marele Mircea Voievod, p. 103. 

Vezi, de asemenea, Octavian Iliescu, Domnii asociaţi în "Ţările Române în secolele al 
XIV-lea şi al XV-lea („Studii și cercetări de istorie medie“, II, 1951, nr. 1, p. 56), care susține 
că Mircea l-a asociat la tron pe fiul său pentru a evita opoziția din partea partidei boierești ce 
susţinea drepturile la tron ale urmașilor lui Dan I, fratele lui Mircea, grupare ce sprijinise și pe 
Vlad „Uzurpatorul''. Rivalitatea dintre fiii lui Mircea şi urmașii lui Dan I va izbucni după 1420, 
cînd și fiii primului (Radu Praznaglava, Alexandru Aldea, Vlad Dracul) şi fiul celui de-al doilea, 
Dan al II-lea. vor ocupa scaunul domnesc, susținuți fiecare de cîte o grupare boierească. 

2% B, T. Câmpina, Dezvoltarea economiei feudale şi începuturile luptei pentru centralizarea 
statului în a doua jumătate a secolului al XV-lea în Moldova şi Țara Românească, în Lucrările 
Sesiunii generale ştiinţifice din 2—12 iunie 1950, Buc., 1950, p. 1602—1638 (și extras). 

1 C. C. Giurescu, Probleme controversate în istoriografia română, Buc., 1977, p. 13—18; 
Dinu + Giurescu, Țara Românească în secolele XIV şi XV, Buc., 1973, p. 303—312; Manole 

ideea mai veche a lui I. C. Filitti, susţinută încă din 1935, după care 
„Organizarea de stat a principatelor române prezintă de la început 
şi neîntrerupt un caracter unitar și centralizat“ %. 

Unii din istoricii amintiţi nu au înţeles așa-zisa „„fărîmiţare““ 
ca fiind împărţirea puterii politice, ci i-au acordat sensul propriu, 
acela de fărîmiţare teritorială. „Observăm din capul locului — 
— spunea C. C. Giurescu — că termenul fărîmiţare implică existenţa 
unui întreg, a unei formaţii politice mari, care, în urma fărîmiţării, 
se împarte în mai multe mici. Se poate vorbi de o fărîmițare în apusul 
Europei, unde imperiul lui Carol cel Mare s-a împărțit în trei, iar 
fiecare din aceste trei în altele mai mici . . . Dar de ce fărîmiţare poate 
fi vorba în Țara Românească şi Moldova în secolul XIV? Care este 
formaţia anterioară care, în urma fărîmiţării, se împarte în mai 
multe mici ?*. Întrucît la noi „n-a existat o formaţie mare în genul 
imperiului carolingian, (n-a existat) nici putinţa unei fărîmiţări 
feudale“. 2 

Este vorba deci, în mod clar, de două concepţii diferite asupra 
termenului fărîmiţare: una, împărțirea puterii politice (numită, să 
recunoaștem, impropriu fărîmiţare ) și alta, fărîmițarea propriu-zisă, 
teritorială. 

Pentru autorii care contestă existenţa așa-numitei „fărîmiţări““, 
întemeierea statelor feudale Țara Românească și Moldova înseamnă 
înlocuirea diferitelor formaţiuni mai mici (cnezate şi voievodate) 
prin formaţiuni mai mari, numite impropriu „centralizate““, care ar 
fi dispus de la început de un aparat administrativ, judecătoresc 
şi fiscal bine organizat. După aceşti autori, deci, „centralizarea“ ar 
fi echivalentă cu apariţia puterii centrale. Astfel, C. C. Giurescu afirmă: 
„centralizarea statului a avut loc chiar în timpul primei domnii a 
lui Basarab cel Mare (1310—1352) şi constituie tocmai elementul 
caracteristic al întemeierii statului“ 3. Statul așa-zis „centralizat“ 


Neagoe, Problema centralizării statelor feudale româneşti Moldova şi  Ţaraţi Românească, 
Buc., 1977. 

28 I, C. Filitti, Despre vechea organizare administrativă a Principatelor Române, Buc., 
1935, p. 7. 

29 C, C. Giurescu, op. cit, p. 14. 

30 Ibidem. Aceeași opinie la Dinu C. Giurescu, op. cit., p. 311: „odată cu întemeierea 
Țării Românești între Carpaţi şi Dunăre fărimiţarea politică a încetat“, Vezi şi observaţiile 
Mariei Holban, care arată că C. C. Giurescu „nu pare să fi întrevăzut un proces progresiv de cen- 
tralizare““, în R. Ist., 1978, nr. 6, p. 197. 

Este interesant de amintit aci și faptul că — în urmă cu 6 decenii — părerea lui C. C. 
Giurescu era alta ; în 1926, el afirma că întemeierea Țării Românești a fost .„o operă de unificare 
(se înţelege teritorială — N.S.) şi centralizare“, dar că organizarea statului cunoştea la început 
o „stare primitivă“* (Organizarea financiară a Ţării Româneşti în epoca lui Mircea cel Bătrin, 


Buc., 1927, p. 17; extras din AARMSI, s. III, t. VII, 1926). 

apărînd încă din prima jumătate a sec. XIV, este de la sine înţeles 
că autorii respectivi resping ideea potrivit căreia lupta pentru 
așa-numita „centralizare““ a statului începe pe la mijlocul sec. XV. 

Autorii amintiţi confundă și de această dată două noţiuni dis- 
tincte: apariția autorităţii centrale, a domniei, care duce la unificarea 
teritorială a ţării, cu centralizarea, adică cu procesul de întărire a 
autorităţii centrale. Aceste procese nu pot fi și nici nu au fost sincro- 
nice nici în istoria statelor europene, nici în aceea a ţărilor române. 
Nici un stat european nu a apărut dintr-o dată „centralizat““ ; toţi 
suveranii și-au întărit autoritatea cu timpul. așa-zisa „centralizare““ 
fiind un proces evolutiv; se înțelege că statele feudale românești nu 
puteau face excepţie de la această regulă. 

Statul constituie o categorie istorică, dar el nu se poate mani- 
festa plenar din momentul intrării sale în istorie ; organizarea statului 
medieval nu are caracterele statului burghez modern ®%, adevăr ce 
nu trebuie pierdut din vedere cînd studiem evoluţia organizării statu- 


lui feudal. 


Ceea ce pare greu de înţeles este că unii din autorii amintiţi își 
imaginează așa-zisa „centralizare““ în două moduri total diferite: 
în timp ce pentru Apusul Europei se acceptă sensul propriu al „cen- 
tralizării““, acela de întărire a puterii centrale %, proces început în 
Franţa în secolul al XIII-lea și încheiat în a doua jumătate a secolu- 
lui al XV-lea, despre Ţara Românească şi Moldova se afirmă că „au 
fost state feudale centralizate din momentul întemeierii lor: 33, ca 
îi A pd . A Lei w w d hed Lă 
și cînd ţările române ar trebui neapărat să facă excepţie de la legile 

w ss . viere . A a. 
generale ale dezvoltării societăţii feudale, ca şi cînd domnii lor ar 
fi putut avea de la început o altă situaţie decît ceilalți suverani feu- 


dali din Europa. 


Fără să aplicăm mecanic caracteristicile feudalismului european 
la realitățile româneşti, nu se poate nega existența unor trăsături 
generale, de la care ţările române nu puteau face excepţie. De aceea 
trebuie să admitem și în cazul acestora că „centralizarea““ înseamnă 
nu apariţia, ci întărirea puterii centrale, că aceasta este un proces 
evolutiv şi de durată, care reprezintă tocmai contrariul așa-zisei 


31 L'Europe aux IXe—XIe siècles. Aux origines des Etats nationaux, Varşovia, 1968, 
p. 282. 

32 Pentru sensul acordat termenului centralizare, acela de întărirea puterii centrale, vezi 
H. Pirenne, Histoire économique et sociale du Moyen Age, Paris, 1963, p. 139, unde se spune că, 
în sec, XV, „lEtat était encore trop peu centralisé. .. pour que le Moyen Âge ait pu connaître 
des agglomérations urbaines du type des capitales modernes ou des cités antiques*, 

33 Manole Neagoe, op. cit., p. 42 şi urm. şi 211. 

„fărîmiţări““, adică a împărţirii puterii politice între domnii ţării și 
stăpînii de domenii feudale. 

Un argument utilizat de C. C. Giurescu este acela că „există 
pîrcălabi, numiţi castelani, în toate judeţele muntene, în toate tinu- 
turile moldovene“, că există un aparat de stat „bine organizat“, 
în stare să administreze întreg teritoriul ţării încă de la apariţia 
domniei. 34 

Afirmația ilustrului istoric se bazează pe textul privilegiului 
eliberat de Vlaicu-Vladislav la 1368, unde se înșiră: comiţi, castelani 
(pîrcălabi ), judecători, tributari (vameși ) şi alţi „oficiali“ 35. După 
cum am avut ocazia să arătăm cu ani în urmă, formularul documentu- 
lui a fost redactat în limba latină în Transilvania, iar alcătuitorul 
său a înșirat pe toţi aceşti dregători așa cum știa el că există în Tran- 
silvania, fără ca aceasta să reflecte în mod fidel realităţile din Țara 
Românească, unde nu existau toţi acești slujbași. 36 


Aparatul de stat nu putea să apară odată cu domnia, ca un deus 
ex machina, ci s-a format cu timpul, pe măsură ce domnia reușea să 
înlocuiască cu propria sa administraţie pe aceea a stăpînilor feudali 
de pe domeniile acestora. 


Faptul că domnia nu dispunea de la început de un aparat „bine 
organizat“ rezultă din împrejurarea că ea a fost obligată să respecte 
imunităţile feudale, potrivit cărora atributele suveranităţii (inclusiv 
administraţia ) erau cedate (sau recunoscute) stăpînilor feudali 37 ; tot 
astfel, datorită lipsei acestui aparat organizat, domnia a fost silită 


s C. C. Giurescu, Probleme controversate, p. 14. O opinie asemănătoare în lucrarea aceluiași, 
Contribuţiuni la studiul marilor dregători în sec. XIV şi XV, Buc., 1927, p. 30-32. 

35 D.R.H., D, vol. I, p. 87. 

3 N. Stoicescu, Sfatul domnesc şi marii dregători din Țara Românească şi Moldova (sec. 
XIV—XVII), Buc., 1968, p. 49—50, unde se citează şi opinia lui N. Grămadă, Documente 
scrise de destinatari („,Codrul Cosminului“, 1927—1928, p. 567—569) şi Mariei Holban din 
„Studii“*, 1962, nr. 2, p. 339. Ultima autoare a arătat recent că este „o prezumție greu de dovedit“ 
existența aparatului administrativ pe baza privilegiului din 1368, unde se foloseşte o formulă 
de cancelarie aflată în uz în Ungaria augevină. Vezi R. Ist., 1978, nr. 6, p. 1071—1072. 

37 După un calcul făcut de Dinu C. Giurescu, op. cit., p. 308, din cele 514 sate amintite 
în documentele păstrate din secolele XIV—XV sînt trecute sub regimul imunității un număr 
de 313 sate. Raportînd această cifră la numărul de circa 3000 de sate — cite ar fi existat pînă 
în secolul al XVII-lea— autorul ajunge la concluzia că numai 10,43% din numărul total al satelor 
beneficiau de imunitate feudală. Calculul ni se pare aproximativ deoarece D. C. Giurescu compară 
realități din epoci diferite: imunităţile, după documente datînd numai din secolele XIV—XV, 
iar numărul satelor, după documentele de pînă în secolul al XVII-lea. Reţinem, oricum, că 
o suprafaţă însemnată — greu de delimitat cu precizie — se bucura de imunitate feudală. 

O bună analiză a imunităţii administrative fiscale şi judecătorești. cu numeroase compa- 
raţii cu situaţia din Imperiul bizantin și din Serbia, la Vasile Muntean, Organizarea mănăstirilor 
românești în comparaţie cu cele bizantine (pină la 1600). Teză de doctorat, Buc., 1984, p. 56—64. 
Vezi, de asemenea, G. Ostrogorsky, Pour l'histoire de Pimmunil€ a Byzance (,„„Byzantion“, 
1958, p. 164—254). Vezi şi vol. Marele Mircea Voievod, p. 131—149. 

să păstreze îndatorirea membrilor obştilor libere de a participa la 
administrarea ţării: satele, ca şi orașele, se autoadministrau prin 
organele locale alese de ele, iar paza hotarelor în regiunea de munte 
era asigurată de locuitorii satelor din regiunea respectivă, așa-numiții 
plăieși sau străjeri 38. 

Pe de altă parte, datorită puterii extraeconomice de care dispu- 
neau, marii boieri și mănăstirile erau în măsură să țină în „ascultare““ 
pe ţăranii aserviţi, cu propriul lor aparat de constrîngere ; domnia a 
intervenit în raporturile dintre stăpîni și ţăranii aserviţi de abia în 
secolul al XVI-lea, sub forma poruncilor de „ascultare“ 3, iar regle- 
mentarea obligaţiilor țărănimii aservite la scara întregii țări s-a 
făcut de abia în secolul al XVIII-lea %. 

Se poate spune deci că — chiar dacă nu sîntem de acord cu 
termenii (nu prea fericit aleși) de „fărîmiţare“* și „centralizare“* 
(termeni care au fost greșit înţeleși de unii istorici ) — nu putem nega 
posibilitatea evoluţiei fireşti a organizării statale, a domniei, care nu 
avea cum să fie de la început „centralizată““, care nu avea cum să dis- 
pună de la început de toate mijloacele necesare pentru a administra 
teritoriul întregii țări. A susține mai departe asemenea opinii ni se 
pare a înlocui evoluţia firească a societăţii, deci şi a statului, cu acea 
imagine simplă, uniformă și statică, asupra căreia atrăgea atenţia 
profesorul Mihai Berza. 4 

În concluzie, considerăm că ar fi bine să renunțăm la cei doi ter- 
meni — fărîmițarea feudală şi centralizarea statului — termeni care 
au fost înţeleși în mod diferit de istorici și care au creat confuzie în 
istoriografia noastră —, dar că nu putem şi nu trebuie să renunțăm 
la ideea întăririi puterii centrale şi la evoluţia firească a aparatului 
de stat medieval, a organizării statului, evidentă şi în timpul domniei 
lui Mircea cel Mare, așa cum vom vedea. 

Am considerat necesare aceste precizări pentru a înţelege mai 
bine realităţile politice din vremea domniei lui Mircea cel Mare, ca 
şi modul cum era organizat statul Ţara Românească în acea vreme; 
dacă statul său ar fi fost pe deplin „centralizat“ şi ar fi dispus de la 
începutul domniei de un aparat „bine organizat““, nu ar mai fi fost 


38 N. Stoicescu, Curteni şi slujitori. Contribuţii la istoria armatei române, Buc.,1968, 
p. 141—161. 

3 Ibidem, p. 326—327. 

40 Florin Constantiniu, Relațiile agrare din Țara Românească în secolul al XVIII-lea, 
Buc., 1972. 

îi M, Berza, Prefajă la B. T. Câmpina, Scrieri istorice, |, p. 9. 

necesare măsurile de organizare întreprinse de marele domn, măsuri 
despre care vom vorbi mai departe. 


c) Sfatul domnesc şi marii dregători. Sfatul domnesc a jucat un 
rol de seamă în organizarea statului Ţării Românești, fiind principala 
instituţie care ajuta pe domn în rezolvarea tuturor problemelor de 
politică internă sau externă ; în același timp, ca reprezentant al clasei 
boierești, el avea grijă ca domnul să conducă ţara în conformitate 
cu interesele clasei dominante din acea vreme. 

Așa cum au evoluat lucrurile și în alte state medievale, la consti- 
tuirea sfatului domnesc s-a ajuns pe două căi: pe de o parte, boierii — 
— vasali şi domnului — fiind obligaţi față de acesta să-i acorde aşa- 
numitul consilium şi, în plus, avînd grija ca domnul ales de ei să 
conducă ţara conform intereselor clasei lor, era firesc ca o parte din 
ei să fie prezenţi la curtea domnească încă de la constituirea statelor 
feudale româneşti; pe de altă parte, domnul, ca orice suveran feudal, 
avea nevoie de dregători în primul rînd pentru întreţinerea fastului 
curții sale, acești dregători fiind la început boierii cei mai apropiaţi 
de persoana domnului. 

Asupra originii dregătoriilor există două opinii diferite: prima 
potrivit căreia acestea au apărut încă de la întemeierea statului 
Ţării Româneşti şi o alta după care dregătoriile „au o origine mult 
mai nouă, ele se înființează destul de tîrziu după întemeierea princi- 
patelor*“ 42. 

După cum am arătat în lucrarea noastră despre Sfatul dom- 
nesc și marii dregători, apărută în 1968, primele documente emise 
de cancelaria "Ţării Românești între 1372 și 1388 nu au ca martori 
boieri, ceea ce ne împiedică să afirmăm cu precizie cîți din aceștia 
ocupau dregătorii la curtea domnească la începuturile vieţii de stat. 

În primul document în care sînt invocaţi martorii ce alcătuiau 
sfatul domnesc, din 4 sept. 1389, figurează un singur dregător: Vla- 
dislav vornic, față de alți 10 jupani care nu poartă titluri de dregători 
şi de trei reprezentanţi ai Bisericii, amintiți primii ca martori: popa 
chir Nicodim, popa Gavriil, egumen la mănăstirea Cozia, și Sarapion 
ieromonah &. În ultimul document intern datat, emis de Mircea cel 
Mare la 10 iunie 1415, apar ca martori ai sfatului domnesc nu mai 


42 A, D. Xenopol, Istoria românilor, ed. III-a, vol. III, p. 173. În schimb, C. C. Giurescu, 
Contribuţiuni la studiul marilor dregători, Vălenii de Munte, 1926, p. 27, 29, afirma că Basarab 
ntemeietorul avea pe lîngă sine „cel puţin“* pe: logofăt, vornic, vistier, stolnic, paharnic, pos- 
telnic și comis, aceasta deoarece „primul domn al Ţării Românești a trebuit să instituie princi- 


palele dregătorii, cu ajutorul cărora avea să conducă teritoriul relativ îngust pe care îl stăpinea““, 
4 D.R.H., B, I, p. 2. 

puţin de 8 dregători: vornicul, banul, logofătul, vistierul, purtătorul 
de sabie (spătarul), comisul, stolnicul și paharnicul, faţă de numai 
trei boieri care nu aveau dregătorii 44. De aici concluzia firească: 
majoritatea dregătorilor (cu excepția postelnicului) au fost introduși 
în sfatul domnesc de către Mircea cel Mare, într-o vreme în care statul 
feudal Ţara Românească a cunoscut o epocă de consolidare şi orga- 
nizare mai temeinică. 

Este greu de spus cîte din aceste dregătorii au apărut în vremea 
domniei lui Mircea, care a moștenit, desigur, de la predecesorii săi 
o parte din dregătorii. Întrucît, la începuturile vieţii feudale de stat, 
dregătorii reprezentau în primul rînd forma de organizare a vieţii 
de curte, este de presupus că dregătoriile nu au apărut toate odată, 
ci, pe măsură ce curtea domnească își perfecționa organizarea, odată 
cu dezvoltarea și consolidarea statului feudal. 

Apariţia certă în documente a dregătoriilor (care nu corespunde 
totdeauna cu înfiinţarea lor) este greu de stabilit și din pricină că 
multe din documentele emise de cancelaria lui Mircea cel Mare au 
datări aproximative. lată ordinea apariţiei dregătorilor pomeniţi 
în documentele acestei domnii: vornicul, 1389; banul, stolnicul şi 
vistierul, (1389—1400), logofătul, (1390—1400), paharnicul, (1392), 
spătarul şi comisul, 1415. 

Chiar dacă apariţia în documente a dregătorilor şi înființarea 
dregătoriilor respective nu sînt sincronice (dealtfel, în nici un docu- 
ment din această vreme nu ni se anunţă înființarea cutărei dregă- 
torii !), nu se poate totuși admite o diferenţă de timp prea mare între 
aceste două procese. Fără să neglijăm această constatare, este foarte 
probabil că unii (nu știm care) dintre dregătorii amintiţi ca membri 
ai sfatului domnesc în vremea domniei lui Mircea să fi existat şi 
înainte, dar ei să nu fi fost amintiţi în sfat decît în această vreme, 
cînd dregătoriile capătă o importanţă mai mare decît în domniile 
precedente, și lucrul acesta merită a fi reţinut, 

„Din momentul în care deţinătorii (funcţiilor) de palat ajung 
să precumpănească în personalul politic al sfatului, putem afirma că 
ideea unui rol deosebit al domniei fusese primită și de marea boie- 
rime“ 45, 

Pentru datarea organizării mai temeinice a sfatului domnesc și 
a dregătoriilor în vremea domniei lui Mircea cel Mare putem invoca 


4t Ibidem, p. 82. Vezi și N. Iorga, Istoria românilor, III, p. 172 și 267—268. 
45 B. T. Câmpina, op. cit., p. 289. 

informaţia interpolatorului cronicii lui Grigore Ureche, care afirmă 
că Alexandru cel Bun, contemporanul și aliatul domnului muntean, 
„tocmit-au și boieri mari în svat, de chiverniseala țării și a pămîntu- 
lui Moldovei“* 46. Cunoscînd faptul că statul moldovean a folosit ca 
model organizarea mai veche a statului muntean — în primul rînd 
dregătoriile —, cunoscînd, de asemenea, bunele relaţii dintre domnii 
celor două ţări, este de presupus că Alexandru cel Bun a împrumutat 
titlurile şi funcţiile dregătorilor existenţi la curtea domnului Țării 
Românești. 

Ceea ce caracterizează în primul rînd dregătoriile este lipsa unei 
specializări absolute a atribuţiilor lor, specializare ce se produce 
numai în aparatul de stat modern. În afară de atribuţiile principale 
ale dregătoriei pe care o deţineau și de la care își luau numele, fiecare 
dregător putea îndeplini, din porunca domnului, diverse alte însărci- 
nări: erau trimiși în solii peste hotare, puteau comanda armata, 
judecau singuri sau în grup pricinile ivite între locuitori, li se încre- 
dinţa strîngerea dărilor, participau la hotărnicii etc. 

Nediferenţierea atribuţiilor administrative între dregătorii curții 
domneşti rezultă și din faptul că fiecare dintre aceștia putea fi isprav- 
nic (executor) al unei porunci domnești, indiferent de natura ei. 
Ispravnic putea fi oricare dintre membrii sfatului, fie că era comis, 
vornic, logofăt etc.; el îndeplinea, în acest caz, o delegaţie dată 
ad-hoc de domn și de sfatul domnesc, care precizau în documentul 
respectiv limitele competenţei administrative a ispravnicului. 

Cu toată lipsa unei specializări absolute a dregătoriilor, la unii 
mari dregători (banul, logofătul, vornicul, vistierul), predomină 
atribuţiile de ordin public, în timp ce alții (postelnicul, paharnicul, 
stolnicul etc.) au ca sarcini principale prestarea unor slujbe la curtea 
domnească. 


Deosebirea dintre dregătorii feudali și funcţionarii statului mo- 
dern constă nu numai în faptul că atribuţiile lor nu erau complet 
diferenţiate, dar și în acela că nici un asemenea dregător — mare sau 
mic — nu avea leafă; veniturile dregătorilor erau realizate de la 
locuitori în schimbul slujbelor pe care le îndeplineau (judecăţi, strîn- 
gerea dărilor, hotărnicii etc. ), din răsplătirea slujbei prestate domnului 
ţării cu „„mila“* domnească (danii de ocine, scutiri de dări), din daru- 
rile pe care le primeau de la subalterni sau de la diverși soli străini, 
ca și din concedarea de către domnie a veniturilor unor judeţe sau 


48 Grigore Ureche, Letopiseţul Țării Moldovei, ed. P. P. Panaitescu, ed. H-a, p. 76. 

ţinuturi. Aceste venituri erau proporționale cu importanța dregă- 
toriei celui care le strîngea, precum și cu aceea a slujbei prestate. 
Bunul plac al dregătorilor domniei, care săvîrşeau dese abuzuri, juca 
și el un rol de seamă în stabilirea acestor venituri. 

La aceste venituri, considerate „legale“ în evul mediu, se adăugau 
apoi o seamă de câștiguri realizate din abuzurile pe care oricare dre- 
gător le putea săvîrși, precum și din darurile pe care le primeau de 
la cei cărora le făceau diverse favoruri. 

În secolele XIV—XV o pondere mai mare în cadrul acestor 
venituri au avut-o dăruirile de ocine, precum și veniturile (de multe 
ori în natură) realizate din slujbe. 


O dregătorie infiinţată în mod sigur de Mircea cel Mare este 
aceea de ban, dregător ce avea în grija sa Banatul Severinului. Faptul 
acesta rezultă clar din documente: în timp ce Vlaicu-Vladislav — 
care a stăpînit şi el Severinul — se intitula el însuși ban de Severin 
(Banus de Zeurino ) 7, Mircea voievod își spune „domn al Banatului 
Severinului“ 4%, iar dregătoria o încredinţează unui boier al său, 


Radu ban ®, 


Dregătoria a fost deosebit de importantă încă de la înfiinţarea 
ei, banul îndeplinind atribuţii administrative, militare și judecăto- 
reşti. Întrucît în unele documente apar ca martori doi dregători 
purtînd titlul de ban, este de presupus fie că unul îndeplinea atribuţii 
judecătorești și altul administrative (ca în regatul ungar), fie că 
unul era ajutorul celuilalt. Banul ocupa în această vreme al doilea 
loc ca importanță după vornic, pe care documentele îl definesc ca 
fiind judele curţii domnești. 

După 1420 — cînd cetatea Severinului a trecut în stăpînirea 
regatului maghiar — dregătoria de ban dispare din sfatul domnesc. 


4? Hurmuzaki, 1/2, p. 144, 148—149, 198; DRH, B, I, p. 12—13, 14—16; DRH, D, I, 
p. 86, 98, 103. 

48 DRH, B, I, p. 64, 66. În documentele redactate în limba latină, Mircea îşi spune 
„„Seuerini comes** (Hurmuzaki, 1/1, p. 44). Domnul poartă titlul de „Banus de Zeuerin** numai 
în tratatul încheiat cu Sigismund de Luxemburg la 7 martie 1395 (DRH, D, I, p. 138), în timp 
ce dregătorii cu titlul de ban se întîlnesc de numeroase ori după 1391. 

4 DRH, B, I, p. 31, 77. Vezi și Ştefan Ștefănescu, Bănia în Tara Românească, p. 44—46, 
care arată că în timpul domniei lui Mircea începe o nouă etapă în evoluţia băniei, și B. T. Câm- 
pina, op. cit., p. 290—294. 

ncercînd să stabilească data cînd s-ar fi înființat dregătoria de ban de Severin, autorul 
susnumit socotește că ea poate fi pusă în legătură cu dieta regatului maghiar ținută la Timi- 
şoara în toamna anului 1397, sub președinția lui Sigismund de Luxemburg; Mircea ar fi încor- 
porat bănia în organismul administrativ al ţării sale în anii 1398—1400 (ibidem, p. 293). Ni se 
pare mult mai probabil că Mircea a trebuit să numească un locțiitor al său în Banatul Severi- 
nului după ce teritoriul Țării Româneşti a încorporat regiuni întinse precum Dobrogea şi părțile 
tătărești care cunoșteau şi ele o administraţie locală (chefalia și namestnicul). 

La mijlocul secolului al XV-lea existau în Oltenia bani teritoriali 
ca cei de Tismana, care îndeplineau rolul sudeţilor. Bănia va căpăta 
o mare importanţă spre sfîrşitul aceluiaşi secol, cînd ea își va extinde 
autoritatea asupra Olteniei întregi, fiind deţinută de membrii puter- 
nicei familii Craiovescu. 

Cu privire la numărul și ordinea în care sînt citați membrii sfatului 
domnesc, va trebui să arătăm că — de regulă — erau invocaţi ca 
martori ai unei hotărîri domnești boierii și dregătorii prezenţi la luarea 
hotărîrii respective ; de pildă, în privilegiul comercial acordat brașove- 
nilor la 25 august 1413 — cînd domnul se găsea la Cîmpulung — sînt 
citați ca martori vornicul, logofătul „și alți mulţi boieri și cavaleri 
ai țării noastre, care erau de faţă cînd se petreceau aceste lucruri“ 
(qui cum hec agerentur erant presentes) 50, 

Boierii dregători urmau pe domn în peregrinările sale prin țară, 
pentru a rezolva diverse probleme; într-un document din 23 nov. 
1406 se spune astfel că domnul ajunsese la mănăstirea Tismana 
„cu toți egumenii mănăstirești și cu toți boierii‘‘, aflîndu-se în drum 
spre Turnu Severin, unde urma să se întîlnească cu Sigismund de 
Luxemburg 5. Precum rezultă din acest document, egumenii marilor 
mănăstiri luau și ei parte la sfatul domnesc.E2 


Constituirea sfatului domnesc aproape exclusiv din dregători spre 
sfîrşitul domniei lui Mircea cel Mare este semnul cel mai evident al 
întăririi autorităţii centrale în această epocă. 

Nu putem să nu amintim aici și de faptul că, după moartea 
lui Mircea, odată cu îngrădirea autorităţii centrale, reprezentată 
de domni slabi precum Radu Praznaglava, Alexandru Aldea sau 
Vladislav al II-lea, rolul şi numărul dregătorilor din sfatul domnesc 
au scăzut vizibil; numărul lor va creşte din nou la opt în vremea 
altei domnii autoritare ca aceea a lui Vlad Țepeș, sfatul domnesc 
ajungînd să fie format din nou numai din dregători la sfîrșitul secolu- 


lui al XV-lea. 


Legată de organizarea sfatului domnesc este problema cance- 
lariei domneşti, unde se redactau — sub îndrumarea logofătului — 
toate hotărîrile sfatului domnesc. Se ştie că predecesorii lui Mircea 
cel Mare au lăsat puţine documente scrise, cîteva acte de danie de la 
Vlaicu-Vladislav și Dan I 52, În schimb, din lunga domnie a lui Mircea 


5% DRH, D, I, p. 200. 

5 DRH, B, I, p. 71. 

52 B, T. Câmpina, op. cit., p. 287. 
52 bis DRH, B, I, p. 12—21. 

ni s-au păstrat 30 de documente interne, ceea ce arată o mai bună 
organizare a cancelariei domnești 5%. După cum au subliniat cei care 
au studiat problema, în această epocă se stabilește formularul actelor 
de cancelarie 54, formular pe care îl vor păstra şi urmașii domnului 55. 


d) Organizarea administrativ-teritorială. Unele aspecte ale acestei 
probleme le-am discutat deja cînd am vorbit despre așa-numita „fărî- 
mițare feudală““; ne rămîne să spunem cîteva cuvinte despre modul 
cum era împărţit teritoriul ţării şi cum se asigura administraţia 
acestuia. 

Ţara Românească se împărțea într-un număr de subunități 
administrative denumite judeţe; aşezate în general pe valea unor 
rîuri, ale căror nume le-au împrumutat (Jiul de Sus = Gorj, Jiul 
de Jos = Dolj, Olt, Argeş, Dîmboviţa, Ilfov, Prahova, Buzău, 
Ialomiţa etc.), judeţele par să continue vechile confederaţii de obşti 
de dinainte de organizarea statului. 

Este greu de spus exact cînd au apărut și s-au organizat judeţele ; 
cele mai vechi apar în documente în Oltenia: Jaleș (1387), Vilcea 
(1392), Gorj (Jiul de Sus) (1406), Motru (1415), judeţul de Baltă 
(1428) etc. Cele din Muntenia sînt menţionate ceva mai tîrziu: Pra- 
hova și Ilfov (1482), Brăila (1487), Pădureţ (1498) etc. În secolul 
al XVIII-lea se păstra tradiţia că judeţele au început a fi „deosebite““ 
de abia de la 1442, ceea ce poate fi un indiciu pentru o mai bună 
organizare a acestora la începutul secolului al XV-lea, ca şi în Moldova. 


În documentele din vremea lui Mircea cel Mare judeţele oltene 
apar ca avînd un teritoriu bine delimitat, de îndată ce domnul poate 
ceda mănăstirii Cozia albinăritul din judeţul Vîlcea la (1392) sau 
mănăstirilor Tismana şi Vodița cîte 400 de găleți de grîu din judeţul 
Jaleş la 1387. 

Din documentele rămase de la Mircea cel Mare rezultă că în 
fruntea judeţelor din Oltenia se găseau aşa-numiţi sudeti san 


53 P, P. Panaitescu, op, cit., p. 179—183 (unde cancelaria domnească este trecută la par. 
Cultura); Corneliu Tamaș, Cancelaria domnească în timpul lui Mircea cel Bătrin (,„Historica“*, 
III, 1974, p. 111—120) și Damian P. Bogdan, Cancelaria lui Mircea cel Mare (,„„Rev. de istorie“, 
1986, nr. 7 şi 8). 

54 După B. T. Câmpina, op. cit., p. 287, ar fi vorba despre „fixarea în scris a regulilor 
juridice cu privire la proprietatea feudală'*, aceasta fiind principala atribuţie a domniei și a 
sfatului domnesc. i 

55 Respectarea formularului stabilit de cancelaria lui Mircea de către urmașii săi rezultă 
în chip limpede din compararea unui document emis de această cancelarie cu unul eliberat, de 
pildă, de Vlad Dracul; asemănarea este evidentă. Despre formularul documentelor vezi D. P. 
Bogdan, Diplomatica slavo-română din secolele XIV şi XV, Buc., 1938, p. 59 și urm, 

judeţi 55. Termenul sudeţ — ca și sudstvo, cum este numit judeţul 
în Ţara Românească — derivă de la cuvîntul slav  (cSAnru=a 
judeca, ceea ce arată că sudeţii erau mai marii judeţelor; asupra 
cărora aveau și drept de judecată, pe lingă acela de a administra şi a 
strînge dările ; așa se explică faptul că în numerase scutiri de dări 
acordate unor sate ale mănăstirilor şi boierilor amestecul sudeţilor 
era oprit de domnie. 

Din documentele epocii nu rezultă cu prea multă claritate care 
era numărul slujbașilor ce asigurau administraţia Judeţelor; docu- 
mentele de scutiri fiscale acordate satelor unor mănăstiri sau ale 
unor boieri vorbesc adeseori despre sudeţi (judecători), rabotnici, 
globnici sau alţi boieri mari și mici „trimişi după milele și muncile 
domniei mele“* 57, ceea ce dovedește că reprezentanţii domniei ședeau 
în anumite centre sau curţi, de unde erau trimiși în sate pentru per- 
ceperea dărilor sau muncilor cuvenite domniei. 

Aceşti slujbași mărunți erau denumiți după darea pe care o 
strîngeau: dijmari, găletari, finari, vinăriceri etc. Curtenii respectivi 
îndeplineau, după nevoi, funcţiile amintite; întrucît dările nu se 
strîngeau toate în același timp, se înţelege că o slugă domnească 
putea fi găletar la vremea secerișului, fînar la cositul fînului sau vină- 
ricer toamna cînd se făcea vinul, purtînd la timpul respectiv numele 
dării pe care o percepea 5. 


5 La 1406 este amintit astfel jupan Brata sudeţul Jiului (Gorj), care urma să facă o 
hotărnicie a moșiilor mănăstirii Tismana (DRH, B, I, p. 68). Sudeţii sînt enumeraţi printre primii 
dregători și slujbași al căror amestec era interzis în satele scutite de domnie (ibidem, p. 47, 64 
passim ). Ideea a fost susținută și de P. P. Panaitescu, Mircea cel Bătrin, p. 118. Recenzind 
această lucrare, C. C. Giurescu îşi exprima opinia că judeţele muntene ar fi fost conduse de pîrcă- 
labi, „dregători de caracter, în primul rînd, militar“ ( În legătură cu Mircea cel Bătrin, în RIR, 
1945, p. 418). În realitate, prezenţa pîrcălabilor era legată de existența cetăților. ei fiind amintiţi 
în Țara Românească numai la Cetatea Dimboviţei (1368), cetatea Teleajen (1474) şi cetatea 
Poienari (începînd de la 1507); în restul județelor ei nu sînt menţionaţi, astfel încît nu există 
dovezi că ei ar fi îndeplinit în Țara Românească rolul important pe care îl aveau în Moldova, 
aşa cum susține C. C. Giurescu. 

Cît privește pe pîreălabii de orașe (amintiţi la Pitești, Tirgşor, Tîrgovişte şi Tirgu Jiu), 
aceştia erau reprezentanţii domniei în orașe (nu în judeţe), avînd în atribuţia lor în primul rînd 
stringerea veniturilor cuvenite domniei și apoi participarea la judecarea pricinilor privind pe 
locuitorii orașelor. La 1451 sînt amintiţi astfel, într-o poruncă referitoare la vămile interne, 
„„Pîrcălabii de orașe, unde sînt tirguri'!, care se ocupau de aceste vămi (DRH, B, I, p. 187). Vezi 
şi N. Stoicescu, Sfatul domnesc şi marii dregători, p. 215—216, unde se dovedește netemeinicia 
opiniei lui C. C. Giurescu despre rolul pîrcălabilor în Țara Românească. 

5 DRH, B, I, p. 58, 65. 

58 În recenzia făcută lucrării lui P. P. Panaitescu, amintită mai sus, C. C. Giurescu 
susținea, dimpotrivă, că exista „o armată întreagă de agenți locali, avîndu-și reședința nu numai 
în capitalele de judeţ și în celelalte tîrguri, dar și în foarte multe sate... Tehnica fiscală a statului 


medieval impune prezenţa în sate a unor numeroși agenţi'“, ceea ce este, evident, exagerat (RIR, 
1945, p. 421). 


www.dacoromanica.ro 


110 MIRCEA CEL MARE 


Nu trebuie să omitem din prezentarea noastră faptul că majori- 
tatea teritoriului țării se autoadministra, satele — libere sau aservite 
— prin juzii lor, iar orașele prin consiliile orășenești. 

Pentru a ilustra lipsa de mijloace proprii locale în stare să asigure 
ordinea feudală, deosebit de grăitoare ni se pare porunca adresată 
de domn la <1407> satelor mănăstirii Tismana să fie „în supunere 
pentru toate slujbele și dăjdiile““ față de mănăstire; totodată, Mircea 
asigură pe locuitori că nimeni dintre boierii săi nu are voie să se ames- 
tece în satele respective, recomandîndu-le o metodă uimitoare pentru 
a-și face singuri dreptate: „cine ar umbla printre voi, dintre boierii 
domniei mele, ca să ia sau să vă tragă la alte munci, pe oricine să-l 
loviți la cap“ 5. 

În concluzie, nu se poate vorbi încă, în această vreme, de un 
aparat administrativ prea dezvoltat. De altfel, de un asemenea aparat 
nici nu era încă nevoie: majoritatea ţăranilor trăiau în obşti libere, 
care se autoadministrau, exploatarea feudală era încă destul de 
ușoară, fiind la începuturile ei, iar exploatarea fiscală era redusă la 
dări în natură reprezentînd 1/10 din produse și la unele munci întîm- 
plătoare. Din aceste motive nu era necesar un aparat de represiune 
prea numeros, iar în ţară exista un anume echilibru social, încurajat 
şi de autoritatea domnului. 


e) Organizarea armatei. Este o problemă care a stârnit vii dispute 
în istoriografia noastră, aceasta deoarece unii istorici au susținut că 
boierimea deţinea în această vreme monopolul armelor, iar țără- 


nimea — îndeosebi cea aservită — era exclusă de la participarea la 
luptele pentru apărarea țării 6. În ultima vreme s-a dovedit însă că 
o asemenea teză este greşită ; în realitate, țărănimea a dus greul lupte- 
lor, ea alcătuind temelia oștirii (așa-numita „oaste cea mare““), încă 
de la începuturile statelor feudale Ţara Românească și Moldova &. 


5 DRH, B, I, p. 71—72. Nu intenţionăm să susţinem că acesta era singurul mijloc 
utilizat de domnie pentru a ţine în friu tendințele acaparatoare ale boierimii și a stabili un anumit 
echilibru social, atît de necesar într-o perioadă în care țara era amenințată din exterior. Poruncile 
domneşti rămase de la Mircea cuprind și amenințarea că cel care nu le va respecta „va primi 
mare rău și urgie de la domnia mea“, „pedeapsă şi urgie de la domnia mea“ sau chiar că urma 
„să moară în urgia domnească“ (DRH, B, I, p. 61, 65, 67, 79, 81). Nu ştim însă dacă aceste 
amenințări au fost puse în practică sau dacă erau formulate numai pentru a intimida pe cei 
nesupuși, așa cum pare mai probabil. 

60 Ideea aparţine lui B, T. Câmpina, fiind reluată în Istoria României, II, Buc., 1962, 
p. 474. Vezi și B. T. Câmpina, Scrieri istorice, p. 254, unde se vorbește de „-precumpănirea abso- 
lută a mijloacelor militare boierești“, 

61 Vezi îndeosebi N. Stoicescu „Oastea cea mare** în Țara Românească şi Moldova (secolele 
XIV-XVI), în vol. Oastea cea mare, Buc., 1972, p. 34—38. 

Termenul de „oastea cea mare“* apare în documente la începutul 
secolului al XV-lea, în vremea domniei lui Mircea cel Mare ; la <1407— 
1418 >, domnul Ţării Românești scutește pe locuitorii satului Ciuliniţa- 
Buzău al mănăstirii Snagov de dări și slujbe faţă de domnie „afară 
de singură oastea cea mare să se ridice pentru domnia mea““ 62. Înda- 
torirea de a face „oastea cea mare““ este menţionată și în alte două 
scutiri acordate cam în aceeași vreme de către Mircea cel Mare: prima, 
din 11 mai 1409, privește satul Pulcovţi al mănăstirii Strugalea, deci 
un sat cu locuitori aserviți, iar cea de-a doua, din 10 iunie 1415, 
se referă la satele Bala și Prislopul, aparţinînd unor boiernași din 
judeţul Motru, scutiţi de dări și slujbe, obligaţi „numai la oastea cea 
mare să se pregătească, iar alta nimic mai mult“ 63. Din textul acestor 
documente rezultă că „oastea cea mare“* cuprindea atît pe locuitorii 
liberi, cum erau boiernașii olteni, cît şi pe ţăranii aserviti. 

În alte două documente din vremea domniei marelui Mircea 
se utilizează noţiunea de „oaste““ (fără „cea mare“*) în scutirile 
similare de dări și slujbe acordate unor „„slugi“* domnești sau unor 
locuitori din Tîrgovişte 6, deci categorii sociale asemănătoare acelora 
care alcătuiau „oastea cea mare“, Subliniem faptul că diecii cance- 
lariei domneşti nu făceau o diferență netă între cele două noţiuni, 
folosindu-le pe amîndouă în cazuri similare. Ţinînd seama de această 
constatare, este greu de separat obligaţia de „„oaste“* de aceea de 
„oastea cea mare“, care aveau, pentru oamenii epocii respective, 
sensuri asemănătoare. 

Din documentele cercetate rezultă că, la începutul secolului ai 
XV-lea, participarea la „oastea cea mare““ constituia o obligaţie a tuturor 
locuitorilor ţării, inclusiv a ţăranilor aserviţi; prin privilegiile acor- 
date unor boieri sau mănăstiri, domnul renunţa la strîngerea dărilor 
și la prestarea slujbelor datorate puterii centrale, dar nu renunţa 
la obligaţia țăranilor aserviți de a participa la apărarea ţării în caz 
de mare primejdie, obicei pe care îl vor respecta toţi domnii Ţării 
Românești de pînă la 1533, deci pînă la instaurarea dominaţiei 
otomane. 

„Peste domnia efemeră, peste boierimea divizată și nu totdeauna 
supusă, poate chiar peste tăcuta țărănime, care, murind la chemarea 
domnului — un Mircea, un Vlad Țepeș, un Ștefan cel Mare — pentru 
sfoara ei de moşie, apăra bunuri mult mai mari și mai durabile decît 

s DRH, B, I, p. 74. 


63 Ibidem, p. 16, 81—82. 
$4 Ibidem, p. 51, 84, 103. 

le poate spune limba de toate zilele, dar care sînt grăitor cuprinse în 
formulele de „oastea cea mare““ sau „oastea țării“ 65, Oastea cea 
mare“‘ sau „oastea țării“ a constituit una din particularitățile cele mai 
semnificative ale feudalităţii militare româneşti. 

„Sîntem deci — spunea Nicolae Iorga—, sub raportul guvernării, 
mai sus decît cele mai multe ţări din Europa. Cu instituțiile de acolo, 
turcii ar fi trecut peste noi; dacă am rămas noi singuri și nu ne-am 
confundat, cum se mai crede de toată lumea, într-un fel de robie 
otomană, de care ne-am fi eliberat numai în secolul al XIX-lea, aceasta 
se datorește faptului că eram o comunitate militară strîns legată, 
răspunzînd la fiecare poruncă a domnului“ 65 bis. 

Pe lîngă participarea la „oastea cea mare“, țărănimea își aducea 
contribuţia la apărarea ţării și prin îndeplinirea unor munci la repa- 
rarea și construirea cetăților, ca şi prin paza hotarelor ţării, încre- 
dințată satelor de plăieși. 

Ţinînd seama de faptul că noţiunea de „oastea cea mare““ apare 
în documente la începutul secolului al XV-lea, s-a emis opinia că 
Mircea cel Mare ar fi organizat această instituţie între anii 1398— 
1409, „deci după lupta de la Rovine“, pentru a face faţă atacurilor 
turcești ; de abia în această vreme „a devenit necesară o schimbare 
a organizării militare în ansamblul ei“. Tot astfel, s-a mai afirmat 
că „în primul deceniu al veacului al XV-lea la oaste încep să 
fie chemaţi sistematic membri ai categoriilor sociale, boiernași și 
ţărani liberi care rareori fuseseră mobilizați în războaiele din veacul 
anterior“ 66, 

Problema ni se pare prea importantă pentru a nu zăbovi puţin 
asupra ei. Fără îndoială că acest mare comandant de oști care a fost 
Mircea voievod a trebuit să ia unele măsuri pentru o mai bună organi- 
zare a armatei sale ; fără această mai bună organizare, cu toată price- 


65 Valentin Georgescu, Instituţiile statelor româneşti de-sine-stătătoare, în vol. Constituirea 
statelor feudale româneşti, Buc., 1980, p. 234. 

65 bis N. Iorga, Paralelisme şi inițiative de istorie universală la români, București, 1939, 

. 10. 
66 Istoria României, II, p. 316. Vezi și B. T. Câmpina, op. cit., p. 291, unde se afirmă 
că „oastea cea mare s-a întemeiat curînd după 1397“. Cînd afirmă acest lucru, autorul are în 
vedere reforma militară a lui Sigismund de Luxemburg din 1397, cînd s-a înființat „militia por- 
talis*“, compusă din oştenii pe care trebuia să-i furnizeze ţara după numărul porților (unităţi 
fiscale ), reformă ce ar fi servit de model lui Mircea (ibidem, p. 292—293). 

Mai întîi, „oastea cea mare'“ nu are nimic comun cu „militia portalis**; echivalentul său 
este „exercitus generalis** ; în plus, domnul Ţării Românești nu avea nevoie de un model străin 
pentru „prefacerea instituţiilor țării după 1397'*. Este apoi greu de stabilit o legătură între 
întemeierea băniei şi organizarea „oastei celei mari“; atita timp cît teritoriul întregii ţări era 
expus prădăciunilor azapilor și acîngiilor, ce rost avea să se înființeze „oastea cea mare“ mai 
întîi în Oltenia, așa cum afirmă autorul amintit la p. 293? 

perea sa de comandant și vitejia oștenilor săi, victoriile sale împotriva 
puternicelor oști otomane nu ar fi fost posibile. Nu ni se pare însă 
că măsurile sale în acest domeniu au putut duce la schimbarea „în 
ansamblu“ a organizării militare pe care Mircea o moștenise de la 
predecesorii săi, ci doar la îmbunătăţirea organizării acesteia, ținînd 
seama de noile împrejurări cărora trebuia să le facă faţă (în primul 
rînd primejdia otomană) și la precizarea în scris a îndatoririi mai 
vechi (amintită încă de la 1374) a tuturor locuitorilor de a lua parte 
la apărarea țării. De aceea ni se pare că afirmaţiile de mai sus sînt 
puţin exagerate. În plus, măsurile luate de Mircea cel Mare în acest 
domeniu nu pot fi datate cu precizie, astfel încît nu se poate susţine 
că au fost întreprinse numai după lupta de la Rovine. Dacă ar fi fost 
așa, ne întrebăm nedumeriţi: cu cine a cîștigat Mircea victoria de 
la Rovine? Numai cu cetele boierilor? Imposibil ! 


* 


Constituirea domniei și a statului feudal a făcut necesară apariţia 
și dezvoltarea unui aparat care să asigure administrarea ţării în timp 
de pace, strîngerea dărilor și, totodată, să facă faţă unor ameninţări 
externe neprevăzute, deoarece ridicarea întregii țări la arme cerea 
timp şi se realiza destul de greu. Astfel au apărut şi s-au dezvoltat, 
pe lîngă oastea mai veche de ţărani liberi, pe care o putea chema sub 
arme numai domnul ţării, comandantul ei suprem, alte două categorii 
de ostași: cei care alcătuiau anturajul domnului, curtea sa și aparatul 
administrativ-militar, și cetele boierilor, formate din „.slugile““ aces- 
tora, care asigurau administrarea domeniilor lor în timp de pace și 
în fruntea cărora boierii veneau la război; aceste două categorii din 
urmă vor alcătui așa-numita „oaste cea mică“ a ţării. 

Existenţa cetelor marilor boieri este atestată de izvoarele vremii ; 
faptul că marii boieri au putut întreţine ani de zile lupte feudale 
interne după moartea lui Mircea sau a lui Alexandru cel Bun consti- 
tuie o dovadă certă că asemenea cete au ființat în ambele ţări; este 
greu însă de precizat care va fi fost ponderea lor în oastea ţării. 

„Curtea fiecărui mare boier era un mic centru militar, în jurul 
căreia se striîngea ceata lui militară, din a căror acumulare se alcătuia 
oastea boierească a domniei. Intensitatea legăturii militare, buna 
rînduială în unificarea dificilă a acestor cete și asigurarea unor impera- 
tive supreme în conducerea luptei erau tot atîtea probleme gingașe 
de rezolvat în structurarea feudală a acţiunilor armate. Personali- 

zarea relaţiei militare între domn și boierii săi se materializa prin 
daniile domneşti pentru „slujbă dreaptă şi credincioasă“, la nevoie 
Şi „cu sînge vărsat“ 67 

Începînd din vremea domniei lui Mircea, la aceste categorii 
de ostași de ţară s-a adăugat un număr redus de mercenari sau lefegii. 
Nu insistăm aici asupra acestor categorii de oșteni, prezentate pe 
larg în alte lucrări apărute în ultima vreme 68. 

Un alt mare merit al lui Mircea voievod este acela de a fi com- 


pletat sistemul defensiv al Ţării Românești prin construirea celor 
două puternice cetăți de la Dunăre: Turnu şi Giurgiu. Din aceeași 
epocă datează şi unele fortificaţii sătești, ca cele de la Coconi, jud. 
Giurgiu și Frumoasa, jud. Teleorman ®. 


£) Organizarea fiscală. Întrucât această problemă a fost cercetată 
într-un studiu separat 70, nu vom insista prea mult asupra ei. 

Documentele vremii marelui Mircea cuprind numeroase știri 
despre obligaţiile locuitorilor Țării Românești față de puterea cen- 


6&7 Valentin Georgescu, op. cit., p. 232. 

68 NN. Stoicescu, Structura organizatorică a oștilor țărilor române în secolele XIV-—XVIII, 
în vol. Armata şi societatea românească, Buc., 1980, p. 172—177; idem, Contribution à l’histoire 
de l'armée roumaine au Moyen Åge (RRH, 1967, nr. 6, p. 131 —163). 

Trebuie să mai amintim aici și faptul că unii istorici, începînd cu N. Bălcescu, atribuiau 
lui Mircea Voievod meritul de a fi organizat armata permanentă a ţării: „lui Mircea i se dă cinstea 
de întemeietorul armatei românești ; el a așezat cea dintii piatră a acestei întocmiri; el cel dintii 
dădu pilda de o armată... permanentă; armată care, sub următorii ( = urmașii ) săi, se desă- 
vîrşi mai mult şi se mări“* (Scrieri militare alese, Buc., 1957, p. 542). 

Opinia lui N. Bălcescu a fost acceptată de unii autori ca loan Brezoianu, Vechile instituții 
ale României, Buc., 1882, p. 18 sau Constantin Olteanu, Consideraţii cu privire la geneza armatei 
permanente în România (,,File din istoria militară a poporului român“, 3, 1975, p. 10 şi 14), 
care afirmă: „momentul Mircea cel Bătrîn a constituit o etapă importantă în organizarea unei 
oştiri cu caracter permanent'“ şi că „oastea cea mică avea un caracter permanent“. 

Opinia revoluționarului democrat á fost respinsă însă cu argumente convingătoare de 
doi din marii noștri istorici: A. D. Xenopol, Istoria românilor din Dacia Traiană, IV, Buc., 1896, 
p. 135 gi N. Iorga, Istoria armatei românești, I, Buc., 1910, p. 61. 

n ce ne priveşte, credem că nu poate fi vorba de o oştire permanentă în sensul modern 
al cuvîntului decît din momentul în care această oştire a fost formată în mare parte din mer- 
cenari, obligaţi să stea tot timpul sub arme. „Oastea cea mică“* — fiind alcătuită din „slugile“* 
şi curtenii domnului, ca şi din boieri cu cetele lor — nu poate fi considerată decît cel mult o 
oaste semi-permanentă ; nu trebuie să uităm că, în timp de pace, „slugile““ și curtenii îndeplineau 
sarcini administrative sau fiscale și deveneau ostaşi numai în caz de nevoie. Din acest punct de 
vedere, situaţia este asemănătoare cu aceea din alte state vecine, unde „slujitorii militari erau 
numiți în timp de pace în diverse posturi administrative. .., iar în timp de război încălecau și 
plecau în campanie“* (B. Grekov, Țăranii în Rusia, Buc., 1952, p. 480—481). 

69 Vezi mai jos cap. Ctitoriile epocii lui Mircea cel Mare. 

70 C. C. Giurescu, Organizarea financiară a Ţării Românești în epoca lui Mircea cel Bătrin, 
Buc., 1927 (extras din AARMSI, 1926—1927). Autorul a reluat problema în studiul Despre 
vechea organizare fiscală a Țării Româneşti în secolul al XIV-lea, apărut în vol. său Probleme 
controversate în istoriografia românească, Buc., 1977, p. 9—12, în care a încercat să demonstreze 
că, încă din această vreme, exista un aparat administrativ-fiscal foarte dezvoltat, ceea ce ni se 
pare exagerat, așa cum am arătat mai sus. 

trală, obligaţii înglobate sub numele general de dări sau dăjdii, munci 
și slujbe 71, care alcătuiau, toate, veniturile domniei. 

Dijmele se încasau în primul rînd din cereale, darea respectivă 
purtînd numele de cîblă sau găleată, după unitatea de măsurat capaci- 
tatea cu care se percepea 7? ; urmau apoi dijmele din oi şi porci, 
denumite vama oilor și vama porcilor %, iar în traducerea latină a 
documentelor slavone, zeciuiala din oi și din porci 74; darea din albine, 
care consta din miere și ceară, se numea albinărit sau vama din 
stupi 75; locuitorii care pescuiau în Dunăre plăteau venitul domnesc 
sau vama peștilor, numită și ea uneori zeciuială 76, iar de la cei care 


cultivau vița de vie se percepea vinăriciul, numit în traducerea latină 
a unor documente zeciuială din vii 7. 

O obligaţie mai greu de precizat este aceea denumită „caşca- 
vale“, care apare într-o scutire de dări acordată unui sat din regiunea 
Buzău 7%. Întrucît domnul a făcut numeroase danii de burdufe de 
brînză și de cașcavale din „casa““ sa mănăstirilor Cozia şi Tismana, 
este vorba probabil de dijma încasată de la stînele aflate în munţii 
Olteniei. 

Din documentele epocii lui Mircea Voievod și din acelea ale 
urmașilor săi (cînd situaţia în acest domeniu nu s-a schimbat) rezultă 
că principalele venituri ale domniei erau realizate în produse animale 
şi vegetale cu care se aproviziona curtea domnească. 


1 DRH, B, I, p. 41, 51, 59. 

72 Ibidem, p. 24, 27, 35, 41, 44. Uneori această dare se numeste jitărit (ibidem, p. 29, 
51, 57). În ultimul document — păstrat în traducere veche — termenul se explică astfel: „adecă 
de cluciari care strîng pîinea domnească“. 

73 DRH, B, I, p. 29, 51, 57. 

74 Ibidem, p. 38. 

75 Ibidem, p. 44, 57, 64. C. C. Giurescu, op. cit., p. 19, afirmă că toate dările în natură 
(din grîne, vin, miere, ceară etc. ) se numeau dijme. În realitate, dijma sau dijmăritul era o dare 
separată, care apare în zeci de documente alături de vama oilor, vama porcilor, albinărit, găle- 
tărit, vinărici; nici una din aceste dări nu este înglobată în termenul general de dijme (DRH, 
B, I, p. 84, 114, 116, 129, 151, 152, 163, 166 passim ). Din unele documente ar rezulta că dijma 
era darea din produsele pămîntului; la 3 april. 1480, într-o poruncă dată mănăstirii Tismana, 
se specifică: „oricine va ara, el să-și plătească dijma“ (ibidem, p. 277—278). 

76 Ibidem, p. 18, 54, 57, 65. 

Documente mai târzii, de după mijlocul secolului al XV-lea, amintesc — în afară de vama 
de peşte — și o taxă denumită perper, plătită de cei care încărcau care de peşte din bălțile Dunării 
(DRH, B, I, p. 224—225). Nu știm dacă darea respectivă se plătea gi în vremea domniei lui 
Mircea, cînd nu este menţionată în hrisoavele domnești. Vezi C. C. Giurescu, An Old Roumanian 
Tax with a Byzantine Name: „Pirpărul“* („The Journal of European Economic History“, 
1972, nr. 1, p. 121—127) şi idem, Istoria pescuitului şi a pisciculturii în România, Buc., 1964, 
p- 279—281, care susţine că este vorba de o dare anterioară întemeierii Țării Româneşti. 

7? DRH, B, I, p. 29, 38, 51, 57. 

38 Ibidem, p. 14. 

Din documente rezultă că nu erau scutite de dijmă nici alte 
produse realizate ; la <circa 1392 > mănăstirea Tismana primea dreptul 
de a încasa „zeciuială de aramă“* de la roţile lui Ciop Hanoș de la 
Bratilov 7%. 


Din documente mai tîrzii rezultă că strîngătorii de dări primeau 
o parte din produsele recoltate; astfel, două slugi domnești trimise 
de la curtea dumnească să strîngă găleţile de grîu domnești din judeţul 
Brăila urmau să primească fiecare cîte 4 găleți „să le ajungă la amîndoi 
8 găleți“ 80. 

Neavînd prea multe nevoi pentru stat sau pentru curtea sa, 8bis 
domnul ceda adeseori veniturile sale din unele judeţe mănăstirilor 
mari ale ţării, precum era Cozia, ctitoria sa, care primea, la «1392» 
dreptul „în judeţul Vîlcea, pe fiecare an, să-și adune călugării albină- 
ritul, să le fie mierea pentru nevoia mănăstirii, iar ceara să fie pentru 
biserică“ 81. Începînd de la 27 iunie 1387 mănăstirile Tismana și 
Vodița primeau dreptul de a lua în fiecare an de la găletari cîte 400 
de găleți de grîu din judeţul Jaleş, 8 ceea ce dovedește că acest judeţ 
mic producea cel puţin 4000 de găleți de grîu. 

Dacă pentru dările în natură lucrurile sînt mai simple, mai 
complicată ni se pare a fi problema dării în bani, numită bir, și aceasta 
deoarece asupra scopului înființării sale există opinii diferite. 

Data apariţiei birului este greu de fixat cu precizie; oricum, el 
exista în vremea domniei lui Mircca voievod de îndată ce, într-un 
document emis de fiul și asociatul său, Mihai, la <1417—1418>, acesta 
scutește 10 case din Tîrgovişte ale mănăstirilor Cozia și Cotmeana 
de toate dările și angariile, „numai birul şi oastea și să lucreze la 


moară“ 83. 


19 Ibidem, p. Al. 

În afară de țărani — liberi sau aserviţi — erau impuși la anumite obligaţii și robii țigani. 
De regulă, însă, aceste obligaţii erau cedate de domnie proprietarului feudal, de obicei mănăs- 
tire. Astfel, cele 40 de sălașe de ţigani ale mănăstirii Tismana urmau „să fie slobozi de toate mun- 
cile și dările și veniturile** domnești (DRH, B, I, p. 106), iar cei 300 de țigani dăruiți de marele 
Mircea mănăstirii Cozia erau obligaţi „să dea dajdie şi să slujească mănăstirii“, fără altă speci- 
ficare (ibidem, p. 111). 

80 Ibidem, p. 330. 

80 bis După cum remarca A. D. Xenopol, în evul mediu nu se cheltuia nici o sumă pentru 
îmbunătățirea stării țării sau a locuitorilor săi; „armata slujea pe socoteala ei; bisericile şi cele 
cîteva şcoli aveau averile și veniturile lor; de drumuri nu se îngrijea nimeni; puţinii funcţionari 
erau considerați ca slugi ale domnului, deci plătiţi de el din veniturile sale, cărora le conceda 
unele din ele. Țara părea că nu are nevoie de nimic; de aceea nici un ban nu era cheltuit în 
folosul ei““ (Istoria românilor, III, ed. a III-a, p, 160), 

2 DRH, B, I, p, 44. 

82 Ibidem, p. 24, 35, 41. 

s DRH, B, I, p. 84. 

Birul era plătit de toţi locuitorii, cu excepţia celor scutiți. Cuan- 
tumul său era fixat după averea contribuabililor, prin sistemul aşa- 
numit al cislei; într-un document din 1441 este amintit birul datorat 
de cnezi (oameni liberi și proprietari) și de „săraci“ 84. 

Vămile constituiau un venit special al domniei, care percepea o 
taxă de pe toate mărfurile ce intrau sau ieșeau din Țara Românească. 
După cum rezultă din privilegiul acordat de Mircea negustorilor 
brașoveni la 6 aug. 1413, existau trei feluri de vămi: vama de intrare, 
ce se plătea la Rucăr, vama de desfacere a produselor și vama de 
ieșire din ţară, care se plătea la Vadul Dunării „dintr-o sută, trei“ 
(așa-numita „tricesima“* ) 85. Cuantumul vămilor se fixa proporţional 
cu valoarea mărfurilor și era comunicat vameșilor prin ordine dom- 
nești. 

Unele din aceste vămi erau concedate de domn marilor mănăs- 
tiri ale ţării; astfel, la 28 mart. 1415, Mircea dăruiește mănăstirii 
Cozia — ctitoria sa — vama zisă „de la Genune““, adică de la Cîi- 
neni, pe Valea Oltului 8. 


Ne lipsesc știri privind veniturile realizate de domn din încasarea 
vămilor ; sumele vor fi fost destul de însemnate de îndată ce în a doua 
jumătate a secolului al XVI-lea domnul Țării Românești realiza din 
vămi un venit anual de 60.000 de scuzi de aur ®. 


În afară de obligaţiile în natură și în bani, existau numeroase 
altele în muncă, amintite în documente cu numele generic de „slujbe“* 
sau „munci“* (rabotah, în textul slav). Slujbașii care vegheau la 
îndeplinirea acestor munci se numeau rabotnici și ei apar adeseori 
în documentele epocii lui Mircea 8. 


Principalele obligaţii 'de acest gen erau transporturile pentru 
domnie, numite în documente povoda și podvoada 8. După opinia 
specialiștilor, povoda ar echivala cu cărăturile pe cai, iar podvoada 


84 Ibidem p. 166. Vezi D. M:oc, Originea şi funcţiile birului în Țara Românească pînă la 
sfîrşitul veacului al XV-lea, în Studii şi referate privind istoria României, I, Buc., 1954, p. 641— 
662; idem, Despre modul de impunere și percepere a birului în Țara Românească pînă la 1632 
(SMIM, TI, 1957, p. 49—116). 

55 DRH, D, I, p. 200. În alte documente se precizează că vămile erau la tîrguri, la vaduri 
şi la munte (P. P. Panaitescu, op. cit. p. 123). Este foarte probabil că taxele vamale datorate de 
brașoveni au fost stabilite de Mircea cel Mare; aceasta este concluzia ce se degajă din porunca 
adresată vameşilor din Prahova de Dan al II-lea, care recunoaște că: „legea care a fost pusă 
de Mircea voievod aceeaşi lege o dă și domnia mea braşovenilor““ (DRH, B, I, p. 101). 

8 DRH, B, I, p. 79. Din documente mai tîrzii, rezultă că mănăstirea avea dreptul de 
a-şi pune aici proprii săi vameși (ibidem, II, p. 140). 

8 Călători străini despre ţările române, III, p. 14. 

% DRH, B, I, p. 57, 65, 80. 

8 Ibidem, p. 51, 57, 58, 65, 80—81. 

cu transporturile în carele trase de boi % (Editorii documentelor din 
colecţia DRH le-au tradus prin cărături și podvoade). 

Existau apoi o serie de alte obligaţii în muncă, dintre care: cositul 
și transportul fînului la grajdurile domnești, lucrul la morile dom- 
nești sau obligaţia de a pescui trei zile pe an moruni pentru domnie, 
obligaţie specifică pentru unele sate din apropierea Dunării °, 

Între obligaţiile în muncă apare adeseori posada %, despre ori- 
ginea și semnificaţia căreia s-au purtat lungi discuţii. După cele mai 
îndreptăţite opinii, posada era obligaţia de a face de pază la punctele 
obligate de trecere care se numeau posăzi %. 

Uneori obligaţia de posadă a ţăranilor din regiunea de margine 
a "Ţării Româneşti era concedată de domn unor mănăstiri. Astfel, la 
<1407>, Mircea cel Mare poruncește satelor aflate sub stăpînirea 
mănăstirii Tismana să fie „în supunere despre toate slujbele și dăj- 
diile şi de posadă“*%. Întrucît din documente mai tîrzii aflăm că 
locuitorii satelor din preajma mănăstirii păzeau mănăstirea cu rîndul 
„Zi și noapte““, rezultă că posada de la <1407> constituia obligaţia 
de pază %. l 

g) Organizarea judecătorească. Este un domeniu despre care 
documentele din vremea lui Mircea cel Mare nu ne spun nimic; toate 
hrisoavele și poruncile păstrate din această epocă se referă numai la 
danii de pămînturi şi de alte bunuri sau la scutiri de dări, nici unul 
la vreun proces dezbătut în fața domnului. 

Din documente mai tîrzii rezultă că judecătorul suprem al țării 
era domnul, care judeca toate pricinile aduse în faţa sa și a sfatului 


% C. C. Giurescu, Două vechi obligaţii fiscale româneşti: cărăturile pe cai şi podvoadele cu boi 
(RIR, 1947, p. 229—232); I.C. Chiţimia, Histoire et sémantique des deux termes slaves: povoz 
et podvod chez les Slaves et chez les Roumains (.,Slavia““, 1949—1950, p. 349—361). 

2 DRH, B, I, p. 74, 76, 84, 103, 112, 116. 

2 DRH, B, I, p. 66, 103, 114. 

93 La 1674 se spune că se număraseră „aici la posadă, în straja vămii de la Rucăr și 
Dragoslavele‘‘ nişte animale ce urmau a fi trecute în Transilvania (N. Iorga, Studii şi documente, 
X, p. 153). Păzitorii posadei se numeau uneori și posădari. Vezi C. N. Plopşor, Posadă, posădar 
(„Oltenia““, I, 1940, p. 173—175 ). Vezi și M. Sinzianu, Despre posadă (RIR, 1934, p. 306—309); 
V. Costăchel, Les immunités dans les Principautés Roumaines aux XIVème siècle, Buc., 1947; 
Constantin Turcu, Contribuţii la cunoaşterea posadei („Studii şi cerc. științifice“, științe sociale, 
Iași, 1954, nr. 3—4, p. 401—418); Ștefan Olteanu, Lupta pentru libertate şi independență a popo- 
rului nostru în secolele XIV—XVI, oglindită in două instituții medievale româneşti: posada şi 
munca la cetate (,, Carpica“*, 1977, p. 41—50). 

% DRH, B, I, p. 72. 

35 Vezi N. Stoicescu, Despre organizarea pazei hotarelor în Tara Românească în sec. 
XV—XVII (SMM, IV, 1960, p. 205), unde se arată că uneori obligația de pază se numea 


viglu. 

domnesc în conformitate cu „legea ţării“* sau „obiceiul pămîntului““, 
moștenit de la obștile sătești 9%. 

Pricinile mărunte din ţară erau rezolvate de sudeţi (judecători) 
şi vornici, care sînt menţionaţi în documentele rămase de la Mircea 
voievod. 


Principalul venit al domniei realizat din judecăţi erau gloabele, 
care sînt trecute între „slujbele şi dăjdiile mari și mici“, alături de 
vama oilor, vama porcilor, găleată, vinărici, cărături și podvoade ?. 
Cei care le percepeau se numeau globnici și apar în unele scutiri de 
dări alături de sudeţi%, ceea ce arată că cele două categorii de slujbaşi 
acționau împreună: sudeţul judeca, iar globnicul încasa amenda sau 
gloaba, plătită de obicei în animale. 


* 


În concluzie, considerăm că cititorii au înţeles din paginile prece- 
dente faptul că Mircea cel Mare a moștenit de la predecesorii săi un 
stat tînăr și independent, avînd însă — ca toate statele noi — o orga- 
nizare incipientă, care a cunoscut sub conducerea sa o serie de reforme 
ce au dus la consolidarea acestei organizări. Acest fapt constituie 
unul din cele mai de seamă merite ale marelui voievod, cu nimic mai 
prejos decît eroica sa luptă pentru asigurarea independenţei statului. 
Se înţelege de la sine că marile victorii ale oștilor Ţării Românești 
din această vreme nu ar fi fost posibile dacă domnul acesteia nu ar fi 
dispus de un stat puternic, capabil să se apere. În plus, măsurile luate 
în acest domeniu au dus la creșterea deosebită a prestigiului dom- 
nului. 

În încheiere mai trebuie să lămurim problema privind durabili- 
tatea măsurilor luate de Mircea cel Mare, aceasta deoarece au fost 
unii autori care au susţinut că principalele .„reforme“* ale domnului 
ar fi dispărut după moartea sa, întrucît „boierimea a refuzat să mai 
îngăduie sistemul iniţiat de Mircea (chiar în limitele destul de înguste 
pe care el însuși le adoptase)““ %. Chiar dacă urmașii lui Mircea nu 
s-au ridicat la înălțimea marelui voievod și nu au reușit să se impună 
în fața boierimii care le-a îngrădit parţial puterea, nu se poate susţine 
că măsurile de întărire a statului luate de domn nu au avut urmări; 


% Vezi Istoria dreptului românesc, I, Buc., 1980, p. 377 şi urm. 
” DRH, B, I, p. 29, 51, 57. 

98 Ibidem, p. 49, 65. 

% B, T. Câmpina, op. cit., p. 296. 

să ne gîndim doar la faptul că urmașii săi au păstrat formularul 
documentelor fixat de cancelaria domnească a lui Mircea voievod, 
formular care stabilea relaţiile domniei cu supușii săi, ca și obligaţiile 
acestora față de puterea centrală, că s-a păstrat apoi obligaţia de a 
face „oastea cea mare““, așa cum o formulaseră aceleași documente 
etc. Toate acestea ne îndreptăţesc să afirmăm că măsurile de organi- 
zare a statului inițiate de domnul Țării Româneşti au avut urmări 
durabile, deși epoca de după 1418 a dus la scăderea autorităţii dom- 
nești, reprezentată de domni slabi ca Radu Praznaglava, Alexandru 
Aldea, Vladislav al II-lea etc. 

CAPITOLUL 4 


VIAȚA BISERICEASCĂ 
DIN ŢARA ROMÂNEASCĂ 


Ca şi în cazul formării, încreștinarea poporului român s-a făcut 
în mod treptat, printr-un proces de durată, al cărui început, cel 
puţin într-o parte a teritoriului viitoarei Ţări Românești, — Dobro- 
gea —, se socotește că urcă pînă în vremea apostolică. La capătul 
celor două procese,— de formare și de încreștinare —, el a apărut 
și pășit în istorie ca un popor romanic-creștin cu rosturi istorice 
strîns legate de destinele Bisericii sale în toate felurile de organizare 
prin care a trecut aceasta. După aceea, în tot cursul ființării lor, 
românii în permanență au rămas atașați ritului ortodox-oriental, 
făcînd astfel ca Ortodoxia să ajungă „adînc înfiptă în structura lor 
organică““ 1 şi ca ea să le fie, de multe ori, și o fidelă călăuză. Cu 
vremea, dezvoltarea şi consolidarea societăţii feudale românești, 
treptat, treptat, au adus după ele și o corespunzătoare organizare 
pentru Biserica din sînul acesteia. În legătură cu aceasta, trebuie să 
se admită timpuria existență în mijlocul populaţiei creștine de la 
Nord de Dunăre a unor arhierei-episcopi itineranţi, a căror prezenţă 
pe aici este confirmată de binecunoscuta scrisoare din 14 noiembrie 
1234 a papei Grigorie IX (1227—1241) către prinţul de coroană al 
Ungariei, Bela. Prin aceasta suveranul pontif se plîngea că în Epis- 
copia catolică a Cumanilor de prin părţile Vrancei ,,.. . sînt niște 
oameni care se numesc români și care, deși după nume se socot creş- 
tini, totuși, practicînd unele rituri și obiceiuri într-o singură credinţă, 
săvîrşesc fapte ce sînt potrivnice acestui nume. Căci nesocotind 
Biserica romană, — semnala papa —, primesc toate tainele biseri- 
cești nu de la venerabilul nostru frate ... episcopul Cumanilor, care 
e diecezan al acelui ţinut, ci de la niște pseudo-episcopi, care țin de 
ritul grecilor*“.2 Ultimele cuvinte ale suveranului pontif dovedesc, 
fie și numai în această formă, existenţa reală, în primele decenii 


1 Prof. Ioan G. Savin, Creștinismul și cultura română, în Ortodoxia, IL, Creștinism şi româ- 
nism, București (Facultatea de Teologie din București ), 1943, p. 169. 
2 D.R.H., D., vol. I, p. 20—21 (nr. 9). 

ale secolului al XIII-lea a unei ierarhii ortodoxe, cel puțin spre partea 
răsăriteană a plaiurilor munteneşti dintre Carpaţi și Dunăre. Mai 
mult, mărturia sa, prin care-și manifestă îngrijorarea în legătură cu 
activitatea eclesiastică, desfăşurată de români şi de „episcopii“ lor 
ortodocși, — papa le zice „episcopi schismatici“* —, atestă, în același 
timp, și „soliditatea organizării bisericeşti““ a străvechilor noștri 
înaintași de prin aceste părţi, întrucît ea reușea nu numai să stăvi- 
lească prozelitismul catolic, dar să și aducă în sînul Bisericii acestora, 
asimilîndu-i, bine înţeles, pe unii dintre „drept credincioşii“ catolici, 
ce aparţineau altor neamuri è. 

În afară de aceasta, se poate presupune că prin același veac, al 
XIII-lea, vreo ierarhie bisericească va fi existat şi în mijlocul popu- 
laţiei ortodoxe din partea apuseană a viitorului stat Ţara Româ- 
nească, în speţă ın stînga Oltului, unde, în 1247, fiinţau, cu bună 
organizare, cîteva formaţiuni prestatale românești $, pe lîngă ai căror 
conducători, — cnezi şi voievozi —, moda vremii neapărat cerea 
prezenţa unui ierarh. 

Asemenea fapte duc la încheierea că „realitatea politico-socială 
feudală presupune, implicit, și realitatea unei organizări, a unei 
ierarhii eclesiastice, existentă între Carpaţii Meridionali şi Dunăre, 
în momentul formării statului Ţării Românești, în primii ani ai seco- 
lului al XIV-lea“ 5. Acesteia însă îi trebuia o legitimare canonică, 
pe carc Basarab I „Întemeietorul““ (e. 1310—1352), din pricina 
împrejurărilor vremii, desigur, nu i-a putut-o obţine. Acest lucru 
a rămas astfel în seama fiului și urmașului său la tron, Nicolae-Alexan- 
dru Basarab (1352—1364), care, înainte de primăvara anului 1359, 
de repetate ori, stăruitor a cerut Patriarhiei ecumenice din Constan- 
tinopol, pe atunci „singurul izvor de legitimitate canonică pentru 
întreaga creștinătate răsăriteană“, — prin urmare iniţiativa a fost 
a lui, a lui Vodă Nicolae-Alexandru—, să recunoască pe Iachint de 
la Vicina, — localitate din vecinătatea ţării sale, în Nordul Dobrogei, 
— ca mitropolit al Ţării Românești. Dînd urmare repetatelor și stărui- 
toarelor sale solicitări, în luna lui mai din anul 13509, ecumenicul 


Calist 1 (1350—1353 ; 1355—1363 ), — avînd şi consimţământul împă- 


3 P. P. Panaitescu, Introducere la Istoria culturii româneşti, București, 1969, p. 329—330. 
4 Despre aceste formaţiuni politice prestatale — cnezate și voievodate —, precum se 
ştie, se face amintire în cunoscuta diplomă a Cavalerilor Ioaniţi, din 2 iunie 1247, emisă de regele 
Bela IV al Ungariei (1235—1270), pentru care să se vadă: D.R.H., D., vol. I, p. 21—28 
(nr. 10). è 
5 Dinu C. Giurescu, Tara Românească în secolele XIV şi XV, București, 1973, p. 353, 

ratului Ioan V Paleologul al Bizanțului (m. 1391 )—, prin două gramate 
patriarhale a aprobat strămutarea mitropolitului Iachint de la Vicina 
la Argeș și astfel a confirmat și de drept starea de lucruri existentă 
deja la cîrma Bisericii.muntene. Căci prelatul vicinean de mai multă 
vreme se afla pe lîngă Vodă Nicolae-Alexandru Basarab, purtînd 
grija celor bisericești din țara acestuia. ê 

În acest fel, acum în 1359, ierarhia Țării Românești își căpăta 
legitimitatea canonică și legală. În același timp însă, prin crearea 
şi de drept a unei asemenea instituţii eclesiastice superioare în "Ţara 
Românească s-a dat și acesteia, Ţării Românești, „un izvor direct 
de legitimare a puterii domnului autocrat, în legătură cu una din 
cele două surse de legitimitate ale lumii europene medievale, și o 
organizare eclesiastică în opoziţie directă cu tendinţele prozelitismu- 
lui angevin. Prin acest act, Nicolae-Alexandru a desăvârșit institu- 
tional emanciparea Ţării Românești de sub tutela regatului angevin, 
proces iniţiat cu arma în mînă de către tatăl său“ 7. 


În contrast cu o asemenea situaţie ce se crease ţării odată cu 
legitimarea canonică a supremei ei instituţii ierarhice, aceasta, — 
denumită „Mitropolia Ungrovlahiei““, așa cum a rămas pînă astăzi—, 
la cererea strașnică a patriarhului ecumenic, — la care poate mai 
mult de nevoie consimţise şi voievodul —, avea să depindă canonic 
de Marea Biserică din Constantinopol, urmînd ca în viitor titularii 
ei să se trimită de către aceasta și apoi, aceștia, ca membri de drept 
ai lui, să participe la ședințele sinodului patriarhal din capitala Impe- 
riului Bizantin. 


Sediul mitropoliei s-a fixat la Curtea de Argeș, unde, pe atunci, 
era și capitala ţării și la început întîistătătorul ei, Iachint, avea sub 
autoritatea sa eclesiastică „toată Ţara Românească“. Ceva mai 
apoi, pentru urmașii săi, această autoritate canonică a fost oarecum 
lărgită, căci pe la începutul secolului al XV-lea li s-a acordat cali- 
tatea de „exarh a toată Ungaria și al Plaiurilor““, ceea ce însemna că 
ci, arhipăstorii Ţării Româneşti, aveau a purta grijă întru cele biseri- 
cești, și de ortodocşii de peste munţi 8. 


€ Const. C. Giurescu, Întemeierea Mitropoliei Ungrovlahiei, în „B.O.R.* LXXVII, 
1959, nr. 7—10, p. 678 g.u. 

? Şerban Papacostea, Triumful luptei pentru neatirnare: întemeierea Moldovei și consoli- 
darea statelor feudale românești, în Constituirea statelor feudale româneşti, Bucureşti, 1980, p. 179; 
Același, La fondation de la Valachie et de la Moldavie et les roumains de Transylvanie: une nouvelle 
source, în „R.R.H.“, XVII, 1978, nr. 3, p. 392—393. 

8 Preotul Niculae Șerbănescu, Titulatura mitropoliţilor, jurisdicţia, hotarele şi reședințele 
Mitropoliei Ungrovlahiei, în „B.O.R.“, LXXVII, 1959, nr. 7—10, p. 710—717. 

Mai degrabă pentru stăvilirea propagandei și prozelitismului 
catolic, — acţiuni susținute și încurajate mult de regii apostolici din 
dinastia de Anjou ai Ungariei —, decît din pricina înmulţirii „peste 
măsură“ a populaţiei dintre Carpaţi şi Dunăre, în toamna anului 1370 
s-a înființat în Ţara Românească o a doua mitropolie, numită tot a 
»„Ungrovlahiei“*. Ea şi'a avut sediul la Severin, — azi Municipiul 
Drobeta-Turnu Severin, capitala judeţului Mehedinți —, și sub juris- 
dicția ei canonică intrau Oltenia toată, părţile de peste munți, altfel 
zis Ţările Amlașului și Făgărașului, Ţara Severinului şi, poate, dincolo 
de rîul Cerna, în Banat, regiunea din jurul Mehadiei. 

Priniul ei mitropolit a fost Antim Critopol, — ca mirean, Daniil 
Critopol —, fost dicheofilax al Patriarhiei ecumenice, care, în 1369— 
1370, fusese trimis la Argeș să cerceteze motivele ce făcuseră pe 
arhipăstorul de aici, Iachint, să nu participe pînă acum la nici una 
din ședințele sinodului patriarhal din Constantinopol, așa cum, în 
1359, i se ceruse prin actul de aprobare a strămutării sale de la Vicina 
în capitala Țării Românești, ca mitropolit °. 


* 


Mitropolia Ungrovlahiei de la Argeș. Primii voievozi munteni 
reușiseră deci să dea Bisericii Ortodoxe din țara lor o bună organi- 
zare, legitimînd canonic în cuprinsul său două centre mitropolitane: 
unul la Argeș și altul la Severin, pe Dunărea olteană. În plus, ei 
au început s-o ajute și economicește, făcînd ca o seamă din sectoa- 
rele ei de activitate să cunoască o înflorire deosebită. În acest caz, 
în momentul înscăunării sale, acum şase sute de ani, Mircea cel 
Mare moștenea de la înaintași o Biserică organizată și bine angajată 
în activități menite a o ajuta ca și în viitor să prospere. 

În timpul domniei sale, Mitropolia Ungrovlahiei şi-a păstrat 
denumirea 1 şi a continuat să-și aibă sediul tot la Curtea de Argeș. 
De prin anul 1382, titularului său, care atunci era Antim Critopol, 
i se acordase titlul onorific de: „Locţiitor al celui din Nicomedia“, — 
străvechi centru mitropolitan creştin din Bitinia Asiei Mici —, adică 
ocupant al celui de al șaptelea loc printre mitropoliţii, care, ca şi el, 


2 Preotul Niculae Șerbănescu, Mitropolia Severinului. Șase sute de ani de la înfiinţare 
— 1370 —, octombrie — 1970 —, în „B.O.R.*“, LXXXVIII, 1970, nr. 11—12, p. 1196 ș.u.; 
P.Ş.N., La partition de la Metropole de Hongrovalachie, Freiburg (Germania), 1978, pass. 

10 Pentru interpretările ce se dau acestei denumiri, să se vadă: Preotul Niculae Șerbănescu, 
Titulatura. .., p. 109, și Aurelian Sacerdoţeanu, Legăturile Mitropoliei Ungrovlahiei cu Transil- 
vania şi Moldova, în „B.O.R.*, LXXVII, 1959, nr. 7—10, p. 889, n. 1. 

depindeau canonic de Patriarhia ecumenică din Constantinopol. 
Aceasta însemna că ori de cîte ori el lua parte la ședințele sinodului 
patriarhal sau la alte festivități oficiale ale Marii Biserici, pe acest loc 
(scaun), al șaptelea, se așeza și, în același timp, că, în aceeași ordine, 
i se fixa șederea printre participanţi, și nu pe scaunul cuvenit mitro- 
poliei sale de la Argeș, care era mult către sfîrșitul listei, tocmai în 
rîndul al 70-lea. Chiar în zilele voievodului nostru, — fără însă a se şti 
şi precis cînd —, se pare că „pentru meritele deosebite“* ale aceluiași 
vlădică Antim Critopol, — socotea istoricul Nicolae Dobrescu (m 
1914) —, dar poate că și pentru trecerea şi însemnătatea pe care Ţara 
Românească, ţara lui Vodă Mircea deci, începuse să le aibă în lumea 
Orientului apropiat, în general, și în fața Marii Biserici, în special, mai 
cu seamă prin ajutoarele pe care aceasta le hărăzea unor instituții 
bisericești ortodoxe, i s-a luat „locotenenţa onorifică“ a Nicomediei și 
în schimb, către sfîrșitul anului 1386, se pare, i s-a încredinţat una 
şi mai de cinste, cea a Anghirei, — (= Ancira, azi Ankara, capitala 
Turciei) —, adică al patrulea loc printre mitropoliţii dependenţi 
de Patriarhia ecumenică. Poate iarăși că, tot pe temeiul acelorași 
considerente, în primii ani ai secolului al XV-lea, — din nou, prin 
urmare, în timpul domniei lui Mircea Vodă —, foarte probabil tot 
lui Antim Critopol i s-a acordat de către aceeași Patriarhie ecumenică 
din Constantinopol și titlul de „exarh al întregii Ungarii şi al Plaiuri- 
lor““, dimpreună, desigur, cu toate implicaţiile ce decurgeau dintr-o 
asemenea calitate. 

Cinstit cu astfel de locotenenţe onorifice, în vremea la care ne 
referim, mitropolitul Antim de la Argeș se întîlnește în acte, intitu- 
lîndu-se fie „„Smeriiul mitropolit al Ungrovlahiei care ocupă şi locul 
celui al Nicomediei“*, fie „„<Antim mitropolitul Ungrovlahiei > care 
ocupă şi locul Anghirii“*, fie în sfîrşit „„<Antim (?)> prea sfinţitul mitro- 
polit al Ungrovlahiei preacinstit şi exarh a toată Ungaria şi al Plaiu- 
rilor“ 1. 

Cu toate că de către unii se neagă!?, totuși este posibil ca și 
în vremea ce avem în vedere aici, între cei doi mitropoliți din Țara 
Românească, în ceea ce privește raportul canonic dintre ei, să fi existat 
o oarecare nuanţă deosebitoare: cel de la Argeș beneficiind adică de 
un iz de primat de onoare faţă de cel de la Severin. Între altele, acest 
lucru poate fi sesizat și din „locotenenţele onorifice““, mai sus amin- 


11 Pentru acordarea acestor „locotenenţe onorifice“* mitropolitului de la Argeș, v.: Preotul 
Niculae Șerbănescu, Titulatura..., p. 699—706. 
12 Cf, P. Ş. N., op. cit., p. 296—297. 

tite, pe care, și în zilele Mircii Vodă, Patriarhia ecumenică li le-a 
acordat: celui de la Argeș, dîndu-i regulat una superioară în compa- 
raţie cu cea hărăzită celui de la Severin. Celui dintii, de pildă, i-a 
acordat locul celui al Nicomediei, adică rangul al șaptelea în șirul 
mitropoliţilor dependenţi de Marea Biserică, și apoi pe cel al celui din 
Angbhira și locul patru în acelaşi şir, în timp ce celui de al doilea, celui 
de la Severin, deci, i-a dat numai locul celui al Amasiei, — locul al 
doisprezecelea în aci amintitul șir —, pe care mai înainte chiar îl deţi- 
nuse ierarhul argeșan !. Se pare însă că însuși Mircea cel Mare și Can- 
celaria sa au știut acest lucru, căci la 8 ianuarie 1392, cînd nevoia a 
cerut ca să emită un hrisov în favoarea Mînăstirii Cozia, în care, — 
în frunte, bineînţeles —, trebuiau să apară printre martori, alături 
de boierii divaniţi, și cei doi ierarhi ai ţării, au trecut mai întîi pe 
„mitropolitul chir Antim““ și apoi, pe al doilea loc, pe „mitropolitul 
Severinului Atanasie“ 14. Cum se vede, acestuia din urmă nu i-au 
mai adăugat nici termenul „chir“, a cărui folosire în trecut și în 
titulatura demnitarilor bisericești, aducea, se pare, celui ce îl avea, 
un oarecare spor de cinstire, în comparaţie cu „colegii“ săi de treaptă. 

În ceea ce priveşte jurisdicția Mitropoliei Ungrovlahiei de la 
Argeş în vremea lui Vodă Mircea, la un moment dat, ea, plecînd de 
la malul stîng al rîului Olt, s-a întins peste toată Muntenia, a cuprins 
pămîntul românesc dintre Dunăre şi Mare, — „„Marea cea Mare“* —, 
deci Dobrogea, „Părţile Tătărești“* şi „cetatea Dîrstorului““, adică 
pînă acolo unde a ajuns stăpînirea marelui nostru voievod ; bineînţeles 
din aceasta mai puţin teritoriul care cădea sub jurisdicţia canonică 
a Mitropoliei de la Severin. În afară de aceasta, ca „exarh atoată 
Ungaria şi al Plaiurilor““, glasul arhipăstoresc al ierarhului din Cetatea 
de scaun a ţării se făcea auzit și ascultat și în regiunile ce se socoto- 
tesc a fi intrat în aceste „denominaţiuni geografice‘ 15. 


Mitropoliţii de la Argeş. În toamna anului 1386, cînd Mircea cel 
Mare și-a început domnia, în mod sigur Mitropolia Ungrovlahiei de 
la Argeș avea ca arhipăstor pe vlădica Antim Critopol. Acesta era 
grec de neam și înainte de a fi tuns în monahism s-a chemat Daniil 
Critopol. Pînă să ajungă mitropolit, a fost dicheofilax, adică avocat 
bisericesc al Patriarhiei ecumenice din Constantinopol. În această 


13 V.: Preotul Niculae Șerbănescu, op. cit., p. 710; Acelaşi, Episcopii Rimnicului, în: 
>M.0.**, XVI, 1964, nr. 3—4, p. 172; Acelaşi, Mitropolia Severinului, p. 1207—1208. 

4 D.R.H., B., vol. I, p. 43, 45 (ur. 17). 

15 În legătură cu sensul acestei denumiri, să se vadă: Preotul Niculae Șerbănescu, Titu- 
latura. .., p. 110—711; Aarelian Sacerdoţeanu, op. cit., p. 890, n. 2. 

calitate, prin anii 1369—1370 a fost trimis în Ţara Românească să 
cerceteze pricina pentru care mitropolitul Iachint de la Argeș n-a 
participat la ședințele Sinodului patriarhal din Țarigrad și totodată 
să vadă și dacă pîrile ce i se aduceau de către unii erau îutemeiate 16. 
A rămas la noi timp de cîteva luni și, între altele, la îndemnul voievo- 
dului Vladislav — Vlaicu, a intervenit pe lîngă ieromonahul Hariton, 
protosul Sfîntului Munte Athos și egumenul Mînăstirii Cutlumuș, de 
acolo — viitor mitropolit al Ungrovlahiei —, aflat și el la Argeș, 
ca acesta să îngăduie ca monahii români din pomenita mînăstire 
să fie scutiţi de îndatorirea de a duce viață de obşte 1. 

În acelaşi timp, desigur, va fi cercetat şi pîrile ce se aduceau 
bătrînului ierarh ungrovlah Iachint și va fi stabilit adevărul în legă- 
tură cu ele. Este probabil ca felul cum el își va fi îndeplinit o astfel 
de sarcină dată de Patriarhie să fi atras asupra lui atenţia voievodului, 
a mitropolitului cercetat și a dregătorilor ţării. Și cum vlădica Iachint, 
fiind prins de boală și neputinţă, voia să se retragă din scaun și, tot- 
odată, cum Vodă Vlaicu „se temea ca Bizanțul să nu-i trimită, potrivit 
dreptului ce i se recunoscuse în 1359, cine știe ce om necunoscut pentru 
a păstori ţara“ 18, şi unul și altul au cerut Patriarhiei ecumenice 
ca el, Daniil Critopol, să fie „dăruit și hirotonit ierarh a toată Ungro- 
vlahia““ 19. 

Cu scrisori de la aceștia și de la boierii ţării, către „sfîrșitul anu- 
lui 1369 sau începutul lui 1370“ 2%, dicheofilaxul Daniil Critopol, 
împreună cu mitropolitul Daniil al Vidinului (1345—1365 ), —şi 
acesta oploşit pe atunci la noi—, a plecat la Constantinopol. De 
bună seamă, aici va fi prezentat ecumenicului Filoiei (1364—1376) 
corespondenţa ce i se încredințase la Argeș și-l va fi informat pe 
larg despre cele constatate în capitala Ţării Românești, cu privire la 
mitropolitul Iachint al Ungrovlahiei. Luînd cunoștință din scrisori 
şi desigur că şi din cele relatate de dicheofilaxul Daniil în legătură 


18 F.H.D.R., vol. IV. Scriitori şi acte bizantine. Secolele IV—XV, București, 1982, p. 
204—211. 

1 D.I.R., B., Veacul XIII, XIV şi XV (1247—1500), Bucureşti, 1953, b. 17; (act al 
lui Vladislav-Vlaicu Voievod din septembrie 1369 pentru Mînästirea Cutlumuș de la Athos); 
Actul se află şi în D.R.H., B., vol. I, p. 499—505; V. şi: P.Ş.N., Legăturile ţărilor române cu 
Muntele Athos pînă la mijlocul veacului al XV-lea, în .„M.0.**, X, 1958, nr, 11—12, p. 739— 
140; 143, Acelaşi, Aperçu critique des rapports de la Valachie ei du Moni Athos des origines au 
début du XVl-e siècle, în „R.E.S.E.E.*, II, 1964, nr. 1—2, p. 93 ṣu. 

18 N. Iorga, Istoria Bisericii romănești şi a vieţii religioase a Românilor, ed. II, vol. I, 
București, 1928 (pe copertă: 1929), p. 45. 

19 V.: „„Pitacul“* mitropolitului Iachint din anul 1370 (F.H.D.R., IV, p. 206—207). 

20 Cf. C. Marinescu, Înfiinţarea mitropoliilor în Țara Românească şi în Moldova, București, 
1924, p. 5. 

cu doleanțele mai marilor țării dintre Carpați ṣì Dunăre, deocamdată 
ecumenicul nu a împlinit decît în parte ruga ce i se făcuse, căci a 
numit pe preotul Daniil Critopol mitropolit numai peste „jumătate 
din toată Ungrovlahia““. Făcînd aceasta, a cerut beneficiarului ei, 
— fostul dicheofilax patriarhal—, „făgăduială“ scrisă că nu va tulbura 
nicidecum pe vlădica Iachint, apoi l-a tuns în monahism, schim- 
bîndu-i numele în Antim şi, după aceasta, în toamna anului 1370, 
l-a hirotorit arhiereu-mitropolit pentru noua mitropolie ungrovlahă 
de la Severin, atunci înfiinţată 2. 

În actul patriarhal de numire, emis de ecumenicul Filotci în 
octombrie 1370, se preciza că el, primul vlădică al Severinului, era 
„bărbat vrednic de laudă și cucernic și virtuos, destoinic cu harul lui 
Hristos și potrivit pentru această mare vrednicie și deosebit prin 
înţelegere și virtute““, calităţi ce, — se afirmă tot aci —, fuseseră 
„încercate“* și de dregătorii și „supușii“ țării. %2 

Odată cu numirea în fruntea mitropoliei de la Severin, vlădica 
Antim, potrivit practicii îndătinate pe atunci la Patriarhie, a fost 
cinstit şi cu „locul celui al Melitenei, pe care și de acum înainte îl 
va avea în așezări și în ședințele sfîntului şi marelui Sinod și pretu- 
tindeni“ %. 

Cu astfel de investiri și împuterniciri, Antim Critopol, primul 
mitropolit al Severinului, tîrziu în toamna anului 1370, desigur, 
va fi plecat spre eparhie, unde va fi ajuns poate în primele luni ale 
anului următor, 137]. Așezat în orașul de reședință, el își va fi condus, 
în continuare, credincioşii ce i se încredinţaseră, așa cum, dealtfel, 
fusese îndatorat prin gramata patriarhală și sinodală de numire, și, 
totodată, va fi căutat să stăvilească, în eparhia sa, propaganda cato- 
lică pe atunci foarte activă. 


În afară de acestea, potrivit stării sale de dependență canonică 
față de Patriarhia ecumenică, așa cum, desigur, va fi fost încunoş- 
tiinţat la numire, cînd grijile eparhiei i-au îngăduit. a participat şi 
la ședințele Sinodului patriarhal din Constantinopol. În anul 6888 
(= 1379—1380), de pildă, el era prezent aci, semnînd, împreună cu 
alții, Cartea de afurisanie împotriva mitropolitului de Iconia 2, la a 
cărui judecare, —în timpul păstoriei patriarhului ecumenic Nil (1379 


21 Pentru toate acestea, să se vadă: Preotul Niculae Șerbănescu, Mitropolia Severinului, 
p. 1196—1197. 

22 V,: F.H.D.R., vol. IV, p. 208, 209. 

23 Ibidem, p. 209, 210. 

24 Ibidem, p. 212, 213. 

—1388) —, fusese chiar de faţă, alături de Hariton, mitropolitul 
de la Argeș. 25 După aceasta, în iunie 6888 (= 1380), el, ca „celălalt 
(mitropolit) al Ungrovlahiei Chir Antim“, a participat se pare pentru 
ultima oară în o astfel de calitate la ședințele Sinodului 26, căci, în 
prima parte a anului 1381, a fost trecut în scaunul mitropolitan de 
la Argeș, al cărui titular, Hariton, încetase din viaţă. 

Din timpul şederii sale în fruntea Mitropoliei Severinului, între 
altele merită a fi amintită activitatea desfășurată în Țara Româ- 
nească de Sfintul Nicodim de la Tismana, venit aici din sudul Dunării, 
despre care se va vorbi mai jos. Din îndemnul acestuia, cu binecuvîn- 
tarea vlădicăi Antim, desigur, și cu ajutorul voievodului Vladislav- 
Vlaicu, cum se știe, între anii 1370 şi 1372 s-a ridicat Minăstirea 
Vodița. Menţionăm că în ultimul timp, întemeierea acestui sfînt locaş 
este socotită „unul din numeroasele episoade““ ale „„amplei acţiuni 
defensive a "Ţării Româneşti şi a regiunilor dunărene, — pusă sub 
egida Ortodoxiei—, împotriva propagandei catolice“ 27. 

Ceva mai tîrziu, către anul 1378, — iarăși în timpul păstoriei 
lui Antim la Severin —, cu ajutor de astădată de la domnitorul 
Radu I Basarab (c. 1377—c. 1383), tatăl lui Mircea cel Mare, s-a 
construit „mai înăuntrul ţării aceştia a Ungrovlahiei, Băniei Severi- 
nului“, tot cam cu acelaşi rost, se crede, Minăstirea Tismana. În 
tezaurul acesteia pînă în ultima vreme s-au păstrat de la vlădica 
Antim o nabederniţă și un epitrahil, despre care se va vorbi și mai jos. 

Ajuns vlădică la Argeș prin anul 1381, „smeritul mitropolit al 
Ungrovlahiei, Antim*, — cum se semna în actele sinodale ale Patriar- 
hiei ecumenice —, începînd din luna lui mai din acest an — după unii 
chiar din luna lui martie —, și pînă în august 1383 este întîlnit parti- 
cipînd la multe dintre şedinţele Sinodului patriarhal din Constanti- 
nopol 25. Mai mult, pornind de prin anul 1382 %, el a fost cinstit și 
cu titlul de locţiitor al scaunului mitropolitan din Nicomedia Bitiniei, 
avînd, o spunem din nou, rangul al șaptelea între mitropoliţii ce 


25 Cf. Ibidem, p. 214, 215. V. şi: E. Hurmuzaki-N. Iorga, Documente privitoare la Istoria 

ot vol. XIV, p. 1 (Documente greceşti — 1320—1716), Bucureşti, 1915, p. 10—11 
nr. XII). 

zæ V.: F.H.D.R., vol. IV, p. 216, 217. În sinod era prezent și „chir Hariton al Ungro- 
vlahiei“*, Antim fiind „celălalt al Ungrovlahiei“. 

21 Emil Lăzărescu, Nicodim de la Tismana şi rolul său în cultura veche românească, | (pînă 
la 1385), în ,„„Romanoslavica““, XI, 1965, p. 266. 

23 Pentru prezența mitropolitului Antim la ședințele sinodului patriarhal, să se vadă: 
Preotul Niculae Șerbănescu, Mitropoliţii Ungrovlahiei, în „B.O.R.“, LXXVII, 1959, nr. 7—10, 
p. 737, n. 70. V. şi: P. P. Panaitescu, Mircea cel Bătrîn, p. 141. 

29 Pentru prima oară, avînd această locotenență onorifică, apare într-un act al sinodului 


patriarhal din Constantinopol din septembrie 1382 (v.: F.H.D.R., IV, p. 220—221). 

luau parte la şedinţele Sinodului patriarhal din Țarigrad. Aceasta, 
repetăm, „poate pentru meritele sale deosebite““ şi totodată, poate 
şi pentru trecerea pe care Ţara Românească începuse să o aibă îna- 
intea ecumenicului, prin ajutoarele ce da în unele părţi ale Ortodoxiei. 

De bună scamă, tot pe temeiul unor astfel de considerente, 
foarte probabil, înclinăm a crede, vlădicăi Antim i s-a acordat, prin 
anul 1401, de către Patriarhia ecumenică, și titlul de „exarh a toată 
Ungaria şi al Plaiurilor“, ceea ce însemna că el, mitropolitul Țării 
Româneşti, era și „reprezentantul sau delegatul patriarhal pentru 
ortodocșii din Ungaria . .. cum și preste și pentru părțile de peste 
munți, aflate pe acea vreme în stăpînirea domnilor români“ 30, 

Mitropolitul Antim Critopol a fost și om de carte. Aceasta, între 
altele, o dovedesc corespondenţa, ce, „la un ridicat nivel spiritual““, 
a purtat cu vestitul și eruditul patriarh bulgar Eftimie de la Tîrnova 
(m.1395 ), despre care va fi cuvîntul și mai jos, „iscusinţa frumoasei 
lui iscălituri““ 31, care, așternută pe unele acte, îi vădeșşte îndemânarea 
caligrafică, precum şi grija ce a avut de a-și fi înjghebat cît de cît 
o bibliotecă, cum, de bună seamă, este cazul cu acea Evanghelie 
grecească scrisă pe pergament în secolul al XII-lea, care i-a aparţinut, 
pe care a făcut o însemnare autografă și și-a pus semnătura, și care 
azi se află printre manuscrisele grecești ale Universităţii din Bologna 
— Ítalia ??. 

În timpul cînd încă păstorea la Argeș, mitropolitul Antim Crito- 
pol, spre sfîrşitul anului 1388 sau începutul celui următor, 1389, 
s-a îmbolnăvit foarte rău, încît, crezînd că nu va mai scăpa cu viață, 
a intrat în marea shimă, schimbîndu-și numele în Timotei şi lăsîndu-se 
deci de arhierie. Însănătoșindu-se însă și dînd și probă că este încă 
apt de muncă, Sinodul patriarhal din Constantinopol, la 15 februarie 
1389, a hotărît ca „să aibă arhieria ca și mai înainte“, deși, după 
canonul 2 al Sinodului ţinut la Țarigrad în anul 879, arhiereul 
„pogorât în shima monahală nu mai putea îndeplini cele arhierești““ 33. 


80 Cf. Ibidem, p. 266, 267; V. și: N. Dobrescu, Din istoria Bisericii Române. Secolul al 
XV-lea. Studiu istoric, Bucureşti, 1910, p. 8. 

31 Cf. V. Laurent și a., Facsimile de texte şi documente bizantine din veacurile XIV şi XV 
privitoare la Istoria Bisericii Române, București, 1946, pl. XXIII, fig. 30. 

32 Preotul Niculae M. Popescu, Antim Critopol, Bucureşti, 1947, p. 4—7. 

33 C. Erbiceanu, O deciziune canonică privitoare la Antim cel întîi mitropolit al Ungrovlahiei 
din 1388 (Material pentru Istoria bisericească naţională), în „B.O.R.**, XIII, 1889—1890, nr. 1, 
p. 78—80. Este vorba de memoriul ui Isidor Glabas, mitropolitul Tesalonicului, pentru care să 
se vadă: F.H.D.R., vol. IV, p. 317—319. V. şi: N. Dobrescu, op. cit., p. 8, 11—13; P. P. 
Panaitescu, Mircea cel Bătrin, p. 141—142; V. Laurent, Contributions à l'histoire des relations 
de l'Eglise byzantine avec l'Eglise roumaine au debut du XV-e siècle, în „Bulletin de la Section 
historique de PAcademie Roumaine“, hist., tom. XXVI, 2, București, 1945, p. 172—176 ; Prof. 

Înzdrăvenit și, totodată, reintegrat în scaun, mitropolitul 
Antim și-a reînceput de îndată activitatea de arhipăstor al Ungro- 
vlahiei. Chiar din aceeași lună februarie 1389 și pînă în iulie acel. și 
an, el este întîlnit din nou la ședințele Sinodului Patriarkiei ecume- 
nice, ale cărui hotărîrj le și subscrie. După aceasta, desigur, a venit 
la Argeș, unde, în mod sigur, se afla la 8 ianuarie 1392, cînd, alături 
de mitropolitul Atanasie al Severinului, care-i ţinuse locul în timpul 
bolii, sta în fruntea divanului domnesc, ca martori într-un hrisov al 
lui Mircea cel Mare, pentru Mînăstirea Cozia 55 și unde, mai apoi, 
la o dată nu încă îndestul de bine precizată, dimpreună cu acest 
voievod şi cu credincioşi de ai săi, a întîmpinat moaștele Sfintei 
Muceniţe Filoteia, aduse pe atunci în ţară și așezate, cum se știe, în 
biserica Domnească din Curtea de Argeș. 

Deși după anul 1392 ştirile privitoare la mitropolitul argeșan 
Antim Critopol pînă acum lipsesc aproape cu totul, totuși se poate 
ca păstoria lui în Ţara Românească să nu se fi încheiat în acest an, 
ci ca ea să se fi prelungit pînă în zorii celui de al XV-lea secol. 
Amintim că în luna lui mai din anul 1401, patriarhul ecumenic Matei I 
(1397—1410) a scris „prea sfințitului mitropolit al Ungrovlahiei, 
prea cinstit și exarh a toată Ungaria și al Plaiurilor““, — ceea ce, 
datorită raporturilor încordate în care ecumenicul, în acel timp, se 
afla cu Atanasie al Severinului, și el însă „„mitropolit al Ungrovlahiei““, 
n-ar fi putut face atunci cu acesta din urmă —, și i-a cerut ca să pri- 
mească în eparhia sa pe un preot moldovean Isidor, căci, deși hiro- 
tonit de mitropolitul Iosif Muşat al Moldovei, a cărui situaţie 
canonică încă nu era, în acel moment, cu totul clarificată, acesta, 
preotul Isidor, are totuși preoţie lucrătoare *7. Gramata patriarhală 
nu indică însă și numele ierarhului nngrovlah, căruia îi era adresată, 
dar argumentele aduse de istoricul Nicolae Dobrescu, profesor de 
Istoria Bisericii Române la Universitatea din București, în favoarea 
lui Antim Critopol, par încă destul de plauzibile "8 și de aceea pe 


Alexandru Elian, Legăturile Mitropoliei Ungrovlahiei cu Patriarhia de Constantinopol şi cu 
celelalte Biserici Ortodoxe, în „B.O.R.“, LXXVII, 1959, nr. 7—10, p. 906—907. 

a V.: F.H.D.R., vol. IV, p. 224—229. 

35 D.R.H., B., vol. I, p. 42—45 (nr. 17). 

36 V.: Prof. Șt. Nicolaescu, Canonizarea Sfintei Filofteia şi întemeierea Principatului 
Munteniei, în „Adevărul“ (București), de Miercuri, 16 ianuarie 1929, p. 3—4; D. R. Mazilu, 
Sfinta Filoteia de la Argeş. Lămurirea unor probleme istorico-literare, București, 1933, p. 15—16; 
P. P. Panaitescu, Mircea cel Bătrin, p. 163. 

37 F.H.D.R., vol. IV, p. 266—267. Pentru preotul Isidor, v.: Preotul Niculae M. Popescu, 
Preotul Isidor Moldoveanul — Dirz preot —, în: Același, Preoți de mir adormiți în Domnul, Bucu- 
reşti,' 1942, p. 26—38. 

38 N. Dobrescu, Din istoria Bisericii Române. Secolul al XV-lea, p. 9—11. 

temeiul lor se poate încă susține că într-adevăr despre el este vorba 
şi acum, în primăvara anului 140] 5%. 

În acest timp însă el va fi fost destul de înaintat în vîrstă, așa 
că ziua cînd își va fi plătit obșteasca datorie și cînd, prin urmare, 
își va fi sfîrşit şi păstoria, nu va fi fost prea îndepărtată. 

Cum în anul 1401 era probabil în ţară, unde, desigur, îi va fi 
scris patriarhul ecumenic Matei I, atunci mitropolitul Antim Critopol 
va fi putut să-și încheie zilele aici, — în timpul domniei lui Mircea 
cel Mare —, fiind înmormîntat poate undeva în cuprinsul fostei 
mitropolii de la Argeș, pe care, — după ce organizase mitropolia 
de la Severin și o condusese timp de aproape 11 ani —, o păstorise 
în chip strălucit vreme de două decenii. 


* 


Dacă, precum se vede, despre mitropolitul Antim Critopol al 
Ungrovlahiei de la Argeș, au ajuns pînă la noi informaţiile docu- 
mentare ce s-au semnalat, cu privire la urmașii săi însă, — precizăm: 
interesează, aci, în primul rînd, cei ce ar fi păstorit în timpul domniei 
lui Mircea cel Mare —, acestea sînt ca şi inexistente; ştiri, cu totul 
sigure, despre unii arhierei-mitropoliţi, din acea vreme, pe plaiurile 
muntene, nemaicunoscîndu-se pînă acum. Şi aceasta, se afirmă, 
mai cu seamă din pricină că „izvorul de căpetenie, „Acta Pairiar- 
chatus Constantinopolitani““, care, — şi în continuare —, ne-ar fi 
putut procura cele mai multe și mai temeinice informaţii, ,, se între- 
rupe brusc în anul 1402“, lipsindu-ne astfel de actele, în care, de bună 
seamă că și după această dată, se vor fi aflat știri în legătură și cu 
Biserica noastră. Nici alte izvoare din acest domeniu, ca: pomelnice, 
pisanii, însemnări, acte interne ori externe din prima jumătate a 
secolului al XV-lea, mai ales, nu sînt mai darnice cu asemenea date şi 
de aceea din acest răstimp, o listă sigură a prelaţilor ungrovlahi acum 
este aproape imposibil de alcătuit. Şi ei totuși au existat, căci — refe- 
rindu-se aci iarăși numai la domnia lui Mircea cel Mare —, nu se 
poate admite ca în acea vreme, cuprinsă încă în Veacul de mijloc, — 
cel cu caracter teologic-religios atît de pronunţat —, el, Mircea, timp 
de cel puţin două decenii să fi domnit peste o ţară fără vlădică. Nemen- 
ţionarea acestuia ori a acestora în acte, — lipsind cumva și împreju- 
rarea —, nu poate fi egală cu inexistenţa lui sau a lor. 


39 Aşa se şi susține de către unii cercetători (v.: N. Dobrescu, op. cit., p. 22; C. Marinescu, 
Întemeierea mitropoliilor. .., p. 8; P. P. Panaitescu, op. cit., p. 142—143). 

Convinși de acest lucru, cercetători mai vechi ori mai noi, pe 
temei de informaţii documentare foarte sumare și lăturalnice, au 
formulat pînă acum felurite ipoteze cu privire la urmașii imediați 
ai mitropolitului Antim Critopol și au indicat şi cîteva nume, bănuite 
a fi ale unora dintre aceștia. 

Menţionăm, mai întîi, că din numele de n:egaloschimnic al lui 
Antim Critopol, Timotei, luat, cum s-a arătat, prin anii 1388—1389, 
— cînd acesta căzuse la grea boală —, unii au făcut un alt mitropolit 
al Ungrovlahiei, care ar fi păstorit la Argeș în acest timp, — prin 
urmare chiar în zilele lui Mircea cel Mare 4%. Descoperiri de informaţii 
documentare mai precise însă au infirmat această presupunere și au 
restabilit adevărul: Antim și Timotei sînt una şi aceeaşi persoană: 
Antim Critopol, mitropolitul Ungrovlahiei. 

Că acesta şi-a încheiat păstoria cu cîțiva ani mai înainte de 
începutul secolului al XV-lea, cum se admite de către unii, ori, așa 
cum s-a presupus mai sus, în primii ani ai acestuia, însă, s-ar putea 
ca primul său urmaș să fie un: 

Teodor, care în pomelnicul Sfintei Mitropolii a Ţării Româ- 
nești, — despre care se va vorbi mai jos—,şi în ale unora din 
mînăstirile muntene, cu regularitate, ocupă locul al treilea după 
prelaţii Antim de la Argeș și Atanasie de la Severin. Deși azi un 
asemenea nume este destul de rar întîlnit printre monahii noștri, 
semnalăm totuși că în apropierea vremii la care ne referim, el fusese 
mai înainte purtat de un mitropolit de Vicina și mai apoi de un alt 
arhipăstor al Ungrovlahiei, pe la începutul celei de a treia decade a 
secolului al XVI-lea. Din alte surse, știri mai precise despre el, despre 
Teodor, nu s-au aflat însă pînă acum. Cu peste patru decenii în urmă, 
bizantinistul francez, Rev. Vitalien Laurent (m. 1976) a susţinut că 
prin primii ani ai secolului al XV-lea, la cîrma Mitropoliei Ungrovla- 
hiei de la Argeș a fost strămutat de către patriarhul ecumenic Matei I, 
un prelat titular de Melitene, care, în toamna anului 1395, în timpul 
conflictului eclesiastic dintre Moldova și Marea Biserică din Constan- 
tinopol, îndeplinise, cu succes, se afirmă, o misiune de împăcare la 
Suceava. Ca o recompensă pentru aceasta şi pentru alte asemenea 
activităţi desfăşurate la Patriarhia ecumenică, acest titular de Meli- 
tene, — al cărui nume nu se cunoaște însă —, prin anul 1403, ar fi 
fost strămutat la cîrma Mitropoliei Ungrovlahiei de la Argeș, în 


40 Să se vadă, de pildă, Pah. Alecsandru Geanoglu Lesviodacs, Istorie bisericească pre- 
scurt. .., București, 1845, p, 396. 

locul rămas liber, poate chiar prin decesul lui Antim Critopol #. 
S-ar putea, adăugăm, ca în cazul cînd acest anonim ierarh într-adevăr 
a păstorit la Argeș, să fie una şi aceeași persoană cu mitropolitul 
Teodor de mai sus, care, în pomelnice, o spunem din nou, urmează, 
— vorbind aci de centrul mitropolitan de la Argeș —, lui Antim 
Critopol, căci Atanasie de pe locul al doilea era mitropolit la Severin. 


Nu se știe cît timp va fi păstorit; aceasta însă numai în cazul 
cînd cu adevărat va fi cîrmuit și mitropolia Ungrovlahiei. 


În studiul în care emitea ipoteza de faţă, același erudit cunoscător 
al istoriei Bizanțului, Rev. V. Laurent, semnala două „diplome““, — 
în realitate două „acte de donaţie“* —, din lunile mai și octombrie 
1412, aflate în arhiva Minăstirii Sfîntul Ştefan de la Meteore, în care 
se face amintire de un „Eftimie cu mila lui Dumnezeu arhiepiscop şi 
mitropolit a toată Ungrovlahia““, pe care el l-a socotit ca atare și l-a și 
introdus în șirul mitropoliților de la Argeș din primul pătrar al secolului 
al XV-lea. 2 După apariţia studiului său, acest lucru l-au făcut și 
alții, trecînd în lista arhipăstorilor Țării Românești din preajma 
anului 1412 pe un „arhiepiscop și mitropolit Eftimie“ ®. 

Aceste două acte, se socotește, sînt însă niște „falsuri““ 4%, și în 
acest caz „arhiepiscopul și mitropolitul Eftimie“* al Ungrovlahiei, 
din anul 1412, trebuie înlăturat din rîndul ierarhilor Ţării Româ- 
nești din prima parte a secolului al XV-lea. 


Și aceasta, cu atît mai mult cu cît o cercetare științifică mai nouă, 
făcută în arhiva Miînăstirii Sfîntul Ştefan de la Meteore, a dovedit 
că actele greceşti considerate de Vitalien Laurent a fi din anul 1412 
sînt în realitate niște tîlmăciri grecești ale unci „cărţi vlădicești““ de 
închinare, redactată în limba română și emisă de mitropolitul Eftimie I 
al Ungrovlahiei, care a păstorit la Tîrgovişte între anii 1568 şi 1576. 
Prin urmare, în mod sigur, aci este vorba de un act din cea de a doua 
jumătate a secolului al XVI-lea. ^% Mitropolitul Eftimie, pomenit în 
cuprinsul său, acum a trăit și în acest timp a păstorit în Ţara Româ- 


41 V. Laurent, op. cit., p. 166—169. 

42 Ibidem, p. 169—170. În legătură cu aceste „diplome“, v. şi: Dionisie mitropolit de 
Trikka şi Stagon, Tà Metewpa, Atena, 1964, p. 52. 

43 Să se vadă, între altele, și: Pr. G. Moisescu, Pr. Șt. Lupșa şi Pr. A. Filipaşcu, Istoria 
Bisericii Române, I, Bucureşti, 1957, p. 258; „B.O.R.“, LXXVII, 1959, nr. 7—10, p. 740, 908; 
Pr. prof. Mircea Păcurariu, Listele cronologice ale ierarhilor Bisericii Ortodoxe Române, București, 
1975, p. 6. 

44 Cf. P. Ş. N., La partition de la Métropole de Hongrovalachie (titlul comunicării a fost: 
Autour de la partition de la Métropole de Hongrovalachie (1370), p. 313). 

45 Stefan Andreescu, Acte medievale din arhive străine, în „R. Ist.*, Tom. 34, 1981, nr. 9, 
p- 1138—1746. 

nească $, și nu în secolul al XV-lea. De aceea la „Eftimie arhiepiscopul 
şi mitropolitul a toată Ungrovlahia““, creat de V. Laurent, care 
ar fi păstorit la Argeș prin cea de a doua decadă a secolului al XV-lea, 
neapărat, trebuie să se renunţe. 

Dacă, așa cum se vede, păstoria la Argeș, prin anul 1412, a unui 
mitropolit Eftimie nu se poate susține, în schimb, în ultimii ani s-a 
formulat o altă ipoteză în legătură cu șirul ierarhilor Ungrovlahiei 
de prin acea vreme, cînd încă domnea Mircea cel Mare. Cu aproape 
două decenii în urmă, un alt bizantinist, Nicolae OQikonomidis, a dat 
la iveală un hrisov din anul 1366 al împăratului Ioan V Paleologul 
(m. 1391), păstrat în original și într-o copie în arhiva Minăstirii 
Dionisiu de la Athos. Copia, — după criteriile paleografice —, datînd 
de pe la sfîrșitul secolului al XIV-lea sau începutul celui următor, 
„este autentificată prin semnătura în grecește a „smeritului mitropolit 
al Ungrovlahiei leremia“* 7. 

Iată deci o nouă informaţie, care ar veni să ateste existenţa, în tim- 
pul lui Vodă Mircea, a unui mitropolit al Ungrovlahiei, care s-a chemat: 

Ieremia și pe care editorul actului, — fără a fi întru totul con- 
vins, se pare —, înclină a crede că el poate fi una și aceeași per- 
soană cu mitropolitul grec cu același nume, trimis înainte de anul 
1394 de Patriarhia ecumenică la Suceava, ca să conducă Biserica 
Moldovei, dar pe care moldovenii l-au alungat. Nici cercetătorul 
român, care în literatura noastră de specialitate a relevat primul 
știrea descoperită de Nic. Oikonomidis, nu este întru totul clarificat 
cu privire la identificarea acestui mitropolit ungrovlah Ieremia din 
secolul al XV-lea. Neînlăturînd totalmente identificarea lui cu mitro- 
politul anonim de Melitene, — oraș în îndepărtata Armenie; azi 
în Turcia, cu numele Malatya —, strămutat prin 1403 la Argeș, 
despre care a fost vorba mai sus, el, fără a-și considera ipoteza „abso- 
lut sigură““, pare mai degrabă a socoti că acest Ieremia ar putea fi 
un mitropolit de Mitylene, — capitala Insulei Lesbos —, care a 
purtat tot acest nume și care în 1395 a îndeplinit o misiune și „spre 
părţile Valahiei“. Prin urmare tot numai o presupunere %. 


4 Pentru mitropolitul ungrovlah Eftimie din secolul al XVI-lea, v.: Preotul Niculae 
Șerbănescu, Mitropoliţii Ungrovlahiei, în „B.O.R.*“, LXXVII, 1959, nr. 7—10, p. 760—761. 

47 N, Oikonomidis, Actes de Dionysiou, Paris, 1968, p. 50, 1. 33, pl. V; V. şi: PŞ.N, 
ap. cit., p. 312 şi n. 42—44; Acelaşi, Recenzia lucrării lui N. Oikonomidis, în „R.H.S.E.E.', 
tom, VI, 1968, nr. 1, p. 166—167. 

48 P.Ş.N., La partition de la Métropole de Hongrovalachie, p. 313; V. însă şi nota 47 de pe 
pag. 324—325. Despre acest mitropolit de Mitylene se crede, totodată, că tot atunci a avut 
prin părțile noastre şi o „misiune politică‘, privitoare la pregătirea „cruciadei de la Nico- 


pole** din 1396 (cf. Alexandru V. Diţă, art. cit. p. 36). 

Că a fost sau nu din Melitene - Armenia ori din Mitylene = 
Insula Lesbos, un lucru poate fi socotit câștigat: dacă știrea care îl 
atestă pînă la urmă se va dovedi întru totul adevărată, atunci golul 
din lista mitropoliţilor Ungrovlahiei, care au păstorit și în timpul 
domniei lui Mircea cel Mare, se mai reduce, în ea trebuind a fi trecut 
și acest „smerit“* prelat Ieremia. Cînd însă acesta își va fi început 
păstoria, cît timp va fi ocîrmuit după aceea centrul mitropolitan de 
la Argeș, dacă șederea lui la cîrma acestuia se va fi prelungit pe tot 
restul oblăduirii voievodului nostru și cine îi va fi fost urmaș în jilţul 
arhipăstoresc al Ungrovlahiei, momentan nu se poate spune, din 
lipsă de izvoare. 


+ 


Mitropolia Severinului. Alături de Mitropolia Ungrovlahiei, cu 
sediul la Argeș, în timpul domniei lui Mircea cel Mare, în Ţara Româ- 
nească a continuat să fiinţeze şi Mitropolia de la Severin, creată, 
precum s-a arătat, în anul 1370. Se numea tot a „Ungrovlahiei“, dar 
se preciza că întinderea ei cuprindea numai „0 parte din Ungrovlabhia, 
— alfel zis Ţara Românească —, adică o jumătate“. În vremea 
la care ne referim, poate spre a fi mai uşor deosebită de cealaltă de 
la Argeș, prin acte i s-a zis fie „„Mitropolia Severinului“ fie „„Mitro- 
polia Ungrovlahiei dinspre Severin“, fie, în sfîrșit, „Mitropolia Ungro- 
vlahiei cea din părțile Severinului“ sau „a părții dinspre Severin“ . 

Ca întindere şi jurisdicție, în aceeaşi vreme, pentru Mitropolia. 
Severinului, nu pot fi menţionate modificări mai deosebite ; în general, 
ea păstrîndu-și-le, așa cum le avusese și mai înainte și așa cum ele 
au fost menţionate mai sus. Cât timp cuvîntul voievozilor Ţării Româ- 
nești a fost ascultat și la Severin, Mitropolia și-a avut desigur sediul 
în acest oraș. După ajungerea lui, prin anul 1419, sub oblăduire 
străină însă, ea se va „fi refugiat pe pămînt stăpînit de domnii 
români, în vreun centru bisericesc din Oltenia“, ca : Tismana, — 
unde s-au păstrat unele ornate arhierești ale primului ei ierarh, Antim. 
Critopol —, Cozia, Strehaia, — despre acest presupus sediu din urmă, 
în secolul al XVII-lea se făcea chiar amintire într-una din tradiţiile 
bisericești locale —, ori poate Rimnicul, — unde, în titulatura episco- 
piei înfiinţate aci la începutul secolului al XVI-lea, s-a adăugat și 
apelativul „Noul Severin“ ş.a. %. 


49 Cf. N. Dobrescu, op. cit, p. 38. Pentru alte presupuneri privind locul de refugiu at 
Mitropoliei Severinului după plecarea ei din acest oraș, să se vadă: Preotul Niculae Șerbănescu,, 
Mitrepolia Severinului, p. 1215 şu. 

Mitropoliţii Severinului. Mai mult ca sigur că în anul 1386, 
cînd Mircea cel Mare şi-a început domnia, la Severin păstorea mitro- 
politul: 

Atanasie, care era grec de neam și, mai înainte ca Patriarhia 
Ecumenică să-l fi strămutat la Mitropolia Severinului, fusese mitro- 
polit de Perge și Attalia. Lipsind izvoarele, nu se poate ști cu pre- 
cizie nici cînd a fost numit la Severin și nici în ce împrejurări s-a 
făcut aceasta. Se susține de către unii că el ar fi fost mai întîi mitro- 
polit la Argeș, unde ar fi ajuns prin anul 1389, cînd titularul de aici, 
Antim Critopol, căzuse la grea boală, că numai după însănătoșirea 
și reînscăunarea acestuia ar fi fost trecut la Severin 5° și că de aici, 
mai apoi, a fost adus iarăși la Argeș. 

Lipsesc într-adevăr știrile, dar, avîndu-se în vedere situaţia 
bisericească de atunci din țara noastră, se poate mai degrabă presu- 
pune că transferarea lui Atanasie de la Perge și Attalia la Severin 
n-a putut întîrzia prea mult după anul 1381, cînd înaintaşul său la 
centrul mitropolitan oltean, Antim, a fost, la rîndu-i, mutat la Argeș. 
Aceasta întrucît și conducerea Ţării Româneşti și Patriarhia ecume- 
nică vor fi fost interesate întru menţinerea, — și încă în activitate—, 
a Mitropoliei de la Severin, deoarece ofensiva catolică, — pentru 
stăvilirea căreia ea, mai ales, se crease—, era încă activă 5l, Din 
această pricină, şi una și alta se vor fi îngrijit ca văduvitei mitropolii 
să-i dea cît mai degrabă un titular, și încă un titular efectiv și cu 
experienţă pastorală. În acest scop, a fost ales, o spunem din nou, 
arhipăstorul de Perge și Attalia, Atanasie, care, nu în 1389, cum se 
susține, a fost trimis în Ţara Românească, ci mai înainte. 

Semnalăm că unele știri, scoase dintr-un „voluminos“* dosar 
întocmit de mitropolitul Macarie al Ancyrei împotriva patriarhului 
ecumenic Matei I (1397—1410), încredinţează că în luna noiembrie 
din anul 1387, deci înainte de 13809, Atanasie păstorea deja în scaunul 
mitropolitan de pe plaiurile oltene %. 


Dacă s-ar obiecta totuși că pînă în anul 1389 Atanasie n-a păs- 
torit în Ţara Românească, — altfel zis la Severin —, căci o astfel 
de calitate a sa nu este în nici un fel amintită de actele inserate în 


50 Cf. N. Dobrescu, op. cit., p. 37; Pr. I. Popescu-Cilieni, Pe firul istoric al episcopiei şi 
mitropoliei Olteniei, în Vieaţa bisericească în Oltenia. Anuarul Mitropoliei Olteniei, Craiova, 
1941, p. 90; P.Ș.N., Cuviosul Nicodim cel Sfinţit și odăjdiile mitropolitului Antim Critopol de la 
Tismana, în „M.O.*, XI, 1959, nr. 7—8, p. 424; Pr. G.I. Moisescu și colaboratorii, Istoria 
Bisericii Române, I, p. 158—159. 

51 Cf. P. P. Panaitescu, Mircea cel Bătrin, p. 168 ş.u. 

52 V, Laurent, op. cit., p. 177, n. 2, 180. 

Acta Patriarchatus Constantinopolitani pînă în acest an, % se poate 
răspunde că o asemenea lipsă nu este convingătoare, deoarece nu 
este deloc sigur că aci amintita colecţie păstrează toate actele privi- 
toare la viaţa bisericească de la Nord de Dunăre, emise în acei ani 
de Patriarhia ecumenică. Chiar actul strămutării sale la Severin sau 
la Argeș, de pildă, fie că a fost din anul 1389, — cum cred unii —, 
fie că a fost mai de dinainte, nu se află printre piesele documentare 
ale acesteia, căci altfel n-ar mai fi în discuţie atît locul, cît şi data 
începerii păstoriei sale. 

Şi dacă iarăși s-ar obiecta că pînă în același an, 1389, mitropoli- 
tul Atanasie nu este întîlnit participînd la ședințele Sinodului patri- 
arhal din Constantinopol, — cum, de bună seamă, potrivit unei 
mai vechi înţelegeri i se va fi cerut și lui —, și de astă dată, s-ar putea 
răspunde că nici această lipsă de la amintitele ședințe n-ar constitui 
o dovadă că el nu era încă arhipăstor la Severin mai dinainte vreme, 
ci mai degrabă că ea, neparticiparea, ar putea fi rezultatul unei 
înțelegeri ce ar fi intervenit între cei doi ierarhi ungrovlahi. Că adică 
aceștia, spre a nu lăsa Biserica Ţării Românești o oarecare perioadă 
de timp fără păstor duhovnicesc pe teren, mai ales atunci cînd valul 
de penetraţii catolice era încă viu simţit, se vor fi învoit, și vor fi obținut 
și îngăduinţa celor în drept, ca să participe cu rîndul la ședințele 
patriarhicescului Sinod. Și cum mitropolitul Antim de la Argeș era 
mai vechi în funcţie, și poate că și în hirotonie, vor fi căzut de acord 
ca mai întîi el să fie de faţă la acestea, începînd chiar din primii ani 
ai celui de al nouălea deceniu al secolului al XIV-lea, adică exact 
din vremea cînd socotim că Atanasie şi-a început păstoria la Severin. 
Din această pricină, desigur, acte din anii 1381, 1382, 1386 și 1389 
atestă numai prezenţa vlădicăi Antim la Sinod, de bună seamă, ca 
reprezentant al întregii Biserici româneşti nord-dunărene 54, 

În acest timp, mitropolitul Atanasie, rămas în ţară, va fi rostuit 
treburile celor două mitropolii — de la Argeș și de la Severin. În 
deceniul următor, începînd chiar din anul 1389, însă, el, şi aproape 
numai el, a fost prezent la şedinţele sinodale. În restul de ani de la 
sfîrșitul aceluiași secol, al XIV-lea, la rîndu-i mitropolitul Antim 
Critopol de la Argeș, pentru nevoile religioase ale celor două centre 
ierarhice din Ţara Românească, va fi stat mai mult la reşedinţa sa 
din cetatea de Scaun a Argeșului. 


53 Să se vadă: N. Dobrescu, Întemeierea mitropoliilor şi a celor dintii minăstiri din ţară, 
București, 1906, p. 57. 
54 V.: N, Dobrescu, op, cit., p. 47, n. 4; P. P. Panaitescu, op. cit., p. 141. 

Şi totuși, cîndva, dar numai pentru foarte scurtă vreme, mitro- 
politul Atanasie, oficial, poate fi socotit că a stat și la cîrma mitro- 
poliei de la Argeş. Această şedere a sa aici a avut loc, înclinăm a 
crede, în cele cîteva luni de la cumpăna anilor 1388 și 1389, cînd, 
precum s-a arătat, mitropolitul Antim Critopol, căzut la grea boală, 
a intrat în marea shimă, schimbîndu-și numele în Timotei. Acest 
lucru, „suplinirea“ și a scaunului ierarhic de la Argeș, a dus, desigur, 
la înscrierea și a numelui său în pomelnicul Mitropoliei Ţării Româ- 
nești, cu sediul la Argeș, îndată după Antim. Cum acest lucru 
este folosit de unii ca argument spre a dovedi că Atanasie a fost 
un adevărat mitropolit de Argeș, vom încerca să lămurim și rostul 
prezenţei sale într-un asemenea pomelnic. 

Înclinăm a crede iarăși că pînă la îmbolnăvirea lui Antim Cri- 
topol, Mitropolia Ţării Românești nu a avut un pomelnic oficial 
scris, căci numai numele celor doi vlădici decedați, — Iachint şi 
Hariton —, și a celui în funcţiune, erau, desigur, ușor de ţinut minte. 
Prin anii 1388—1389 însă, s-a pus început acestui pomelnic, poate chiar 
în scris —, trecîndu-se în el, deocamdată, numai numele celor vii. 
Prilej pentru aceasta a fost însăși boala lui Antim. „,Suplinitorul“* 
său, Atanasie de la Severin, va fi dispus ca în cuprinsul mitropoliei 
să se facă rugăciuni pentru însănătoșirea lui, poruncind ca în po- 
melnicul ce urma să se întocmească pentru a fi folosit întru aceasta, 
să fie trecut, în primul rînd, Antim, cel bolnav, pentru care trebuia 
să se înalțe rugi de înzdrăvenire. Mai mult ca sigur, aceasta a făcut 
ca pomelnicul în cauză să înceapă cu Antim, — așa cum a și rămas—, 
și nu cu Iachint, așa cum ar fi fost firesc. 

Și cum la slujbe pravila cere ca să se pomenească și numele 
cîrmuitorului efectiv al unei instituţii bisericești văduvite — în cazul 
de faţă însăşi prima mitropolie a ţării —, fie el și numai locţiitor, 
îndată după suferindul Antim a fost trecut vlădica Atanasie, cel 
ce, în locu-i, rînduia într-adevăr și treburile centrului mitropolitan 
de la Argeş. Așa s-a ajuns, de asemenea, ca cel de al doilea loc în 
pomelnic să fie ocupat de acest arhipăstor de la Severin. Și cum, 
iarăși, se ştie, pomelnicul așa început, așa a rămas și în continuare. 

Căci, cu vremea, în pomelnicul scris, desigur, în acest chip pornit 
sub cei doi ierarhi ungrovlahi, trăitori în 1388—1389, rînd pe rînd 
au fost trecuţi vlădicii ţării ce le-au urmat, de bună seamă fiind ei 
încă în viaţă. Pe încetul, așa s-a alcătuit, pe toată întinderea lui, 
pomelnicul Mitropoliei Țării Românești. Și, repetăm, început cu 
Antim și Atanasie, așa a rămas, căci nimeni n-a mai căutat să resta- 

bilească adevărul, adică să treacă în frunte pe mitropoliţii Iachint 
şi Hariton şi să facă vreo menţiune arătătoare că Atanasie afost 
mitropolit de Severin; în alte ocazii, asemenea însemnări s-au făcut. 
Împrejurările aci semnalate sînt în măsură, credem, să lămurească 
prezența severineanului Atanasie în pomelnicul primei Mitropolii a 
Ţării Românești. Apariţia lui aci nu este motivată deci de faptul 
că ar fi fost mitropolit titular la Argeș, cum era pe atunci, — așa 
cum se afirmă de unii —,ci numai de împrejurarea că în timpul 
cînd s-a început întocmirea oficială a pomelnicului, — de bună seamă 
în scris—,el era, precum s-a arătat, „suplinitor“* al ierarhului 
de aici, căzut la boală. 

Ţinînd seama de toate acestea, socotim că mitropolitul Atanasie 
al Severinului niciodată n-a fost şezător titular în scaunul mitropo- 
litan din capitala de atunci a Ţării Românești, cu toate că el este 
trecut în pomelnicul mitropoliei ţării îndată după vlădica Antim 
Critopol de la Argeş. În tot timpul el a fost numai mitropolit de Severin, 
așa cum, dealtfel, reiese și din actele Patriarhiei ecumenice, cîte există, 
"din ultimul deceniu al secolului al XIV-lea şi din primii ani ai secolului 
al XV-lea, în care aproape regulat este intitulat mitropolit „al 
Severinului“* 55. 


Potrivit înţelegerii, ce, repetăm, se va fi făcut între cei doi ierarhi 
ungrovlahi, începînd din vara anului 1389, mitropolitul Atanasie 
de la Severin, plecînd la Constantinopol, poate cu prilejul bolii vlădicăi 
Antim de la Argeș, ori mai de grabă curînd după aceea, a rămas în 
continuare acolo, spre a reprezenta Biserica românească în sinodul 
patriarhal. Chiar în luna lui iulie din acest an, el, „celălalt (mitropolit) 
al Ungrovlahiei“, alături de „al Ungrovlahiei““, — adică Antim —, 
şi alți ierarhi, subscria hotărîrea sinodală luată sub patriarhul ecu- 
menic Antonie IV (1389—1390 ; 1391—1397), „cu privire la legăturile 
dintre episcopul de Methona şi mitropolitul Vechiului Patras“ 56. 


55 V,: Preotul Niculae Șerbănescu, Mitropoliţii Ungrovlahiei, p. 138, n. 18; Vitalien 
Laurent, „temeinicul cunoscător al începuturilor Bisericii românești““, crede că Atanasie n-a 
putut urma lui Antim la Argeș, căci în acel timp, — începutul secolului al XV-lea —, la cîrma 
Mitropoliei Ţării Românești fusese strămutat mitropolitul Melitenei, al cărui nume, însă, precum 
s-a arătat, nu se cunoaște. 

Tot el socotește că prezența lui Antim şi a lui Atanasie în fruntea pomelnicului mitropoliei 
Ţării Românești poate arăta însă că aceștia „au condus simultan cele două Biserici ale Ungro- 
vlahiei sau că Atanasie era chiar numele mitropolitului Melitenei“* (v.: Contributions à Phistoire 
des relations de PEglise byzantine avec l'Eglise roumaine... ., p. 166, 180). 

Nici el nu crede că Atanasie al Severinului ar fi fost cîndva titular la Argeg. 

56 F.H.D.R., vol. IV, p. 228, 229, Pentru alte acte din ultima decadă a secolului al XIV-lea, 
atestînd prezența lui Atanasie al Severinului la ședințele sinodului patriarhal, să se vadă: Preotul 
Niculae Șerbănescu, Episcopii Rimnicului, în „M.O,*, XVI, 1964, nr. 3—4, p. 174, n. 23—26. 

Întors mai apoi în ţară, la 8 ianuarie 1392 mitropolitul Severi- 
nului, dimpreună cu vlădica Antim de la Argeș, sta în fruntea marto- 
rilor pe care marele Mircea Voievod i-a pus în hrisovul ce în acea zi a 
emis în favoarea ctitoriei sale de la Cozia, hărăzindu-i și întărindu-i 
mai multe sate și sălașe de ţigani 5. 

După aceasta, la o dată, iarăși necunoscută, mitropolitul Ata- 
nasie a plecat din nou la Constantinopol și aici la 6 noiembrie 1396 
a fost de faţă la şedinţa Sinodului patriarhal în care s-a hotărît che- 
marea în judecată a mitropoliţilor de Gothia și Cherson 58, În anii 
1397 şi 1401 era tot în capitala Bizanțului, participînd la unele ședințe 
sinodale, în ale căror acte este amintit fie nominal „„smeritul mitro- 
polit al Ungrovlahiei Atanasie““, fie indicîndu-i-se numai eparhia, 
„Ungrovlahia dinspre Severin“, ori a „părţii Ungrovlahiei dinspre 
Severin“ 59, 

În ultima parte a șederii sale în Constantinopol, mitropolitul 
Atanasie s-a amestecat în „înveninata dispută“* dintre patriarhul 
ecumenic Matei I şi mitropolitul Macarie de Ancyra. Cu toate că în 
octombrie 1397 şi în iunie 1403, jucase un rol însemnat, susţinîndu-l, 
atît la alegere, cât şi la reabilitare, pe ecumenicul Matei I, pînă la urmă 
însă a trecut în partida adversă, condusă de mitropolitul Macarie al 
Ancyrei. Alăturat acesteia, el a refuzat erice supunere patriarhului 
ecumenic Matei I şi chiar împăratului Manuel IJI Paleologul (1391— 
1425). Din această pricină, poate, « încă înainte» de anul 1405, el 
nu mai este pomenit de nici un act 6%. Se bănuiește că va fi decedat 
sau că va fi fost depus din treaptă, ori, în sfîrșit, că se va fi întors 
în eparhie, unde, poate iarăși, sprijinit în continuare de Mircea voie- 
vod va mai fi păstorit cîţiva ani 6. 


5 D.R.H., B., vol. I, p. 42—45 (nr. 11). 

5 F.H.D.R., vol. IV, 252—253. 

59 Ibidem, p. 258, 259, 260, 261, 262, 263, 264, 265, 268, 269, 216, 277. 

6 Rev. V. Laurent arată că în dosarul amintit, din care a cules date pentru studiul său 
asupra legăturilor Bisericii bizantine cu Biserica românească în secolul al XV-lea, mitropolitul 
Atanasie al Severinului este pomenit pentru ultima dată în partea din urmă a anului 1403 
(op. cit. p. 180). 

61 În legătură cu amestecul mitropolitului Atanasie al Severinului în aprinsa dispută dintre 
patriarhul ecumenic Matei I şi mitropolitul Macarie de Ancyra, să se vadă o seamă de informaţii 
extrase din izvoare contemporane în: F.H.D.R., vol. LV, p. 321—329 („Tratatul general“ al lui 
Macarie de Ancyra), p. 330—335 (Acte sinodale ale procesului de 'Trisepiscopat); V. Laurent, 
op. cit., p. 178—180; Acelaşi, Le trisepiscopat du patriarche Mathieu I-er (1397—1410). Un 
grand procès canonique à Byzance au début du XV-e siècle, în „Revue des etudes byzantines“ 
(Paris), 1. 30, 1972, p. 5—166; Prof. Alexandru Elian, op. cit., p. 908. 

Nu se știe însă nici cînd şi nici în ce fel și-a încheiat păstoria 
și viaţa 62, 

După dispariţia lui, cel puţin în timpul domniei lui Mircea cel 
Mare, alt sau alţi șezători pe scaunul mitropolitan de la Severin nu 
se mai cunosc. De aceea de către unii se afirmă că, după el, „dualismul 
mitropolitan“ din Ţara Românească a încetat. În continuare de 
către aceiași se precizează că „prin acest act făcut de Mircea Vodă 
de acord cu Patriarhia ecumenică, mitropolia țării capătă mai mult 
prestigiu în afară și mai multă autoritate înăuntru ““%, ceea ce însă, 
pentru momentul vizat, deocamdată, documentar, nu se poate și dovedi. 


x 


Preoţii. lerarbii, aci amintiţi, au păstorit peste credincioşii ungro- 
vlahi, conduși duhovnicește de preoții lor, aflaţi, firește, prin toate 
satele de pe întinsul ţării de atunci, căci, de cînd se ţine minte, la 
noi „n-au fost niciodată vremuri în care satul să nu-și aibă preotul 
lui“, așa cum, desigur, va fi fost și în timpul domniei lui Mircea cel 
Mare. Ştirile despre ei, despre preoți, sînt însă extrem de sumare. 
Totuși „desimea așezărilor omenești“ din acel timp, despre care s-a 
făcut amintire, sprijină presupunerea că prin ele a trebuit să existe 
și un însemnat număr de slujitori ai altarelor, oricît de modeste vor 
fi fost unele dintre lăcașurile de cult de prin sate. 


Semnalăm că în gramata patriarhală din anul 13509, prin care 
se confirmă strămutarea mitropolitului Iachint de la Vicina la Argeș, 
printre altele „în termeni generali““, se cerea și ca „toţi clericii — 
adică preoţii —, dinaceastă ţară, — Ţara Românească —, și toţi 
ceilalți câţi fac parte din cinul bisericesc, fie ei monahi sau de mir“, 
să-i dea ascultare și să i se supună 41, În același timp, lui, lui Iachint, 
prin actul de față, lui Antim Critopol în 1370, prin gramata de numire 
ca prim mitropolit al Severinului 65 și lui Hariton, în 1372, prin actul 
de confirmare ca mitropolit la Argeș 5, li se punea și îndatorirea de 


% După unii cercetători „acest Athanasie a luat păstorirea Țării (Românești) după 
Antim** (v.: Șt. Nicolaescu, Păstoria mitropolitului primat al Ungrovlahiei Hariton. 1373—1381, 
Craiova, 1932, p. 12. Pentru Hariton, v. şi: Aurelian Sacerdoțeanu, Ceva despre mitropolitul 
Hariton al Ungrovlahiei. (1372—1380), Bucureşti, 1936, pass. 

€ Aurelian Sacerdoțeanu, Mircea cel Bătrin şi Biserica Ortodoxă a ţării sale, în „B.O.R.“, 
LXXXVI, 1968, nr. 1—2, p. 103—104. 

“ F.H.D.R., vol. IV, p. 200—201. 

% Tbidem, p. 208—209. 

6 Grigore Nandriș, Un document privitor la împărțirea Mitropoliei Țării Româneşti 
1372 (1373), în Închinare lui Nicolae Iorga, Cluj, 1931, p. 292—296 ; Acelaşi, Documente româ- 
nești în limba slavă din minăstirile Muntelui Athos, 1372—1658, Bucureşti, 1937, p. 17—22; 
D.I.R.,B., Veacul XIII, XIV, XV (1241—1500), p. 25—27. 

a` „hirotoni preoţi“*. Prin urmare în Ţara Românească, în vremea 
la care ne referim, „cinul preoţesc““ a trebuit să fie prezent. Actele 
de epocă, atîtea cîte s-au păstrat, nu vorbesc însă aproape deloc și 
despre ei, despre preoţi. 

n ceea ce ne privește aci, menţionăm că de abia într-un act din 
1412 este pomenit un „popa Radomir“, care a fost martor la „toc- 
meala““ intervenită între un oarecare „Constantin““ și un „protopop 
Hariton““, cu privire la cumpărarea unui cal și că într-un altul 
de mai tîrziu, — din 1425—, iarăși printre martori figurează și un 
„popa Stoia“* 68, 

n general, preoţii ortodocşi români, deci și cei din timpul lui 
Mircea cel Mare, erau cu totul legaţi de sate și de locuitorii lor, de 
care nu se deosebeau nici prin îmbrăcăminte și alături de care mun- 
ceau și în cîmp, și în anumite meserii, și pe vatra satului. Sufereau 
laolaltă cu ei orice greutăţi veneau peste sate, plăteau biruri și făceau 
corvezi. 

În plus, ca știutori de ceva „carte“, erau și dascăli ai tinerilor 
săteni dornici de învățătură, scriitori de acte, diate, felurite însemnări 
pe foile albe ale cărţilor de slujbă, mai ales, privind viaţa satului ș.a. 

Lipsind știrile de la cumpăna dintre veacurile al XIV-lea și al 
XV-lea, pe temei de informaţii documentare de mai tirziu, se poate 
afirma că și pe atunci preoţii aveau unele îndatoriri față de stăpî- 
nire, nu numai cea bisericească, dar și cea laică. Proprietari de ocine, 
vii ș.a. fiind, și ei vor fi dat desigur unele dări și dijme. Într-un act 
de scutire de la Radu cel Mare, dat Mînăstirii Tismana, se scria: 
„Şi dijmarii și vameşii să nu ia perperii de la popii şi de la judeţii 
mânăstireşti, căci vor păţi rău ““ 6, ceea ce în mod sigur dovedește 
că şi atunci și desigur că și mai înainte, ei aveau și avuseseră aseme- 
nea obligaţii cu privire la plata a o seamă de dări. Şi alte știri, culese 
de prin acte din secolele al XVI-lea și al XVII-lea, îndreptăţesc 
presupunerea că foarte probabil și „în primele două secole ale Statului 
muntean, — deci şi sub Mircea cel Mare —, preoțimea de rînd, cea 
din sate mai ales—, plătea bir, dădea principalele dijme din produse 
și împlinea unele prestații“. 

Asemenea obligaţii aveau preoţii și față de stăpînirea lor biseri- 
cească. Tot din informaţii de după secolul al XV-lea, se vede că, în 
cadrul instituţiei în care activau, desigur, ei achitau o „dajdie a 


s D.R.H., B. vol. I, p. 78 (nr. 36). 
68 Ibidem, p. 112, 113 (nr. 57). 
6 Ibidem, p. 429 (nr. 265). 

vlădicăi““ 70, plăteau un „bir preoțesc““ și satisfăceau o „dare a untde- 
lemnului“*, de bună seamă, în parte, necesară iluminatului de prin 
biserici, obligaţii ce vor fi avut şi în vremurile de mai înainte 7. 

x 

Monahismul. Alături de preoții de mir de prin sate mai ales, 
a căror menire era să vegheze tot timpul asupra vieții sufleteşti a 
păstoriţilor lor, — de la naștere pînă la moarte —, să le binecuvin- 
teze momentele de seamă din viaţă, să le împărtășească anumite 
reguli de comportare personală şi colectivă, să-i iniţieze, fie şi oricât 
de sumar, în tainele credinţei lor și să-i îndemne a avea dragoste 
față de muncă și să respecte „ordinea și ierarhia socială feudală““ din 
ţară, și în vremea lui Mircea cel Mare, Biserica Țării Românești „a 
cuprins în rîndurile ei și pe călugări, cu așezămintele lor“. 

Pe pămîntul românesc, monahismul este atestat începînd chiar 
din secolul al IV-lea d. Hr. și e firesc să fie așa, deoarece învăţătura 
lui Hristos, pătrunsă și răspîndită de mai înainte în mijlocul străbuni- 
lor noștri, trebuia să se manifeste și sub această formă de spirituali- 
tate. În persecuția anticreştină de prin părțile Buzăului, a lui Atana- 
ric, regele goților, din anul 372, de pildă, au fost martirizaţi și monahi, 
în secolul al VI-lea, din Dobrogea, au fost „călugării sciți“ şi tot aici, 
prin secolul al X-lea, ori poate și mai înainte, a luat fiinţă așezămîntul 
mâînăstiresc de la Basarabi-Murfatlar, în Banat, curînd după anul 
1000, voievodul Ahtum a înălțat mînăstirea ortodoxă „Sfîntul Ioan 
Botezătorul“ de la Morisena-Cenad ; în secolul următor, lîngă Arad 
ființa Miînăstirea Ilodoș-Bodrog; la Cetăţeni-Muscel începea să se 
sape în stîncă bisericuţa zisă „a lui Negru Vodă“, iar la Vodița, tot 
cam pe atunci, s-a clădit o biserică de zid mai mică, a cărei temelie 
a fost descoperită, prin săpături arheologice, sub ruinele celeia a 
Sfîntului Nicodim din secolul al XIV-lea. 

Și numai aceste cîteva mărturii, privitoare la străvechile lăcașuri 
de cuvioşie de la noi, luate, cum se vede, mai mult din Cîmpia Dunării, 
sînt, credem, îndestulătoare pentru a dovedi că pe meleagurile româ- 
nesti monahismul avea o existenţă de cîteva veacuri, atunci cînd 
Sfîntul Nicodim a venit în Nordul Dunării; că, prin urmare, el era 
cu mult mai vechi decît acest moment. Lor trebuie să li se adauge și 
faptul că în gramata patriarhală din 1359, — iarăși înainte de venirea 
Sfîntului Nicodim la noi —, prin care se recunoștea strămutarea lui 

70 Ibidem, p. 448 (nr. 275), 


71 Cf. pentru acestea, şi: Dinu C. Giurescu, Țara Românească în secolele XIV—XV, 
p. 358—359. 

Iachint de la Vicina la Argeș, se vorbea deschis și despre monahi, ceea 
ce probează că și în acest oraș și, desigur, că și prin alte părţi, pe 
atunci, mai puteau ființa asemenea așezăminte călugărești, fie ele 
oricît de modeste 72. De aceea se poate conchide că activitatea din 
acest domeniu de viaţă bisericească, desfășurată de Sfîntul Nicodim 
la Nord de Dunăre, în cea de a doua jumătate a secolului al XIV-lea, 
a dus numai la o reînviorare a duhului călugăresc din Ţara Româ- 
nească a acelor vremi și de mai apoi, şi nu la „înființarea monahismu- 
lui românesc“, așa cum s-a afirmat și uneori chiar se mai afirmă 
și se şi mai scrie. 
* 

Sfîntul Nicodim de la Tismana. Cu toate că Sfîntul Nicodim a 
fost și încă mai este socotit „o mare figură a Orientului ortodox“ %, 
totuși „știrile pe care le avem azi în privinţa originii şi copilăriei, 
tinereţii și noviciatului lui și, în genere, asupra întregii sale vieţi de 
pînă la venirea în Țara Românească, sînt cu totul sărace și adesea 
contradictorii““71. Felurimea afirmațiilor privind originea lui, cum că 
era de neam grec, ori sîrb, ori „slovian““, ori „pe jumătate grec şi 
pe jumătate slav““, sau că se înrudea cu cneazul Lazăr al Serbiei, 

v . . : câ . A 
sau că era chiar „nepot de fiică al lui Basarab I*‘, deci român, dove- 
dește lipsa unui izvor sigur de informaţie, în legătură cu viaţa lui, 
și de aici această liberatate în a se formula atîtea ipoteze. Îndeobşte, 
în istoriografia noastră se admite că el era din Macedonia, de prin 
părțile Prilepului, „unde, precum observa Nicolae Iorga, sînt 
foarte mulţi români“, — valahi, cum, în genere, li se zice pe acolo —, 
și n-ar fi exclus ca în vinele lui să fi curs și sînge românesc. Acest fapt 
ar putea explica, se crede, de ce mai apoi, el atît de ușor și stabil „a 
fost atras în ţara noastră“ 75 și de ce iarăși atît de mult s-a legat 
sufletește de români, în mijlocul cărora a trăit patru decenii. 

Dar, ori că a fost grec, ori că a fost sîrb, slovean, român, de neam 
„„mare““, ori din rîndul celor de jos, peste toate acestea Sfîntul Nico- 

72 Pentru vechimea monahismului românesc, mai nou, între altele, să se vadă şi: Tit 
Simedrea, Viaţa minăstirească în Țara Românească înainte de anul 1370, în „B.O.R.“, LXXX, 
1962, nr. 7—8, p. 673—687; Al. Ioniţă, Viaţa minăstirească în Dobrogea pînă în secolul al XII-lea 
în „Studii teologice“, 29, 1977, nr. 1—2, p. 81—90; Arhim. Veniamin Micle, Despre monahismul 
ortodox român, anterior secolului al XI V-lea, în „Glasul Bisericii“* (București), XXXVII, 1978, 
nr. 3—4, p. 300—317; Preot Ic. Vasile V. Muntean, Organizarea minăstirilor româneşti în compa- 
rație cu cele bizantine (pină la 1600), București, 1984. 

73 Cf. P. P. Panaitescu, Mircea cel Bătrin, p. 152. 

74 Emil Lazărescu, Nicodim de la Tismana şi rolul său în cultura veche românească, I 
(pînă la 1385), p. 253. 


15 Cf. N. Iorga, Istoria românilor prin călători, I, ed. II-a, Bucureşti, 1928, p. 44; V. şi: 
Pr. D. Bălașa, Sfintul Ignatie Teoforul şi Nicodim de la Tismana. . ., p. 642. 

dim „a aparţinut neamului împărătesc al lui Dumnezeu“, închinat 
fiind lui Hristos şi nevoindu-se din răsputeri „pentru întărirea Orto- 
doxiei““ şi pentru binele, fericirea şi mîntuirea celor din jur. 

Născut într-o regiune sud-dunăreană cu o populaţie numeroasă 
„„valahă“* către partea de început a secolului al XIV-lea, desigur, 
Sfîntul Nicodim se trage „din părinți binecredincioşi şi temători 
de Dumnezeu“, care l-au „crescut întru buna pedepsire (= învăţă- 
tură) și temere de Dumnezeu ... şi l-au dat la învăţătura cărţii“ 
Și, „isteţ fiind la minte““, el „în scurtă vreme a învățat toată dumne- 
zeiasca Scriptură, care duce întru mîntuire, și gramatica cea slove- 
nească foarte bine şi desăvîrşit“. În plus, chiar „în tînără vîrstă 
fiind ..., se îndeletnicea totdeauna întru citirile dumnezeiești- 
lor Scripturi ... și alerga şi la dumnezeiasca Biserică cu părinţii 
lui“*, unde, ascultînd „cu multă luare aminte cîntările lui David şi 


Sfintele Scripturi. . ., își aprindea sufletul către dumnezeiescul dor“. 


Trecînd peste voinţa părinţilor, care „cugetau““ a-l „da în cele 
polticești““ şi a-l „înălța întru cinste și boierii mari împărătești“, 
el a „fugit“* la Muntele Athos, pe atunci centrul trăirii duhovniceşti 
şi al spiritualităţii ortodoxe, unde, ajungînd, se socotește doar de către 
unii, s-ar fi așezat la Mînăstirea Hilandar. Aici, la Sfintul Munte, 
a primit „îngerescul chip“*, a fost hirotonit diacon și preot şi, în același 
timp, „fiind el şi isteţ la minte, a învăţat pe deplin scriptura şi vor- 
birea limbii cei grecești foarte bine și s-a făcut dascăl, ritor foarte 
iscusit întru amîndouă scripturile (în cea slovenească limbă a sa 
și în cea elinească)'“. Mai apoi, „pristăvindu-se stareţul“* mînăstirii, 
în care se afla, spune tradiția monastică, părinţii, chiar fără voia 
lui, „l-au ales*“* și „l-au așezat“* în loc. Ba ceva mai mult, mai 
tîrziu, — încredinţează iarăşi același Nicolae lorga—, el a ajuns 
chiar „protos al Sfîntului Munte“ 76, ceea ce ar putea să însemne că 
„Republica monahală““, care era Athosul, i-ar fi acordat, odată cu 
aceasta, cele mai înalte ranguri administrative, pe care ea le putea 
oferi cuiva de a cărui duhovnicească trăire și activitate pe deplin 
se convinsese. 

Şi totuşi, toate acestea și nici isihasmul, — care se şi oploșise 
pe Sfîntul Munte — , cu multele lui îmbieri, nu l-au reținut pe viitorul 
stareţ al Tismanei, căci foarte probabil la oarecare vreme după jumă- 
tatea secolului al XIV-lea, — cînd încă pericolul otoman nu-l amenin- 
țase în nici un fel —, fără să se cunoască precis cauzele, împrejură- 


76 N. Iorga, Muntele Athos în legătură cu ţările noastre, București, 1914, p. 10 (456). 

rile şi timpul, el a părăsit Athosul, — „„unde-și petrecuse tinereţea“—, 
și s-a întors în Serbia. Aici, un timp, a rămas în ţinutul Cladovei, în 
apropiere de Dunăre, unde la „locul ce se numeşte Șaina““, dimpreună 
cu „fraţii““ aflaţi în preajma sa, a ridicat „o bisericuţă mică de zid, 
fără turle““, cu hramul Sfînta Treime. Tot prin aceste părţi, în regiunea 
Crainei, „tradiţia populară““ sîrbească leagă de numele lui, — desigur, 
tot din timpul acestei șederi —, înființarea a două mînăstiri: Vratna 
și Manastiriţa ; în aceasta din urmă, povestesc localnicii, „s-a refugiat 
Milena, fiica lui Lazăr cneazul, fugind din faţa turcilor după lupta 
nenorocită de la Cossovo““ în 138977, 

Din Serbia, nu «mult înainte» de anul 1370, Sfîntul Nicodim 
a trecut în stînga Dunării, în Ţara Românească, și de început s-a 
așezat în părţile Vodiţei, regiune de graniţă, destul de primejduită 
și tulburată prin schimbările de stăpînire, la care era supusă. Cu toate 
că va fi ştiut aceasta sau numai va fi bănuit-o, el totuși s-a oploșit 
aici, pentru că, se afirmă, „dorea să mai păstreze legătura““ cu regiu- 
nea Crainei, cu care avusese și încă mai avea „vechi și trainice“ 
relaţii și de care valea Vodiţei, „pe tot întinsul Ţării Româneşti, 
era punctul cel mai apropiat“. 


Aici, pe plaiurile de la Vodița, cu ajutorul voievodului muntean 
Vladislav- Vlaicu,—dar „cu munca sa și a fraților“ —,prin anii 1370— 
1372, a ridicat Minăstirea Vodița. 

Nu frica de turci, — cum s-a crezut —, a făcut pe Sfîntul Nico- 
dim să părăsească regiunea Crainei, de care se vede era atît de legat, 
ci teama de stăpînirea ungurească, instaurată în vara anului 1365, 
la Vidin și în teritoriile apropiate, printre care era și cel al Crainei. 

Căci, în primăvara acestui an Ludovic cel Mare, regele catolic 
al Ungariei, a pornit război împotriva ţaratului bulgar de Apus, i-a 
ocupat capitala, orașul Vidin, și mai multe regiuni, pe care în anul 
1366 le-a organizat într-un „Banat al Bulgariei“* şi apoi, pentru câțiva 
ani, a stabilit aci stăpînire maghiară catolică. Paralel cu toate acestea, 
apostolicul rege Ludovic a lăsat mînă liberă franciscanilor să conver- 
tească la catolicism pe „„schismaticii“* localnici, clerici, monahi și 
mireni 8. Situaţia aceasta de război și de „cruciadă împotriva ereti- 


77 P, P. Panaitescu, op. cita, p. 146, d: 

78 Pentru aceste evenimente, să se vadă: N. Iorga, Lupta pentru stăpînirea Vidinului 
in 1365—1369 şi politica lui Vladislav Vodă faţă de unguri. Un episod din cucerirea Peninsulei 
Balcanice de turci, în „Convorbiri literare“, XXXIV, 1900, p. 962—999; Maria Holban, Contri- 
buţii la studiul raporturilor dintre Tara Românească şi Ungaria Angevină (Rolul lui Benedict 
Himfy în legătură cu problema Vidinului), în: Aceeaşi, Din cronica relaţiilor româno-maghiare 
în secolele XIII—XIV, București, 1981, p. 155—211. 

cilor“*, precum și de ocupaţie, s-a prelungit pînă în anul 1369 și în 
cursul ei persecuțiile n-au lipsit. Mai mult ca sigur, lor le-a căzut 
pradă și Sfîntul Nicodim, care în acei ani se va fi aflat în vreo mînăs- 
tire de prin Craina, poate chiar ca stareț. Mai mult, lucrul pare adevă- 
rat, în timpul acestora, al persecuțiilor, la Vidin, fiind poate de faţă 
și regele Ludovic, el, — fără însă a se arăta motivul; în schimb se 
poate bănui—, a fost supus unei „probe judiciare“, cea a „trecerii 
prin foc“, — „„minunea““, consemnată în „Viaţă“, desigur —, pe 
care a depășit-o cu succes. Aceasta și alte silnicii și suferinţe, firește 
l-au făcut şi pe el, — ca și pe atîția alții —, să-și caute adăpost în 
Ţara Românească, unde, de bună seamă, avea să fie bine primit, 
căci el nu mai era acum „un cleric oarecare““, prețuit pentru viaţa-i 
curată și plină de înfrînări, ci „un erou al rezistenței populare a 
Vidinului și, ca atare, un personaj politic de reală însemnătate“ 9. 


Mînăstirea Vodița. Hotărîndu-se să plece în Nordul Dunării, 
Sfîntul Nicodim, în anul 1369, poate, dimpreună cu alţi fraţi, a trecut 
Dunărea, — în chip miraculos, se zice —, și, o spunem din nou, s-a 
aşezat în părţile Vodiţei, la graniţa de Apus a Ţării Românești. Aici, 
după unele pregătiri printre care, desigur, și întîlnirea cu Vlaicu Vodă 
pentru solicitarea de ajutor, pe locul unui mai vechi sfînt lăcaș, cu 
sprijinul voievodului și „cu munca sa și a fraţilor“, a ridicat Minăs- 
tirea Vodita cu hramul Sfintul Antonie. Deși se clădea într-o regiune 
„„primejduită““, în gîndul său, al domnitorului și al altora îndrituiţi 
la așa ceva, ea era menită să fie „un centru de rezistenţă ortodoxă 
în calea acţiunilor de catolicizare a ortodocșilor““ din regiunile dună- 
reano-balcanice, inițiate, patronate și susţinute, la îndemnul curiei 
romane, de statul catolic maghiar, în frunte cu regele său, angevinul 
Ludovic cel Mare. 

Prima atestare documentară a existenţei Miînăstirii Vodița, 
fiind şi zugrăvită, şi, totodată și a prezenţei sigure a Sfîntului Nico- 
dim în Ţara Românească, se face în hrisovul emis, după socotinţa 
ultimilor editori, în anul „1374“, prin care domnitorul Vladislav- 
Vlaicu o înzestra cu „un tetraevanghel ferecat cu argint şi aurit, o 
cădelniță de argint, sfinte vase de argint, o pereche de odăjdii preo- 
ţești de mătase, perdele de altar, de camhă, cît are nevoie biserica, 
un epitrahil și rucaviţe cusute cu fir de argint“, şi cu mai multe moșii. 
În același timp, îi făcea multe scutinţe, îi da anual bani, alimente și alte 
lucruri pentru împărţit la hram și, „după sfat““, rînduia ca „după 


79 Emil Lăzărescu, op. cit., p. 264. 

moartea lui chir Nicodim să nu fie volnic niciun domn să așeze în 
locul acela cîrmuitor, nici arhiereu, nici nimeni altul, ci precum va 
spune chir Nicodim şi cum va orîndui, așa să ție călugării cei de acolo 
şi singuri să-și pună cîrmuitor““ 80. 

Prin această din urmă stipulaţie, Mînăstirea Vodița devenea o 
samovlastie, adică un aşezămînt monahal de sine stătător, scos de 
sub orice autoritate din afară, fie laică, fie bisericească, administrîn- 
du-se și conducîndu-se numai prin propria-i obşte; practică în uz 
la Muntele Athos, unde Sfintul Nicodim vieţuise cu mulţi ani în 
urmă ®t. 

Solia Sfîntului Nicodim la Patriarhia ecumenică. În anul 1346 Bise- 
rica Ortodoxă Sîrbă s-a declarat autocefală, întîistătătorul ei Joani- 
chie II luînd titlul de patriarh. Patriarhia ecumenică n-a fost de acord 
cu aceasta și ecumenicul Calist I a aruncat anatema asupra Bisericii, 
patriarhului şi poporului sîrb. Cum, după mentalitatea vremii, o 
asemenea situaţie apăsa greu asupra credincioșilor, către anul 1375 
cneazul Lazăr, cu consimțămîntul celor în drept, a hotărît să trimită 
la Patriarhia ecumenică o solie în frunte cu Isaia de la Hilandarul 
Athosului, din care făcea parte și ieromonahul Nicodim din Țara 
Românescă mai ales ca tălmaci pentru limbile greacă și slavă, pe care 
le cunoștea. Solia, compusă din cinci persoane, — în afara celor doi, 
şi Teofan, fost protos al Athosului și doi ucenici ai lui Isaia: Silvestru 
şi Nicandru —, a sosit la Țarigrad în vara anului 1375 şi și-a încheiat 
cu succes misiunea. Cu acest prilej, se pare, ecumenicul Filotei a 
acordat Sfîntului Nicodim rangul de arhimandrit şi i-ar fi dăruit o 
cîrjă a sa, personală, deci, și trei părticele de sfinte moaște. 

Cu gramata patriarhală de ridicare a anatemei, Sfîntul Nicodim, 
trecînd pe la Athos, a venit în Serbia, și de aici, după ce a predat-o 
cui se cuvenea şi a informat pe cei în drept despre rezultatul soliei, 
s-a îndreptat către Ţara Românească, unde avea atît de mult de lucru. 

Miînăstirea Tismana. Nu se ştie precis cînd Sfîntul Nicodim a 
ajuns acasă, dar se poate presupune că el nu-și mai putea continua 
activitatea la Vodița, căci, pe aici, era acum stăpînire maghiară, 
fiind creat un „Banat de Severin““ sub egida regatului ungar. Din 
această pricină, după un scurt popas de așteptare pe locul unde mai 
apoi se va zidi Mînăstirea Gura Motrului, el a pornit spre munții 
Gorjului și în curînd a purces la ridicarea Minăstirii Tismana, cu 


% D.R.H., B. Vol. I, p. 18, 19 (nr. 6 cu data: „,1374*). 
81 Tit Simedrea, Minăstirea Vodița. Glosă pe marginea unui document inedit, în „B.O.R.“, 


LXV, 1947, nr. 1—3, p. 63—76. 

ajutorul voievodului Radu I Basarab și al cneazului Lazăr al Sirbi- 
lor; acesta din urmă, desigur, și ca urmare a serviciilor făcute de 
Sfîntul Nicodim Bisericii Ortodoxe Sîrbe în anul 1375. Nu se cunoaşte 
data cînd s-au început lucrările, dar o însemnare făcută de vreun 
călugăr, cunoscător al faptelor, pe un act din anul 1424, preciza că: 
„s-a sfinţit biserica (Mînăstirii Tismana) la leat 6886 (= 1377— 
1378)** 82. Deşi tîrnosit, sfîntul lăcaş, căruia i se dăduse hramul 
„Adormirea Maicii Domnului“, nu era încă întru totul gata. 
Primul hrisov, cunoscut acum, emis în favoarea lui, este cel al 
lui Dan I din 3 octombrie 1385, prin care nu numai că îi hărăzea 
unele sate, îi întărea bunurile cu care o înzestrase tatăl său, Radu I 
Basarab, și pe cele cu care unchiul său, Vlaicu Vodă, îmbogăţise 
zestrea Vodiţei, dar, în partea de început a actului, cu privire la 
însăși Mînăstirea Tismana, scria: ... am aflat în ţara domniei mele, 
la locul numit Tismana, o mînăstire nu întru toate părțile ei termi- 
nată, pe care sfîntrăposatul, binecinstitorul voievod Radul, părintele 
domniei mele, a ridicat-o din temelie, dar n-a sfîrşit-o din pricina 
scurtimii vieţii. De aceea, a binevoit domnia mea ca ...să clădesc 
deplin acest hram... şi să-l întăresc cu toate darurile și venituri- 
rile ... ** 8. Aproape doi ani mai apoi, la 27 iunie 1387, Mircea cel 
Mare încredința și el că nu numai că a înzestrat această mînăstire 
cu multe bunuri, dar și „cele nedesăvîrșite i le-a împlinit“, — este 
vorba poate de noi acareturi de care va mai fi fost nevoie —, și că 
a „poruncit . . . ca să fie (şi) călugării (de aici) .. . de sine stătători 
şi, după moartea cîrmuitorului lor, să nu le pună nimeni cîrmuitor, 
nici eu însumi, Mircea Voievod, nici altul dintre cei de după mine, 
ci numai ei înșiși să aleagă pe cine vor binevoi; nici să strice orîndu- 
iala și datina (pravila) lui Nicodim şi porunca mea“ 8. Deci şi 
aici, la Tismana, samovlastie ca la Vodița, despre care chiar amintește 


hrisovul de faţă. 


Poate tot ca o urmare a serviciilor, pe tărîm bisericesc, — pe 
care Sfîntul Nicodim le-a adus în 1375 Statului sîrb —, în anul 1406 
despotul Serbiei Ștefan Lazarevici (1389—1427) a hărăzit Minăsti- 
rilor Vodița şi Tismana zece sate din Serbia, hotărînd ca dania sa 
să rămînă „neschimbată și neatinsă cît va trăi popa chir Nicodim, 
de asemenea și după moartea lui, în toţi anii împărăției mele...“ 85, 

82 D.R.H., B., vol. I, p. 107 (nr. 52). 

83 Ibidem, p. 20, 21 (nr. 7). 


34 Ibidem, p. 22—25 (nr. 8). 
85 Ibidem, p. 61—70 (nr. 31). 

Aceste danii şi altele, care se vor semnala la locul potrivit, au făcut 
ca Mînăstirea Tismana, „ctitoria Sfîntului Nicodim“, să ajungă una 
dintre cele mai înstărite așezăminte mînăstirești din ţară și, în același 
timp, și un vestit focar de cultură. 

De numele stareţului de la Tismana, prin tradiţie, căci docu- 
mentele vremii nu pomenesc nimic, este legat și începutul unor lăcașe 
de cuvioşie din Oltenia, cum sînt cele de la Gura Motrului, Topolnița, 
Coșuștea-Crivelnic, Ilovăţ, Vișina şi Aninoasa, apoi al Minăstirii 
Prislop din Ţara Hațegului şi chiar al Minăstirii Neam din Moldova, 
aceasta din urmă însă numai prin ucenici de ai săi. 

„„Desăvîrșindu-se““ ridicarea Tismanei, care, desigur, datorită 
rangului de „arhimandrit““, cu care „ctitorul“ ei, în 1375, — precum 
s-a arătat — „fusese cinstit de însuși patriarhul ecumenic Filotei, 
a devenit şi ea „arhimandrie““, iar acesta, Sfîntul Nicodim, în conti- 
nuare, şi-a trăinicit șederea aici. De bună seamă că și pe mai departe 
el s-a îngrijit de proaspetele sale ctitorii oltenești și de la cei în drept, 
pe rînd, le-a obţinut acte prin care li se menținea calitatea de samo- 
vlastie, — adică autoconducere —, le-a introdus „modul de viaţă 
comunitar sau chinovial“, altfel zis „viața de obște“, și le-a dat o 
conducere unitară, prin cîrmuirea lor de un singur egumen, ceea ce 
era „0 modalitate, reprezentînd tot o veche practică a monahismului 
ortodox, urmată încă din vremea Sfîntului Pahomie cel Mare“. 
Aceste caracteristici organizatorice, aplicate de el în ctitoriile sale, 
constituie ceea ce uneori în documente poartă numele de ,„,Rinduiala 
şi datina (pravila) lui Nicodim“. După arătarea ce se face în „Viaţa“* 
sa, alcătuită de Ștefan ieromonahul, acest „așezămînti, menit a se 
„urma de toți (monahii) nestrămutat'“, a fost lăsat şi „în scris“, 
ceea ce desigur întocmitorul lui va fi făcut în timpul șederii la Tismana. 
Apreciat poate și de stareţii altor mînăstiri românești din acea vreme, 
el va fi fost „urmat“, adică pus în aplicare, şi în chinoviile acestora 
și numai în acest sens, — introducerea duhului organizatoric al sta- 
rețului Tismanei, prin folosirea pravilei sale și în unele dintre acestea 
—, el, Sfîntul Nicodim, precum s-a arătat, trece, dacă nu întru totul 
ca un ctitor, cel puţin ca un iniţiator al acelora dintre ele, care, după 
tradiţie, şi-ar avea începutul în timpul zilelor sale. 

De aici, de la Tismana, Sfîntul Nicodim, desigur, a purtat cores- 
pondența cunoscută cu ultimul patriarh bulgar Eftimie al Tirnovei, 
acea „personalitate impresionantă, cu adînci izvoare de cultură reli- 
gioasă câștigate la Constantinopol și mai ales în meditațiile singura- 

tice de la Muntele Athos** 8, căruia, precum se va vedea, îi cere 
lămuriri în legătură cu unele subtile probleme ale teologiei creştine 
și cu „educaţia morală ce trebuie dată tinerilor care se pregătesc 
pentru preoţie““. Pe deasupra preocupărilor practice, legate de acti- 
vitatea sa, pentru eroul nostru această corespondență dezvăluie 
„temeinice cunoștințe teologice, mergînd pînă la aprofundarea subti- 
lităţilor de gîndire ale unor scrieri, ca, de pildă, Despre Ierarhia 
cerească a lui Pseudo-Dionisie Areopagitul““ 8. 

Cum „consultaţia canonică“* din urmă, aci menţionată, priveşte, 
cum se vede, o problemă în legătură mai ales cu clerul de mir, uşor 
se poate presupune că starețul de la Tismana, în vreun fel, va fi stat 
și la îndemîna ierarhilor ungrovlahi și de la Argeș și de la Severin, 
ajutîndu-i în pastoraţie, și că tot la el vor fi apelat și unii dintre 
preoții de pe plaiurile Olteniei, atunci cînd în activitatea lor întîm- 
pinau și oarecari greutăți. De mitropolitul de la Argeș, Hariton, era 
legat, desigur, „„prin aceeași formare athonită““, iar de cel de al doilea, 
Antim Critopol de la Severin, care va păstori şi la Argeş, prin comuna 
lor „mentalitate isihastă““. Mai mult, se sugerează ipoteza că „în 
unele momente“, în care ierarhul local (cel al Severinului ) era absent 
din eparhie, chemat fiind de prerogativele rangului său, la Argeș sau 
la Constantinopol, — și asemenea momente au existat, în mod sigur, 
către sfîrşitul secolului al XIV-lea şi începutul celui următor —, 
Sfîntul Nicodim, „importantul conducător“* de mînăstiri din cuprinsul 
mitropoliei lui, a putut fi acela care a „vegheat, cu o autoritate morală 
unanim recunoscută, la bunul mers al Bisericii din aceste locuri“ 88, 

De bună seamă că una din marile preocupări ale Sfîntului Nico- 
dim a fost și aceea de a stăvili prozelitismul catolic, care încă activa 
prin părţile noastre şi față de care, spre îngrijorarea lui, desigur, unii 
dintre voievozii vremii arătau oarecare „„bunăvoinţă““ 8%. De aceea, 
văzînd pătrunderea călugărilor franciscani şi dominicani „în ţinutul 
unde el își întocmise rosturile““, este de presupus că în măsura în care 
„Va fi avut acces pe lîngă domnii care s-au succedat pe scaunul voie- 
vodal de la Argeș în timpul activităţii lui..., el li se va fi plins de 


a 

8 E. Turdeanu, Opera patriarhului Eftimie al Têrnovei (1375—1393) în literatura slavo- 
română, Bucureşti, 1946, p. 11. 

5 Radu Crețeanu, Personalitatea Cuviosului Nicodim de la Tismana după documentele 
vremii, în „M.0O.‘‘, XXVIII, 1976, nr. 11—12, p. 39: ef. şi Răzvan Theodorescu, Bizanţ, Balcani, 
Occident la începuturile culturii medievale româneşti (secolele X—XIV), Bucureşti, 1974, p. 254— 
255. 

8 V.: Răzvan Theodorescu, op. cit.. p. 252; cf. şi Radu Crețcanu. op. cit., p. 940. 

89 Cf. Ştefan Pascu, Contribuţiuni documentare la istoria românilor în secolul XIII şi 


XIV, Cluj-Sibiu, 1944, p. 54. 

această situaţie““ și poate că îi va fi și „dojenit pentru lipsa lor de 
intransigenţă ortodoxă“ %. 

Nu mai puţin îl va fi îngrijorat și situaţia politică din ţară, unde, 
după lupta de la Rovine din 1395, se ivise un „uzurpator“, Vlad I, 
susținut de sultan, care, timp de aproape doi ani, a făcut ca liniștea 
acesteia să fie tulburată. Nu se cunoaște încă precis atitudinea stare- 
tului Tismanei în timpul „conflictului“ dintre Mircea cel Mare și 
acest Vlad, dar se poate bănui că el, ca militant anticatolic, va fi 
îndemnat la o „politică de conciliere cu turcii“, fapt care, se crede, 
după anul 1399, pentru cîtva timp, numai, ar fi adus o răceală în 
raporturile sale cu legiuitul conducător al ţării, care era Mircea cel 
Mare %. 

Aceasta l-a făcut poate, așa cum se arată şi în „Viața““ sa, ca, 
și „foarte bătrîn fiind““, spre sfîrșitul zilelor, după ce încredinţase 
conducerea Miînăstirilor Vodița și Tismana ieromonahului Agaton, 
„spre linişte desăvîrșită““, să se fi retras într-o peșteră, unde, apoi, 
vieţuind în chip pustnicesc, „a petrecut ca la patru-cinci ani şi mai 
bine“. N-o fi aceasta vremea,,goneniei“* despre care însuși vorbeşte ? |... 

În această retragere, desigur, — care a putut fi şi într-o peșteră 
din apropierea Tismanei, dar și undeva în preajma celeilalte „ctitorii“ 
a sa de la Vodița, situată în Banatul de Severin, care, pe atunci, 
deși „cedat ca feudă lui Mircea cel Bătrîn““, în „principiu“ totuși 
se afla „sub oblăduirea ungurilor“, altfel zis în „Țara Ungurească“, — 
în care, în cunoscuta însemnare din Tetraevanghel, însuși preciza 
că petrece de şase ani—, la leatul 6913 (== 1404—1405) Sfîntul 
Nicodim a încheiat prescrierea acestui prețios manuscris, despre 
care se va vorbi mai jos %. 

Încărcat de ani și, desigur, prins și de slăbiciune, în ultimul an 
de viață Sfîntul Nicodim s-a aflat la Minăstirea Tismana. Aici, în 
ziua de 23 noiembrie 1406, l-a vizitat Mircea voievod, care, dimpreună 
cu „toţi egumenii mînăstirești şi cu toţi boierii““ săi, mergea, către 
Severin““, spre a se întîlni cu Craiul Sigismund de Luxemburg al 

% Radu Creţeanu, op. cit., p. 942, 

9 Ibidem, p. 942—944. De curînd s-a afirmat că Sfîntul Nicodim, de prin anul 1399, 
s-ar fi aflat „izgonit“, adică şi-ar fi părăsit ctitoria de la Tismana, — pentru cinci-șase ani —, 
din pricina unui conflict cu mitropoliţii țării, Antim de la Argeș și Atanasie de la Severin: mai 
ales cn acesta din urmă, care, datorită împrejurărilor vitrege ale vremii de atunci, se refugiase 
şi rezida în această minăstire, În acest timp, iarăși se afirmă, ar fi făcut și o călătorie în Italia, 
în vederea organizării — de către el, ortodoxul, care suferise atît de mult pentru credinţa sa, 
din partea catolicilor —. cu sprijinul și al papei, desigur, a unei „cruciade antiotomane“, 


fapt care însă nu poate fi susţinut numai cn informația istorică. destul de neclară, la care se 


referă autorul (V. „Mitropolia Banatului“. XXXVI. 1986. nr. 5. p. 73—76). 


- 


22 Cf. şi: Răzvan Theodorescu, op. cit, p. 257. 

Ungariei; fapt ce probează că răceala dintre ei, dacă într-adevăr 
în vreun fel va fi existat, dispăruse. Cu acest prilej, marele voievod 
a dat o „poruncă ...părintelui și rugătorului domniei mele popii 
Nicodim‘‘, prin care hotăra ca, în afară de călugări, nimeni să nu 
fie „„volnic“* a pescui în rîul Tismenii sau a-și paşte vitele pe moşia 
mânăstirii“. Prin același hrisov, călcătorul „acestei porunci““ era 
amenințat nu numai cu blestemul Maicii Domnului, ocrotitoarea 
Sfîntului lăcaş, al „tuturor sfinților““ și al „părinţilor purtători de 
Dumnezeu“, dar şi cu „blestemul lui Nicodim“ însuși %, ceea ce iarăși 
dovedește prețuirea de care acesta și acum se bucura înaintea lui 
Vodă Mircea. O asemenea atitudine binevoitoare reiese şi dintr-un 
alt act, pe care tot el, Mircea cel Mare, l-a dat Mînăstirii Tismana la 
scurt timp după decesul lui „popa Nicodim““, cerînd prin el si ca 
toate satele ce sînt „sub stăpînirea‘ acesteia, „precum au avut şi 
au cinstit pe popa Nicodim, astfel și de acum înainte să cinstească 
și să asculte pe popa chir Agaton, ca și chipul domniei mele“ 4, 

Este cazul a se menţiona că și de către alţii de atunci şi de mai 
târziu, și chiar din zilele noastre, cu privire la personalitatea Sfîntu- 
lui Nicodim s-au făcut şi se fac aprecieri deosebit de favorabile. Vlaicu 
Vodă, de pildă, îl socotea „cinstitul între călugări Nicodim. . , * 95, 
iar contemporanul său, patriarhul Eftimie al Tirnovei, cu care a purtat 
corespondenţă, printre altele, îi scria: „...ne-am bucurat aflînd 
iubirea ta cea dreaptă și învederată către Hristos, precum și ştiinţa 
ta ortodoxă ... Văd acum sufletul tău plin de osîrdie și năzuind 
foarte către cele dumnezeiești. . . * %. În Viaţa lui Isaiia de la Hilan- 
dar, şi ea din aceeași vreme, se afirma că Sfîntul Nicodim, — „bărbat 
cinstit și sfînt, tare în cărţi şi mai tare în judecată și cuvinte şi răs- 
punsuri ...“* —, cu „mare rîvnă și osteneală, a întemeiat în Țara 
Românească două mari și vestite mînăstiri““, că „a adunat în jurul 
său mulți fraţi“ și că fiind „conducător şi ocîrmuitor““ al acestora, 
„plin de virtuţi duhovnicești, strălucește“, în mijlocul lor, „ca un 
luceafăr de dimineaţă“ %. 


% V.: D.R.H., B, vol. I, p. 10, 71 (ar. 32), 

5% Ibidem, p. 11—172 (nr. 33). 

9% Ibidem, p. 17, 18 (nr. 6), 

% P, P. Panaitescu, Mircea cel Bătrin, p. 166; V, şi: Alexandru Ştefulescu, Minăstirea 
Tismana, Bucureşti, 1909, p. 16. 

9% Emil Lazărescu, op. cit., p. 268, 281, nr. 3; Alexandru Ştefulescu, op, cit, p. 4l, n. 1. 

În prima parte a secolului trecut, Ştefan ieromonahul, scriindu-i 
viaţa, îl socotea sfînt, atît în viaţă fiind, cît şi după moarte %,iar cu 
aproape un veac în urmă Bogdan P. Haşdeu (1838—1907) îl aprecia 
ca pe un „ilustru călugăr“, care, „în privința organizării bisericeşti, 
în specie la olteni““, a fost „mîna dreaptă a lui Vladislav Vodă și a 
lui Radu Negru“ %. Tot cam pe atunci sîrguinciosul cercetător istoric 
Alexandru Ştefulescu (1856—1910) îl prezenta ca pe un „mare părinte 
al Bisericii Române din secolul al XIV-lea“ şi ca pe un „atlet glorios 
al Ortodoxismului în Muntenia““ 1% iar mai aproape de timpul nostru, 
Nicolae Iorga (1871—1940) îl înfățișează ca pe „un sfînt al muncii, 
al organizării și binefacerilor culturale: sfîntul „popa“ Nicodim“10, 
Și mai aproape de noi, profesorul P. P. Panaitescu (1900—1967), 
în valoroasa monografie pe care a închinat-o lui Mircea cel Bătrîn, 
aducînd, de mai multe ori, cuvîntul și despre Sfîntul Nicodim dela 
Tismana, printre altele scrie şi că el: „de mult căpătase nimb de 
sfințenie și umblînd printre oamenii vremii, ei i se închinau ca unui 
sfînt““, că, încă „fiind în viaţă, era pus la rînd cu părinţii Bisericii 
din lumea cealaltă““, că a fost „sfetnicul lui Mircea întru cele dumne- 
zeiești““, și o „mare figură a Orientului ortodox, în legătură cu cnezii 
şi craii din ţările vecine““, că „apariția figurii lui de sfînt, care însoțea 
pe Mircea în călătoriile sale și chiar la întîlnirea sa cu craiul Sigis- 
mund, dînd sfat și nădejde poporului primejduit de duşmani, lumi- 
nînd cu învățătură şi cu îndemn la muncă ţara întreagă, este unică 
în istoria noastră, o icoană de Ev Mediu, care ridică epoca lui Mircea 
la proporţii de legendă“ şi că „în epoca de luptă pentru credinţă a 
lui Mircea, prezenţa acestui sfînt între cei vii a fost desigur un îndemn, 
ca o dovadă a miîinii protectoare a lui Dumnezeu, întinse asupra 
ţării * 102, 

Deși, precum se vede, se afirmă că și Sfîntul Nicodim a mers cu 
Mircea la Severin, ca să întâlnească pe craiul Sigismund,1% este totuși 
greu de admis că în acel prag de iarnă și la o așa distanţă, el, care 
era trecut în vîrstă și, desigur, destul de istovit şi slăbănogit, ar fi 

% Ștefan ieromanahul, Vieaja Prea Cuviosului Părintelui nostru | Nicodim Sfinţitul arhi- 
mandritul Lavrei din Sfînta monastire Tismana, . ., tipărită cu cheltuiala episcopului Rîmnicului 
Noul Severin, Iosif Bobulescu, Bucureşti, 1883, pass. Să se vadă şi ediția apărută în Colecţia 
„Pămînt şi suflet oltenesc“, (nr. 34—38), cu titlul: Ștefan ieromonahul, Viaţa Prea Cuviosului 
Nicodim Sfinţitul, pe „poarta“ din faţă: „Viaţa Sfîntului Nicodim", Craiova, 1935, pase. (după 
care se va cita). 

9 B, Petriceicu-Haşdeu, Negru Vodă, p. CCXXXIII. 

100 Alexandru Ştefulescu, op. cit., p. 14, 63. 

101 N, Iorga, Istoria Bisericii Româneşti... I, ed. II-a, p. 50, 


102 P, P, Panaitescu, Mircea cel Bătrin, p. 143, 152, 153. 
103 Cf. Ibidem, p. 143, 151, 

putut face așa ceva. Tradiţia călugărească de la Tismana știe însă 
că el s-a văzut „faţă către față“ cu Craiul Sigismund cu alt prilej, 
și anume cu ocazia vindecării de boală a unei rude apropiate — fiică 
sau soră—, a acestuia, făcută de Sfîntul Nicodim chiar la Tismana, 
fiind prezent și el, regele, venit aci cu „tînăra suferindă““ 104. Că s-au 
cunoscut direct sau nu, din lipsă de izvoare, deocamdată, nu se poate 
spune cu precizie, dar un lucru se poate susține: regele Sigismund 
aflase despre Sfîntul Nicodim, îl aprecia, desigur, pentru faptele 
deosebite ce, se spune, săvîrșea, pentru traiul și activitatea sa, şi 
de aceea poate, ceva mai apoi, prin diplome speciale, a acordat călu- 
gărilor de la Vodița și Tismana o seamă de privilegii, confirmări de 
bunuri, — printre care şi unele „sate în Ţara sîrbească““, hărăzite 
mai înainte de cneazul Lazăr —, şi, la cererea stăruitoare a stare- 
ţului tismănean „popa Agaton““, a îngăduit locuitorilor din Țara 
Românească „să-și ţie legea lor și să trăiască în credinţa lor“ 105. 

Rămas pe loc, „popa chir Nicodim“ va fi fost dus de ucenici la 
locul său „de liniște desăvîrşită““ din peștera din preajma Tismanei, 
acum, şi după obicei, în fiecare duminică şi sărbătoare îl vor fi coborit 
în mânăstire, pentru a sluji „cu părinţii““ sfînta liturghie şi a se „pre- 
cestui““ cu Sfintele Taine. 

Ultima oară au mai făcut aceasta cu prilejul sărbătorilor Crăciu- 
nului din anul 1406, deci numai la o lună după ce, la Tismana, se 
întîlnise cu „marele voievod Mircea““. După rînduială, a stat la prive- 
ghere , a doua zi a săvîrșit „în sobor““ sfînta liturghie, s-a împărtășit 
și, „din descoperire“, cunoscînd că „„sfînta-i şi fericita-i mutare către 
Domnul“ îi este aproape, după liturghie „a mers la masa de obște 
cu toată adunarea părinţilor şi a fraţilor din mînăstire și a celor ce 
se sihăstreau la liniște în pustietate““, a gustat puţin „din bucate“ 
şi după aceea, „sculîndu-se de la masă, a făcut cuvînt pentru mîn- 
tuire, învăţind pre toţi de obște cu cuvinte duhovniceşti, cum să 
viețuiască în mînăstire pînă în sfârşitul vieții, întru unire și dragoste 
unul cu altul, în smerenie duhovnicească, î în supunere și în ascultare, 
pînă la moarte ascultînd pre mai marele lor, ca pre însuși Hristos 
Dumnezeu ; și nimic al său să voiască a fi, și toate de obşte, la toţi 
să fie, pînă la ac și la aţă, și mai vîrtos să urmeze toți așezământul, 
ce l-au lăsat prin scris a se ţine nestrămutat, dacă, cu adevărat voiesc 

104 V.: Ibidem, p. 151; Să se vadă și: Viaţa Sfintului, ed. 1935, p. 73—80. 

105 Pentru diplomele regelui Sigisinund, v.: D.R.H., B., vol. I, p. 88—90 (nr. 44); 92—93 
(nr. 46); 93—95 (nr. 47); 118—122 (nr. 62) şi 168—171 (nr. 97; diplomă de la Iancu de Hune- 


doara din 20 septembrie 1444). Pentru legăturile regelui Sigismund cu Sfîntul Nicodim și cu 
ctitoriile sale, v.: P. P. Panaitescu, op. cit., p. 150—152. 


. www.dacoromanica.ro 


VIAŢA BISERICEASCĂ 157 


a se mîntui de vrăjmașul diavol, și după sfîrşit a dobîndi viaţa de 
veci“. Apoi „le-a arătat că i s-a apropiat sfîntul și fericitul sfîrșit al 
vieţii lui cei trecătoare din moarte la viaţă“. 

După aceasta, „mergând în chilia sa de mai înainte egumenească 
și pe toţi la sine chemîndu-i pe rînd, pe cîte unul, tuturor le-a dat 
părinteasca blagoslovenie și sărutarea cea mai de pe urmă și întru 
aceeași războlindu-se oareşice de boală, după fireasca datorie, a doua 
zi, în 26 de zile ale lunii decembrie““, — din „anul 6915 (—1406)“, 
se preciza într-o însemnare de pe verso-ul unui hrisov din 5 august 
1424 19% —, „„prin neîncetatele sale rugăciuni și-a dat sfintul său 
suflet, în prea sfinte mîinile prea doritului său stăpîn, Domnului și 
Mântuitorului nostru lisus Hristos, pe care din pruncie dintru înce- 
putul vîrstei sale cei tinere pînă la sfîrșitui vieţii din tot sufletul L-a 
iubit“. 

lar „după sfînta sa mutare din viaţa aceasta vremelnică către 
viaţa cea veșnică din ceruri“ — preciza biograful său—, „s-au umplut 
sfințitele sale moaște de bună mireazmă care umplea văzduhul și 
faţa de strălucire dumnezeiască din darul prea Sfîntului Duh, ce 
era cu sine. Apoi, gătindu-se de fraţii ieromonabhi, după orînduiala 
mortului a tagmei călugărești, s-au pus pe năsălie și ducîndu-le în 
biserica cea mare, l-au pus înlăuntru în mijlocul sfintei biserici și 
au stătut pînă ce au făcut știre și la cealaltă a sa sfîntă mînăstire 
Vodița. Și după ce toţi fraţii şi dumnezeieștii călugări, cei din sfintele 
lui aceste zise mînăstiri, Tismana și Vodița, și cei de prin pustietăţi, 
s-au adunat și de sărutarea cea mai de pe urmă prin atingerea buze- 
lor sale, depre cinstitele și sfinţite moaște, toţi s-au învrednicit, 
atuncea, prin cîntări și laude și cetiri dumnezeiești, precum la călu- 
gări este orînduit, cu mare cinste, prin tînguire și plingere duhovni- 
cească, s-au îngropat prea cinstitele şi sfinţitele lui moaşte în anvonul 
bisericii cei mari, de-a dreapta parte în mormîntul ce singur mai 
înainte și-l gătise““, care mormînt „stă întru pomenire pînă în ziua 
de astăzi, cu candela aprinsă neadormită“* în marea sa ctitorie de 
la Tismana. 

Ceva mai apoi, după ce Dumnezeu „i-a proslăvit sfintele moaște... 
cu neputrejune și cu mireazmă dumnezeiască de bun miros și cu dar 
de izvortre de mir şi de faceri de minuni“, ele au fost scoase din mor- 
mînt, puse în raclă și, așezate, cu cinste, în biserica mare a sfîntului 
lăcaș tismănean. 


1% D.R.H., B., vol. I, p. 107 (nr. 53). 

Ameninţate a fi ridicate din mînăstire, moaștele sale, în urma 
unei „„descoperiri““, — făcută, spune tradiţia, chiar de el însuși, de 
sfînt —, au fost ascunse într-un loc tainic. Pentru „„mîngiierea credin- 
cioșilor““, în sfîntul lăcaș s-a oprit, după sfat, numai degetul arătător 
de la mîna sa cea dreaptă. Cu vremea însă, în mînăstire s-a pierdut 
și ştirea privind locul în care ele se aflau, așa că astăzi „numai singur 
Dumnezeu“* mai cunoaște tainiţa unde ele se găsesc. 

Printre „rămasurile““ de la Sfîntul Nicodim, în afară de răclița 
cu degetul, aci amintit, în zestrea Mînăstirii Tismana cîndva s-au 
mai aflat : o cutiuţă cu părticele din moaștele Sfîntului Sfinţitului 
mucenic Ignatie Teoforul, episcopul Smirnei, şi ale altora, o cruce 
de plumb, sfita cu care, se zice că a trecut prin foc, cîrja primită în 
1375 de la ecumenicul Filotei și Tetraevanghelul prescris de el, datat 
1404—1405. 

Cum s-a văzut mai sus, chiar din timpul vieții, de către unii, 
starețul Tismanei, Nicodim, era privit ca sfint. La Tismana exista 
chiar o icoană a sa și ca „Nicodim Sfinţitul““ era prăznuit în fiecare 
an în ziua de 26 decembrie. Același lucru se făcea și în Schitul Topol- 
niţa, şi el socotit ctitorie a sa, iar biserica din satul Jirov — Mehe- 
dinţi avea chiar hramul Sfîntul Nicodim 1%, 

Cu vremea i s-a alcătuit o slujbă „osebită““, care a fost tipărită 
pentru prima dată la Rîmnic în anul 17611%. Se poate ca după 
aceasta ea să mai fi fost imprimată în filadă aparte pînă pe la jumă- 
tatea secolului al XIX-lea, cînd a fost introdusă în Mineiul pe luna 
decembrie; sinaxarul a fost introdus şi în unele Cazanii. 

Din anul 1948 Sfîntul Nicodim este „patron“ al Mitropoliei 
Olteniei, iar în 1955, cultul său, care pînă acum fusese numai local, 
prin hotărîrea Sfîntului Sinod a fost generalizat în toată Biserica 
Ortodoxă Română, printr-o impresionantă festivitate religioasă des- 
făşurată la Craiova, în ziua de 26 octombrie 1955 109, 


107 N. Iorga, Înscripţii din bisericile României, 1, București, 1905, p. 213; Alexandru 
Ștefulescu, op. cit, p. 63. 

108 Toan Bianu și Nerva Hodoș, Bibliografia românească veche, tom. II, Bucureşti, 1905, 

. 175 (nr. 353). 

p m În wan de cele două ediții ale Vieții Sfintului Nicodim, scrisă de Ştefan ieromonahul, 
menționate mai sus, mai nou, în legătură cu el, să se vadă: P.Ș.N., Cuviosul Nicodim cel Sfinţit 
şi odăjdiile Mitropolitului Antim Critopol de la Tismana, în „M.0.**, XI, 1959, nr. 7—8, p. 419— 
430; Mitropolitul Tit Simedrea, Glosă pe marginea unei însemnări, în „M.0.“, XIII, 1961, nr. 
1—4, p. 15—24; Pr. D. Buzatu, De la Vodița la Tismana, în „MD.“ XIII, 1961, p. 752—760; 
Emil Lăzărescu, Nicodim de la Tismana şi rolul său în cultura veche românească, Bucureşti, 1965 ; 
Pr. Sebastian Chilea, Sfintul Nicodim, în „M.0.“, XIX, 1967, nr. 1—2, p. 138—140; Prof. 
Victor Brătulescu, Sfintul Nicodim, în „,M.0.“, XXII, 1970, nr. 5—6, p. 587—598 ; Pr. D. Bălașa, 
Sf. Igantie Teoforul şi Nicodim de la Tismana (date noi şi două inscripții inedite), în „M.O.*, 

Mînăstiri: organizare, danii. Din înfățișarea cursului vieţii pă- 
mântești a Sfîntului Nicodim, reiese că în cea de a doua jumătate a 
secolului al XIV-lea, — prin activitatea lui și cea a ucenicilor săi, 
desigur —, viața mînăstirească din Țara Românească ajunsese în 
stare înfloritoare și într-o atare situaţie ea s-a prelungit și în timpul 
domniei lui Mircea. În afară de ctitoriile legate de numele starețului 
de la Tismana, în care introdusese pravila sa de vieţuire, amintită 
mai sus, s-au mai ridicat şi altele, în primul rînd cele ale lui Vodă 
Mircea însuşi, despre care se va vorbi în alt capitol al lucrării de faţă, 
şi apoi acelea, de bună seamă, mai modeste, pomenite numai de 
tradiţie sau de informaţii documentare de mai tîrziu. Toate acestea 
probează, precum se va vedea și din cele de mai jos, că în zielele voie- 
vodului nostru, în statul său ființau destule „„lăcașe de cuvioşie““, 
unele de certă valoare istorică, artistică şi culturală. Se afirmă chiar 
de către unii că „Țara Românească în vremea lui începuse să devină 
un centru al Ortodoxiei, cu dezvoltarea vieţii monahale din care 
decurg și creșterea artei bisericești, a literaturii... și a culturii reli- 
gioase““ 110, 

În ceea ce privește organizarea mînăstirilor, este de presupus că 
dacă nu în toate, cel puţin în cele mai însemnate dintre ele şi în 
acelea mai apropiate de ctitoriile sale, ale lui Nicodim, s-a „urmat 
așezământul său monahal““ și s-a trăit în izul de spiritualitate ortodoxă 
practicat de el și de aceea, repetăm, poate unele dintre acestea, ce 
şi-ar avea începutul în vremea sa, sînt socotite, de tradiţie, drept 
ctitorii ale sale, deși documentele vremii nu fac nici o menţiune despre 
aşa ceva. Cum această „orînduială şi pravilă (datină ) a lui Nicodim“, 
— așa numesc unele documente așezământul —, precum încredin- 
țţează „Viaţa““ lui „s-a scris“, ™ altfel zis s-a multiplicat —, ea uşor 
a putut ajunge și la îndemîna altor îndrumători ai vieţii călugărești, 


XXIII, 1971, nr. 9—10, p. 634—651; Monahia Patri cia Codău, Cuviosul Nicodim cel sfinţit de 
la Tismana, în „B.O.R.**, XCIII, 1975, nr. 1—2, p. 194—207; „Mitropolia Olteniei“, XXVIII, 
1976, nr. 11—12, încbinat Sfîntului Nicodim, cu prilejul împlinirii a 570 de ani de la pristăvirea 
sa, avînd articole semnate de: + Nestor Vornicescu-Severineanul, Radu Creţeanu, Pr. prof. 
Sebastian Chilea, Pr. Scarlat Porcescu, Pr. Gh. I. Drăgulin, Arhid. I. Ganea și Pr. Dumitru 
Bălașa Diac. Vasile Oltean, Mărturii inedite despre Cuviosul Nicodim de la Tismana şi ucenicul 
său Pavel intr-un manuscris din sec. XVI—XVII aflat în Scheii Brașovului, în „M.O.**, XXXV, 
1983, nr. 7—8, p. 528—535 (Cred că aici nu este vorba de Sfîntul Nicodim, cum socotește 
autorul); V. şi: Conf. univ. dr. Elena Linţa, Catalogul manuscriselor slavo-române din Braşov, 
Bucureşti, 1985, p. 138. 

Pentru festivitatea generalizării cultului său, desfășurată în ziua de 26 octombrie 1955 
la Craiova, să se vadă: „B.O.R.**, LXXIII, 1955, nr. 11—12, p. 1186—1203. 


110 P, P. Panaitescu, Mircea cel Bătrin, p. 159. 
10 Ştefan ieromonahul, Viaţa Sfintului Nicodim, ed. 1935, p. 85. 

sub toate aspectele, de prin unele din mînăstirile muntene şi chiar 
moldovene de atunci și de mai apoi, și aceștia, la rîndu-le, îl vor fi 
pus în aplicare în lăcașele sfinte ce ocîrmuiau. 

Ca principii de bază, acest așezămînt stipula: autocîrmuirea, 
viaţa de obște și conducerea unitară. În monahismul ortodox, primul 
principiu era vechi, fiind introdus la Athos încă din veacul al X-lea.U2 
În mod sigur, aici l-a cunoscut și, potrivit prevederilor lui, a vieţuit 
viitorul stareţ al Tismanei. Fără nici un fel de îndoială, în vremea 
în care el petrecea în „Republica monahală““ de pe Sfîntul Munte, 
la Nord de Dunăre comunităţile călugărești cîte vor fi fost, — și, 
într-adevăr, cu tărie cred că au fost—, se aflau sub autoritatea mitro- 
politului ţării, așa cum, cu claritate reiese din gramata Patriarhiei 
ecumenice din anul 1359, prin care se recunoștea numirea mitropolitu- 
lui Iachint la Argeș, căci în ea, printre altele, se cerea ca „toţi clericii 
din această ţară (= Ţara Românească) şi toţi ceilalți câţi fac parte 
din cinul bisericesc, fie ei monahi sau (preoţi ) de mir, să-i dea ascultare 
şi să i se supună (lui Iachint) în toate cele care se impun, ca unui 
păstor legiuit şi părinte și dascăl al lor, primindu-l cu voie bună și 
ducînd la îndeplinire toate cele ce el le va spune şi-i va povăţui și-i 
va învăţa ... 3, 

Ca unul ce era format în „mediul athonit““ şi ca unul ce va fi 
prețuit cum se cuvine samovlastia însă, „cinstitul între călugări 
Nicodim-“, chiar dacă după ce s-a așezat în Ţara Românească și 
după ce, cu cheltuiala lui Vladislav-Vlaicu — pe care-l îndemnase 
la aşa ceva —, a văzut isprăvită Mînăstirea Vodița, va fi stăruit 
pe lîngă acesta ca să-i aprobe statutul juridice și canonic de auto- 
cîrmuire sau samovlastie, ceea ce voievodul a și făcut prin hrisovul, 
socotit de unii emis în anul „1374, menţionat și mai sus. Aici, în 
hrisov, în legătură cu autoconducerea se scria: „. .. De asemenea, 
am întocmit domnia mea, după sfat, ca după moartea lui chir Nicodim 
să nu fie volnic niciun domn să așeze în locul acela cîrmuitor, nici 
arhiereu, nici nimeni altul, ci precum va spune chir Nicodim și cum 
va orîndui, așa să ție călugării cei de acolo și singuri să-şi pună cîr- 
muitor“* "4, 

Așadar, acordarea autocîrmuirii Vodiţei de către Vlaicu Vodă 
s-a dat după „sfatul“ lui „chir Nicodim“, datorită, fără îndoială, 
nu numai stăruinţelor, dar și prestigiului personal. Samovlastia stipu- 


112 Răzvan Theodorescu, Bizanţ, Balcani, Occident. .., p. 229—230. 
u3 F.H.D.R., vol. IV, p. 200, 201, 
us D.R.H., B., vol. I, p. 11—19 (or. 6). 

lată în pravila lui Nicodim, de astă dată extinsă și la Mînăstirea Tis- 
mana, și ea aproape gata, a fost prevăzută şi în hrisovul lui Dan I 
din 3 octombrie 1385, care le privea pe amîndouă, căci și aici se scria: 
„Pe lîngă acestea, poruncește domnia mea ca să fie călugării din 
amîndouă mâînăstirile de sine stătători; după moartea cîrmuitorului 
lor, nimeni să nu le pună lor cîrmuitor, nici eu însumi, voievodul 
Dan și nici nimeni dintre cei de după mine, nici să se strice orînduiala 
și datina lui Nicodim, nici porunca. ..“* 15, Observăm că de astădată 
domnul își interzice numai sieși amestecul în alegerea cîrmuitorului 
mânăstirii, căci de „arhiereu““, precum se vede, nu mai amintește nimic. 

Nu numai Dan Vodă, dar și Mircea cel Mare, prin două hrisoave 
din 27 iunie 1387 £ê și 1391—1392 17, a confirmat ctitoriilor Sfîntului 
Nicodim acest statut juridic și canonic. După el și alți voievozi mun- 
teni au făcut același lucru. 

Mai mult, regula monastică stabilită de starețul Tismanei și 
confirmată de domnie nu s-a limitat numai la ctitoriile zise „„nico- 
dimiene““, ci de la 20 mai 1388 de ea au început să beneficieze și 
„ctitoriile domnești“* Cotmeana și Cozia, ceea ce este o probă de 
adoptare a ei și de către alte așezăminte monahale din țară. La această 
din urmă dată, în hrisovul dat de Mircea însuși ctitoriei sale de la 
Cozia, după ce arăta că îi supune Mînăstirea Cotmeana, „cu toate ce 
se ţin de ea“, adăuga: „lar vieţuirea acestui lăcaș să fie după orîn- 
duirea popii Gavriil şi cîte va orîndui el și va așeza, nimeni să nu 
cuteze să schimbe altfel, cît de puțin. Încă şi după moartea popii 
Gavriil, nimeni să nu aibă putere să așeze pe egumen, nici eu, Mircea 
Voievod, nici alt domn, care va binevoi Dumnezeu să fie după mine, 
nici mitropolitul, nici nimeni altul, numai acel pe care fraţii îl vor 
voi în mijlocul lor, după așezămîntul lăsat de popa Gavriil“ 18, 
Plecat astfel și către alte miînăstiri, statutul juridic și canonic de 
samovlastie, stabilit de „popa chir Nicodim“ la Mînăstirile Vodița 
și Tismana, cu vremea a fost însușit de așezămintele monahale mai 
importante din Ţara Românească, așa că acestea, rînd pe rînd, au 
ajuns să se conducă „potrivit obiceiului ce se urmează la Sfîntul 
Munte““ 11%, adus în Nordul Dunării de stareţul Tismanei. 


116 Ibidem, p. 19—22 (nr. 7). 

116 Ibidem, p. 22—25 (nr. 8). 

11? Ibidem, p. 33—36 (nr. 13), 

u8 Ibidem, p. 25—28 (nr. 9). 

119 Pentru statutul juridic de samovlastie al mînästirilor din Fara Românească, la cumpăna 
dintre veacurile XIV şi XV, să se vadă şi: Răzvan Theodorescu, op. cit, p. 229—231; Tit Sime- 
drea, Minăstirea Vodița.. .» p. 65 ş.u. şi Preotul Niculae Șerbănescu, 530 de ani de la moartea 
pui Mircea cel Bătrin, în „B.O.R.“, LXXXVI, 1968, nr. 1—2, p. 91—92. 

Cel de al doilea principiu de organizare al Regulei acestuia, 
aplicat în mînăstirile oltene și de aici și în altele, este cel al vieţii în 
comun, al obștei sau chinovial, care și el a fost „în favoare la Muntele 
Athos pînă către sfîrşitul veacului al XIV-lea“, spre deosebire de 
traiul individual, altfel zis idioritmic, care însă „după anul 1390 se 
va generaliza în toate mînăstirile athonite““12, Rolul personal al 
Sfîntului Nicodim „în instituirea vieţii chinoviale la Vodița și Tismana 
este cu atît mai evident cu cît călugării români se acomodau atunci 
în general greu cu ea, dovadă cartea din septembrie 1369, a lui Vladis- 
lav voievod pentru Mînăstirea Cutlumuș de la Athos 1%, din cuprinsul 
căreia se vede că domnul muntean a dus o luptă îndîrjită cu Hariton, 
egumenul mînăstirii și viitor mitropolit al Ungrovlahiei, pentru a 
obţine, în compensaţia binefacerilor sale, instituirea idioritmiei, 
cerută cu tărie de numeroșii călugări români de acolo“. Se poate ca 
în modestele așezări monastice de la noi de dinainte de „popa Nico- 
dim“ să se fi practicat idioritmia și tocmai acest fapt, se crede, în 
mare măsură a contribuit „la neputinţa lor de a ajunge la înjghebări 
mai statornice“, În schimb, instituirea de către acesta a vieţii de 
obste la mînăstirile Vodița şi Tismana, a fost, desigur, alături de 
sprijinul domnesc, „unul din principalii factori pozitivi ai dezvoltării 
acestor comunităţi““. Precizarea mai sus amintită din actul considerat 
de unii a fi din anul ,„,1374*, al lui Vodă Vladislav-Vlaicu, pentru 
Vodița, cum că acest sfînt locaș a fost înălțat prin munca laolaltă, 
comună, „a lui chir Nicodim și a fraţilor lui““, poate fi socotită o 
indicație, — fie ea întrucîtva şi indirectă —, a practicării vieţii de 
obște în ctitoriile nicodimiene, de unde, mai devreme sau mai tîrziu, 
a pătruns şi în alte lăcașe de cuvioşie din Țara Românească 1%. 

Cel de al treilea principiu organizatoric al Mînăstirilor Vodița 
și Tismana, introdus de Pravila lui chir Nicodim, a fost conducerea 
lor unitară de către un singur stareţ, formă de cîrmuire „reprezentînd 
tot o veche practică a monahismului ortodox, urmată încă din vremea 
Sfîntului Pahomie cel Mare (+c. 348), preluată apoi de către bizan- 
tini și sîrbi, iar pînă la sfîrşit adoptată de români, tot din iniţiativa““ 
acestuia. Prima menţiune documentară a unei astfel de conduceri 
la lăcașele aci semnalate, este din 3 octombrie 1385, cînd, în hrisovul 


lui Dan I voievod pentru Miînăstirea Tismana, amintit și mai sus, 


120 Cf. Răzvan Theodorescu, op. cit, p. 224. 

ia D.I.R., B. Veacul XIII, XIV, XV, p. 16—19: D.R.H,, B, vol. I, p. 499—505. 

222 Pentru toate acestea, cf. şi: Radu Creţeanu, Personalitatea Cuviosului Nicodim de la 
Tismana..., p. 938. 

se scria: „. . călugării din amândouă mînăstirile să fie de sine stătă- 
tori după moartea cîrmuitorului lor (deci unul, nu doi), nimeni să 
nu le pună lor cîrmuitor (iarăşi unul)...*“1%, O astfel de conducere 
unitară a celor două ctitorii ale Sfîntului Nicodim s-a menținut şi 
după decesul acestuia, în favorul urmașului său, ieromonahul Agaton, 
aşa cum reiese din două diplome din anii 1419 și 1428, ale regelui 
Sigismund al Ungariei pentru aceste sfinte lăcașe, în care se cerea 
ca „». fiecare să se ferească și să nu fie volnic întru nimic să supere 
mînăstirile popii Agaton, Sfîntul Andonie de la Vodița și Preasfînta 
Născătoare de Dumnezeu de la Tismana“, 1% bis 

Între timp însă un asemenea mod de conducere nicodimian 
a fost introdus de însuși Vodă Mircea și la „„domneștile“* sale cti- 
torii Cozia și Cotmeana, la 20 mai 1388, supunînd pe cea de a doua,— 
„cu toate ce se ţin de eat —, Coziei 124, iar ceva mai tîrziu, — între 
1402 — 1418, actul nefiind datat —, în hrisovul ce se emitea acum, 
arătîndu-se că el se dă „,„miînăstirilor domniei mele de la Cozia, lăcașul 
Sfintei Troiţe şi lăcașului Sfintei Blagoveștenii care este la Cot- 
meana, și celor ce viețuiesc într-însele, năstavnicului, egumenului 
chir Sofronie (deci unul singur), ca să fie acestor sfinte hramuri un 
loc pe apa Prahovei, cu biserică și cu moară şi cu metoh““1%, De 
bună seamă că în vremea la care ne referim, forma de conducere 
unitară, — care întrucîtva se aseamănă cu epidosisul bizantin 1%—, 
inițiată de „chir Nicodim“, se va fi aplicat și la alte mînăstiri mun- 
tene, fiind în zilele lui Vodă Mircea o trăsătură organizatorică a 
acestora, 

Cuprinzătoare, pe lîngă altele, și a acestor „caracteristici organi- 
zatorice““, Regula monastică a Sfîntului Nicodim a contribuit la 
reglementarea vieţii monahale din lăcașele de cuvioşie din vremea lui 
Mircea cel Mare și chiar multă vreme după aceea. 

Alcătuirea şi aplicarea Pravilei monahale a stareţului de la Tis- 
mana a reînviorat viața din mînăstirile muntene și aceasta a făcut 
ca Mircea Vodă, și din acest punct de vedere, să moștenească într- 
adevăr o Biserică înfloritoare. El, desigur, și-a dat seama de o ase- 
menea situaţie şi a întîmpinat cu bunăvoință Aşezămîntul în cauză, 
aplicîndu-l și în unele dintre ctitoriile sale. În același timp, s-a stră- 


12 D.R.H., B., vol. I, p. 19—22 (nr. 7). 

128 bis Ibidem, p. 93—95 (nr. 47); 118—122 (nr. 62). 
124 Ibidem, p. 26, 27 (nr. 9), 

125 Ibidem, p. 60, 61 (nr. 26). 


126 Cf. Preot Ic. Vasile V. Muntean, Organizarea mînästirilor româneşti în comparație cu 
cele bizantine, p. 49. 

duit să menţină și chiar să întărească şi să intensifice suflul vioi de 
viaţă religioasă din ţară sprijinit și de monahi. În acest scop, firește, 
și el înţelegînd că și în ţara lui, ca și în alte părţi ale Europei acelor 
vremi, dealtfel, „Biserica, — în cadrul căreia fiinţau și mînăstirile—, 
este cel mai bun gospodar““1%, a căutat să sprijine și să ajute pe 
acestea din urmă — mînăstirile —, înzestrîndu-le cu multe bunuri 
materiale. Şi nu a fost înșelat în speranţele sale, căci și în timpul 
său, acestea, la rîndu-le, prin diferite „ramuri de exploatare: agri- 
cultură, pescuit, albinărit, creșterea de vite ș.a.“, au valorificat 
bunurile primite și destul de degrabă au reușit să-și creeze mijloace 
cu care au putut desfășura acţiuni filantropice, culturale, spirituale 
și chiar economice. 


Urmînd a înfățișa și acest aspect al activităţii lui Mircea cel 
Mare, cel de miluitor al sfintelor lăcaşe, vom preciza că din cele 29 
de acte felurite rămase de la el și inserate în ultima colecție de docu- 
mente editată de Academia Republicii Socialiste România: „„Docu- 
menta Romaniae historica““, 20 privesc donațiile sau confurmările de 
danii mai vechi, pe care însuși el, în timpul domniei, le-a făcut unora 
dintre mînăstirile ţării. 

Cum era de aşteptat, cele mai multe dintre aceste acte, — un- 
sprezece la număr —, au fost emise pentru domneasca sa mînăstire 
de la Cozia, cu hramul Sfinta Treime. Şirul lor se deschide cu hrisovul 
din 20 mai 1388, prin care dăruia proaspetei sale ctitorii mai multe 
sate, îi confirma pe altele şi îi hărăzea vii și mori, pe toate scutindu-le 
„de dările și muncile domnici mele““. Acestora le-a adăugat „,obroc““ 
de la curtea domnească, „pe fiecare an: 200 de găleți de grîu şi zece 
buţi de vin, și zece burdufuri de brînză, și 20 de cașcavale, și zece 
burdufuri de miere, și zece bucăţi de ceară, 12 bucăţi de postav, și 
300 de sălașe de ţigani“. În afară de toate acestea, tot acum, pre- 
cum s-a arătat și mai sus, a supus Coziei și Mînăstirea Cotmeana, 
„cu toate ce se ţin de ea“, dispunînd ca aceasta „de acolo, — adică 
de la Minăstirea Cozia —, să se stăpînească““. În același timp le-a 
acordat și statutul Juridic și canonic de samovlastie 1%. Dintr-odată 
deci, precum se vede, Mînăstirea Cozia, căreia o vreme i s-a zis și 
Nucet 1%, devenea proprietară a multe și felurite bunuri materiale. 
În anul următor, 1389, el, voievodul ctitor, i-a lărgit vatra, adăugîn- 


121 Cf, B. D. Grekov Țăranii în Rusia, trad. românească, București, 1962, p. 159. 

12 D.R.H., B., vol. 1, p. 25—28 (nr. 9). 

12 Cf. Const. C. Giurescu, Două monumente religioase din veacul al XIV-lea: Nucetul sau 
Cozia din Vilcea şi Nucetul din Dimboviţa, în „M.O.*, XIII, 1961, nr. 1—4, p. 38—45. 

du-i un loc ce ţinea de satul Jiblea-Vilcea, 1% iar la 8 ianuarie 1392, 
aflîndu-se de față, ca martori în divanul domnesc, și cei doi mitropoliți 
ai ţării, chir Antim de la Argeș și Atanasie de la Severin, precum şi 
an egumen Gradislav (Vladislav ?), a înzestrat-o cu noi sate, bălți, 
ulițe, mori ş.a., i-a întărit proprietăţi imobiliare de mai înainte, i-a 
îngăduit ca „pe fiecare an călugării ei să-și adune albinăritul““ din 
judeţul Vîlcea, folosind „mierea pentru nevoia mînăstirii, iar ceara 
pentru biserică“, i-a înnoit obrocul anual din propria-i „Casă“, mai 
sus amintit, și s-a făgăduit ca atît cît va trăi să mai „dea““ și să mai 
„„dăruiască““ acestei sfinte mînăstiri și alte bunuri „pentru mântuirea 
sufletului şi pentru primenirea și ocrotirea și sănătatea trupului 
său“ El, 

"În anul „1400“, hărăzindu-i noi sate și bălți tocmai pe Dunăre, 
în legătură cu acestea, adaugă și privilegiul: „De aceea, fie că este 
sudeţ sau globnic, sau cineva dintre boierii domniei mele, mari și mici, 
dintre dregătorii domniei mele, nimeni să nu cuteze să tulbure acele 
sate cu nici o dajdie, ci să fie în supunere faţă de stareţul Sofronie 
şi de toţi fraţii și să lucreze în mînăstirea domniei mele, cît va trăi 
domnia mea și cît va trăi prea iubitul fiu al domniei mele, Ioan Mihail 
voievod“ 182, 

Prin alte hrisoave ce i-a mai dat prin anii 1402—1406, i-a 
întărit danii de mai înainte 1%, i-a confirmat unele bunuri dăruite de 
un Anghel de la Ocna, — totodată a poruncit ca „nici rudele, nici 
dregătorii domneşti““ să nu oprească pe cineva a milui cu ceva cti- 
toria sa 15%—, a volnicit-o să-și ia toate veniturile de la bălțile de pe 
Dunăre, 155 i-a scutit carele de orice vamă și le-a îngăduit „să umble 
oriunde în ţara sa““1%6 și după aceasta tocmai la 28 martie 1415, 
„în postul mare“, vizitîndu-o, chiar acolo la Cozia fiind, a emis în 
favoarea ei un nou hrisov, hărăzindu-i vama de la Genune (Cîineni), 
ca „să fie de hrană dumnezeieştilor călugări care vor fi şi vor locui'“ 
în ea și „spre veşnică pomenire, asemenea și pentru sănătatea tru- 
pească““ a lui însuși, donatorul1%7, În sfîrşit, prin cel de al unspre- 
zecelea hrisov, datat „1402 —]1418*, menţționînd conducerea comună 
în care în acel timp se aflau mînăstirile Cozia și Cotmeana, întărea 


1% D.R.H., B. vol. I, p. 28—30.(nr. 10), 

131 Ibidem, p. 42—45 (nr. 17). 

182 Ibidem, p. 48, 49 (nr. 20), 

133 Ibidem, p. 58—60 (nr. 25); p. 65—66 (nr. 29). 
134 Ibidem, p. 62—63 (nr. 27). 

136 Ibidem, p. 63—65 (nr. 28). 

136 Ibidem, p. 66—67 (nr. 30, cu data „circa 1406*). 
187 Ibidem, p. 78—80 (nr. 37). 

vieţuitorilor și „năstavnicului, egumenului chir Sofronie“, — prin 
urmare numai un singur cîrmuitor —, din aceste „sfinte hramuri“, 
un „loc pe apa Prahovei cu biserică și cu moară și cu metoh“, spre 
a le fi de „ocină şi de ohabă““, iar lui, lui Mircea Vodă, „spre veşnică 
pomenire, asemenea şi pentru sănătatea trupească'“ 15%, 


În afară de aceste felurite danii şi confirmări, marele Mircea 
voievod a mai înzestrat ctitoria sa de la Cozia și cu două clopote, 
unul mai mic și altul mai mare. Cel mic, dăruit în anul 1395, poartă 
inscripţie în limba slavă, care, tălmăcită în românește, glăsuiește 
așa: „++ În numele Sfintei şi cei de viaţă începătoarei Treimi, s-a făcut 
acest clopot, în zilele marelui Ioan Mircea Voievod, în anul 6903 
(= 1395) luna aprilie 4“. Stareţ al mînăstirii era acum ieromonahul 
Gavriil 5%. Cel mare are o inscripţie mai cuprinzătoare, tot în limba 
slavă, a cărei tîlcuire românească sună așa: „„+În numele Sfintei 
și de viaţă începătoarei Treimi, în zilele marelui Io Mircea Voievod 
şi Mihail Voievod s-a făcut acest clopot în anul 6921 (= 1413), indiction 
6, luna mai 8, pe timpul egumenului Sofronie, cu voia Tatălui şi cu 
ajutorul Fiului şi săvârşirea Sfintului Duh. Maistor Hanoş““ 1%. 

Numele acestui meșter, care era sas de peste munți, precum s-a 
văzut mai sus, apare în unele hrisoave ale lui Mircea Vodă, în legă- 
tură cu exploatarea minei de aramă de la Bratilov, localitate aflată 
în apropiere de Baia de Aramă, judeţul Mehedinţi, pe care el o avea 
concesionată. Mai mult ca sigur, arama folosită la turnarea clopotelor 
provenea din zeciuiala domnească, pe care voievodul nostru o lua de 
la această mină, lucrarea lor, desigur, executîndu-se de „„maistorul 
Hanoș“, la Sibiu 1#, 

Se poate ca o așa de deosebită grijă să fi arătat Mircea faţă de 
Mînăstirea Cozia și pentru faptul că și-o alesese a-i fi loc de veşnică 
odihnă, după „trecerea“ din această lume. Şi într-adevăr, la 31 ianua- 
rie 1418, cînd a încetat din viaţă, aici în biserica mare a miînăstirii 
a fost adus și înmormîntat. A fost astrucat la locul rezervat ctitori- 
lor, adică în partea dreaptă a interiorului acesteia, în pronaos, unde 
mormîntul său se află şi azi și unde, în 1842, l-a văzut poetul Grigore 
M. Alexandrescu (m. 1885), lăsînd apoi posterităţii, pe lingă nemuri- 


138 Ibidem, p. 60—61 (nr. 26). 

13 V.: P. P. Panaitescu, Mircea cel Bătrin, p. 154. 

140 Profesor St. Nicolaescu, Cercetări arheologice. . ., Bucureşti, f.a. p. 3—6; C.A. Stoide, 
Despre clopote şi clopotari în Țările Române. Sec. XIV—XIX, în „Glasul Bisericii“, XXX, 
1971, nr, 1—8, p. 115—716; nr. 63; V. gi: C. Bălan, La pierre tombale de Mircea l’ Ancien (Quel- 
ques contributions), „R.R.H.*, XXV, 1986, nr. 1—2, p. 49. 

141 V. P. P. Panaitescu, op. cit., p. 91. 

toarele-i versuri din „Umbra lui Mircea. La Cozia“, și următoarea 
notă: „„Valorosul domn (Mircea) este înmormîntat în biserică, în 
cea dintîi intrare; două mari pietre acoper mormîntul. Inscripţiunea 
uneia a început a se şterge, încît abia poţi descifra cîteva cuvinte și 
numele Mircea ... “ 12, 


În deceniul al treilea al acestui curgător veac, făcându-se cerce- 
tări pe acest loc, la „o adîncime de peste un metru“, în pămînt, s-a 
aflat un „bloc“* de piatră rupt în două, care, „probabil, în timpul 
lui Mircea forma piatra de mormînt exterioară, — deci piatra tom- 
bală —, pusă peste groapă“. Sub acest bloc, „sta capacul, lucrat 
după forma sarcofagului, rupt și el, în bucăţi, și în fine sarcofagul 
de piatră tăiat în forma corpului omenesc“ ; are în partea superioară 
o adîncitură „pentru a primi capul“. O asemenea formă de sarcofag 
de „aspect egiptean““ este, pe cît se știe, „unică între toate mormin- 
tele boierești și domnești din țara noastră““. Ea este, se afirmă, „carac- 
teristică pentru forma mormintelor medievale occidentale, întrebuin- 
ţate din veacul al XII-lea pînă într-al XV-lea“ și, totodată, dove- 
deşte că, spre deosebire de alţii, voievodul nostru a fost „îngropat 
după maniera apuseană, în sarcofag de piatră“. Din rămășițele sale 
pămîntești „de abia s-au găsit cîteva osăminte““; mormîntul fusese 
„profanat“* în 1917, în timpul „„ocupaţiunii germane“* din zilele 
primului război mondial1%. 

În anul 1938, în locul „pietrii tombale“* exterioare, care, precum 
s-a arătat, cu prilejul cercetărilor arheologice, fusese găsită spartă 
în două, prin grija Comisiunii Monumentelor Istorice, de atunci, 
peste mormântul lui Mircea cel Mare din biserica Miînăstirii Cozia, 
s-a așezat un alt „capac“* de marmură cu o scurtă inscripţie, despre 
care se va vorbi şi mai jos 1%. 

Cât a trăit, Mircea Voievod își va fi vizitat ctitoria de mai multe 
ori. O singură dată însă documentele menţionează sigur aceasta: la 28 
martie 1415, în timpul „postului mare“*1%5. Este posibil totuși ca el 
să fi trecut pe la mînăstire și în alte rînduri și se poate ca o parte 
din cele 10—11 hrisoave ce i-a dat să fi fost scrise aici, dar „„grama- 
ticul nu le-a pus nici data de timp, nici cea de loc“. În sfîrșit, amintim 
că în vremea lui, ea a fost ocîrmuită de stareţii Gavriil şi Sofronie, 


142 Grigore Alexandrescu, Memorial de călătorie, în Acelaşi, Versuri și proză, București 
(Colecţia „Lyceum“‘, nr. 3) (1967), p. 227, 

143 Virg. Drăghiceanu, Mormintul lui Mircea Vodă cel Bătrin, în „BCMI“, XXIV, 1931, 
fasc. 67, p. 20—24. 

144 V,: ziarul „Universul‘‘, anul 55 (nr. 133), de marți 17 mai 1938, p, 9—10. 

u6 D.R.H,, B, vol. I, p. 79, 80 (nr. 37). 

între cârmuirile cărora, poate, se va mai fi aflat în fruntea soborului 
ei şi un „egumen Gradislav (Vladislav ?)“*, — pomenit şi mai sus—, 
care apare ca martor într-un hrisov ce o priveşte, datat 8 ianuarie 
1392 146, 

După Miînăstirea Cozia, cele mai multe hrisoave, — șase de 
toate—, Mircea cel Mare le-a emis în favoarea ctitoriilor nicodimiene: 
Miînăstirile Vodița şi Tismana. Prin primul, datat 27 iunie 1387, le 
întărea mai întîi satele, bălțile, nucii, găleţile de grîu din judeţul 
Jaleșului, apoi nucii, livezile, seliștele, morile şi ţiganii, hărăzite de 
unchiul său Vlaicu Vodă, tatăl său Radu Vodă, fratele său Dan I 
şi de un Dimitrie Dăbăcescu. După aceea, adăuga și de la sine satul 
Jarcovţi și seliștea Stanciștor pe balta Bistrăţ, amîndouă Vărovni- 
cele și Prilepeţ și Petroviţa și Vîrbița, precum și 10 burdufuri de 
brînză, 10 cașcavale, 10 pături, 10 postavuri de îmbrăcăminte și 10 
postavuri de încălțăminte, pe fiecare an „din casa domniei mele“. 
În același timp, hotărînd ca toate acestea să „fie nestrămutate și 
neschimbate““ și, totodată, şi „slobode de toate muncile și dările și 
veniturile domniei mele“, către sfîrşitul hrisovului confirma și el 
starea de samovlastie, avută de mai înainte de cele două sfinte lăcașe17?, 
Un hrisov, nedatat însă, dar cu cuprins aproape întru totul asemănător, 
— amintește totuși o danie a „mamii domniei mele, doamna Calini- 
chia“* și o cumpărătură a „popii Nicodim de la Dan voievod“ —, 
a dat el, ceva mai tîrziu, celor două mînăstiri, hărăzindu-le, totodată, 
și cîteva noi sate 45. Celelalte patru hrisoave ale sale, privind „cti- 
toriile Sfîntului Nicodim“, fac pomenire numai de Minăstirea Tis- 
mana, întărindu-i-se prin primele două — datate: anul 6900 (—1391 
—1392 ) 1% şi, respectiv, „circa 1392**150 ; ca text, sînt aproape 
identice —, danii de mai înainte, dar dîndu-i-se și de către el satele 
Jarcoveţ, Sușiţa, Sogoino, Pesticevo ș.a., precum şi venitul dom- 
nesc de la mina de aramă de la Bratilov, concesionată de Ciop Hanos, 
prin cel de al treilea, emis la 23 noiembrie 1406 în favoarea „părinte- 
lui și rugătorului domniei mele popa Nicodim“, stareţul Tismanei, 
oprind pe străini să pescuiască în rîul Tismanei și să-și pască vitele 
pe vatra satului cu același nume,!îl proprietățile mînăstirii, și prin 
ultimul, — datat „,1407*—, poruncindu-se satelor acestui sfînt lăcaș 


146 Ibidem, p. 43, 45 (nr. 17), 
147 Ibidem, p. 22—25 (nr. 8). 
145 Ibidem, p. 52—55 (nr. 22; datat „,1400—1418*). 
149 Ibidem, p. 33—36 (nr. 14). 
150 Ibidem, p. 39—41 (nr. 16). 
151 Jbidem, p. 70—71 (nr. 32). 

să asculte şi să cinstească pe noul stareţ al mânăstirii, .„popa chir 
Agaton'* şi asigurîndu-le că nu vor fi luate de „sub stăpînirea““ aces- 
teia 152, 

În afară de acestea, în timpul domniei lui Mircea cel Mare, în 
cursul anului 1406, înainte de decesul „popii chir Nicodim“, — deci 
înainte de 26 decembrie 1406, căci din act reiese că la emiterea lui 
el trăia —, despotul Ștefan Lazarevici al Serbiei, — într-o clipă 
de liniște —, aducîndu-și aminte și de Minăstirile Tismana și Vodița din 
Oltenia și înţelegînd că hrisovul prin care „fericitul său părinte“, 
cneazul Lazăr, le înzestrase cu niște sate la Sud de Dunăre, s-a pierdut 
și că ele, satele, „au fost date uitării și cu totul pustiite“f, le-a reînnoit 
actul de danie, împuternicind pe cele două sfinte lăcașe să stăpînească 
în continuare următoarele zece sate din „ţara împărăției sale“, 
„Slobode de globari și de toate dările vlastelinilor““: Tri Brodi, Hanovţi, 
Drajevţi, Cruşeviţa cu Duhovţi, Izvorţi, Barici, Bichini, Ponicva 
și Poporate. În același timp, locuitorilor acestor sate, fugari, aflați 
prin „„[ara Ungurească sau în cea Bulgărească““, li se da voie să se 
întoarcă acasă, dacă nu vor fi avînd unele abateri grave, menţionate 
expres în act 1%. La 28 octombrie 1428, mare parte dintre aceste sate 
a fost reconfirmată ctitoriilor Sfîntului Nicodim și de regele Sigismund 
al Ungariei 151, care „avea o dragoste deosebită pentru amintirea 
acestuia““. 


Stareţi la Vodița și Tismana, — aflate, cum s-a arătat, sub o 
singură conducere —, în timpul lui Mircea Vodă au fost: „chir popa 
Nicodim“, pînă la 26 decembrie 1406 și apoi „chir popa Agaton“, 
pînă prin anul 1429155. 

În luna noiembrie din anul 1406, Miînăstirea Tismana a fost 
vizitată, într-o împrejurare cu totul deosebită, de însuși voievodul 
ţării Mircea cel Mare şi sfatul său. În ce împrejurări s-a făcut aceasta? 
Cei ce vorbesc despre Marea Adunare a ţării, care, firește, a trebuit 
să fiinţeze și în vremea voievodului nostru, afirmă că la 23 noimebrie 
1406, cînd acesta mergea la Severin să întîlnească pe Sigismund 
regele Ungariei şi cînd „cu toţi egumenii mînăstirești și cu toţi boierii 
domniei mele““ a venit la Tismana, prin aceasta n-ar fi făcut altceva 
decît să țină aici, — avînd printre sfetnici şi pe Sfîntul Nicodim, care 


152 Ibidem, p. 11—12 (nr. 33). . 

1583 Ibidem, p. 67—69 (nr. 31); v. şi: P. P. Panaitescu, op. cit., p. 146—149. 

154 Ibidem, p. 118—122 (nr. 62. Pentru împrejurările acestei reconfirmări, V.: P. P, 
Panaitescu, op. cit., p. 150—151. 

155 N. Dobrescu, Din Istoria Bisericii Române. Secolul XV, p. 42—43. 

însă destul de istovit fiind, și poate simțind şi cum cu una după alta 
i se împuţinează zilele, nu s-ar fi putut deplasa la Severin, așa cum 
cred unii—, o ședință a acestui înalt for de conducere în Stat. Sem- 
nalăm că, așa cum reiese din cuprinsul actului din Adunare, dacă 
într-adevăr acum a ţinut o ședință aici, lipseau cei doi mitropoliți 
ai ţării, pe care poate aceasta în acel moment nu-i avea, cele două 
scaune mitropolitane, de la Argeș și Severin, fiind cumva vacante. 


Dacă însă, acum, la 23 noiembrie 1406, la Tismana s-a ţinut cu 
adevărat o ședință a Marii Adunări, atunci convocarea acesteia în 
cuprinsul ctitoriei Sfîntului Nicodim, — fiind poate de discutat o 
problemă majoră, care privea politica externă a ţării, „în speţă 
relaţiile cu craiul Sigismund și cu Ungaria“ 156 —, n-ar putea fi o 
imposibilitate. În același timp, acest fapt ar fi în măsură să arate 
şi încrederea pe care și în acel moment, atît de apropiat de sfîrșitul 
Sfîntului, Mircea cel Mare încă o mai avea în el şi în sfatul lui, căci 
acesta, — sfatul —, așa cum o dovedise rezolvarea unor probleme 
din relaţiile internaţionale ale vremii, la care participase și „popa 
Nicodim““, arăta că el vine din partea unui iscusit „diplomat“, 
așa cum unii îl şi socotesc pe acesta 15 bis. 


+ 


Alături de aceste mînăstiri mari, în acea vreme în Ţara Româ- 
nească mai erau și alte asemenea sfinte lăcașe. O parte dintre acestea 
este chiar amintită în hrisoavele lui Mircea cel Mare, iar despre alta 
se poate afirma că dacă ele, mînăstirile în cauză, „nu existau de mai 
înainte, nu li se poate totuși contesta vechimea din timpul domniei 
acestui voievod, pe care le-o acordă tradiţia monastică şi cărtură- 
rească, se referă la ele unele informaţii documentare de mai tîrziu 
și cel puţin, pentru unele, acum o „confirmă urmele arheologice“. 
Indirect, se crede, „o arată și menţiunea din două hrisoave ale voie- 
vodului nostru pentru Mînăstirea Tismana 15, în care e vorba de 
moara de la Bistriţa, fostă a arhimandritului Basea. Acest rang, se 
socotește iarăși, putea fi și cinste, deci distincţie pentru un apropiat 
al mitropolitului, dar mai ales presupune pe superiorul a cel puţin 
două miînăstiri“* 158, 


156 Cf. Aurelian Sacerdoțeanu, Mircea cel Bătrin. O evocare la 550 de ani de la moarte’ 
în „M.0.“. XX, 1968, nr. 1—2, p. 32—33. 

156 bis Cf. Pr. Dumitru Bălașa, Mircea cel Mare şi Cuviosul Nicodim cel Sfinţit, în „„Mitro- 
polia Banatului“, XXXVI, 1986, nr. 5, p. 72—76. 

157 D,R.H., B., vol. I, p. 34—35 (nr. 14) şi p. 40, 41 (nr. 16). 

158 Cf. Aurelian Sacerdoțeanu, Mircea cel Bătrin şi Biserica ortodoxă a țării sale, p. 101. 

Și către multe dintre acestea și-a îndreptat atenţia Mircea cel 
Mare, ajutînd pe următoarele: 

Minăstirea Snagov, cu hramul „„Vovidenia Precistei““, adică 
„Intrarea în biserică a Maicii Domnului““, sărbătorit anual la 21 
noiembrie, se află pe insula din lacul cu același nume, situat în 
cuprinsul vestitului Codru al Vlăsiei. Nu se știe cine îi este 
ctitor, dar mai mult ca sigur ea este anterioară domniei lui Mircea cel 
Mare. Vlad Vodă Ţepeş (1456—1462; 1476), se pare, i-a prefăcut 
clopotniţa și poate o parte din incintă, iar Neagoe Vodă Basarab 
(1512—1521) i-a ridicat din temelie o nouă biserică. Aceasta numai, 
— zugrăvită în timpul domniei lui Petru Vodă cel Tinăr (1559— 
1568), reparată în cursul vremii de mai multe ori, martoră a zilelor 
luminoase petrecute de mînăstire în anii în care Antim Ivireanul 
(m. 1716) a fost stareţ aici (c. 1693—1705 )—, alături de clopotniţa 
zisă „a lui Ţepeş““ mai dăinuiește singuratecă pe insulă pînă astăzi 159, 
Către această străveche așezare călugărească şi-a îndreptat privirile 
un frate al lui Mircea Vodă, jupan Staico, care, la o dată necunos- 
cută, a miluit-o cu o seamă de bunuri. Prin hrisov domneasc, — fără 
indicarea timpului cînd a fost emis, dar socotit de ultimii lui editori 
a fi dintre anii 1407 și 1418 —, fratele său, Mircea Vodă, „pentru 
sănătatea trupească şi sufletească a domniei sale“, cu „a sa bună- 
voinţă, cu inimă curată şi luminată“, i-a confirmat această danie, 
care consta din hărăzirea satului numit „Ciuliniţa care este pe Buzău“. 
Totodată el, ca domn, scutea satul „de toate slujbele și dajdiile şi 
dările mari şi mici, cîte se află în ţara de sine stătătoare și stăpt- 
nirea domniei mele. .., de vămi, de albinărit, de găletărit, de vinărici, 
de gloabe, de cărături, de podvoade, de fîn, de cașcavale și de dușe- 
gubine şi de toate celelalte munci, afară de singură oastea cea mare, 
să se ridice pentru domnia mea, iar altceva nimic mai mult“ 160, 

În afară de o asemenea confirmare, Mircea Voievod însuşi a 
înzestrat această mînăstire cu satul Frînghișeşti din Ilfov, pe atunci, 
aşa cum reiese dintr-un hrisov din 7 octombrie 1428 al lui Dan II, 
prin care acesta, întărind satul de față Minăstirii Snagovului, amintea 
că el, satul, mai dinainte vreme fusese „dăruit“* de y părintele (sic) 
domniei mele Mircea Voievod“ 151, 


159 Să se vadă pentru ea: Niculae I. Șerbănescu, Istoria Minăstirii Snagov, Bucureşti, 
1944; Mircea Deac, Minăstirea Snagov, Bucureşti, 1969. 

18 D.R.H., B. vol. I, p. 73—74 (nr, 34). 

281 Ibidem, p. 117—118 (nr. 61). 

În timpul cînd Mircea Vodă a întărit stăpînirea Mînăstirii Snagov 
peste satul Ciuliniţa ea era cîrmuită, ca egumen, de „popa chir Lazăr“. 
Nu se ştie de cînd acesta se afla în fruntea ei şi nici cînd își va fi înche- 
iat o astfel de sarcină. 


De asemenea Mircea cel Mare este donator și la Minăstirea 
Strugalea—Glavacioc—, cu hramul Bunavestire 16%, situată pe o colină 
de pe valea rîului Glavacioc, plasată în colțul Nord-Vestic al fostului 
județ Vlașca. Așezămînt monahal poate de pe la sfîrșitul secolului 
al XIV-lea sau începutul celui următor, Mînăstirea Strugalea- Glava- 
cioc este, se afirmă, ctitorie a boierilor Baldovin logofăt, jupan Șerban 
și Radul al lui Stan și jupan Gal și în mod sigur era în fiinţă în timpul 
domniei voievodului nostru. Năruindu-se de vreme, ea a fost refă- 
cută în ultimele decenii ale secolului al XV-lea de voievodul muntean 
Vlad Călugărul (1481; 1482—1495), care s-a și înmormîntat aici, 
şi de fiul şi urmașul său la tron, Radu Vodă cel Mare (1495—1508). 
A mai fost reparată de Mihnea Vodă Turcitul (1577—1583 ; 1585— 
1591); apoi în vremea lui Constantin Vodă Brâncoveanu (1688— 
1714) şi după aceea în secolul al XIX-lea. A fost închinată la Minăs- 
tirea Ivirilor de la Athos şi de la 1863 a devenit biserică de mir 
pentru satul Glavacioc. În mînăstire pe la jumătatea secolului trecut 
a funcţionat o şcoală pentru candidaţii la preoție, iar în ultimele decenii 
ale zilelor noastre prin rîvna și truda unui inimos preot, Ilie G. 
Diaconescu, s-a refăcut mare parte din incintă, s-au făcut sondaje 
arheologice, descoperindu-se şi ducați de ai lui Mircea cel Mase, și 
s-a amenajat un muzeu cu unele exponate de valoare 1%. 

Unul dintre presupușii ctitori, jupan Gal, la o dată necunos- 
cută, a miluit acest sfînt lăcaș cu satul Pulcovţii, despre care încă 
nu se ştie cu precizie unde s-a aflat, căci, între timp, a dispărut 164. 
La 1l mai 1409, Mircea cel Mare, la rîndu-i, i l-a întărit, scutindu-l 
în același timp de dăjdii mari şi mici, dar menţinîndu-i obligaţia ca 
„numai la oastea cea mare să slujească domniei mele, iar alta, nimic 
mai mult“. Totodată el, pentru nevoile călugărilor, i-a dăruit „obroc 


162 Pentru identificarea Mînăstirii Strugalea cu Minăstirea Glavacioc, să se vadă: Con- 
stantin C, Giurescu, Unde a fost Minăstirea Sirugalea ? în: Acelaşi, Probleme controversate în istorio- 
grafia română, Bucureşti 1977, p. 167—169 şi mai ales Pr. Ilie G. Diaconescu, Vatra miînăstirii 
Glavacioc în secolele XV—XIX, în „BOR“, XCVIII, 1980, nr. 9—10, p. 1047—1077 (mai cu 
seamă, pp.: 1051, 1053—1055 şi 1057). 

16 În afară de lucrarea preotului Ilie Diaconescu menţionată în nota de mai sus, pentru 
Mînăstirea Glavacioc-Strugalea să se vadă şi Pr. loan Mușeţeanu, Minăstirea Glavacioc. Mono- 
grafie istorică, Bucureşti, 1933. 

184 Preotul Ilie Diaconescu identifică acest sat cu satul Purcăreni, de pe valea Teleorma- 
nului, nu prea departe de mînăstire (v. op. cit., p. 1057). 


www.dacoromanica.ro 


VIAȚA BISERICEASCĂ 173 


de la casa domniei mele pe fiecare an 15 găleți de grîu și 2 buţi de 
vin“, precum şi pescuitul de moruni în bălțile domnești; în acest 
din urmă caz, „slobozindu-i și dreptul său“ 165. 

Ca și în alte părţi, şi aici la Glavacioc-Strugalea, Vodă Mircea 
însuși a făcut unele danii. Din două hrisoave, unul al lui Radu cel 
Mare, din 20 iunie 1507 166 și altul al lui Neagoe Vodă Basarab, din 
30 iulie 1512 167 reiese că el i-a dăruit satele „Călugărenii de la Neajlov 
toți și Călugărenii pe Teleorman, jumătate“. 

Din zilele sale, actele, cîte s-au păstrat, nu amintesc pe nici unul 
dintre egumenii ei. 

Danii a făcut Mircea cel Mare și Minăstirii Vișina cu hramul 
Sfînta Treime, — Comuna Bumbești de Jiu, judeţul Gorj, în gura 
defileului Jiului —, socotită de tradiţie, cum s-a văzut, ctitorie 
nicodimiană de pe la finele secolului al XIV-lea, sau începutul celui 
următor. A dăinuit, se crede, pînă în secolul al XVIII-lea, cînd s-a 
dărîmat 18. Că voievodul nostru i-a putut face danii, pare a reieși 
dintr-un hrisov al lui Neagoe Basarab din 14 decembrie 1514, prin 
care, printre altele, i se întăreau și ,,...ocina și cu grădinile și tot 
hotarul pe unde a fost din vechime încă din zilele lui Mircea Voie- 
vod“* 169, 

N-ar fi exclus ca acest domnitor să fi donat unele bunuri și Minăs- 
tirii Dealu de lîngă Tîrgovişte, cu hramul Sfîntul Nicolae, existentă, 
cred, din zilele sale, refăcută din temelie, la începutul secolului al 
XVI-lea, de Radu Vodă cel Mare, și în fiinţă și azi170, deoarece în- 
tr-un hrisov al fiului său, voievodul Alexandru Aldea (1431—1436) 
din 17 noiembrie 1431, prin care i se dăruiau satele Alexeni și Răzvad, 
se stipula ca ele „,... să-i fie de ocină și de ohabă (și) de veșnică 
pomenire sfînt-răposatului părintelui domniei mele Mircea voievod 
şi apoi și domniei mele“ 171, 

De bună seamă, munificenţa voievodului nostru se va fi revărsat 
şi asupra altor „lăcaşe de cuvioşie““ existente, se afirmă, în timpul 


165 D.R.H., B, vol. I, p. 75—76 (nr. 35). 

166 Ibidem, vol. II, București, 1972, p. 112, 114 (nr. 53). 

167 Ibidem, p. 219, 221 (nr. 108). 

168 Pentru ea, să se vadă: Ion Donat, Fundaţiunile religioase'ale Olteniei, partea I-a, Minăs- 
tiri şi schituri, Craiova, 1938, p. 82—85; Ştefan Andreescu ș.a., Biserica Minăstirii Vişina — Un 
monument din veacul al XIV-lea ?, în „M.0.*‘, XXI, 1969, nr. 1—2, p. 61—65; Acelaşi, Minăs- 
tirea Vișina, un monument din veacul al XIV-lea, în „B.M.I.*, XXXIX, 1970, nr. 4, p. 43—46. 

18 D.R.H., B., vol. II, p. 265, 266 (nr. 132). 

170 V.: Pr, dr. C. Niţescu, Minăstirea Dealu și Liceul militar „Nicolae Filipescu“, Tirgo- 
vişte, 1932; Preotul EPE IEP Minăstirea Dealul, în „B.O.R.“, LXXII, 1954, nr. 
2—3, p. 283—305; C. Bălan, Minăstirea Dealu, Bucureşti, 1965. 

m D,R.H., B., vol. I, p. 133, 134 (nr. 12). 

său în Ţara Românească, dar despre acestea, pînă acum nu se cunosc 
mărturii documentare sigure. Danii va fi făcut el Schitului Brădet 
cu hramul „Înălțarea Domnului“, din judeţul Argeș, socotit chiar 
ctitorie a sa 172, Minăstirii Govora, cu hramul „„Adormirea Maicii 
Domnului“* din Vilcea, despre care într-un hrisov din 3 noiembrie 
1533 al voievodului muntean Vlad Vintilă de la Slatina (1532—1535), 
se afirma că avea „vechi și drepte ocine și dedine... încă din zilele 
de demult de cînd este Ţara Românească şi de cînd s-a zidit întîi 
Sfînta Miînăstire““ 173 şi care, refăcută din temelie de Radu cel Mare, 
este în fiinţă și azi 174, Minăstirii Bolintin cu hramul „Bunavestire“, 
„din pădurea cea mare de la Bolintin““, — fostă în judeţul Ilfov —, 
ridicată, se crede, de un logofăt al lui Mircea cel Mare, la cumpăna 
dintre veacurile al XIV-lea și al XV-lea, amintită documentar pentru 
prima dată la 13 martie 1433 175 și apoi dispărută în secolul al XVII- 
lea 1%6 și, în sfîrşit, și Minăstirii Sărăcineşti cu hramul „Adormirea 
Maicii Domnului“, din Vîlcea, căreia la leat 6945 (= 1436—1437) 
Vlad vodă Dracul (1436—1442; 1443—1446), fiul său, îi întărea 
stăpînirea peste moșia ei de vatră,!77 fapt care a făcut pe unii să 
afirme că ea „data, după toate probabilitățile, din vremea lui Mir- 
cea“ 18, 
* 

Grija lui Mircea cel Mare pentru mînăstiri s-a întins şi dincolo 
de graniţele ţării sale, în părţile Făgărașului, unde, pe vatra satului 
Scorei, se afla o mânăstire, — „înfiinţată poate de un domn român“ —, 
care pe la sfîrșitul secolului al XIV-lea era cîrmuită de un egumen 
Stanciul. După aceasta știrile despre ea dispar, reapărînd tocmai 
în secolul al XVIII-lea, cînd este amintită ca mânăstire cu viață 
pravilnic rînduită. Pîrjolită de foc „din ordinul generalului Bukow“* 
pe la anul 1761—1762, a fost refăcută într-o stare modestă, desigur, 


172 V.: Virg. Drăghiceanu şi arh. P. Demetrescu, Schitul Brădetul, Argeş, în „B.C.M.I.“, 
XVII, 1924, fase. 40, p. 68—73; P. Chihaia, Despre minăstirea Brădet (Argeş), în: Același, Din 
cetățile de scaun ale Țării Româneşti, București, 1974, p. 151—160. 

1733 D.R.H., B., vol. III, (1526—1535), Bucureşti, 1975, p. 276—278 (nr. 170). 

174 Pavel Chihaia, Date noi despre începuturile mînăstirii Govora, în „„SCIA““, Artă plastică, 
XIII, 1966, nr. 2, p. 247—253; Gheorghe Ionescu, Minăstirea Govora şi egumenia lui Meletie 
Macedoneanul, în „,B.M.I.**, XL, 1971, nr. 2, p. 20—32; nr. 4, p. 33—42; Radu Florescu, Minăs- 
tirea Govora, București, 1965. 

375 D.R.H., B., vol. I, p. 137 (nr. 75). 

176 I, Ionașcu, Vechimea Minăstirii din Pădurea cea mare de la Bolintin (Extras din 
„R.I.R.“, VII, 1937), București. 1938 şi ediţia a Il-a „revăzută“, București, 1942, 

27 D.R.H., B., vol. I, p. 141 (nr. 79). 

1% Constantin C. Giurescu, În legătură cu Mircea cel Băirin, în „RIR“, XV, 1945, fasc. 
4, p. 429 şi n. 2; Același, Istoria Românilor, vol. I, ed. V-a, Bucureşti, 1946, p. 492; Constantin 
C. Giurescu,— Dinu C. Giurescu, Istoria Românilor, II, p. 120, v. și: Ion Donat, op. cit., p. 69—70. 

de unul dintre foștii ei slujitori, ieromonahul Halmagiu, aci funcţionînd 
mai apoi o „școală pentru copii““. La 1785 se vorbea iarăși „de inten- 
ţiunea de a se (re )clădi la Scorei o mînăstire““. 179 

„„Egumenului Stanciul““, — ceea ce desigur probează că aci poate 
fi vorba de o mînăstire —, și „fratelui său Călin“, precum și „„moște- 
nitorilor şi urmașilor lor“, la 27 decembrie 1391, Mircea cel Mare, 
aflîndu-se „în scaunul nostru Argeș“, le-a dăruit „tot pămîntul 
numit Scorei, care se află în Țara Făgărașului“, dispunînd „ca nici 
aceștia mai sus-numiţi ei înșiși, nici urmașii lor să nu fie supuși 
nici unei dări, mai cu seamă să nu dea zeciuială nici din oi, sau din 
porci, din albine, din vii și să nu fie ţinuţi la nici o obligaţie de pășune 
sau altă slujbă a poștii, într-un cuvînt să nu fie siliți la îndeplinirea 
niciunei slujbe mici sau mari, atît mai sus-zișii boierii Stanciul egu- 
menul și fratele (său) Călin, cît și moștenitorii și urmașii lor“ 180, 

De asemenea, din informaţii documentare de mai tîrziu reiese 
că marele Voievod Mircea nu numai că a miluit cu bunuri 181 Minăs- 
tirea Cutlumuş, — vechea lavră a Ţării Româneşti —, de la Athos, 
dar i-a înnoit și biserica, „făcîndu-o ctitorie a Ţării Românești“ 182, 

Urmînd, desigur, exemplul voievodului nostru, la 21 noiembrie 
1398, boierul său, jupan Aldea, „rîvnind către împărați şi domni și 
amintindu-și de cei care și-au vărsat sîngele pentru Hristos, iar cele 
pămîntești le-au urît și s-au învrednicit de împărăţia cerurilor“ şi 
el „din cât i-a dăruit Dumnezeu și domnul voievod Io Mircea pentru 
slujba şi credința cu care i-a slujit, nu cu fățărie, ci cu adevărată și 
dreaptă credinţă, şi-a împlinit dorința““ și dimpreună cu soţia sa, 
jupanița Bisa, a hărăzit Mînăstirii Sfîntul Nicolae, „care este la 
Cutlumuș, la turn, satul numit Cireașov din Olt, ca să fie pomenire 
în fiecare săptămînă mai întîi Domnului nostru Io Mircea Voievod, 
apoi şi părinţilor noștri şi mie şi soţiei mele, pentru că este mînăstirea 
noastră““. 

În continuare, amintind că hrisovul a fost înmînat „atotcinsti- 
tului părinte și duhovnic și ieromonah chir Eremia“, egumenul aci- 
amintitei mînăstiri, — „ca să se roage pentru sufletele noastre“* —, 


179 Ștefan Meteş, Minăstirile românești din Transilvania şi Ungaria, Sibiu, 1936, p. 96—97. 

18 D.R.H., B., vol. I, p. 36—39 (nr. 15), 

181 Pentru dania de sate, munți ș.a., să se vadă mai ales hrisovul lui Basarab Vodă cel 
Bătrîn de la leat 6984 ( = 1475—1476) (DRH, B, vol. I, p. 250—253 (nr. 151). 

182 Pentru hărăziri și confirmări de danii și mai cu seamă pentru „înnoirile““, făcute 
Mînăstirii Cutlumuş de la Athos, să se vadă: hrisoavele lui Neagoe Basarab din „1512—1513, 
iulie 23“ şi 7 decembrie 1514. (V.: D.R.H., B., vol. II, p. 208—215 (nr. 105) şi p. 257— 
259 (nr. 130), al lui Vlad Înecatul din anul 1531 (v. ibidem. vol. III, p. 182—185 (nr. 114), 
şi al lui Vlad Vintilă de la Slatina din 18 aprilie 1533 (v. ibidem, p. 249—253 (nr. 156). 


www.dacoromanica.ro 


176 MIRCEA CEL MARE 


aflat poate atunci în ţară, stipula ca de acum înainte nimeni „nici 
fratele nostru, nici rudă, nici văr, nici altcineva dintre rudele noastre 
să nu se amestece““ să „tulbure““ în vreun fel acest „sat, dat Mînăs- 
tirii Sfîntului Munte cea de la Cutlumuș““ 183. 


Ca „un boier al lui Mircea, observa profesorul P. P. Panaitescu, 
să dăruiască satul său de lîngă Slatina unei mînăstiri tocmai de la 
Athos, trebuie să fi fost pe atunci o conștiință a unităţii ortodoxe, 
a sprijinului datorat locurilor sfinte, ceea ce a constituit un mare 
merit al neamului nostru: salvarea Bisericii Ortodoxe prin operă 
românească“ 184, 


* 


Din cele de mai sus reiese că în vremea lui Mircea cel Mare erau 
multe mînăstiri în diferite părți ale țării lui. Între altele, unele dintre 
acestea au sprijinit chiar „efortul înaltului cler spre propășire spiri- 
tuală și bunăstare““, fapt care a făcut ca acestea, la rîndu-le, să 
ajungă pe trepte superioare. 

Înflorirea vieţii monastice de la noi, în timpul la care ne referim, 
are însă alt caracter decît cea din veacurile următoare. În zilele 
voievodului nostru nu iniţiativa domnească este hotăritoare în ceea 
ce privește ridicarea de lăcașuri de cuvioșie, căci în afară de ctitoria 
sa de la Cozia, mai toate celelalte mînăstiri sînt „sau opera proprie 
a călugărilor““, — căci nu li se amintește ctitorul —, sau a vreunuia 
dintre oamenii avuţi ai acelor vremi. „Aceasta arată existenţa unui 
val de evlavie deosebită în ţară în acel timp, poate în urma pildei 
şi a atmosferei de sfinţenie create de Nicodim. Oameni mulţi din 
toate părţile ţării renunţau la viața lumească și se retrăgeau în locuri 
izolate, trăind în contact cu dumnezeirea. Nu era pe atunci o operă, 
la care se credeau obligaţi de datină domnii cei evlavioși, ci o mare 
pornire de masă, care corespundea dealtfel cu un curent ce domnea 
pe atunci în Ortodoxie: isihaștii din Bulgaria, cu școala lui Eftimie 
de la Tiîrnova, renașterea vieţii monastice în Serbia, cu regii-sfinţi, 
şcoala lui Ciprian de la Kiev. Pentru caracterizarea epocii de luptă 
pentru cruce a lui Mircea, alături de figura de sfînt a lui Nicodim, 
existența acestui curent de pronunţată evlavie în sînul poporului 
românesc pe atunci e deosebit de interesantă“ 185, 


1% D.R.H., B., vol. I, p. 46—47 (nr. 19). 
184 P, P. Panaitescu, Mircea cel Bătrin, p. 162—163. 
15 Ibidem, p. 161. 

* 


Strămutarea în Ţara Românească a moastelor Sfintei Mucenițe 
Filoteia. Viaţa spirituală de pe la sfîrșitul secolului al XIV-lea şi 
începutul celui următor a românilor dintre Dunăre și Carpaţi a fost 
înviorată şi mai mult de două fapte religioase cu totul deosebite. 
Este vorba de strămutarea, în ţara noastră, a moaștelor Sfintei 
Muceniţe Filoteia şi, numai pentru scurt timp, și cele ale Sfintei Cuvi- 
oase Parascheva. Căci, ştiut este că în evul mediu, în general în lumea 
creștină, moaștele sfinților, ori și numai unele obiecte legate de per- 
soana lor „dădeau, prin valoarea lor simbolică, un plus de prestigiu 
instituţiei feudale, bisericești sau laice, care le deţinea“. Orașe și 
uneori ţări întregi, în lumea creștină medievală, le acordau un rol 
de protecţie deosebit. 

Referindu-ne la primele, cele ale Sfintei Filoteia, precizăm că 
ele „sînt cele dintîi moaște de sfinţi aduse în țara noastră““, unde au 
rămas apoi pînă astăzi, păstrîndu-se în paraclisul ctitoriei lui Neagoe 
Basarab de la Curtea de Argeș. 

Originară din Tîrnova Bulgariei, — pe unde iarăși trăiau destui 
valahi —, Sfînta Filoteia era fiica unor plugari. De mică, mama ei 
a învăţat-o să respecte cele sfinte și mai cu seamă a deprins-o cu 
fapta bună; ajutorarea celor nevoiaşi, îndeosebi. Rămasă orfană 
de mamă, ea a continuat să ducă aceeași viață evlavioasă, cercetînd 
biserica, luînd aminte la sfintele slujbe și, în afară de acestea, săvîrșind 
fapte de milostenie, și în timpul în care a avut mamă vitregă. Din 
această pricină, maștera ei a început s-o urască, determinînd și pe 
tatăl fecioarei Filoteia să facă același lucru. Certată și bătută, mai 
ales pentru milosteniile ce săvîrșea, pînă la urmă ea a fost ucisă chiar 
de părintele său, care, văzînd că împarte săracilor mîncarea ce i se 
trimitea la cîmp, unde lucra, „orbit de mînie““, a aruncat cu barda 
spre ea și „a lovit-o în picior așa de tare, încît fericita şi-a dat sufletul 
în mîna lui Dumnezeu, căruia slujea““ 186, 

Moaştele ei, „făcătoare de minuni““, au rămas acolo la Tîrnova, 
sfînta ajungînd astfel una din ocrotitoarele cereşti ale Bulgariei. 
Ceva mai apoi, vestitul patriarh Eftimie din acest oraș i-a scris 
viaţa. După anul 1393, cînd cetatea Tîrnovei a fost ocupată de turci, 
moaştele Sfintei Filoteia au fost duse la Vidin, unde pe atunci stă- 


186 Dr, Gherasim Timuș, episcopul Argeşului, Dicţionar aghiografic cuprinzind pe scurt 
viețile sfinților, Bucureşti, 1898, p. 297—298. 

pînea Şracimir, ruda lui Mircea cel Mare. Cu acest prilej, mitro- 
politul local, Ioasaf, i-a alcătuit un panegiric, care și el se păstrează. 

Cu privire la strămutarea moaștelor Sfintei Filoteia la Curtea 
de Argeș, de către unii se crede că aceasta s-ar fi petrecut în felul 
următor. Sultanul Baiazid I Fulgerul, cunoscînd respectul pe care 
creștinii îl dau sfinţilor, le-ar fi dăruit lui Mircea cel Mare, și acesta 
le-ar fi adus în ţară, unde, în timpul campaniei de la Nicopole din 
anul 1396, le-ar fi ascuns. După victoria obținută în această luptă, 
Baiazid, trecînd la nord de Dunăre, „pentru a se răzbuna pe Mircea“, 
la întoarcere a vrut să ia înapoi și moaștele Sfintei Filoteia, dar nu 
le-a găsit. În acest fel, ele au rămas în ţara noastră, unde, repetăm, 
se află și azi 187, 

Informaţii documentare care să confirme cele aci afirmate, în 
legătură cu acest moment din „odiseea“* moaştelor Sfintei Muceniţe 
Filoteia însă nu s-au aflat încă, dar mai mult ca sigur șederea lor la 
Vidin n-a fost de lungă durată. Căci și această cetate, capitala 
ţaratului Bulgariei apusene, în anul 1396, a fost ocupată de otomani. 
Este probabil că în urma acestei grele întîmplări, Mircea Voievod 
să fi fost acela care să le fi adus la Argeș, fără a se putea spune însă 
și în ce împrejurări s-ar fi săvîrşit aceasta, 

Dar mai multă dreptate par a avea aceia care socot că după 
căderea Vidinului, Țara Românească ajungînd loc de scăpare pentru 
mulţi dintre locuitorii lui, printre care și clerici, s-ar putea ca aceștia, 
în refugiul lor să fi adus cu ei și moaștele Sfintei Filoteia. 

Ajunse în siguranţă pe pămîntul ospitalier al Ţării Românești, 
acestea au fost duse la Argeș, capitala ţării și reședința primului ei 
ierarh, mitropolitul Ungrovlahiei. Aici, foarte probabil, la început, 
ele au fost depuse îh Biserica Domnească, ocrotită de Sfîntul Nicolae, 
între. altele, probă pentru aceasta fiind, — cum, în general, se obis- 
nuiește atunci cînd sfîntul în cauză nu are zi de pomenire mai dinainte 
rînduită —, fixarea praznicului ei în a doua zi după hramul Bisericii 
Domnești, adică la 7 decembrie. Fără a ţine seama de o asemenea 
practică, de către unii o astfel de presupunere nu este acceptată, 


căci se obiectează că acolo la Biserica Domnească „nu era mînăstire 
cu viaţă călugărească, potrivită pentru cultul moaștelor““. De aceea, 
afirmă ei, chiar de la început moaștele sfintei au fost oploșite în cate- 
drala mitropolitană de aici de la Argeș, care se afla pe locul unde 


187 Profesor D. R. Mazilu, Sfinta Filoteia de la Argeş. Lămurirea unor probleme istorico~ 
literare. Monografie haghiografică, Bucureşti, 1933, p. 12—13. 


www.dacoromanica.ro 


VIAȚA BISERICEASCĂ 179 


mai apoi Neagoe Vodă Basarab a ridicat măreaţa sa biserică.Numai 
în timpul cît s-a lucrat la zidirea acesteia, moaștele Sfintei Filoteia 
au putut fi duse în Biserica Domnească. 


Se mai socotește iarăși de către aceștia că aducerea în ţară, 
prin anii 1396—1397, a moaștelor Sfintei Filoteia şi adăpostirea lor 
la Argeș, a putut fi mai mult o „iniţiativă bisericească““, decît una 
voievodală. Aceasta pentru că „mitropolitul ţării va fi dorit ca în 
mitropolia sa să aibă moaștele sfintei“, în timp ce dacă iniţiativa 
ar fi fost a lui Mircea cel Mare, „acesta nu ar fi întîrziat să le ducă 
la Cozia, marea sa mînăstire, cum era plăcerea oricărui ctitor să înzes- 
treze cu de toate propria sa ctitorie“. Așa, de pildă, vor face mai tîrziu 
Craioveștii cu ctitoria lor de la Bistriţa Olteană, în legătură cu moaş- 
tele Sfîntului Grigorie Decapolitul, şi mai ales Vasile Vodă Lupu 
cu ctitoria sa de la Trei Ierarhi din Iași, unde, cum se știe, a depus 
moaștele Sfintei Parascheva, deşi în apropiere avea chiar catedrala 
mitropolitană a Moldovei. Lipsa iniţiativei domnești de la acest 
moment religios de seamă din viaţa bisericească a Ţării Românești 
din acel timp, se crede, explică și de ce din acei ani nu se află nici 
o însemnare de cancelarie referitoare la „un eveniment atît de impor- 
tant““, 

Indiferent a cui a fost iniţiativa, indiferent în ce împrejurări 
și cînd precis moaștele sale au sosit la noi, indiferent în ce biserică 
acestea au fost găzduite la început, un lucru rămîne sigur: prin ele 
Sfînta Muceniţă Filoteia a ajuns și a rămas pe pămînt românesc, 
„unde ea și-a continuat rolul de ocrotitoare a celor drepteredincioși““ 
şi unde, de aproape șase sute de ani, de către aceștia din urmă este 
înconjurată cu dragoste și evlavie, căci de multe ori, în momente 
grele' din viaţa lor, aleargă la ajutorul ei și în fiecare an, în ziua de 
7 decembrie, în chip deosebit, îi săvîrșesc pomenirea 188. 

Prin hotărîre a Sfîntului nostru Sinod, în anul 1955, cultul ei 
a fost generalizat în întreaga Biserică Ortodoxă Română. Acest 
lucru s-a făcut printr-o impresionantă slujbă săvîrșită la Curtea de 


18 Pentru toate acestea, să se vadă: Prof. St. Nicolaescu, Canonizarea sfintei Filofteia 
şi întemeierea Principatului Munteniei, în „Adevărul“* (București), de miercuri 16 ianuarie 
1929, p. III—IV; Profesor D. R. Mazilu, op. cit., pass.; Pr. Paraschiv Angelescu, Inscripţia 
falsă de la Minăstirea Bacicovo și aducerea moașielor Sfintei Filofteia în ţară, Bucureşti, 1936; 
Pr. I. Dorobanţu, ÎInsemnarea din „„Sbornicul Lovcean““ şi aducerea moaștelor Sfintei Filofteia la 
Argeş, Bucureşti, 1941; Diac. prof. Gh. I. Moisescu, Vizita delegației Bisericii Ortodoxe Bulgare 
în Mitropolia Olteniei, în „B.O.R.*“, LXXII, 1954, nr. 11—12. p. 1164—1165; Aurelian Sacerdo- 
teanu, Mircea cel Bătrin și Biserica ortodoxă a țării sale, p. 104; Pr. I. Ionescu, Despre primul 
locaș 'al Mitropoliei Ţării Româneşti din Curtea de Argeș, în „M.0O.“, XXI, 1969, nr. 1—2, p. 
57—59; Răzvan Theodorescu, Bizanţ, Balcani, Occident... p. 217, 286. 

Argeş în ziua de 14 octombrie 1955, la care au participat și repre- 
zentanţi ai Bisericilor Ortodoxe surori 1%, 

Moaştele Sfintei Parascheva în Ţara Românească. Foarte probabil 
către sfîrşitul secolului al XIV-lea, tot în timpul domniei lui Mircea 
cel Mare, pentru scurtă vreme au poposit în Ţara Românească și 
moaştele Cuvioasei Parascheva. Născută pe la începutul secolului 
al XI-lea în satul Epivat din Tracia, „din părinţi înavuţiţi în fapte 
bune și bucurîndu-se de mare cinste în locul acela“, Sfînta Parascheva 
a primit de la aceștia o creştere aleasă, căci ei doreau ca ea să-și ducă 
traiul în viaţa „de lume“. Sfînta, înclinată însă chiar din copilărie 
spre facerea de fapte bune, mai cu seamă milostenii, și rîvnind după 
viaţa pustnicească, în taină a lăsat casa părinţilor și a plecat să caute 
un loc retras în care „să se consacre lui Dumnezeu““. După scurte 
şederi la Constantinopol, la Halcedon și în Heracleea Pontului, s-a 
dus la Ierusalim și apoi în pustiul Iordanului, unde s-a închinoviat 
într-o mînăstire de călugăriţe, nevoindu-se întru facerea de fapte bune 
și aspre înfrînări. Revenită în patrie, a mai trăit pînă pe la jumătatea 
aceluiași secol, al XI-lea, cînd „s-a mutat la veșnicele locașuri“. 

Descoperite în chip miraculos, moaștele sale au fost așezate 
mai întîi în biserica din satul Epivat, apoi, în timpul domniei ţarului 
Ioan Assan II (1218—1241), au fost strămutate la Tîrnova, unde 
au rămas pînă în anul 1393, cînd această cetate a fost ocupată de 
turci. Aici patriarhul local Eftimie i-a scris viaţa. 

Cu prilejul ocupării Tîrnovei, istorisește Grigorie  Țamblac 
într-un panegiric închinat sfintei, Celebi, fiul sultanului Baiazid, 
căruia i se aduseseră înainte moaștele acesteia, „dezbrăcate de podoa- 
bele cele preţioase și învelite în niște trenţe sărăcești““, a ordonat 
ca ele să fie păstrate „pînă ce va primi dispozițiunea““ tatălui său, 
sultanul, „despre ce este a se face cu ele“. Baiazid „a dat ordin ca 
acele moaște creștinești să se dea lui Mircea domnul Valahiei, carele 
le ceruse şi pe atunci era în relaţiuni amicale“ cu el. Voievodul 
muntean „le-a strămutat de la Tîrnov în ţara sa“. Nu se ştie însă 
în ce loc au fost așezate aici, căci Ţamblac nu amintește nimic în 
legătură cu aceasta. 

Chiar şi fără această precizare însă, ele, după mărturia contem- 
poranului aci pomenit, au stat o vreme și în Țara Românească ailui 
Mircea cel Mare, contribuind, desigur, ca și cele ale Sfintei Filoteia, 
nu numai la îmbogățirea cultului, adică a slujbelor bisericești deo- 


18 Prof. C. Pârvu şi Prof. D. Radu, Generalizarea cultului Sfintei Filofteia, în „B.O.R.*“, 
LXXIII, 1955, nr. 11—12, p. 1097—1109. 

sebite, ci și la întărirea sentimentului religios al ortodocșilor nord- 
dunăreni, căci și la ei, ca și la cei din Balcani, moaștele sale „se bucurau 
de o adîncă veneraţie““. Timp îndelungat n-au rămas însă aici, deoarece 
sultanul Baiazid, „„mâîniindu-se pe Mircea și pe români pentru că se 
aliase cu principii europeni în contra lui, după victoria de la Nicopole, 
— din 25 septembrie 1396 —, mînios a trecut în Valahia, o a devastat 
şi a luat și sfintele moaște““ ale Cuvioasei Parascheva. Le-a dat apoi 
cneaghinei Anghelina, văduva cneazului Lazăr, eroul de la Cossovo 
din 1389, și așa ele, începînd de prin anul 1396, au ajuns în Belgradul 
sîrbesc. 

Prin urmare, vreme de doi-trei ani, timp în care cade şi marea 
victorie asupra lui însuşi Baiazid, obţinută la Rovine în ziua de 
17 mai 1395, Mircea Vodă şi ţara sa s-au aflat și sub ocrotirea Cuvioasei 
Parascheva. 

La Belgrad moaștele Sfintei Parascheva au rămas pînă după 
începutul secolului al XVI-lea, apoi ele au fost duse la Țarigrad, de 
unde, cum se știe, în anul 1641, cu strădania și purtarea de grijă a 
lui Vasile Lupu, domnul Moldovei, au fost strămutate la Iași, unde 
se află și acum 1%. 

În anul 1955, prin hotărâre sinodală, şi cultul Sfintei Parascheva 
s-a generalizat în întreg cuprinsul Bisericii Ortodoxe Române. Apoi, 
în ziua praznicului ei, 14 octombrie, la lași s-a săvîrșit acest act 
canonic și liturgic, printr-o impunătoare slujbă la sicriul cu sfintele 
sale moaște din Catedrala mitropolitană a Moldovei. Cu acest prilej, 
fiind de faţă şi reprezentanţi ai celorlalte Biserici Ortodoxe surori, 


„„s-a luat hotărîrea““ ca acest cult să fie generalizat în toată Orto- 
doxia 1%. 


x 


Legături ale Bisericii române cu lumea creştină de peste hotare. 
În timpul domniei lui Mircea cel Mare, Biserica Țării Românești, 
continuînd o tradiție mai veche, nu a trăit izolată, ci, urmînd exem- 
plul acestuia, care avea relaţii felurite cu ţările din Răsăritul Europei, 


1% Episcopul Melchisedec, Vieaţa şi scrierile lui Grigorie Țamblac, Bucureşti, 1884, 
p. 35—42; Acelaşi, Viaţa şi minunile Cuvioasei Maicii noastre Paraschevei cei noue şi istoricul 
Sfintelor ei moaşte, în „B.O.R.“, XII, 1888—1889, p. 831—893, retipărită și în Paraclisul și 
Acatistul Cuvioasei Maicei noastre Paraschiva, Cernica, 1925, p. 33—70; Pr. Scarlat Porcescu, 
Sfînta Parascheva cea nouă, în „Mitropolia Moldovei și Sucevei“, XXXII, 1956, nr. 3—4, p. 
122—151. 

192 Pr, C. Nonea și Pr. Sc. Porcescu, Generalizarea cultului Sfintei Cuvioase Parascheva, 
în „B.O.R.“, LXXIII, 1955, nr. 11—12, p. 1066—1096; Pr. prof. M. Şesan, Cinstirea Cuvioasei 
Parascheva în Oltenia, în „M.O.*, XVII, 1965 .nr. 7—8, p. 632—633. 

şi ea a căutat să aibă legături cu lumea creștină mai de aproape și 
mai de departe. În afară de legăturile, în forma cunoscută, pe care, 
precum s-a arătat, în vremea la care ne referim, le-a avut cu Mînăs- 
tirea Cutlumuș și poate că și cu altele de la Athos, în acelaşi timp 
Biserica Țării Românești, cu consimțămîntul domnului desigur, a 
continuat să aibă legături canonice cu Patriarhia ecumenică din 
Constantinopol. De bună seamă că de către aceasta, cu asentimentul 
tuturor, curînd după începutul secolului al XV-lea, a fost trimis 
în fruntea Mitropoliei Ungrovlahiei acel vlădică Teremia, amintit 
mai sus, care a fost grec de neam. 

Însuși Mircea Vodă era în relaţii directe cu ecumenicul. Cu 
aproape un veac în urmă istoricul A. D. Xenopol, în cel de al doilea 
volum. din Istoria Românilor din Dacia Traiană, apărut la Iaşi în 
anul 1889, prezentînd domnia lui Iuga al Moldovei (1399—1400), 
afirma că în timpul ei, „lupta între Biserica moldovenească contra 
pretențiilor patriarhului de Constantinopole luase un caracter de tot 
ascuţit““ și că „luptătorul pentru creștinătate““, care a fost „Mircea 
cel Mare al Munteniei, fiind pe atunci în bune relaţiuni cu capul 
Bisericii creștine din Țarigrad, scoate pe Iuga din scaun și îl duce 
prins în Muntenia, iar în locul lui pune domn în Moldova pe fratele 
lui Iuga și fiul lui Roman I, Alexandru cel Bun“ 1%. Revenind asupra 
acestui fapt, în capitolul închinat „,Bisericii“* din același volum, 
profesorul ieșean scria: „De pe timpul lui Mircea însă legăturile cu 
Patriarhia de Constantinopole se întăresc necontenit și ea devine 
în curînd singurul cap de care asculta Biserica Munteniei. Nu numai 
atîta, dar Mircea silește chiar și pe Biserica moldovenească care purta 
tocmai pe atunci o grea luptă cu Patriarhia de Constantinopole, spre 
a răspinge uzurpătoarele ei tendinţe, a se pleca acestei supremaţii 
şi scoate din Moldova pe Iuga al II-lea care nu vroia cu nici un chip 
să recunoască autoritatea patriarhală, şi-l înlocuiește cu Alexandru 
cel Bun, al căruia primă măsură, după întronarea lui, fu plecarea 
Bisericii moldovene sub acea autoritate“ 1%, Jar ceva mai departe 
precizînd că Moldova „suferia greu sub anatema rostită de patriarh 
asupra întregului ei cler““, adăuga: „Mircea cel Bătrîn, văzînd încă- 
păținarea lui Iuga al II-lea, de a nu se supune patriarhului, îl atacă, 


192 A, D. Xenopol, Istoria Românilor din Dacia Traiană, laşi, 1889; p. 150—151. La fel 
şi în ediţia îngrijită de I. Vlădescu (vol. III, București, f.a., p. 124), cu singura deosebire că lui 
Mircea i se zice „Mircea cel Bătrîn“', nu „Cel Mare'“, ca în textul mai vechi, citat mai sus. V. și: 
P. P. Panaitescu, Mircea cel Bătrin, p. 278, n. 24. 

155 A, D. Xenopol, op. cit., p. 238; şi în vol. III, p. 196. 

îl răpune și-l iea prins, punînd în locu-i pe fratele său, Alexandru 
cel Bun, care consimte în 1401 a se împăca cu Patriarhia, cu condiţie 
totuși ca patriarhul să recunoască de canonică alegerea lui Iosif, 
care însă se supune autorităţii sale, lucru ce mai la urmă era ţinta 
patriarhului“ 194, 

Potrivit acestor afirmaţii, mai ales dacă ele ar fi și atestate docu- 
mentar, ar urma ca acţiunea lui Mircea cel Mare să fi stăvilit pornirea 
spre dispute aprinse în problema cunoscută dintre Suceava și Con- 
stantinopol şi să fi ușurat astfel misiunea de împăcare dusă degrabă 
de Alexandru cel Bun, care, în iulie 1401, a și reușit să stingă con- 
flictul. Prietenia lui Mircea Vodă cu Marea Biserică și intervenţia sa 
în Moldova deci, ar fi pus capăt unei stări nefirești din sînul Ortodoxiei 
în general și dintre Biserica Moldovei şi Patriarhia ecumenică în special. 

În legătură cu relaţiile dintre Mircea cel Mare și Patriarhia ecu- 
menică, trebuie menţionat aci și faptul că după ce el, — făcînd, se 
afirmă, o jertfă, „o jertfă pentru ţară“* —, prin preajma anului 1411 
şi-a dat fiica în haremul sultanului Musa I (1411—1413 ), ecumenicul 
Eftimie TI (1410—1416), aflînd aceasta, s-a tulburat şi, plin de mîh- 
nire, chiar în acest an s-a adresat în scris „unui principe rus, amintind 
cu dojană fapta lui Mircea domnul ortodox al Ungrovlahiei, care 
şi-a dat fiica necredinciosului sultan Musa“. Atitudinea de faţă a 
ecumenicului are însă, se crede, mai mult iz politic, căci Bizanțul, 
susținînd pe rivalul lui Musa, Soliman, ducea o politică deosebită 
faţă de cea a lui Mircea, și el, patriarhul Eftimie II, din punct de vedere 
politic, nu putea lua o atitudine contrară aceleia duse de împăratul 
Manuel II Paleologul (1391—1425), deși și acesta avea o nepoată 


în haremul unuia dintre sultanii vremii 195, 


* 


În timpul cînd se petreceau multe din cele mai sus arătate, în 
fruntea Bisericii bulgare se afla „un ierarh care se bucura de o excep- 
ţională vază la toţi ortodocșii, patriarhul Eftimie de Tirnova (1375— 
1393 )**, socotit de mulţi „cea mai de seamă figură de cărturar pe 
care a dat-o Biserica bulgară“ în veacul al XIV-lea. Născut la Tîr- 
nova prin primul pătrar al secolului al XIV-lea, el s-a închinoviat 


194 Ibidem, p. 241; ibidem, p. 198. 

195 V.: P. P. Panaitescu, op. cit., p. 313 și n. 61. Pentru căsătoria fiicei lui Mircea Vodă 
cu sultanul Musa, v. și: Aurel Decei, Istoria imperiului otoman, p. 14—15, iar pentru scrisoarea 
patriarhală din anul 1411, să se vadă și P.Ș.N,, A propos d'un document de Kostamonitou et d'une 
lettre patriarcale inconnue de 1411, în „Revue des études byzantines“*, (Paris), tom. 40, 1982, 
p. 211—214. 

în Minăstirea Kilifar, de curînd înființată de un vestit îndru- 
mător duhovnicesc, ieromonahul Teodosie, unde, călăuzit de acesta 
şi-a început pregătirea intelectuală, duhovnicească și chiar adminis- 
trativă. Ceva mai tîrziu, dimpreună cu duhovnicul său, s-a strămutat 
la Constantinopol, unde, un timp, a vieţuit la Minăstirea Sfintul 
Mamas şi pe urmă, după moartea ieromonahului Teodosie, la vestita 
Minăstire Studion, care, pe atunci, era unul dintre cele mai renumite 
centre de cultură teologică bizantină. În atmosfera intelectuală 
de aici și în general din Bizanţ, el și-a perfecţionat cunoașterea limbii 
greceşti, și-a îmbogăţit cultura teologică și umanistă şi a reușit, 
totodată, să se facă respectat de către mulți clerici şi mireni. 

Spre a-şi putea continua preocupările cărturărești și a-şi crește 
zestrea intelectuală, ceva mai apoi Eftimie a plecat la Athos, alt 
centru strălucit de cultură teologică al creștinătății de Răsărit. 
Aici, la Athos, unde curentul de spiritualitate ortodoxă creat de 
isihasm pătrunsese de-a binelea, viitorul patriarh bulgar şi-a desăvîr- 
şit „formarea teologică și duhovnicească ““ și s-a făcut remarcat prin 
viaţa-i „deosebit de îmbunătăţită“. 

Întors în patrie în 1371, după patru ani, în 1375, a fost făcut 
patriarh al Bulgariei, avîndu-și sediul chiar în Tîrnova, capitala 
ţării. A păstorit, cu multe greutăţi, pînă în anul 1393, cînd Bulgaria 
de Răsărit și capitala ei Tîrnova au ajuns sub stăpînire otomană, și 
patriarhia de aici s-a desfiinţat. Patriarhul Eftimie, — „menit să 
fie şi ultimul arhipăstor al Tîrnovei““ —,a fost surghiunit într-o 
mânăstire din Macedonia, unde, după cîțiva ani a decedat, fără însă 
a se şti precis cînd și unde. Biserica Ortodoxă Bulgară l-a canonizat, 
trecîndu-l astfel în rîndul sfinţilor 1%. 


Patriarhul Eftimie este autor al unor scrieri, care au circulat 
în manuscris şi prin țările române. Printre acestea au fost şi: Viata 
Sfintei Muceniţe Filoteia, Viaţa Cuvioasei maicii noastre Parascheva, 
Viaţa Sfintului Ioan de Rila, Cuvînt de laudă marilor şi întocmai cu 
apostolii împărați Constantin și Elena, scrisori ş.a.1%7 

Pe oriunde a activat, şi-a făcut ucenici, care apoi i-au continuat 
opera. 


19% Să se vadă pentru el: lerod. Epifanie Norocel, Sfintul Eftimie, ultimul patriarh de 
Tirnova şi legăturile lui cu Biserica românească, în „B.O.R.*, LXXXIV, 1966, nr. 5—6, p- 
552—573. 

19? Emil Turdeanu, Opera patriarhului Eftimie al Tirnovei (1375—1395) în literatura 
slavo-română, București, 1946, pass. Acelasi, La littérature bulgare du XIV-e siècle et sa diffusion 
dans les pays roumains, Paris, 1947; G. Mihăilă, Cultură şi literatură română veche în context 
european, Bucureşti, 1979 (pentru „Panegiricul împăraților Constantin și Elena‘‘), p. 217 ş.u. 

Cu această figură de seamă a Ortodoxiei secolului al XIV-lea, 
mitropolitul Antim Critopol al Ungrovlahiei (la Severin: 1370—1381; 
la Argeș: 1381—c. 1401) şi „popa chir Nicodim de la Tismana“ 
( + 1406) s-au cunoscut fie la Constantinopol, fie mai ales la Athos, 
și cînd s-au aflat cu rosturi în cadrul Bisericii din Ţara Românească, 
au intrat în legătură și cu el. Acest lucru reiese din corespondenţa 
pe care și unul și altul au purtat-o cu patriarhul Eftimie al Tîrnovei. 
Nu se cunosc scrisorile pe care vlădica Antim și „popa chir Nicodim““ 
le-au adresat arhipăstorului bulgar, dar s-au păstrat trei scrisori ale 
acestuia, prin care li se întorcea răspuns: una către Antim și două, 
— cea de a doua e numai un fragment, însă —,către Nicodim. 
Din cuprinsul acestor epistole se constată că „patriarhul Eftimie 
era privit ca o autoritate în chestiuni dogmatice și liturgice“ și că, 
socotesc unii, „Biserica română de atunci îl luase ca sfătuitor“. 

Referindu-ne la cea dintii scrisoare, vom preciza că la o dată 
cuprinsă între anul 1381, cînd Antim a ajuns principalul arhipăstor 
al Bisericii Țării Românești, și anul 1393, cînd, în felul arătat mai 
"sus, s-a încheiat patriarhatul lui Eftimie, ierarhul ungrovlah i-a 
solicitat o „consultare canonică“, foarte probabil, în legătură cu 
repetarea de cununii, ce se cerea de nişte cetăţeni bulgari trecuţi și 
stabiliţi în stînga Dunării, pentru care act liturgic, de către unii se 
crease chiar un ceremonial aparte. Scrisoarea lui Antim, repetăm, 
nu s-a păstrat. S-a păstrat, în schimb, „cuprinzătorul răspuns al lui 
Eftimie, plin de o cucernică severitate pentru călcătorii de canoane“. 

Precum reiese din partea de la început a acestui cuprins, între 
cei doi prelați de la Argeș și Tîrnova, schimbul de corespondență 
era mai vechi, căci scria acesta din urmă celui dintîi: „Să nu se mire 
sfinția ta că nu ţi-am scris demult, pentru că neorînduielile vremilor 
de acum și cruntele tulburări ne-au neliniștit pe noi aici, ca și pevoi 
acolo“. Se poate ca aceste cuvinte din urmă să fie o aluzie la pericolul 
otoman, care devenise ameninţător, sau la ravagiile pe care în acel 
timp, precum se va arăta și mai jos, le făcuse, și poate că încă le mai 
făcea, atît în Sud cît și la Nord de Dunăre, o cruntă molimă de ciumă.198 

În continuare, ierarhul „turnavit““ adăuga: „Acum însă a venit 
cinstitul între ieromonabhi și întru toate fiiu al smereniei noastre, 
chir  Genesie, şi ne-a adus vești de la tine, dîndu-ne știre despre 
dragostea duhovnicească a Sfinţiei tale și încă mai mult s-a aprins 
în noi dorinţa și dragostea către Sfinţia ta“. Căci, preciza el îndată, 


18 V,: N. Vătămanu, Medicină veche românească, București, 1970, p. 84 ș.u. 

„Cuvintele cu care m-ai vestit mi-au fost foarte plăcute... Îşi mul- 
țumesc că ne-ai pomenit de puterea credinței și de pravilele sfinte 
şi dumnezeiești. Şi noi din tot sufletul și tot cugetul ne silim să le 
păzim, şi dacă la noi vreo primejdie ameninţă sfintele biserici, să le 
apărăm pînă la sfîrşit..., pentru că invidia și cearta fac multă tul- 
burare în sfintele biserici și de la ele se nasc într-însele erezii și schis- 
me““. S-ar putea iarăși ca aici să fie vreo aluzie „la unele tulburări 
provocate în Ţara Românească, unde prin trimişii săi, — cum poate 
fusese şi preotul Genesie —, patriarhul Tîrnovei aflase că sosiseră 
unii răuvoitori şi potrivnici Bisericii bulgare, ce căutau să semene 
discordie în dioceza lui Antim, prin răspîndirea unor „cuvinte““, pe 
care marele teolog și reformator le respingea“. Că a putut fi așa, pare 
a reieși din fraza ce urmează numaidecît: „Căci a aflat smerenia mea că 
acolo (în Ţara Românească ) au venit niște oameni care seamănă niște 
cuvinte, care nu se cuvine să fie crezute, și au tulburat și auzul Sfinţiei 
talet‘: Mai mult ca sigur că, dacă aceștia nu vor fi fost niște adepţi 
ai ereziei bogomilice, au fost totuşi unii dintre acei bulgari cărora 
arhipăstorul tîrnovean nu le îngăduise repetarea cununiei și trecuseră 
pe meleagurile muntenești, unde vor fi proferat „expresii“* defăimă- 
toare pentru Biserica bulgară și pentru el, întîistătătorul ei. Acest 
lucru, desigur, îl dezvăluie cele spuse de el însuși în continuare: „Ei ne 
în» inuiesc pe noi că nu îngăduim să fie cununaţi cei ce se căsătoresc 
a doua oară, a treia oară sau de mai multe ori, și de aceea ei trăiesc, 
nebinecuvîntaţi, în păcat“. Aceştia puteau fi, deci, ponezritorii. 

Pe deasupra, unii dintre ei, trecînd în Ţara Românească, nu 
numai că-şi vorbeau de rău arhipăstorul, dar de multe ori, se pare, 
reușeau chiar, — nu se știe în ce fel—,să obţină slujbă pentru a 
doua sau a treia ori poate şi pentru a patra cununie. Se crease chiar 
un „ceremonial aparte“: nu se puneau „cununiile simbolice“ pe cape- 
tele mirilor, ci pe umeri, cei drepţi, desigur. 

Luînd cunoștință de acest lucru, de bună seamă vlădica Antim 
s-a alarmat și a îndreptat „consultaţie canonică““ nu către patriarhul 
ecumenic, ci către cel de Tîrnova, Eftimie, care poate, — fie și numai 
prin viu grai —, prin unii „vizitatori ocazionali““ la Sud și la Nord 
de Dunăre, fusese informat de toate aceste încălcări de canoane și 
practici neprevăzute de tipic şi care, totodată, era într-un fel și 
interesat, fiind vorba și de unii creștini de neam bulgar. Apreciind 
gravitatea celor ce, călcîndu-se pravilele și învățătura Bisericii, 
se săvîrşeau, patriarhul Tîrnovei, cu citate scripturistice şi din lite- 
ratura patristică şi, în același timp, pe temei de canoane, legi și pra- 

vile bisericești, a alcătuit un răspuns, — care-i scrisoarea de față —, 
arătînd că numai prima cununie este taină, putîndu-se săvîrși celor 
ce o cer și nu au alte piedici canonice, fără nici o oprelişte, că a doua, 
care nu mai este taină, ci ierurgie, poate fi tolerată numai în cazuri 
de necesitate extremă, cu darea unui canon corespunzător, însă, că, 
sub nici un motiv, căsătoriile a treia și a patra nu pot fi îngăduite 
și că aci amintitul „ceremonial special““ în „uz““ la Nord de Dunăre 
„pentru a doua, a treia și a patra cununie“ este „ridicol“. De aceea, 
cerînd ierarhului argeșan să nu dea crezare relelor zvonuri răspîndite 
de acești călcători ai moralei creștine, îl îndemna să-i îndrumeze 
„pe calea cea dreaptă““ 1%. În acest scop, spre sfîrşitul epistolei 
adăuga: „Acestea toate le scriu către Sfinţia ta nu pentru că nu le 
ştii, căci cine le cunoaște mai bine ca tine?“. Pentru acest consi- 
derent, îl şi îndemna: „rog pe Sfinţia ta să răspunzi și să dojeneşti 
pe cei ce vin acolo fără de cale și vorbesc cum nu se cuvine să fie 
crezuţi. Domnul nostru lisus Hristos să dea Sfinţiei tale cuvenită 
răsplată, dragoste curată și adevărată și întărire“. 

Așa se încheie scrisoarea patriarhului Eftimie către mitropolitul 
Ungrovlahiei Antim de la Argeș, ceea ce dovedeşte legătura dintre 
acești doi ierarhi si, în același timp, și dintre Biserica românească 
şi cea bulgară, în vremea lui Mircea cel Mare. Din ea reiese că între 
Argeş și Tîrnova circulau „vizitatori ocazionali““ care culegeau și duceau 
informaţii privind cele bisericești și dintr-o parte și din alta a Dunării. 
Aceste legături eclesiastice erau însă totodată și legături culturale 
între cele două ţări şi popoare vecine de la Dunărea de Jos 2%. În 
același timp „consultaţia canonică““ solicitată de mitropolitul Antim 
şi răspunsul primit au făcut ca, încă o dată să se precizeze, acum, în 
zilele lui Mircea Vodă, cele privitoare la administrarea tainei Sfintei 
Cununii, care se mai discutaseră cu patru-cinci veacuri mai înainte. 

* 

Cum și prin partea de Apus a Țării Românești, în speță în 
Oltenia și Banatul Severinului, în secolul al XIV-lea ființau unele 
„comunități balcanice cu caracter bogomilic, create prin emigrarea, 
în valuri de intensități felurite, a ereticilor prigoniți din Serbia și 
Bulgaria“‘, cum poate adepții acestei erezii încercau să facă prozeli- 
tism în mijlocul populaţiei românești ortodoxe de pe aici; cum același 
lucru îl mai făcea încă și Biserica papală, cum în învăţătura ereziei, 


19 Să se vadă: Emil Turdeanu, La littérature bulgare du XIV-e siecle. .., p. 120—121. 
200 P, P, Panaitescu, op. cit., p. 166—168; Răzvan Theodorescu, Bizanţ, Balcani, Occi- 
dent..., p- 252—254. 

aci menţionată, de o importanţă deosebită se bucurau şi problemele 
„originei și caracterului îngerilor, a rolului demonilor““, a prezenţei 
răului în lume ș.a., cum şi cealaltă personalitate eclesiastică de vază 
din secolul al XIV-lea a Bisericii româneşti, care a fost „bărbatul 
cinstit şi sfînt, tare în cărți““, „popa chir Nicodim“, starețul Mînăs- 
tirii Tismana, zelos „propagator și apărător al Ortodoxiei“ şi un misi- 
onar ce lupta și împotriva ereziilor, care, ca și mitropolitul ungro- 
ylab Antim, contemporanul său, căuta să împiedice alunecarea oricui 
de la dreapta credinţă și cum poate, în sfîrșit, şi el va fi simţit nevoia 
unor lămuriri suplimentare în chestiunile dogmatice legate mai ales 
de combaterea ereziei amintite, la o dată cuprinsă între anii 1378 
şi 1393, la rîndu-i, a solicitat „consultaţii canonice““ eruditului 
patriarh tîrnovean ; deci noi legături între el şi acesta și, indirect, 
între Biserica munteană şi cea bulgară. Și în cazul său, «textul 
consultaţiilor » sale, — dacă se vor fi făcut în scris —, nu s-a păstrat. 
A ajuns pînă la noi numai cel cu răspunsurile, pe care patriarhul 
Eftimie le-a dat la două dintre acestea: pentru una, se pare, text 
integral, pentru cea de a doua, numai un fragment. 

Prima, purtînd titlul: „(Scrisoarea) lui Eftimie patriarhul 
Tiîrnovei către ieromonahul Nicodim de la Tismana, care a întrebat 
asupra oarecăror capitole bisericeşti trebuincioase“, se referă la unele 
probleme de dogmă creştină care par a fi preocupat îndeosebi pe stare- 
țul de la Tismana. 

Este vorba mai ales despre învățătura dogmatică privitoare la 
sfinţii îngeri, la prezenţa răului în lume, la puterea Sfintei Cruci ș.a. 

Printre altele, la început, în epistola eftimiană se scriau și urmă- 
toarele: 

„Prea Cuvioase, ne-ai dat prilej de bucurie spirituală prin scri- 
soarea ta. Nu mai puţin ne-am veselit, aflînd de iubirea ta cea dreaptă 
și învederată către Hristos, precum și de ştiinţa ta ortodoxă. Este 
semnul virtuţii a cerceta Scripturile, după glasul dumnezeiesc și 
a-și da silinţa, după putere (spre a le înţelege). Cînd sufletul se adapă 
din dumnezeieștile Scripturi și își ridică cu totul dorirea la cele de 
sus, cu aripi uşoare se suie îndată la înălțimea virtuţii și, ca printr-o 
deschizătură înclinîndu-se să vadă, strigă cu îndrăzneală: cît de 
minunat este locul acesta ! Astfel văd acum și sufletul tău plin de 
osîrdie și năzuind foarte către cele dumnezeiești, nu pentru altceva, 
ci pentru a afla adevărul“. 

Urmcază apoi șase întrebări puse de „popa Nicodim“ și răspun- 
surile respective date de patriarhul Tîrnovei. lată-le: 

1. Întrebare: 


(a) Pentru ce Moise, vorbind despre Creator... şi despre cele 
văzute, nu a spus nimic despre creaturile mai mari și spirituale? 

(b) Oare creaturile spirituale au chipul lui Dumnezeu, aşa cum 
îl au cele cuvîntătoare? 

(c) Aflăm din Scriptură că fiinţele spirituale se pornesc cu greu 
spre rău; de aceea mi se pare că sînt lipsite de libertate completă ? 

Deci trei chestiuni privitoare la creaţiile spirituale, adică la 
îngeri, la care, pe rînd, patriarhul Eftimie dă următoarele răspunsuri: 

Răspuns: 

(a) „Ocîrmuind poporul iudaic, Moise îl vedea îndărătnic şi 
nesupus. Căci chiar după atîtea minuni şi semne cîte văzuse, și după 
trecerea prin Marea Roșie el murmura împotriva lui zicînd: „N-au 
fost oare morminte pentru noi în Egipt? Ne-ai adus în această pustie 
ca să murim. ?““. Pentru aceasta, Dumnezeu, prevăzînd că ei (iudeii) 
ușor ar putea ajunge la închinarea la idoli, a poruncit lui Moise casă 
nu le legifereze nimic despre fiinţele spirituale pentru ca ei să nu 
cadă în politeism. Căci dacă ci, făcîndu-și un vițel turnat din aur 
ziceau: „iată, Israile, dumnezeul tău, care te-a scos din ţara Egiptului“, 
cu cât mai mult dacă ar fi auzit de cele spirituale? Pentru aceasta 
Dumnezeu a cruțat neputinţa lor și nu le-a vorbit nimic despre aceasta““ 

(b) „Dacă ființele spirituale au chipul lui Dumnezeu sau dacă 
ele au fost create după chipul lui Dumnezeu, nicăieri nu se arată 
în dumnezeieştile Scripturi. . ., căci nicăieri nu se scrie: să facem înger 
după chipul şi asemănarea noastră“. 

(c) „Omul singur a fost creat și din el s-a umplut toată lumea: 
îngerul nici nu s-a născut, nici a născut, ci cum s-a creat..., așa sînt 
și rămîn... liberi..., căci tot ceea ce de la sine se mișcă spre bine, 
— evident că de la Dumnezeu este mișcat şi nu de vreun oarecare 
egal —, se zice liber...“. 


2. Întrebare: „Cum deci auzim că Făcătorul a toate prin Sine 
umple cu creaturi cerul și pămîntul, — evident toate —, precum și 
că într-însul vieţuim, ne mișcăm și sîntem. .., noi însă avem nevoie 
de ajutorul îngerilor și al sfinţilor, precum s-a zis: „a trimis îngerul 
său și l-a luat și a pus îngeri păzitori““, și că Arhanghelul Mihail 
este mai mare peste oamenii lui Dumnezeu ?*. 


Răspuns: „Credem că Făcătorul a toate, prin Sine umplind toate 
cu creaturi, este și apărătorul, păzitorul și făcătorul, iar sfinţii îngeri 

îi sînt ajutători. Dumnezeu singur n-are nevoie de aceștia (îngeri), 
noi însă, fiind înzestrați cu trup, trebuie să avem pe sfinţii îngeri 
ajutători dimpreună cu sfinţii. Dacă Daniil a avut trebuinţă de aju- 
torul îngerului și Ilie și Petru și alți mulţi dintre sfinţi, cu atît mai mult 
noi. Ființa omenească are nevoie de ajutor de pretutindeni, după 
cum este scris: „şi a trimis Domnul pe îngerul Său și m-a scos din 
mîna lui Irod și din toate cîte aștepta poporul iudeilor““ (Fapte, 12,11), 
și într-altă parte: „a poruncit îngerilor Săi să te păzească pe tine““ 
(Matei, 4, 6). Însă în vechime fiecărui popor îi era pus un înger, 
acum însă, cîstigînd mântuire de vechiul păcat prin sîngele lui Hristos, 
am dobîndit păzitori şi mijlocitori şi ajutători pe sfinţii îngeri. Dar 
și la patima mâîntuitoare a Domnului nostru lisus Hristos, cînd se 
ruga Părintelui Său ca să treacă paharul (acela), găsim pe înger 
arătîndu-l-se şi întărindu-L (Luca, 22, 43). Oare avea dumnezeirea 
nevoie de întărirea îngerului ? Nu, ci trupul omenesc, pe care l-a luat 
din sîngele Fecioarei, adică trupul care a mîncat, a băut, a dormit, 
s-a obosit, a mers pe mare, s-a spînzurat pe Cruce și în mormînt 
s-a pus, acel (trup ) care, pironit pe lemn, a curăţat păcatele noastre. 
Pentru aceasta avem trebuinţă de sfinţii îngeri nu numai aici, în trup 
fiind, ci şi după ieşirea noastră de aici trebuie să-i avem povăţuitori 
în drumul cel de sus“. 


3. Întrebare: „Răul, neavînd ființă, precum credem, cu greu 
se îndreaptă spre el (îngerii), dar odată căzuţi aceștia ne îndeamnă 
la rău (şi pe noi oamenii). Și de ce Creatorul, preștiind acestea (por- 
nirea spre rău a îngerilor căzuți), i-a mai creat ?“. l 


Răspuns: „Ca răul să aibă ființă, aceasta nici noi n-am invățat-o, 
nici pe alții nu învăţăm. Răul îşi ia ființă prin sine însuși. Precum 
atunci cînd nu este lumină, se face întuneric, așa și aceasta. Cel ce 
din voinţă proprie nu voiește să rămână în ceea ce este din fire, se 
va afla... în afară de fire... Despre acestea a zis Isaia cu glas mare: 
„Zis-a întru inima sa vrăjmașul, cu tăria mea voi face și cu înţelep- 
ciunea mea voi ridica hotarele limbilor și voi dobori tăria lor şi voi 
cutremura cetăţile ce viețuiesc și voi lua toată lumea cu mîna ca pe 
un cuib sau ca ouăle rămase și nu va mai fi cine să scape sau împotrivă 
să-mi zică: „şi voi pune scaunul meu în nori și voi fi asemenea celui 
de sus“*. Și cum a cugetat acestea, a căzut din ceea ce era după fire 
şi în locul luminii a urmat a fi întunericul... Însă, precum a zis Marele 
Vasile, îi rămăsese loc de pocăință, dar pentru că s-a însîngerat în 
sîngele oamenilor lui Dumnezeu, pentru omul cel dintîi zidit, pe care 

l-a înșelat și i-a închis locul pocăinţei. Pentru aceasta Dumnezeu 
îi zice lui iar prin Isaia: „În ce chip haina înroșită în sînge nu este 
curată, tot aşa nici tu nu vei fi curat pentru că ai pierdut pământul 
meu și ai lovit poporul meu“. 

Iar referitor la Creator, care, deși, prevăzînd, a creat totuși pe 
aceştia (îngerii care au căzut), această cercetare ne coboară în mare 
prăpastie. Căci cine a știut gîndul lui Dumnezeu sau cine a fost 
sfetnicul său? Și Domnul (a zis) ucenicilor: „Nu este vouă a ști 
vremile și anii““ (Fapte, 1, 7). A cerceta despre Dumnezeu, cum a 
făcut aceasta sau aceasta, este mîndrie. Cîte a voit Domnul a făcut 
în cer și pe pămînt, în mări și în toate adîncurile“. 


4. Întrebare: „Pentru ce marea și înfricoșătoarea taină a întru- 
pării, tăinuindu-se întîilor trepte (îngerești ), s-a descoperit căpeteniei 
treptei celei din urmă? Şi cum s-a tăinuit, precum scrie ?“. 


Răspuns: „Pentru ca să nu socotească cineva că treapta înge- 
rească cea mai de jos este cea mai mică și cea mai din urmă și neîm- 
părtăşită de strălucirea dumnezeiască, pentru aceasta Dumnezeu, 
sfatul cel vechi și ascuns l-a arătat căpeteniei ultimei trepte... 
Cît de apropiaţi ne sînt sfinţii îngeri, și mai înainte de înfricoșătoarea 
taină a întrupării, era vrăjmășie între îngeri și oameni, pînă cînd s-a 
împlinit taina cea înfricoșătoare a întrupării; cînd s-a auzit slavă 
întru cei de sus şi pe pămînt pace, de atunci cele cerești s-au împreu- 
nat cu cele pămîntești și oamenii fac suire la cer și viaţa noastră este 
în ceruri și îngerii vin la oameni. 

lar a zice, cum s-a ascuns înfricoșătoarea taină a întrupării 
celor dintîi trepte,—taina cea din veac ascunsă și de îngeri neștiută —, 
Dumnezeu a făcut cum a voit. Nouă ni s-a zis numai să credem, nu 
să și cercetăm; căci cine a ştiut gîndul lui Dumnezeu ?*‘. 


5. Intrebare: „Puterea vrăjmașului fiind nimicită prin cruce, de 
unde au putere demonii din văzduh, nefiind creatori, să îndemne la 
păcat, Creatorul singur avînd stăpînire asupra creaturii vinovate și 
nevinovate? Și de unde știm noi aceasta, deoarece Apostolul nu a 
spus nimic despre ea? Ne-a vorbit despre lupta noastră cu demonii 
din văzduh, dar nu ne-a spus nimic și despre acest îndemn (ispitire ) ?*. 


Răspuns: „Puterile cele mai de jos, potrivnice Crucii se înspăi- 
mâîntă de semnul ei făcut în văzduh. Și dacă demonii se înfricoșează 
şi se tem de semnul crucii, cum pot ei, cu de la sine putere, să ispi- 
tească sufletele omeneşti ? Nu despre aceasta este însă vorba. Dacă 

asupra porcilor n-au avut putere, cum vor putea îndrăzni asupra 
altora mai mari? Dar Dumnezeu a judecat că ne este de folos, ca, 
ispitindu-ne de ei, să primim și mai multă cinste și să nu cădem în 
prăpastia mândriei și prin aceasta să ne îndepărtăm de Dumnezeu. 

Cel ce întinde curse la toată lumea, începătorul răutăţii, întocmai 
ca o slugă rea care, fugind de la stăpîn, a închis toate drumurile 
care duc către Dînsul, și pe cei care umblau pe ele îi bătea, îi tăia, 
şi pe alţii îi ţinea legaţi, zicînd că se împotrivesc stăpînului, dar 
neputind (a-i opri) şi, în mod sigur, știind că îi este cu neputinţă 
a scăpa de urgia stăpînului, chiar și acoperit cu răutatea sa, rămîne 
nesimţitor şi neplecat spre bine. 

Astfel, odată pornit spre rău, cu greu se va întoarce din calea 
pe care a apucat; acolo va rămînea. 

Preaînţeleptul Creator, Domnul și Stăpînul, așa putere și tărie 
a dat neamului omenesc ca să calce peste balauri și peste scorpii ş şi 
peste toată puterea vrăjmașului și deloc să nu se vatăme, să calce 
chiar și pe însuşi capul vrăjmașului. Nu numai în viaţă, ci şi după 
moarte, cinstitele lor moaște (ale oamenilor buni) dau vindecare 
neîmpuţinată celor bolnavi de felurite boli, iar cinstitele și întru tot 
sfintele lor suflete nu sînt ispitite de duhurile viclene, ci, însoţite de 
prea sfinţii și strălucitorii îngeri, pînă la lăcașul lui Dumnezeu, în 
glas de bucurie... Pe cei desfrînaţi... îi va judeca Dumnezeu. 
Ceea ce poate fi mai rău, căci... desfrînatul sau tîlharul și furul și 
cei asemenea lor niciodată n-au purtat grijă de poruncile (Bisericii), 
ci şi-au petrecut viața în plăceri. .. Asupra acestor păcătoşi au îndrăz- 
neală puterile potrivnice; de aceştia se bucură şi lor le ies în calea 
care-i conduce la cele prea înalte... Dacă diavolul a arătat atîta 
nerușinare față de trupul lui Moise, și a îndrăznit să se lupte și cu 


Arhanghelul Mihail, cu atît mai mult va îndrăzni cu nerușinare 


asupra supușilor lui... ““. 


6. Întrebare: „Cum zic unii că după plecarea de aici, deci după 
moarte, vom fi lipsiţi de ceea ce ne-am împărtășit, deoarece sufletul 
celui care rîvnește spre cele dumnezeiești se aseamănă cu cele spiri- 
tuale ? O astfel de dorire, după cum spune corifeul apostolilor, au și 
îngerii, căci el zice: unde doresc a privi. Îi vedem și pe aceștia avînd 
puterea cuvîntătoare prin aceea că ei slăvesc şi cîntă pe Stăpînul. 
Şi iar: multora au vorbit (îngerii) lui Avraam și lui Iacov și altora. 


Mînie... şi în cele spirituale vedem...*f. 

Răspuns: „Credem că sufletul creat de Dumnezeu este cuvîntător. 
Dorirea și mînia i s-au dat ca arme împotriva vrăjmașului, pentru 
ca dacă acesta, ca odinioară la Adam, cu înșelăciune se va apropia 
de el, ca să-l tragă la voinţa lui (a vrăjmașului), atunci (sufletul), 
prin mânie, ca și cu o armă oarecare, să-l pună pe fugă. 

Asemenea, Dumnezeu a dat (sufletului) și dorirea pentru ca pe 
cele ce sînt ale lui Dumnezeu să le dorească și nu pe cele ce sînt ale 
trupului. Cel ce a ajuns la cele dumnezeiești ce mai are de dorit? 
A ajuns la hotarul doririi. 

Îngerii doresc ca Dumnezeu-Cuvîntul să se întrupeze în firea 
lor, ca și în a noastră; doresc ca ei să stea pe scaun de-a dreapta lui 
Dumnezeu-Tatăl ; doresc a se împărtăși cu trupul și sîngele lui Hristos ş 
doresc chiar a trăi după firea noastră. Cel ce s-ar ispiti să creadă că 
poate afla mînie la îngeri, căci se zice: „și a trimis îngeri iuți“... 
sau că se trimit (îngeri) întru răzbunarea mîniei dumnezeiești ca în 
timpul lui Faraon și al lui Elisei proorocul asupra Asirienilor..., 
s-ar trudi în zadar, căci aci este vorba de mînia dumnezeiască, pe 
care ei numai o vesteau. 

În veacul de acum au fost însă astfel de lucruri și vor fi, iar 
după plecarea de aici, cînd vom dobîndi un cer nou și un pămînt 
nou. . ., cînd drepţii vor străluci ca soarele, cînd sfinţii se vor schimba 
în stare îngerească, cînd tot ce este materialnic va dispărea, cînd toată 
boala, grija și suspinul se vor depărta, asemenea arme întru nimic 
nu ne vor mai folosi, balaurul cu demonii săi fiind atunci în groază 
și în foc, luptă nu va mai fi în nici un chip... Atunci sufletul creat 
cuvîntător după chipul și asemănarea lui Dumnezeu, primindu-și 
răsplata, va mări și lăuda pe Dumnezeul tuturor, nu ca acum printr- 
un organ gros și trupesc, ci subţire, oarecum nespus și spiritual... “. 

În final patriarhul Eftimie adăuga: „Acestea le-am scris cuvio- 
șiei tale ca o datorie de dragoste. Să dea Dumnezeu celor cu bună 
silință și celor ce citesc, să primească tot binele...“. 

Cea de a doua scrisoare a prelatului tîrnovean către stareţul 
Nicodim al Tismanei este tot un răspuns la întrebarea pe care acesta 
i-o pusese în legătură cu „cercetarea vieţii morale de la cincisprezece 
ani în sus, a tinerilor ce voiesc să se preoțească“. 

La aceasta Eftimie răspunde: „Întrebarea aceasta cere multă 
băgare de seamă și teamă, ca nu cumva cineva, cuprins de prea mare 
indulgență să cadă în eres... Trebuie multă grijă pentru curăţia 
trupului celui ce voiește să se preoțească, precum a zis Apostolul: 
„Fraţilor, vă rog, puneţi înainte trupurile voastre curate, jertfă vie lui 

Dumnezeu. ..*. Oricine doreşte să se preoțească, se cade să aibă 
viaţa curată și trupul neîntinat, ca să poată ajunge la starea înge- 
rească. „Ca un înger al Domnului este preotul““, zice dumnezeiescul 
Anastasie“. 

Apoi se adaugă: 

„Era într-un orășel oarecare, situat lîngă muntcle Liban, un preot, 
la care fruntașul locului aceluia veni noaptea, cerîndu-i să se scoale 
și să-i boteze copilul, care, fiind slab, trage să moară. Sculiîndu-se, 
deci, preotul și începînd rugăciunile botezului, pregătea apa şi untul- 
de-lemn. Dar mai înainte de a găti acestea după obicei, a murit 
copilul. Luînd copilul, preotul îl puse înaintea baptisteriului..., 
apoi a zis către înger: „Tie, prietenul meu, îngerul lui Dumnezeu, 
îţi grăiesc, teme-te de puterea aceasta ce a dat Dumnezeu preotului 
de a lega și a dezlega în cer și pe pămînt, și întoarce sufletul copilului 
în corpul lui pînă se va boteza, că nu ţi s-a poruncit a-i lua sufletul 
înainte de botez“. i 

„Acestea zicînd preotul către înger, copilul a înviat, și botezin- 
du-se, a adormit iar în Domnul. Aceasta este lucrarea curăţiei ; astfel 
știe Domnul să răsplătească pe cei ce păstrează neîntinată curăția 
trupului“: conchide eruditul arhipăstor de la Tîrnova 20. 

Din cele de mai sus reiese că în corespondenţa dintre popa chir 
Nicodim și patriarhul de la Tîrnova, Eftimie, prima epistolă „cuprinde 
de fapt dezbaterea a șase întrebări semnificative, marea majoritate 
privind un capitol strict dogmatic ce pare a fi frămîntat îndeosebi 
pe stareţul de la Tismana și Vodița: este vorba de natura, aspectul 
şi libertatea îngerilor, de rolul lor ca mijlocitori, de vulnerabilitatea 
lor după izgonirea din ceruri..., de revelarea tainei întrupării 
numai unei anumite trepte îngereșii..., toate, chestiuni cuprinse 
în primele patru întrebări. Ca un corolar necesar, cea de a cincea 
întrebare, la care dădea răspuns Eftimie, se referea la puterea în 
lume a răului, a „„vrăjmașului““..., Nicodim de la Tismana voind 
să afle cîte ceva despre „demonii văzduhului““, care ispitesc la păcat 
şi împotriva cărora credincioșii luptă, demoni care — mai răspundea 
patriarhul — se sperie de semnul crucii, nu au puterea să ispitească 


201 O copie de pe prima scrisoare a patriarhului Eftimie se află și într-un Codice miscelaneu 
din sec, XVI şi XVII, păstrat în „Muzeul bisericii Sf, Nicolae din Scheii Brașovului'* (ms, 43, 
f. 144 ş.u.), (v. Conf. univ. dr. Elena Linţa, Catalogul manuscriselor slavo-române din Brașov, 
Bucureşti, 1985, p. 137). Să se vadă totuşi şi: Alexandru Ștefulescu, Minăstirea Tismana, p. 
15—30; P. P. Panaitescu, op. cit., p. 166; Emil Turdeanu, Les premiers écrivains religieux en 
Valachie: l'’hégoumène Nicodème de Tismana et le moine Philothée, în „Revue des études byzan- 
tines** (Paris), II, 1954, p. 114—144; Jerod. Epifanie Norocel, op. cit, p. 566—570. 

sufletele, dar o fac, din voința Domnului, tocmai pentru încercarea 
și întărirea credinţei prin ispita aceluiași ,,vrăjmaș““, care a luptat 
cîndva cu mai marele cetelor îngereşti, arhanghelul Mihail. 

Reiese dar limpede faptul că Nicodim, evident un bun cunoscător 
al „Sfintei Scripturi“, se îndrepta spre luminile lui Eftimie, în această 
dintîi scrisoare a sa, preocupat îndeosebi de chestiuni cu caracter 
dogmatic, ce interesau din vechime pe autorii creştini, acelea privind 
crearea și libertatea îngerilor, cinstirea crucii, existența și faptele 
diavolului ocupînd locul de frunte...“. 


Cea de a doua scrisoare a Sfîntului Nicodim către patriarhul 
Eftimie „privea căile de asigurare a unei curăţenii morale deosebite 
cinului preoţesc, prin acordarea unei atenţii speciale, — din fragedă 
vîrstă încă —, diferitelor laturi ale vieţii celor ce se pregăteau a 
dobîndi „starea îngerească““, a sluji în calitate de preoţi, Biserica. 
Intransigenţa pe care o recomanda în acest sens Eftimie. .., va fi 
fost extrem de necesară în acele momente de început ale organizării 
bisericești la Nord de Dunăre și era, totodată, una dintre modalităţile 
de controlare a deplinei credinţe față de Ortodoxie, a absenței unor 
idei sau comportări ce ar fi putut aminti erezia, — la care, dealtfel, 
Eftimie face referiri directe —, din partea celor ce voiau să pătrundă 
în categoria relativ privilegiată a preoţilor“ 20%. 


+ 


Sinodul de la Constanţa (1414—1418). Începutul secolului al 
XV-lea găsea în Biserica apuseană o situaţie din cele mai grele. 
Mai întîi, marea schismă papală, — din 1409 funcţionînd chiar trei 
papi: la Roma, la Avignon şi la Pisa —, apoi dorinţa de reforme 
radicale, și în sfîrșit tulburările provocate de învățătura prereforma- 
torilor John Wiclif şi Jan Hus. Spre liniştirea lucrurilor, din dorinţa 
lui Sigismund de Luxemburg, rege apostolic al Ungariei (1387—1437 ) 
şi împărat roman al Germaniei (1410—1437 ), în anul 1414 s-a adunat 
la Constanţa (azi în Sudul R. F. Germania, pe rîul cu același nume) 
un sinod, socotit de Biserica romană ca al XVI-lea sinod ecumenic, 
cu toate că el a fost mai mult „un congres apusean“ al conducătorilor 
eclesiastici și lumești, „căruia mai ales i-a revenit meritul de a fi pus 
capăt marei schisme papale““. Considerat un eveniment de mare 
importanţă în istoria Bisericii creștine, în afară de gravele probleme 
ce frămîntau Biserica apuseană, el avea să discute şi chestiunea unirii 


22 V, Răzvan Theodorescu, op. cit., p. 246—247; 251—252. 

celor două Biserici creştine — Ortodoxă și Catolică —, despărțite 
oficial prin actul din 16 iulie 1054. Lucrările sinodului s-au deschis 
în noiembrie 1414 și au durat pînă în aprilie 1418, prin urmare în timpul 
ultimilor ani din domnia lui Mircea cel Mare (m. 3l ianuarie 1418). 

Cum, precum se vede, în acest „,Conciliu““ avea să se facă și „o 
mare sforțare pentru împăcarea schismei și reunirea Bisericii Orto- 
doxe cu cea Catolică“, la el au fost chemaţi și răsăritenii, altfel zis 
ortodocşii şi cum, iarăși, împăratul Bizanțului Manuel II Paleologul 
(1391—1425) spera că, prin realizarea acestui act, va putea primi 
ajutor de la papă şi de la ceilalţi suverani catolici din Europa occi- 
dentală în încercarea sa de a stăvili primejdia otomană, invitaţia 
s-a primit. În acest scop, din partea sa, a bazileului și a patriarhului 
ecumenic Iosif II (1416—1439), s-a format o delegaţie din care 
făceau parte și 19 ierarhi ortodocşi. Printre aceștia se afla și Grigorie 
Tamblac, ucenicul patriarhului Eftimie al Tîrnovei, care, în 1401, 
avusese oarecare rost în împăcarea dintre Biserica Moldovei și Patri- 
arhia ecumenică și care în 1415 ajunsese mitropolit al Kievului. 
El era „prelatul de cel mai înalt rang al Bisericii Orientale trimis 
la Constanţa“, reprezenta pe ecumenic, — după unii chiar şi Biserica 
Moldovei —, și se „pare a fi jucat un rol strălucit în timpul şederii 
sale la Sinod““, în cadrul căruia a şi rostit, în limba latină, un discurs, 
între altele arătînd şi ceea ce a realizat în eparhia sa pentru apropi- 
erea dintre cele două Biserici creștine. 

Întrucît problema „unirii Bisericilor““ avea să se pună numai 
în ultima parte a lucrărilor conciliului, delegaţia răsăriteană nu a 
sosit la Constanța decît doar curînd după începutul anului 1418. 
Ca ţări ortodoxe, desigur, la acest eveniment de seamă din lumea 
creștină au fost poftite şi cele două state independente românești: 
Ţara Românească și Moldova, — Valahia Mică şi Valahia Mare, 
cum, inversînd, le numesc unele mărturii contemporane — ; fireşte 
ca făcînd parte din delegaţia răsăriteană. 

În acea vreme, precum s-a arătat, la Sud de Carpaţi domnea 
Mircea cel Mare, iar în Estul lor, în Moldova, Alexandru cel Bun 
(1400—1432). Acestora, desigur, li se va fi adresat împăratul bizantin 
Manuel II, cerîndu-le să-şi trimită delegaţi. Și într-adevăr, atît unul 
cît și altul au fost reprezentaţi în delegaţia amintită prin cîte un 
boier: Thobermur — Tugomir — Dragomir; şi, respectiv, Giorgius 
de Samusinis = Gheorghe din Sămuşeni. Aceasta, poate nu numai 
ca o urmare a solicitării ce li se va fi făcut de împărat, dar și din pri- 
cina legăturilor pe care ei le aveau cu monarhii catolici vecini, 

Sigismund al Ungariei și împărat al Germaniei, Vladislav II Jagello 
al Poloniei și Vitold, marele duce al Lituaniei, — toţi trei „interesaţi 
în izbînda conciliului“* —, și pentru Vodă Mircea, firește, și din cauza 
pericolului otoman, — devenit din ce în ce mai amenințător —, căci 
şi el, poate, ca şi bazileul bizantin va fi sperat într-un ajutor venit 
din partea creștinilor occidentali, în urma înfăptuirii „unirii“ celor 
două Biserici, mai ales. Pentru toate acestea voievozii români Mircea 
cel Mare și Alexandru cel Bun, cel puţin de formă, au trebuit să facă 
„act de prezență“, trimițînd soli dintre laici, nu din cler. 

Biserica română va fi dorit să rămînă credincioasă Ortodoxiei, 
și de aceea, firește, n-a fost reprezentată în nici un fel la Sinod; 
nici o informaţie documentară a vremii nu aminteşte pe vreo față 
bisericească — ierarh, ori cleric — din partea ei, prezentă la lucrările 
acestuia. 

În schimb, pe lingă cei doi boieri deja pomeniţi, la conciliu au 
participat şi alți delegaţi, tot laici, din unele orașe din Ţara Româ- 
nească și Moldova. Cronicarul sinodului, canonicul Ulrich von Richen- 
thal (m. 1437), — în descrierea ce i-a închinat —, informează, — 
din păcate însă „într-un chip destul de încurcat“* —, că la el au venit 
soli „din Valahia Mare și din cea Mică, înșiraţi imediat după acei ai 
lui Ștefan Lazarevici al Serbiei“. Dintre orașele Ţării Româneşti, — 
„Valahiei Mici“, cum îi zice el —, care ne interesează aci, menţio- 
nează: Langnaw (Cîmpulung), Ergx (Argeș), Zürm (Severin), 
Kylo (Chilia) și altele, — nouă la număr, după arătarea lui Constan- 
tin I. Karadja —, neidentificate. Precum se vede, din ceea ce s-a 
putut identifica în Muntenia, — dealtfel şi în Moldova —, acestea 
erau mai mult așezări urbane românești, în care pe atunci fiinţau 
și comunități catolice. 

Cît de mare va fi fost numărul acestor delegaţi nu se știe, dar se 
afirmă că și ei „„veniră““ la Constanţa, „„însoţind pe Grigorie 'Ţamblac““. 
Aici, cu toate că şi ei, „reprezentanții domnilor noștri“, — ca și 
alţii în situaţia lor, dealtfel —, nu vor fi jucat vreun rol mai însemnat 
la Sinod, vor fi luat totuşi parte „la toate tratativele“, desfășurate 
în vremea cît au stat acolo la Constanţa. Din păcate însă despre 
problema care mai ales determinase trimiterea lor la Conciliu, reuni- 
rea celor două Biserici creștine —, nu s-a pronunțat nici „un singur 
cuvînt“. Prin urmare, „unirea““ nu s-a înfăptuit, deși „un martor 
ocular“* afirmă că Grigorie Ţamblac avea chiar „depline împuter- 
niciri de a încheia o unire definitivă între (cele două) Biserici“. 

Dealtfel, chiar dacă s-ar fi dezbătut o asemenea chestiune, tri- 
mișii români, și ai lui Mircea cel Mare deci, nu ar fi putut participa 
la discuţii, deoarece nu posedau cunoștințele necesare într-o astfel 
de problemă și apoi nici nu aveau din partea Bisericii lor o delegaţie 
în acest sens. Chiar dacă însă „„unirea““ s-ar fi realizat, Biserica Orto- 
doxă din ţara lui Mircea Vodă cu nimic nu ar fi putut fi angajată 
întru aceasta, deoarece, în nici un fel, repetăm,. n-a fost reprezen- 
tată la Sinod. 

Totuși, „cu tot rolul modest ce va fi jucat cavalerul Tugomir““, 
delegatul lui Vodă Mircea la Constanţa, și cu toate că în problema 
ce interesa și Ortodoxia românească, o spunem din nou, nu s-a făcut 
nimic, „însuși faptul“* că Statul suveran muntean şi-a trimis „solii“ 
la Sinod „nu este lipsit de interes“. Ţara Românească „se afirma 
astfel pentru prima dată ca făcînd parte din marea comunitate a Naţiu- 
nilor deja în veacul al XV-lea. .., participînd la o conferinţă interna- 
țională““. În acest fel şi delegatul ei, al lui Mircea cel Mare, este și el 
„de fapt, s-ar putea zice, unul din primii diplomaţi români al cărui 
nume s-a păstrat pînă în zilele noastre“, iar prezenţa lui în situaţia 
cunoscută, la adunarea intercreştină de la Constanţa, este dealtfel 
şi „prima participare a românilor — în speță a muntenilor —, la 
un congres internaţional“. Şi domn al ţării era binecumpănitul, 
strălucitul diplomat și priceputul gospodar marele Voievod Mircea, 
„„principe între creştini, cel mai viteaz și cel mai ager““, cum îl calificau 
contemporanii 2%. 


* 


Biserica Romano-catolică din Ţara Românească în timpul domniei 
lui Mircea cel Mare. În Sudul Carpaţilor, adepţi ai confesiunii 
catolice au putut pătrunde mai ales începînd din prima parte a ṣeco- 
lului al XIII-lea, adică de pe atunci de cînd pe aici s-au așezat pentru 
oarecare vreme ordinele monahale catolice ale Cavalerilor Teutoni și 
Toaniţi. Deși numărul lor era redus, totuși își constituiseră comunităţi, 
mai cu seamă în orașele „cu populaţie în parte săsească“ şi în unele 
cazuri îşi construiseră chiar biserici. Astfel la Drobeta- Turnu Severin, 
„între ruinele castrului roman“, s-au descoperit „fundamentele“ unei 
biserici catolice în formă de navă cu absidă poligonală, datînd poate din 
prima jumătate a secolului al XIV-lea și avînd drept ctitori pe călugării 


203 Pentru toate acestea, V.: Constantin I. Karadja, Delegații din țara noastră la Conciliul 
din Constanţa (în Baden) în anul 1415, București, 1927, pass.; P. P. Panaitescu, op. cit., p. 169— 
173, 327; Acelaşi, 16, Mircea Voievod, în „Magazin Istoric““, I, 1967, nr. 3, p. 4. 

franciscani, instalaţi şi în acest oraș2%. La Cimpulung-Muscel, 
către sfîrșitul secolului al XIII-lea s-a ridicat o biserică parohială 
a sașilor, Bărăţia cu hramul Sfîntul Iacob cel Mare, mai apoi şi 
Sfînta Ana, în care la anul 1300 s-a îngropat Comitele Laurenţiu de 
Longo Campo. Tot cam pe atunci în acest oraș s-a clădit și Cloașterul, 
— adică Mînăstirea —, închinat Sfintei Elisabeta a Ungariei şi aflat 
după anul 1350 și de-a lungul veacului următor „sub cîrmuirea domi- 
nicanilor““ ; azi nu mai există 25, La Curtea de Argeș a existat un lăcaş 
de închinare catolic cu hramul Sfînta Fecioară Maria, zidit poate 
pe la 1381, cînd s-a înființat și episcopia catolică de aici. Cu vremea 
el a dispărut, așa că azi nu i se mai cunoaște nici locul pe care a fiinţat. 
Se presupune că s-ar fi înălțat pe „amplasamentul bisericii ortodoxe 
Botușari“* din acest oraş %6, Câte o biserică romano-catolică a existat 
pe atunci la Tîrgovişte și la Rimnicul Vilcea. Prima, una din cele mai 
vechi biserici ale orașului, exista pe la anul 1417, avea hramul Sfînta 
Maria și se crede că la zidirea ei a „contribuit și soţia catolică a lui 
Mircea cel Mare“, Doamna „,Mara““ 27. Cealaltă era în ființă poate 
în secolul al XV-lea și se găsea pe locul unde astăzi se ridică biserica 
ortodoxă Sfîntul Dumitru din Rîmnic 28. 

Dintru început, comunităţile catolice din Ţara Românească 
nu aveau și o organizare episcopală. Ele depindeau canonic de epis- 
copia catolică din Transilvania, așa cum reiese dintr-o scrisoare a lui 
Vlaicu Vodă din 25 noiembrie 1369, prin care poruncea tuturor 
credincioșilor catolici din „toată Țara Transalpină““ să întîmpine 
cu cinste și bunăvoință pe „locţiitorul““ episcopului catolic Dimitrie 
al Transilvaniei, care, în numele acestuia, venea „în mijlocul lor“, 
pentru „înfiinţarea și împăciuirea bisericilor și a altarelor, pentru 
întărirea preoţilor, primirea mărturisirilor, poruncirea ispășirilor; 
darea dezlegării în cazurile care ţin de hotărîrea episcopală și pentru 
împlinirea şi altor sarcini pontificale, precum și pentru vizitarea 
(canonică) şi îndreptarea moravurilor, dojană milostivă şi toate 
cele ce se vor arăta a fi folositoare moravurilor și toate cele ce se vor 
arăta a fi folositoare pentru mîntuirea noastră“, 


204 Virgil Vătășianu, Istoria artei feudale în țările române, vol. 1, Bucureşti, 1959, p. 149. 

205 Să se vadă pentru ele: Pavel Chihaia, Din cetățile de scaun ale Țării Româneşti, Bucu- 
rești, 1974, p. 307 ș.a. 

206 Ibidem, p. 192 ṣu. 

207 Cristian Moisescu, Tîrgovişte. Monumente istorice şi de artă, p. 90. 

208 Pavel Chihaia, Un vechi monument de arhitectură din Rimnicul Vilcea, biserica Sfintul 
Dumitru, în „SCIA“, Arta plastică, XIV, 1967, nr. 2, p. 175—176. 


www.dacoromanica.ro 


200 MIRCEA CEL MARE 


Acelorași catolici „transalpini““, Vlaicu Vodă le cerea, „... cu 
porunca cea mai tare, ca atunci cînd acel domn episcop locţiitor 
va ajunge în mijlocul lor, să-l primească în mod onorabil și să-l trateze 
bine, să-i dea ascultarea cuvenită și să-i ceară sprijinul în cele de mai 
sus, pentru a lor mântuire“. Iar tuturor dregătorilor ţării le „„poruncea 
cu strășnicie ca să nu cuteze să facă vreo piedică, supărare sau tul- 
burare acelui domn episcop, locţiitorul acestui episcop al Transilvaniei 
şi celor ce ţin de dînsul, ci mai mult, să-i ajute cu bunăvoință și 
sprijin potrivit“ 209, 

O astfel de situaţie s-a prelungit pînă la începutul deceniului 
nouă din secolul al XIV-lea, cînd „fie din motive politice, fie că a 
fost îndemnat, cum s-a spus, de una dintre soțiile lui“, Radu T 
Basarab, tatăl lui Mircea cel Mare, a consimţit desigur ca de către 
papa Urban VI (1378—1389) să se înființeze o episcopie catolică la 
Argeş. Ea s-a întemeiat în anul 1381, era sufragană a arhiepiscopatului 
catolic din Kalocsa și a avut ca prim episcop pe dominicanul italian 
Nicolaus Antonius. Nu se știe unde anume în orașul Curtea de Argeș 
și-a avut sediul acest centru episcopal catolic, căci încă nu s-a desco- 
perit pînă acum vreo urmă care să-l ateste. A fost condus de mai 
mulţi titulari, dintre care unii, dînd urmare ordinelor papale, au rezidat 
într-adevăr efectiv la Argeș; alţii însă nu s-au conformat întru totul 
unei astfel de dispoziţii și, mai ales din pricina greutăților materiale, 
au lipsit vreme îndelungată de la reședința lor 20. 

Cam în același timp, în părțile de apus ale Ţării Româneşti, ca 
„0 replică pentru existenţa celor două mitropolii ortodoxe din ţară“, 
de la Argeș și de la Severin, și mai ales „pentru a întări propaganda 
sa în zona Vidinului““, Curia romană, curînd după anul 1376, cînd 
Severinul, pentru câțiva ani, a depins administrativ de regatul maghiar, 
a înființat o altă episcopie catolică la Severin. În anul 1382, același 
papă Urban VI a numit în fruntea ei pe franciscanul Grigorie. Noua 
episcopie n-a avut însă parte de liniște, deoarece Severinul se afla 
într-o regiune de graniţă, în dispută. De aceea, se socotește că exis- 
tenţa ei a fost mai mult nominală decît reală. Totuși se cunosc numele 
cîtorva din titularii ei 21, 

Şi sub acest aspect, cel al Bisericii catolice din Ţara Românească, 
precum se vede, Mircea cel Mare moştenea o situaţie destul de mulțu- 
mitor rînduită. În zilele sale, atît la centrul episcopal catolic de la 


20 D.R.H., B, vol. I, p. 12, 13 (nr. 3). 
210 C. Auner, Episcopia catolică a Argeşului, în „Revista catolică‘‘, III, 1914, p. 439—451. 
211 C. Auner, Episcopia catolică a Severinului, în „Revista catolică“* III, 1914, p. 47—62. 

Argeș, cât și la cel de la Severin. s-au urmat, fie și numai nominal, 
„la intervale foarte scurte““, mai mulți prelați: la Argeș: carmelitul 
Francisc, în 1390; George din Ordinul Fer. Augustin, în 1394 Andrei, 
în 1396; Francisc, în 1399; Canonicul George de Peč, în 1402; şi 
loan de Antiquavilla, numit în 1418; iar la Severin: franciscanul 
Lucas lanuis, în 1390; franciscanul Francisce de Minerva, în 1394; 
Nicolae Demetrii, în 1399; și italianul Iacob de Canillis, în 1412. 
Nici în timpul domniei lui Vodă Mircea însă, mare parte dintre aceşti 
episcopi catolici n-a rezidat în ţară. De cele mai multe ori „numirea 
lor nu era decît un simplu titlu onorific“. O astfel de situaţie i-a pus 
în imposibilitatea de a avea vreun rol cultural, cu ceva urmări și 
pentru țara, în care doar de formă fuseseră rînduiţi să păstorească 22. 

Despre legăturile lui Mircea Vodă cu Biserica romano-catolică 
din statul său se face amintire și într-o tradiție inserată într-o Cro- 
nică latină a catolicilor din Tîrgovişte. Din cuprinsul ei reiese că 
aceștia avuseseră aici, în viitoarea capitală a ţării, o miînăstire fun- 
dată în timpul domniei lui Radu Negru, care, însă, n-a dăinuit decît 
pînă în zilele lui „Mircea Senex“, desigur „Mircea cel Bătrîn“. 
Căci într-una din luptele pe care acesta le-a avut cu turcii, condu- 
cătorul acestora, ajuns în cetatea Tîrgoviştei, i-ar fi dat foc, şi cu 
acest prilej a ars și mînăstirea catolicilor. După izgonirea otoma- 
nilor însă, Vodă Mircea ar fi reparat stricăciunile făcute în oraș și 
în același timp ar fi refăcut şi abația romano-catolică 2. Iată dar 
pe voievodul nostru ocrotitor şi al catolicilor, ceea ce n-ar putea 
fi o imposibilitate, cunoscîndu-se legăturile sale cu unii dintre suve- 
ranii catolici ai vremii, 

Dacă însă s-ar socoti că pe această naraţiune de redacţie tîrzie 
n-ar trebui să se pună prea mult temei, un lucru rămîne totuși care 
nicidecum n-ar putea fi neluat în seamă și anume că: „existenţa unor 
comunități catolice“* în Ţara Românească, la Cîmpulung, Argeș, 
Tîrgovişte, Severin și Rîmnic, și în timpul domniei lui Mircea, „cu 
biserici proprii“ și „chiar și cu o mînăstire, este foarte probabilă“, 
ba, s-ar putea zice, o realitate. Și nu se putea ca acesta să nu fi ţinut 
seama și de o asemenea realitate prezentă în ţara sa. 


212 Cf, C. Auner, op. cit, pass. 
25 B. Petriceicu-Haşdeu, Archiva istorică a României, Tom, I, p. 2, Bucureşti, 1865, 


p. 47, 51. 

* 


În linii mari, așa s-a înfățișat viaţa bisericească din Ţara Româ- 
nească în timpul celor treizeci și doi de ani de glorioasă domnie 
a lui Mircea cel Mare. Precum s-a văzut: o Biserică bine organizată, 
care, sub toate aspectele a activat cu bune rezultate. În afară de aceas- 
ta, ca și în alte părți și ca și în alte vremi, și în zilele aceluiași mare 
voievod, Biserica Ortodoxă din Ţara Românească a militat pentru 
independenţa Statului, atît împotriva păgânilor sau „„necredincioșilor““ 
otomani, cît şi „împotriva tendinţelor de expansiune ale Statului 
catolic maghiar“. Căci și aici amestecul ei într-o asemenea acţiune 
„a făcut adesea ca balanţa să se plece de partea cea bună“, cum, 
iarăși se știe, aproape cu regularitate s-a întîmplat. 

Şi în ţara lui Mircea cel Mare, fiind vorba de o ortodoxie răsări- 
teană, aceasta nu putea să nu fie dominată de două poziţii fundamen- 
tale: una, în raport cu creștinismul catolic, inseparabil în Transil- 
vania de alianţa cotropitoare și exploatatoare a coroanei regale ungare 
și a Bisericii sale catolice, iar alta, în raporturile cu noul Imperiu 
otoman, din cauza distorsiunii religioase pe care o introducea deose- 
birea atît de virulentă de credinţă între cuceritori și popoarele cucerite 
sau vasalizate. .. Trăinicia organizatorică a Ortodoxiei și statornicia 
populară în legătura ei cu Biserica moştenită şi îndătinată, au con- 
stituit factori de definire ai unei identități care a stat la baza eforturilor 
de apărare și cucerire a independenţei în secolele XIV—XVI și de 
păstrare a individualităţii naţionale în tot decursul dominaţiei oto- 
mane, care n-a lăsat la Nordul Dunării impactul cunoscut în. alte 
regiuni de la Sudul ei“. 


Ca și în celelalte meleaguri ale pămîntului românesc, și în Țara 
Românească rol în toate acestea a avut smeritul cler de mir sătesc, 
— „Sate şi preoţi““, a scris istoricul —, care întotdeauna a „asigurat 
o legătură mentală și afectivă deosebit de puternică în umilinţa ei, 
între instituţiile Bisericii și sensibilitatea maselor populare. Reacţia 
acestor mase, care a făcut din credinţa Bisericii o lege și chiar legea 
prin excelenţă, a dus firesc la identitatea imperativelor religioase și 
politice ale independenţei și ale luptei pentru cucerirea ei“. O astfel 
de conștiință s-a menţinut în decursul vremii. Mărturii documentare 
destul de tîrzii lasă să se înţeleagă că românii erau întru totul convinși, 
că, apărîndu-şi de cotropire „moșia“, adică ţara, patria, în același 
timp își apărau şi „legea“, altfel zis „credinţa““ moștenită din moși- 
strămoși. În inscripția pusă de voievodul Matei Basarab (1632— 

1654) pe piatra de mormînt a lui Radu Șerban Basarab Voievod, 
fost domn al Ţării Românești (1602—1611 ) și a lui Nicolae-Pătrașcu 
Voievod (1599—1600), ginerele său și fiul lui Mihai Vodă Viteazul 
(1593—1601), de la Minăstirea Comana-Vlașca, de pildă, se spune 
că aceştia „„amîndoi tare și vărtos pentru leage și pentru moșie cu 
păgănii turci, tătari și cu eretici unguri s-au bătut...“ 214, afirmaţie 
care, în chip cît se poate de clar, revelează dublul sens al luptei de 
totdeauna a românilor pentru independenţă. 

Sprijinind domnia și lupta acesteia pentru neatîrnarea și apărarea 
țării, în mod firesc, trebuia ca şi ea, Biserica, la rîndu-i, să se bucure 
de ocrotirea conducerii superioare de Stat. Ca urmare a unei astfel 
de „alianţe““, precum se știe, întotdeauna Biserica a primit din 
partea domniei mai ales, însemnate „avantaje materiale“, con- 
stînd din „danii domnești de sate şi moșii, precum și din frecvente 
și ample imunităţi“ 2!5, Cum s-a văzut, Mircea cel Mare a făcut 
aceasta cu prisosință, fapt care a contribuit mult la creșterea stării 
de înflorire, sub toate aspectele, a Bisericii străbune și mai cu seamă 
la o înviorare, rar întîlnită și înainte și după vremea sa, a vieții 
monahale din întreaga Ţară Românească. 


214 Alex, Lăpedatu, Două noi inscripții de la Comana, în „B.C.M.L.**, II, 1909, nr. 3, 
p. 121—122. Inscripţiile medievale ale României, Oraşul București, vol. I, (1395—1800), redactor 
responsabil Alexandru Elian, București, 1965, p. 526, nr. 643. 

215 Cf. și: Valentin Al. Georgescu, Instituțiile statelor româneşti de-sine-stătătoare, în: 
Constituirea Statelor feudale româneşti, Bucureşti, 1980, p. 247, 

CTITORIILE EPOCII 
LUI MIRCEA CEL MARE 


Domnia lui Mircea constituie şi o epocă de mari realizări artistice, 
voievodul fiind primul mare ctitor din istoria noastră. La cele trei 
ctitorii mai vechi (Vodița, Cotmeana, Tismana), s-au adăugat în 
această epocă numeroase altele, unele ctitorite de marele domn, 
altele de boierii săi. Se înţelege că nu vom putea întocmi un inventar 
complet şi absolut exact al realizărilor acestei epoci, aceasta deoarece 
numeroase monumente care puteau exista în această vreme nu sînt 
prea bine datate, altele sînt necercetate încă sau au dispărut. (Acesta 
este foarte probabil motivul pentru care în sintezele de istorie a arhi- 
tecturii medievale românești se vorbește de foarte puţine monu- 
mente ale epocii, insistîndu-se îndeosebi asupra mănăstirii Cozia, 
care este în mod sigur ctitoria lui Mircea ). Vom încerca să prezentăm 
pe scurt atît monumentele datate în mod sigur din această vreme, 
cît şi pe acelea care au o datare aproximativă dar care ar fi putut 
exista în această epocă. 

Deși este greu de stabilit o ierarhie a importanţei monumentelor, 
vom începe cu curtea domnească din Tirgovişte 1, construită de Mircea 
cel Mare înainte de 1396, cînd Tîrgoviştea era considerată ca fiind 
a doua capitală a Ţării Românești. Reşedinţa a fost ridicată pe o 
terasă înaltă a rîului Ialomiţa şi se compunea dintr-o casă domnească 
avînd în preajmă o biserică-paraclis, ambele ocrotite de un zid de 
incintă. 

Casa domnească avea un plan dreptunghiular (29x32 m în 
exterior ), cu beciuri mari şi parter, peste care se va ridica un etaj 
la sfîrșitul secolului al XVII-lea. 

Paraclisul a fost demolat în a doua jumătate a secolului al XV-lea, 
cînd, în apropiere, s-a ridicat turnul Chindiei. 


1 Vezi Cristian Moisescu, Prima curte domnească din Tîrgovişte (BMI, 1970, nr. 1, p. 
11—15) şi G. Cantacuzino, Cetăți medievale din Țara Românească (sec. XIII—XVI), Buc., 
1981, p. 162—169. 

Zidul de incintă era construit din lespezi de rîu dispuse neregulat ; 
el era întărit de două turnuri de apărare situate în colţurile de nord- 
est și sud-vest ale incintei. 

Ulterior, curtea domnească a fost mărită și transformată de 
Petru Cercel, Matei Basarab și Constantin Brîncoveanu. Ruinele 
reședinței construite de marele Mircea se găsesc în partea de nord a 
ansamblului curţii domnești. 

S-a spus, pe drept cuvînt, că domnia lui Mircea cel Mare repre- 
zintă o perioadă de o deosebită însemnătate în privinţa Jortificaţiilor 7 
acum se încheagă sistemul defensiv al Ţării Românești, în cadrul 
căruia un rol important aveau cele două fortificaţii ce apărau linia 
Dunării: cetăţile Giurgiu și Turnu ?. 

Cetatea Giurgiu a fost construită de marele Mircea pe o mică 
insulă din apropierea malului stîng al Dunării, străjuind un important 
vad de trecere al Dunării. Ruinele sale se găsesc acum în partea de 
sud-est a orașului Giurgiu. 


Considerată „foarte puternică“ de Wavrin la 1445, cetatea înde- 
plinea un rol strategic deosebit ; după cum declara la acea dată Vlad 
Dracul — fiul lui Mircea — „este cea mai puternică cetate care se 
află pe Dunăre și care ar putea să facă cel mai mare rău tuturor 
creștinilor de pe aici dacă s-ar afla în mîinile turcilor“ 3. 

Insula pe care era aşezată cetatea și podul peste braţul Dunării 
— construit după 1417 de turci — ușurau pătrunderea oștilor oto- 
mane în ţară. Din aceste motive, Vlad Dracul putea spune brago- 
venilor la < 1445 > că cetatea „este tăria și a voastră și a noastră și 
a tuturor creștinilor“ 4. 


După descrierea lui Wavrin, cetatea avea forma unui patrulater, 
cu turnuri patrate masive, înalte de circa 8 m, la colţuri. Suprastruc- 
tura turnurilor, cu galeriile de apărare, era din lemn. Accesul din- 
spre fluviu era protejat de două ziduri care alcătuiau un culoar; la 
capătul lor se înălțau alte două turnuri de apărare. 

Cetatea și-a schimbat mult aspectul iniţial în timpul ocupației 
otomane de după 1417 5. Cercetările arheologice au dovedit succesi- 
unea a numeroase etape de construcţie și transformări. 


3 G. Cantacuzino, op. cit, p. 32. Vezi şi Cetățile lui Mircea cel Bătrin, monumente ale 
independenţei şi ale luptei de eri li (SCIA, 1977, nr. 1, p. 53—65); reprodus în vol. Tradiţii 
răsăritene şi influenţe occidentale în Tara Românească, p. 18—38. 

3 Călători străini despre țările române, I, p. 108. 

4 D.R.H. D., vol. I, p. 387. 

5 Pentru aspectul cetății la începutul secolului trecut vezi descrierea lui Langeron în 


Hurmuzaki, Supl. 1/3, p. 69, 99 şi 158—159. 

Zidurile ridicate de Mircea Vodă erau din blocuri mari de piatră, 
tăiate regulat și care erau cioplite sau făţuite ; emplectonul se compunea 
din piatră măruntă și mortar. Ca și la Turnu, zidurile erau întărite 
cu bîrne dispuse longitudinal şi transversal. După calcule aproxima- 
tive, laturile măsurau circa 80 m; cetatea dispunea de turnuri patrate 
la colțuri, fiind înconjurată de un șanț de apărare nu prea adînc ê. 

Cetatea Turnu, cunoscută și sub numele de Nicopolul Mic, 
supraveghea unul din principalele locuri de trecere peste Dunăre, 
Vadul Turnu, pe unde intrau de regulă oștile otomane în Ţara Româ- 
nească. A fost construită înainte de anul 1395, cînd a fost ocupată 
temporar de oștile otomane așa cum vom arăta în partea a doua a 
lucrării. 

S-a crezut iniţial că domnul a construit cetatea pe locul uneia 
mai vechi din sec. IV, dar săpăturile arheologice efectuate în 1978 
nu au dus la descoperirea unei fortificaţii din epoca romană". 

Elementul principal al construcţiei îl constituia turnul rotund, 
cu ziduri groase de 3 m și cu diametrul de circa 17 m, avînd para- 
mentul din blocuri mari de piatră făţuită și emplectonul din piatră 
măruntă. Faptul că vechile ziduri au fost îmbrăcate cu piatră adusă 
de la sudul Dunării datează construcţia înainte de anul 1393, cînd 
Imperiul otoman s-a instalat pe malul drept al fluviului. 

După descrierea lui Wavrin, la 1445 cetatea era formată din 
acest turn și o incintă poligonală. Unele completări s-au făcut după 
1417, sub ocupaţia otomană 8. Ca și cetatea Giurgiu, a fost demolată 
la 1829, după pacea de la Adrianopole. 

Săpăturile arheologice efectuate au dus la descoperirea turnului 
central, a zidului de incintă și a unui șanț de apărare, mărginit de 
ziduri. 

În afară de aceste două cetăţi construite în mod sigur de Mircea 
cel Mare, Ţara Românească dispunea în această perioadă de numeroase 
altele: Turnu Severin, Burlănești, Poenari, cetatea Dîmboviţei etc, 
iar în Dobrogea de puternicele fortificaţii de la: Enisala, Hiîrșova, 
Isaccea și Durostor. Nu se cunosc încă lucrările efectuate la aceste 


6 Vezi descrierea la G. Cantacuzino, op. cit., p. 148—154. Vezi, de asemenea, Paul Cerno- 
vodeanu, Cetatea Giurgiului. Studiu istorico-militar (SMMIM, 2—3, 1969—1970, p. 76—107); 
Dan Căpăţină, Gabriela Iavorschi, Cercetările arheologice de la cetatea lui Mircea cel Bătrin de 
la Giurgiu — Campaniile 1976—1977 (Raport preliminar), în Ilfov. File de istorie, Buc., 1978, 
p. 117—123; Radu Ştefan Ciobanu, Cetatea medievală Giurgiu de la Mircea cel Bătrin la Vlad 
Țepeș, în același volum, p. 173—179; Dan „Căpăţină, Cristina Harhoiu, Virgil Vrabie, „Cetatea 
din insulă: — Giurgiu („Materiale şi cercetări arheologice““, XIV, 1980, p. 537—544). 

7 G. Cantacuzino, op. cit., p. 144. 

8 Vezi descrierea lui Langeron, în Hurmuzaki, Supl. 1/3, p. 67. 

cetăţi de către domnul Ţării Românești, deși este posibil ca unele 
dintre ele să fi fost reparate sau refăcute. De pildă, la cetatea Enisala, 
ultimele cercetări arheologice au dus la concluzia că a existat o fază 
de construcţie din vremea domniei lui Mircea cel Mare °. 

Între fortificațiile de pămînt și lemn mai evoluate din punct 
de vedere tipologic sînt cele constituite dintr-un sistem de valuri, 
șanțuri și palisade dispuse pe un plan regulat, avînd rosturi exclusiv 
militare. A fost cercetată arheologic cetatea de pămînt de la Frumoasa 
(jud. Teleorman), încadrată în sistemul defensiv original realizat 
în timpul marelui Mircea împotriva pericolului otoman, distrusă 
violent, prin incendiu, după o perioadă scurtă de folosire. Ea era 
compusă din trei rînduri de valuri şi două șanțuri, dispuse concentric, 
la mijloc un val cu palisadă, de plan pătrat, avînd latura de 43 m, 
apoi un val cu traseul rectangular, iar la exterior un val cu planul 
trapezoidal. Palisada era construită din două șiruri paralele de pari 
de stejar între care se aflau grinzi, bîrne și loazbe, spaţiul dintre șiruri 
fiind umplut cu pămînt bătut. Valurile erau înalte de circa 3 m și 
late de 5—8 m, iar șanțurile, cu pereţi oblici, aveau lărgimea la gură 
de 8—12 m şi adîncimea de 3,60—4,50 m 10 

Fortificaţii asemănătoare au mai fost sesizate prin cercetări 
de suprafaţă, unele fiind parţial cercetate (cetatea Cazacilor lingă 
Roşiorii de Vede sau cea de la Frătești-Giurgiu). 


? Informaţie de la Silvia Baraschi. Vezi şi Radu Ștefan Ciobanu, Cetatea Enisala (BMI, 
1971, nr. 1, p. 21—30), care citează afirmaţia cronicarului turc Siikriillah, după care, la cucerirea 
Dobrogei de către Mehmed I, cetăţile Enisala şi Isaccea erau ruinate „din pricina ghiaurilor“, 
adică din cauza luptelor purtate cu aceștia la cucerirea cetăţii. Despre cucerirea ei vezi şi Călători 
străini, VI, p. 391. 

După unele opinii, și alte cetăţi ar fi fost refăcute sau reparate de Mircea cel Mare; de 
pildă, cetatea de la Oratia-Argeş „a fost construită după 1377, dar înainte de 1395, an în care 
Mircea cel Bătrîn capătă cetatea Branului de la regele Ungariei Sigismund“ (P. Chihaia, op. cit., 
p. 21); tot astfel, se admite că Mircea ar fi efectuat unele lucrări la Cetatea Dîmboviţei, unde a 
fost asediat la 1397 Vlad ,„,Uzurpatorul“* (ibidem, p. 28). 

Ultimul cercetător al problemei, arhitectul Cristian Moisescu, Creaţia arhitecturală din 
vremea domniei lui Mircea cel Mare. Construcţiile de apărare („„Monumente istorice şi de artă, 
1986, nr. 1, p. 44—54) susține că Mircea a construit cetatea de la Oratia, lîngă satul Podul 
Dîmboviţei — Argeș, și, probabil, cetatea Tabla Buţii. În Istoria militară a poporului român, 
II, Buc., 1986, p. 89, prima cetate este datată din a doua jumătate a sec. XIV, iar cea de-a doua 
de la sfîrşitul sec. XIV, deci din vremea domniei lui Mircea cel Mare. 

Din aceeaşi epocă datează şi prima fortificație construită pe locul vechii curţi domnești 
din Bucureşti, care va fi refăcută apoi de Vlad Ţepeş (ibidem, p. 90). Vezi şi Panait I. Panait, 
Cetatea Bucureştilor în sec. XIV—XV (R.M., 1969, nr. 4, p. 310—318). 

Cît priveşte cetatea de la Hiîrșova, aceasta era ruinată la 1388, astfel încît este posibil 
ca Mircea cel Mare să fi efectuat şi aici unele lucrări de refacere. Vezi Radu Ștefan Ciobanu, 
Un monument istoric puţin cunoscut: cetatea feudală de la Hirşova (BMI, 1910, nr. 1, p. 25—30). 

10 N, Constantinescu, Cetatea de pămint din secolul al XIV-lea de la Frumoasa (r. Zim- 
nicea) (SCIV, 1965, nr. 4, p. 131—741). 

Din rîndul așezărilor fortificate ale epocii lui Mircea a fost cercetat 
satul Coconi din fostul judeţ Iifov, situat pe vechiul drum ce lega 
vadul de la Călărași de București !!. Așezat pe o terasă a Mostiștei, 
ocupînd circa 7 ha, satul era apărat natural pe trei laturi ale înălțimii ; 
cea de sud, singura accesibilă, era protejată de o linie de fortificaţii, 
formată din trei rînduri de șanțuri, fiecare dublat de un val de pămînt, 
înalt de circa 2,5—3 m. Lărgimea șanţurilor în partea superioară 
varia între 7 și 10 m, iar la bază între 0,25—0,60 m. Locuinţele satului 
medieval erau amenajate în interiorul segmentului de cerc pe care 
îl forma fortificația, la o oarecare distanță de șanțul de apărare. 


* 


Trecînd acum la arhitectura religioasă, care prezintă pentru noi 
o deosebită importanță, vom aminti faptul că Mircea moștenise de 
la predecesorii săi o Biserică organizată, cu o viață monastică ce se 
desfăşura în cele cîteva mari mănăstiri existente: Vodița, Cotmeana, 
Tismana etc. | 

O ctitorie sigură a marelui Mircea și, totdeodată, cea mai impor- 
tantă ctitorie a epocii este mănăstirea Cozia, unde se află și mormîntul 
ctitorului !?. Ea a fost construită în primii ani de domnie a lui Mircea, 
în 1387—1388 5, fiind amintită prima oară în documente la 20 mai 
1388, cînd domnul mărturisea: „a binevoit domnia mea să ridic din 
temelie o mănăstire în numele sfintei și de viaţă începătoarei și ne- 
despărţitei Troiţe. .., la locul numit Călimăneşti pe Olt“ 1. 

Deși este vorba în mod clar de o ctitorie a lui Mircea cel Mare, 
în primul document de înzestrare a mănăstirii, ctitorul arată că 
unele bunuzi imobiliare fuseseră dăruite de fratele său Dan I sau 
„după voia““ părintelui său, Radu I, mort în 1385, ceea ce a îndreptă- 
țit pe unii cercetători să susțină că a existat o ctitorie mai veche la 
Călimăneşti 15. 

11 Idem, Coconi. Un sat din Cimpia Română în epoca lui Mircea cel Bătrîn. Studiu arheo- 
logic şi istoric, Buc., 1972. Despre așezarea întărită de la Basarabi-Dolj vezi SCIV, 1969, nr. 3, 
p. 494—495. 

i2 V, Drăghiceanu, Mormîntul lui Mircea cel Bătrin (BCMI, 1931, p. 20—24). 

8 Vezi Emil Lăzărescu, Data zidirii Coziei (SCIA, 1962, nr. 1, p. 107—187); V. Vătă- 
şianu, Datarea mănăstirii Cozia (SCIA, 1969, nr. 1, p. 31—34). 

14 DRH, B, vol. I, p. 27. Vezi şi A. Sacerdoţeanu, La cronologia documentelor lui Mircea 
cel Bătrîn pentru Cozia (,Hrisovul, III, 1943, p. 126—129). Vezi bibliografia la N. Stoicescu, 
Bibliografia monumentelor feudale din Tara Românească, I, p. 205—209. 

15 Tit Simedrea, Fost-au două sfinte lăcașuri la Cozia ? (BOR, 1961, nr. 11—12, p. 1018— 
1032). 

După opinia lui A. Sacerdoţeanu, Mircea cel Bătrin şi biserica ortodoxă a ţării sale (BOR, 


„1968, nr. 1—-2, p. 103), Mircea cel Mare ar fi început clădirea mănăstirii înainte de a fi devenit 
domn, primind pentru aceasta ajutorul tatălui şi fratelui său. 

Biserica mănăstirii Cozia — considerată „o remarcabilă biserică 
de tip triconc, singura de acest fel păstrată fără multe şi esenţiale 
schimbări din veacul al XIV-lea muntean, biserică ce avea să devină 
la rîndu-i un prototip pentru unele din viitoarele lăcașuri mănăsti- 
reşti din Ţara Românească a secolelor XVI şi XVII“ 16 — a stârnit 
ample discuţii cu privire la influenţele sîrbești ce s-au exercitat asupra 
arhitecturii și decoraţiei sale exterioare care o fac să semene cu unele 
lăcașuri de pe valea Moravei, ctitorii ale cneazului Lazăr (Ravanica, 
Kruševac) !? 

După cum s-a remarcat, arhitectul Coziei — fie un sud-dună- 
rean, fie un localnic de mare talent și cu experiență căpătată la şan- 
tierele de pe valea Moravei —,,a știut să facă pentru domnul ce-l 
chemase la Cozia o operă de concepţie și nu de imitație“ 18, și aceasta 
datorită — cum spunea un mare specialist de talia lui Gabriel Millet — 
faptului că biserica olteană se deosebea de cele sîrbești contempo- 
rane „prin sentimentul măsurii, căutarea echilibrului robust și grija 
pentru logică ce reclamă concordanța exactă a decorului exterior cu 
structura“ 19. 

De aceea ni se pare perfect îndreptăţită opinia după care bise- 
rica de la Cozia „întruchipa deplin, în preajma lui 1400, în arhitec- 
tură și în pictură deopotrivă, curentul de artă și cultură specific 
vremii de cristalizare definitivă a monahismului din Țara Româ- 
nească“* 2. 


16 Răzvan Theodorescu, Bizanţ, Balcani, Occident la începuturile culturii medievale româ- 
neşti (secolele X—XIV), Buc., 1974, p. 308. Vezi descrierea bisericii în Istoria artelor plastice 
în România, I, Buc., 1968, p. 157—161, 

17 G. Balş, O vizită la citeva biserici din Serbia, Buc., 1911; Tzigara-Samurcaş, Influențe 
sirbeşti în arhitectura din România (Conv. literare“, 1912, p. 101—106); G. Balș, Influence du 
plan serbe sur le plan des églises roumaines, în L'art byzantin chez les Slaves, Les Balkans, 1930, 
Paris, p. 277—294; G. Millet, Cozia et les églises serbes de la Morava, în vol. Mélanges offerts à 
monsieur N. Iorga, Paris, 1933, p. 827—856; G. Balș, In privința Coziei (BCMI, 1933, p. 93— 
94); Dr. Boskoviă, Le narthex de Cozia avait-il un étage superieur ? (BCMI, 1934, p. 121—125 ) etc. 

138 Răzvan Theodorescu, op. cit., p. 308. Vezi și Istoria artelor plastice în România, I, p. 159, 
unde se arată: „prin logica tehnică a construcției, prin deplina concordanţă între structură și 
decorație, prin desăvârşirea tehnică a întregii execuţii, ea (Cozia ) este unul din cele mai de seamă 
monumente ale acestui tip“. 

19 G. Millet, Cozia et les églises serbes, p. 849. 

Comentiînd aprecierile lui G. Millet, V. Drăguţ considera că acesta recunoștea „faptul 
că, în acea vreme, mediul artistic local se afla în acel stadiu de maturitate care să-i permită o 
deplină integrare a formelor de import în matca tradiţiilor autohtone“ (Creaţia artistică în epoca 
întemeietorilor de țară, în vol. Constituirea statelor feudale româneşti, sub redacţia lui N. Stoicescu, 
Buc., 1980, p. 292). Tot acolo descrierea arhitecturii și picturii bisericii. 

20 Răzvan Theodorescu, op. cit., p. 309. Acelaşi autor a remarcat faptul că primul lăcaș 
unde s-au descoperit influenţe ale bisericii de la Cozia este paraclisul curţii domnești din Tirgo- 
viște, construit în jurul anului 1396, unde „au fost găsite fragmente de ancadramente de piatră 
decorate cu ciubuce împletite și motive vegetale stilizate, amintind tocmai de Cozia“ (ibidem, 


p. 311). 

Merită să mai amintim și faptul că mănăstirea Cozia este cea 
mai veche mănăstire întărită din Tara Românească; ea avea o incintă 
fortificată, cu patru turnuri de colţ, cu metereze înguste, ușor ieșite 
din linia zidului de incintă. La mijlocul secolului trecut se mai vedeau 
cele două turnuri de pe latura de sud, iar în prezent unul singur, cel 
sud-estic, avînd nivelul superior înlocuit prin paraclisul lui Amfilohie, 
construit la 1583—1584. Fortificațiile de la Cozia aveau drept scop 
să apere trecerea pe valea Oltului 2 

O problemă mai greu de lămurit aici este aceea a unor ctitorii 
mai vechi pe care Mircea voievod le-a completat sau desăvîrșşit, dar 
nu știm sigur în ce proporţie; este vorba de mănăstirile Cotmeana 
şi Tismana. 

Prima mănăstire a fost construită de Radu I înainte de 1385, 
de cînd datează vechiul clopot al mănăstirii 2. Este foarte probabil 
că cel care a terminat construcţiile a fost Mircea cel Mare, fapt ce 
rezultă din cîteva documente: la 22 iunie 1418, Mihai voievod declara 
că mănăstirile Cozia și Cotmeana (care fusese închinată primei) 
„sînt întemeiate de bunicul domniei mele (= Radu I) și de părintele 
domniei mele” (= Mircea cel Mare) %, iar într-un alt document din 
< ante 11 iulie 1633 > se afirmă că mănăstirea Cotmeana „este zidită 
de bătrînul Mircea voievod cel Mare “ %. Foarte probabil din aceste 
motive pisania din 1711 dă ca an al fundaţiei 1389, cînd se vor fi 
terminat lucrările de către Mircea cel Mare, care este pictat ca ctitor 
pe latura de nord a naosului bisericii. 

Întrucât documentele nu precizează ce anume a făcut marele 
Mircea voievod la Cotmeana, istoricii de artă au formulat diverse 


21 P, Chihaia, op. cit., p. 25. Despre rolul bisericilor şi mănăstirilor întărite în istoria 
medievală a ţărilor române vezi N. Stoicescu, Le rôle des monastères et des églises fortifites dans 
la defense des Pays Roumains (RRH, 1919, nr. 1, p. 181—186). 

22 Stoica Nicolaescu, Cercetări arheologice. Străvechile clopote ale mănăstirilor Cotmeana 
şi Cozia din timpul lui Dan voevod, Buc., (f.a.). 

23 DRH, B, vol. I, p. 87. 

Preluînd informația, la 12 ian. 1625, mitropolitul Luca al Ţării Românești susținea că 
vag ănăstiri mai sus scrise (Cozia și Cotmeana), amîndouă sînt făcute şi zidite și miluite 
de cel deomni bätrînul şi răposatul domn Io Mircea, marele voievod, cînd au fost cursul anilor 

6800“ (DIR, B, veac. XVII, vol. I, p. 23—24). Vezi discuția izvoarelor în RMM, seria MIA, 
1977, nr. 2, p. 38—41. 

Menționăm că ambele cronici ale Țării Românești atribuie lui Mircea vodă ctitorirea a două 
mănăstiri: „făcut-au şi sfinta mănăstire den Coziia și sfînta mănăstire Cotmeana‘‘. (Istoria 
Țării Româneşti, 1290—1690. Letopiseţul Cantacuzinesc, p. 3) sau „doao mînăstiri au făcut: 
întîi Cotmeana, după aceaea Coziea, mai mare, mai tare, mai frumoasă“* (Radu Popescu, Istoriile 
domnilor Ţării Româneşti, p. 14). 

2 DRH, B, vol. XXIV, p. 162 

presupuneri, fără să se ajungă la un consens 35. Unii dintre ei cred 
că prima construcţie a fost distrusă de un incendiu, fiind refăcută de 
Mircea. 


Cît priveşte mănăstirea Tismana — căreia Mircea cel Mare i-a 
purtat o grijă deosebită, înzestrînd-o cu numeroase bunuri — avem 
chiar mărturia domnului, care declara, la 27 iunie 1387, că se simţise 
dator „să înnoiesc... pomana părintelui meu şi a fratelui..., să-l 
întăresc cu toate darurile şi veniturile și cele nedesăvîrşite să le 
împlinesc“ 2, Este greu de spus ce va fi „împlinit“* domnul, ţinînd 
seama de textul documentului din 3 oct. 1385, în care se spune că 
Radu I „a ridicat-o din temelie, dar n-a sfîrșit-o““, iar Dan I, urmașul 
său, s-a considerat obligat să clădească „deplin acest hram“ 2. Faptul 
că Mircea voievod este zugrăvit în tabloul votiv, alături de Radu I, 
dovedește că cei doi sînt consideraţi primii ctitori ai mănăstirii %. (Unii 
istorici ai arhitecturii religioase muntene, precum Cristian Moisescu, 
consideră Tismana o ctitorie a epocii lui Mircea cel Mare). 


Sînt apoi o serie de mănăstiri care datează din epoca lui Mircea 
cel Mare, cînd sînt pomenite în documentele vremii; altele sînt amin- 
tite mai tîrziu ca existînd însă în vremea lui Mircea. 

Mănăstirea Snagov este menţionată documentar în vremea dom- 
niei lui Mircea la <1407—1418>, cînd domnul îi întărește stăpînirea 
asupra satului Ciuliniţa „pe care l-a dăruit fratele domniei mele, 


25 După opinia mai veche a lui V. Vătăşianu, Mircea cel Mare ar fi adăugat absidele 
bisericii (Contribuţiune la datarea bisericii mănăstirii Cotmeana, în „Anuarul Comisiei Mon. 
Istorice“, IV, 1932—1938, p. 415—417), dar săpăturile arheologice au dovedit că biserica a 
avut inițial abside, fiind de plan treflat simplu, ca Vodița I (vezi I. Barnea și N. Constantinescu, 
Sondajul de la mănăstirea Cotmeana, în „Materiale și cercetări arheologice“, V, 1959, p. 665—669). 

Vezi şi disputa dintre Lia Bătrîna, Adrian Bătrina, Date noi cu privire la evoluţia bisericii 
fostei mănăstiri Cotmeana (RMM, seria MIA, 1975, nr. 1, p. 11—24) și Radu Greceanu, Eugenia 
Greceanu, Din nou despre mănăstirea Cotmeana (ibidem, 1977, nr. 2, p. 37—48). 

Pe baza cercetărilor arheologice, primii susțin că biserica a fost refăcută între 1389 şi 
1402 şi combat opinia lui P. P. Panaitescu, Mircea cel Bătrin, p. 160, după care nu ar exista nici 
un hrisov din care să rezulte că domnul ar fi ctitor la Cotmeana (Afirmația ilustrului istoric 
se baza pe lipsa dovezilor arheologice recente). Opinia soților Bătrîna a fost acceptată de V. 
Drăguţ, care susține și el că biserica mănăstirii Cotmeana „a fost reconstituită în vremea lui 
Mircea cel Bătrîn“* (Creaţia artistică în epoca intemeietorilor de țară, p. 293). 

Radu şi Eugenia Greceanu susțin că biserica Cotmeana II a fost refăcută de Mircea cel 
Mare în 1387—1388 (cînd a devenit metoh al mănăstirii Cozia), dar că domnul nu a ridicat 
mănăstirea din temelie, ci doar a reparat-o. De reţinut deci că nimeni nu mai contestă faptul că 
Mircea este ctitor la Cotmeana; discuţiile privesc doar data și amploarea refacerii. 

2 DRH, B, vol. I, p. 24. 

27 Ibidem, p. 21. 

28 Stefan Andreescu, Portretele murale de la Snagov şi Tismana (BOR, 1970, nr. 1—2, p. 188). 

Trebuie să mai amintim aici şi faptul că mănăstirile Tismana și Vodița au primit de la 
Ștefan Lazarevič, despotul sîrbilor și prietenul lui Mircea cel Mare, mai multe sate, situate foarte 
probabil în Banatul sîrbesc (DRH, B, I, p. 69). 

jupan Staico““ 2. Faptul că mănăstirea este înzestrată de fratele 
domnului, ca și împrejurarea că domnul îi spune „„mănăstirea dom- 
niei mele“* pot îndreptăţi presupunerea că este vorba de o ctitorie 
domnească % așa cum a fost — de altfel — considerată mănăstirea în 
tot cursul istoriei sale (la 1464 Radu cel Frumos își aroga dreptul de 
a pune el singur egumen la mănăstire) îl. 

Datarea mănăstirii din vremea domniei lui Mircea este adeverită 
şi de un document emis de cancelaria lui Constantin Vodă Șerban 
la 30 mai 1654, unde se susţine că s-a arătat în divanul domnesc un 
hrisov din leatul 6908 (1399—1400), de cînd ar fi datat mănăstirea 3? 
(numele ctitorului însă, Basarab voievod, este greșit). 

Mănăstirea Glavacioc este amintită prima oară în documente la 
14 mai 1441, cînd Vlad Dracul îi întărește stăpînirea asupra satului 
Mirceşti-Teleorman, pe care i-l dăduse Radu banul%. Acest Radu 
banul — care este probabil primul ctitor al mănăstirii — a. fost un 
cunoscut dregător al lui Mircea voievod, primul boier care apare 
în sfatul domnesc cu titlul de ban începînd din < 1389—1400 > 34, 

Vechimea mănăstirii ne este dovedită şi de alte documente de 
la începutul sec. XVI; într-unul, din 20 iunie 1507, Radu cel Mare 
întărește mănăstirii stăpînirea asupra unor sate „dăruite de stră- 
moșii noştri, şi încă de la Mircea voievod*‘ 35, Reîutărind. aceeași 
danie, la 28 iunie 1519, Neagoe Basarab precizează că satele erau 
proprietatea mănăstirii „din zilele lui Mircea voievod cel: Bătrîn * 3% 
(aici i se spune „cel Bătrîn“* = starago, deoarece mai existase între 
timp, la 1509, un domn efemer cu numele de Mircea). Eşte clar deci 
că mănăstirea datează din epoca lui Mircea cel Mare. 

Mănăstirea nu s-a păstrat însă în forma iniţială deoarece. a fost 
refăcută de Vlad Călugărul și Radu cel Mare la sfîrşitul sec. XV şi 
începutul sec. XVI%. 


Mănăstirea Visina se găseşte într-o situație asemănatoăre cu 
precedenta; ea nu este amintită în documentele epocii lui, „Mircea 


2 DRH, B, vol. I, p. 74. 

% După opinia lui Ñ Şerbänescu, Istoria mănăstirii Snagov, Buc. 1944, p: 38, nota i, 
expresia „mănăstirea domniei mele“* nu s-ar referi neapărat la primul ctitor al lăcașului. 

3 DRH, B, vol. I, p. 218. 

32 Arh. St. Buc., Peceţi, nr. 65. 

3 DRH, B, vol. I, p. 163. 

34 Ibidem, p. 31. 

35 Ibidem, vol. II, p. 114. 

% Ibidem, p. 351. 

37 De aceea pomelnicul mănăstirii începe cu Vlad voievod, fără să amintească pe vechii 
ctitori. Vezi A. Sacerdoţeanu, Pomelnicul mănăstirii Glavacioc („Glasul Bisericii“ „ 1967, nr. 
3—4, p. 366—372). i 

cel Mare. În schimb, la 14 decembrie 1514, Neagoe Basarab declara 
că mănăstirea stăpînea niște hotare „din vechime, încă din zilele 
lui Mircea voievod * 3, ceea ce dovedește că lăcașul exista în timpul 
domniei acestuia. 

Mai greu de lămurit este problema ctitorului, dar nu este exclus 
ca ea să fi fost ctitorie domnească. Această presupunere se întemeiază 
pe faptul că, la <1512—1521 >, același Neagoe Basarab arăta într-un 
hrisov că văzuse mănăstirea „săracă de la binecinstitorii domni și 
preafericiţii ctitori, moșii și strămoșii noștri“, fără să precizeze la 
care anume din aceștia se referă 39. 

Ruinele bisericii fostei mănăstiri se pot vedea la confluența rîului 
Sad cu Jiul, la ieşirea acestuia din defileul Bumbești- Livezeni. După 
cum s-a arătat, mănăstirea avea drept scop să apere valea acestui 
rîu 40. Cercetările arheologice ar putea aduce clarificări importante. 

Mănăstirea Strugalea este una din cele mai misterioase construcții 
de acest gen, dispărută și încă neindentificată. Ea este amintită 
într-un document emis de Mircea cel Mare, la 11 mai 1409, cînd se 
arată că — la rugămintea unor boieri ai săi — domnul a scutit de 
dări satul Pulcovţi, dăruit mănăstirii de jupan Gal 4, unul din cti- 
torii probabili ai mănăstirii. Lipsesc alte precizări cu privire la vechi- 
mea ctitoriei. 

Întrucît satul mănăstirii, scutit printre altele și de pescuit morunii 
pentiu domnie, se afla undeva în regiunea Dunării, în sfatul domnesc 
este citat ca martor și arcîn namestnic, locţiitorul domnului în regiu- 
nea „părţilor tătărăști““. Aceasta exclude identificarea : Strugal = 
Strehaia, propusă de unii autori ?. Considerăm că mai aproape de 
adevăr ar putea fi presupunerea lui C. C. Giurescu, după care această 
misterioasă mănăstire ar fi probabil aceea de la Cornățel din sudul 
fostului judeţ Ilfov 43 (care însă nu a fost cercetată arheologic ). 

Revenind mai tîrziu la localizarea mănăstirii, pe baza unei infor- 
maţii furnizate de preotul Ioan Mușeţeanu, autorul unei temeinice 
monografii despre mănăstirea Glavacioc, care i-a comunicat că există 
un loc numit Strugalea la circa 1 km de numita mănăstire, 


33 DRH, B, vol. II, p. 266. 

39 Ibidem, p. 197. 

40 Vezi descrierea ruinelor la Șt. Andreescu, Mănăstirea Vişina, un monument din veacul 
al XIV-lea (BMI, 19170, nr. 4, p. 43—46). 

„41 DRH, B, vol. I, p. 76. 

42 G, Moisescu şi colab., Istoria Bisericii române, I, p. 209, 271 și A. Sacerdoțeanu, Mircea 
cel Bătrin şi Biserica ortodoxă a țării sale (BOR, 1968, nr. ma 2, p. 101). 

.. -43 C. C Gimescu,. Un vechi oraş al Țării Româneşti: Cornäțelul („Studii şi articole de 

istorie“ II, 1957 p. 102—104). j 

C. C. Giurescu a susținut că fosta mănăstire Strugalea ar fi fost distrusă 
în timpul războaielor din vremea lui Mircea Voievod și a urmașilor 
săi, fiind apoi refăcută ceva mai departe și schimbîndu-și numele în 
Glavacioc 4%. Această afirmaţie ar trebui verificată prin cercetări 
arheologice la locul indicat de I. Mușeţeanu. 

Mănăstirea Bolintin, numită și „mănăstirea din pădurea cea 
mare“, este amintită la 15 mart. 1433 45; din documente ceva mai 
târzii rezultă că a fost construită de Filos (Pilea ) ë care a fost logo- 
fătul lui Mircea cel Mare şi al fiului său Mihai I (1392—1418). Întrucît 
despre această mănăstire nu ni s-au păstrat documente originale, 
ci doar rezumate, știrile despre ea sînt destul de sărace. 

A dispărut în secolul al XVII-lea “7; ruinele sale nu au fost 

descoperite, astfel încît nu a putut fi localizată. După numele lăcașu- 
lui și al satelor foste în proprietatea sa, mănăstirea ar fi fost situată 
lîngă satul Bolintin, foarte probabil pe malul rîului Argeș, unde începea 
„pădurea cea mare“ (Deliormanul ). 
Mănăstirea Brădet este un lăcaș a cărui datare din vremea dom- 
niei lui Mircea cel Mare a fost contestată de unii cercetători. Mănăs- 
tirea este amintită în documente mai tîrziu, la 14 mai 1506 4%; din- 
tr-un alt document, din iunie 1536, rezultă că exista în timpul dom- 
niei lui Vlad Călugărul (1481—1495) %. 

Pentru datarea ei din timpul domniei lui Mircea voievod ple- 
dează mai întîi două documente tiîrzii, din 15 oct. 1656 şi 1 sept. 
1661 ; în primul se spune că Brădetul „este mănăstire bătrînă, făcută 
de răposatul bătrîn Mircea vodă care a făcut Cozia“; cel de-al doilea 
confirmă știrea dată de primul, arătînd că mănăstirea este ctitoria 
bătrînului Mircea voievod „cînd a făcut Cozia““ 3. Din aceste două 
documente ar rezulta că mănăstirea datează din jurul anului 1388, 
cînd s-a construit Cozia, cu care are și unele asemănări de structură. 


44 C. C. Giurescu, Unde a fost mănăstirea Strugalea ?, în vol. Probleme controversate în 
istoriografia română, Buc., 1977, p. 168. 

45 DRH, B, vol. I, p. 137, 

4e Ibidem, p. 191. Vezi şi I. Ionaşcu, Vechimea mănăstirii din pădurea cea mare de la 
Bolintin (RIR, 1942, p. 323—338). 

4 Amintită ultima oară în documente la 21 sept. 1656 (Arh. St. Buc., ms. 1268, f. 161). 

4 DRH, B, vol. II, p. 97. 

4 Ibidem, IV, p. 19. La 16 iunie 1600, Nicolae Pătrașcu declara că a văzut „cărţile“ 
(= hrisoavele ) vechi ale mănăstirii „rupte și stricate‘‘, din vremea lui Basarab voievod (poate 
Ţepeluș? ) şi Vladislav vojevod (ibidem, XI, p. 544). Toate acestea dovedesc că pisania tirzie, 
din 1761, datează greșit ctitoria la 1546, deoarece aşezămiîntul e mai vechi. Textul pisaniei în 
BCMI, 1924, p. 68. 

50 Vezi În jurul vechimii bisericii din Brădet, în vol. Sesiunea ştiinţifică a Direcţiei Monu- 
mentelor Istorice, Buc., 1963, p. 25. 

Ştirea din cele două documente este întărită și de pomelnicul 
mănăstirii, care începe cu Mircea voievod, plasat înainte de voievozii 
Vladislav, Radu, Basarab etc, deci cu Mircea cel Mare "l, ca și de faptul 
că în tabloul votiv figurează ca ctitori Mircea voievod și doamna 
Mara *? (zugravii ştiau deci numele soţiei lui Mircea). 


Săpăturile arheologice întreprinse la acest lăcaș au ajuns însă 
la concluzia că „biserica era în ființă la mijlocul secolului al XV-lea, 
dar în ceea ce priveşte existența ei mai timpurie, aceasta este pusă 
sub semnul întrebării““ 53, 


Precum se vede din această scurtă prezentare, problema vechimii 
mănăstirii Brădet nu a fost încă rezolvată, mărturiile documentare 


nefiind confirmate de cercetările arheologice. Cu toate acestea, unii 


istorici consideră mănăstirea Brădet drept o ctitorie a lui Mircea %, 


şi nu fără motive susţinem noi. 

Tot din vremea domniei marelui Mircea voievod pare a data 
şi mănăstirea Dealu, menţionată prima oară în documente la 17 noiem- 
brie 1431, cînd Alexandru Aldea îi întărește stăpînirea peste două 
sate „ca să fie de veșnică pomenire sfint răposatului părintelui dom- 
niei mele Mircea voievod“ 55. Întrucît Alexandru Aldea — aflat 
la începutul domniei — nu avea cînd să construiască mănăstirea și 
ţinînd seama și de pomenirea tatălui său, Mircea cel Mare, este foarte 
posibil ca acesta să fie ctitorul 5. 

În aceeași situaţie pare a se afla și mănăstirea Govora, despre 
care un document din 3 nov. 1533 afirmă că exista „de cînd este 
Ţara Românească““ 5, ceea ce indică secolul al XIV-lea. La 14 april. 
1496 Radu cel Mare — care a refăcut-o — mărturisea că găsise mănăs- 


51 Inscripţiile medievale ale României, I, Oraşul Bucureşti, Buc. 1965, p. 320. 

52 Vezi Despre mănăstirea Brădet (Argeș), în vol. Din cetățile de scaun ale Țării Româneşti, 
Buc., 1974, p. 158, care susține că „prezenţa lui Mircea în tabloul de la Brădet nu are legătură 
cu adevăratul ctitor“. În schimb, G. D. Florescu afirmă că zugravii de la Brădet „ştiau din 
tradiţie că Mitea cel Bătrîn cu doamna sa, Mara, erau fundatorii lăcașului bisericesc** (RIR, 
1938, p. 146). 

È Gh. I. Cantacuzino, Cercetările arheologice de la biserica din Brădet-Argeş şi problema 
datării monumentului (BMI, 1970, nr. 2, p. 57). 

54 Vezi, de pildă, C. C. Giurescu, Dinu C. Giurescu, Istoria românilor, II, Buc., 1916, 
p. 87, care citează în plus ca argument asemănarea construcției bisericii Brădet cu biserica mă- 
năstirii Cozia. Vezi şi Istoria artelor plastice în România, I, Buc., 1968, p. 161, unde biserica de 
la Brădet este considerată drept „cea mai veche prelucrare a tipului de triconc de la Cozia“, 

55 DRH, B, vol. I, p. 135. 

58 Opinie împărtăşită şi de C. C. Giurescu- Dinu C. Giurescu, op. cit., p. 87. Să nu uităm 
că după moartea lui Mircea cel Mare urmase o epocă tulbure, de lupte crîncene, în care nu exis- 
tau condiții pentru realizarea unor noi ctitorii. Cine ar fi putut atunci să construiască Dealul, 
în apropiere de neua capitală? 

5 DRH, B, vol. III, p. 277. 

tirea „părăsită şi lipsită de sfîntrăposaţii străbunii noștri““ 58, ceea 
ce indică o vechime de cel puţin două-trei generaţii. După alte opinii, 
însă, mănăstirea ar fi ceva mai nouă, fiind ctitorită de Vlad Dracul 


la circa 1440 5. 


În categoria acelorași ctitorii cu datare nesigură este şi biserica 
din Hirtieşti- Argeș, pe care unii autori o consideră a fi construită în 
epoca lui Mircea cel Mare, adică sfîrșitul sec. XIV — începutul 
sec. XV 60, 

Din aceeași epocă datează și mănăstirea Prislop din Transilvania, 
legată de personalitatea călugărului Nicodim ®, ctitorul primului 
lăcaş de la Tismana. După unele opinii, „zidirea acestei mănăstiri 
s-a putut face în jurul anului 1400, iar terminarea înaintea lui 1405“, 
cînd ar fi murit Nicodim ®. Oricum, ea exista la 1404—1405, de cînd 
datează Tetraevanghelul scris de ctitorul acestui lăcaș. Biserica a fost 
refăcută la mijlocul secolului al XVI-lea de domnița Zamfira, fiica 


lui Moise vodă al Țării Românești (1529—1530). 


Inventarul nostru ar fi incomplet dacă nu am aminti faptul că 
Mircea cel Mare a fost ctitor la Muniele Aihos, unde a refăcut mănăs- 
tirea Cutlumuș. Aflăm ştiri despre această ctitorie într-un document 
eliberat de Neagoe Basarab la 23 iulie <1512—1513>, unde domnul 
declară că străbunicul său, lo Mircea marele voievod, „a înnoit sfîntul 
și atotcinstitorul (hram) al slăvitei Schimbări la Faţă a domnului 
Dumnezeu și mîntuitorului nostru lisus Hristos, făcîndu-l ctitorie a 
Țării Româneşti “* 5%. Nu este exclus ca refacerea mănăstirii Cutlu- 
muş să fi avut loc după anul 1403, cînd voievodul Mircea cel Mare 


58 Ibidem, I, p. 431. 

59 Date noi despre începuturile mănăstirii Govora (SCIA, 1966, nr. 2, p. 247—253). 

60 Emil Lăzărescu, Observaţii asupra bisericii din Hirtieşti (SCIA, 1962, nr. 2, p. 386— 
397), Vezi şi N. Ghika-Budeşti, Biserica din Hirtieşti- Muscel Aur 1934, p. 19— 27 ), care o 
clasifică „printre prototipurile de la originea arbitecturii noastre‘‘ 

6l În „plingerea“* mănăstirii Silvașului (Prislop ) se afirmă că prima mănăstire a fost 
clădită de sfîntul Nicodim „„mai înainte cu mulţi ai (ani) de domnia lui Matiiaş crai“* (Cronici şi 
povestiri româneşti versificate (sec. XVII—XVIII, ed. Dan Simonescu, Buc., 1967, p. 74). 

* Teoctist Arăpaș, O ctitorie ardeleană a sf. Nicodim: Mănăstirea Prislop (MO, 1970, 
nr. 5—6, p. 636). Vezi și Grigore Ionescu, Istoria arhitecturii în România, I, p. 133; N. Şerbă- 
nescu, 550 de ani de la moartea lui Mircea cel Bătrin (BOR, 1968, nr. 1—2, p. 91). În Istoria 
artelor plastice în România, I, p. 204, prima ctitorie de la Prislop este datată „prin 1404“. 

Menţionăm că tradiţia locală îi atribuie lui Mircea cel Mare şi o serie de ctitorii în Tran- 
silvania, precum: biserica din Scorei — Făgăraș și mănăstirile de lingă Cirţișoara şi de la Răşinari, 
ultimele demolate în sec. XVIII de tunurile generalului austriac Buccow. Vezi Nicolae I. Nistor, 
Ducatul Amlașului şi Tara Făgăraşului, punți de legătură cu Tara Românească în evul mediu 
(„Mitropolia Ardealului“, 1978, nr. 7—9, p. 471) şi Mircea Păcurariu, Mircea Voievod cel Mare 
— Ctitor de lăcaşuri sfinte (Telegraful Român“, 1 și 15 oct. 1986). - 

s DRH, B, vol. II, p. 212. Vezi şi ibidem, p. 259, unde se afirmă că Mircea cel Mare 
„a înnoit ctitoria““ 4 

juca rolul unui adevărat arbitru al situației politice din sud-estul 
Europei și cînd oștile sale ajungeau pînă la Adrianopol. 

n sfîrşit, se cuvine să mai amintim că tot din epoca lui Mircea 
cel Mare ni S-au păstrat două opere artistice de o mare valoare: 
celebrul epitaf de la Cozia din 1396, care, din punct de vedere al 
reuşitei artistice, poate sta alături de cele mai reprezentative opere 
de broderie bizantină ĉt și tetraevanghelul lui Nicodim din 1404— 
1405, avînd o ferecătură de argint, alcătuit probabil la mănăstirea 
Vodita 65, 

După cum s-a arătat, tetraevanghelul lui Nicodim „se încadrează 
în arta balcanică ca una din realizările ei de bună calitate și este 
pentru începuturile scrisului o mărturie rară şi importantă pentru 
Țările Româneşti, care precede cu peste 20 de ani seria manuscriselor 
miniate' ale lui Gavriil Uric““; în același timp, odată cu momentul 
Nicodim, se încheie prima perioadă a relaţiilor culturale dintre Țara 
Românească şi lumea balcanică66. 

Acestea sînt, foarte pe scurt, realizările bogate din domeniul 
artei din epoca lui Mircea cel Mare care merită pe deplin — pe lîngă 
alte titluri de nepieritoare glorie — și pe acela de primul mare ctitor 
din istoria medievală c Ţării Româneşti €”. 


64' Istoria artelor plastice în România, I, p. 168—169. Vezi și Stoica Nicolaescu, Cel mai 
vechi şi mai frumos epitaf din anul 1396 al mănăstirii Cozia („Arhiva românească“, IV, 1940, 
p. 281—285) şi Răzvan Theodorescu, Bizanţ, Balcani, Occident, p. 327, care arată că epitaful 
a fost lucrat "undeva în zona balcanică“. 

6% Istoria artelor plastice în România, I, p. 173 şi Ion Radu Mircea, Cel mai vechi manuscris 
miniat din Țara Românească, Tetraevanghelul popii Nicodim (1404— — 1405) („Romanoslavica“*, 
XIII, 1966, p. 203—221). După opinia lui V. Vătăşianu, Istoria artei feudale în ţările române, 
I, p. 462, s-ar putea ca manuscrisul să fi fost alcătuit la mănăstirea Prislop, ctitoria lui Nicodim 
din Transilvania, despre care vezi mai sus. 

Potrivit unor opinii mai vechi, Nicodim ar fi copiat Tetraevanghelul după un model local, 
în timp ce se afla la Şiria-Arad, ceea ce presupune existența unui scriptoriu local, Vezi Dj. Sp. 
Radojcić, Vatikanski rukopis popa Nikodima („Gradja za proučavanje spomenika kulture Voj- 
vodine‘*‘, III, 1959, p. 188—191). Cf. Radu Constantinescu în R.A., 1986, nr. 3, p. 278. 

s Y, R, Mircea, op. cit., p. 220. i 

67 Se înţelege că unele date din această succintă prezentare pot fi contestate sau amendate 
prin noi cercetări, 

CULTURA DIN ȚARA ROMÂNEASCĂ 
ÎN TIMPUL LUI MIRCEA CEL MARE 


Cu mulți ani în urmă istoricul Alexandru D. Xenopol afirma 
că şi la români în evul mediu „singurul așezămînt cultural... era 
Biserica““ și că era firesc să fie așa, deoarece „prin însăși firea lucru- 
rilor orice Biserică trebuie să se îngrijească de carte, fie şi numai de 
cea elementară a scrisului și cititului, căci Biserica, trebuind să înveţe 
o doctrină transmisă și hotăriîtă, nu se poate baza numai pe propo- 
văduirea viului grai ce poate fi îndestulător numai doar în timpurile 
începutului““., De aceea „Biserica română, ca și oricare alta, trebuia 
deci să îngrijească cel puţin ca reprezentanţii ei să știe scrie și ceti... “1 
Mai aproape de vremea noastră, profesorul P. P. Panaitescu, la rîndul 
său, precizînd și mai mult, scria: „Cultura medievală la români, 
ca și în restul Europei, stă în legătură cu viața mînăstirească și a 
Bisericii în genere“* 2, Căci „și la noi, ca și în alte țări“, această cultură, 
cu vădit „caracter religios** în mare parte a fost generată de cultul 
bisericesc, care „a început sub forma simplă a bisericilor de lemn 
țărănești, a închinării și a rugăciunilor în limba poporului... Litera- 
tura religioasă, disputaţiile morale și teologice au o răspîndire și o 
influență adîncă asupra lumii laice, iar literatura laică feudală: 
istoria, povestirile, legile, poezia, ca și gîndirea, sînt în slujba religiei, 
în sfera religioasă. .. ““. Şi totuși eruditul istoric adăuga și că această 
„cultură feudală nu stă în legătură numai cu Biserica, ci și cu castelele 
nobiliare, cu arta războiului, ocupaţia nobilimii și cu virtuțile majore 
ale spiritului nobiliar: vitejia, onoarea, respectarea credinţei jurate 
între om și om...““3, Prin urmare, s-ar putea zice, o cultură mixtă: 
bisericească și laică. De bună seamă, în linii mari, un asemenea aspect 
a avut și cultura muntenească din timpul domniei lui Mircea cel 


1 A, D. Xenopol, Istoria Românilor din Dacia Traiană, ed. III-a, revăzută de autor, 
îngrijită şi ţinută la curent de I. Vlădescu, vol. VI, Lupta contra elementului grecesc, 1601—1633, 
Bucureşti (f.a.), p. 218, 221, 

2 P, P. Panaitescu, Mircea cel Bătrin, p. 174. 

3 P. P. Panaitescu, Introducere la Istoria culturii româneşti, Bucureşti, 1969, p. 324. 

Mare, despre care însă pînă acum, se afirmă, se știu „prea puţine““ 
lucruri. 

Şi în vremea lui, desigur, măcar parte din marile mînăstiri 
ale țării, ca: Tismana, Cozia, Cotmeana, Govora, Dealu, Snagov 
ș.a., vor fi avut manuscrise vechi, căci și ele, ca și o seamă din cele 
din Moldova aceleiași epoci, trebuie să fi avut „biblioteci bogate““ 
Numai avînd la îndemînă în mînăstirea sa și, respectiv, la centrul 
mitropolitan asemenea manuscrise, conținînd texte scripturistice ori 
literatură patristică, popa chir Nicodim de la Tismana și mitropo- 
litul Antim Critopol de la Argeș, precum s-a arătat mai sus, au „putut 
discuta cu patriarhul Eftimie chestiuni subtile de dogmă ““ și de morală 
creștină. Din păcate, din o asemenea zestre a aci- -menționatelor 
mânăstiri din Ţara Românească nu s-a păstrat aproape nimic. 

În cuprinsul acelorași mari mânăstiri și al altora, desigur, exis- 
tente pe atunci la noi, precum și la sediile mitropolitane au putut 
funcționa școli oricît de modeste, în care, și în zilele voievodului 
nostru, instrucţia va fi avut tot „un caracter religios“* și în care, 
iarăși, pe lingă scris și citit, se va fi învăţat limba folosită la slujbele 
bisericești și în cancelaria domnească, se va fi deprins meșteșugul 
scrierii frumoase și al miniaturisticii şi se vor fi format viitorii clerici 
şi dieci sau pisari și, în afară de acestea, cei ce urmau ca, mai apoi, 
să aibă nevoie de așa ceva, vor fi fost iniţiaţi și în tainele muzicii 
psaltice. 

Într-o astfel de școală, desigur, au putut învăţa jupan Aldea 
şi soţia sa, jupaniţa Bisa, care, la 21 noiembrie 1398, în actul prin 
care hărăzeau Mînăstirii Cutlumuș de la Athos satul Cireaşov din Olt, 
adăugau la sfîrșit: „Eu, jupan Aldea, am scris și eu, jupaniţa Bisa, 
am scris“ 4. Au putut de asemenea învăţa diecii care, în diferite locuri 
au scris cele 29 de acte rămase de la voievodul nostru și chiar logofătul 
Filos, — bărbat de cultură al vremii, cum se va vedea —, mai mult 
ca sigur, îşi va fi desăvîrșit cunoștințele de carte în școala de la Mînăs- 
tirea Cozia, unde, se socotește, și-a petrecut partea de pe urmă a 
vieţii, ca monahul Filotei. 

Alţi tineri munteni însă studiau şi peste hotare, unii dintre ei 
mergînd în mediul monastic de la Athos, mai cu seamă la Mînăstirea 
Cutlumuș 5. Mai mult, chiar unul dintre fiii lui Mircea Vodă a stat la 
curtea imperială de la Constantinopol. Cronicarul bizantin Ducas 


4 D.R.H., B, vol. I, p. 46, 47 (ar. 19). 
5 Ștefan Bârsănescu, Pagini nescrise din Istoria culturii româneşti (sec. X—XVI), 
București, 1971, p. 157—158. 

(m. c. 1410) afirmă că aici el „se exercita cu alţi tineri valahi în arta 
armelor“, ceea ce desigur ] poate arăta că acesta se afla acolo și „pentru 
studii“, îi nu numai „pentru studii militare, pentru care nu ar f 
fost, nevoie să fie trimis tocmai la Bizanţ“. Același cronicar numai- 
decât preciza „că în timpul de atunci se găseau și oarecare români 
la Constantinopole*“ 6, ceea ce, iarăși, poate proba că alături de el, 
de fiul Mircii Vodă, în orașul Sfintului Constantin erau și „alţi tineri, 
fii de boieri“ din Ţara Românească, spre a-și „face educația“ 7. 
Că acești tineri români s-au aflat, în acel timp, în Capitala de pe 
Bosfor, fie şi numai pentru studii militare, — deși nici cealaltă posi- 
bilitate, facerea și de studii umaniste, n-ar trebui trecută cu vederea —, 
se socotește totuși că legătura lor cu această „cetate de lumină“ 
a Evului mediu a însemnat ceva „mult mai mult“, a însemnat „în 
fond, contactul cu cel mai avansat centru de cultură și de civilizație 
al lumii acelei epoci““.. Şi se socotește iarăși că „e foarte probabil ca 
la întoarcerea acasă, aceşti tineri români să fi adus cu ei și o frumoasă 
cultură personală: cultura politică, istorică, literară““, — umanistă, 
în general —, prin care apoi au putut contribui la stimularea vieţii 
culturale din ţara de baștină, adică din țara lui Mircea cel Mare 8., 
În legătură cu prezența acestor tineri români în capitala Imperiului 
bizantin, trebuie să se menţioneze şi faptul că prin preajma anului 
1400 se aflau prin Asia Mică şi niște „cîntăreţi“* munteni, sosiți acolo 
printre prizonierii luaţi de turci după lupta de la Nicopole, din 1396. 
Ei erau obligaţi, se spune, să cînte pentru sultanul Baiazid I Fulgerul 
cîntece învățate acasă, desigur, ceea ce probează că şi sub acest 
aspect, — al cîntecului popular românesc —, se activa în viaţa cul- 
turală din Țara Românească în vremea lor, care, cum se vede, cade 
şi ea în timpul domniei voievodului nostru °, 


1 
În aceleași zile, însă, ţara lui Mircea Vodă, la rîndu-i, era vizitată 


de unii „artiști greci de la Bizanţ“. Într-o compoziţie literară bizan- 
tină, intitulată „Călătoria lui Mazaris în iad““, — alcătuită pe la 
anul 1415 —, de pildă, se vorbește despre un cîntăreț bizantin, 
Arghiropoulos, care a „slujit“* un timp, — cîntînd și el desigur —, 


$ Ducas, Istoria turco-bizantină (1341 —1462), ediţie critică de Vasile Grecu, București, 
1968, p. 250, 251. Despre „un băiat de al lui Mircea“ la Bizanţ face amintire și cronicarul Laonic 
Chalcocondil în Expuneri istorice, ed. Vasile Grecu, piei 1968, p. 114. 

7 P, P. Panaitescu, Mircea cel Bărrin, p. 175; V. şi: D. Russo, Studii istorice greco-române. 
Opere postume, tom. II, Bucureşti, 1939, p. 520. 

8 Cf. Ştefan Bârsănescu, op. cit., p. 158. 

„2 Cf. D. Russo, op. cit., p. 520; Răzvan Theodorescu, Bizanţ, Balcani, Occident. . 

P- 262; A. Fochi, Istorie şi folclor, în „Revistă de folclor“, I, 1956, nr. 1—2, p. 281—282. 

la curtea domnitorului Țării Românești, — prin acel timp Mircea 
cel Mare —, şi de aici s-a „întors în patrie cu multă avere“. Aflînd 
de isprava lui Arghiropoulos, „fiul unui șef de orchestră““ s-a hotărît 
să se ducă și el la curtea „preamărinimosului voievod“, care, de bună 
seamă, era tot Vodă Mircea, spre a se îmbogăţi. N-a avut însă noroc 
să ajungă în Valahia, căci, naufragiind corabia pe care se afla, s-a 
înecat în mare. Spre deosebire de el, însoțitorii au ajuns cu bine la 
destinaţie şi aici „au fost primiţi foarte bine““ de către cei în drept 
a face aceasta 10. Schimburi de „artişti ambulanţi“* deci, — schimburi 
culturale, am zice azi —, care, ducînd dintr-o parte în alta specificul 
creaţiilor populare, mai ales, ale neamurilor lor, au stîrnit interesul 
şi unuia și altuia dintre acestea, pentru „literatura““ lor de acest fel 
și, totodată, de bună seamă, le-a făcut să se cunoască mai bine. 


În timpul domniei lui Mircea cel Mare, în mod sigur, în Ţara 
Românească și foarte probabil la Mînăstirea Cozia, și-a desfăşurat 
activitatea de scriitor, „în domeniul literaturii religioase“, «chir 
Filotei monahul“, fost mare !? logofăt al acestui voievod. În actele 
rămase de la el, de la Vodă Mircea, însă, nu figurează un logofăt 
purtînd un asemenea nume. Numai în hrisovul prin care el, la 8 ianua- 
rie 1392, întărea Minăstirii Cozia mai multe sate și sălașe de ţigani, 
la sfîrșitul divanului, în care erau de faţă și cei doi mitropoliți ai 
ţării, Antim şi Atanasie, şi un egumen Gradislav (Vladislav?), la 
urmă semna și „,Filos, pe atunci logofăt, mărturisește că a scris“ 18, 
În general, se socotește, pe bună dreptate, cred, că acest logofăt, 
cu nume „care sună greceşte““ este una și aceeași persoană cu Filotei 
monahul, aci amintit, și că acest din urmă nume este cel pe care l-a 
primit cînd, părăsind lumea și „„măririle deșarte““, s-a călugărit, 
repetăm, foarte probabil la Mînăstirea Cozia, — unde, de bună seamă, 
a socotit că-i „loc de liniște și reculegere“* pentru viaţa lui, plecată 
de acum spre bătrîneţe. Cum rînduiala cere ca atunci cînd cineva 
intră în cinul monahal trebuie să-și ia şi un nou nume din sinaxarul 
creștin, păstrînd însă litera de început a numelui de mirean, logofătul 
Filos, făcînd acest pas, și-a ales numele Filotei, care, cum se vede, 


10 D. Russo, op. cit., p. 520—521 şi n. 4; P. P. Panaitescu, op. cit., p. 175—176; Răzvan 
Theodorescu, op. cit., p. 262. 

1 Cf. Răzvan Theodorescu, op. cit., p. 262—263. 

12 Această calitate, — „mare“* —, apare numai o singură dată în Tipiconul bisericesc, 
manuscris slavonesc din anul 1533 copiat la Minăstirea Neamţ din Moldova (v. Pr. S. Teodor 
( = Mitropolitul Tit Simedrea ), Pripealele monahului Filotei de la Cozia, în „M.O.“., VI, 1954, 
nr. 4—6, p. 180). 

2 D.R.H., B, vol. I, p. 43, 45 (nr.17). 

are aceeași iniţială „F““. În acest caz, nu se greşește dacă se afirmă 
că Filotei monahul este una şi aceeași persoană cu Filos, fost logofăt 
al lui Mircea cel Mare. Cînd se va fi călugărit, nu se știe precis. Se 
socotește doar că la începutul anului 1392 era numai „în ucenicie 
călugărească în Mînăstirea domnească de la Cozia““ şi de aceea hri- 
sovul l-a semnat cu numele de mirean, Filos. Tunderea în monahism 
şi schimbarea definitivă a numelui a urmat după aceasta. Cînd și 
cum îi va fi fost sfîrșitul şi ce altceva va mai fi făcut, iarăși nu se ştie. 
„„Facerea“* sa imnografică şi, se crede, melodia ce i-a alăturat, sînt 
un indiciu că avea ceva cultură teologică și psaltică, pe care poate, 
— dacă într-adevăr va fi fost grec, fiind logofăt pentru limba elenă 
al Cancelariei lui Vodă Mircea, cum se socotește de către unii —, 
şi-a putut-o căpăta fie în mediul cultural din capitala Imperiului 
bizantin, fie în cel de la Athos, dacă va fi trecut și pe acolo. Apoi 
sederea sa în Mînăstirea Cozia, unde desigur va fi existat o bibliotecă 
și un duh cărturăresc deosebit, printre altele, îl va fi ajutat să-și 
îmbogăţească şi cunoştinţele culturale. 

n afară de aceasta, „chir Filotei““, petrecînd în ctitoria lui 
Mircea Vodă şi, desigur, participînd la „serviciile divine“, va fi 
observat că la privegherile din ajunul praznicelor împărătești și ale 
sărbătorilor sfinţilor cu polieleu, o anumită „piesă imnografică““ 
din slujba utreniei lipsește sau că, dacă exista, nu-l satisfăcea felul 
cum ea era „făcută“. Familiarizat, firește, cu cuprinsul psalmilor 
şi poate că şi înzestrat cu talent muzical, părintele Filotei monahul, 
acolo în liniștea ctitoriei lui Mircea cel Mare, prin jurul anului 1400, 
s-a apucat să împlinească această lipsă, alcătuind o „poezie imno- 
grafică““, prin care, socotesc unii, a devenit „cel mai vechi dintre 
cărturarii“* noștri truditori pentru „un început de literatură româ- 
nească““ în mijlocul poporului lor14. Această „poezie“, care este o 
„creaţie proprie şi originală“* a lui Filotei monahul, în multe din 
manuscrisele ce o păstrează este intitulată așa: „„Pripeale la toate 
praznicile împărăteşti și ale Născătoarei de Dumnezeu şi la toţi sfinţii 
şi preacuvioșii părinţi şi la marii mucenici aleşi şi la toți sfinţii aleşi, 
care se cîntă cu psalmii aleşi, cînd se cîntă Polieleul, începînd cu ea 
de a opta zi a lunii septembrie. Facerea lui chir Filotei monahul, fost 
logofăt al lui Mircea Voievod“ 15. În Liturgica ortodoxă „pripeala“, 
— prin urmare și cele „făcute“* de Filotei monahul în zilele de glorie 


14 Cf. N. Cartojan, Istoria Literaturii române vechi, ed. Il-a, Bucureşti, 1980, p. 46—47, 
15 P, P, Panaitescu, Manuscrisele slave din Biblioteca Academiei R.P.R., vol. I, Bucureşti, 
1959, p. 305, (nr. 209); Pr. S. Teodor, op. cit., p. 178—179, 180, 

ale lui Mircea cel Mare —, este o „poezie imnografică““* scurtă, un 
imn, care „se cîntă cu stihuri din psalmii aleși, rînduiţi de Nichifor 
Vlemidis, la polieleul praznicilor împărătești, ale Maicii Domnului 
și ale sfinţilor mai de seamă“ 16. Printr-o astfel de „facere imnogra- 
fică“, „plăcută în vorbe și în melodie““, cuviosul vieţuitor în obştea 
ctitoriei de la Cozia a marelui Mircea a ajuns a fi și „cel dintîi melod“* 
de pe pămîntul patriei noastre, cunoscut şi, în același timp, după 
socoteala unora, și „începătorul literaturii originale românești“ 7. 

Scrise poate „în original în grecește“* și mai apoi „traduse în 
slavonește““, fără îndoială „Pripealele“* lui Filotei vor fi fost mai întîi 
cîntate „la polieleu cu stihuri luate din psalmii aleși ai lui Nichifor 
Vlemidis“* în biserica Mînăstirii Cozia. Și de bună seamă, tot aici 
ele vor fi fost copiate iarăși mai întîi „în diferite manuscrise liturgice“. 
Se poate apoi admite că din acest sfînt lăcaș, datorită prestigiului 
autorului lor și mai cu seamă celui al lui Mircea Voievod, — „invocat 
de multe ori în titulatura acestora în manuscrisele slavonești“* 
cunoscute —, destul de degrabă „„Pripealele“* lui Filotei monahul, 
— „fără prea multă împotrivire“* —,vor fi fost primite și cîntate la 
polieleiele respective și în celelalte mînăstiri din Ţara Românească, 
în care cu vremea se vor fi copiat și chiar vor fi fost și introduse în 
cărțile lor liturgice, în starea în care acestea se aflau și se foloseau 
pe atunci. După aceasta, ele au ajuns nu numai și la ceilalți români, 
în Moldova, mai ales, ci şi „mai departe, la alte neamuri înrudite cu 
noi după credinţă şi avînd același vestit dialect slovenesc ca limbă“* 
bisericească 18, altfel zis la ortodocșii care și ei întrebuinţau un astfel 
de grai la slujbele din biserici. 


Manuscrisul original al „„Pripealelor“* lui Filos-Filotei nu se mai 
păstrează, dar textul lui, în redacţie medio-bulgară, a ajuns pînă 
la noi în numeroase copii-manuscrise, dintre care cea mai veche, 
pe cît se ştie acum, este din anul 1437 și a fost prescrisă în Mînăstirea 
Sfintei Treimi, prin urmare chiar la Cozia. Mai bine de jumătate din 
cele 24 de manuscrise slavonești cunoscute, în care se află și,,Pripealele“* 
lui Filotei, se găsesc în țara noastră. Celelalte s-au descoperit în Serbia, 


12 Pr"S, Teodor, Filoteiu monahul de la Cozia — Imnograf român —, în „M.0.**, VI, 1954, 
nr. 1—3, p. 35; Cf. şi nr. 4—6, p. 177. 

1? Cf. Aurelian Sacerdoţeanu, Mircea cel Bătrin şi Biserica Ortodoxă a ţării sale, p. 104; 
Cf. şi: George Ivașcu, Istoria Literaturii române, I, Bucureşti, 1969, p. 71. 

18 Cf, Prefaţa lui Matei Basarab la Psaltirea slavonească, tipărită la Minăstirea Govora 
în anul 1637 (v. loan Bianu și Nerva Hodoș, Bibliografia românească veche, I, p. 104, 105) şi 
cea a Molitfelnicului slavonesc, imprimat la Cîmpulung-Muscel în 1635 (v. loan Bianu și 
Dan Simonescu, Bibliografia românească veche, tom. IV, București, 1944, p. 186). 

a 


Bulgaria, Rusia și chiar la Praga, ceea ce desigur probează că ele au 
putut fi în uz și prin aceste părți și, totodată, atestă și larga lor răs- 
pîndire în lumea ortodoxă, acoperind, precum se poate înţelege, o 


arie ce „se întindea din Balcani şi pînă la Moscova“. 


După apariţia tiparului, „Pripealele““ lui Filotei au văzut lumina 
zilei şi prin mijlocul acestuia, fiind imprimate pentru prima oară în 
Molitvoslovul apărut la Veneţia în anul 1457. Alte ediţii ale lor au 
fost tipărite la Vilna, Kiev, mult mai tîrziu la Buda şi Viena, și bine- 
înţeles pe pămîntul românesc. Pe aceste din urmă meleaguri, pentru 
prima dată s-au imprimat în Psaltirea slavonă, apărută la Minăstirea 
Govora în anul 1637; apoi și în alte ediţii. Între timp, ele fuseseră 
tălmăcite şi în românește și în acest grai, desigur, au fost mai mult 
cîntate la sfintele slujbe prin bisericile și mînăstirile noastre. În 
această limbă, — cea românească —, pentru întîia oară au văzut 
lumina zilei în Psaltirea editată de tiparniţa de la Buzău în anul 
170319, În cealaltă carte de slujbă, Catavasierul, în care obişnuit 
se inserează, ele s-au imprimat pentru prima dată în ediţia acestuia 
apărută la Rîmnic în anul 1715%,. 


Prescrierile şi imprimările destul de numeroase ale „,Pripealelor““ 
lui Filotei, — precum reiese și din cele de mai sus —, aproape de la 
apariţie și se poate chiar afirma că pînă azi, sînt o dovadă că ele „n-au 
încetat niciodată să fie cîntate“* şi că adică au fost continuu folosite 
în lăcașele de cult ortodoxe. Din această pricină „opera sa imnogra- 
fică““, elaborată în zilele lui Mircea cel Mare, este apreciată de unii ca 
„de valoare panortodoxă““ 2, În același timp, „„răspîndirea extra- 
ordinară“ a acesteia, precum și faptul că ea a fost de multe ori impri- 
mată dincolo de hotarele Ţării Românești, atît în Apus cît şi în Răsărit, 
fac pe alţii să afirme că „,Filotei monahul este... primul nostru 
scriitor de circulaţie... internaţională““ 2%, 


În legătură cu importanța acestei prime „opere originale‘ 
cunoscută, apărută pe meleagurile româneşti, „facerea lui chir Filotei 
monahul, fost logofăt mare al lui Mircea Voievod“, nu demult s-a 
formulat următoarea apreciere: „Contribuţia originală a lui Filotei 
monahul la sporirea solemnităţii liturgice stă în faptul că el îmbogă- 
ţește cîntarea  Polieleului, înlocuind vechei : „pripeală“* Aleluia 


19 + Tit Simedrea, Filotei monahul de la Cozia. Data, locul şi limba în care s-au alcătuit 
Pripealele, în „M.O.*., VII, 1955, nr. 10—12, p. 527. 

20 Ibidem, p. 528; Aurelian Sacerdoțeanu, op. cit., p. 105. 

21 Aurelian Sacerdoţeanu, op. cit, p. 104. 

22 George Ivașcu, op. cit, p. 72. 

care se cînta cu „psalmii aleși'“, printr-un tropar adecvat, creaţie 
proprie, păstrîndu-i însă vechea numire de „pripeală““. Contribuţia 
lui liturgică a plăcut și a fost primită și cîntată în scurt timp în toată 
Biserica de limbă slavă din Balcani și pînă la Moscova“ %. 

Menţionînd că întrucîtva iz de „literatură originală românească“* 
au și Corespondenţa dintre mitropolitul Antim al Ungrovlahiei și „chir 
popa Nicodim“, stareţul Mînăstirii Tismana, pe de o parte, și patriar- 
hul bulgar Eftimie de la Tirnova, pe de alta, purtată mai mult ca sigur 
în timpul domniei lui Mircea cel Mare, despre care s-a vorbit mai sus, 
precum și, —presupunînd că într-adevăr ea a existat —, Viața 
Sfintului Nicodim de la Tismana, scrisă de ucenicii săi, — poate că 
tot cam în aceeași vreme —, despre care făcea amintire în secolul 
trecut Ștefan ieromonahul, autorul biografiei sfîntului în românește, 
— mai degrabă pierdută decît „necunoscută“ în secolul al XVII-lea “4 
—, vom semnala că de către unii tot o asemenea literatură „originală“ 
sînt socotite și preambulurile cîtorva din hrisoavele emise de Mircea 
cel Mare, care, în același timp, sînt apreciate a fi la noi „și cele dintîi 
pagini de literatură laică, deși cu conţinut religios“. Astfel două acte 
ale ctitoriei sale de la Cozia, date de el la 20 mai 1388 şi 8 ianuarie 
1392, au următorul început, considerat a fi o asemenea creaţie: „Câţi 
se: poartă cu Duhul lui Dumnezeu, aceștia sînt fiii lui Dumnezeu, 
cum spune dumnezeiescul apostol, căruia mergîndu-i pe urmă cei 
iubitori de dreptate, ce se silesc spre cele bune și viaţa dorită au dobîn- 
dit, cele pămîntești pămîntului lăsîndu-le și mutîndu-se la ceruri, 
acel fericit glas de bucurie auzindu-l, pe care veșnic îl aud: „„Veniţi 
binecuvîntaţii părintelui meu, să moșteniţi împărăţia cerurilor, 
care este gătită vouă de la întemeierea lumii“* 25. 

Un pasaj mai întins, încadrat în același fel de literatură, se află 
însă într-un alt hrisov al voievodului nostru, tot pentru Mînăstirea 
Cozia, datat: „circa 1400**, în care, iarăși la început stă scris: „În 
lege a poruncit Domnul Dumnezeu fiilor lui Israel, ca pe fiecare an 


23 Tit Simedrea, Les „, Pripela““ du moine Philothee, Etude — texte — traduction, în „Romano- 
slavica‘, XVII, 1970, p. 185—186; Aurelian Sacerdoţeanu, op, cit, p, 105, În legătură cu 
„monahul Filotei“* şi cu opera sa imnografică, în afară de această lucrare a cărturarului mitro- 
polit Tit Simedrea (+ 9 decembrie 1971), să se vadă şi: Același, în „M.0.‘‘, VI, 1954, nr.1—3 
p. 20—35; nr, 4—6, p. 177—190; VII, 1955, nr. 10—12, p. 526—541; Emil Turdeanu, Les pre- 
miers ecrivains religieux en Valachie: Phegoumâne Nicodime de Tismana et le moine Philothée, în: 
„Revue d'etudes roumaines** (Paris), II, 1954, p. 137—144; Răzvan Theodorescu, op. cit, 
p. 265—266; Const. C. Giurescu, În legătură cu Mircea cel Bătrîn, p. 429—431. 

24 În legătură cu această „Viață‘‘, să se vadă: Emil Lăzărescu, Nicodim de la Tismana 
şi rolul său în cultura veche românească, p. 244—246, 


25 D.R.H. B, voi, I, p. 25—26 (nr. 9); 42, 44 (nr. 17), 

să dea zeciuială din cîte cîștigă. Și ştiind aceasta apostolii, sfinţii 
purtători de Dumnezeu părinţi ne-au îndemnat spre ajutorarea și 
binefacerea sufletelor noastre și ne-au lăsat nouă moștenire, celor 
din urmă copii ai lor, ca unii prin rugăciune și prin veghere şi post, 
alţii prin milostenie și pocăință, să ne ferim de toate relele, ca cu toată 
credinţa și întărirea să fim gata să auzim acel glas: „Veniţi la Mine 
toţi cei ce vă trudiţi și cei ce sînteţi împovăraţi, și Eu vă voi odihni; 
luaţi asupra voastră jugul Meu și învăţaţi-vă de la Mine că sînt blind 
și smerit cu inima și veţi găsi pacea sufletelor voastre, căci jugul Meu 
este bun și povara Mea este ușoară. Veniți binecuvîntaţii Părintelui 
Meu și moșteniți împărăţia cea gătită vouă de la întemeierea lumii. 
căci am fost flămînd și Mi-aţi dat să mănînc; am fost însetat și Mi-aţi 
dat să beau; am fost străin și M-aţi primit, gol și M-aţi îmbrăcat, 
bolnav şi M-aţi căutat, în temniță am fost și aţi venit la Mine“. . 
Și ceva mai jos, se adaugă: „Știind apoi că pentru cei ce iubesc pe 
Dumnezeu toate se îndreaptă în bine, căci înţelepciunea trupească 
este moarte, iar înţelepciunea sufletească este viaţă și pace. De acestea 
amintindu-și Domnia mea și de cuvîntul lui David prooroc și împărat, 
care spune: „Fericiţi cei cărora li s-au iertat fărădelegile și cărora 
păcatele li s-au acoperit, fericit omul căruia Dumnezeu nu-i socotește 
păcatul““. Şi iarăși: „În acelaşi chip precum cerbul dorește izvoarele 
de apă, astfel dorește sufletul meu către Tine, Doamne“ %. 

Un conţinut ceva mai „laic“ pare a avea următorul fragment, 
aflat în hrisovul din anul 1392, mai sus amintit: „Aceasta am dat 
acum în scurt mânăstirii făcută de mine, iar dacă binevoiește Dumne- 
zeu cel întru Troiță slăvit încă să mă ţie pe mine chiar și puţin în 
această viaţă, nu voi da numai atîta, din cele cîte mi-au fost date mie 
de Dumnezeu, ci întotdeauna voi da și voi dărui acestei mînăstiri, cît 
voi trăi, pentru mântuirea sufletului și pentru primenirea și ocrotirea 
şi sănătatea trupului meu“ %. 

Asemenea compoziţii literare înmiresmate de duh, bisericesc 
relevă „nivelul cultural ridicat al unui logofăt al lui Mircea Voievod, 
mare boier în sfat““, care nu este exclus să fie Filos-Filotei, autorul 
„„Pripealelor““, care a și scris hrisovul din 1392 și care, în acest caz și 
prin „aceste pagini... are drept să ocupe un loc de pionier în istoria 
literaturii române“* vechi %. 


26 Ibidem, p. 41—49 (nr. 20). 
=? Ibidem, p. 43, 44 (nr. 17), 
è Aurelian Sacerdoțeanu, op. cit., p. 105—106; V. şi: Ştefan Bârsănescu, op. cit., p. 70 ṣu. 

În timpul domniei lui Mircea cel Mare s-a pus început, cred, și 
Pomelnicului Mitropoliei Ungrovlahiei. Şi aceasta, bănuiesc, a avut 
loc pe la cumpăna dintre anii 1388 și 1389, cînd Antim mitropolitul 
de la Argeș a căzut la grea boală, intrînd chiar în marea shimă. Loc- 
ţiitorul său, Atanasie de la Severin, cu acest prilej, va fi dispus ca în 
cuprinsul eparhiei să se facă rugăciuni pentru însănătoșirea lui, 
cerînd, totodată, ca, așa cum era firesc, dealtfel, pe lîngă acesta, 
la slujbe să fie pomenit şi el, datorită calităţii administrativ-bisericești 
ce avea în acel moment. Așa s-a început, socotesc, pomelnicul Mitro- 
poliei Ungrovlahiei, cu numele ierarhilor în viață, de atunci, Antim 
și Atanasie, şi aşa a rămas. Cum se vede, despre primii doi ierarhi 
ungrovlahi, Iachint şi Hariton, care în 1388—1389 erau decedați 
de mult, nu s-a făcut nici o menţiune și nici după aceea, vreme de 
veacuri, se poate spune, nimeni nu i-a mai adăugat. Chiar şi numai 
în această formă se poate afirma că Pomelnicul Mitropoliei Ungro- 
vlahiei, — a cărui valoare pentru stabilirea cronologiei ierarhilor 
şi voievozilor ţării este îndeobşte cunoscută —, este o „facere““, — 
şi ea într-un fel, un act de cultură —, ce aparţine epocii de înflorire 
pe care, aşa cum s-a arătat mai sus, Biserica munteană a cunoscut-o 
în vremea lui Mircea cel Mare?. 


+ 


În cadrul vieţii culturale din timpul la care ne referim, merită a fi 
semnalat și faptul că acum în Ţara Românească s-a aflat un manuscris 
caligrafiat pe pergament în secolul al XII-lea, care cuprindea o „„Evan- 
ghelie greacă“. Aceasta era „așezată după tipicul Bisericii Ortodoxe“, 
adică începea cu Duminica Paştilor, — fiind deci un Evangheliar —, 
şi avea și „notație muzicală“. Ea a fost a lui Antim Critopol, mitro- 
politul Ungrovlahiei, contemporanul lui Mircea cel Mare, — despre 
care s-a vorbit mai sus —, așa cum reiese dintr-o însemnare făcută 
de însuși acest înalt prelat pe una din foile sale, unde s-a semnat așa: 
„4 smeritului şi păcătosului Antim al Ungrovlahiei“. Azi acest Evan- 
gheliar se păstrează printre manuscrisele grecești ale Universităţii 
din Bologna — Italia, fără a se ști însă prin ce împrejurări și cînd a 
ajuns acolo 2%. 


2 V, Preotul Niculae Șerbănescu, Mitropoliţii Ungrovlahiei, p. 138, n. 78 şi Acelaşi, 
Mitropolia Severinului, p. 1213—1214. 

30 Preotul Niculae M. Popescu, Antim Critopol, Bucureşti, 1947, p. 4—7. V. şi: PȘ.N., 
La partition de la Métropole de Hongrovalachie, p. 316, n. 9, în care promite că în curind va 
studia acest Evangheliar, care a aparținut mitropolitului Antim Critopol al Ţării Româneşti. 

Mai mult, în anul 1411, „în vremea voievozilor Mircea şi Mihail“, 
adică în timpul domniei în Ţara Românească a lui Mircea cel Mare 
și a fiului său Mihail, care de prin anul 1408 fusese asociat la tron, 
s-a copiat un manuscris cu „glose““ și „părți alese dintr-un Comentariu“ 
la „Cuvîntările Sfintului Grigorie Teologul““, alcătuit „în grecește pe la 
1070—1100 de către episcopul Nichita al Heracleei““ şi mai apoi, pe 
la mijlocul secolului al XIV-lea, „tradus în slavonă în părţile Vidinului 
și ale Cernei“ D 

Din acest manuscris, copiat, se afirmă, de un român de pe versiunea 
slavonă a Comentariului, se păstrează acum numai cîteva file într-un 
codice aflat la Muzeul istoric din Moscova. În cuprinsul acestora se 
întîlnesc şi „referiri precise și erudite la scriitorii antici creștini sau 
profani““, ceea ce „contrastează izbitor cu scrierile obișnuite ale 
Evului Mediu“. Prescrise, desigur, pe pămînt valah, „cele mai multe 
dintre aceste sholii teologice““, și anume „cele mai însemnate dintre 
ele“, cred unii, pot fi „rezultatul reflecţiilor monahilor români din 
mînăstirile întemeiate de vrednicul Nicodim şi învăţăceii săi“. În 
acest caz, „ele pun într-o altă lumină istoria gîndirii teologice și filo- 
zofice românești, ale cărei izvoare trebuie așa dar aşezate de acum 
înainte într-al XIV-lea vean" să 

Acestor manuscrise li s-ar putea adăuga „un monument ou 
de interesant, un unicum în felul său..., găsit“, înainte de primul 
război mondial, „de niște locuitori din satul Budănești, judeţul 
Mehedinţi. . ., în timpul aratului, lîngă o movilă (poate un mormânt )“* 
şi apoi păstrat în Muzeul Liceului „Iraian“* din Drobeta-Turnu 
Severin; azi se pare însă „definitiv pierdut“. Este vorba de un text 
slav, „gravat pe foi de plumb“, care conţine 184 „versete““ şi despre 
care se afirmă că a putut fi copiat „către finele secolului al XIV-lea 
şi începutul secolului al XV-lea“, prin urmare în timpul voievodului 
nostru. Primele 155 de versete cuprind „invocaţiuni divine“* pentru 
alungarea duhurilor rele, în speţă „un exorcism făcut către Sfintul 
Sisinie pentru apărarea unui anume Gheorghe Bratulea““, un „localnic“, 
desigur, care se va fi socotit stăpînit de diavol şi care, după unii, era 
român de neam: „Gheorghe Bratul“. Restul versetelor, pînă la sfîrșit, 
conţine: „Rugăciunea de friguri a lui Iisus și a preasfintului Sisinie“* 
în realitate tot o invocaţie, „cu caracter de descîntec““, în "care sînt 


31 Radu Constantinescu, Glose teologice inedite din secolul a XV-lea, în „B.O.R.', XCV, 
1977, nr. 7—8, p. 807—808. V. şi :Preot Ic, Vasile V. Muntean, op. cit., p. 106 şi n,.12—15, 

înșirate „toate organele trupului omenesc de unde trebuie să iasă 
acel duh necurat producător de friguri*‘. 


Fără a discuta aci caracterul strict ortodox al acestor invocări, 
vom preciza că ele au pătruns și în folclor și că, în același timp, 
sînt în măsură să ateste și un astfel de aspect al vieţii culturale din 
Ţara Românească din vremea la care ne referim aci și apoi și de 
după aceea %. 

| * 


Dar cel mai însemnat „monument de cultură‘*‘ din țara lui Vodă 
Mircea este Tetraevanghelul, prescris și împodobit cu miniaturi și 
alte ornamente de „popa Nicodim‘*‘, starețul Mînăstirii Tismana, în 
anul de la „începutul lumii 6913 ( = 1404—1405)**. Este „primul 
manuscris cu dată certă, scris pe teritoriul României‘‘ și, totodată, 
şi „cel mai vechi manuscris miniat din Țara Românească“, precum 
şi „unul din rarele izvoare care vorbesc de condiţiile vieţii literare 
și artistice de la începutul secolului al XV-lea“* din această ţară, 
cînd ea era cîrmuită de Mircea cel Mare. În același timp el este menit 
să ateste duhul de cultură ce se desfășura prin unele din mînăstirile 
noastre din acel timp. 


Este scris pe pergament „alb-cenușiu, foarte fin“ cu cerneală 
neagră, roșie și albastră. Pe cît se pare, așa cum se afirmă mai ales în 
ultimul timp, el a fost copiat la Minăstirea Vodița, unde, precum 
însuși spune într-o însemnare de pe una din foile lui, Sfintul Nicodim, 
ctitorul ei, „retras în contemplaţie mistică și cu preocupări pioase“, 
își petrecea cel de al șaselea an al „izgonirii““ sale; moment din viața 
lui pomenit și mai sus. 

Textul manuscrisului este în limba slavă, se întinde pe 322 de 
file și ca podoabe are patru frontispicii, — cîte unul la începutul 
fiecăreia dintre cele patru evanghelii, — așezate în ordinea canonică —, 
pe care le cuprinde, apoi „patru iniţiale în culori““, cu „motive zoo- 
morfe și vegetale““ și mai multe „litere și titluri în aur““— ornamente 
pe care unii le atribuie tot Sfîntului Nicodim, „scriptorul““ acestui 
minunat „monument de cultură“. 


3 Lazăr I. Ciomu, Un vechi monument epigrafic slav la Turnu-Severin, O rugăciune-des- 
cîntec slavo-sîrbă din sec. XIII—XIV, în „R.I.R.** vol. VIII, 1938, p. 210—234; Anton Balotă, 
Bogomileismul și cultura maselor populare din Bulgaria şi "Țările române, în „Romanoslavica“*, 
X, 1964, p. 65 şi n, 1; Răzvan Theodorescu, op. cit., p. 248—251, Pentru o altă variantă, 
v. B. Petriceicu-Hașdeu, Cuvente den bătrîni, tom. II, Cărţile poporane ale românilor în 
secolul XVI..., ediţie îngrijită și note de G. Mihăilă, București, 1984, p. 217—227. 

Azi această „operă de concepţie și de realizare locală““ a stare- 
ţului de la Tismana se păstrează la Muzeul de Istorie a Republicii 
Socialiste România din București, sub numărul de inventar 17213. 

În comparaţie cu alte asemenea lucrări ale vremii, realizate atât 
pe pămîntul românesc, cît și în afara lui, în Sudul Dunării mai ales, 
despre „opera““ Sfîntului Nicodim, de către unii, se afirmă că: „Tetra- 
evanghelul miniat din 1404—1405 se încadrează în arta balcanică, 
ca una dintre realizările ei de bună calitate, și este pentru începuturile 
scrisului o mărturie rară și importantă pentru Ţările Româneşti, 
care precede cu peste 20 de ani seria manuscriselor miniate ale lui 
Gavriil Uric. El aparţine unei epoci încheiate la începutul secolului 
al XV-lea şi ne deschide calea spre aprofundarea raporturilor dintre 
ţările de la Sudul și Nordul Dunării din perioada anterioară ocupării 
Peninsulei Balcanice de turcii otomani“ %. 

Valoarea acestei lucrări a Sfîntului Nicodim creşte şi prin fere- 
cătura, adică legătura ei. Aceasta constă din două scoarţe din lemn 
de „tisă““, îmbrăcate în plăci de argint aurit, prinse la „cotor““ printr-o 
împletitură din zale, tot de argint. Întreaga piesă este lucrată prin 
ciocănire în relief, — „au repouss6“* —, și în plus „cizelată pe faţă“, 
spre a se „diferenţia““ la nevoie „planurile deosebite ale fundalului“* 
şi, totodată, și spre a se „detaşa““, pe acesta, „figurile“ înfăţişate. 

Decorația plăcii „porţii““ din faţă reprezintă în cîmpul central 
scena Răstignirii Mintuitorului Hristos, „redată cu multă simplitate“. 
În mijloc, se înalță crucea, cu braţe, care, lateral, depășesc „suprafaţa 
impusă de cadrul compoziţiei“ și pe aceasta se află lisus răstignit, 
avînd capul înconjurat de nimb cruciger și într-o parte şi alta a lui, 
deasupra miîinilor pironite, pe braţul orizontal al crucii, în relief, 
se poate vedea „textul slavon cu litere masive“: IC.XC. (= Is (us) 
H (risto )s ). Deasupra capului Mântuitorului, pe un alt braţ mai scurt 
al crucii, — tot orizontal —, unde de obicei, într-o asemenea scenă, 


se află plăcuţa cu literele: „I.N.R.I.“ ( = lisus Nazarineanul Regele 


33 Jon-Radu Mircea, Cel mai vechi manuscris miniat din Tara Românească: 'Tetraevan- 
ghelul popii Nicodim (1404—1405), în „Romanoslavica“*, XIII, 1966, p. 220. În afară de această 
temeinică lucrare, în legătură cu Tetraevanghelul Sfîntului Nicodim, să se vadă şi: G. Popescu- 
Vilcea, Le probleme de l'&ntrelac et de l'ornament des vieux manuscrits roumains, Bucureşti, 1941 ; 
E. Lăzărescu și I. R. Mircea, Manuscrisele, în Studii asupra tezaurului restituit de U.R.S.S., 
Bucureşti, 1958, p. 230—231 şi fig. 11—14; + Tit Simedrea, Glosă pe marginea unei însemnări, 
în „M.O.*, XIII, 1961, nr. 1—4, p. 15—24; Răzvan Theodorescu, op. cit., p. 328; Conf. univ. 
dr. Elena Linţa, ș.a.: Catalogul manuscriselor slavo-române din Bucureşti, Bucureşti, 1981,p. 
85—89; Dr. Corina Popa, Arta creștină în România, vol. 3, Secolul al XIV-lea..., București, 
1983, p. 108—109. Pentru altă bibliografie privitoare la acest prețios manuscris, v.: Ion-Radu 
Mircea, op. cit., p. 203—204 (în note) şi Conf. univ. dr. Elena Linţa, op. cit., p. 85—86. 

Iudeilor ), stă scris în limba slavă: « IIPb CJIB (=II(A)PD CJI(A)— 
B(bI) » — „Împăratul Măririi (Slavei)“. 

Trupul lui Iisus, înfățișat într-o „mişcare de unduire““ este redat 
„cu multă forță, prin reliefarea formelor pieptului”, prin „expresia 
tulburătoare a capului..., căzut pe umăr, sfîrșit de suferință“ și 
prin „vigoarea“ cu care este prezentat trupul gol, ale cărui picioare 
sînt şi ele pironite de un al treilea braț orizontal, iarăși mai scurt, 
aflat în partea inferioară a crucii. Sub pămînt, la piciorul acesteia, 
este mormîntul cu „țeasta““ lui Adam. 

De o parte și de alta a crucii, — în dreapta Mîntuitorului —, 
deși aci „„legenda““ pare neclară, potrivit erminiilor ortodoxe, trebuie 
să se afle Maica Domnului, — și așa cred că este și aici —, iar în stînga, 
Sfîntul apostol și evanghelist Ioan. Siluetele lor și faldurile îmbră- 
cămintelor, „puternic trasate““, sînt cu grijă armonizate mișcărilor 
de unduire ale trupului Mîntuitorului. În sfîrşit, deasupra braţului 
mare al crucii, de o parte şi de alta a inscripţiei, în colţurile spaţiului 
rezervat scenei, se află cîte un înger în zbor, privind în jos, spre Hristos 
cel răstignit. 

Scena centrală a Răstignirii Domnului este încadrată de un 
chenar format din 16 iconiţe dreptunghiulare, mărginite de rame, 
avînd în partea superioară arcade trilobate. 


În acestea sînt înfăţişaţi, arhangheli, serafimi, apostoli și evan- 
gheliști. Aceștia din urmă — apostolii și evangheliștii —, reprezentaţi 
stînd în jeţ și cu cîte o carte în mînă, după legendele înscrise deasupra 
fiecărei arcade trilobate, sînt următorii: latura din stînga, cum pri- 
veşti imaginea, de sus în jos: Sfîntul Pavel, Sfîntul Petru, Sfîntul 
Luca, Sfîntul Bartolomeu, Sfîntul Iacob (poate cel Mare, fratele 
Sfîntului Ioan Evanghelistul); în dreapta, iarăși de sus în jos: Sfîntul 
Iovan ( = Ioan), Sfîntul Iacob? (poate „cel Mic“*, ruda Domnului), 
Sfîntul Matei, Sfîntul Marcu și Sfîntul Toma. Pe latura de sus a 
chenarului, la mijloc, un serafim și în părți cîte un arhanghel, iar pe 
cea de jos: la mijloc un arhanghel; în stînga, cum priveşti imaginea, 
Sfîntul T (ad )e (u), alias Sfîntul apostol Iuda Tadeul, fratele Sfîntului 
apostol Iacob cel Mic3%, iar în dreapta, Sfîntul Filip. 


34 Această presupunere poate fi susținută prin faptul că într-unul din medalioanele 
cu sfinţi din broderia epitrahilului de Ja Tismana, despre care se va vorbi mai jos — cel cu numărul 
31 —, este înfățișat Sfîntul apostol Tadeu, — ó &y(toc) 0a/8aloc = Sfintul Thadeos — tot 
fără numele Iuda ca pe ferecătură, deci (V.: Ion Barnea, Octavian Iliescu și Corina Nico- 
lesceu, Cultura bizantină în România, București, 1971. p. 123; P.Ș.N., Cuviosul Nicodim cel 
Sfinţit şi odăjdiile mitropolitului Antim Critopel de la Tismana, în ..M.0.“, XI, 1959, nr. 1—8, 
p. 426, lista medulioarelor. rîndul 10, numele din stînga). 

Placa „porţii““ din spate înfățișează, în cîmp, scena Învierii 
Domnului, sub forma Coboririi la iad. În centrul imaginii se află 
lisus, „de proporţii mult mai mari decît celelalte personagii“* din 
compoziție. Prezentat și aici într-o dulce mișcare de unduire, este 
înveşmîntat cu haine lungi, cu falduri puternice, în jurul capului are 
nimb cruciger, iar în mîna stîngă ţine o cruce masivă, cu trei braţe 
orizontale de mărimi diferite, a cărei înălțime depășește cu mult 
cadrul imaginii. La picioarele Mîntuitorului, „o bandă în unghi cu 
vîrful în jos, transformă în postament cele două porți frînte ale iadului, 
redate de obicei încrucișate““; vîrful unghiului depășește şi el cadrul 
rezervat scenei Învierii. Cu picioarele, Iisus calcă peste moarte, — unii 
îi zic „Ucidă-l Toaca“* —, reprezentată sub forma unui trup omenesc, 
întins mai mult pe o parte şi fără îmbrăcăminte, deci gol. Sub ea, 
se pare, meșterul a încercat sau a voit să facă niște chei: „cheile 
iadului“, 

Cu mîna dreaptă Mîntuitorul prinde mîna lui Adam, trăgîndu-l 
spre Sine. În șir cu Adam, în partea stîngă a scenei, cum o priveşti, 
se află Eva, înfățișată cu mîinile întinse către lisus, în stare de implo- 
rare adîncă. Pe un alt plan, în spatele celor doi protopărinţi, „„pier- 
zîndu-se în perspectivă, șirul urmașilor (lor) sugerat numai prin trei 
chipuri“ umane; toţi îmbrăcaţi cu veșminte punctate de falduri 
puternice. 

De cealaltă parte a scenei Învierii Domnului, în dreapta ei, 
iarăși cum o privești, se află chipurile a două personagii încoronate, 
cu nimburi în jurul capetelor, unul cu barbă, celălalt adolescent, 
purtînd haine lungi bogate, bine întinse pe corp și cu broderie pe 
poale. Cel mai tînăr are mîinile întinse către Mîntuitorul, iar cel mai 
vîrstnic pare a-l oferi ceva. S-a socotit că ei ar fi voievodul Vladislav- 
Vlaicu al Ţării Românești și soția sa Ana %5, ceea ce însă n-ar avea 
rost, căci fercătura este în mod sigur făcută la mulţi ani după domnia 
lui Vlaicu Vodă. Şi apoi cele două persoane au nimburi ca sfinții, 
ceea ce iarăși n-ar fi fost cazul cu aci-amintitul cuplu voievodal, 
Identificarea acestora cu personajele biblice David şi Solomon, pare 
a fi mai îndreptăţită, aceştia, — așa cum în general se admite —, 
apărînd, — alături de scena Buneivestiri —, și în panoul superior 


3 V.: N. Iorga şi G. Balș, Histoire de l'art roumain ancien, Paris, 1922, p. 34. Dacă, 
într-adevăr, ar fi Vlaicu Vodă și soția sa, Doamna Ana, atunci ar putea fi un argument că 
manuscrisul a fost lucrat la Vodița, unde acest voievod a fost ctitor. 

al sculpturii de pe vestitele uși din anul 1453 ale Paraclisului Buna- 
vestire de la Snagov. 

Fondul scenei, avînd în colțul de sus din stînga, cum o priveşti, 
iarăși un „text slavon cu litere masive“: ,, + IC. HC. = + I (su)S 
H (risto)S*, este „completat cu un peisaj convenţional de stînci, 
arbori și palmete, obișnuit icoanelor sau miniaturilor““. 

Deasupra scenei Învierii, pe două rînduri, se află scris, tot în 
aceeași tehnică, — „ciocănit în relief“ (au repoussé) —, textul slav 
al celui dintîi dintre stihurile ce se cîntă dimpreună cu troparul 
„Hristos a înviat““ și cu stihirile Paştilor la începutul slujbelor și la 
stihoavnele vecerniilor și laudele utreniilor din Duminica Paştilor 
și Săptămîna Luminată, care, în tălmăcire românească glăsuiește 
aşa: „Să învieze Dumnezeu şi să se risipească vrăjmaşii Lui şi să fugă 
de la faţa Lui cei ce-L urăsc“. 

Pe margine, scena Învierii este înconjurată de o friză „compusă 
din două vrejuri cu noduri și semipalmete înfășurate în spirală, for- 
mând - cercuri turtite... înlănţuite și întrerupte la colţurile frizei 
şi la mijlocul fiecărei laturi de bulbi puternic reliefaţi““. 


Așa se înfăţişează ferecătura de argint aurit a Tetraevanghelului 
Sfîntului Nicodim de la Tismana din anul 1405. Întrucît în executarea 
ei se observă unele stîngăcii și chiar oarecare lipsă de cunoștințe 
tehnice, de către unii se socotește că ea este „o operă a lui Nicodim 
însuși““. Cu toate acestea însă, „din punct de vedere al compoziţiei 
și interpretării scenelor, ea ne apare o lucrare plină de sensibilitate, 
cu tot primitivismul ei, cu toată lipsa de precizie a desenului. Calitatea 
dramatică a scenelor reprezentate este de tipul celei din Epitaful 
de la Cozia, — despre care se va vorbi îndată —, care, deși mult 
superior din punct de vedere compozițional, este interpretat în același 
spirit. Arhaismul, impresionant totuși, sinceritatea, felul de a trata 
tipurile iconografice, indică un artist cunoscător al tradiției din care 
s-a inspirat“ 37, 


26 Niculae I. Șerbănescu, Istoria Minăstirii Snagov, p. 30, n.2. 

37 Teodora Voinescu, Argintăria în colecția de artă medievală din tezaur, în Studii asupra 
tezaurului restituit de U.R.S.S., p, 60, 68. Între altele, în legătură cu ferecătura Tetraevanghelului, 
să se vadă şi: Spiru Cegăneanu, Catalogul Muzeului Naţional de Antichității din Bucureşti, Secţi- 
unea Eclesiastică, Obiecte bisericeşti, Bucureşti, 1911, p. 44—46; P.Ș.N. Străvechile odoare îna- 
poiate de U.R.S.S., în „Mitropolia Banatului“*, VII, 1957, nr. 10—12, p. 197; Dinu C. Giurescu, 
Opere de argintărie din Țara Românească în secolele XIV—XVI în Colecţia Muzeului de Artă al 
R.S.R., Bucureşti, 1962, pass, ; lon-Radu Mircea, op. cit., p. 215—218; Corina Nicolescu, Argin- 
tăria laică şi religioasă în ţările române (sec. XIV—XIX), București, 1968, p. 265—268; Ion 
Barnea, Octavian Iliescu, Corina Nicolescu, op. cit., foto 72—73 ; Dr. Corina Popa, op. cit.. p. 110. 

Menţinîndu-ne încă la prezentarea operelor de argintărie din Ţara 
Românească din epoca la care ne referim, cunoscute acum, vom 
semnala mai întîi cădelnița de argint de la Minăstirea Tismana, 
datată la „sfîrşitul secoluiui al XIV-lea sau în primii ani ai celui 
următor“, prin urmare în timpul lui Mircea cel Mare. Ea este lucrată 
în formă de biserică de plan în cruce greacă, sprijinită pe un picior 
rotund. Partea superioară are, pe centru, o turlă mai înaltă, iar în 
cele patru colțuri cîte o turlă mai mică şi mai joasă, deci patru. Turla 
centrală are opt feţe, „străbătute de ferestre cu chenare gotice‘ 
și este învelită cu „acoperiş în felii, ce se sprijină direct pe spinarea 
arcurilor ce formează laturile octogonului““. Cele patru turnulețe de 
pe colţuri, „prin formă și prin decorul ferestrelor, amintesc turnurile 
castelelor medievale“. 


În afară de acestea, partea superioară a căldeniţei este împodobită 
şi cu „cîte un pilon gotic fixat în axul celor patru laturi““ dintre turlele 


mici. Cele patru faţade ale acestei interesante piese de argintărie 
sînt împărţite în cîte două registre. „„Ornamentaţii construite din 
arcuri frînte ce încadrează elegant rosace şi ferestre geminate, — așa 
cum apar în registrul superior —, cît şi arcaturi gotice adăpostind 
siluete de călugări, ca şi pe monumentele medievale din apus, cum 
se văd în cel inferior, îmbracă întregul monument într-o decorație 
gotică tîrzie“* 38, 

Așa cum reiese din cele aci înfățișate, decorația acestei piese de 
argintărie reprezintă o „simbioză între elemente de decor gotice şi 
structura fundamentală de influență bizantină“, ceea ce poate proba 
că ea n-a putut fi comandată decît „de un cunoscător al artei bizantino- 
balcanice, poate chiar de călugărul Nicodim, starețul Mînăstirii 
Tismana“ 3%. S-ar putea ca ea să fie realizată într-un atelier din Tran- 
silvania, să reproducă modelul vechii biserici a Mînăstirii Tismana, 
şi ca, potrivit tradiţiei, să fie un dar al regelui Sigismund al Ungariei, 
care, aşa cum s-a arătat, aprecia în chip deosebit pe sfîntul 
Nicodim. 

Dacă astfel de presupuneri trebuie încă să-și mai aştepte o even- 
tuală confirmare, în schimb „„monumentalitatea formei și perfecțiunea 
execuţiei, remarcabilă pentru acea vreme““, fac din cădelniţa de la 


38 Teodora Voinescu, op. cit, p. 58, n. 1. 
39 Dr, Corina Popa, op. cit., p. 110; V. şi Teodora Voinescu, op. cit., p, 60, 

Tismana „un model tipic de cunoaștere a nivelului artistic de la sftr- 
şitul veacului al XIV-lea“* din Țara Românească 4. 


Trecînd de la Tismana la Cozia, vom menţiona că acest din urmă 
sfînt lăcaș fusese înzestrat de ctitorul său, Mircea Voievod, cu o 
„horă““, adică policandru sculptat, care, chiar după trecere de mai bine 
de un veac, stîrnea admiraţia celor ce-l vedeau. Căci la 1492, Radu 
Vodă cel Mare, ca asociat la domnie, voind să comande la Sibiu un 
„policandru““, ruga pe sibieni să-i găsească „un meşter bun““ ca să-i 
„facă un policandru de biserică să fie cu sfeşnice, să stea lumînările““. 
Totodată își exprima dorința ca acesta (meșterul) să „vie împreună 
cu sluga noastră la noi, să ne tocmim cu dînsul““ și ca apoi „de aici 
(el) să meargă la Mînăstirea Cozia să vadă policandrul de acolo, ca 
să-mi facă unul ca acela“ îl. Acest lucru poate fi un indiciu că poli- 
candrul cozian dania voievodului nostru, era o piesă de deosebită 
valoare artistică 42, 

Aceste opere de argintărie, datînd de pe la sfîrşitul secolului 
al XIV-lea și primii ani ai celui următor, — prin urmare din zilele 
lui Mircea cel Mare —, cunoscute, prin „ornamentaţia și tehnica““ 
lor rămîn și acum „piese de hotar pentru cunoașterea începuturilor 


artei feudale din Țara Românească“ %8, 


* 


Și în timpul domniei lui Mircea cel Mare, în strînsă legătură 
cu cultura a stat și arta, sub toate aspectele ei. În acea vreme chiar 
„manifestările artistice de nivel popular au fost cu totul remarcabile, 
ele fiind probate de numeroase descoperiri arheologice““, cum, de 
pildă, au fost și cele ce au fost scoase la lumină prin săpăturile arheo- 
logice de la Coconi-Giurgiu %. 

Întrucît despre arhitectura și zugrăveala epocii se vorbește în o 
altă parte a acestei lucrări, aci, în afară de cele ce în legătură cu 


40 Teodora Voinescu, op. cit., p. 60. Pentru această piesă de argintărie, V. şi: Spiru Cegă- 
neanu, op. cit., p. 11—12; Acelaşi. Din odoarele bisericeşti ale Muzeului naţional, în „B.C.M.L.“, 
III, 1910, fasc. 9, p. 1—4; Virgil Vătăşianu, Istoria Artei feudale în Țările Române, I, p. 456— 
451; Corina Nicolescu, Argintăria..., p. 216. 

41 Petre P, Panaitescu, Documente slavo-române din Sibiu (1470—1653); București, 
1938, p. 11 (nr. III); Cf. şi I. Bogdan, Relaţiile Țării Româneşti cu Braşovul p. 339—340 (nr, 
CCXC), unde se află o scrisoare a lui Vlad Călugărul din ianuarie 1492, care, la fel, comanda la 
Sibiu un policandru, ce urma a fi lucrat tot după modelul celui de la Cozia. 

4 V, gi: P. P. Panaitescu, Mircea cel Bătrin, p. 116. 

15 Teodora Voinescu, op. cit., p. 68, 

4t Nicolae Constantinescu, Coconi..., pass. 

arta s-au înfățișat și mai sus, se va face referire numai la două aspecte 
ale acesteia: broderia şi sculptura în lemn. 

Pe de o parte este vorba de nabedernița ṣi epiirahilul mitropoli- 
tului Antim Critopol, aflate cîndva în zestrea Minăstirii Tismana, 
şi de epitaful şi „mantaua““ lui Mircea Vodă de la Minăstirea Cozia. 
iar pe de alta, de uşa de lemn a bisericii Minăstirii Cotmeana, toate 
aflate în ființă în vremea despre care ne este aci cuvîntul. Primele 
două sînt „cele mai vechi“* ornate ierarhice „din cîte s-au păstrat 
în ţara noastră“, şi, dimpreună cu epitaful cozian, sînt socotite 
„mostre de o deosebită frumuseţe ale artei bizantine pe pămîntul 
românesc“. l 

Nabedernița mitropolitului Antim este o broderie de formă 
romboidală cu laturile de cîte 32,5 cm și este lucrată pe mătase de 
culoare albastră, cu fire de mătase şi de aur. Pe cîmpul ei, așa cum 
arată şi cuvintele greceşti ce o însoțesc, este reprezentată: „Sfintia 
Înviere a lui Hristos", sub forma „„Coboririi la iad“. În centru, Mîn- 
tuitorul în picioare îmbrăcat cu haină lungă cu falduri, pășește hotărît 
și ţine o cruce mare cu ambele mîini, ca pe un steag al biruinţei. 
Are corpul îndreptat spre dreapta, capul ușor întors spre stîngă, 
nimb cruciger, în jurul lui, și barbă. Calcă peste porţile încrucişate 
ale iadului. De o parte și de alia a Sa, morţi, înviind, se ridică din 
morminte. În dreapta lui lisus, Adam, îngenunchiat, își întinde mii- 
nile către Acesta şi are în spate alte trei persoane în picioare, pe care 
unii le cred trei prooroci. De cealaltă parte, în stînga Mîntuitorului, 
Eva învie, avînd în preajmă-i pe Solomon, — zic unii, căci alţii îl 
cred Abel —, ieșind din mormânt şi purtînd coroană pe cap; pe David 
și Sfîntul Ioan Botezătorul, aceștia doi din urmă în picioare. Pe ceea 
ce a mai rămas din cîmpul broderiei, se află lucrate cu fire de aur și 
mătase podoabe în formă de vreji cu flori stilizate. 

Marginea acestui preţios veşmînt liturgic este formată din volute 
duble tangente, care prind semipalmete și în care spaţiile libere dintre 
vreji şi palmete sînt decorate cu buline din fire de argint. În cele 
patru colţuri ale acestei borduri sînt patru cercuri brodate, în cadrul 
cărora, iarăși prin frumoase broderii, s-a lucrat o inscripţie, care 
dezvăluie pe adevăratul proprietar al nabederniţei. În cercul de sus 
se află literele grecești: MTIIA, care pot fi întregite aşa: M()— 
T(po)Il(o0)A(vrov), în cel din stînga, cum priveşti broderia, literele: 
ANOH, care, completate, arată așa: ANOH(uov); în cel de jos lite- 
rele: YIIPO, pentru: OYTIPO şi în cel din dreapta literele: 

BAAXAS; complet: BAAX(I)AS, adică: „„Mnrgonodizov Avðńucv 
Obyypofhaxlas = A mitropolitului Antim al Ungrovlahiei“* %5. 

„i + Deosebit de toate acestea, în exterior, la cele patru unghiuri, 
nabederniţa are cîte un ciucure din fire de argint și de aur și franjuri 
de mătase cafenie; cel de sus are şi un inel pentru șnurul ori panglica 
de agăţat în timpul folosirii. Mătasea albastră, pe care este lucrată 
toată această broderic, este aplicată pe o pînză groasă de in de culoare 
albastru deschis şi apoi amîndouă prinse de o foaie de mucava, 
pentru întărire. 

Nu se știe precis unde a fost lucrată această nabederniţă: unii 
cred în ţară, alţii într-un atelier grecesc din afară. Informațiile ce 
avem însă nu sînt încă în măsură să ateste cu precizie pe una sau 
pe cealaltă din ipoteze, rămînînd ca problema să se dezlege prin noi 
descoperiri de știri mai clare. 

Cum reiese din inscripţia brodată pe nabederniţă, ea a aparţinut 
mitropolitului Antim Critopol al Ungrovlahiei (1381 — c. 1401), 
contemporanul lui Mircea cel Mare, care, mai înainte, între anii 1370 
şi 1381, precum s-a arătat, păstorise la Severin. i 


În zestrea Tismanei ea a putut ajunge nu numaidecît în timpul 
bolii proprietarului, adică pe la mijlocul lunii februarie 1389, căci 
nici nu se știe precis dacă acesta a bolit în ţară, deoarece după însă- 
nătoşire prea repede se întîlnește la Constantinopol, luînd parte la 
şedinţele sinodului patriarhal, care trebuise să-l și reintegreze în 
scaun, ci s-ar putea presupune că, dacă într-adevăr vlădica Antim a 
hărăzit personal nabederniţa Tismanei, atunci a făcut aceasta cu alt 
prilej. Nu ar fi exclus însă ca nabederniţa să fi intrat în zestrea Mînăs- 
tirii Tismana ceva mai tîrziu, chiar după sfîrşitul domniei lui Vodă 
Mircea, cînd Severinul, ieșind de sub administrația românească, 
mitropolia ortodoxă de acolo s-a retras mai în interiorul Olteniei, 
poposind, se admite, și la această mînăstire din munţii Gorjului. 
Avînd în zestrea sa și ceva din veșmintele arhierești ale primului ei 
arhipăstor, Antim, la strămutarea și de aici de la Tismana s-a lăsat 
îh ctitoria Sfîntului Nicodim numai o nabederniţă și un epitrabil, 
—nu şi alte ornate arhierești, deși, desigur, vor fi fost —, căci 
numai pe acestea le puteau folosi la slujbe și stareții tismăneni după 
vremi, căci, cum s-a arătat, de la Sfîntul Nicodim încoace aveau 
rang de arhimandrit și drept de a purta nabederniţă la sfintele slujbe. 


45 Ion-Radu Mircea, Citeva observaţii asupra unor broderii româneşti de la Minăstirile 
Dionisiu- Athos şi Tismana-Gorj, în „M.0.'*, XI, 1959, nr. 7—8, p. 434—435. 

Și în acest fel, deci, ar fi putut intra în zestrea Tismanei nabederniţa 
și epitrabilul mitropolitului Antim al Ungrovlahiei 45. 


Epitrahilul de la Tismana s-a aflat și el cîndva în tezaurul 
acestui sfînt lăcaș. Este o broderie cu fire de argint și aur, fixate cu 
mătăsuri colorate pe fond de mătase albastră, avînd ca suport pînză 
de in. Constă din două fiîșii, care se încheie cu nasturi, — asemenea 
modele de croială pentru epitrahile se mai întîlnesc şi astăzi pe la 
unele biserici —; jos are franjuri. 


Faţa epitrahilului este decorată cu broderii pe toată întinderea. 
În partea inferioară sînt podoabe formate din vreji, care se împletesc, 
alcătuind cercuri în care sînt înscrise cruci cu braţe egale și mici semi- 
palmete. În spaţiul rămas liber dintre acestea sînt brodate flori 
crucifere și romburi cu cîrlige. Motive, alcătuite din împletituri ca 
în manuscrise sau în podoabele unora dintre cărţile vechi, îmbinate 
cu vreji care prind frunze în formă de lance și apoi, în o altă friză, 
cîte o rozetă pe fiecare fișie, formată din cîte opt cercuri neregulate, 
constînd din cîte trei șuviţe prinse între ele şi avînd în interior frunze 
trilobate și alte podoabe, încheie această parte din frumoasa decorație 
a epitrahilului. 

Deasupra acestora, pînă în regiunea gîtului, fața preţioasei 
piese de artă este împodobită cu 80 de medalioane perechi, încadrate 
în cercuri, formate din cîte două rînduri de festoane, care se prind 
unele de altele prin câte trei împletituri. În fiecare dintre aceste meda- 
lioane, în bust, este înfățișat cîte un sfînt, avîndu-și brodat pe fondul 
albastru al mătăsii, în limba greacă, mai ales, numele. Între medali- 
oane, pe margine, este cîte o mică palmetă, iar la mijloc, în rombul 
creat de cele patru medalioane vecine, se află cîte un serafim cu aripile 
strînse. 


În partea de sus a epitrabhilului, la ceafă, cele două fîșii sînt 
înnădite. Pe capătul de aci al fiecăreia dintre (îșii este brodat cîte un 
cerc mare, în care este înscrisă o cruce formată din câte cinci cercuri 
mai mici. În fiecare dintre acestea sînt „inscripţii monogramatice gre- 
cești de inspiraţie isihastă“. În cel din stînga se află literele: ọ/nysjo 
„— prima şi ultima dintre acestea sînt aşezate simetric deasupra și 
sub grupul celorlalte trei. A fost dezlegată așa: „®(ws) X(prorod) 


48 Pentru nabedeniță, să se vadă: P.Ș.N., Cuviosul Nicodim cel Sfinţit..., p. 419—425; 
Același, Străvechile odoare înapoiate de U.R.S.S., p. 94—95; Ion-Radu Mircea, op. cit., p. 434— 
453; Maria Ana Musicescu, Broderia medievală românească, București, 1960, p. 28; fig. 4; Corina 
Nicolescu, Moștenirea Artei bizantine în România, Bucureşti, 1971, p. 77 şi fig. 64; Dr. Corina 
Popa, op. cit, p. 114—115. 

Ö(aive:) I(x) C(îv) = Lumina lui Hristos luminează tuturor“. În 
cel din dreapta sînt literele: « D|Zou| C», — așezate în același 
fel şi citite: «C Zox = Lumină, Viaţă». Această repetată 
apariție de aci a cuvîntului Doc = Lumină, probează, după 
unii, duhul isihast al inscripțiilor medalioanelor, ceea ce ar putea fi 
un indiciu că acest curent mistic oriental pătrunsese în acea vreme 
și în unele dintre lăcașele de cuvioșie din Țara Românească, ori 
cel puţin și numai că posesorul epitrahilului era prins în mrejile 
acestui curent. 

Cu toate că tradiția Miînăstirii Tismana, socotind că această 
piesă este un orar, o atribuie ierodiaconului Antonie, ucenicul Sfintului 
Nicodim, cu care acesta ar fi trecut prin foc în faţa regelui Sigismund 
al Ungariei, totuși se pare că mai multă dreptate au cei ce pun acest 
epitrahil pe seama mitropolitului Antim Critopol, care, prin poziţia 
ce avea și-ar fi îngăduit și ar fi și putut să posede un atît de valoros 
şi desigur că și foarte costisitor veșmînt liturgic. În acest caz, el a 
putut ajunge în zestrea Mînăstirii Tismana în aceleași împrejurări 
în care a ajuns și nabederniţa sa, înfățișată mai sus %. 

x 


Epitaful de la Cozia este una dintre cele mai de seamă broderii 
liturgice din Țara Românească, — aparţinînd secolului al XIV-lea —, 
din foarte puţinele cîte au ajuns pînă în zilele noastre. Potrivit arătării 
ce se face la sfîrșitul textului slavon de pe margine, el datează din 
anul 1396 și a fost descoperit de Alexandru Odobescu, cu prilejul 
unei călătorii de studii, întreprinsă în anul 1860 și la Mînăstirea Cozia. 


Potrivit pravilei, icoana de pe epitaf înfățișează scena dramatică 
a Coborîrii de pe cruce a Mintuitorului Hristos, premergătoare punerii 
Lui în Mormint şi, ca obiect liturgic de procesiune, el se foloseşte 
numai la slujba din seara Vinerii celei Mari din Săptămîna Patimilor, 
în care, în mod special, se face amintire despre aceasta. 


Întreaga broderie, avînd dimensiunile de 144 x 177 cm este lucrată 
cu mătăsuri colorate și fir de aur și argint, pe fond de mătase albastră, 
căptușită cu pînză de in. „Relieful““ literelor din inscripţii, al motivelor 
decorative și al veșmintelor este obţinut „printr-o umplutură din fir 
de bumbac răsucit“. Părul, corpul, feţele şi mîinile personajelor sînt 


4 Emil Turdeanu, La broderie religieuse en Roumanie. Les ctoles des XV-e et XVl-e 
siècles, Bucureşti, 1941, p. 13—14; P.Ş.N, op. cit., p. 425—428; (pe pag. 426 se află lista sfinţilor 
din medalioane, în limba greacă); Maria-Ana Musicescu, op. cit., p. 28 și fig. 2—3; Ion Barnea, 
Octavian Iliescu, Corina Nicolescu, op. cit., p. 123—124 (cu lista medalioanelor cu sfinți); Dr. 
Corina Popa, op. cit., p. 116—117; Răzvan Theodorescu, op. cit., p. 238—240. 

brodate cu mătase de culoarea fildeșului, „direct pe fondul de mătase 
albastră“. 

Pe o „piatră de ungere. .., brodată toată pe deasupra cu fire de 
aur““, — aflată în partea inferioară a scenei —, stă întins, cu faţa în 
sus, trupul neînsufleţit al Mîntuitorului Hristos, înfășurat. peste 
coapse cu un giulgiu din fire de aur, avînd falduri conturate cu fire 
de mătase verde. Nimbul cruciger îi înconjoară capul, iar părul, 
lucrat cu mătase fildeșie, îi cade pînă peste umeri, în plete. Faţa, 
avînd barbă şi mustăţi de culoarea părului, deși îi este trasă, — desigur 
din pricina chinurilor răstignizii —, trădează totuși „seninătatea 
celui ce-și socotește datoria îndeplinită““. În partea de jos a pietrei, 
mărginită de o linie făcută din mătase roşie, se află o friză îngustă, 
decorată cu vrejuri şi flori, care, de bună seamă închipuie pămîntul. 

La căpătiiul Mîntuitorului, ușor aplecată, este Maica Sa, care, cu 
duioșie și cu durere, totodată, își sprijină capul pe pieptul Său și-l 
cuprinde trupul cu mîna stîngă, ţinîndu-L pe El de mîna dreaptă. 
Mai înspre picioarele lui Hristos, pe aceeași parte a pietrei de ungere, 
în atitudine de adorare, se află Sfîntul Apostol Ioan Teologul şi Evan- 
ghelistul, care, îndurerat, se apleacă și se apropie, ca și el să dea 
Învăţătorului său cea de pe urmă sărutare. Semnalăm că epitaful 
de față este cel mai vechi din cîte se cunosc, în compoziţia căruia sînt 
prezenţi Sfînta Fecioară Maria, — Maica Domnului —, și Sfîntul 
Evanghelist Ioan, „marcînd funcţia și semnificaţia acestei broderii 
legate... de ceremonia din Vinerea Mare“. 

Îmbrăcămintea acestora este de aur. Faldurile veșmintelor lor 
sînt conturate cu roșu închis, ca şi buzele lor dealtfel. Un fir subţire 
de mătase verde mărginește trăsăturile mîinii stîngi a Sfintei Fecioare 
și șuviţele părului ei argintiu. Părul Sfîntului Apostol Ioan este 
castaniu, „dar pe frunte se întinde un smoc galben-auriu“. 

În partea de sus, pe planul al doilea al scenei, sînt patru îngeri, 
care nimbaţi și înveșmîntaţi în stihare cu loros, „bătut cu pietre 
scumpe“, se pleacă ușor către trupul Mîntuitorului. Aripile lor de 
aur și loros-ul imperial, roșu și verde, care le decorează îmbrăcămin- 
tea, le dau măreție. Părul galben-auriu le este prins cu cîte o panglică. 
Cei doi din margini poartă în mînă flambelle aprinse, iar cei doi din 
mijloc, ripide în formă de serafimi, pe care le țin aplecate înspre corpul 
neînsuflețit al lui Iisus. | 

În partea de jos a scenei, într-un loc rămas liber între chenarul 
acesteia şi friza care închipuie pămîntul se desfăşoară „un frumos 
ornament floral compus din vrejuri și flori roșii de crin“. 


www.dacoromanica.ro 


CULTURA 241 


În cîmpul scenei, unde nevoia a cerut și spațiul a îngăduit, s-au 
brodat, în grecește, dar cu tipe chirilice din fire de aur, inscripții 
care, în tălmăcire românească, sună așa: „„Plingerea la Mormint‘‘, 
„Sfint, Sfint, Sfint este Iisus Hristos“, „Maica lui Dumnezeu“ şi 
„Sfintul Ioan Teologul“. 

Deosebit de aceste inscripţii din cîmpul scenei, de jur-împrejurul 
epitafului, în chenar, se află încă o inscripţie mai lungă, în limba 
slavă, cu slove brodate cu fir de aur. Cuprinsul său reprezintă heru- 
vicul ce se cîntă în Sfînta și Marea Sîmbătă la Liturghia Sfîntului 
Vasile cel Mare, care, după tipic, se săvîrșește în această zi, prin urmare 
o cîntare în foarte strînsă legătură cu scena înfățișată pe epitaf. 
Ea începe la extremitatea stîngă, — cum priveşti broderia din faţă —, 
a laturii de jos a chenarului, continuă pe latura din dreapta, pe cea 
de sus, şi se încheie pe cea din siînga, cu data executării acestei 
preţioase piese artistice. lată cuprinsul său în grai românesc: 

„+ Să tacă tot trupul omenesc şi să stea cu frică şi cu cutremur, 
că iată Împăratul împăraţilor şi Domnul domnilor, Hristos Dumnezeul 
nostru vine să se Jertfească și să se dea spre mincare credincioșilor, 
mergind înaintea lui cetele îngereşti dimpreună cu toată începătoria şi 
stăpînirea, heruvimii cei cu ochi mulți şi serafimii cei cu cite şase aripi 
care îşi acoperă feţele lor şi strigă cîntarea: Sfint, Sfint, Sfînt. În anul 
6904 ( = 1395—1396)“. 

Aşa se înfăţişează iconografia și decorația acestei reprezentative, 
valoroase şi vechi opere de broderie religioasă din Ţara Românească, 
datînd, precum se vede, din ultimii ani ai secolului al XIV-lea, cînd 
aici domnea Mircea cel Mare, care, mai mult ca sigur, a hărăzit-o 
ctitoriei sale de la Cozia. Aici a rămas timp de secole. Faptul că în 
starea de azi, părţile ei cele mai roase sînt mîinile și picioarele Mîntui- 
torului este o probă că el, cînd nevoia a cerut, s-a și folosit. Cu acest 
prilej, credincioşii, cum se știe și se obișnuiește, din respect și smerenie, 
au însoţit calda lor rugă către El, cu sărutarea acestor părți ale sfîn- 
tului Său trup. De aceea aceste părţi, desigur, au ajuns pînă la noi 
mai ponosite ca restul broderiei. 

Dacă asupra caracterului său bizantin părerile sînt aproape una- 
nime, asupra locului unde el a fost lucrat însă, deocamdată lipsește 
un consens și problema rămîne în continuare deschisă. „Echilibrul 
compoziţiei, siguranța desenului, sobrietatea și simplitatea plină de 
eleganţă a atitudinii personajelor, expresia de durere și interiorizată 
a figurilor, la care se adaugă armonia coloritului, sînt calităţile esen- 
ţiale ale acestei broderii“. Toate aceste aspecte „o situează în ultima 

epocă de înflorire a artei bizantine și îi dau valoarea unei opere unice 

în arta ţărilor române“. Prin aceasta „epitaful de jale“ de la Cozia 

reprezintă, „pe lîngă o nepreţuită operă de artă“, și o „mărturie vie a 

strălucirii și fastului vieţii de curte şi mînăstireşti în epoca lui Mircea 

cel Mare, manifestată, dealtfel, și în arhitectură și în pictură““48. 
x 


„Mantaua lui Mircea cel Mare“. Pe la jumătatea secolului 
trecut se știa că la Mînăstirea Cozia se poate vedea un veșmînt pe 
care „l-a purtat însuși Mircea Vodă“ şi că acesta ar fi o manta. În 
legătură cu ea, scriitorul Al. Pelimon (m. 1881), care şi el știa de 
mai înainte acest lucru, cu prilejul unei vizite la mînăstire, însemna 
și următoarele: „Către plecare, am rugat pe părinţi să aibă bunătatea 
a-mi arăta marele și sacrul odor, manta (sic) lui Mircea Vodă, ce s-a 
păstrat de patru secole și jumătate în această sîntă mînăstire. 


„„Rămăsei lovit ca de trăsnet cînd auzii că se află prefăcută într-o 
sfită preoțească !...“*. 


Totuși i s-a arătat. Cercetînd-o, el o descrie așa: ,„,... Stofa acestei 
mante e un ce prea curios și care merită a fi văzută. Este un plusiu 
ce coprinde niște flori galbene pe un cîmp verde spălăcit, cu ceva fir 
pe dînsa și cu oarecare însemnări roşii, cît se poate de solidă și curată, 
precum ar lua-o cineva astăzi de la boltă; — toată valoarea ei însă, 
toată sîntitatea ce o caută într-însa un adevărat român, era ca să fie 
conservată în forma precum a fost și precum a stat pe umerii lui Mircea 
cel Mare, iar nu schimbată și prefăcută; — era d-a o lăsa fără să 
s-adaoge sau să scoaţă dintr-însa măcar un fir de aţă...“ 4%. 


Chiar şi sub această formă „Mantaua lui Mircea Vodă““ n-a rămas 
în ctitoria sa, căci în secolul trecut ea a fost ridicată de aici şi adusă 
în „Secțiunea eclesiastică““ a „Muzeului Naţional de Antichităţi““ din 
București, unde se afla încă în anul 1911. În acest an, arhitectul Spiru 
Cegăneanu, publicînd un studiu despre obiectele bisericești din aci 


48 Corina Nicolescu, Broderiile din Țara Românească în secolele XIV—XVIII, în Studii 
asupra tezaurului restituit de U.R.S.S., p. 119; Pentru epitaf să se mai vadă; St. Nicolaescu, 
Cel mai vechi şi mai frumos epitaf din anul 1396 al Mînăstirii Cozia, în „.Arhiva românească“, 
IV, 1940, p. 281 ş.u.; Emil Turdeanu, op. cit., p. 17 ş.u.; I. D. Ştefănescu, Autels, tissus et broderies 
liturgiques, în „Analecta“* (București), II, 1944, p. 118—119; P.Ş.N., Străvechile odoare... 
p. 193—195; Ion Badea, În legătură cu epitaful de la Minăstirea Cozia, în „M.O.**, VII, 1955, 
nr. 3—4; p. 202—204; Maria-Ana Musicescu, op. cit., p. 28—29 şi fig. 5—6; Răzvan Theodo- 
rescu, op. cit., p. 327—328 ; Dr. Corina Popa, op. cit., p. 118. Alte indicații bibliografice, în Inscrip- 
piile medievale ale României. Oraşul Bucureşti, vol. L, 1395—1800, p. 696—697 (nr. 1031). 


49 Al. Pelimon, Impresii de călătorie. .., p. 111, 118—119; Pentru „mantaua*‘ lui Vodă 
Mircea, să se vadă şi Dim. Bolintineanu, Viața lui Ţepeş Vodă și Mircea Vodă cel Bătrin..., 
Bucureşti, 1863, p. 138. 

amintita Secţiune a Muzeului, scria cu privire la ea: „Muzeul nostru 
posedă o sfită de catifea de Genua, adusă de la Mînăstirea Cozia, despre 
care tradiţia monastică spune că ar fi făcută dintr-o haină a lui 
Mircea . . .““. Totodată el preciza că această piesă de artă are flori de 
două culori: „de aur, și verde pe fond roşu“, dar o socotea mai nouă 
decît vremea ctitorului de la Cozia, plasîndu-o tocmai în secolul al 
XVII-lea 5. Plecată din ţară în împrejurările cunoscute în anul 1916, 
sfita s-a întors acasă după patru decenii, și în cea de a doua partea 
anului 1956 a figurat în „Expoziţia de argintării, broderii și ţesături 
din Ţara Românească“, organizată la Bucureşti de „Muzeul de Artă 
al R. 5. România“ 51, în a cărui colecţie, desigur, după aceea a conti- 
nuat și continuă să figureze. Ca vechime, înclin a da dreptate spuselor 
tradiţiei monastice coziene, că adică materialul din care s-a făcut 
sfita provine de la o „„manta““ a lui Mircea cel Mare. Aceasta cu atît 
mai mult cu cît, așa cum reiese din actele ce a emis, Mircea Ciobanul 
(m. 1559) din secolul al XVI-lea, — căruia unii cred că i-ar fi putut 
aparţine „„mantaua““ în cauză —, în comparaţie cu alte sfinte lăcaşe 
ale vremii sale, din ţară și de peste hotare, a avut, prea puţin în atenția 
sa ctitoria înaintașului său cu același nume. În acest caz, sfita trebuie 
privită ca atare și înconjurată cu tot respectul pe care, ca români, 
pentru măreția faptelor sale, îl datorăm celui ce și-a dat una din voie- 
vodalele-i maniii ca ea, sfita, să fie confecționată. 
x 

Uşa de lemn a bisericii Mînăstirii Cotmeana este o piesă de 
artă care ilustrează un alt aspect al culturii din timpul lui Mircea cel 
Mare. Este sculptată în lemn de plop și a fost a bisericii mînăstirii 
aci menționate, a cărei zidire, se socotește, a fost desăvîrșită de acest 
voievod și care apoi a fost în strînse legături cu ctitoria lui de la Cozia. 


Ușa constă din două părţi. Fiecare din ele este „decorată cu cîte trei 
fîșii de ornamente vegetale. Vrejul plantei merge șerpuitor, iar jumă- 
tățile de cercuri la care dă naștere sînt umplute de cîte un boboc 
dezvoltat ce se desface din vrej“. În partea superioară fişiile florale 
din mijloc și de la o parte şi alta a ușii se întrerup și, în locul ajuns 
astfel fără podoabe, s-a sculptat icoana Buneivestiri, — hramul 
bisericii —, în canatul din stînga, Sfîntul Arhanghel Gavriil, iar în 
cel din dreapta, Sfînta Fecioară Maria. 


50 Spiru Cegăneanu, Obiecte bisericeşti..., p. 55. 
51 Cf. P.Ş.N., Străvechile odoare înapoiate de U.R.S.S., p. 195—196. 

„Pilastrul din mijloc““, care acoperă marginile ambelor părți 
ale ușii, atunci cînd se închide, la rîndu-i, „este decorat cu un arabesc 
la fel ca formă cu cel de pe ușă, însă simplificat în amănunte“. În 
plus, el este împodobit „cu şease butoni“, decoraţi şi aceştia cu „ara- 
bescuri““ fin sculptate 52, 

Alături de aceste valoroase opere de artă existente în ţară și 
ajunse pînă la noi, din aceeași vreme, vremea lui Mircea cel Mare, 
merită a fi menţionate și cele cîteva lucruri rămase de la Sfîntul Nico- 
dim, stareţul Tismanei, şi anume: Crucea de plumb pe care o „purta 
la grumazi““, sfita, „ce zice că a fost sfîntul îmbrăcat cu ea cînd a 
trecut prin foc“ în faţa regelui Sigismund al Ungariei, și „O cîrje 
de lemn îmbrăcată cu os alb“, care, se zice, i-a fost „dăruită de patriarhul 
Țarigradului““ 5, Desigur acestea n-au valoarea artistică a celor de 
mai sus, în schimb însă, pe drept pot fi socotite obiecte de o însemnătate 
istorică deosebită, pe de o parte prin vechimea lor, iar pe de alta, 
prin faptul că au aparţinut uneia dintre cele mai strălucite persona- 
lităţi de cultură din vremea la care ne referim şi în care a căzut şi 
domnia lui Mircea cel Mare. 


* 


Şi acest aspect, aspectul cultural al istoriei vieții interne din 
țara acestuia, este menit să arate că el, Io Mircea Voievod, ca un iscusit 
gospodar ce a fost, a purtat grijă deosebită și de înflorirea, în toate 
domeniile, a vieţii culturale din Ţara Românească; acum, la cumpăna 
dintre veacurile XIV și XV, între altele, se afirmă, punîndu-se și 
„început spiritualității românești““, 


52 Descrierea uşii de la Cotmeana, după arhitectul Spiru Cegăneanu, op. cit., p. 65—66. 
5 Stefan ieromonahul, Viața Sfintului INicodim..., p. 90—91; Alexandru Ștefuleacu, 
Minăstirea Tismana, p. 48, 63 (fotografii). 

PARTEA III 


POLITICA EXTERNĂ 
A LUI MIRCEA CEL MARE 


CAPITOLUL 1 


SITUAȚIA POLITICĂ A EUROPEI DE RĂSĂRIT 
LA CUMPĂNA DINTRE SECOLELE XIV—XV 


Cu toate că pentru unele dintre popoarele din Răsăritul Europei 
secolul al XIV-lea constituie o perioadă de cristalizare a unei trainice 
vieţi de stat pe teritoriile pe care ființau din adîncă vechime, iar 
pentru altele una de o mai strînsă legare de locurile pe care vieţuiau, 
— totodată fiecare dintre ele consolidîndu-se şi politicește şi econo- 
micește —, totuși sfîrșitului său și primei jumătăţi a celui următor 
le-a fost dat să vadă o seamă de modificări survenite pe harta geogra- 
fică şi politică a acestei regiuni a bătrînului continent; mai ales în 
Peninsula Balcanică. Între altele, acestea s-au total unor crize 
dinastice urmate de lupte pentru tron și războaie civile ivite în cuprin- 
sul cîtorva state de pe aici și mai cu seamă „factorului politico-militar 
specific““, care a fost ofensiva şi cucerirea otomană. Acesta din urmă 
— se socotește — „a întrerupt evoluţia normală politică şi economică 
a acestei părţi a continentului““, — cea din sud-est mai ales —, „a 
tăiat drumurile de negoţ..., a făcut ca pentru unii să înceteze viaţa 
de stat“, iar „pentru alţii ca să-și încordeze toate puterile într-o 
supremă sforțare de apărare, care nu mai îngăduia o dezvoltare nor- 
mală a civilizaţiei lor materiale și intelectuale““ 1. În înfățișarea „vremii 
Mircii VoQă“*, cunoașterea ori numai menționarea — fie ea oricît de 
sumară —, a „peisajului de geografie istorică“*, în linii generale format, 
plecînd de prin ultimul pătrar al secolului al XIV-lea, — cînd a 
început domnia eroului nostru —, și prin părţile pe care le locuim 


1 P. P. Panaitescu, Mircea cel Bătrin, București, 1944, p. 14—15. 

azi, sînt pline de interes, căci ele vor ajuta la intuirea și înţelegerea 
a multe din faptele sale și, odată cu acestea, şi a unor pagini din 
istoria românească din acel timp. 

Încercînd a prezenta „„poveastea şi tocmala“* unor „ţări, ce sînt 
prin pregiur. . ., fiindu-ne vecini de aproape“, cum zicea cronicarul ?, 
vom începe cu: Țara ungurească și vom preciza că aici încă în primul 
an al secolului al XIV-lea, în 1301 deci, prin moartea regelui Andrei 
III (1290—1301) s-a stins, în linie bărbătească, dinastia ei naţională: 
cea a Arpadienilor. După un interegn de șapte ani, plini de frămîntări 
politice, acesteia, pînă către sfîrșitul veacului, i-a urmat cea Angevină 
al cărei începător a fost regele Carol Robert de Anjou (1308—1342), 
din familia domnitoare în Neapole și Sicilia, cu care în 1330 s-a luptat 
la Posada, Basarab voievodul Ţării Românești (c. 1310—1352) și 
l-a învins. Acesta a condus Ungaria pînă în anul 1342, cînd, decedînd, 
i-a urmat la tron fiul său Ludovic I cel Mare (1342—1382), cu care, 
în 1382, dinastia ce crease a luat și ea sfîrșit. Sub acești doi regi ange- 
vini, mai ales sub ultimul, Ungaria a ajuns la o înflorire deosebită, 
printre altele, fiecare dintre ei încercînd să-i sporească întinderea. 
Au reuşit chiar să realizeze unele măriri teritoriale, dar numai pentru 
scurtă durată. Dintre acestea, sub stăpînire ungurească vreme mai 
îndelungată, n-a rămas decît Banatul sîrbesc de Mačva (ung. Masso) 
din Serbia de nord-vest, între Sava şi Drina, în care se afla și cetatea 
Belgrad și „pentru care — în timpul său —, luptase și regele Carol 
Robert“. În plus, Ludovic cel Mare devenise și „un adevărat condu- 
cător al lumii catolice apusene““, avînd legături cu papii vremii, 
cu regele Poloniei, ruda sa, catolic și el, și cu genovezii, duşmanii 
venețienilor, — dealtfel și unii și alții dintre aceştia din urmă —, 
cu interese comerciale mai ales, în Europa de Răsărit. Mai mult, 
potrivit unei înţelegeri de mai înainte, din anul 1370, cînd și în Polonia 
s-a stins dinastia Piaștilor, căci ultimul vlăstar al acesteia, regele 
Cazimir III cel Mare (1333—1370), care a decedat în acest an, 
n-a avut urmași în linie bărbătească, Ludovic I de Anjou, în 1372, 
a ajuns rege și al acestei ţări, unind astfel, sub un singur sceptru, 
regatul său cu cel polon. Această situaţie s-a menţinut efectiv pînă 
la moartea lui, întîmplată în anul 1382, 

În clipa morţii însă nici el n-a avut descendent legal, îndrituit 


a-i succeda în scaunul regal, căci lăsa în viață numai două fiice 


2 Grigore Ureche, Letopiseţul Ţării Moldovei, ediţie îngrijită, studiu introductiv, indice 
şi glosar de P. P. Panaitescu, Bucureşti, 1956, p. 112. 

minore: Maria şi Hedwiga. Încă de la vîrsta de doi ani, printr-un 
tratat special, încheiat în 1372, prima, Maria, fusese ,„logodită‘‘ 
cu Sigismund de Luxemburg, fiul împăratului german Carol IV (1347 
—1378), minor şi el în acel timp, dar destinat, în acest fel, de a fi 
„un viitor rege maghiar““ și, în consecință, „din tinereţe““, crescut 
ca atare. Dar cum la moartea lui Ludovic cel Mare, cei doi „logodnici““ 
nu erau încă legal căsătoriţi, cum apoi expedițiile în Polonia, din anii 
1382—1384, ale lui Sigismund, —în vederea asigurării tronului regal 
și de acolo —, n-au avut succes, și cum mai ales, acesta, — Sigismund 
—, nu era bine văzut de regina-mamă Elisabeta, văduva lui Ludovic I, 
care în 1385, cînd el venise la Buda pentru a se căsători cu Maria, 
logodnica sa, ea îl silise să plece de unde venise, înfăptuirea aci-aminti- 
tului plan matrimonial cu urmările lui a mai întrziat. Acest fapt, 
se pare, în mare parte, s-a datorat reginei-mame, Elisabeta, care, cu 
tot dinadinsul, voia ca ea să ia în mîini conducerea Ungariei și de 
aceea curînd după decesul soţului, socotindu-se îndreptăţită la aceasta, 
a şi încercat să realizeze așa ceva, căutînd chiar să se înscăuneze. 
Avea de partea sa pe fiica sa, Maria, pe influentul nobil Nicolae de 
Gara și pe alţi înalți demnitari ai regatului. 

Lucrurile însă au luat o altă întorsătură. În Ungaria s-a produs 
o stare de anarhie, căci împotriva lor, a reginelor Elisabeta și Maria, 
— mai tîrziu chiar și a lui Sigismund —, și a susținătorilor lor, s-a 
ridicat nobilimea din provincie, începînd cu cea din Dalmația și 
Croaţia. Aceasta a adus pe tronul regal din Buda pe Carol II, zis 
„cel Mic“ din ramura Angevinilor rămasă în Italia. Simţind că își 
pierd domnia, cele două regine, Elisabeta şi Maria, fac acum apel la 
Sigismund de Luxemburg, care și soseşte în capitala Ungariei, se 
căsătorește cu Maria și încearcă să facă faţă situaţiei. Dar, lipsit de 
experienţă, de mijloace şi de oameni de încredere, el nu poate reuși 
nimic și se retrage. Către sfîrşitul anului 1385, Carol cel Mic revine la 
Buda, este proclamat rege, dar la 24 februaie 1386 este ucis de sus- 
ţinătorii reginei-mame, Elisabeta. Scăpate de el, cele două regine, 
cu partizanii lor, se îndreaptă spre Dalmația și Croaţia, ca să poto- 
lească pe răsculați. În lupta de la Djacovar însă sînt învinse și făcute 
prizoniere. Acum starea de anarhie din Ungaria era în plină desfă- 
şurare: Nicolae de Gara, favoritul celor două regine, amintit mai sus, 
este ucis, regele Bosniei se alătură răsculaților și ocupă o parte din 
Dalmația, sîrbii întreprind scurte năvale prin părţile Belgradului, 
în Banatul de Matva, iar polonii, desprinși în acest moment, precum 
se va arăta mai jos, de Ungaria, la rîndul lor, ocupă Galiţia Orientală 

pe care, în timpul stăpînirii sale şi la Cracovia: anii 1370—1382, 
Ludovic I cel Mare o anexase regatului maghiar. 

Trezit oarecum la realitate, în toamna anului 1386, Sigismund 
de Luxemburg s-a decis să purceadă efectiv la luptă, ca să-și elibereze 
tronul și soţia. Pornit cu o armată destul de numeroasă, a ocupat 
Buda şi apoi, în primăvara lui 1387, — avînd alături și pe venețieni, 
cu care se aliase—, s-a îndreptat înspre Croaţia și Dalmația, unde, 
rînd pe rînd, rebelii au fost înfrînţi și unde, în iulie 1387, şi-a văzut 
pusă în libertate numai pe soţie, regina Maria de Anjou, deoarece 
mama acesteia, regina Elisabeta, bosniacă de neam, fusese între timp 
ucisă de nobilii rebeli. 

De abia de acum, din vara lui 1387, se poate socoti că Sigismund 
de Luxemburg, alături de soţia sa, Maria de Anjou, și-a început dom- 
nia peste regatul maghiar și numai peste el, căci, precum s-a mai 
arătat, cel polonez, cu doi-trei ani mai devreme renunţase definitiv 
la uniunea făurită în 1370 între cele două state, de socrul său, Ludovic 
de Anjou, și ea menţionată în cele de mai sus. Cu toate că mișcarea 
anarhică, activă încă în acel moment în Ungaria, s-a mai menţinut 
cîțiva ani, şi cu toate că nici de alte greutăţi domnia sa n-a fost scutită, 
totuși ea a durat o jumătate de veac, adică pînă la 9 decembrie 1437, 
cînd el a decedat. În unele cazuri starea de lucruri din regatul său a 
avut răsunet și în politica din sud-estul Europei și de bună seamă 
că și în cea a ţărilor române din apropiere. 

Deşi regele Sigismund era o fire nehotărîtă, totuşi spiritul său 
cultivat l-a făcut să intre în istorie cu faima unui personaj făuritor 
al unei politici mult cuprinzătoare, căci el, cu tact a ştiut face față 
unor grele situaţii teritoriale şi probleme interne, ce priveau regatul 
său, și apoi, ca un catolic convins, cum era, a încercat să realizeze 
o „uniune europeană creștină““ de luptă împotriva turcilor, și după 
aceea, prin sinodul de la Constanţa (Elveţia) din anii 1414—1418, 
convocat din îndemnul său, a căutat să împace Bisericile creștine 
din Răsărit şi din Apus, despărțite în anul 1054, să stingă schisma 
papală și, totodată, să întoarcă la adevărata învăţătură creștină pe 
„ereticii din Boemia“. 

Se apreciază că dacă politica sa, „în aparenţă haotică“, s-ar 
rezuma numai la „ideea unităţii Europei creştine în lupta împotriva 
turcilor““, mai sus enunțată, — fapt care „luminează“ și pe celele- 
lalte aspecte ale ei —, și ea ar fi totuși îndestulătoare ca să ne putem 
explica de ce voievodul Mircea cel Mare, a căutat alianţa acestui 
„Suveran al creștinătăţii““, cu care, dealtfel, își începuse domnia 

aproape în același timp. Cunoscîndu-i nestatornicia, el, de multe 
ori nu i-a luat în seamă unele pretenţii de suzeranitate și de aceea 
s-ar putea spune că legăturile dintre ei au fost „„variabile““, mai 
mult „prietenoase sau indiferente“, niciodată însă „încordate““. Căci, 
precum se va vedea mai jos, cînd ele, — uneori datorită, mai cu seamă, 
lipsei de francheţe a monarhului de la Buda —, erau pe cale de a 
intra în impas, „savanta politică de echilibru““ a lui Vodă Mircea 
„„a găsit măsură de cumpănă în Polonia“, care, deși „mai depărtată 
de ţara lui, era totuşi, în coasta regalității maghiare“, între care, 
iarăși, cum se știe, în cursul vremii „au urmat necontenit certuri 
alternate cu împăcări““. Regele Sigismund a înţeles aceasta şi de 
aceea, desigur, „n-a aruncat mînușa voievodului valah. Dimpotrivă, 
amândoi, — cum va reieși și din cele ce urmează —, mai adesea și-au 
împletit interesele militare““. Amănunte în legătură cu acestea vor 
fi înfățișate mai la vale, dar mai presus de ele se poate presupune că 
evenimentele deosebite ale acelor vremi făceau ca între cei doi conducă- 
tori de popoare să se deschidă cu adevărat „o punte: spre deosebire 
de trecut, marcat de repetate şi sîngeroase confruntări, începea cu ei 
lupta umăr la umăr pentru o cauză comună, care se va transforma 
cu timpul într-un stindard“ 3. 


În vremea de care ne ocupăm aci, Polonia era „un stat nou 
pentru sud-estul Europei“, căci în evul mediu „centrul ei de greutate 
fusese spre Baltica și spre Germania, doar cu legături și în Boemia“. 
Se socotește că noua ei calitate de stat „sud-est european““ o dato- 
rează regelui Cazimir III cel Mare (1333—1370), care, între anii 
1349 și 1356, cucerind Galiţia Orientală, cu orașele Liov şi Halici, 
a făcut ca stăpînirea ei să ajungă „la Nistru și la Ceremuș“ si ca, în 
această situaţie, ea să devină „un stat sud-est european“, alături 
de Ungaria, ţară „cu tradiţie mai veche în aceste părți“. Nici în 
urma cuceririi efectuate de regele Cazimir însă, Polonia nu a atins 
o întindere teritorială prea mare. Cuprindea Polonia Marc, numită 
mai apoi Posnania, — fără ieșire la Marea Baltică însă, din pricina 
Cavalerilor Teutoni, așezați la țărmul sudic al acesteia, în Prusia—, 
Polonia Mică (Galiţia Occidentală ) cu capitala Cracovia și, din 1349— 
1356, cînd regele Cazimir o cucerise, și Galiţia Orientală. În jurul 


3 Pentru cele în legătură cu Regatul ungar, să se vadă: I. Minea, Principatele române 
şi politica orientală a împăratului Sigismund — Note istorice —, Bucureşti, 1919, pass.; P. P. 
Panaitescu, Mircea cel Bătrin, p. 15—24; Maria Holban, Contribuţii la studiul raporturilor dintre 
Tara Românească şi Ungaria Angevină, în Maria Holban, Din cronica relaţiilor româno-ungare 
în secolele XIII—XIV, București, 1981, p. 126—154. 

Varșoviei se afla un stat separat: Principatul Mazoviei, ajuns în gra- 
nițele Poloniei abia în secolul al XVI-lea. 

Această situaţie teritorială a durat pînă după moartea, în anul 
1370, a regelui Cazimir cel Mare, cînd, stingîndu-se vechea dinastie 
a Piaștilor, la cîrma Poloniei, potrivit, — cum s-a mai spus —, unui 
aranjament anterior, a ajuns Ludovic I de Anjou, regele Ungariei. 
Prin aceasta cele două regate vecine, intrînd sub una și aceeași con- 
ducere, — concentrată în mîna unui singur monarh, regele Ludovic 
cel Mare —, se uneau. O atare situaţie a durat pînă în anul 1382, 
cînd acesta a murit, lăsînd la tron o neclară succesiune. Cu toate că 
în timpul cît a fost singur conducător, prin calitatea ce avea, ar fi 
trebuit să apere și interesele Poloniei, el totuși n-a făcut întotdeauna 
așa ceva, căci cînd, desigur, împrejurările i-au fost prielnice, a des- 
prins de la aceasta Galiţia Orientală și a alipit-o Ungariei, ceea ce 
a dus la micșorarea teritoriului ei și așa destul de redus. 

Cu anul 1382 însă, în istoria Poloniei începe o nouă epocă. În 
acest an, o spunem din nou, a decedat regele Ludovic cel Mare, condu- 
cătorul în acel moment și al ei, cu care, — neavînd descendenţi în 
linie bărbătească —, s-a stins și dinastia Angevinilor, aşa că legal 
nici la Buda, nici la Cracovia, n-a avut cine-i lua locul. El ar fi 
dorit ca fiica sa mai mare, Maria, și logodnicul ei Sigismund de Luxem- 
burg să domnească și într-o parte și în alta și de aceea poate acesta 
din urmă chiar de la început s-a şi declarat rege al Ungariei şi Poloniei. 
Cum însă oblăduirea socrului său și expedițiile întreprinse de el însuși 
în Polonia, în anii 1382 și 1384, au nemulţumit nobilimea acestei 
ţări, aceasta a refuzat să dea urmare doleanţei regale și, după doi 
ani de frămîntări, a chemat, în 1384, la Cracovia pe fiica mai mică 
a lui Ludovic cel Mare, Jadwiga (Hedwiga ) (n. 1374—m. 1399 ), a decla- 
rat-o regină şi a decis ca, la vremea potrivită, să-i aleagă un soţ 
după placul și, desigur, interesele ei, ale nobilimii. Grăbiţi, nobilii 
poloni, la 18 februarie 1385, au silit pe noua regină a ţării lor, 
Hedwiga de Anjou, ca, în contra voinţei ei, să ia în căsătorie pe 
păgînul atunci, Jagiello marele cneaz, din 1377, al Lituaniei, botezat 
aproape în același timp cu numele de Vladislav, în religia catolică. 

Acest fapt a avut „consecinţe istorice foarte mari“. Căci, la mai 
puţin de șase luni de la săvîrşirea lui, prin tratatul de la Krewo, din 
14 august 1385, s-a constituit Uniunea polono-lituană şi apoi, în 1386, 
Vladislav Jagiello, soţul Hedwigăi, a fost proclamat rege al Poloniei 
(1386—1434) şi mare cneaz al Lituaniei; aceasta însă numai pînă 


în anul 1392. În acest fel, de acum din 1385—1386 Polonia, „legată 

cu Lituania, printr-o uniune personală, a devenit statul cel mai mare 
și cel mai puternic din Răsăritul Europei, răsturnînd în favoarea ei 
situaţia în care predomina, pînă acum, Ungaria“. Și așa ceva cu atit 
mai mult cu cît aceasta din urmă, în acel timp, cum s-a arătat, „era 
tulburată de anarhie prin lupta pentru tron și marea răscoală a nobili- 
lor“, În acest fel statul de la Vistula, Polonia, noul factor politic apărut 
în Estul continentului nostru devenea și mai mult „un stat sud-est 
european, interesat în chip deosebit în politica de apărare împotriva 
tătarilor şi mai tîrziu a turcilor“. De aceea, printre altele, a căutat 
să intre în legături și cu tinerele state feudale românești, Moldova și 
Ţara Românească, și ele interesate deschis într-o asemenea acţiune. 


În același timp, noul cuplu regal de la Cracovia, profitînd şi de 
anarhia în care se zbătea Ungaria, degrabă a purces la lărgirea granițe- 
lor țării lui. În 1387 însăși regina Hedwiga a trecut cu oastea polonă 
în Galiţia Orientală, — alipită, precum s-a arătat, de tatăl său, Ludo- 
vic, Ungariei —, și a ocupat-o. În curînd așa s-au petrecut lucrurile 
și cu Pocuția și mai apoi şi cu Podolia, care și ele, una după alta, au 
fost astfel „cuprinse în cucerirea polonă““. O atare situaţie a făcut 
ca prin Polonia să se deschidă, în Estul Europei, o nouă cale comercială 
spre porturile de la Marea Neagră, de care atît ea cît și alte regiuni 
ale bătrînului continent aveau mare nevoie. În afară de toate aces- 
tea, făurirea Uniunii polono-lituane — care, dealtfel, n-a ţinut decît 
pînă în anul 1398, cînd Vitold, vărul regelui Vladislav Jagiello, a 
ajuns mare cneaz al Lituaniei —, a prilejuit nu numai creșterea 
în importanţă a Poloniei, dar, în ceea ce ne privește pe noi românii, 
ea a făcut ca amîndouă statele românești din Estul şi Sudul Carpați- 
lor, Moldova și Ţara Românească, să iasă din zona de influenţă poli- 
tică ungurească, „în care gravitau pînă acum“ și să treacă în zona 
de influenţă polonă, în felul în care în parte „— adică atît cît îngăduie 
economia rîndurilor de față —, se va arăta, la locul potrivit, în cele 
ce urmează €, 

Dacă de la aceste două popoare, care, în vremile la care ne 
referim, pentru partea de nord a meleagurilor noastre, erau „vecini 
de aproape““, cum așa de frumos a scris cronicarul, se va trece la 


cele din Sudul acelorași meleaguri, respectiv în Peninsula Balcanică 


4 Să se vadă pentru acestea: Ion Ursu, Relaţiunile Moldovei cu Polonia pină la moartea 
lui Ştefan cel Mare, Piatra Neamţ, 1900, p. 10—26; C. Racoviţă, Începuturile suzeranității polone 
asupra Moldovei (1387—1432), în „R.I.R.“, X, 1940, p. 237—332; P. P. Panaitescu, op. cit., 
p. 24—29; Veniamin Ciobanu, Țările Române şi Polonia. Secolele XIV—XVI, Bucureşti, 1985, 
p. 15—34. 

aici, în secolele al XIV-lea şi al XV-lea, se va întîlni un complex de 
împrejurări care au adus însemnate schimbări în situaţia geografică 
și politică a întregii regiuni și la care, în unele cazuri, au trebuit să 
fie părtaşi şi românii din stînga Dunării. În linii generale se socotește 
că aici, în Balcani, către sfîrşitul secolului al XIV-lea, — adică în 
vremea cînd şi-a început domnia Mircea cel Mare—, „nici un stat 
nu mai reprezenta o putere capabilă să folosească, cu succes, forţe 
proprii sau să realizeze un sistem de alianţe eficace pentru a stăvili 
o ofensivă“, în speţă, pe atunci, cea otomană. Căci în acei ani de 
remarcabile prefaceri politice, pe aproape toată întinderea peninsulei 
„existau mai multe formaţiuni politice, avînd fiecare un conducător 
ce-și manifesta libertatea de a duce o politică independentă, — dar, 
în același timp, izolată —,pe plan intern și extern“. În această situaţie, 
micile stătuleţe „independente sau semi-independente (ţarate, cne- 
zate sau despotate)““, în care sud-estul Europei era, pe atunci, divizat, 
de obicei se luptau între ele, fie pentru pricini teritoriale, fie pentru 
felurite foloase economice, fie, în sfîrșit, chiar și pentru întîietate 
politică, și de aceea n-au putut forma o coaliţie comună, prin care 
să stăvilească, să învingă și să alunge pe năvălitori. 

Şi dacă acestei stări de lucruri i se adaugă şi „anarhia feudală“, 
existentă în aproape toate formațiunile statale, aci amintite, se poate 
și mai ușor înţelege de ce „puterea de luptă şi organizare a mijloacelor 
de apărare“* a acestora a fost atît de slabă, încît otomanii, neavînd 
în cale nici o hotărîtă și puternică rezistenţă, destul de degrabă s-au 
putut revărsa peste întreaga suprafaţă din sudul Dunării. Ajunși 
într-o astfel de situaţie, ei au devenit ameninţători și chiar un pericol 
și pentru „vecinul de aproape“, care, de astădată, acolo la extremi- 
tatea nordică a Peninsulei Balcanice, era însăşi „„moşiia““, — cum 
o numeau străbunii —, adică statul lui Mircea cel Mare, altfel zis 
Țara Românească. De aici stăruitoarea grijă și interesul acestuia față 
de prefacerile politice ce se săvîrșeau la graniţa sudică a ţării sale, 
adică în Balcani. 

Dar care era situaţia politico-geografică din sud-estul Europei 
în vremea de care ne ocupăm? Fără îndoială: cea mai veche formaţie 
statală de aici era: Imperiul Bizantin, care ceva mai înainte mai 
stăpînea încă teritorii în Asia Mică, iar în Balcani se întindea de 
la Marea Neagră pînă la Marea Adriatică. Din vara anului 1261, 


5 Anca Ghiaţă, Condiţiile instaurării dominaţiei otomane în Dobrogea în „Studii istorice 
sud-est europene'', vol. I, București, 1974, p. 56. 

cînd împăratul Mihail VIII Paleologul (1258—1261—1282), cu aju- 
torul genovezilor, a alungat pe apuseni din Constantinopol, desfiin- 
țînd „Imperiul laiin“* cu capitala în acest oraș, creat de aceștia la 
1204, în timpul Cruciadei a IV-a, iar autorităţile imperiale bizantine, 
care petrecuseră peste o jumătate de veac, — 1204—1261 —, în 
surghiun la Niceea, au revenit la Țarigrad, „fireasca și strălucita 
metropolă a imperiului““, se părea că acesta, imperiul, degrabă va 
pășşi într-o „nouă epocă de măreţie““. Dar n-a fost așa, căci acum con- 
diţiile erau cu totul altele: „Imperiul refăcut. .., nu mai era puterea 
stăpînitoare din Răsăritul creștin““, așa cum fusese altădată, și în 
același timp, în oarecare măsură, era lipsit şi de unitate. În plus, cu 
trecerea vremii, era tot mai mult pîndit de primejdii, atît în interior, 
cît şi în exterior: din Italia, de pildă, soseau zvonuri de răzbunare 
a prăbuşirii Imperiului latin de Constantinopol, amintită mai sus, 
genovezii pretindeau răsplată pentru ajutorul acordat în 1261 cu 
acest prilej, în Balcani conducătorii locali „tînjeau după titlul de 
împărat“, în Asia Mică turcii, păşind într-o nouă etapă de cristalizare 
a statului lor, — cea Otomană —, aşteptau un moment prielnic spre 
a se pune „În mișcare“, iar acasă, la Bizanţ, administraţia imperială 
avea mare nevoie de bani și de oameni, spre a-și putea apăra grani- 
țele şi de aceea deseori s-a adresat Apusului pentru ajutoare, unii 
dintre basilei oferind în schimb uneori chiar unirea Bisericilor de 
Răsărit și de Apus, cum, dealtfel, a făcut și însuși împăratul Mihail 
VIII Paleologul, pomenit mai sus, în anul 1274, la Lyon, și după 
el și alții. 

În veacul al XIV-lea „împărătescul Bizanţ““ a fost și mai mult 
„pîndit de moarte“, căci, se afirmă, pentru el acest secol a fost „o 
vreme de catastrofe politice““, care l-au adus într-o remarcabilă stare 
de slăbiciune. Nemaiputindu-și astfel apăra graniţele, cu vremea 
întinderea lui s-a redus simţitor. În cursul acestui veac a pierdut la 
turci toate provinciile din Asia Mică, iar în Balcani, tot cam în aceeaşi 
epocă, mare parte din posesiunile sale au fost acaparate mai întîi 
de statele formate între timp pe aici și mai apoi cucerite tot de către 
aceiași otomani. Aceasta a făcut ca, pe la începutul domniei împăra- 
tului Manuel II Paleologul (1391—1425 ), — în timpul domniei lui 
Mircea cel Mare, deci —, splendoarea şi tăria fostului Imperiu bizan- 
tin, așezat „la cumpăna continentelor““, să nu mai dăinuie decît ca 
o simplă amintire a unor stări din trecut, deoarece acum, la trecerea 
din secolul al XIV-lea în cel de al XV-lea, autoritatea lui efectiv nu 
se mai întindea decît asupra unui mic teritoriu din împrejurimile 

europene ale Constantinopolului, asupra altuia, destul de restrîns 
și el din jurul Tesalonicului, peste cîteva insule, — Thasos, Samo- 
thrace, Imbros și Lemnos —, din Marea Egee și peste alte cîteva, tot 
dintre cele mai mici, de lîngă insula Eubeia, pe atunci posesiune 
venețiană, din aceeași Mare Egee. Un teritoriu, dependent de aseme- 
nea de Bizanţ, se afla în acea vreme mai departe în Peloponez. Este 
vorba de Despotatul Moreei — cu capitala în orașul Mistra —, creat 
mai dinainte și condus în perioada la care ne referim de despotul 
Teodor I Paleologul (1382—1407), fiul împăratului Ioan V Paleo- 
logul (m.1391 ), sub care el a cunoscut o deosebită înflorire culturală 
şi economică și, în același timp, a devenit „centrul rezistenţei elene 
împotriva amenințării otomane“. 

În timp ce aceasta, — ameninţarea otomană —, pe zi ce trecea 
pentru Imperiu devenea un tot mai evident pericol, acesta în interior 
se măcina în certuri şi lupte dinastice, adevărate războaie civile. Așa 
s-a întîmplat în anii 1321—1328, cînd s-au războit pentru tron basi- 
leul Andronic II Paleologul (1282—1328; m. 1332) şi nepotul său 
Andronic III (1328—1341) şi în anii 1341—1347 şi 1353—1354, 
cînd iarăși în Imperiul bizantin, și aşa destul de slăbit, s-au purtat 
aprige lupte pentru putere între împăratul Ioan V Paleologul (1341— 
1391; cu unele întreruperi) și marele domestic Ioan VI Cantacuzino 
(1341—1354; m. 1383), care la 26 octombrie 1341 se proclamase 
împărat și care, mai apoi, la 21 mai 1347, i-a devenit chiar socru. 
Cu toate că din anii 1354—1355 Ioan V Paleologul a rămas singur la 
cîrma Imperiului, totuşi, pînă în 1391, cînd şi-a încheiat domnia, n-a 
avut parte de liniște, doarece disputele interdinastice n-au încetat, 
În 1373, de pildă, a trebuit cu greu să facă faţă revoltei fiului său, 
coîmpăratul Andronic IV (m.1385 ), care, mai tîrziu, între anii 1376 
şi 1379 a reușit chiar să-i ocupe tronul, întemniţîndu-l pe el însuși, 
deși îi era părinte. Recăpătîndu-și sceptrul în 1379, cu ajutor venețian 
și otoman, în anul 1390, pentru scurtă vreme, loan V Paleologul 
a fost din nou răsturnat din scaun de un alt uzurpator, care și de 
astădată nu era un străin, ci însuși nepotul său, Ioan VII Paleologul 
(1390), fiul lui Andronic IV, cel mai sus pomenit. 

După numai un an, în 1391, după cum se vede, în urma a multe 
și destul de grele încercări, el şi-a încheiat domnia, aflîndu-se în scaun. 
A luat cîrma Imperiului un alt fiu al său, Manuel II Paleologul, a 
cărui domnie a durat pînă în anul 1425 și care, ca basileu, a trebuit 
să lupte cu o seamă de grave probleme cu care era confruntat atunci 
Imperiul. Căci mai ales în timpul prelungitelor războaie civile, — 

în parte menționate mai sus —, acesta, în interior, fusese mult slăbit 
şi-şi văzuse paralizate aproape toate sectoarele de activitate. O astfel 
de stare negativă însă, pare a nu fi atins și domeniul cultural, căci 
de către unii se afirmă că în „această perioadă de decădere politică“, 
în Imperiu s-a desfășurat „o viaţă culturală mai vie şi mai bogată 
decît se cunoscuse în oricare altă epocă din istoria Bizanțului“ 6, 

În ceea ce ne priveşte, amintim că în decursul acestui reviriment 
cultural bizantin s-au creat Mitropoliile Ungrovlahiei de la Argeş, în 
13597, și Severin, în 13708, și s-a legitimizat, în 1401, ființarea cano- 
nică a Mitropoliei Moldovei de la Suceava °. 

Ca și cum însă precara situaţie politico-economică amintită n-ar 
fi fost îndestulătoare pentru suferinţele Imperiului, intrat deja în 
agonie, pe la jumătatea aceluiaşi secol al XIV-lea, — se socotește 
ca plecînd de pe la anul 1347 —, ei i s-a adăugat încă un groaznic 
flagel, cu grele urmări pentru el, pentru Imperiu. Este vorba de cum- 
plita molimă de ciumă, care s-a abătut asupra statului bizantin în 
„toiul războiului civil“* dintre cei doi împărați loan V Paleologul și 
Ioan VI Cantacuzino, care i-a nimicit „cel puţin o treime din popu- 
laţie“* 1 şi despre ale cărei înfricoșătoare ravagii s-a aflat și prin 
părțile noastre nord dunărene. 

De astfel de crize au profitat, cum se va vedea, statele din Bal- 
cani, — Serbia și Bulgaria, mai ales —, și pînă la urmă mai cu seamă 
turcii, ale căror oști, pînă către sfîrşitul secolului al XIV-lea, „au 
atins Dunărea““ și, totodată, au făcut ca Bizanțul să fie „pe de-a 
întregul înconjurat de ţinuturi stăpînite de otomani“. Alături de 
toţi aceștia, în acest timp, Bizanțul, — care de pe la jumătatea seco- 
lului al XIII-lea fusese „transformat într-o simplă anexă economică“* 
a venețienilor şi genovezilor —, s-a văzut strîmtorat și din partea 
acestora, căci acești „negustori peninsulari““, — uneori războindu-se 


6 Steven Runciman, Căderea Constantinopolului — 1453, traducere, note, postfață gi 
îngrijirea științifică a ediţiei româneşti, de Alexandru Elian, Bucureşti, 1971, p. 17. 

7 Constantin C. Giurescu, Întemeierea Mitropoliei Ungrovlahiei, în „B.O.R.*, LXXVII, 
1959, p. 673—694. 

8 Preotul Niculae Şerhănescu, Mitropolia Severinului. Şase sute de ani de la înființare, 
în „B.O.R.“, LXXXVIII, 1970, p. 1191—1227. 

? Preotul Niculae Șerbănescu, Mitropolia Moldovei şi Sucevei. Şase sute de ani de la prima 
menţiune documentară a existenţei ei, 1386—1986, în „Almanahul Vestitorul““, editat de Arhi- 
episcopia Ortodoxă Română pentru Europa Centrală și Occidentală, nr. 3, Paris 1986, p. 179—189. 

10 Steven Runciman, op. cit., p. 17. 

"1 Menţionăm că în anul 1310, mitropolitul Iachint de la Argeș arăta patriarhului ecu- 
menic Filotei că nu a participat la ședințele sinodului patriarhal, printre altele şi din pricină că 
domnitorul ţării, Vlaicu Vodă (1364— c. 1377) l-a oprit să plece la Constantinopol și de „frica 
ciumii“* (v.: E. Hurmuzaki-N. Iorga, Documente privitoare la Istoria Românilor, XIV , 1, București, 
1915, p. 8. Să se vadă și: N. Vătămanu. Medicină veche românească, București, 1910, p. 86—90). 

crunt nu numai cu Bizanțul, așa cum, între altele, au făcut genovezii 
în 1348—1349, ci și între ei, cum, de pildă, s-a întîmplat și în anii 
1351—1355 şi 1377—1381 ; acest conflict din urmă încheindu-se prin 
pacea de la Torino din 8 august 1381 —, își disputau aprig „„hegemo- 
nia militară și economică în estul Mediteranei, în Egee și, desigur, la 
Marea Neagră şi mai ales la Constantinopol““, fapt care a cășunat 
imperiului însemnate neajunsuri politice și economice, grăbindu-i 
astfel sfîrșitul 12, 

În părţile de apus ale Peninsulei Balcanice, plecînd de pe la 
jumătatea secolului al XII-lea, poporul de păstori şi țărani al Sirbi- 
lor, sub conducători din familia Nemania, a reușit să-și fundeze „un 
stat puternic, sprijinit pe oraşele comerciale de pe malul Adriaticei““, 
și apoi continuu mărit prin cucerirea de teritorii de la bizantini, mai 
ales. Acest lucru s-a petrecut mai cu seamă în timpul luptelor inter- 
dinastice de la Bizanţ, amintite mai sus, care slăbiseră simţitor puterea 
Imperiului. Unii se așteptau ca în acele vremi, acesta, Imperiul bizan- 
tin, să fie chiar înghiţit în întregime de „marele regat sîrbesc““, Și 
aceasta cu atît mai mult cu cît sîrbii, după ce în vara anului 1330 în- 
frînseseră pe bulgari în bătălia de la Velbujd (28 iulie), — moment 
ce reprezintă „începutul hegemoniei lor în Balcani““ —, în continuare, 
sub ocîrmuirea noului lor rege Ștefan IV Dușan (1331—1355), izbu- 
tiseră să facă din ţara lor un adevărat „imperiu balcanic“*. Căci rînd 
pe rînd acest viteaz suveran a cucerit de la bizantini Macedonia, 
Albania, Tesalia, Akarnia și Epirul, pînă aproape de Golful Corint. 
După aceasta, în 1345 s-a proclamat „împărat al sîrbilor și grecilor“, 
în 1346 s-a încoronat și a înființat un patriarhat sîrb, în 1349, a pro- 
mulgat un cod de legi, — „Zakonicul lui Duşan““ —, și apoi, în 
1355, pentru scurtă vreme, a ocupat Adrianopolul. Nemulțumit 
poate numai cu atît, a pornit spre însăşi capitala imperiului, Constan- 
tinopolul, cu gîndul de a o cuceri, dar în drum spre aceasta, a decedat 
în ziua de 20 decembrie 1355. 

T7 Strălucirea și puterea imperiului făurit de el, și imperiul însuși, 
n-au fost însă decât „numai de o clipă““. Căci fiul său Uroș, — căsăto- 
rit cu Anca, fiica lui Nicolae-Alexandru Basarab, domnitorul Țării 
Românești (1352—1364) —, care i-a urmat la tron (1355—1371), 


nu s-a mai putut bucura de autoritatea sa și de aceea o parte dintre 


1 Pentru toate acestea, să se vadă: A. A. Vasiliev, Histoire de l’Empire byzantin, traduit 
du russe par P. Brodin et A. Bourguina..., II (1081—1453), Paris, 1932, p. 283 g.u.; Steven 
Runciman, op. cit., p. 13—20, 50—51; Stelian Brezeanu, O istorie a Imperiului bizantin, Bucu- 
reşti, 1981, p. 164 ş.a. 

jupanii care fuseseră plini de respect și supuși față de tatăl său au 
început să-și „ridice capul“ şi să se facă stăpîni, cu totul indepen- 
denţi, pe provinciile lor. Acest fapt, dimpreună cu primejdia oto- 
mană, care acum ajunsese la „porţile ţării““, a făcut ca întinsul impe- 
riu al lui Ştefan Dușan să se destrame. În timpul domniei lui Uroș 
au luat ființă mai multe principate autonome sîrbești. În Macedonia, 
de pildă, se constituise un stat sîrb separat, — Serbia de Sud —, 
sub regele Vucașin, și un despotat independent condus de fratele său 
Ioan Uglieşa, care, dînd curs îndemnului patriarhului ecumenic 
Filotei Kokkinos (1364—1376; a doua păstorie ), formaseră o coaliție 
ortodoxă antiotomană şi la 26 septembrie 1371, la Cirmen, pe malurile 
fluviului Marița, s-au ciocnit crunt cu turcii, care cuceriseră Tracia, 
dar armata lor a fost înfrîntă şi ei au pierit eroic în luptă. 

După acest insucces, fărămițarea fostului stat sîrb a fost şi mai 
evidentă. S-au alcătuit „o seamă de principate, fără coeziune între 
ele“, conduse, mai ales, de Kralj-jupani. În Macedonia, la cîrma 
statului lui Vucașin, cu capitala la Prilep, după moartea acestuia pe 
cîmpul de onoare, în 1371, a ajuns fiul său Marco Cralevic (1371— 
1395 ),— „Crăișorul legendelor““. Vecin cu el, cu statul lui Marco, spre 
Răsărit, era principatul „,gospodinului“* Constantin Dejanovic, la 
Strumiţa și Velbujd, și spre Nord, la Kossovo, jupanatul lui Vuk 
Brancovic (m. 1395), ginerele cneazului Lazăr al Serbiei, despre 
care va fi cuvîntul mai jos. Primii doi, dinașştii macedoneni Marco și 
Constantin au murit, luptînd, alături de turci, împotriva lui Mircea 
cel Mare, la Rovine, în anul 1395. 

Cam în același timp s-au „ridicat stăpînitori locali““ și în Albania 
şi Zeta (Muntenegru), iar mai sus, în Bosnia, a luat ființă un regat 
independent condus de regele Stefan Tvrtko (1377—1391). Printre 
conducătorii noilor stătuleţe balcanice, pe atunci mai vestit a fost 
cneazul Lazăr Hrebeljanovic al Serbiei (1371—1389), — „luptător 
pentru creștinătate și libertate“* —, fiul lui Pribat logofătul vestitului 
ţar Ştefan Dușan. Acesta, Lazăr, era „sîrb de neam bun“, se născuse 
pe la anul 1329 şi slujise cu credinţă pe ţarul Ştefan Dușan, — care, 
pe la anul 1353, îi dăduse în căsătorie „pe o rudă a sa, fiica unu 
boier““, numită Miliţa. După moartea acestuia, a lui Ștefan Dușan 
şi a fiului său Uroș, întfistătătorul Bisericii Ortodoxe Sirbe l-a „uns 
ca autocrat în scaunul sîrbesc““. Fire evlavioasă, după cum se scrie 
în „Lauda““ sa, el a săvârşit multe faceri de bine și a zidit sfinte lăca- 
șuri, înzestrîndu-le cu toate cele necesare. Biserica Sirbă, după lupta 
de la Rossovo Polje, din 1389, în care şi-a pierdut viaţa, l-a trecut 

între sfinţi, înscriindu-l în ceata mucenicilor, cu zi de pomenire, în 
fiecare an, la 28 iunie. 

Din căsnicia sa cu Miliţa a avut un fiu, viitorul despot Stefan 
Lazarevic (1389—1427), — care a întreţinut strînse legături cu 
Ţara Românească —, şi cinci fete, căsătorite: una, Mara, cu Vuk Bran- 
kovit, pomenit mai sus, alta, Despina, cu ţarul bulgar Şişman de la 
Tirnova, o alta, Elena, cu Straţimir Balşit din Zeta, a patra cu Nicolae 
de Gara, amintit și el în cele ce preced, şi cea mai mică, Olivera 35, 
după lupta de la Kossovo Polje din 1389, în care tatăl ei a pierit ca 
martir pentru libertatea Serbiei, a fost, la rîndu-i, dată în căsătorie, 
de către fratele său Ştefan Lazarevit — ajuns despot — vasul al 
turcilor —, lui Baiazid Fulgerul, sultanul otomanilor (1389—1402). 


Cnezatul lui Lazăr, cuprinzînd la început numai Valea Moravei, 
își avea capitala la Crușevaţ pe Morava și cu vremea întinderea sa a 
crescut cu teritorii cucerite din regiunea Ipekului, dinspre Dunăre 
și din ţinutul Branicevo la est de Morava. În urma acestor noi cuce- 
riri, el, cnezatul, — fără a cuprinde Belgradul cu ţinutul Mačva, — 
unde, cum s-a arătat, stăpîneau ungurii —, și regiunea Crainei cu 
Cladova —, „atingea Dunărea pe amîndouă părţile ale gurilor Moravei 
și de aceea în titlul său cneazul își zicea și domn al Podunaviei, adică 
al ținutului de pe malul Dunării, titlu care, cum se va vedea, va 
fi imitat şi de Mircea cel Bătrîn““. 

Cu toate că în comparaţie cu imperiul lui Ștefan Duşan, Serbia 
cneazului Lazăr era un stat redus mult ca întindere, totuși ea era 
destul de puternică și cu economie înfloritoare. În același timp însă 
ea se găsea şi „într-un moment de criză politică“, adică într-o clipă 
de „mare primejdie““. Şi aceasta era „cu atît mai gravă, cu cît ea 
se afla mai aproape de noii năvălitori ce se abătuseră asupra Europei“, 
turcii. Căci aceştia, intuind desigur ineficacitatea rezistenţei mozaicu- 
lui de stătuleţe autonome, dar și „fără nicio coeziune““ între ele, ce 
apăruseră în Balcani, au hotărît să pășească, — mai stăruitor și aici—, 
la acțiunea lor cuceritoare. Înţelegînd acest lucru, cneazul Lazăr a 
sprijinit „confederaţia““ inițiată de Tvrtko, regele Bosniei, şi în 1387 
armatele lor au învins pe turci în lupta de la Plocnik, — localitate 
aşezată pe malurile rîului Topliţa în Serbia. Bucuria victoriei însă 
a fost de scurtă durată, căci peste doi ani, la 15 iunie 1380, în bătălia 


13 Că s-a chemat așa, arată: P, P. Panaitescu (op. cit., p. 32); Steven Runciman o numește 
Maria (op. cit., p. 53), iar Aurel Decei, după ce menţionează şi pe unul şi pe altul din aceste nume, 
adaugă că „unele surse îi zic numai Despina, ceea ce, cu un cuvint grecesc, înseamnă „Doamna“* 
(Istoria Imperiului otoman pînă la 1656, Bucureşti, 1978, p. 56 şi n. 1). 

de la Kossovo-Polje (Cîmpul Mierlei), cneazul Lazăr, aliat cu bos- 
niecii și macedonenii, a fost înfrînt de către aceştia, — turci—, și, 
luat prizonier, ca un martir pentru libertatea ţării sale, a fost sugru- 
mat peste cadavrul, se pare, cald încă al sultanului Murad I (1359— 
1389), care, chiar în cortul său, fusese şi el înjunghiat puţin mai 
înainte, de sîrbul Miloș Obilici (Kobilici). Victoria a rămas de partea 
turcilor. Serbia lui Lazăr a căzut, ajungînd vasală Imperiului otoman. 
În această situaţie, în urma morţii sale martirice, pentru care sîrbii 
îl cinstesc ca sfînt, la cîrma ei a ajuns, repetăm, fiul lui, Ștefan Laza- 
revi (1389—1427), care, ca despot numai, domnind în timpul lui 
Mircea cel Mare a avut legături cu acesta și cu ţara lui 14. 

În secolul al XIV-lea, în partea de Răsărit a Peninsulei Balca- 
nice îşi petrecea ultimele decenii de existenţă cel de al doilea țarat 
bulgar de la Tirnova, creat către sfîrşitul veacului al XII-lea, 
— anii 1185—1187 —, în urma răscoalei antibizantine a vlahilor și 
bulgarilor din Balcani, în frunte cu fraţii Petru și Asan, români de 
neam. În epoca la care ne referim, el era condus de cîrmuitori din 
dinastia zisă a „„Șișmanizelor““,—de obîrşie din orașul Vidin —, 
care au fost în „relaţii de bună vecinătate, de alianţă politică şi mili- 
tară și de înrudire“* cu familia domnitoare din Ţara Românească 
vecină, care încă de atunci, — primul pătrar al secolului al XIV-lea —, 
era cea a Basarabilor, adică a însuși întemeietorului ţării, Basarab I 
„cel Mare** (c. 1310—1352). Cu unul dintre țarii bulgari din acest 
timp, Mihail Şişman (1323—1330), Vodă Basarab a avut strînse 
legături. Chiar la începutul domniei acestuia, în 1323, l-a sprijinit 
în lupta victorioasă pe care el a avut-o cu bizantinii şi în care, potrivit 
unei afirmaţii aflate într-o cronică a vremii, a primit și un însemnat 
ajutor de la „ungrovlahi““, adică de la nord-dunăreni 15. Este pentru 
prima dată în istorie cînd aceştia apar cu această denumire, care mai 
apoi a trecut „și asupra ţării însăși, Ungrovlabhia““ 16. Urmărind men- 


1 P, P. Panaitescu, op. cit, p. 29—33; Steven Runciman, op. cit, p. 51—53; Stelian 
Brezeanu, op. cit., p. 188 ș.u. V. şi: Aurelian Sacerdoţeanu, Mircea cel Bătrin. O evocare la 550 
de ani de la moarte, în „M.0.“, XX, 1968, nr. 1—2, p. 23—24. 

15 Ioannis Cantacuzinis, eximperatoris, Historiarum libri IV, cura L. Schopeni, vol. I, 
Bonn, 1828, p. 175, ap. Ştefan Ştefănescu, Țara Românească de la Basarab „Întemeietorul“ 
pînă la Mihai Viteazul, Bucureşti, 1970, p. 31, n. 48; Ilie Minea, Razboiul lui Basarab cel Mare 
cu regele Carol Robert (noiembrie 1330), în „Cercetări istorice'“, (Iași), an. V—VII (1929—1931) 
p. 327—328. 

1¢ Dimitrie Onciul, Originile Principatelor române, în D. Onciul, Scrieri istorice, ed. critică 
îngrijită de Aurelian Sacerdoţeanu, vol. I, București, 1968, p. 636, n. 83; Constantin C. Giurescu- 
Dinu C. Giurescu, Istoria Românilor, I, Din cele mai vechi timpuri pînă la întemeierea Statelor 
româneşti, Bucureşti, 1974, p. 275. 

ţinerea „unui anume echilibru“ politic în Balcani,!7, Basarab I 
„Întemeietorul“* a mai sprijinit pe vecinul său bulgar în lupta, pe 
care acesta, de astădată aliat cu bizantinii, mai precis cu basileul 
Andronic III Paleologul (1328—1341), aflat în dispută pentru tron 
cu bunicul său Andronic II, a purtat-o cu regele Ștefan III Uroș al 
Serbiei (1321—1331). În această nouă încleștare însă lui Mihail 
Şişman soarta i-a fost vitregă, căci la Velbujd, azi Kiustendil în Tracia, 
în ziua din 28 iulie 1330, sîrbii, aflaţi într-un susţinut iureș cuceritor 
la Sud de Dunăre, înfrîng coaliția bulgaro-bizantino-română, el 
însuși căzînd ca un erou pe cîmpul de luptă!$. Acum, precum s-a mai 
arătat, începe „hegemonia sîrbă în Balcani““, ţaratul bulgar intrînd, 
oarecum, în declin. 

Pentru scurtă vreme, cu ajutorul sîrbilor, lui Mihail Şişman i-a 
urmat în scaun fiul său, Ivan Ștefan (1330—1331), și după acesta, 
pentru timp de patru decenii, adică pînă în 1371, nepotul său de 
soră, Ivan Alexandru, susținut de „„gruparea antisîrbă a boierilor 
bulgari““. Deși acesta și-a început domnia în chip îndeajuns de promi- 
ţător pentru neamul său, reușind chiar să întindă hotarele ținuturi- 
lor sale și dincolo de Balcani, pînă la urmă totuși și-a încheiat-o în 
mod destul de nefavorabil pentru acesta. 

Țarul Ivan Alexandru a fost căsătorit cu Teodora, fiica lui Basa- 
rab I, marele voievod al Ţării Românești. Se socotește numai, — căci 
unii o cred stearpă 19? —, că din această căsnicie ar fi rezultat un fiu, 
Sracimir, pe care încă de pe cînd era în viaţă, ţarul Ivan Alexandru 
l-ar fi făcut conducător al Vidinului (1360—1365 ; 1369—1396). Fie 
pentru „sterpiciune““, — cum bănuiește P. P. Panaitescu —, şi în 
acest caz Sracimir ar putea fi un fiu natural al ţarului, fie pentru 
alte motive, Ivan Alexandru pînă la urmă a repudiat pe românca 
Teodora și s-a recăsătorit cu o frumoasă evreică, încreștinată de 
curînd tot cu numele de Teodora. Din această nouă căsnicie i s-a 
născut tot un băiat, Şişman, care, fireşte, în zilele de pe urmă ale 
ţaratului avea să aibă un rost, chiar dacă acesta a fost negativ. 

Căci între cei doi fii ai lui Ivan Alexandru, cu vremea, a început 
„0 mare rivalitate“, care, cu timpul s-a prefăcut „în dușmănie pe 
față“. Teodora, cea de a doua soţie a lui Ivan Alexandru, a știut 


1? N. Iorga, Dezvoltarea politicii externe a poporului român, Bucureşti, 1920, p. 14. 

18 Steven Runciman, op. cit., p. 51; Ştefan Ştefănescu, op. cit, p. 31; Preotul Niculae 
Șerbănescu, Victoria de la Posada a lui Basarab Í „Întemeietorul“, început al independenţei 
românești, în B.O.R.“, XCVIII, 1980, p. 1212. 

9 Cf. P. P, Panaitescu, Mircea cel Bătrin, p. 34, n. 49. 

să-l înduplece pe acesta să lase ca moștenitor al tronului pe fiul ei 
Şişman, care, în anul 1371, cînd tatăl său a decedat, a și fost încoronat 
la Tîrnova ca ţar al Bulgariei (1371—1393 ). Cu toate că, după aceasta, 
el a căutat să aducă sub sceptrul său întreaga Bulgarie, n-a reușit 
totuşi să facă așa ceva, deoarece n-a putut să îndepărteze pe Sracimir 
de la Vidin. Țaratul a rămas astfel „împărţit și învrăjmășit““. Şişman 
împărățea în partea de Răsărit, avîndu-și capitala în străvechea 
cetate a Tîrnovei şi stăpînind pînă la Balcani, între 1378 și 1382 şi 
peste Sofia, iar Sracimir oblăduia în partea de Apus a ţaratului, 
întinzîndu-și autoritatea peste un ţinut destul de mare, cu capitala 
la Vidin. 

Dacă Sracimir a fost sau nu cu adevărat fiul Teodorei, fiica lui 
Basarab, nu se știe încă precis, ceea ce se cunoaște însă sigur este 
faptul că el ca ţar la Vidin a fost în foarte strînse legături de alianță 
și prietenie cu domnitorii Țării Românești din acea vreme. A fost 
căsătorit cu Ana, fiica lui Nicolae- Alexandru Basarab, voievodul 
Ţării Românești (1352—1364) şi a vestitei sale doamne Clara și sora 
vitregă a lui Vladislav-Vlaicu (1364—c.1371). Cu acesta din urmă, 
el a fost chiar aliat în adevăratul înţeles al cuvîntului. Din această 
pricină în conflictul armat pe care în 1365 Vlaicu Vodă, fără a-l fi 
provocat, l-a avut cu Ludovic, regele Ungariei, acesta a atacat şi a 
cuprins ţaratul lui Sracimir, prefăcîndu-l într-un „Banat al Bulga- 
riei““. Sracimir, dimpreună cu soţia sa, a fost luat prizonier și numai 
după trei ani, în 1369, cu sprijinul cumnatului său, — care în 1368, 
datorită împrejurărilor, pentru un timp, a ocupat de la unguri Vidi- 
nul —, și-a recăpătat libertatea şi și-a reocupat tronul, menţinîndu- 
şi-l apoi pînă în anul 1396, cînd și ţaratul său a ajuns sub stăpînire 
otomană. 

Cît timp a stăpînit la Vidin, Sracimir, spre a-și proba și mai 
mult deplina independenţă faţă de ţaratul lui Şişman de la Tîrnova, 
a despărțit mitropolia din capitala sa de patriarhatul bulgar de la 
Tîrnova și a pus-o în legătură canonică directă cu Patriarhia ecume- 
nică din Constantinopol, de la care în anul 1392 a obţinut numirea 
unui mitropolit în persoana lui Ioasaf. 

Din cele de mai sus, reiese că la începutul domniei lui Mircea cel 
Mare „configuraţia politică a Peninsulei Balcanice“ se înfățișa în 
felul următor: în partea de Răsărit, între Balcani și Dunăre, stăpînea 
Şişman, iar în partea de Apus, avîndu-și capitala la Vidin domnea 
ţarul Sracimir, ruda sa, a lui Mircea. De mai mult timp cei doi țari, 
care erau fraţi vitregi, se aflau în conflict. În partea peninsulei dinspre 

Marea Adriatică se găseau: Serbia cneazului Lazăr, regatul Bosniei, 
principatul Zetei ș.a. În plus, în acest timp, meleagurile sudice ale 
aceleiași peninsule erau tot mai mult asaltate și cotropite de turci, 
iar în împrejurimile Bosforului mai dăinuia încă Imperiul Bizantin 
în situaţia mai sus înfățișată. Împotriva turcilor, mai ales, ţarul 
Şişman de la Tîrnova încheiase alianță cu socrul său, cneazul Lazăr 
al Serbiei. Dar, deşi săvîrșise așa ceva, să „dea luptă pe față“ cu 
aceștia n-a îndrăznit și, cu toate că după bătălia de la Cirmen din 
1371 dăduse pe sora 2% sa Tamara în haremul sultanului Murad I 
(m.1389), totuși în 1382 a pierdut în favoarea acestuia orașul Sofia 
și alte regiuni din Sudul ţaratului său. În 1386 Şişman, dimpreună 
cu socrul său, s-a alăturat „„confederaţiei“* inițiate de Tvrtko, regele 
Bosniei, amintită mai sus, și în 1387, în lupta de la Pločnik, cum s-a 
văzut, au reușit să învingă pe turci. Un an mai tîrziu însă, în 1388, 
sultanul Murad I, întors din Asia, a „mărșăluit liniștit““ prin Bulgaria, 
a cucerit partea de Nord-Est a acesteia și apoi a silit pe ţarul Şişman 
să se recunoască vasal al său, ceea ce acesta a şi făcut, înfeudîndu-se 
în chip vădit musulmanilor. Zilele ţaratului său, respectiv ale Bulga- 
riei de Est, erau însă numărate, căci la 17 iulie 1393, după „un 
dur asediu““, turcii au cucerit orașul Tîrnova și, odată cu aceasta, 
aratul bulgar de aici s-a desființat, intrînd sub dominaţia otomană. 
După aceasta, o astfel de situaţie a durat timp de cinci secole, adică 
pînă în veacul al XIX-lea. 

Spre deosebire de fratele său vitreg Şişman, ţarul de la Vidin, 
Sracimir, a rămas credincios partidei creștine și alianțelor cu aceasta, 
ajutînd orice încercare de stăvilire a înaintării turcești în Balcani. 
Dar nici ţaratul său cu capitala la Vidin, respectiv Bulgaria de Apus, 
n-a mai avut mult de trăit, căci în urma marii bătălii de la Nicopole, 
din 25 septembrie 1396, câștigată de sultanul Baiazid Fulgerul 
(1389—1402) şi el, care pînă atunci „rămăsese necucerit““, a fost 
alipit Imperiului otoman, avînd în continuare aceeași soartă ca și 
cel al Bulgariei de Răsărit, care ființase la Tîrnova pînă în anul 
1393 2, 


După Steven Runciman, Tamara era fiica, nu sora ţarului Ivan Şişman (v.: op. cit., 
p. 5l). 

21 Pentru acestea, să se vadă: P, P. Panaitescu, op. cit., p. 33—37; Steven Runciman, 
op. cit, p. 50—53; Constantin C. Giurescu-Dinu C. Giurescu, op. cit., p. 190—196, 274—275; 
Stelian Brezeanu, op. cit., p. 187 ş.u.; Maria Holban, Din cronica relațiilor româno-ungare în 
secolele XIII—XIV, București, 1981, p. 159 ș.u. 


www.dacoromanica.ro 


MIRCEA CEL MARE _263 


* 


În vremea cînd în Sudul Dunării se petreceau cele mai sus semna- 
late, mai precis în prima jumătate a secolului al XIV-lea, pe teri- 
toriul dintre Dunăre și Marea Neagră, Dobrogea, „de la gurile Dunării 
pînă la Silistra și Varna““, — pe care de timpuriu au ființat mai 
multe formaţiuni politice —, şi anume în „Jara Cavarnei“, amin- 
tită încă în primele decenii ale secolului al XIII-lea, „a luat naştere. . . 
un mic stat, care avea drept cîrmuitor, în 1346, pe un Balica““. În 
acest an el se întîlnește, intervenind în luptele interdinastice de la 
Bizanţ dintre Paleologi și Cantacuzini. Susţinea pe cei dintii, cărora, 
în 1347, le-a pus la îndemînă o însemnată unitate militară, condusă 
de un Dobrotici şi de fratele său Teodor. În cursul luptelor date cu 
acest prilej, se pare cei doi fraţi Balica și Teodor au murit și de aceea 
poate un an mai tîrziu, în 1348, la cîrma ţărișoarei în cauză se amin- 
teşte numai Dobrotici, care, în cursul evenimentelor din aceşti ani 
căpătase de la bizantini titlul de strateg și se căsătorise cu fiica unui 
înalt demnitar al Imperiului Paleologilor. Ceva mai tîrziu Dobrotici, 
de la care se crede şi-a luat numele Dobrogea, a dobîndit de la Bizanţ 
"şi titlul de despot şi, totodată, și dreptul de a stăpîni peste cîteva 
„orașe la coasta Mării Negre“. Acum autoritatea lui se întindea nu 
numai peste „Ţara Cavarnei“*, ci şi peste Varna și peste „două castele 
din vecinătatea Mesembriei““. Dobrotici a domnit „pînă în preajma 
lui 1386 şi şi-a întins stăpînirea şi înspre Nordul Dobrogei“. În anul 
1369 el era în relaţii amicale cu Vlaicu Vodă, domnitorul Țării Româ- 
nești, cu care milita pentru reînscăunarea ca ţar, la Vidin, a lui Sra- 
cimir, cumnatul acestuia. 

După stingerea lui Dobrotici, cîrmuirea Dobrogei a trecut asupra 
fiului său Ivanco, care a luat și titlul de despot, s-a străduit să păstreze 
moștenirea politică rămasă de la tatăl său, a bătut monedă proprie, 
— semn de independență—, şi în 1387, la Pera, a încheiat un tratat 
de pace şi de comerţ cu genovezii. Curînd după aceasta, „în împreju- 
rările expansiunii otomane“, — încurajată și de Genova și Veneţia—, 
el a dispărut foarte probabil în lupta ce în 1388 a avut cu turcii, 
care, în acest an, spre a-l împiedica să participe lu o coaliţie creș- 
tină ce se pregătea împotriva lor, îndreptaseră și în contra lui o 
mare expediție condusă de vizirul Ali-paşa. După aceasta, precum 
se va vedea, teritoriul despotatului său, —de către Mircea cel 

Mare, care intervenise în conflict—, a fost unit cu Ţara Româ- 


nească 2. 


* 


În veacul al XIV-lea Europa de Răsărit a avut de făcut faţă 
cu greu presiunii și înaintării turcilor, care acum nu numai că și-au 
făcut apariţia la hotarele ei, dar i-au și cotropit o parte din teritorii, 
în colţul de Sud-Est, mai ales. Împărătescul Bizanţ, slăbit în interior, 
și celelalte formațiuni statale balcanice, învrăjbite între ele, precum 
s-a arătat, nicidecum nu le-au putut opune „o rezistenţă serioasă“. 
Ajuns cu stăpînirea în Asia Mică, poporul nomad al turcilor, pe la 
cumpăna dintre secolele al XIII-lea și al XIV-lea, a început a se 
constitui în stat, sub conducerea lui Osman-bei (1288—1326), de la 
care şi-a luat numele de osman sau otoman. Sub conducerea „genială“* 
a acestuia, statul creat și-a sporit întinderea, prin cuceriri mai cu 
seamă de la bizantini, şi a înflorit simţitor. Realizînd „dintr-un mic 
emirat de graniţă, puterea de căpetenie în lumea turcească și vîrful 
de lance cu care ghazii au pătruns în creștinătate““, Osman-bei a trăit 
pînă în anul 1326, murind numai la cîteva zile după ce otomanii 
cuceriseră Brusa. I-a urmat la tron fiul său Orchan (1326—1359), 
care a stabilit la Brusa capitala statului otoman, a luat pentru el 
și pentru urmași titlul de sultan, a făcut noi cuceriri de teritorii bizan- 
tine, printre care și istoricele oraşe Niceea și Nicomedia, dublind, în 
acest fel, suprafaţa statului moştenit de la tatăl său, în 1344, solicitat, 
s-a amestecat în luptele interdinastice din Bizanţ, ca susţinător al 
lui Ioan VI Cantacuzino, cu a cărui fiică, Teodora, se şi căsătorise, 
şi căruia mai apoi, tot la cerere, i-a dat ajutor și în luptele pe care, 
ca împărat, le-a purtat cu sîrbii. În afară de acestea, Orchan a orga- 
nizat „temeinic statul, fără să-i nimicească însușirea lui de ghazi, 
care îi întreținea avîntul““, a „încurajat dezvoltarea orașelor, folosin- 
du-se de akhi, bresle de meșteșugari și de neguţători, care ţineau 


de fehwa, s-a împotrivit înrîuririi, oarecum dezbinatoare, a dervișilor, 
recurgînd la colaborarea cu ulema-lele, paznicii oficiali ai credinţei 
şi datinilor musulmane““ și, totodată, s-a îngrijit! de organizarea 


22 N. Iorga, Veneţia în Marea Neagră, I. Dobrotici, în „A.A.R.M.S.1.** XXXVI, 1913— 
1914, București, 1914, p. 1043—1070; Const. Moisil, Dobrotici şi Mircea cel Bătrîn, în volumul 
1878—1928. Dobrogea. Cincizeci de ani de vieață românească, București, 1928, p. 305—314; 
P. P. Panaitescu, op. cit. p. 35—36; Constantin C. Giurescu-Dinu C. Giurescu, Istoria Românilor. 
II. De la mijlocul secolului al XIV-lea pînă la începutul secolului al XVII-lea, Bucureşti, 1976, 
p. 381 ș.u.; Ion Barnea, Ștefan Ștefănescu, Din istoria Dobrogei, III, Bizantini, români şi bulgari 
la Dunărea de jos, Bucureşti, 1971, p. 346—361. 

armatei, care „pînă atunci... era alcătuită aproape numai din cava- 
lerie uşoară, recrutată din triburile care mai erau încă, în esenţa lor, 
nomade““. Padișahul Orchan a „„reprofilat“* armata „în două mari 
secțiuni: o miliție permanentă compusă din oameni, cărora li se alo- 
caseră pământuri de către sultan““ și care aveau „îndatorirea de a 
presta serviciu militar ori de cîte ori li se cerea“ și „o armată plătită 
pentru serviciile sale““. Alături de aceste două „secţiuni“, din cadrele 
armatei mai făceau parte: ienicerii, care „slujeau în armată pe tot 
timpul vieţii““, — fuseseră „pînă atunci un regiment de infanterie 
compus din robi creștini sau care fuseseră mai înainte creștini“* —, 
și care cu timpul „aveau să alcătuiască garda sultanului““, apoi spahiii, 
adică „trupele de cavalerie““, din rîndul cărora „se recrutau tunarii, 
armurierii, fierarii și marinarii“, pedestrașii, oastea de strînsură, care 
slujea „pentru jaful și prada pe care o puteau dobîndi““ și akibii (akîn- 
giii), adică „oastea de incursiune““, altfel zis „cavaleria uşoară de 
avantgardă““. În același timp, marele cîrmuitor, care a fost Orchan, 
a „stăruit ca fiecare secţiune din armată să poarte o uniformă anume““ 
și a „elaborat mijloace sigure de mobilizare, așa încît se putea aduna 
oricînd o oaste numeroasă și bine instruită, în cel mai scurt răstimp“ 2%, 

Cu o asemenea armată este firesc ca otomanii să fi ţintit la noi 
cuceriri de terenuri. De astădată mai ales ei și-au îndreptat privirile 
către partea europeană a Imperiului bizantin, adică spre Sud-Estul 
Peninsulei Balcanice. Au săvârșit treceri peste Dardanele, în Tracia 
Orientală, mai întîi în anii 1321 și 1327, dar fără vreo urmare deose- 
bită. Ceva mai tîrziu însă, în urma chemărilor ce li s-au făcut tocmai 
de către creștini de a veni în Europa, ei, — răspunzând cererilor de 
ajutor militar primite din partea bizantinilor, sîrbilor, bulgarilor şi 
chiar a venețienilor, cu prilejul unor conflicte armate dintre aceştia, 
și, totodată, „ispitiţi și de perspectivele ce li se deschideau din punctul 
de vedere al foloaselor materiale imediate“ —, pe nesimţite au trecut 
pe teritoriul vechiului continent, cu vremea făcîndu-și aici o trainică 
așezare, 

Nu se știe precis cînd s-au petrecut acestea, dar se socotește că 
prima garnizoană otomană a fost stabilită prin preajma anului 1354, 
în cetatea bizantină Tzymp& (Gimpe ) din Peninsula Gallipoli, de către 
Suleiman pașa, fiul sultanului Orchan, căruia mai înainte împăatul 
loan VI Cantacuzino i-o promisese, „ca bază pentru operaţiile sale““, 


23 Pentru cele privind organizarea statului şi armatei otomane, să se vadă: Steven Run- 
ciman, Căderea Constantinopolului — 1453, p. 48—49. 

în schimbul ajutorului ce-i solicitase împotriva sîrbilor și bulgarilor 
care, între altele, țineau împresurate orașele Salonic şi Adrianopol. 
Cam în acelaşi timp, — de către cei mai mulţi se crede în anul 1354—, 
un violent cutremur de pămînt a surpat zidurile cetăţii Gallipoli 
(Gelibolu ), pe care turcii, veniţi „în număr mai mare ca să întărească 
garnizoana din Gimpe *, cu „,ușurință““ au ocupat-o degrabă, chiar 
în 1354. Era „prima lor cucerire în Europa“ și, dimpreună cu peninsula 
cu același nume, în care, precum se vede, erau deja prezenţi, avea să 
fie pentru ei „un cap de pod strategic de prima mînă, bază pentru 
viitoarele operaţii de cucerire în Europa.“. Într-adevăr, în anii ce 
au urmat, acest cap de pod s-a tot lărgit și noii stăpîni au putut ocupa 
„0 bună parte din Tracia inclusiv trecătoarea Gallipoli, care repre- 
zenta un punct strategic pentru asigurarea trecerii din Asia în Europa 
şi invers“, S-a reușit ca între anii 1354 și 1358, de către același fiu 
al sultanului Orchan, Suleiman pașa, „primul cuceritor al Rume- 
lieit‘, — adică „ţara romanilor“* sau „ţara grecilor“* din Balcani —, 
să se ocupe un număr de însemnate așezări urbane din Sudul Dunării. 

Urmaşii lui Orchan, padișahii Murad T (1359—1389), — cel 
ce s-a interesat, în chip deosebit, de organizarea statului otoman şi 
a făcut din el „cea mai strașnică putere militară din Sud-Estul Eu- 
ropei““—, şi Baiazid T (1389—1402 ), cel ce pentru „reacţiile lui repezi“* 
a fost „poreclit Yilderim“*, adică „Fulgerul“, după unii, „, Trăznetul‘‘, 
după alții, — cu a cărui domnie imperiul otoman pășește în secolul 
al XV-lea —, au purces şi mai „fulgerător“* la supunerea Sud-Estului 
Europei. Între 1357 şi 1361 cad orașele Corlu şi Didymotichon (Dime- 
toka ), în 1362 a fost cucerit marele centru bizantin Adrianopol (Edirne ), 
— devenit în 1365 a doua capitală a otomanilor, după Brusa şi, 
totodată, „una dintre cele mai importante baze politice și militare 
ale turcilor otomani în Europa‘ —, iar în 1363 cetatea Filipopol 
(Plovdiv) de pe valea Mariţei. Apoi, în timp ce o parte din forțele 
otomane își continua înaintarea pe această vale spre centrul peninsulei, 
o alta se îndrepta spre Macedonia; şi una şi alta, în calea lor, făcînd 
noi cuceriri de terenuri de ale creștinilor. 

O atare situaţie a trezit oarecum Europa, care de abia acum a 
început să înţeleagă „ce primejdie însemnau turcii“* și pentru ea. 
De aceea s-a purces la alcătuirea unor coaliții interbalcanice, mai 
întîi, balcano-europene, după aceea, — cu scopul de a-i alunga pe 
aceştia dincolo de hotarele bătrînului continent. În urma acestei 
treziri la realitate, confruntările directe dintre unele coaliţii creştine 
de acest fel și otomani și încep. Prima, se socotește, a avut loc în 

1364, la locul numit „în izvoarele otomane... Sirbul zdrobit** sau 
„Dezastrul sîrbilor*“, de pe valea Mariţei, s-a soldat cu înfrîngerea 
coaliţiei bizantino-bulgaro-sîrbe, care se formase în scopul aci-arătat%, 
şi, se afirmă, ar fi avut în componenţa ei și „unele contingente trimise 
de domnul Ţării Românești, Nicolae-Alexandru sau Vladislav- 
Vlaicu““ 25. Un rezultat asemănător a avut și lupta de la Cirmen din 
23 septembrie 1371, în care turcii au învins din nou o „coaliţie orto- 
doxă, formată , la apelul patriarhului ecumenic Filotei Kokkinos, 
din bizantini și sîrbii conduşi de „principii sîrbi-macedoneni Vukasin 
şi Uglieșa“ şi fratele lor Voiko, amintiţi și mai sus. În urma acestor 
victorii, stăpînirea turcilor în această parte a Europei s-a consolidat, 
ei ocupînd mult teren din Bulgaria și Macedonia Sîrbească, și în curînd 
stabilind garnizoane proprii la Filipopol ocupat mai dinainte, la 
Sofia și Niș, așa încît aici în Balcani, de acum împărăţia lor „se 
întindea spre Apus pînă la Monastir lîngă graniţa cu Albania și spre 
Miază Noapte pînă la Nis*“. Găsind o astfel de situaţie, în 1373, la 
întoarcerea sa din Apus, unde se dusese după căutarea de ajutoare, 
împăratul Joan V Paleologul s-a văzut nevoit să recunoască pe sultanul 
Murad I ca suzeran și totodată să-și ia obligaţia de a-i plăti tribut 
anual, de a-i da ajutor militar și de a trimite ca ostatec la curtea lui 
pe fiul său Manuel 2%. O asemenea situaţie, desigur, a îndemnat pe 
cneazul Lazăr al sîrbilor să pună la cale o „alianţă a tuturor popoare- 
lor din Balcani, împotriva năvălitorilor“, care s-a înfăptuit şi care, 
în anul 1387, la Plo&nic, „pe malurile rîului Topliţa““, a învins pe 
otomani. Această victorie a creștinilor „a reanimat speranţele unei 
coaliţii europene“* împotriva „necredincioşilor““, dar aceştia, intuind 
intenţia, în 1388, conduși de vizirul Ali-pașa, au cucerit Nord-Estul 
Bulgariei de Răsărit și astfel, — așa cum au făcut și cu despotul 
Ivanco al Dobrogei —, au împiedicat pe ţarul Şişman de la Tîrnova, 
— care a şi recunoscut ca suzeran pe sultan —, să participe la 
proiectata coaliţie și, în același timp, s-au pregătit de luptă. Aceasta 


24 Cf. Aurel Decei, op. cit., p. 50—51; Mustafa Ali Mehmed, Istoria Turcilor, Bucuresti, 
1916, p. 123. După unii, această confruntare n-ar fi avut loc. Ea ar fi una şi aceeaşi cu cea din 
1371 de Ja Cirmen, de pe aceeași vale a fluviului Marița (v.: Mustafa Ali Mehmed, op. cit., p. 
123, n. 8). 

25 Aurel Decei, op. cit., p. 50—51; V. şi: Mihail Guboglu și Mustafa Mehmet, Cronici 
turceşti privind ţările române. Extrase. vol. I, Sec. XV — mijlocul sec. XVII, Bucureşti, 1966, 
p. 300, 400. 

25 Steven Runciman, op. cit., p. 50. 


www.dacoromanica.ro 


268 EUROPA DE RĂSĂRIT ÎN SEC. XIV—XV 


a avut loc în vara anului 1389 la Kossovo Polje și, așa cum s-a arătat, 
s-a încheiat cu victoria otomanilor 2. 

Celelalte evenimente mai de seamă din ultimul deceniu al 
secolului al XIV-lea, legate de prezenţa și stabilirea trainică a turcilor 
în Balcani, — în urma cărora granița de Nord a imperiului lor a 
ajuns pe Dunăre —, cum au fost desființarea ţaratelor bulgare de 
la Tîrnova și Vidin, lupta de la Rovine, „Cruciada““ creștină de la 
Nicopol, ș.a., săvîrșindu-se în timpul domniei lui Mircea cel Mare, — 
el fiind chiar părtaş la unele dintre ele —, vor fi înfățișate la locul 
potrivit, în capitolele care urmează. 


* 


La Nordul Dunării, la Sud și Est de Carpaţi, la începutul, — în 
mod sigur înainte de 26 iulie 1324 —, și, respectiv, pe la mijlocul — 
în anul 1359 —, secolului al XIV-lea, s-au întemeiat cele două state 
românești, Țara Românească şi Moldova. Prima are ca „nteme- 
ietor“* pe Basarab I cel Mare (c. 1310—1352), cel care, în noiembrie 
1330, învingînd la Posada armata regelui Carol Robert de Anjou al 
Ungariei (1308—1342), a obţinut odată cu această strălucită victorie, 
şi independenţa ţării sale, mai ales faţă de pretenţiile de suzeranitate 
maghiară. Realizînd aceasta, Basarab „„Întemeietorul““, pe cît i-au 
îngăduit timpul și împrejurările, și-a înzestrat ţara cu „instituţiile“ 
inerente unui stat „de sine stătător“, adică independent, i-a lărgit 
hotarele, i-a dat o dinastie, altfel zis, o familie domnitoare, care apoi 
a cîrmuit-o timp de aproape trei sute de ani, a ferit-o de propaganda 
catolică, optînd pentru ortodoxie, și a „impus-o printr-o politică 
înţeleaptă pe plan internaţional“. Încă amintim că și-a ameliorat 
relaţiile cu regele Carol Robert și că a căutat să încheie alianţe cu 
stăpînitori politici sud-dunăreni. În 1323, de pildă, a ajutat pe ţarul 
bulgar Mihail Şişman (1323—1330) în lupta acestuia cu bizantinii, 
iar în 1330 în cea cu Ştefan III Uroş al Serbiei (1321—1331), care s-a 
dat la Velbujd, și a fost cîștigată de sîrbi. Apoi o fiică a sa, Teodora, 
a fost căsătorită cu Ivan Alexandru, ţarul Bulgariei (1331—1371), 
care, de către unii, este socotită mama ţarului Sracimir de la Vidin, 
aliatul Ţării Românești. 

Domnia „,Întemeietorului“* a durat pînă în anul 1352, cînd, aflat 
la Cîmpulung-Muscel, unde îi fusese la început capitala, a decedat, 


27 Pentru această luptă, să se vadă, Steven Runciman, op. cit., p. 45 —57; Aurel Decei, 
op. cit., p. 31 ș.u.; Mustafa Ali Mehmed, op. cit., p. 113 ș.u. 

fiind înmormântat în ctitoria sa din acest oraș. Lăsa în urmă o ţară 
independentă, o ţară cu o politică externă bine conturată și totodată 
o ţară destul de mulțumitor organizată în interior, apreciabil respec- 
tată de vecini şi acasă, parcurgînd „o perioadă de prosperitate eco- 
nomică deosebită“. Fiul și urmașul său la tron, Nicolae Alexandru 
Basarab (1352—1364) i-a continuat „„politica““, gospodărind cu 
pricepere ţara, stînd „în legături strînse cu statele slave de la miază-zi““* 
și păstrînd „faţă de coroana ungară... o atitudine demnă“. În plus, 
încă trebuie să se menţioneze că în timpul domniei sale și la cererea 
sa repetată și stăruitoare, de către Patriarhia ecumenică din Constan- 
tinopol, s-a recunoscut, în 1359, ființarea Mitropoliei Țării Româ- 
nești cu sediul la Argeș, că două din fiicele sale, Ana și Anca, au fost 
căsătorite cu Sracimir, ţarul bulgar de la Vidin și respectiv, cu Ştefan 
Uroş, regele sîrbilor — ceea ce, desigur, lămurește bunele raporturi 
de vecinătate și alianță dintre Ţara Românească și ţările acestora; 
că, potrivit afirmațiilor unor analiști turci, în 1364, el sau urmașul 
său, Vladislav-Vlaicu, a ajutat o coaliţie creștină antiotomană din 
Sudul Dunării, trimițindu-i unele contingente de ostași munteni, 
și că în urma luptelor victorioase „pe care le-a purtat alături de 
regele Ungariei, Ludovic cel Mare, împotriva tătarilor, a desăvîrșit 
opera predecesorului său și a unit cu Ţara Românească ţinutul 
„spre părţile tătărăști““, adică „partea de Sud a Moldovei, dintre 
Milcov și Mare“. 

A cîrmuit ţara pînă la 16 noiembrie 1364, cînd a murit, fiind 
înmormîntat tot la Cîmpulung. I-a urmat în scaun fiul său, Vladislav- 
Vlaicu (1364 — c. 1317), care, deși în două rînduri s-a războit cu 
regele Ludovic al Ungariei, totuși, cînd legăturile dintre ei s-au res- 
tabilit, a primit de la acesta, în 13609, se crede, unele feude peste 
munţi, — Amlașul, Făgărașul și Severinul. Deosebit de acestea, în 
1368, ostași de-ai săi, deci din Nordul Dunării, s-au ciocnit pentru 
prima dată cu o armată otomană, iar în 1369, el a ajutat pe cumnatul 
său, ţarul Sracimir de la Vidin, să-și reia tronul, din care, așa cum s-a 
arătat, în 1365 fusese îndepărtat și luat prizonier de unguri, cu prilejul 
primei încleștări dintre Vlaicu Vodă şi regele Ludovic, cel ce, spre 
a izbi, cu mai multă eficacitate, în voievodul muntean, atacase, 
cuprinsese și chiar desfuinţase ţaratul cumnatului și aliatului său, 
totodată. Ceva mai tîrziu, prin 1374, cînd Vlaicu Vodă a înţeles că 
turcii. sînt „cea dintii forță militară din Răsăritul Europei“ și, în 
același timp, s-a convins că din partea lui Ludovic nu-i poate veni 
ajutorul de care avea nevoie, şi-a îmbunătăţit relaţiile cu cei dintii. 


www.dacoromanica.ro 


270 EUROPA DE RĂSĂRIT ÎN SEC. XIV—XV 


În interior, el, spre a stăvili și mai mult prozelitismul catolic, 
s-a declarat de acord cu înființarea, în 1370, a unei noi mitropolii 
ortodoxe cu sediul la Severin, — deci la graniţa de Vest a ţării —, 
și, în același timp, a sprijinit acţiunea de înviorare a monahismului 
românesc, desfășurată de Sfîntul Nicodim de la Tismana, venit din 
Serbia. Totodată a stat într-ajutor ctitoririi de lăcașe sfinte, cum au 
fost cele de la Vodița, Tismana și Cotmeana, — ultimele două numai 
începute—, și a militat pentru înflorirea economică a țării, bătînd 
monedă proprie și în 1368 emiţînd o diplomă cu privilegii de comerţ 
în favoarea brașovenilor. 

Nu se ştie precis cînd și-a încheiat domnia, dar se știe că în 1372 
el asociase la tron pe fratele său Radu, care mai apoi îi va lua locul 
(c. 1377 — c. 1383). Urmînd politica fratelui său, și, desigur, dorind 
să-și păstreze independenţa, acesta, ca și înaintașul său, o vreme s-a 
menţinut în raporturi încordate cu ungurii, căci regele lor Ludovic 
încă ridica pretenţii de suzeranitate. De bună seamă că din această 
pricină, Radu n-a mai „„stăpînit feudele de peste munţi““, amintite 
mai sus. 

În ţară însă Radu Vodă, bun gospodar fiind, s-a îngrijit de 
prosperitatea ei, bătînd și monede, și, în același timp fire evlavioasă 
fiind, a ctitorit mai multe mânăstiri și biserici. În afară de acestea, 
menţionăm că în unele balade populare sîrbe și bulgare, acest voievod 
este înfățișat ca amestecîndu-se în conflictul dintre țarii bulgari 
Şişman și Sracimir, — pomenit și mai sus —, spunîndu-se chiar că 
„ar fi luat parte... la lupte“ 3, ceea ce însă și documentar nu se 
poate dovedi. Și-a sfîrșit domnia prin anii 1383—1384. 

Din cele aci înfăţişate, reiese că în jumătatea de veac ce se scursese 
de la obţinerea neatîrnării sale, în general Ţara Românească dintre 
Carpaţi și Dunăre n-a avut liniște deplină și nici n-a putut trăi întot- 
deauna în pace, cum i s-ar fi căzut și cum și nevoia cerea. Apropierea 
de hotarele ei a pericolului otoman n-a fost întru totul străină de o 
asemenea stare. De aceea voievozii ei, intuind o atare situaţie, „au 
căutat din răsputeri să o întărească în vederea marii încercări“, 
Printre aceştia trebuie socotit și Dan I (c. 1383—1386), fiul și urma- 
şul la tron al lui Radu I Basarab, cel poreclit „Radu Negru“, care, 
potrivit celor ce se spun în o seamă de izvoare istorice și în unele 
balade sud-slave, „a fost un ostaș desăvîrșit“* pe cîmpul de luptă 


28 Între altele, pentru acestea, să se vadă: B. Petriceicu-Hașdeu, Negru-Vodă. Un secol 
şi jumătate din începuturile Statului Terei- Româneşti (1230—1380), ca introducere la tomul IV 
din „Etymologicum Magnum Romaniae“*, Bucureşti, 1898, p. CCXLIX 

şi în același timp și „un excelent strateg“. Căci, „în faţa pătrunderii 
nestăvilite““ a turcilor în Balcani, el „dintru început s-a gîndit la 
asigurarea graniţei sale pentru care a făcut toate eforturile posibile“ 
S-a luptat cu ungurii prin părţile Mehadiei și Severinului, încercînd 
să unească ţinuturile acestor două aşezări, așa cum, de altfel, fuseseră 
mai înainte, şi avînd intenţia de a întări „acest punct strategic impor- 
tant stăpînit de înaintaşi““, lucru ce însă nu i-a reușit întru totul. 
În schimb, se pare, a reușit să recîştige cunoscutele feude de peste 
munți, pierdute de tatăl său, căci ele degrabă apar în titulatura urma- 
șului său la domnie, Mircea cel Mare. Apoi, credincios aceleiași stra- 
tegii, a apărat linia Dunării, mai ales la Dîrstor și în părţile Dobrogei, 
și s-a războit cu ţarul bulgar Şişman de la Tîrnova, vasalul turcilor, 
și desigur că și cu aceștia, căci, de obicei, veneau în iureș comun. 

Potrivit indicaţiilor date de o cronică bulgară contemporană, 
viteazul voievod Dan I a pierit într-una dintre aceste ultime încleștări, 
căzînd eroic pe cîmpul de luptă într-o zi de 23 septembrie 1386; 
prin urmare în timpul celui din urmă război ce a mai putut purta 
în acest timp cu ţarul Şişman de la Tîrnova ?%. 

În asemenea vremuri de epopee și totodată și de împrejurări 
tragice pentru Ţara Românească s-a ales la cîrma ei domn nou în 
persoana lui Mircea, zis mai apoi, așa cum s-a arătat, „cel Mare“ și 
„cel Bătrin““, fratele domnitorului Dan I Basarab, a cărui viaţă și 
activitate, sub toate aspectele, vor fi înfăţişate pe larg în lucrarea 
de faţă. 


* 


În momentul cînd acesta urca în scaun, Țara Românească de 
la Est de Carpați, Moldova era un stat relativ tînăr, a cărui inde- 
pendență, cum se știe, i-o cîştigase prin luptă, între anii 1359 și 1365, 
Bogdan Vodă „„Descălecătorul““, venit din Maramureş. Acesta nu i-a 
asigurat însă numai neatîrnarea, ci i-a dat şi prima dinastie, a început 
s-o organizeze şi a ctitorit biserica de la Rădăuţi, devenită gropniță 
domnească. I-a urmat la domnie, în 1365, — anul morţii lui Bogdan —, 
fiul său Lajcu (1365 — e. 1374), care, mai ales, a avut de făcut faţă 
propagandei catolice, care, după anul 1372, cînd regele Ludovic al 
Ungariei a ajuns și rege al Poloniei, devenise destul de activă și în 
ţara sa. El însuși, din calcul politic, a trecut la catolicism, — viața și-a 
sfîrșit-o însă ca ortodox, căci a fost înmormîntat în biserica ortodoxă 


2 Constantin C. Giurescu-Dinu C. Giurescu, op. cit., I, p. 266—278; II, p. 22—35; 
Aurelian Sacerdoțeanu, op. cit., p. 24—25. ` 

„Bogdana“ din Rădăuţi —, și în 1370 a consimţit ca în orașul Siret 
să ia ființă o episcopie catolică, a cărei existenţă, apoi, a fost de scurtă 
durată. Era și acesta, cum se afirmă, „un gest politic“, care, alături 
de altele, este în măsură să probeze că Laţcu Vodă, așa cum încre- 
dințează dealtfel „datele cunoscute“, s-a „manifestat ca un om politic 
de reală capacitate, abil şi prudent. care a reușit să lege, să cultive 
şi să întreţină relaţii bune cu statele vecine, Timp de circa opt ani 
de zile, cît a condus destinele statului românesc de la Est de Carpaţi, 
el a reușit să-l menţină independent, să-l consolideze şi să adapteze 
noilor situaţii instituţiile sale de bază, să-l apere de atacurile duş- 
manilor externi și să lichideze tendinţele centrifuge ale foştilor șefi 
de formaţiuni statale locale sau ale urmașilor lor. Om de reală clar- 
viziune politică, Laţcu Vodă a activat abil și a neutralizat intenţiile 
anexioniste ale celor două puternice state feudale vecine. A fost perma- 
nent informat despre gravele frămîntări interne din Imperiul bizantin, 
de situația confuză și de teamă din Peninsula Balcanică, cauzată de 
infiltrarea și expansiunea otomană, precum și de eforturile depuse 
în direcţia unirii Bisericii Ortodoxe cu cea romano-catolică“. Domnia 
lui a „reprezentat o perioadă de stabilitate, impusă de autoritatea 
nedesminţită a unui domn cu reale calităţi de conducător“. Prin 
toate acestea, Laţcu a reușit să lase urmașilor „un stat puternic, 
recunoscut și respectat de vecini“, un stat cu bază economică mulţu- 
mitoare și cu instituţii administrative chibzuit rînduite. 

La rîndul lor aceștia, ducînd în linii mari tot o asemenea cumpă- 
nită politică, au reușit să-i „consolideze unitatea“, să-i întindă hotarele 
„pînă la Mare““, să-i „asigure dezvoltarea economică, militară şi 
politică“* şi să-l impună ca pe „un factor de seamă în politica Europei 
centrale și sud-estice““ 30, Pe aproape două treimi din timpul ocîr- 
muirii acestora, — și ne gîndim la primii mușşatini: Petru I (1375— 
c. 1392), Roman T (c. 1392—1394) și Ştefan I (c. 1394—1399), apoi 
la Iuga (1399—1400) şi la Alexandru cel Bun (1400—1432) —, cade 
pe toată durata ei, lunga domnie a lui Mircea cel Mare din Ţara Româ- 
nească (1386—1418). Cu toţi acești voievozi moldoveni, acesta a avut 
legături, cu unii destul de strînse chiar î1. Despre ele se va vorbi mai 
pe larg, în partea în care se va înfățișa „politica externă“ a acestuia. 


30 N, Grigoraș, Țara Românească a Moldovei pină la Ștefan cel Mare (1359—1457), laşi, 
1978, p. 41—42; 55—56, 

3i Constantin C, Giurescu-Dinu C. Giurescu, op. cit., I, p. 278—286; II, p. 38—49, 94— 
110; N. Grigoraş, op. cit., p. 21 ş.u.; Ştefan S. Gorovei, Muşatinii, Bucureşti, 1976, p. 22—49. 

Aşa se prezenta în linii generale, din punct de vedere politic, 
Europa răsăriteană în preajma începerii domniei marelui Voievod 
Mircea. În mijlocul frămîntărilor semnalate și în calea tendințelor 
de cotropire ale unora dintre vecini și mai cu seamă ale otomanilor, 
el, cum se va vedea, a ştiut să aleagă soluția cea mai potrivită pentru 
interesele țării sale. Cu un stat bine organizat, înfloritor din punct de 
vedere economic și cu o oaste bine rînduită şi vitează, el a putut face 
faţă cu succes pericolelor ce-i amenințau „moșia“, indiferent din 
partea cui veneau, rezistînd eroic oricărei încercări de cucerire. De aceea, 
pe drept se afirmă că: „de la el începe rezistenţa care a făcut pe turci 
să renunţe de a cuceri pămîntul românesc și i-a silit să-l lase românilor, 
pe cînd, —cum se știe—,al sîrbilor, bulgarilor, grecilor și mài 
tîrziu chiar și al ungurilor, le-a fost luat de cuceritorii otomani“ 32, 

Țara lui Mircea cel Mare, ca și sora ei mai tînără, Moldova, și ea 
cumpănit ocîrmuită și eroic apărată de voievozii ei, niciodată n-au 
dispărut de pe harta Europei de Răsărit, ci, necontenit, au fiinţat ca 
state de sine stătătoare. 


32 P, P, Panaitescu, Mircea cel Bătrin, p. 39. 

PRIMII ANI AI DOMNIEI. 
STABILIREA PRIMELOR ALIANȚE. 
ÎNCEPUTUL CONFLICTULUI CU IMPERIUL OTOMAN 


Ne lipsesc informaţii cu privire la primele măsuri de politică 
externă întreprinse de noul domn al Ţării Româneşti. El a trebuit 
să ţină seama de situaţia internaţională complexă a anului 1386, 
cînd Imperiul otoman înainta impetuos spre Dunăre, în timp ce 
statele europene din regiune— inclusiv regatul Ungariei—nu puteau 
organiza rezistenţa necesară. El era nevoit, de asemenea, să ţină 
seama de tendinţele expansioniste ale regatului Ungariei, ai cărui 
regi încercaseră să-şi instaureze suzeranitatea asupra domnilor Țării 
Românești. Acestea erau cele două mari puteri între care se afla 
statul condus de Mircea cel Marel. 


Domnul nu putea neglija în calculele sale politice nici regatul 
Poloniei, care devenise, după includerea Lituaniei, cel mai întins 
stat din Europa răsăriteană, şi pe care va încerca să-l folosească 
pentru a contracara încercările lui Sigismund de Luxemburg de a-și 
impune suzeranitatea asupra ţării sale. 

Din nefericire, cele două regate creștine și catolice nu-l vor 
sprijini pe Mircea în lupta sa contra „necredincioșilor““, deşi regii 
lor vor încheia tratate de prietenie cu domnul Ţării Românești. 
Mai mult încă, în momente deosebit de grave, ca cele din 1395, cei 
doi monarhi vor slăbi poziţia lui Mircea cel Mare; regele Ungariei 
va încerca să ocupe pentru sine teritorii ale Ţării Românești, iar 
Vladislaw Iagiello va susține un alt candidat la tron împotriva suve- 
ranului Ţării Româneşti care organiza cu succes rezistenţa anti- 
otomană. 

La începutul domniei sale — datorită probabil ocupării Banatului 
de Severin — relaţiile lui Mircea cu Sigismund de Luxemburg nu 
au fost prea bune. În 1388 Sigismund a încheiat un armistițiu cu 


1 Vezi Dinu C. Giurescu, Politica externă a Țării Românești sub Mircea cel Bătrin, în vol. 
Pagini din trecutul diplomaţiei românești, București, 1966, p. 54—75. 

Vladislaw Iagiello, ca să poată lupta „împotriva voievozilor Moldovei 
și Valahiei, instigați de banul Bosniei“ 2. 

Datorită acestor relaţii, foarte probabil că Mircea nu a participat 
la lupta de la Kossovo (15 iunie 1389), deoarece participarea sa alături 


de cneazul Lazăr — care sprijinise pe răsculații croaţi împotriva lui 


Sigismund — ar fi putut fi considerată o provocare la adresa acestuia ?. 


Participarea lui Mircea la această memorabilă bătălie nu este confir- 
mată de ciclul Kosovian al tradiţiilor sîrbești, care nu-l amintește 
pe domn printre aliaţii craiului sîrb 4. După cum au dovedit specialiștii 
în problemă, afirmaţiile unor cronici otomane despre participarea 
unui contingent muntean la luptă sînt tîrzii și aveau menirea să prea- 
mărească meritele Casei otomane care ar fi obţinut la 1389 o victorie 
asupra unor aliaţi numeroși şi puternici 5. 

Ţinînd seama de aceste relaţii încordate cu regele Ungariei, 
Mircea a fost obligat să se apropie de regele Poloniei, prin intermediul 
domnului Moldovei Petru I Mușat, cu care a întreţinut relaţii de 
prietenie. 

Alianţa cu Polonia a fost încheiată pentru a contrabalansa politica 
expansionistă a lui Sigismund de Luxemburg, cu care regele Poloniei 


2 Hurmuzaki, 1/2, p. 309. Vezi amănunte la Ilie Minea, Principatele Române şi politica 
orientală a împăratului Sigismund, p. T și urm.; A. Hubert, Die Gefangennehmung der Köni- 
ginnen Elisabeth und Maria von Ungarn und die Kämpfe König Sigismunds gegen die napoli- 
tanische Partei und die übrigen Reichsfeinde in den Jahren 1386—1395 (,Archiv für Osterrei- 
chische Geschichte*“, 1885, p. 535—548). 

3 Veniamin Ciobanu, Țările române şi Polonia. Secolele XIV—XVI, Bucureşti, 1985, 
p. 19. Vezi şi P. P. Panaitescu, Mircea cel Bătrîn, Buc., 1944, p. 215—219 şi N. Iorga, Istoria 
românilor, III, p. 288, care susţine că „nimic nu dovedește un ajutor de la Mircea“ în lupta 
de la Kosovo. 

4 Eugenia Ioan, Imaginea domnitorului Mircea cel Mare în literatura iugoslavă, comuni- 
care la sesiunea organizată de Institutul de studii sud-est europene, 20 iunie 1986. Despre 
această celebră bătălie vezi: C. Moisil, Spicuiri din cronicarii turci: lupta de la Cossovo după 
cronicarul Neşri (,„Rev. Soc. Tinerimea Română“ , 1923, nr. 9—10, p. 259—271); M. Braun, 
s.Kossovo“*. Die Schlacht auf dem Anselfelde in geschichilicher und epischer Uberlieferung, Leipzig, 
1937; G. Skrivanit, Kosovska bitka 15 juna 1389, Cetinje, 1956; D. Trifunovit, Srpski srednio- 
vekovni spisi o knezu Lazaru i Kosovskom boju (Scrieri eîrbeşti medievale despre cneazul Lazăr 
şi bătălia de la K.J.), Krusevac, 1968. 

5 Mehmet Mustafa, Aspecte ale demersului politic al domnitorului Mircea cel Mare în 
sud-estul Europei, comunicare la aceeași sesiune, 

Citînd pe cronicarii Seadeddin și Leunclavius — care vorbesc de prezenţa valahilor 
alături de sîrbi — D. Onciul susţinea că Mircea a venit în ajutorul acestora în nenorocita luptă 
de la Kosovo (Scrieri istorice, II, ed. A. Sacerdoţeanu, p. 248). Vezi analiza făcută de P. P. 
Panaitescu, Mircea cel Bătrin, p. 215—222 şi I. Minea, Principatele Române şi politica orientală 
a împăratului Sigismund, Buc., 1919, p. 11—12, care subliniază miopia politică a regelui Ungariei 
ce a lăsat Serbia să cadă în supunerea turcească; pretenţiile absurde de hegemonie ale regelui 
Ungariei au dărimat stîlpii echilibrului politic tocmai în momentul cînd era mai mare nevoie 
de acest echilibru. 

— deși cumnat — nu întreținea relații prea cordiale 6. Este interesant 
de subliniat faptul că, în tratatele încheiate cu regele Vladislaw 
Iagiello, Mircea declara că se simțea dator să ajute pe rege și ca rudă: 
„ymmo magis iam quia consanquinitatis amor hoc compellit amicos** 7, 
Într-un alt act, Mircea declara regelui Poloniei: „eu sînt al tău şi 
copiii mei, câți sînt, sînt nepoţii tăi și copii, ca și ai mei“ 8. | 
Tratativele lui Mircea cu regele Poloniei au început în cursul 
anului 1389, cînd solii munteni Manea și Roman au trecut prin Suceava, 
unde li s-a adăugat Drăgoi, unul dintre principalii sfetnici ai lui 
Petru I, prin intermediul căruia se duceau tratativele. Tratatul de 
alianţă s-a încheiat la Radom, la 3 dec. 1389; prin acest act, cei doi 
suverani își promiteau sprijin reciproc în cazul unui atac asupra unuia 
dintre ei întreprins de regele Ungariei °. Tratatul a fost întărit de 


Mircea la 20 ian. 1390, fiind reînnoit la 6 iulie 13911. 


Din textul acestor tratate rezultă în mod clar că ele erau îndrep- 
tate împotriva atacurilor dușmănoase inițiate de regele Ungariei 
fie împotriva Poloniei, fie în contra Ţării Românești; în ultimul caz, 
Vladislaw lagiello se arăta gata să-l ajute pe Mircea „prin toată puterea 
și mijloacele lui“*, ceea ce însă nu se va realiza deoarece Mircea se va 


împăca în curînd cu Sigismund. 

„Cum era şi firesc, asemenea alianţă politico-militară nu a putut 
avea efecte concrete pe tărîm militar, căci nu se cunoaște vreo împre- 
jurare în care s-ar fi aplicat prevederile ei. Cu toate acestea, fundalul 
politic al demersului întreprins între 1389 şi 1391 de Mircea cel Bătrin 
a avut efecte neîntrîrziate în însăși atitudinea lui Sigismund, regele 
Ungariei, adoptînd o poziţie mai atentă şi mai receptivă faţă de domnul 
Ţării Românești““ 10 bis, 


€ La 1388 cei doi regi cumnați încheiaseră un armistițiu prin care regele Ungariei recu- 
nogtea anexarea Galiției la regatul polon (Hurmuzaki, 1/2, p. 309; P. P. Panaitescu, Mircea 
cel Bătrin, p. 24). 

? Hurmuzaki, I/2, p. 472. 

% Ibidem, p. 825. Menţionăm că nu numai Mircea, dar și Petru Muşat — domnul Mol- 
dovei — era rudă cu Wladislaw Iagello, după cum rezultă din tratatul încheiat între cei doi 
suverani, în textul căruia regele numeşte pe domn „ziat““, adică ginere (ibidem, p. 295). După 
cum arată Ştefan Gorovei, Muşatinii, p. 33—34, soţia domnului trebuie să fi fost o rudă mai 
îndepărtată a regelui, aceasta deoarece în vremea respectivă termenii de înrudire nu aveau sen- 
gurile atit de precise şi restrînse de astăzi. 

? Hurmuzaki, 1/2, p. 315—316. 

10 DRH, D, vol. I, p. 122—123, 125—126. Vezi şi Dinu C. Giurescu, op. cit., p. 59—62. 

Cele două tratate au fost publicate de Ivan Ohienko, Doi gramoti voevodi valaşkogo Ivana 
Mircii Velikogo (,Byzantino-Slavica“‘, 3, 1931, p. 415—429 ), care a corectat erorile din ediţiile 
anterioare. Vezi şi recenzia lui D. P. Bogdan, în RIR, 1932, p. 414—417. 

10 bis Istoria militară a poporului român, II, Buc., 1986, p. 159. 

-- După cum s-a observat pe drept cuvînt, „afirmarea internațio- 
nală cea mai deplină a Ţării Româneşti în timpul lui Mircea cel 
Bătriîn şi-a găsit expresia supremă în îndepărtarea sa de regatul 
ungar. în momentele prielnice. Condiţia necesară a acestei afirmări 
era: dispariţia presiunii osmane care dispensa ţara de alianţa cu Unga- 
ria““ 11. Cu alte cuvinte, alianţa cu Sigismund era dictată de pericolul 
otoman, era deci o alianţă sub imperiul necesităţii ; de această alianță 
avea nevoie și regele Ungariei, ale cărui teritorii erau mai bine apărate 
prin lupta domnului Ţării Româneşti. 

©- Pentru a înţelege distanțarea lui Mircea cel Mare de regele 
Ungariei va trebui să avem în vedere politica primejdioasă a lui 
Sigismund de Luxemburg, care căuta orice prilej — îndeosebi momen- 
tele:'de criză — pentru a-și impune suzeranitatea asupra domnului 
Țării Românești, suzeranitate pe care acesta nu a acceptat-o. Un 
singur exemplu este edificator ; deși tratatul încheiat la Brașov între 
cei doi suverani, în martie 1395, nu prevedea nici un drept de suzera- 
nitate al regelui asupra domnului sau a ţării acestuia, în documentele 
relative la luptele purtate în același an alături de aliatul său pentru 


alungarea turcilor, Sigismund de Luxemburg vorbeşte de Țara 
Românească — al cărei domn recunoscut de el era Mircea — ca de 
o “țară a sa, numind-o „ţara noastră“ 2. Se înţelege că astfel de 
pretenții nefondate erau respinse de un domn ca Mircea, care apăra 
independenţa ţării sale faţă de orice putere străină, creștină sau 
păgînă. 

'Se cuvin făcute aceste precizări pentru a înţelege succesiunea 
de momente de antantă cu cele de încordare dintre cei doi suverani; 
această schimbare de poziţie nu este rezultatul unei inconsecvenţe 


:111' Virgil Ciociltan, Competiţia pentru controlul Dunării inferioare (1412—1420) (R. ‘Ist. 
1982, nr. 10, p. 1095). 
2 DRH, D, vol. I, p. 157. Vezi și P. P. Panaitescu, Mircea cel Bătrin şi suzeranitatea 
ungurească, Buc., 1939 (extras din AARMSI,. -s. XII, t. 20, 1939, p. 61—81). 

:+ -Mai trebuie să :amintim aici — peniru a înțelege politica lui Sigismund de Luxemburg 
faţă de Ţara Românească — că la 7 martie 1395 — cînd Mircea cel Mare se afla la Brașov unde 
încheia: 'cunoscutul'tratat de alianță cu regele Ungariei — acesta a întărit brașovenilor privi= 
legiul acordat lor, la 28 iunie 1358, de regele Ludovic cel Mare, prin care acesta le garanta dreptul 
de a „itrece slobod şi neturburat““ cu mărfurile lor şi cu „orice fel de lucruri între Buzău și Prahova,: 
adică din locul unde se varsă în Dunăre riul numit Ialomița pînă în locul unde se varsă, de 
asemenea, în Dunăre riul Siret și să nu-vă. poată opri nimeni pe nedrept în această trecere a 
voastră” (DRH; D, I, p. 72 și-142—143).: i 

n ntrucît acest coridor de trecere'së afla.în țara: lui Mircea; care apărea ca egalul regelui 
în textul tratatului încheiat .în. aceeaşi zi, nu putera califica gestul lui Sigismund decit ca pe o. 
manifestare a tendințelor sale de suzeranitate asupra. domnului Țări Românești. În privilegiul 
dat de regele Ungariei nici măcar nu se vorbește de acordul domnului, suveran, al țării sale. 

a domnului Țării Românești, ci constituie adaptarea sa la primejdiile 
externe, indiferent de unde s-ar fi ivit acestea. 
* 

Așa cum s-a observat: „toate acţiunile de politică externă ale 
voievodului Mircea — duse cu fermitate și deplină cunoaștere a 
realităților timpului — au fost concentrate pentru a opri ofensiva 
otomană, pentru a o sili să dea înapoi, pentru a păstra ființa ţării 
în fața celei mai puternice forţe militare a sud-estului european“. 
Rezultatul acestei mari înfruntări de forțe — care a durat mai bine 
de două decenii — a fost „fundamental pentru toată istoria noastră 
medievală“, și anume „,dăinuirea şi continuitatea statului românesc 
dintre Carpaţii meridionali şi Dunăre“ 12 bis, 

Nu se cunosc prea bine începuturile relaţiilor lui Mircea cel Mare 
cu' Imperiul otoman, aflat — așa cum spuneam mai sus — în plină 
expansiune teritorială. 

„Cei mai mulți autori susţin că luptele lui Mircea cu trupele otomane 
ar fi început în anul 1388, cînd forţele armate ale Ţării Româneşti 
au intervenit în Dobrogea, unde Lvanco dispărea în condiţii dramatice. 
După unele opinii, Mircea cel Mare ar fi fost chemat de forţele locale 
— rămase fără conducător —, devenind astfel „domn al cetăţii 
Dirstorului și despot al ţărilor lui Dobrotici““ 13, și aceasta prin voinţa 
nemijlocită a locuitorilor Dobrogei. Această acţiune „nu era decît 
urmarea faptului că Mircea devenise unicul steag de raliere în jurul 
căruia aceștia se puteau strînge încă pentru a respinge pe cotropitorul 
otoman“ 14, 

În aceeași vreme — probabil ca represalii la acţiunea lui Mircea — 
o oaste otomană s-a îndreptat spre Ţara Românească. După cum 
mărturisește o cronică bulgară, „au bătut-o vlahii și toţi (turcii) 
pînă la unul sau doi s-au înecat în Dunăre; astfel au scăpat în acea 
vreme bulgarii și vlahii de cotropirea turcească““15. Era prima 

18 bis Dinu C. Giurescu, op. cit. 

12 Vezi partea a Il-a, cap. 3 (Organizarea statului). 

1 B, T. Câmpina, Scrieri istorice, I, Buc., 1973, p. 242. O opinie asemănătoare la Ștefan 
Ștefănescu, Țara Românească de la Basarab I „Întemeietorul“: pînă la Mihai Viteazul, Buc., 
1970, p. 49: „cînd, în 1388, statul dobrogean, lipsit de conducătorul său Ivanco, căzut în lupta 
cu turcii, urma să fie încorporat Imperiului otoman, forțele locale s-au regrupat în jurul lui 
Mircea cel Bătrîn pentru a respinge printr-un ultim efort pe cotropitori. Cu ajutorul populaţiei 
dobrogene, Mircea cel Bătrîn a înfrint pe turci şi a unit Dobrogea, inclusiv Silistra, cu Țara 
Românească“. Vezi şi P. P. Pauaitescu, Mircea cel Bătrin, p. 212. 

15 Cronica ieromonahului Paisie de la Hilandar, citată de B. T. Câmpina, op. cit., p. 242. 
Vezi şi Marele Mircea Voievod, p. 281—288. Deşi admite că Țara Românească a jucat un rol 
important în evenimentele din 1387—1388, Tahsin Gemil nu aminteşte de expedițiă'oto- 


mană din 1388 (Mircea l'Ancien face à la politique impériale de Bayazid I-er, în RRH, 1986, 
nr. 1—2, p. 5). 

dintr-un lung şir de victorii obținute de oștile Țării Românești, care 
luptau nu numai pentru apărarea ţării lor de cotropire, dar şi pentru 
apărarea vecinilor lor de la sudul Dunării. 

Așa cum s-a observat, după anihilarea Serbiei, în 1389, Tara 
Românească a rămas singura forță politică în stare să iniţieze şi să 
dirijeze coaliții antiotomane în Peninsula Balcanică 16. 

Evenimentele ce au urmat sînt mai puţin clarificate de istorio- 
grafia română care le datează în chip diferit, aşa cum vom arăta 
îndată. 

Relaţiile lui Mircea cel Mare cu otomanii s-au înrăutățit în 1391 17, 
cînd Firuz beg a primit ordinul să întreprindă prima expediţie de 
pradă (akîn) la nordul Dunării. Cronica turcească anonimă notează 
lapidar: „apoi (Baiazid) dă akîn lui Firuz beg, care a ajuns în Itlak 
(= Ţara Românească), unde a răvășit totul, făcînd akîn, și s-a întors 
încărcat de pradă“. 

Mai multe detalii despre această acţiune de pradă ne oferă cro- 
nicarul Kemalpașazade, cu stilul său înflorit: „Firuz beg a ridicat 
corturile taberei sale în acest loc al victoriei. Strîngîndu-și soldaţii 
jefuitori, a lovit ţara și ţinutul pe care l-a atins și îi aștepta pe înfo- 
metațţii și nevoiaşii akîngii, atraşi de norocul unei prăzi. El a trecut 
Dunărea, fluviul care seamănă la vărsare cu o mare universală, pe 
malul celălalt, în ţara Iflak, care la vremea aceea nu era încă supusă; 
ea era în stare de război; comandantul său suprem (Mircea) nu 
coborîse încă din turnul alpestru al revoltei; el era orgolios. Armata 
cu picioare de vînt şi mergînd ca un torent sosește, intră și-l izbește 
chiar în gît pe acest adversar plin de ură. El (= Firuz beg) a distrus 
cu furtuna atacurilor rezistenţele, casele și refugiile acestor rătăciţi 
pe care le-a găsit în ţară. El a risipit detașamentele nefericite şi 
sinistre ale cavalerilor și ale pedestrimii, care se așezaseră pentru 
luptă, și le-a răsturnat casele peste capetele lor, dînd pe aria dușma- 
nului lovituri puternice cu lănci asemănătoare cu balaurii aruncători 
de flăcări și a ars bunurile și avuţiile necredincioşilor cu fulgerul 


16 Ibidem, p. 6. 

17 Dată acceptată de A. Decei, cercetătorul acestor evenimente. După alți autori (Mihai 
Maxim), prada ar fi avut loc în 1390; Tahsin Gemil, op. cit., p. 5—6, o datează în 1389, „aussitôt 
aprés le combat de Kosovo“, în timp ce relaţiile lui Mircea cel Mare cu Sigismund de Luxem- 
burg nu erau prea cordiale şi cînd domnul considera mai puternică primejdia ungară decît pe 
cea otomauă (dovadă tratatul de alianță cu Polonia, amintit mai sus). 

Vezi şi idem, Un héros de la lutte pour l'independance. L'effort politique fourni pour enrayer 
l'offensive ottomane („„Roumanie. Pages d'histoire“*, 1986, nr. 4, p. 102—103). 

18 Traducerea lui A. Decei, Relaţii româno-orientale, Buc., 1978, p. 153. 

incendiator al săbiilor: ascuţite. Cu flacăra distrugerii a fost arsă 
țara, cu pîrjolul calamităţii a fost înnegrită ţara aceasta. 

Bătrânii și tinerii, femeile şi bărbații, cei care au fost prinși și 
cei care nu au manifestat încăpăţinare ca focul, cei care s-au predat, 
au fost făcuţi prizonieri. Monstrul fricii le-a ars trupurile... prin 
infernul războiului şi, dînd foc sufletelor lor, i-a transformat în pămîn- 
turi negre. Ei au ajuns în locurile unde trebuiau să ajungă și au făcut 
tot ce trebuiau să facă celui care nu crede și care a avut o purtare 
urîtă. S-au întors învingători și victorioși, cu prizonieri și cîrduri de 
animale și cu altă pradă bogată și au trecut Dunărea cu bine, încărcaţi 
de pradă“ 1. 

Deşi cronicarul nu precizează motivele expediției otomane la 
nordul Dunării, relatarea sa este extrem de valoroasă — dincolo de 
limbajul bombastic. propriu surselor otomane — pentru detaliile 
pe care le dă cu privire la această expediţie. Mai întîi, faptul că, 
la acea dată, Tara Românească „nu era incă supusă“* de otomani, 
precizare deosebit de prețioasă, care corespunde realităţii și care 
contrazice alte cronici turceşti, după care Mircea era deja tributar 
în această vreme. 

Sînt de subliniat apoi: faptul că domnul a organizat o rezistență 
armată care a fost însă înfrîntă de iureșul atacatorilor, bogăţia pră- 
zilor, formate din oameni şi animale, cu care akîngiii au trecut Dună- 
rea,i ca şi marile distrugeri provocate așezărilor omenești, situate 
foarte probabil în cîmpia munteană. i 

"Amintirile tradiției literare bulgare înregistrează însă un fapt 
Ta care nu vorbesc cronicile otomane: Mircea cel Mare nu .i-a 
lăsat pe otomani nepedepsiți pentru fapta lor. „Mircea, voievodul 
vlah, i-a lovit pe turci și i-a nimicit rău şi abia au scăpat“ 2o, 

' Indiferent de partea cui a fost victoria — și, repetăm, nu avem 
motive să credem. că ea nu a aparținut: voievodului. muntean — un 
lucru. trebuie reţinut: prima încălcare a hotarului românesc de către 
trupele. otomane a marcat începutul unui îndelungat război, pe care 
timp de două secole ți rile române l-au purtat cu cea mai mare putere 


. ab Tiaducăreăi lùi À. “Decei: op op. cit., p. 153. După opinia cronicarului Urudj, nenumăratele 
prăzi, şi bogății aduse de Firuz beg din "Țară Românească au fost utilizate, de Baiazid pentru a 
qipadohi clădirile 'de binefacere, spitale, aziluri $i școli cé tocmai atunci le ridicase la Brusa“ 

Sema Panaitescu, Mircea cel Bătrina p. 236). Autorii] amintit nu a cunoscut textul cronicii lui 
Kemelpaşazade,, tradus prima oară.de A, Decei. Vezi și textul revăzut al lui Ibn Kemal, pus de 
curind în circulație , de. Valeriu Yeliman, O cronică tipanan despre domnia lui Mircea cel Mare 
(R. A 1986, am de p 375—3817). 
° B. T Câmpina, op: cit., p- 246 (care tueuză ca. ‘Zlatarski ), 

a timpului, Imperiul otoman. Este momentul de deschidere al marii 
drame ce nu se va sfîrşi decît cinci sute de ani mai tîrziu sub zidurile 
Plevnei. Poporul român și-a demonstrat vitalitatea şi puterea de a 
dura, dovedindu-și capacitatea excepţională de a rezolva și depăşi 
una dintre cele mai complexe și defavorabile conțuncturi în care 
istoria l-a aruncat. 


* 


` Acţiunea prădalnică a acîngiilor ? ui Firuz beg nu a rămas prea 
multă vreme fără răspuns. În iarna 1393—1394 41 — profitînd de expe- 
diția lui Baiazid împotriva beiului de Kastamonu — Mircea cel 
Mare a atacai şi distrus cuibul acîngiilor prădalnici de la Karinovast 
sau Karnobat, situat ia sud de munţii Balcani 2. 


După cum remarca pe bună dreptate A. Decei— cel care a 
studiat și tradus primul izvoarele otomane despre această expediție — 
atacului violent al lui Firuz beg, „care avea ca unic scop să ardă 
casele, să distrugă culturile și să ia robi, Mircea nu putea să-i răspundă 
în alt fel decît încercînd să curme de la rădăcină acest rău care creştea, 
tovindu-i chiar în cuibul lor pe acești « Renner und Brenner » (călăreţi 
şi incendiatori), cum îi numeşte Hammer" %. 


Toţi cronicarii turci care vorbesc de această expediţie recunosc 
succesul ei, ca şi viteza deosebită și surpriza totală cu care s-a produs. 
După Idrîş Bidlisi, Mircea „a strîns o mare armată, a distrus 
și jefuit vilayet-ul și împrejurimile de la Karinovast. Mulţi musulmani 


au fost șehid în această ciocnire, unde el a fost victorios, și fiii popo- 


rulùi islamic au fost luaţi prizonieri sau jefuiţi““ 2%. 


` Mai multe detalii aflăm în cronica lui Kemalpașazade, din secolul 
al XVI-lea, care-l consideră pe Mircea drept „unul din monarhii 
celebri din țările necredincioase din acea vreme“. (În traducerca mai 


'z „Deoarece nici unul din izvoarele cunoscute pînă acum nu precizează cînd a avut loc 
această "campanie, datarea ei s-a făcut în baza unor construcţii logice obținute prin înserierea 
evenimentelor mai precis datate, în special cu lupta de la Rovine. În funcţie de aceasta A. Decei 
(care considera că strălucita victorie românească obţinută de Mircea împotriva lui Baiazid a 
avut.loc pe 10 octombrie 1394) a datat-o în 1393, Cum data reală a bătăliei de la Rovine este 
însă 17 mai 1395, considerăm just punctul de vedere exprimat în Istoria militară a poporului 
român, vol. II, p. 160, care așază expediţia oștilor conduse de Mircea cel Mare la Karinovasi, 
în iarna 1393/1394, adică spre sfîrşitul anului 1393 și începutul lui 1394. 

„22 A, Decei, Expedijia lui Mircea cel Bătrin împotriva acîngiilor de la Karinovasi (1393), 
în vol. Relaţii româno-oriențale, Buc., 1978; P 140—155 (Studiul a apărut mai întîi în limba 
franceză în ;Revue des Etudes Roumaines*‘, E, 1953, p. 130—151). 
11.23 A. Decei, op, cit, p..153. 
A Ibidem; p. 142. 


www.dacoromanica.ro 


282 MIRCEA CEL MARE 


nouă a turcologului Valeriu Veliman textul este: „cel mai vestit dintre 
principii ţărilor ghiaurilor ce era în vremea sa““). 

Cronicarul susține — pe drept cuvînt — că expediţia domnului 
Ţării Românești a fost riposta dată atacului întreprins de Firuz 
beg: „ţara lui fiind lovită““, domnul „s-a înfuriat din cauza răpirii 
animalelor și din cauza urmărilor luptelor provocate de trupele 
luptătoare““. De aceea el a așteptat momentul oportun „pentru a 
trage iataganul răzbunării, pentru a trece Dunărea pe celălalt mal“. 

Cînd a aflat că padișahul se dusese în Anatolia, „prezentînd 
armele și ordinul de război (deci chemarea la luptă —- N.S. ), el îi 
adună pe răufăcătorii din ţara Iflak, a urcat pe armăsarul său cu 
hăţuri iuți... și a luat drumul revoltei, cu tovarășii de dușmănie“. 

După opinia cronicarului, Mircea dispunea de o armată foarte 
numeroasă, formată din călăreţi ce aveau „cai apți pentru această 
năvală““ ; armata era „mişcătoare ca Nilul și acaparatoare ca torentul““, 
„înfricoșătoare ca norii“* și „iute ca torentul““. 

După ce a trecut Dunărea, „această spadă încrustată şi străluci- 
toare s-a aruncat în marea de jaf; el a întins incendiul răzbunării 
în dar-i-islam ( = Ţara Islamului). Orașele și satele care se aflau 
pe malul fluviului au fost nimicite prin devastare și distrugere... 
Această armată fără respect și fără milă, sosită pe neașteptate, s-a 
împărţit ca un torent în mai multe grupuri pe căi diferite și cei mai 
mulţi din cei întîluiți au fost jefuiţi, iar familiilor lor nu le-au rămas 
decît gemetele ; unii au fost luaţi (prizonieri), iar alţii jefuiţi“. 

Succesul acţiunii fulgerătoare a trupelor române a fost ușurat 
de „absența armatei șahului (Baiazid )““, ceea ce a făcut ca Mircea 
să nu întîlnească în cale „pe nimeni care ar fi putut forma o pavăză 
în faţa securii sale rapide““; profitînd de lipsa unei rezistenţe organi- 
zate, Mircea „a lansat săgeata exterminării împotriva poporului 
islamic“. 

Ţinta atacului era Karinovasî, tabăra acîngiilor. Ajungînd acolo, 
Mircea „nu uită să răpească populaţia. întreagă, pe care a adunat-o 
şi a curăţat-o cu mătura distrugerii. Din aceasta a obţinut cel mai 
mare profit, mărind la maximum bogăţia prăzii și umplind pîntecele 
înfometaţilor și nevoiaşilor săi“. 

Spaima stîrnită în Rumelia de atacul trupelor române a fost 
atît de mare, încît „„trompetele de luptă cu sunet ascuţit“ păreau 
că anunţă „ziua judecății de apoi“. De această „situaţie înfricoșă- 

toare““ a aflat curînd și sultanul ce se găsea în Anatolia, care a părăsit 
campania din această regiune și s-a întors repede, „într-un mers 
asemănător cu al norilor deasupra cîmpiilor și a munţilor“. Între 
timp însă, Mircea și trupele sale se întorseseră biruitoare în Țara 
Românească 25. 

Sultanul a trebuit să amîne pentru anul următor expediţia 
de represalii întrucît, „venind aproape iarna, nu mai era timp pentru 
o campanie îndepărtată“. 


„Acţiunea militară descrisă mai sus, cu profunde efecte politi- 
ce, este prima campanie ofensivă europeană îndreptată împotriva Im- 
periului otoman. Forţele victorioase ale domnului român au pătruns 
în imperiu așa cum o vor face și cele ale lui Iancu de Hunedoara 
sau Mihai Viteazul, otomanii văzîndu-și amenințat direct însuși 
Adrianopolul, capitala de atunci a statului turco-osman, aflat la 
distanță nu prea mare de Karînovasi. Ea a determinat o situaţie 


nouă pe eșichierul politic și militar sud-est european, demonstrînd 
— o dată mai mult — atît otomanilor, cît și marilor regate vecine 
— Ungaria şi Polonia — valenţele strategice și forța militară concretă 
a teritoriului românesc şi a poporului român. A devenit clar din acel 
moment că voievodul Ţării Româneşti se impunea cu repeziciune 
în conștiința politică a contemporanilor ca «unul din principalii 
organizatori ai grupării antiotomane » europene angajaţi în acţiunea 
de stăvilire a expansiunii otomanilor și vizînd chiar alungarea lor 
dincolo de Marea Marmara, pe continentul asiatic. Din ambele direcţii 
— a turcilor și a forţelor creștine — apărea evident că un factor nou 
și deosebit de puternic intervenise în raportul de forţe: factorul 
românesc. Neutralizarea lui, pe de o parte, câştigarea lui, pe de alta, 
au fost cele două tendinţe care s-au definit clar în decursul anului 
1394. Este anul care consacră pe români în acest mare rol, pe care-l 
vor deţine două secole la rînd pe scena istoriei universale“ %, 

În 1393 aveau loc noi lupte la sudul Dunării, unde ţarul Şişman 
a fost detronat (17 iulie), iar ţara sa prefăcută în provincie otomană. 
Şişman. a fost luat în captivitate, patriarhul Eftimie a fostizgonit 
din ţară, iar boierilor li s-a cerut să aleagă între convertirea la islamism 
şi confiscarea averilor. „Cucerirea ţaratului de la Tirnovo reprezintă 


25 Ibidem, p. 144—145. 
25 Istoria militară a poporului român, II, p. 162. 

actul prin care se manifesta și pe tărîm politic puterea nouă a căpe- 
teniilor otomane, acum deplin așezată pe baze social-economice 
de înflorire feudală““ % bis, 

Nu întîmplător — datorită sporului său de putere — într-un 
act venețian din 4 august 1394, Baiazid este numit „împărat al turci- 
lor “(Imperator Turchorum ) (pînă atunci fusese doar simplu „emir““)?. 


* 


Dominația otomană. la Dunăre punea în primejdie existența 
Ţării Româneşti, ca și sistemul politico-militar preconizat de regele 
Ungariei. Cînd și-a dat seama că primejdia otomană ameninţă nu 
numai Ţara Românească, dar și Transilvania și Ungaria, Sigismund 
de Luxemburg a căutat să se împace cu Mircea cel Mare, la care a 
trimis o solie în 'mai 1394 %. 

Această solie fusese precedată de cîteva acţiuni antiotomane 
ale regelui Ungariei, în vara anului 1392, în Serbia, „aproape de vadul 
Dunării“, identificat a fi în regiunea Orșova-Severin %. Este posibil 
— așa cum credea P. P. Panaitescu — că „în timpul prezenţei regelui 
în regiuni apropiate de Țara Românească se vor fi schimbat solii, cu 
sfaturi în faţa primejdiei turcești“ 30, 


2% bis B, T. Câmpina, op. cit., p. 247. 

2? N. Iorga, Veneția în Marea Neagră (AARMSI, s. II, p. 36, 1914; p. 1087); și extras, p. 17. 

Despre politica lui Baiazid — care a urmărit uniunea Într-o structură imperială a Ana- 
toliei musulmane cu Peninsula Balcanică ortodoxă — vezi consideraţiile lui Tahsin Gemil, 
Mircea l'Ancien face ă la politique imperiale de Bayezid I-er (RRH, 1986, nr. 1—2, p. 3—5). 
Despre titlul lui Baiazid vezi P. Wittek, Le Sultan de Rum („„Annuaire de l’Institut de Philologie 
et d'Histoire Orientales et Slaves‘*‘, t. VI, 1938, p. 20—21). 

28 Vezi mai jos nota 33. ' 

22 Viorica Pervain, Din relaţiile Ţării Româneşti cu Ungaria la sfîrşitul veacului al XIV- 
lea („Anuarul Inst. de istorie și arheologie“, Cluj, 1975, p. 92). 

Deşi. documentele maghiare limitează expediţia lui: Sigismund doar la ‘Serbia, într-o 
cronică a vremii acţiunile par a avea ọ amploare deosebită: „Sigismundus rex Ungarie cum 
adiutorio Iodocii et Procopii marchionum Moravie intravit Turchiam et depopulatus est eam, 
urbes et castra, opida et villas expugnando, cońflagrando et funditus destruendo. Quibus ad 
propria redeuntibus, Turci et Tarthari conglobati regnum Ungarie intraverunt et maiora dampna, 
quam idem passi sunt ab Ungaris, eis intulerunt“ (Die'chronica novella des Hermann Korner, 
ed. Jakob Schwalm, , Göttingen, 1895, p. 338). Cf.. T. Gemil, op. cit., p. 9, care susține că expe- 
diția a putut avea loc în urmă unei ekeen cu ţarul Şişman de la Tirnovo. Expediția lui Sigis- 
mund s-a terminat’ cu înfrîngerea oștilor maghiare, urmată de incursiuni otomane în Ungaria 
de Sud. 

` 3 P,P, Panaitescu, dp. cit., p.:233. Vezi şi I. Minea, Principatele române, p. 45—46, unde 
se dau o serie de amănunte despre luptele conduse de Sigismund în Serbia. 

Opinia lui P. P. Panaitescu a fost întărită recent și de Tahsin Gemil, „Op. cit. o P 9— 10, 


înțelegeri. 

Apropierea lui Sigismund de Mircea cel Mare va fi devenit necesară 
şi după ce încercările regelui de a realiza o alianță cu Veneţia s-au 
dovedit zadarnice ; în aprilie 1393 Veneţia răspundea evaziv, iar în 
septembrie 1394 condiţiona o eventuală alianță de atitudinea Franţei 
şi a Angliei 5. Lipsit de aliaţi în lupta antiotomană, Sigismund va fi 
silit deci să se apropie de domnul Ţării Românești, care obținuse 
deja cîteva succese notabile în lupta împotriva otomanilor, în timp 
ce primele acțiuni întreprinse de regele Ungariei se terminaseră cu 
eșecuri. 

Îngrijorat de progresele turcești la sudul Dunării, cu o energie 
încă necunoscută pînă atunci, în primăvara anului 1394 Sigismund 
de Luxemburg a reușit să înăbușe revolta din Bosnia, după care a 
cerut lui Baiazid să înceteze acţiunile sale împotriva statelor creştine. 
Ca răspuns, sultanul a arătat solilor regelui armele agăţate pe perete 
care justificau politica sa expansionistă ; demonstraţie de forţă, care a 
impresionat pe soli. 

La întoarcere, solii au adus regelui vestea că sultanul se pregă- 
tește să atace Țara Românească; vestea l-a îngrijorat pe rege care a 
început pregătirile de război şi a trimis o oaste în părţile sudice ale 
regatului său. În același timp (mai 1394), Sigismund trimite în solie 
la Mircea pe Grigore Bethlen, care urma să primească detalii cu 
privire la misiunea sa de la Frank Szâcsenyi, voievodul Transil- 
vaniei ??, 


* 


Sultanul Baiazid era conştient de importanţa unei expediţii 
la nordul Dunării, ca şi de riscurile unei astfel de întreprinderi care 
necesita pregătiri serioase. Din aceste motive a amînat expediţia 
pentru anul 1395, și aceasta și pentru că în Anatolia se precipitau 
evenimente deosebit de grave, cauzate de apariţia puternicului han 
mongol Timur Lenk, cuceritorul Asiei 5, 


31 V, Pervain, op. cit., p. 93. 

3 Mâlyusz Elemer, Zsigmondkori okleveltar. I (1387—1399), Budapesta, 1951, p. 381, 
nr. 3464, Vezi şi V. Motogna, Politica externă a lui Mircea cel Bătrin, Gherla, 1924, p. 8—9. 

Este posibil ca, încă din această vreme, să se fi perfectat un tratat de alianță între Sigis- 
mund și domnul Ţării Româneşti; numai așa s-ar putea explica faptul că, în tratatul încheiat 
între cei doi la Brașov, la 7 martie 1395, Mircea vorbește de „credinţa și jurămiîntul nostru şi al 
boierilor noştri, făcut de noi mai înainte“ (prius) (DRH, D, I, p. 140). Acest „mai înainte“* 
s-ar putea referi la tratativele purtate în mai 1394. 

33 Tahsin Gemil, op. cit., p. 12. 

Pentru a se asigura de credinţa vasalilor săi balcanici și a închega 
împreună cu aceștia un bloc politic puternic în Peninsula Balcanică, 
sultanul i-a convocat într-o faimoasă conferinţă la Seres (primăvara 
1394) 31. În același timp — așa cum am arătat mai sus — se puneau 
bazele unei alianţe antiotomane între Ţara Românească și regatul 
ungar, iar Sigismund de Luxemburg căuta să aplaneze rivalitatea 
dinastică cu cumnatul său din Polonia și să întărească sistemul defensiv 
al regatului ungar %. 


34 J. W. Barker, Manuel IT Paleologus (1391—1425). A Study in Late Byzantine States- 
manship, New Brunswick — New Jersey, 1969, p. 120—121 ; Donald Edgar Pitcher, An Histo- 
rical Geography of the Ottoman Empire, Leiden, 1972, p. 51. 

35 I. Minea, Principatele române şi politica orientală a împăratului Sigismund de Luxem- 
burg, p. 49 și urm.; Ferenc Szakâlay, Phases of Turco-Hungarian Warfare before the Battle of 
Mohács (1365—1526) („„Acta Orientalia“, t. 33, fasc. l, p. 14). 

CAPITOLUL 3 


STRĂLUCITA VICTORIE 
DE LA ROVINE! 
(17 mai 1395) 


Cele mai multe izvoare otomane susţin că marea expediţie a lui 
Baiazid împotriva Ţării Românești terminată cu celebra bătălie de la 
Rovine a fost urmarea acţiunii îndrăzneţe a domnului ţării împotriva 
cuibului de akîngii prădalnici de la Karînovast bis. Chalcocondil 
— care plasează greșit această luptă după cea de la Nicopole — susţine 
însă că sultanul l-a învinuit pe Mircea „că el a început cel dintii 
războiul, aliindu-se împotriva barbarilor ( = turcilor) cu Sigismund, 
împăratul romanilor““ ?, cu alte cuvinte că expediţia ar fi fost o măsură 
de pedepsire a unui participant la bătălia de la Nicopole. (Este vorba, 
probabil, de o altă expediţie). 

Ştiind că Baiazid va porni împotriva sa şi pentru a nu împărtăși 
soarta lui Şişman — despre care aflase desigur — Mircea cel Mare a 
căutat să-şi asigure alianţa lui Sigismund de Luxemburg, care se 
întorsese învins din expediţia din Moldova și cu care a încheiat un 
tratat de alianţă la 7 martie 1395, la Braşov ?. 

Tratatul — analizat de numeroși istorici — era îndreptat „îm- 
potriva acelo: cumpliţi şi vicleni fii ai strîmbătăţii, vrăjmaşi ai 


1 Această strălucită bătălie face parte din războiul susținut de Țara Românească împotriva 
Semilunei între anii 1393 şi 1397, fiind unul din episoadele cele mai glorioase ale acestui război 
de durată. Am tratat separat această bătălie și evenimentele ce i-au urmat nu numai pentru 
a-i sublinia importanța, dar şi pentru a discuta mai pe larg aspectele nelămurite încă privind 
îndeosebi: datarea, localizarea și urmările acestei celebre bătălii. 

După cum sublinia B. T. Câmpina, op. cit., p. 248, războiul purtat vreme de cîțiva ani 
de Țara Românească reprezintă: 

1) momentul culminant al întregii activități a lui Baiazid în Europa: 

2) momentul hotăritor al luptelor pentru stăvilirea la Dunăre a înaintării otomane şi 

3) una dintre cele mai caracteristice manifestări ale artei militare româneşti în evul mediu, 
motive pentru care merită a fi studiat în toate detaliile sale. 

1 bis Cronici turceşti, vol. I, p. 39, 113, 157, 339. 

2 FHDR, vol. IV, p. 457. 

3 Tratatul a fost publicat în Urkundenbuch, vol. III, p. 135 şi urm. , Hurmuzaki, vol. 3/2, 
p. 359—361; DRH, D, vol. I, p. 138—142. Asupra împrejurărilor în care a fost încheiat tratatul 
vezi Pavel Binder, Unde a încheiat Mircea cel Bătrin tratatul braşovean din 1395 ? Consideraţii 
privind localizarea curţii feudale din Braşov (.„Cumidava“*, 1970, p. 59—67); Sergiu losipescu, 
Viziunea românească asupra războiului de cruciadă (sfîrşitul secolului al XIW-lea-începutul seco- 
lului al XV-lea), în Studii de istorie şi teorie militară, București, 1980, p. 26—28. 

numelui lui Hristos și neîmpăcaţi duşmani ai noștri care sînt turcii“. 
În textul său se prevedeau scopurile și strategia viitoarei angajări 
românești în lupta comună antiotomană. Din partea sa, Mircea se 
angaja: „de cîte ori, de-acum înainte, domnul rege va merge cu oștirea 
sa, el însuși împotriva zişilor turci sau împotriva oricăror altor părtași 
de-ai lor, atunci tot cu oștirea, cu oamenii și cu toată puterea noastră, 
să fim ţinuţi şi datori a merge cu dînsul, de asemenea, noi înșine, 
împotriva acelora““. Dacă însă regele n-ar fi mers în persoană, ci ar fi 
trimis doar oștirea sa, Mircea urma să procedeze la fel, ca un egal al 
regelui Ungariei. 

Domnul se mai obliga să asigure trecerea liberă, precum și hrana 
trebuincioasă, contra cost, oștirii regale ce va merge „în părţile lui 
Dobrotici sau în orice alte pămînturi, cetăţi, ținuturi, trecători, porturi 
și în oricare alte locuri supuse stăpînirii și ascultării noastre“. Preci- 
zarea este deosebit de importantă deoarece dovedeşte că toate aceste 
locuri se găseau în stăpînirea lui Mircea, care nu era deci un simplu 
domn pribeag 4, cum au susţinut unii istorici. 


Se prevede mai departe că, dacă regele sau oştirea sa ar fi mers 
„prin altă parte decît prin locurile supuse puterii noastre şi stăpînirii 
noastre, precum ar fi dincolo și aproape de Dunăre, prin locuri înveci- 
nate cu stăpînirea noastră şi cu Dunărea“, Mircea nu era obligat să 
însoţească expediţia, ci doar să aprovizioneze oștirea cu cele necesare: 
„Să fim ţinuţi și datori a le trimite şi a pune să li se dea pe Dunăre 
hrana potrivită [...], ori în ce fel se va ajunge la dînşii cu această 
hrană“. 

În sfîrșit, Mircea se mai angaja să acorde ospitalitatea cuvenită 
celor răniţi în luptă sau bolnavi, inclusiv regelui, care puteau rămîne 
în ţara sa cît ar fi fost necesar. 

Din textul tratatului rezultă bunele relaţii existente între domnul 
Ţării Româneşti și regele Ungariei, care-i recunoaște stăpînirea 
peste Banatul de Severin, Amlaș și Făgăraş, posesiuni ce apar în 


4 Cf. şi V. Pervain, art, cit., p. 97, care remarcă: „trebuie subliniat că Sigismund a încheiat 
acest act, de o deosebită importanţă pentru lupta antiotomană, cu domnul Țării Româneşti. 
Dacă la această dată Mircea n-ar mai fi fost în scaunul de la Argeș, Sigismund ar fi încercat să se 
apropie de succesorul său, așa cum va face în anul 1396, cînd domn era Vlad“, 

După cum observa B. T. Câmpina, op. cit., p. 263, tratatul dă la iveală tendinţele expansio- 
niste ale lui Sigismund prin prevederea că regele intenţiona „să ia, să pună stăpînire, să apuce, 
să dobîndească sau să aibă, în vreun fel oarecare, oraşe, păminturi, cetăţi, întărituri, trecători, 
porturi, ţinuturi sau orice alte locuri'“, Deşi la această operaţie urma să participe și Mircea cu 
oștirea sa, Sigismund își rezerva sieși toate regiunile ocupate, înlocuind astfel ocupaţia otomană 
cu una maghiară. 

titlul domnului 5. La rîndul său, Mircea recunoaște că s-a bucurat 
de favoarea regelui de cînd l-a cunoscut (ex quo nos novit) şi că a 
primit sprijin din partea acestuia și în alte lupte purtate împotriva 
otomanilor, lupte pe care nu le precizează. 

Așa cum au subliniat și alţi cercetători, tratatul prezintă o deo- 
sebită importanţă ; în primul rînd, el constituie o dovadă certă că 
Mircea era la acea dată stăpînul Ţării Româneşti, inclusiv al „părţilor 
lui Dobrotici““. Tratatul nu prevede nici un fel de angajament al 
regelui de a face o expediţie specială pentru reîntronarea lui Mircea, 
ceea ce arată, de asemenea, că nu era necesară o astfel de expediţie. 

Subliniem aceste aspecte deoarece ele au fost neglijate de unii 
istorici care au considerat că Mircea era la acea dată un pribeag 
fără ţară și că — cu toate acestea — ar fi încheiat tratatul pe picior 
de egalitate cu regele Ungariei, relaţie greu de acceptat de Sigismund 
de Luxemburg care a căutat totdeauna să fie recunoscut ca suzeran 
al domnului Țării Românești. 


t 


În timpul acesta sultanul își pregătea oștirile pentru a trece la 
nord de Dunăre. Pregătirile sale pentru campania de supunere a 
Ţării Românești au fost foarte serioase, ținînd desigur seama de tăria 
armatei lui Mircea ; faptul că sultanul a condus el însuși oastea otomană 
denotă amploarea acţiunii militare întreprinse. Era prima oară cind 
un sultan pășea pe pămintul românesc ! 

lată cum descrie aceste uriașe pregătiri cronicarul Idris Bitlisi. 
cu stilul său pompos și grandilocvent: după ce sultanul s-a întors la 
Edirne (Adrianopol ), „stindardul de plecare în gaza a fost ridicat 
și înălțat pînă în culmea constelaţiilor firmamentului și a fost emis 
un ferman semnat de destin, în care se prevedea că akîngiii din Rumelia 
— conform obiceiului strămoșesc și conform regulilor din djihad 
( = război sfînt) — vor fi echipați și pregătiţi ca să se îndrepte din 
toate părțile și din toate direcţiile spre Iflak și că, fără întirziere, 
emirii și soldaţii din Rumelia și din Anatolia să se îndrepte spre 


5 Este posibil ca, tot cu prilejul încheierii alianţei din 1395, Sigismund să fi cedat dom- 
nului cetatea Bran, de curînd construită, ca să-i folosească drept loc de refugiu. La 7 iunie 1419 
— cînd același Sigismund anulează dreptul de stăpînire asupra cetăţii lui Mihai, fiul și urmașul 
lui Mircea cel Mare — ca justificare a actului de retragere se afirmă că domnul luase vamă de la 
braşoveni „încă din timpuri de mult trecute“ (a quampluribus temporibus iam retroactis), 
ceea ce dovedeşte că este vorba de o veche stăpînire a domnului Țării Româneşti. Vezi DRH, 
D, vol. I, p. 209; B. P. Hașdeu, Castelul Törzburg î în posesiunea Basarabilor. Notă istorică („„Co- 
lumna lui Traian“ „nr. 3, 1875, p. 153—157 ) şi Ștefan Pascu, Nicolae Edroiu, Les relations de la 
Valachie avec la Transylvanie ((„Roumanie. Pages dhistoire“, 1986, nr. 4, p. 90—95). 

Edirne“. Cele două mari grupe de ostași din Rumelia (partea euro- 
peană a Imperiului otoman) și din Anatolia urmau să se întîlnească 
„ca talazurile mării““ sau „ca două mări însîngerate““. „Cu accastă 
măreție și splendoare și cu această armată de viteji nenumăraţi““, 
sultanul s-a îndreptat apoi spre Dunăre „pentru a trece în ţara Iflak“* 6, 

Un alt cronicar, Kemalpașavade, afirmă că, după ce sultanul a 
dat ordin beilor pentru akîn, aceștia „i-au chemat pe akîngii și ei se 
pregătiră cu sîrguinţă să organizeze armata de jefuitori. După ce 
s-au străduit să organizeze și să pună la punct instrumentele luptei și 
proviziile de război, toate aceste sarcini au fost îndeplinite. Detașa- 
mentele victorioase se pregătiră cu armamentul și ustensilele, pedes- 
trașul pe jos, cavalerul pe calul său și s-au prezentat în faţa sultanului 
universului și înaintea ridicării spre cer a stindardului de gaza“ 7. 

La această mare armată (evaluată la circa 40 000 de oameni), 
au fost siliți să-și atașeze detașamentele de oșteni vasalii sultanului 
din Serbia: Ștefan Lazarević, Constantin Dejanović (Dragaš, cneazul 
de la Velbujd) şi Marko Kralevic (cneazul din Prilep, fiul craiului 
Vukașin ), care l-au însoţit pe sultan în expediţie, adăugînd oștilor 
sultanului un efectiv de cca 8 000 de ostași. 

„lar aceștia — arată cronicarul sîrb — erau cu păgînul ( = sul- 
tanul) nu de voie, ci de nevoie. Și fericitul Marco (Kralevic) a spus 
către Constantin: « Eu cutez să spun și mă rog lui Dumnezeu să fie 
ajutător creștinilor, iar eu cel dintîi să fiu între morţi în această 
luptă »**. Şi, într-adevăr, Marko crăișorul a pierit în luptă, murind 
pentru o cauză nelegiuită; soarta sa este deplinsă în cîntecele 
bătrînești 8. 


Nu știm exact cum au trecut Dunărea oștirile otomane, nici 
dacă Mircea le-a opus rezistenţă, așa cum este foarte posibil. Împre- 
jurările trecerii Dunării vor fi fost, foarte probabil, aidoma cu cele 
din 1462, cînd un alt sultan, Mehmed al II-lea, pornise campania 
împotriva lui Vlad Țepeș, pentru supunerea Ţării Românești. Nu le 
vom mai relua aici, deoarece au fost expuse pe larg în monografia 
dedicată viteazului Dracula. 

Modul cum a trecut Dunărea oastea otomană ne este relatat de 
cronicarul turc Ibn Kemal, care, — după ce arată cum s-au strîns 
oștile otomane — notează: „Pentru a face uitat caietul (catastiful ) 


€ A. Decei, op. cit., p. 142. Vezi şi Cronici turceşti, vol. I, p. 157. 

? A. Decei, op. cit, p. 145. 

8 P. P. Panaitescu, op. cit., p. 243. Vezi și N. Tomić, Istorija u narodninu *pskim pesmama 
o Marku Kralević, Belgrad, 1909. 

ţării ghiaurilor răufăcători, au făcut o schelă în faţa Nicopolului, la 
fluviul Dunărea ce seamănă cu marea. leșiseră la iveală corăbii nenu- 
mărate precum stelele. Trecînd peste acea apă care acum este precum 
miazănoaptea, au intrat în ţara vrăjmaşilor care caută ura. Cohortele, 
precum valurile mării, risipindu-se pe cîmpie și în locurile muntoase, 
au ajuns la primăvara prilejului și au adunat nenumăratele flori 
ale jefuirii“* 8 bis, 

Prima ispravă a oștirii otomane a fost ocuparea cetăţii Turnu 
(numită și Nicopolul Mic), cetate construită de curînd de Mircea cel 
Mare şi în care sultanul a lăsat o garnizoană menită să-i acopere 
retragerea, 

În faţa gravei ameninţări otomane, Mircea a aplicat o tactică 
devenită tradiţională: după ce a adunat sub steagurile sale oastea 
ţării (oastea cea mare), a trimis la adăpost femeile şi copiii în munţii 
Bucegi (Brașov le spune Chalcocondil), iar el cu oastea sa a început 
hărţuirea oștirii otomane intrate în ţară. 

Pregătirile lui Mircea cel Mare pentru confruntarea hotărîtoare 
cu Baiazid sînt detaliate de cronicarul turc Ibn Kemal, citat și mai 
sus. Aflînd de intenţiile sultanului, domnul nu s-a înspăimîntat, ci 
dimpotrivă; „din pricina orgoliului său““, spune cronicarul, „leul 
viteaz ( = Baiazid ) nu i se părea nici cît furnica“. Domnul, „făcînd 
eforturi să se bată și să se lupte cu acest dragon, se îngrijise să scoată 
la iveală oastea ţării sale. A dat poruncă, zicînd să se adune oricâţi 
luptători și călăreţi aleși (există) oriunde în ţara Valahiei. Adunîn- 
du-și călăreţii şi pedestrașii într-un loc, dîndu-le arme și cele necesare, 
îi umpluse cu arme pe acei rebeli. Pregătind, aranjînd armele și 
ustensilele pentru bătălie, legîndu-și alaiul, desfăcîndu-și sangiacul, 
stătea gata pregătit pentru luptă. Stătea, privind în dreapta și-n 
stînga, supraveghind drumul zi și noapte, zicînd să vadă cînd anume 
se va ivi avangarda oștii-călăuză a victoriei“. 

„„Ferindu-se să dea lupta îndată după ce turcii trecuseră Dunărea, 
domnul a creat condiţiile unei treptate slăbiri a forţei agresorului pe 
teritoriul însuşi al ţării. L-a lăsat să înainteze prin vestitele păduri 
de stejari, al căror desiș uimea pe călătorii vremii și făcea pe cronicarii 
militari să recunoască după acest război că „ţara nu este accesibilă 


dușmanilor și nici ușor de supus“. 


8 bis Valeriu Veliman, op. cit.. p. 380. Vezi şi Marele Mircea Voievod, p. 412. 
°? B. T. Câmpina, op. cit., p. 256. 

Tinîndu-se după oştile dușmane, Mircea „săvîrșea fapte vrednice 
de amintit: se încăiera în luptă, dacă vreo parte a oștirii dușmane, 
rupîndu-se de ceilalți, se îndrepta undeva în ţară după hrană sau după 
pradă de vite și astfel hărțuia oștirea (lui Baiazid) cu cea mai mare 
îndrăzneală, ţinîndu-se după ea și dînd mereu lupte în chip strălucit. 
Și se spune că presa armata (dușmană) aflată în marș și-i aducea 
grele pierderi şi nu înceta să o hăcuiască“ W, 

În felul acesta domnul urmărea să slăbească armata otomană 
— mult superioară numeric — și să o înfometeze. În epoca respectivă 
singura modalitate de aprovizionare a oștilor ce invadau o ţară ina- 
mică era rechiziţia forțată sau jaful direct al merindelor de la localnici. 
Fiind lipsiţi de mijloace de aprovizionare, turcii au început să simtă 
cum se apropie spectrul ameninţător al unei morţi lipsite de glorie. 
Lovind prin surprindere micile unităţi otomane care se îndepărtau 
de tabără şi care erau, fiecare în parte, mai usor de învins, Mircea 
întregea cu sabia opera nimicitoare a foamei Il. 

Cronicile otomane vorbesc cu mîndrie de marile daune provocate 
Ţării Românești și locuitorilor ei de oștile invadatoare: arderea loca- 
lităţilor, jefuirea caselor, ducerea în captivitate a numeroși locuitori 
îndeosebi din sudul Munteniei, pe unde au trecut. „Luptătorii pentru 
credință — afirmă Idris Bitlisi — au ars așezările din această parte a 
ţării nesupuse și corpurile acestor răufăcători nesupuși ei le-au distrus 
cu flăcări și foc, cu masacru și cu sclavie şi au distrus ţara aceea 
necredincioasă, devastînd-o și jefuind-o şi luînd robi“ 12, 

Distrugerile suferite .de așezările din Cîmpia Română au fost 
confirmate şi pe cale arheologică în cîteva localităţi cercetate. De 
pildă, așezarea de la Coconi, judeţul Giurgiu, a fost distrusă în timpul 
campaniei otomane (foarte probabil în urma unei lupte, ţinînd seama 
de faptul că așezarea era fortificată ) 13, O soartă asemănătoare au 
avut și altc sate din șesul muntean, precum Bragadiru, judeţul 


10 Chalcocondil, în FHDR, vol. IV, p. 457. Vezi și ed. V. Grecu, p. 63—64. 

n B, T. Câmpina, op. cit, p. 257. 

12 A, Decei, op. cit., p. 142. O traducere puțin diferită în Cronici turceşti, vol. I, p. 157. 

13 N. Constantinescu, Coconi, Un sat din Cimpia Română în epoca lui Mircea cel Bătrin, 
Studiu arheologic şi istoric, București, 1972, p. 154. 

Prădarea și distrugerea așezărilor este evocată şi într-un document emis de Sigismund 
de Luxemburg, î în care se spune că „o puternică oaste de turci şi cu sprijinul unor cete de alte 
neamuri barbare a năvălit dușmănește în Țara noastră Românească, pustiind-o în cea mai mare 
parte a ei“ (DRH, D, vol, I, p. 178). 

Teleorman, unde cercetări arheologice recente au descoperit urmele 
unor distrugeri datînd din această vreme li. 

În timpul campaniei din 1395 a fost arsă probabil și aşezarea de la 
Tîrgovişte. În cronica bisericii catolice din Tîrgovişte — alcătuită 
în secolul XVIII — se înregistrează faptul că „în vremea lui Mircea 
Senex (= Bătrînul), cînd s-a bătut cu turcii, împăratul turcilor a ars 
Tîrgoviştea şi mănăstirea catolică“ 15. 

În timp ce se petreceau aceste jafuri și distrugeri, oastea princi- 
pală condusă de sultan înainta spre capitala Ţării Românești. 
„„Hărţuit şi chinuit de întregul şir de încercări prin care trecuse, epuizat 
de oboseală și de foame, numărîndu-și cu îngrijorare morţii căzuţi 
în lupte mărunte și inutile, dar, mai presus de orice, ros de o adîncă 
descurajare, corpul expediționar otoman era doar umbra propriei 


sale măreţii cînd sfîrșise prin a atinge malurile Argeșului, nu departe 
de cetatea de scaun a ţării “16. 


Aici — la un loc pe care izvoarele sîrbești îl numesc Rovine 1 — 
s-a desfășurat una din cele mai crîncene și mai glorioase bătălii din 
istoria noastră medievală. 


14 G. Bichir, Quelques problèmes des XIII-e et XIV-e siècles dans la plaine valaque, à la 
lumière e fouilles de sauvegarde de Bragadiru (district de Zimnicea) (,„Dacia“, 9, 1965, p. 
427—439). 

15 „Arhiva istorică*‘, I, 1865, partea a Il-a, p. 46. Vezi şi N. Constantinescu — Cornel 
Ionescu, Asupra habitatului urban de la Tîrgovişte înainte de 1394. Repere din vatra curţii domnești 
(SCIV, 1980, nr. 1, p. 53—75). 

16 B. T. Câmpina, op. cit., p. 257. 

17 În timp ce izvoarele otomane susțin că lupta s-a dat pe rîul Argeş (vezi mai jos problema 
Jocalizării bătăliei), cronicile sîrbeşti relatează că bătălia a avut loc, „na rovinah“, adică la 
Rovine, plural. Asupra înțelesului acestui termen părerile sînt împărțite. După unii autori, 
Rovină înseamnă „„groapă, surpătură de teren, rîpă (mocirloasă), loc mlăștinos“* (G. Mihăilă, 

nprumuturi vechi sud-slave în limba română, Bucureşti, 1960, p. 100). 

După opinia lui P. P. Panaitescu, op. cit., p. 243 — care citează pe Tiktin — rovine „nu 
înseamnă loc mlăștinos, ci vine de la rov = șanț“. Această afirmaţie este întărită și de cele 
spuse de unii cronicari turci, după care lupta s-ar fi dat într-un loc numit Hendek, adică „la 
anţuri“*. . 

, Această precizare este deosebit de prețioasă, deoarece dovedește că, înainte de luptă, 
Mircea cel Mare — ca şi mai tîrziu Ștefan cel Mare — pregătise locul de bătălie pe care amena- 
jase șanțuri de apărare. Pentru a întări această opinie, ultimul cercetător al problemei argumen- 
tează: cronicile otomane și bizantine sînt de acord cu cele sirbești atunci cînd spun că „Baiazid 
a părăsit lupta, văzînd locul neprielnic“* (Dan Zamfirescu, Din nou despre victoria de la Rovine 
a lui. Mircea cel Mare, în „Luceafărul“* din 9 august 1986). , Fa 
`: În sfîrşit, după o a treia opinie; susținută de N. Iorga şi mai nou de Sergiu Iosipescu, 
rovina ar însemna în Hmba latină ruină. Ultimul autor citează două exemple, pentru a dovedi 
că ar putea fi vorba de rovina = ruină: în Cronica serbica' despotae Georgii se spune: „movit 
Baiazit contra Mirceam et debellavit eum ad Rovinam'“, și nu „ad Rovinas'*,-cum ar fi trebuit 
să fie:mpluralui; banul Mibai Cantacuzino, în Genealogia Cantacuzinilor, susţine că lupta, victori» 
oasă pentru Mircea, s-ar fi dat „la satul Rovina'“, deci singular. 'Este posibil, -deci, ca Radu 
Popescu să utilizeze forma plurală: Rovine de la un latin: rovinae (MI, nr. 12;1974, p.: 17). 
< vr "Observăm însă că banul Mihai Cantacuzino op. citi„-p. 395, foloseşte pluralul „la Rovine““, 
nu singularul Rovina, cum susține autorul. Apoi, Rovina și Rovine, aveau atteași accepţiune 

După opinia lui P. P. Panaitescu ar fi vorba de o luptă de pădure, 
într-un loc „foarte greu““, ales dinainte de către Mircea cel Mare, 
care a pus pe oșteni să sape șanțuri (de aici Rovine !), pentru a face 
cu neputinţă desfășurarea cavaleriei, în care otomanii erau foarte 
puternici. 


A fost o încleștare uriașă, în care oştenii s-au înfruntat corp la 
corp cu lăncile lungi de lemn, în timp ce arcașii români aruncau 
numeroase săgeți în oștenii invadatori. 


Lupta de la Rovine a fost evocată de numeroase cronici contem- 
porane sau mai târzii evenimentului. Cea mai verosimilă pare poves- 
tirea din cronica bulgaro-bizantină, după care „lănci nenumărate s-au 
frînt atunci și mulțimea săgeţilor a fost nenumărată, încît cerul 
nu se mai putea vedea de desimea lor“; din cauza numărului mare 
al celor căzuţi în luptă, rîul (Argeș) „curgea însîngerat de mulțimea 
trupurilor căzute““. Cronica adaugă, în concluzie, că însuși Baiazid 
„s-a înspăimîntat și a fugit“ 15. 

Una din cele mai interesante descrieri a luptei o datorăm cronica- 
rului Ibn Kemal, care are cuvinie de laudă despre vitejia de care a 
dat dovadă Mircea cel Mare; acesta „nu s-a încovoiat într-o parte 
precum șarpele, nu a dat înapoi precum racul, ci s-a strecurat înainte, 
precum leopardul, precum crocodilul armoniei. Ascuţind ghiara luptei, 
a întins-o și asupra dușmanului a îndreptat-o““. lată această descriere, 
pusă de curînd în circuitul științific : „„Ciocnindu-se, așadar, numeroasele 
cete ale gaziilor curajoși cu ale răzvrătiţilor şi rebelilor îngroziţi, 
bazarul luptei s-a înfierbîntat și s-a umplut bolta cerului cu strigătele 
de sfadă și ceartă... Războinicii au însîngerat glia. Săgeţile, puzderia 
de săgeți, s-au izbit de mulțimea imensă a săgeţilor ghiaurilor cu sfîrşit 
nenorocit. Cică s-au năpustit vulturii asupra capetelor lor, ca să 
sfișie leşurile acelor ghiauri necredincioși. În ziua aceea, de dimineață 
pînă seara, au făcut să răsune bolta cerească de larma neasemuitei 
bătălii. De la revărsatul zorilor și pînă la vremea amurgului, cetele 
care au pus în mișcare valurile de săbii s-au zbuciumat precum marea. 
Pînă cînd marginea întinderii cerești a devenit arămie cu purpura 
înserării, cele două oști, neîntorcîndu-și faţa (adică nedînd bir cu fugiţii ), 
luptătorii, nesătui de lupta așşternută pe cîmpul mustind de sînge 


în vremea cronicarului Radu Popescu ; la o hotărnicie din 1724 — unde este invocat ca martor 
și cronicarul, pe vremea cînd era vornic de Tirgovişte — este amintit satul Rovina sau Rovinile 
din județul Vilcea (N. Iorga, Studii şi documente, XXI, p. 303). 

18 I, Bogdan, în „Archiv für slavische Philologie“* XIII. 1890, p. 530. Vezi şi traducerea 
lai Alexandru V. Diţă, art. cit, p. 33. 

ci mîncînd săbii și cînepă în loc de carne şi pîine, dînd din mînă-n 
mână, în chip de cupe, căpăţîni pline cu vinul curat al sîngelui, au încins 
petrecerea bătăliei... Vieţile bravilor și vitejilor din cele două părţi 
s-au mistuit în focul bătăliei pline de nenorociri. Într-adevăr, au tost 
nimiciți mulți ghiauri, dar și dintre slujitorii și însoțitorii monarhului 
lumii au căzut destul de mulți oameni: 1€ bis, 

A fost o luptă foarte crîncenă, în care „din ambele părţi s-au 
prăpădit o mulțime de oameni“, recunoaște cronicarul Urudj, care 
adaugă faptul că, după luptă „sultanul se retrăgea plin de demnitate‘ “9, 
cu un humor cu totul involuntar. 

Văzînd înverșunarea cu care luptau românii, Evrenos bei a venit 
la sultan și i-a dat un sfat pentru care acesta îi va fi recunoscător 
toată viața: să facă un loc întărit cu șanțuri şi cu trunchiuri de copaci 
pentru a sc putea apăra astfel împotriva loviturilor puternice ale 
oștirii române. „„Atuncea, așadar, Baiazid s-a adăpostit acolo în tabără, 
rămînînd pe loc ziua aceea; a doua zi însă a trecut armata peste 
Istru ( = Dunăre) în chipul cel mai sigur, pe cît se putea““. Salvînd 
în acest fel viaţa sultanului, Evrenos „a ajuns de atunci în mare 
cinste pe lîngă împărat și, fiind pus de împărat în fruntea armatei, 
a dobîndit mare putere“ 2%, 

Cronicarii otomani își mărturisesc surprinderea faţă de înver- 
şunarea cu care românii reveneau la atac după ce păruseră copleșiți 
de numărul dușmanilor, izbutind — cu toate eforturile adversarilor — 


18 bis Valeriu Veliman, op. cit., p. 380. Vezi și Marele Mircea Voievod, p. 413. 

19 Cronici turcești, vol. I, p. 48—49. În traducerea lui Buchon — folosită de P. P. Pana- 
itescu, op. cit., p. 244 — se adaugă și faptul că „izbînda a rămas nehotărită““, De retragerea 
sultanului vorbeşte și Pseudo Sphrantzes (Macarie Melisenos); vezi Georgios Sphrantzes, 
Memorii, ed. V. Grecu, Bucureşti, 1966, p. 223, 

2 FHDR, vol, IV, p. 457. După cronicarul Enveri, bătălia a fost „crîncenă'“ ; deşi învinşi 
în prima fază a luptei, românii au revenit „și s-au așezat din nou acolo cu multă strădanie“. 
Pentru a-i sili să renunţe la luptă, vizirul Ali paga a recurs la o stratagemă: „a dat poruncă oștirii 
să-i adune pe musulmanii morţi, au aruncat în Argeș (Arkiş) leşurile turcilor, iar dușmanii, 
văzînd aceasta în timpul nopţii, au căzut pe gînduri. Ei au văzut că morţii ghiaurilor erau fără 
de număr, pe cînd leşurile lor (turcilor) nu erau prea multe““ (Cronici turcești, vol, 1, p. 39). 

O variantă asemănătoare la Urudj, după care otomanii, „văzînd că slăbesc, au golit 
cîmpul de luptă de leșurile ostașilor lor, după care s-au retras; vizitînd locul bătăliei şi văzînd 
numai cadavrele românilor și nici unul de turc, domnul însuși ar fi fost cuprins de spaimă“* 
(Ibidem, p. 49). Este greu de acceptat ideea că domnul victorios — care participase la bătălie 
şi cunoștea pierderile suferite de cele două oşti — să fi fost atît de naiv pe cît vor să-l creadă 
cronicarii otomani care vor să ascundă înfrîngerea oștirii invadatoare, 

P. P. Panaitescu, op. cit., p. 244, reproduce după ed. Buchon un pasaj deosebit de inte- 
resant din cronica lui Urudj, care însă nu se află şi în culegerea de texte din Cronici turceşti, 
şi anume că sultanul l-ar fi chemat pe Ali pașa „și l-a întrebat cum se poate să fi dat o astfel 
de luptă în care noi (= turcii) n-am ieșit învingători?*, 

„să-și menţină poziţiile și mai departe“* 21. Numai căderea nopții 
a oprit cumplitul măcel, terminat cu victoria categorică a românilor. 

„„Biruit-au Mircea voievod pre turci și făr-de număr au pierit, 
trecînd Baezet Dunărea fără vad““, consemnează lapidar cronica 
țării 2. La rîndul său, cronicarul Moxa — care a cunoscut cronici 
bulgare și bizantine — susţine: „și fu război mare cît se întuneca de 
nu se vedea văzduhul de mulțimea săgetelor (ca în cronica bulgaro- 
bizantină ), așa de se vărsa sînge mult cît era văile crunte și mai pierdu 
Baiazid oastea lui cu totul. Deci să spărie Baiazit şi fugi de trecu 
Dunărea“ %. 


Amintirea strălucitei biruinţe de la Rovine — care deschidea 
seria unor mari izbînzi în luptele cu otomanii — se va păstra vie 
în memoria urmașilor lui Mircea cel Mare. În inscripţia comemorativă 
pusă pe mormântul marelui erou de la mănăstirea Cozia în secolul 


21 Cronici turceşti, vol. I, p. 39; B. T. Câmpina, op. cit., p. 257. 

Au fost însă şi unii cronicari otomani care au înregistrat o victorie a lui Baiazid. Astfel, 
Neşri — care și-a scris cronica în secolul al XV-lea — afirmă că sultanul a trecut prin Nicopole 
în Ifak (Ţara Românească) „pe care-l arde și devastează şi, pe cînd gaziii erau încărcaţi cu 
pradă, Emirci ( = Mircea ) vine la locul numit Arkîși (= Argeş) și, ciocnindu-se cu poporul 
Islamului, a fost învins la prima ciocnire; cea mai mare parte a armatei sale a fost trecută prin 
sabie“*, după care Mircea s-ar fi căit „de faptele sale*“, acceptînd să plătească tribut (haraci). 
(Cronici turceşti, vol. I, p. 113; vezi şi traducerea lui A. Decei, în op. cit., p. 141). Informaţiile 
date de Neșri sînt în totală contradicţie cu restul izvoarelor, atît în privinţa rezultatului luptei, 
cît și a plăţii haraciului. 

Tot de o înfrîngere vorbește şi Idris Bitlisi — după opinia căruia lupta s-ar fi desfășurat 
într-un loc „înconjurat de munţi și văi care au peşteri““, unde Mircea şi-a aranjat „cu răbdare‘ 
armata, „hotărît să nu cedeze nici un pas“. După ce prezintă uriașa oaste otomană, cronicarul 
susține că ea a fost înfruntată doar de „cîțiva bieţi politeiști“* (1), care s-ar fi opus numai 
o oră sau mai puţin „în această luptă teribilă, în mijlocul ciocnirii războinice a acestor lei ai răz- 
boiului sfînt“*; în această bătălie inegală, „toţi pedestrașii și cavalerii armatei poporului necre- 
dincios și dușman au devenit prizonierii săbiilor și captivii lăncilor ucigătoare ale gaziilor, obig- 
nuiţi cu victoria““, Văzînd „prăpastia însîngerată și de moarte a acestui dezastru““, Mircea „s-a 
retras din acest loc““, după care s-a oferit să plătească haraci sultanului (ibidem, p. 143). Exa- 
gerările din această descriere sînt prea evidente pentru a mai insista asupra lor. 

Menţionăm că mai există o descriere otomană ceva mai tîrzie a luptei zise de la Rovine, 
în care se spune că sultanul, venind prin Banat, „ajungînd în părțile Țării Româneşti, a fost 
înfruntat de Voievodul Mircea, beiul român, şi de armata sa, care nu l-a lăsat să treacă şi răz- 
boiul și bătălia au început împotriva armatei române, care (luptă ) s-a continuat o săptămînă 
întreagă pe (malurile rîului) Argeș, dar în final, fiind încheiată pacea cu voievodul român, 
voievodul s-a întors în țara sa, iar răposatul Yildirim Han a trecut riul Argeş și s-a oprit în fața 
cetăţii : Nicopol“. . 

+ După această relație, lupta s-ar fi terminat într-un mod nedecis, încheindu-se apoi pacea. 
Întrucît însă Aurel Decei, op. 'cil., p. 214, a arătat — în urma unei minuțioase analize — că este 
vorbă! de „o incursiune imaginară a sultanului Baiazid““, nu putem pune prea multă bază pe 
dceastă' descriere; oricum, ea completează dosarul destul de sărac al bătăliei cu precizarea că 
“lupta s-a'dat pe malurile rîului Argeș. i . i 

Cît privește termeriul-de o săptămînă (faţă de o oră indicat de Idris. Bitlisi !), este vorba, 
foarte probabil, că el include toate ciocnirile avute de oastea otomană cu forţele române de la 
recenta Dunării pînă la lupta de pe Argeş. ' i a f ra 
„eh 12% Xstoria Țării. Româneşti, ed. cit., Bucureşti, 1960, p. 30. . - ; E i 

23 B. P. Haşdeu, Cuvente den bătrîni, I, București, 1984, p. 402. soto h 

al XVIII-lea — într-o epocă în care „capitulaţiile““ cu Poarta oto- 
mană, ce i se atribuiau, erau invocate de boierii munteni în încercarea 
lor de a obţine autonomia ţării —se arată cu mândrie că domnul 
„a repurtat victoria în numeroase bătălii“ 24. 

Dar nu numai românii, ci şi unele izvoare străine atestă o mare 
victorie românească. Cea mai categorică este o cronică scrisă în limba 
greacă, pusă recent în valoare, în care citim: „În anul 6903 (deci 1 
septembrie 1394 — 31 august 1395), porni însuși sultanul Baiazid 
Ildirim spre Dunăre împotriva lui Mircea, voievodul valahilor. Și a 
fost înfrînt de către valahi și Mircea cu valahii a înfrînt armata lui 
şi el (Mircea) i-a luat lui (Baiazid) bunurile (vistieria) șil-a urmărit 
pînă la Dunăre. Şi atunci a fost ucis craiul Marko și Constantin, 
domnul de la Zegligovo. Şi Ildirim Baiazid a scăpat cu greutate cu 
puţini oameni““ 25. Mărturie clară, ce nu mai are nevoie de nici un 
fel de comentariu și care concordă cu cronicile românești citate mai 
înainte. 

O altă recunoaștere a victoriei românești de la Rovine o datorăm 
lui Philippe de Mézières, un cavaler francez care s-a străduit el însuși 
vreme de 50 de ani să organizeze o cruciadă împotriva turcilor și 
care se declara convins că eşecul cruciadei de la Nicopole din 1396 
se datora slabei sale organizări şi îngîmfării nebunești a căpeteniilor 
expediției. 

Deși nutrea o mare admiraţie faţă de vitejia otomană, Mézières 
este nevoit să recunoască înfrîngerea lui Baiazid ca și marile pierderi 
suferite de acesta în confruntarea cu domnul Ţării Româneşti. După 
ce povestește lupta de la Kosovo, Mézières arată: „Et son fils, Baxeth, 
environ trois ans a-pass6s, ot une autre bataille contre les Walaquiens 
en laquielle il fu desconfis à plain et perdi environ XXX m Turs qui 
furent mors en la bataille, et grant planté de crestiens aussi furent 
mors‘‘f, adică: „De asemenea și fiul său, Baiazid, — au trecut cam 
trei ani de atunci — a avut o altă bătălie contra românilor, în care a 
fost înfrînt cu desăvîrșire şi a pierdut în jurul a 30 000 de turci, care 
au murit în bătălie. Şi o mare mulţime de creștini ( = români) de 
asemenea a murit““ 26 (ultima afirmaţie asemănătoare cu aceea, deja 
citată, a lui Urudj 


2 Textul la. G Bălan, La pierre tombale de Mircea l'Ancien (Quelques contributions) 
(RRH, 1986, nr. 1—2, p. 47). 
25 Alexandru V. Diţă, Un izvor necunoscut despre victoria lui Mircea cel Mare la Rovine 
(-Luceafărul** din 19 iulje 1986). Vezi și Marele Mircea Voievod, p. 293. 
„26 Froissart, Oeuvres, ed. Kervyn de Lettenhowve, vol. XVI, Bruxelles, 1872, pe 511 
(Pasajul a fost semnalat de Dan Zamfirescu în „Luceafărul‘‘ din 9 august 1986). 

Cronicile sirbeşti notează și ele victoria lui Mircea în chip lapidar: 
„Anul 6903. A învins Mircea, voievodul Valahiei, pe: împăratul. 
Baiazid la Rovine““ (na rovinah). Victoria lui Mircea este confirmată 
aproape cu aceleași cuvinte şi de cronica lui Gheorghe Branković, 
unde se spune: „6903. Domnul Mircea, voievodul Ţării Muntenești, 
au bătut pre împăratul Baiazit la Rovine; atunce au pierit Marco 
Cralevici, Constantin şi Dragas“ 2. 

i * 


După prezentarea luptei, va trebui să discutăm mai pe larg 
problema datării ei, deoarece în această problemă există opinii 
diferite. 

Pornind de la faptul că 10 variante ale letopiseţelor sîrbești ar 
indica această dată 3%, cei mai mulţi istorici români — printre care 
N. Iorga 2? şi P. P. Panaitescu? —- au susţinut că data bătăliei ar fi 
fost 10 octombrie 1394%. 


27 „Revista critică literară““, 1893, p. 382. 

28 Întrucît unii autori au fost impresionați de numărul variantelor acestor cronici (unii 
admit chiar 10 cronici !), va trebui să arătăm că, în realitate, există „un singur tip de cronică 
sîrbească, din categoria celor „tinere“* (cum le numește editorul lor, Stojanović) ori tîrzii, unde 
alături de anul 6903 apare și indicaţia lunii și a zilei: octombrie 10. Acest tip de cronică se păs- 
trează în zece copii, aşa cum a arătat încă din 1927—1928 viitorul academician sîrb G. Sp. 
a (Dan Zamfirescu, Din nou despre victoria de la Rovine a lui Mircea cel Mare, în loc. 
cit. ). 

22 N. Iorga, Istoria românilor, vol. III, p. 297; idem, Studii şi documente, vol. III, p. 111; 
idem, Cu privire la luptele lui Mircea cu turcii (CL, 1901, p. 473—476 ) (reprodus în Studii asupra 
evului mediu românesc, București, 1984, p. 141). În ultimul studiu, N. Iorga susține că „notiţa 
tipicului“* de la Hilandar, care dă 17 mai 1395, nu se poate opune analelor sîrbești, „nefiind 
de aceeași valoare“. Întrucît „cronicile sîrbești nu ştiu nimic despre o luptă a ungurilor cu turcii 
la Rovine“, marele istoric atrage atenţia asupra faptului că nu se pot confunda „luptele lui 
Mircea la Rovine şi Argeş cu turcii şi campania regelui Sigismund, în care a luat Turnu şi a re- 
stabilit pe Mircea“. - 

3% P, P. Panaitescu, op. cit., p. 241 (cu literatura problemei). Vezi analiza întreprinsă 
de Anca Iancu, Știri despre români în izvoare istoriografice sirbeşti (secolele XV—XVII), în Studii 
istorice sud-est europene, vol. 1, București, 1974, p. 17—18. 

ntrucît în cronica lui L, Chalcocondil, Expuneri istorice, ed. V. Grecu, Bucureşti,1958, 
p. 64, bătălia de la Rovine este înregistrată după aceea de la Nicopole, au fost și uniiistorici, 
precum A. D. Xenopol, Istoria românilor, ed. a IVa, vol. II, București, 1986, p. 85, care au 
susținut că lupta ar fi avut loc în anul 1397. După cum a dovedit P. P. Panaitescu, op.cit. 
p. 241—245, 275, Chalcocondil se referă în realitate la lupta de la Rovine, dar o datează greșit. 

Pentru ca prezentarea noastră să fie cît mai completă, trebuie să mai amintim şi de faptul 
că au fost şi unii autori care au datat bătălia de la Rovine în anul 1393, așa cum face Donald 
Edgar Pitcher, op. cit., p. 49—50. 

31 La acest argument s-a mai adăugat și acela al prezenței în 1394 a lui Sigismund de 
Luxemburg cu oștile sale la granița sud-estică a Ungariei: la 10 august, regele se afla la Omor în 
comitatul Timiş; la 4 septembrie, în tabăra de lingă riul Nyaragh (probabil Nera); între 12 
şi 20 septembrie la Timişoara; la 13 octombrie — în timp ce s-ar fi desfășurat lupta — tot acolo; 
între 23 octombrie—8 noiembrie la Szegedin ; între 13 și 19 noiembrie la Cenad, pentru a reveni 
la 30 noiembrie din nou la Timişoara (Y. Pervain, op. cit., p. 96, care citează documentele publi- 
cate de Mâlyusz). Regele venise însă în această regiune pentru a urmări situaţia din Serbia. 
Dacă lupta s-ar fi dat în octombrie 1394, se înţelege că regele nu ar fi putut sta liniştit cu tru- 
pele sale la Timișoara. 

Analiza judicioasă a izvoarelor contemporane a infirmat însă 
această posibilitate de datare. Astfel, folosindu-se de Tipiconul lui 
Romanov %, în care moartea lui Constantin Dejanović (Dragaš) este 
pusă la data de 17 mai, ca și de un document redactat în limba greacă 
provenind de la mănăstirea Petra 5 din Constantinopol, Constantin 
Liitzica %, iar mai apoi marele istoric sîrb Dj. Sp. Radojicic 35 au de- 
monstrat că data exactă a luptei este 17 mai 1395. Această datare 
a fost acceptată și de majoritatea istoricilor străini, precun: G. Ostro- 
gorsky 36, Halil Inalcik % sau Alexandrer Kuzev %. 

Utilizînd concluziile predecesorilor săi — între care B. P. Hașdeu 3% 
și C. Litzica 4 — Alexandru V. Diţă a reluat de curînd problema 
datării bătăliei de ia Rovine, mai întîi într-o dezbatere publică organi- 
zată la Editura Militară în luna ianuarie 1986 și apoi într-un articol 
publicat recent 41, unde a adus dovezi concludente pentru datarea 


bătăliei de la 17 mai 1395. 

Nu vom repeta aici argumentele aduse de Alexandru V. Diţă, ci 
ne vom rezuma la cîteva observaţii care pledează pentru datarea 
bătăliei în mai 1395. 

Cronica bine informată a lui Mustafa Ali plasează bătălia „de la 
Argeș““ (Arkiîș) în al şaptelea an din domnia lui Baiazid, adică în 


O explicaţie a încercat V. Pervain, op. cit., p. 96, care afirmă: „victoria lui Mircea în 
bătălia de la Rovine rezultă și din faptul că Sigismund, prezent cu oștile la granița sud-estică 
a Ungariei, nu a găsit necesar să intervină în ajutorul aliatului său“. 

32 V, Jagic, Tipik Romanov (,„Starine Jugoslavenska Akademija“, V, 1873, p. 5—7). 

33 Fr. Miklosich şi J. Muller, Acta patriarchatus Constantinopolitani, vol. II, Viena, 1862, 
p- 263—264. 

3 C. Litzica, Din domnia lui Mircea Vodă (CL, 1901, p. 371—376); vezi şi idem, Studii 
şi schije greco-române, Bucureşti, 1912, p. 263—264. 

% Dj. Sp. Radojičić, Jedna glava iz života Štefana Lazareviča od Constantina Filozofa 
(„Hrisčanski Zivot““, IV, 1927, ar. 6, p. 138—144); idem, Listina monastira Petre od oktobra 
1395 god kao izvor hronologije bitke na Rovinama (,,„Bogoslovlje*‘, II, 1927, p. 293—297); idem, 
La chronologie de la bataille de Rovine (RHSEE, 1928, p. 136—139 ). Vezi și M. Dinič, Hronika 
Sen-Deniskog Kalugera kao izvor za bojeve na Kosovui Rovinama (,,Prilozi za Knijiževnost istoriji 
i folklor“*, XVII, 1937, p. 61—66). 

38 Histoire de l'Etat byzantin, Paris, 1956, p. 573. 

3? The Ottoman Empire. The Classical Age, 1300—1600, New York-Washington, 1973, 
p- 16, 209. 

38 Die Beziehungen des Königs von Vidin Ivan Stracimir zu den Osmanischen Herrschern, 
în „Etudes Balkaniques‘‘, nr. 3/1971, p. 123. 

3 Originile Craiovei („Columna lui Traian“, VIII, 1876, p. 668). B. P. Hașdeu își baza 
punctul de vedere pe ştirea că în bătălia de la Rovine au căzut Marko Kralevič şi Constantin 
Dejanovi€ (relatată de multiple izvoare, care sînt unanime în a atesta moartea celor doi în aceeași 
bătălie ) şi ştirea din „Tipiconul Romanov“ de la Hilandar, după care despotul Constantin, 
fiul lui Dejan Dragaš, a murit la 17 mai (fără menţiunea anului ). 

40 C. Liizica, art. cit. 

41 Victoria românească de la Rovine, 17 mai 1395, în loc. cit., p. 22—43 (cu istoriografia 
problemei). Vezi şi idem, La victoire de Rovine (17 mai 1395) („„Roumanie. Pages d'histoire““, 
1986, nr. 4, p. 122—132). 

anul Hegirei 797 (27 octombrie 1394 — 15 octombrie 1395) %, deci, 
oricum, după 10 octombrie 1394. 

Cea mai prețioasă precizare cu privire la datarea bătăliei aparţine 
cronicarului otoman Ibn Kemal; textul său arată limpede că bătălia 
s-a dat primăvara (anul este, însă, greşit — 1391—1392 ) și că în luptă 
a murit Constantin Dragaš, despre care se ştie în mod sigur că a pierit 
la Rovine 2 bis, 


În cunoscutul său Calendar istoric ( Takvim et-tevarih ), Kâtib Celebi 
încadrează expediția lui Baiazid în Ţara Românească în acelaşi context 
cu înfrîngerea lui Tohtamîș, hanul Hoardei de Aur, într-o luptă cu Timur 
Lenk %, care a avut loc la 15 aprilie 1395 pe rîul Terek în Caucaz %. 


Deosebit de importantă pentru datarea luptei de la Rovine în 
primăvara Jui 1395 este apoi scrisoarea adresată de Timur Lenk lui 
Baiazid în iarna lui 1395/1396, pusă în circuitul științific de turco- 
logul Tahsin Gemil. „Înainte de aceasta (adică posterior victoriei 
mongolilor lui Timur Lenk asupra lui Tohtamiîș, pe rîul Terek, 15 
aprilie 1395, dar anterior distrugerii partizanilor celui din urmă, 
vara 1395, aflaţi în Caffa şi Crimeea — n.n.), fiul meu Emiranșah 
Gürgan Bahadiîr l-a trimis la domnia voastră pentru a vă comunica 
veștile dătătoare de bucurie pe care vi le-am povestit mai sus şi pentru 
a vă arăta prietenia și devotamentul (nostru ), pe Hagi Mubammed-i 
Kiîssa-han cu o scrisoare, dar aflînd pe drum că v-aţi trimis oastea 
împotriva ghiaurilor și că mărșăluiţi în partea de apus a ţării dumnea- 
voastră s-a întors îndărăt... În acest timp am aflat că Tohtamiș, 
fugind, a trecut de rîul Nipru (Ozii) și a plecat la marginea rîului 
de pe țărmul mării Azov (Kefe). Dacă domnia voastră cîştigaţi 
lupta domniei voastre purtată cu ghiaurii, atunci să trecem împreună 
la acţiune pentru zdrobirea acelor care ni se opun (ca acest Tohtamiș), 
eu de această parte, domnia voastră de cealaltă“ 45, 


Din această scrisoare, de o importanţă excepţională, rezultă că 
expediţia lui Baiazid în Tara Românească a avut loc între aprilie 1395 
și vara aceluiași an. 


42 Cronici turcești, vol, I, p. 339. Vezi și Marele Mircea Voievod, p. 428. 
12 bis Valeriu Veliman, op. cit, p. 319, 381. ' 
43 Cronici turcești, vol. II, p. 105. i 


41 Fedor Davidov, Obsčesvenij' straj Zolotoy Ordy, Moscova, 1913, p. 154—158. | 

“45 Comentînd scrisoarea amintită, turcologul Tahsin Gerhil, în articolul citat (p. 16—18), 
susține că lupta de la Rovine s-ar fi desfășurat în vara sau toamna anului 1395, campania dto- 
mană fiind un răspuns la atacul ungaro-român de.la Turnu din vara aceluiași aa. Opinia sa este 
imposibil Je acceptat ţiniriă seamă. de. succesiunea inversă a atestor evenimente, aşa cum le-am 
prezentât în” hicratea noastră” şi cum se âflă menționată 'fn'celé thai: autorizate izvoare: Vezi 
şi Marele Mircea Voievod, p. 347—348. 

Cronica anonimă bizantino-bulgară plascază lupta înainte de 3 
iunie 1395, zi în care a fost ucis țarul Şişman din Tiîrnovo. lată succe- 
siunea faptelor: după înfrîngerea sa în Ţara Românească, Baiazid 
„s-a întors fugind, vrînd să treacă Dunărea“. După trecerea fluviului, 
„l-a prins pe ţarul bulgar Şişman și l-a omorît în anul 6903 (1395), 
luna iunie 3** 46. De la 17 mai — data bătăliei — pînă la 3 iunie — 
data uciderii lui Şişman — trecuse exact vremea necesară lui Baiazid 
să fugă din Țara Românească. 


În afară de știrile documentare, pentru datarea expediției oto- 
mane în primăvara anului 1395 pledează și o serie de argumente 
logice. 

Este, mai întii, tratatul încheiat de Mircea cel Mare cu Sigismund 
de Luxemburg la Braşov, în martie 1.395, în care nu este vorba nici 
de ocuparea Ţării Românești de către turci, nici de izgonirea lui Mircea 
din țara sa, ci doar de pregătirea unei expediţii antiotomane pe teri- 
toriul ţării stăpînite atunci de domn. 

Observaţia a fost făcută înaintea noastră și de V. Motogna: 
„textul alianţei de la 5 martie 1395 dintre Mircea şi Sigismund nu 
îngăduie interpretarea că voievodul român își pierduse atunci tronul 
și căuta acum să-l recâștige cu ajutorul ungurilor. Dacă ar fi fost 
vorba despre reîntronarea lui Mircea, cum ne-am putea explica condi- 
ţia aceea a tratatului că voievodul nu e obligat să meargă în persoană 
la lupta împotriva turcilor numai dacă merge și regele însuși 2 17 


Apoi, dacă Ţara Românească ar fi fost ocupată de turci, Sigismund 
de Luxemburg nu și-ar fi putut pregăti în liniște expediţia sa nefericită 
din Moldova din ianuarie-februarie 1395 ; avînd pe turci în spate și 
un domn ostil la Curtea de Argeș, regele nu s-ar fi putut hazarda 
împotriva lui Ştefan I, care va deveni apoi aliatul acestora. „S-ar 
putea închipui — se întreba V. Motogna — ca Sigismund să fi socotit 
mai importantă aducerea lui Ștefan, domnul Moldovei, sub ascultarea 
sa decît depărtarea imediată a turcilor de la hotarele Ardealului ?** 48 


Mai amintim apoi că tratatul încheiat de Ștefan I, domnul 
Moldovei, cu regele Poloniei, la 6 ianuarie 1395, era îndreptat și contra 


48 Ivan Duicev, Izi starata bălgarska knijnika, Sofia, 1944, p. 270, 

47 V, Motogna, op. cit., p. 35. Vezi şi observaţia lui G. T. Ionescu, în vol. Materiale ale 
Sesiunii ştiinţifice ale Institutului pedagogic Bucureşti pe anul 1956, p: 214, care arată: „numai 
-ca domn al ţării sale, fie şi numai al unei părţi din ea, Mircea putea fi tratat aşa cum arată actul 
-din 7 martie 1395, Ca fugar fără țară, o asemenea atitudine pentru Mircea ar fi fost imposibilă 
și o dată cu ea nici Sigismund nu ar fi avut de ce să fie atît de modest în pretenţii, mai ales că 
nu prea era din fire“. Vezi și analiza din Istoria militară, vol. II, p. 166—167. 

48 V, Motogna, op. cit, p. 11. Vezi şi RRH, 1972, nr. 6, p. 1003—1005. 

lui Mircea, „voievodul Basarabiei“, împotriva căruia se lega să lupte; 
„nimeni nu l-ar fi vizat într-un tratat dacă Mircea, în acest moment, 
ar fi fost numai un pribeag““, remarca G. T. Ionescu. 

Un alt argument — acesta deosebit de important — este acela 
că, în toamna anului 1394, — adică exact în acelaşi timp în care ar 
fi avut loc lupta de la Rovine — Baiazid era ocupat în Anatolia 9, 
Se înţelege de la sine că — oricît de „Fulger““ ar fi fost el — Baiazid 
nu putea fi în același timp şi în Ţara Românească și în Anatolia, între 
care era o distanţă de mii de kilometri. 

Toate cele de mai sus sînt numai cîteva din dovezile care ne 
îndreptăţesc a susţine, o dată mai mult, data de 17 mai 1395 ca dată 
reală a victoriei românești de la Rovine, faţă de care 10 octombrie 
1394, oricît ar părea de curios, mai ales datorită faptului că multă 
vreme ne-am obișnuit cu ea, nu are argumente care s-o valideze %. 


E 


Dacă datarea bătăliei de la Rovine a stîrnit multe discuţii, nu 
mai puţine au fost cele ce s-au purtat în jurul localizării acestei celebre 
bătălii, și aceasta datorită faptului că izvoarele istorice o plasează în 
locuri diferite, ceea ce a derutat pe cercetătorii problemei. 

În izvoarele amintite există trei localizări: 1) pe rîul Argeş; 2) în 
apropiere de Craiova şi 3) pe rîul Ialomiţa. Să le prezentăm pe rînd, 
începînd cu cronicile otomane. 


+ Tahsin Gemil, art. cit., p. 13—14. Vezi şi Marele Mircea Voievod, p. 344. 

50 Există istorici care, nevrînd să renunţe la data de 10 octombrie 1394, dar neputind-o 
contesta pe cea de 17 mai 1395, au împărţit, pur și simplu, lupta de la Rovine, pretinzînd că ar 
fi avut loc dovă bătălii, și nu una. Potrivit lui Onciul (Scrieri istorice, II, p. 126—127; 249— 
252), una victorioasă, la Rovine, lingă Craiova, şi o alta, o înfiîngere, pe Argeș. 

Toate izvoarele vorbesc însă de o singură mare îucleştare, nu de două lupte separate. 
În plus, este greu de admis — în condiţiile epocii respective — că oastea otomană ar fi putut 
rămîne la nord de Dunăre toată iarna anului 1394—1395, pentru a reîncepe lupta în primă- 
vară (se ştie că, în general, turcii nu luptau în timpul iernii). 

O opinie oarecum diferită la Ştefan Ştefănescu, Țara Românească de la Basarab „„Înte- 
meietorul“* pînă la Mihai Viteazul, Bucureşti, 1970, p. 52—53, unde se susţine că, după victoria 
lui Mircea de la Rovine din octombrie 1394, o parte a boierimii a trecut de partea lui Vlad „Uzur- 
patorul““ care a început lupta contra lni Mircea cel Mare. În primăvara anului următor, boierii 
au cerut ajutorul turcilor pentru a-l alunga pe Mircea, care, învins, a fost silit să treacă în Tran- 
silvania. Vezi şi idem, Mircea cel Mare — apărător al românilor şi al Europei la Dunărea de Jos 
(R.A., 1986, nr. 3, p. 266—267), unde scenariul este aproximativ același: învingător în lupta 
de la Rovine (datată din nou tot 10 oct. 1394, cu toate argumentele aduse în studiile apărute 
în 1986), Mircea cel Mare a fost înlocuit în primăvara lui 1395 de Vlad Uzurpatorul; în mai 
1395, „oștile otomane au pătruns din nou la nord de Dunăre“, iar Mircea „a fost alungat din 
domnia Țării Româneşii““, deşi nici un izvor nu vorbeşte de asemenea întîmplare. 

Cronica lui Enveri — deja citată — susţine că lupta s-ar fi dat 
pe rîul Arkiîș, indentificat cu rîul Argeș 5. O altă cronică otomană, a bui 
Idris Bitlisi, precizează că bătălia s-ar fi desfășurat într-un loc numit 
Hendek, adică „la șanțuri“ 52. În sfârșit, după un alt izvor otoman, 
lupta ar fi avut loc pe malurile rîului Argeș %, Deci cronicile otomane 
indică drept loc al bătăliei regiunea rîului Argeș. 

O serie de alte izvoare, ceva mai tîrzii, susțin că lupta ar fi avut 
loc în sudul Olteniei. Astfel, Giacomo di Pietro Luccari — care pre- 
tinde că a folosit o veche cronică munteană neidentificată—susţine 
că sultanul Baiazid ar fi intrat în ţară pe la Severin și că s-ar fi luptat 
cu Mircea „sub orașul Craiova““ (sotto la città di Chralievo), unde ar 
fi fost „pe jumătate sfărîmat“ (e vi fu mezzo roito) 5, recunoscînd 
deci victoria lui Mircea. Aceeași localizare se găseşte și în cronica lui 
Mauro Orbini, Jl regno degli Slavi, Pesaro, 1601. 

Letopisețul Cantacuzinesc cunoaște o singură luptă, „pre apa 
Ialomiţii““, unde Mircea Vodă i-a biruit pe turci, care „făr de număr 
au pierit, trecînd Baezet Dunărea fără vad“ 55, În schimb, Radu Popescu 
admite două războaie: unul .„pe apa Ialomiţii““ și altul „la Rovine“, 
pe care nu le poate localiza %. 

Istoricii care au dat crezare izvoarelor otomane au plasat bătălia 
pe rîul Argeș, pe linia care unește Nicopole-Turnu — pe unde a tre- 
cut Baiazid cu oastea sa 5 — cu Curtea de Argeș, capitala ţării din 
acea vreme. „Lupta nu poate fi căutată decît pe linia ce unește Turnu 
(Măgurele) cu Argeș, loc numit „la Rovine“, adică la „șanțuri“, 
conchidea P. P. Panaitescu în monografia dedicată marelui domn’. 


51 Cronici turceşti, vol. I, p. 39. 

52 Ibidem, p. 48. 

55 A, Decei, Relaţii româno-orientale, p. 213. Din izvoarele otomane, numele Argeş a 
trecut și la Leunclavius, care vorbește și el despre o bătăie „in loco quem Turcicam Arcas, quem 
Artzes nominant““, adică „în locul pe care turcii îl numesc Arcas sau Argeş", 

54 Copioso ristretto degli annali di Rausa, Veneţia, 1605, p. 72, 96. După cum s-a remarcat, 
localizarea bătăliei lîngă Craiova a fost făcută doar datorită asemănării acestui nume cu acela 
al lui Marco Kralevic, mort în această luptă (SMIM, IV, 1960, p. 392). 

55 Istoria Țării Românești, 1290 — 1690, Letopiseţul Cantacuzinesc, ed. cit., p. 3. 

% Radu Popescu Vornicul, Istoriile domnilor Țării Româneşti, ed. C. Grecescu, București, 
1963, p. 13. 

5? O opinie singulară a exprimat Teodor Nicolau, O eroare istorică. Unde a avut loc lupta 
de la Rovine? („România milivară““, nr. 5/1934 p. 5—18) care localizează lupta la Rovina 
Călmățuiului. lîngă satul Putinei-Teleorman, acesta ţinînd seama că unele izvoare vorbesc despre 
un loc mlăștinos. Tot în șesul muntean, la „„Cacaleţii za Rovina“ pe Neajlov, în fostul judeţ 
Vlașca, a încercat să plaseze bătălia G. T. Ionescu (op. cit., p. 269, n. 1). 

58 P, P. Panaitescu, op. cit., p. 243. Opinia lui P. P. Panaitescu a fost acceptată de 
I. Ionașcu, în Istoria medie a României, partea I, Bucureşti. 1966, p. 168: Ștefan Pascu, în 
Istoria României. Compendiu, Bucureşti, 1969, p. 144; Ștefan Ştefănescu, în Istoria poporului 
român, Bucureşti, 1970, p. 140; B. T. Câmpina, Scrieri istorice, vol. I, p. 257, care plasează 
Rovinele pe malurile Argeşului, „nu departe de cetatea de scaun a ţării“; Istoria militară a 
poporului român, vol. II, p. 170. 

În ultima vreme cercetări de teren efectuate în zona oraşului 
Piteşti — unde există regiunca păduroasă de la Rovine, topicele 
Tufele Roşii și Rovine Ţuţulești, topice ce evocă numele și amintirea 
luptei — au întărit opinia că sîngeroasa bătălie s-ar fi desfășurat în 
această regiune, pe drumul ce ducea spre capitala ţării %. După unele 
opinii, lupta s-ar fi dat la confluenţa Argeșului cu Vîlsanul, lîngă 
Merișani 60. 

Un alt grup de istorici, urmînd spusele lui Luccari şi Orbini, au 
plasat bătălia în apropiere de Craiova. Astfel, D. Onciul susținea că 
lupta s-a dat „la Rovine, lîngă Craiova“ 6. Aceeași opinie o găsim la 
N. Iorga, după care „lupta a trebuit să se dea în marginea Craiovei, 
la Rovine « ruine »** 62. 

Deşi susținuse în 1946 că lupta de la Rovine s-a desfășurat „pe 
unul din rîurile atinse în drumul dintre Turnu și Curtea de Argeș, 
deci pe Călmățui, pe Vedea, pe Teleorman sau pe Argeş“ &, C. C. 
Giurescu și-a schimbat apoi părerea, devenind partizanul localizării 
celebrei bătălii lîngă Craiova. Ilustrul istoric a avut în vedere un docu- 
ment publicat de H. Inalcik, în care se susţinea că Baiazid ar fi 
pătruns în Ţara Românească pe la Severin, de unde a înaintat spre 
est. Lupta s-ar fi putut desfăşura deci pe drumul ce ducea de la Seve- 
rin, prin Oltenia, spre Curtea de Argeș. Întrucît Mircea cel Mare nu ar 
fi avut interesul să-l lase pe Baiazid să-i prade în trecere ţara, „socotim 
că lupia de la Rovine a avut loc pe Jii, în marginea Craiovei“, 
conchide C. C. Giurescu. 

59 A. A. Bolşacov, Localizarea bătăliei de la Rovine (SMIM, IV, 1960, p. 391—394); 
Ion Nania, Contribuţii la problema localizării bătăliei de la Rovine (SAI, V, 1963, p. 431—435); 
Marin Branişte, Noi contribuţii la localizarea luptei de la Rovine din anul 1394 (MO, nr. 1-—8/1963, 
p. 612—618). Vezi și Sergiu Iosipescu, La Rovine în cimpii (MI, nr. 12/1974, p. 14—18), care 
localizează lupta chiar la Curtea de Argeș, unde va fi existat o ruină care ar fi fost luată ca punct 
de reper. Opinia a fost reluată în vol. Marele Mircea Voievod, p. 446. 

După opinia lui N. Constantinescu, Mircea cel Bâtrîn, București, 1981, p. 107, s-ar fi 
purtat lupte şi la Curtea de Argeş, „căci arheologia a sesizat urmele unui mare incendiu la curtea 
domnească, într-un nivel datat cu monede emise de voievod înainte de 1394::, afirmaţie nespri- 
jinită de dovezi convingătoare. (În cartea sa despre Curtea de Argeș, autorul nu produce dove- 
zile aşteptate ). 

În același timp, este însă greu de acceptat opinia lui Vasile Muntean, Organizarea mänăs- 
tirilor româneşti în comparaţie cu cele bizantine — pînă la 1600, Bucureşti, 1984, p. 37, n. 109, 
potrivit căruia ar fi vorba de „ruinele fostei reședințe voievodale (de la Curtea de Argeș — N.S. ), 
profund afectată de invazia maghiară din 1330**. De la această luptă trecuseră 65 de ani, timp 
în care curtea domnească fusese refăcută, dacă clădirile curții domnești ar fi fost ruinate, unde 
ar fi putut locui Mircea cel Mare, care-şi avea reședința la Curtea de Argeș? 

& N. Constantinescu, Curtea de Argeş, 1200—1490, Bucureşti, 1984, p. 31. 

s1 D. Onciul, Scrieri istorice, ed. cit., vol. II, p. 249. Întrucît cunoștea și localizarea de pe 
Argeș, Onciul s-a văzut silit să accepte două lupte, așa cum am arătat mai sus. 

sa N. Iorga, Istoria românilor, vol. III, p. 297; idem, Istoria armatei, vol. I, p. 88. Vezi 


şi V. Motogna, op. cit., p. 10. 
& C. C. Giurescu, Istoria românilor, vol. I, ed. a V-a, București, 1946, p. 471. 

Pentru a împăca această afirmaţie cu știrile cronicilor otomane 
despre bătălia de pe Argeș, autorul se vede obligat — ca și D. Onciul — 
a admite o a doua luptă „în apropiere de rîul Argeș“, unde Mircea 
— deși biruitor la Rovine — „a fost nevoit, în faţa forței superioare 
turcești, să se retragă spre nord-est“, așa cum va face peste două 
secole Mihai Viteazul după Călugăreni 6%. 


Și alţi istorici și cercetători au susținut că lupta de la Rovine 
s-ar plasa lîngă Craiova 65, 

După cum a arătat însă Aurel Decei, comentind documentul 
publicat de istoricul turc H. Inalcik, nu este vorba de un document 
propriu-zis, ci de un capitol dintr-o expunere istorică despre gloria 
Casei otomane, în care se urmărește preamărirea faptelor eroice ale 
lui Baiazid Ildirim ; enumerarea tuturor localităţilor și cetăților din 
Banat (unele inexistente în această epocă) „constituie expresia 
grandilocventă a spiritului de akîn (incursiuni de jaf în ţările creștine 
vecine ), cihangirlik (cucerire mondială ), care anima Imperiul otoman““. 
Fiind vorba deci de „o excursie imaginară a sultanului Baiazid I 
prin Ungaria inferioară și Banat înaintea vestitei bătălii cu românii 
de la Rovine“, nu de o expediţie reală prin aceste regiuni 6, va trebui 
să renunțăm la localizarea luptei de la „rovine““ în regiunea Craiova. 


De mai puţină atenție s-a bucurat în istoriografia noastră știrea 
păstrată de cronicile românești, după tradiţia locală, despre o luptă 
pe Ialomiţa €. Întrucît nu putem nega posibilitatea unei astfel de 
confruntări, considerăm că ar putea fi vorba de o ciocnire cu un corp 
expediționar intrat în Muntenia prin Dobrogea, pentru a-l sili pe 
Mircea să-şi disloce forțele principale ce trebuiau să înfrunte armata 
otomană condusă de Baiazid I, care înainta dinspre Nicopole în sudul 


s C, C. Giurescu, Căutind pe hartă Posada, Rovine, Vicina (MI, 1971, nr. 1, p. 54—56); 
reprodus în vol. aceluiaşi Probleme controversate în istoriografia română, București, 1977, p.162— 
165, 

65 Vasile Rotomeza, Rovine. Opinii („Studii vilcene““, 1972, p. 214—216); Zaharia 
Gărău, Noi argumente privind localizarea bătăliei de la Rovine lîngă Craiova. O ipoteză de lucru 
(„Oltenia““, 1981, p. 69—87); George Olaru şi Natalia Florescu, Bătălia de la Rovine şi „Fintîna 
lui Mircea“ („Ramuri*‘, 1986, nr. 8, p. 4). 

66 A, Decei, Două documente turcești privitoare la expedițiile sultanilor Baiazid I şi 
Murat al II-lea în ţările române, în vol. Relaţii româno-orientale, p. 220—222. 

57 În afară de cronica ţării, știrea se găseşte și în Genealogia Cantacuzinilor, p, 496, unde 
se susține că au fost două războaie: unul cu un seraschier, „la Cirolași din Ilfov“ şi altul „la 
Rovine de pe lalomiţa““, unde sultanul a fost biruit și alungat „pînă la hotarele Adrianopolei*, 

Tot de două războaie vorbeşte şi Radu Popescu, Istoriile, p. 13: unul „pă apa Ialo- 
miţii““ şi altul „la Rovine“, pe care nu le poate localiza; aici Rovinele apar ca fiind o altă 
luptă decît cea de pe Ialomița. Opinia lui Sergiu losipescu după care ar fi vorba de o confuzie 
cu lupta dată de Iancu de Hunedoara în 1442 nu este convingătoare (Marele Mircea Voievod, 
p. 444—445). 

ţării. O situaţie similară se va produce în 1462, cînd Mehmed al II-lea 
a înaintat de la Turnu Măgurele spre Tîrgovişte cu corpul principal 
de oaste, în timp ce un alt detașament otoman opera în partea de 
răsărit a Țării Românești. 

În încheiere subliniem faptul că înfruntarea decisivă dintre oștile 
invadatoare și trupele conduse de Mircea cel Mare s-a dat la niște 
„rovine““ (care nu denumesc o localitate, ci trebuie înţelese ca fiind 
vorba despre niște șanțuri, locuri strîmte prielnice ambuscadei) 
pe rîul Argeș, nu departe de capitala ţării din acea vreme care era la 
Curtea de Argeş; „nici de pe Ialomiţa, nici de la Craiova, nu se văd 
munții Ţării Românești““, despre care vorbesc unele cronici, conchidea 
ultimul cercetător al problemei 68. 


* 


O problemă care mai trebuie discutată este aceea dacă Sigismund 
de Luxemburg a acordat ajutorul promis lui Mircea cel Mare în con- 
fruntarea acestuia cu otomanii. Documentele emise de cancelaria 
ungară sau de voievodul Transilvaniei nu vorbesc defel despre lupta 
de la Rovine și nici despre o colaborare cu forţele lui Mircea în această 
luptă, ceea ce l-a îndreptăţit pe D. Onciul să afirme: „„Mircea singur, 
cu românii săi, fără nici un ajutor din altă parte, a repurtat această 
învingere, în lupta sfintă ce a întreprins pentru creştinătate“* 69. 

Nu se poate spune însă că au lipsit încercările de a-l sprijini pe 
Mircea în confruntarea sa dramatică cu turcii; după cum rezultă 
din documentele emise chiar din cancelaria regelui Sigismund, spri- 
jinul militar trimis a fost însă prea slab şi nu a reușit să-și conjuge 
acţiunile cu forţele lui Mircea cel Mare. 

La scurtă vreme după încheierea tratatului de la Braşov. la 6 
aprilie, aflind de expediţia turcilor spre Ţara Românească, Sigismund 
de Luxemburg hotăra trimiterea unui corp expediționar de ajutor. 
În documentul respectiv regele declara: „am hotărît să trimitem 
acum pe măriţii bărbaţi, Ștefan de Losonch, fostul ban, și pe magistrul 
Francisc, fiul fostului comite Ștefan de Bubek, şi pe alți baroni, 
cavaleri și fruntaşi de-ai noștri în expediţia noastră pe care o facem 


împotriva turcilor în Țara Românească“. 


6 Dan Zamfirescu, Din nou despre victoria de la Rovine a lui Mircea cel Mare, în loc. cit. 

®© D, Onciul, Scrieri istorice, vol. II, p. 250, O opinie asemănătoare la P. P. Panaitescu, 
op. cit, p. 242—243, după care „Mircea singur s-a bătut cu Baiazid înainte de intervenţia lui 
Sigismund“: şi aceasta deoarece „toate izvoarele bizantine, bulgare şi sîrbești o definesc ca o 
luptă între Mircea și Baiazid“. 

Ţinînd seama de această necesitate, regele Ungariei poruncește 
magistrului Grigore de Beclean, cavaler al curţii regale, să pornească 
și el „în această expediţie ostăşească a noastră din acele părţi ale 
Ţării Românești“* și să rămînă acolo pentru a cerceta „în fiecare 
lună“* pe ostași pentru „a vedea ca acei cărora noi le-am împărţit 
banii noştri după numărul lăncilor, să aibă de fiecare lance cîte doi 
arcași sau săgetari buni“ 7. 

Documentul nu vorbeşte de ocuparea Ţării Românești de către 
trupele otomane, ci doar de trimiterea și rămânerea trupelor regale 
acolo pentru a-l ajuta pe domnul ţării amenințate. De reţinut deci 
faptul că, în aprilie 1395, se știa de proiectata campanie otomană 
împotriva Ţării Româneşti. 

Soarta detaşamentului ungar a fost tristă căci ostașii și comandan- 
tul şi-au pierdut la scurtă vreme vieţile într-o luptă cu otomanii 
(luptă care nu este localizată). Iată cum povesteşte Thuròczi eveni- 
mentele: „fiind covîrşit de numărul dușmanilor într-o luptă sîngeroasă, 
după mari pierderi de amîndouă părţile““, Ștefan de Losonch „și-a 
pierdut capul, pierzînd lupta o dată cu viaţa. Căci, după moartea 
acelui comandant, ostașii lui au fost puși pe fugă, lăsînd dușmanilor 
o mare pradă şi mulţi prinși“ 7. 

Știri suplimentare ne oferă o scrisoare a lui Sigismund de Luxem- 
burg din 23 martie 1399, în care se afirmă că Ștefan de Losonch „a 
pierit de sabia turcilor împreună cu ostașii săi din pricina nepăsării 
și întârzierii altora, îndatoraţi și ei“* (să meargă la război) 77, cu 
alte cuvinte că trupele din corpul expediționar trimis în Ţara Româ- 
nească au fost prea slabe pentru a rezista atacului turcesc. 

După cum rezultă din aceste documente, nu este vorba despre o 
colaborare între trupele transilvane și cele ale lui Mircea cel Mare. 
Forţele lui Sigismund de Luxemburg vor interveni mai tîrziu în Țara 


7 DRH, D, vol. I, p. 150. Vezi şi Viorica Pervain, art. cit., p. 100, unde se susține că era 
vorba „doar de un corp trimis înainte“ şi se citează cronica abatelui de Saint-Denis, care vorbeşte 
de o avangardă de 400 de oameni pentru „a fi în întîmpinarea dușmanilor, ca, aflînd situaţia 
lor, să-l informeze (pe rege) de felul cum ar putea fi atacați. Vezi și P. P. Panaitescu, op. cit., 
p. 253—254, unde se susține fără dovezi că Mircea ce Mare ar fi însoţit corpul expediționar venit 
din Transilvania, 

71 Scriptores rerum Hungaricarum, ed. G. I. Schwandiner, I, p. 290—291. 

Este interesant de remarcat faptul că ştirea dată de Thurócz se află şi într-o cronică 
a Țării Românești unde citim: „Deci Jigmon (= Sigismund ) craiul trimise pe Lojonţ Istfan cu o 
seamă de oşti în Ţara Muntenească asupra lui Dan (= Vlad) vodă gi, dacă se loviră oștile, 
pieri Lojonţ Istfan la război de munteni“ (de fapt de turci — N.9.). Vezi Stoica Nicolaescu, 
Letopiseţul Țării Româneşti (RIAF, XI, p. 110). După opinia Vioricăi Pervain, art. cit., p. 101, 
lupta ar fi avut loc în apropierea Jiului sau a Motrului. 

2 DRH, D, vol. I, p. 173. 

Românească în condiţii pe care le vom relata mai departe. Este vorba 
de a doua campanie a anului 1395 care a dus la eliberarea cetății Turnu. 

Prima expediție — la care a luat parte chiar Sigismund de 
Luxemburg — a avut loc în vara anului 1395, după ce regele Ungariei 
fusese prevenit de curierii împăratului Manuel Paleologul că forţele 
turceşti s-au retras din Țara Românească”. Faptul este important 
de reținut pentru înţelegerea succesiunii evenimentelor, ca şi pentru 
înţelegerea atitudinii lui Sigismund de Luxemburg care se va lăuda în 
unele documente că el l-ar fi izgonit pe Baiazid din Ţara Românească. 

Într-unul din acestea regele susține că s-a grăbit „cu o mare 
putere“ ( = oaste) să iasă în întîmpinarea lui Baiazid „pentru apă- 
rarea acestor părți ale noastre, în special a sus-numitului castel al 
Nicopolului Mic, în scopul de a-l lua cu asalt. De acolo, Baiazid, aflînd 
de sosirea noastră în persoană, s-a retras. Şi am cucerit acea 
cetate a Nicopolului Mic din mîinile oamenilor lui““ 7Î. 

Laudele lui Sigismund au ajuns şi la urechile lui Baiazid, care 
le-a dezminţit categoric, afirmînd că se retrăsese din Țara Românească 
înainte de venirea oștilor regale. Iată textul acestei deosebit de impor- 
tante scrisori: „Tu te lauzi pretutindeni spunînd și lăudîndu-te că 
m-ai gonit de pe cîmpul de luptă, ceea ce n-a fost adevărat deoarece 
eu am hotărît să părăsesc cîmpul de luptă din cauza unor situaţii 
mai importante și de aceea îţi trimit ţie această scrisoare pentru ca să 
încetezi să te mai lauzi întrucît în viitoarea lună martie voi veni 
negreşit cu armata mea ca să te găsesc acolo unde ai fi sau ori unde 
te-ai găsi și pentru ca încă de pe acum să încetezi să te mai lauzi cum 
că m-ai fi gonit pe mine de pe cîmpul de luptă și că nu aș fi avut 
îndrăzneala să te aştept“ 7%. 

Sultanul avea perfectă dreptate, deoarece — așa cum am arătat 
mai sus — la 3 iunie se găsea deja pe malul drept al Dunării, la Fili- 
popol, unde poruncea, mînios de insuccesul de la Rovine, uciderea 
nefericitului Şişman. 


Abia la 6 iulie 1395 regele cu oștile au pătruns în Ţara Româneas- 
că, unde se aflau „în tabăra“* de lîngă Cîmpulung %, de unde au 
coborît spre Dunăre. 


"3 E. Zawalinski, Polska w kronikach tureckich, XV i XVI wiek, Stryj, p. 22; P. P. Pana- 
itescu, op. cit. p. 256. 

% F. Šišić, Nekoliko isprava iz početka XV st. („Starine Jugoslovenske Akademije“, 
1938, p. 231—232). 

75 Apud Alexandru V. Diţă, art. cit., p. 43. 

7 DRH, D, vol. I, p. 151. Vezi şi D. Onciul, Scrieri istorice, vol. II, p. 251, n. 19, 
care susține în mod greşit că expediția ar fi început în luna mai. În realitate, regele ajunsese 

Faptele săvîrșite în această campanie sînt relatate în cîteva 
diplome regale, care neglijează să amintească ceva despre participarea 
lui Mircea cel Mare la aceste lupte, așa cum va proceda exact peste 
două secole Sigismund Băthory cu un alt mare domn, Mihai Viteazul. 


Într-una din diplomele sale — prin care răsplătește pe Nicolae 
de Gara pentru faptele de arme săvîrșite — regele arată că „„ridicînd 
o oaste puternică de credincioşi ostași ai regatului nostru, a pornit 
spre Țara noastră Românească și după trecerea celei mai mari părți 
[...] a "Ţării noastre Românești, îndreptîndu-ne asediul asupra 
cetăţii noastre Nicopole ( = Turnu), unde se afla mulțimea prea- 
cruzilor turci, care îi atacau pe creștini, și, lovindu-i cu putere, 
(am luat) acea cetate, cu ajutorul lui Hristos, după o luptă crîncenă, 
alături de [...] ceilalți supuși credincioşi ai noștri, care s-au luptat 
cu rîvnă vreme îndelungată cu acei turci, îndurînd răniri, ucideri și 
răni cumplite“ 77. 

După cum sublinia P. P. Panaitescu, „toate aceste expediţii 
s-au făcut cu oști ardelenești, deci cu oști române, care formează 
de veacuri marea majoritate a populaţiei Transilvaniei. Românii 
din Ardeal [...] au luptat pentru domnul românilor de dincoace 
de munţi, cu ajutor românesc a învins Mircea pe turci şi pe partizanul 


lor“. (subl. N.S.) 


Luptele grele de la Turnu sînt descrise şi de Letopisețul Țării 
Româneşti, care împrumută știrea din Bonfini și Thuroczi: „și a 
doua zi au pornit Jăcmont (Sigismund) craiu toate oștile spre Nicopol 
cel Mic ( = Turnu), ce iaste în țărmurile Dunării, și l-au ocolit 


numai la 21 iunie lîngă Brașov — deci după ce turcii plecaseră din Ţara Românească; la această 
dată, Sigismund arată că se găsea aproape de Braşov, coborînd spre cîmpul de luptă (in descensu 
campestri nostri exercitus prope Brasso), în Urkundenbuch, vol. III, p. 152; V. Motogna, op.cit., 
p. 12. A 
Legat de datarea acestei campanii în mai se află pretinea dată, 17 mai 1395, a morții 
reginei Maria, soția lui Sigismund de Luxemburg. Întrucît data morții reginei Ungariei are o 
deosebită importanță pentru datarea expediției regale în Țara Românească, va trebui să arătăm 
că istoricii din trecut (inclusiv D. Onciul) au luat de bună data indicată de I. Dlugosz: 17 mai 
1395. I. Karácsonyi, Maria Kiralina halala napja (,„„Szazadok:, 1907, p. 462), a dovedit însă că 
învățatul polon a greşit data. Dacă Maria ar fi încetat din viaţă la 17 mai, Sigismund ar fi parti- 
cipat la înmormîntarea soţiei sale, deoarece între 8 și 31 mai se afla la Buda. 

Ştirea morții a primit-o în timpul expediției din Ţara Românească, în iulie 1395, inter- 
pretată de unii istorici ca principala cauză a plecării sale precipitate din țara românească de la 
sud de Carpaţi. Vezi V. Motogna, op. cit., p. 37; idem, Luptele lui Sigismund şi Mircea cel Bătrin 
cu turcii în 1395 (RI, 1925, p. 281—285) şi N. Iorga, Comunicări mărunte (CL, 1901, p. 1055). 

71 DRH, D, vol. I, p. 157. Şi alte documente regale oferă detalii despre campania 
din Țara Românească, unde, după ce a pus pe fugă pe turcii întîlniţi în cale, oastea regală a 
asediat cetatea Turnu pe care a cucerit-o „cu foarte mare vărsare de sînge“ (ibidem, p. 159— 
160. Vezi şi ibidem, p. 177, 182 etc.). Vezi şi Karácsonyi Janos, A magyarok es románok masodik 
közös harca a törökök ellen („Cultura“:, Cluj, 1924, nr. 1, p. 12—16). 

și în cetate era muntenii, iar în oraș era turcii. Şi începu a-i bate foarte 
tare şi din lăuntru încă se apăra bine. lar deaca sfărămară zidul 
orașului și al cetăţii, făcură mare năvală și îndată luară cetatea și 
orașul și i-au tăiat și i-au zdrobit foarte rău (pe turci) și au pus 
oaste în cetate“ 78, 

Obiectivul principal a fost deci recucerirea cetăţii Turnu, unde se 
găsea încă o garnizoană otomană; cetatea a fost dobîndită după o 
luptă crîncenă, iar regele Ungariei — trecînd peste drepturile de 
suveran ale lui Mircea cel Mare —și-a pus propriii săi pîrcălabi 
(castelani) în cetate 79, ceea ce va fi nemulțumit desigur pe domn și 
l-a determinat să întreprindă măsuri de urgenţă pentru ca Severinul 
— vechiul teritoriu al discordiei — către care se îndreptau acum 
oștile lui Sigismund să nu aibă aceeași soartă. 


În timp ce trupele conduse de rege se întorceau spre Transilvania, 
la trecerea prin munţi, ele au fost atacate cu putere de ostașii români 
ai lui Mircea. 


lată cum povesteşte însuși regele Ungariei aceste evenimente, 
în care — ca odinioară Carol Robert — era gata să-și piardă viaţa: 
„pe cînd urcam culmile munţilor, zise în vurbirea obișnuită Posada, 
prin niște strîmtori şi poteci înguste, strînse între tufișuri mari, unde 
mulţimea românilor stătea la pîndă, aruncînd cu cruzime, din păduri 
dese și întunecoase, suliți vătămătoare și săgeți otrăvite şi înveninate 
asupra însoţitorilor și supușilor noștri ...* În aceste împrejurări deo- 
sebit de grave pentru oastea regală, se spune mai departe în diploma 
regală, Nicolae de Gara „cu steagul (său ) şi cu mulţi de ai săi, [...] 
stînd necurmat alături de noi pentru ocrotirea persoanei noastre și 
pentru o trecere mai ferită de primejdie și nestînjenită siguranţă a 
întregei escorte, întocmai ca un leu înfuriat, fără teamă de moarte, 
respingînd cu putere pe sus-pomeniţii români, care pîndeau cu mîinile 
înarmate, s-a străduit cu strășnicie să ne ocroiească și să ne apere 
vitejește pe noi şi pe supușii noştri de atacurile blestemate ale poeme- 
niților români şi de capcanele lor dușmănoase, nu fără mare ucidere 
şi pierderi“* 80, 


18 În RIAF, XI, 1910, p. 108. 

° DRH, D, vol. I, p. 160. Într-un alt document Sigismund de Luxemburg afirmă însă 
că, după ocuparea cetăţii Turnu, „lăsînd în ea castelani credincioși, am restituit-o fostului său 
stăpîn, lui Mircea, voievodul transalpin, care fusese lipsit de stăpînirea ei de către turci“ (F. Šišić, 
op. cit., p. 280—281). Cf. Al. Diţă, op. cit., p. 39 şi DRH, D, vol, I, p. 182—193. 

8 DRH, D, vol. I, p. 157 şi V. Motogna, op. cit., p. 12—13. 

Întrucît într-un document din 1408 se afirmă că cel care l-a atacat și înfrînt pe regele 
Ungariei a fost voievodul Mircea, și cum nici un alt izvor nu-l pomeneşte pe Vlad, de altfel 

După cum rezultă din documentele citate, expediția lui Sigismund 
s-a terminat cu o înfrîngere, victoria oștilor conduse de Mircea cel 
Mare fiind indiscutabilă. „Această victorie a zădărnicit o eventuală 
cucerire a Severinului, determinîndu-l pe Sigismund să se grăbească 
a trece în Banat şi de acolo în Transilvania. Ea a umbrit desigur ra- 
porturile dintre aliați, dar nu le-a deteriorat în așa măsură încât să 
facă imposibilă cooperarea viitoare sub amenințarea mai gravă a 
pericolului otoman““ &. 


* 


În aceste împrejurări în care Mircea cel Mare era lipsit de spri- 
jinul lui Sigismund de Luxemburg — pe care fusese silit să-l alunge 
din țară în condițiile prezentate mai sus — a avut loc o acțiune 
polono-turcă, sprijinită şi de Ştefan I, domnul Moldovei și adversarul 
regelui Ungariei, acțiune care a dus la înscăunarea temporară, în 
partea de răsărit a Țării Românești, a lui Vlad zis „„Uzurpatorul“. 


Oponentul lui Mircea era foarte probabil un fiu al lui Dan I, 
deci nepotul domnului 8, care se considera și el îndreptățit să ocupe 


inexistent ca domnitor acum, nu avem motive să eliminăm din palmaresul viteazului comandant 
de oşti român această strălucită biruinţă, 

Conform opiniei lui Kâracsony, lupta s-a desfăşurat între Orşova şi Caransebeş, părere 
împărtăşită şi de B, T, Câmpina, op. cit., p. 268, după opinia căruia lupta s-ar fi dat la o posadă 
situată la nord de Orşova, unde regele va reveni în 1419, 

Întrucît la 25 august regele se găsea în mod sigur în „tabăra ostășească de pe malul 
Dunării, lîngă Severin “ (DRH, D, vol. I, p. 152), nu încape îndoială că retragerea s-a făcut 
prin Banat, nu pe la Rucăr-Bran, Întrebarea lui V. Motogna, op. cit., p. 38, cum putea ajunge 
aici o armată românească, avînd și fortificaţii dinainte pregătite, nu ține seama de faptul că 
Banatul de Severin se afla în stăpînirea Țării Românești. Vezi și Ilie Minea, op. cit., p. 67, şi 
V. Pervain, art. cit., p. 104—105; Istoria militară, vol, II, p. 173, 

8l Istoria militară, vol. II, p. 173. 

82 Primul care a făcut această precizare a fost I. Ch. Engel, Geschichte der Moldau und 
Walachei, I, Halle, 1804, p. 161. Istoricii români şi-au împărţit opiniile; după A. D, Xenopol, 
Istoria românilor, LII, ed. a IJI-a, p. 84, Vlad ar fi fost chiar fiul lui Mircea, La început, N, Iorga 
considera că pretendentul ar fi fost „unul din boierii lui Mircea, vornicul menționat la 1391: 
(Studii istorice asupra Chiliei şi Cetăţii Albe, Buc., 1899, p. 68). Întrucit boierul Vlad este men- 
ţionat în sfatul domnesc al lui Mircea cel Mare și după 1396 (DRH, B, I, p. 52), această opinie 
nu poate fi luată în consideraţie. 

Mai tîrziu, N. Iorga și-a schimbat părerea, susținind că Vlad putea fi „un bastard al lui 
Vladislav**, aflat mai de mult la curtea lui Baiazid care a venit să-l instaleze la tron (Istoria 
românilor, III, p. 295). 

P. P. Panaitescu, Mircea cel Bătrin, p. 255, a arătat pe drept cuvint că Vlad era fiul lui 
Dan I. ' 

Singurul studiu dedicat acestui domn este cel al lui G. T. Ionescu, Contribuţiuni la crono- 
logia domniei lui Mircea cel Bătrin şi a lui Vlad voievod în Țara Românească, în Materiale ale 
sesiunii ştiinţifice a Institutului pedagogic din Bucureşti pe anul 1956, Buc., 1957, 

După cum s-a arătat recent, Vlad „„Uzurpatorul““ ar fi fost primul domn român care 
a plătit haraci Porții. Vezi M, Guboglu, Le tribut payé par les Principautes Roumaines à la 
Porte jusqu'au debut du XV I-e siècle („„Revue des etudes islamiques“, 1969, p. 60), opinie 
împărtăşită şi de A, Decei, op. cit., p. 63—64. 

tronul, fiind „de același sînge“* (eodem sanguine) cu Mircea, după 
cum precizează cronicarii A. Bonfinius și I. 'Thurocz ®. 

Acesta din urmă afirmă că Vlad, „simțindu-se mai slab, a cerut 
ajutor la sultanul turcilor“*, precum şi la domnul Moldovei Ştefan I 
— considerat „domn în amîndouă Valahiile“* 8 şi la regele Poloniei 85. 

Cronicarul Leunclavius susține că vinovatul principal a fost 
domnul Moldovei — ocrotitorul lui Vlad — considerat „cel dintîi 
dintre voievozii români care împreună cu ai săi a cerut ajutor turci- 


lor‘‘ 86, 


Ne lipsesc ştiri sigure cu privire la modul și data exactă cînd a 
ocupat tronul Vlad „„Uzurpatorul““, ceea ce a dat posibilitatea emi- 
terii unor păreri diferite 8. La 8 decembrie 1397, vorbind de prima 


Este posibil — așa cum credea I. Minea, Principatele române, p. 63 — ca Vlad să fi venit 
din Moldova în Țara Românească în timpul campaniei lui Baiazid. Aceasta ar explica bunele 
sale relaţii cu domnul Moldovei, ca și faptul că, în tratatul cu regele Poloniei, recunoaște că a 
ocupat tronul cu ajutorul acestuia. 

Cercetători mai vechi, ca C. Kogălniceanu, susțineau că Vlad ar fi domnit în anii 
1396—1397, nu şi în 1395 (Cercetări critice cu privire la istoria românilor. „Vlad I, voievodul 
Basarabiei'“, 1396—1397, în „Rev. de istorie, arheologie şi filologie“, vol, 11, partea a II-a. 1910, 
p. 331—333). Vezi şi G. Severeanu, Moneda lui Vlad I-iu, domn al Țării Româneşti de la 1395— 
96—1397 decembrie (BCMI, 1933, p. 33—36); idem, Ducaţii Țării Românești cu numele a doi 
domnitori: Vlad I şi Mircea I („Bucureşti“*, 1935, nr.2, p. 259—264); Constanţa Ştirbu, Paras- 
chiva Sandu, Date noi despre monedele lui Mircea cel Bătrîn, comunicare la Sesiunea organizată 
de Inst. de Studii sud-est europene, 20 iunie 1986. 

883 Chronica Hungarorum, în Scriptores rerum Hungaricarum, ed. I. G. Schwandtner, I, 
Tyrnaviae, 1765, p. 377. 

8 Leunclavius, Historiae Musulmanae Turcorum. .., Francofurti, 1591, p. 18. 

85 În actul de omagiu din 28 mai 1396 către regele Poloniei, Vlad recunoștea că a primit 
de la acesta „nu de mult“* (nuper) domnia Țării Româneşti (Hurmuzaki, 1/2, p. 374). 

Nu trebuie să omitem faptul că — după moartea Mariei, soţia lui Sigismund, în iulie 
1395 — singura fiică a lui Ludovic cel Mare rămasă în viață era Hedwiga, soția lui Wladislaw 
Iagello, care puteau fi astfel consideraţi ca succesorii legitimi ai coroanei regatului ungar; în 
tratatul încheiat de Vlad cu regele Poloniei se spune în mod expres că soția acestuia era „singura 
moștenitoare a tronului Ungariei“*, 

Menţionăm că unii istorici poloni ca Iosif Skrzypek, Poludniowa wschodnia polityka 
Polski... [Politica sud-estică a Poloniei], Varșovia, 1937, p. 82, admit o înţelegere prealabilă 
a lui Wladislaw Iagello cu Baiazid împotriva lui Sigismund de Luxemburg, ceea ce ar explica 
sprijinul dat lui Vlad „„Uzurpatorul““. Despre aceste împrejurări vezi și Veniamin Ciobanu, 
Țările române și Polonia. Secolele XIV—XVI, Buc., 1985, p. 25—26. 

B. T. Câmpina, op. cit., p. 269—210, a relevat abilitatea diplomatică a boierimii muntene 
în anii 1395—1396, cînd, „folosind echilibrul dintre turci și unguri pentru a-și afirma neatîrnarea 
față de ambele puteri de la Dunăre şi stabilind raporturi de vasalitate numai față de un stăpîni- 
tor care se găsea prea departe pentru a deveni primejdios, boierii munteni izbutiseră de fapt să 
înlăture orice supremație externă asupra ţării lor“*, De schimbarea aceasta de atitudine era 
vinovat și regele Ungariei, care-și manifestase vizibile tendințe expansioniste în Fara Românească, 
pe care îi plăcea să o considere „țara noastră“, 

8% Leunclavius, op. cit., p. 18—19. Vezi și B. T. Câmpina, op. cit., p. 264. 

87 De pildă, Ștefan Ştefănescu, Țara Românească. .., p. 52—53, afirmă că, după biruinţa 
de la Rovine (oct. 1394), o parte a boierimii l-a părăsit pe Mircea și s-a raliat taberei lui Vlad, 
care, în primăvara anului 1395, a început lupta împotriva lui Mircea, sprijinit, la rîndu-i, de o 
parte a boierimii și de oşti ale regelui Ungariei. În mai 1395, boierii ostili lui Mircea au chemat 
în ajutor pe turci care au pătruns la nordul Dunării, iar Mircea „a fost alungat din domnia 
Țării Româneşti“, fapt neconfirmat de izvoare. 

expediţie a voievodului Știbor în Țara Românească, expediţie la care 
vom reveni mai departe, Sigismund de Luxemburg susţinea că Vlad 
„fusese pus şi ridicat atunci (protunc) de numiții turci la conducerea 
zisei noastre Ţări Românești“ 8, afirmaţie ce contrazice cele spuse 
de Vlad însuși în tratatul cu regele Poloniei în care recunoaște că a 
primit domnia de la acesta în 1396. 

După retragerea precipitată a regelui spre regatul său, turcii 
veniţi în ajutorul lui Vlad Vodă au trecut în Țara Bîrsei, unde au 
prădat pînă la Brașov. Singura rezistenţă ce li s-a putut opune a fost 
aceea organizată de preotul loan Iacobi, care — înarmat cu lance 
şi sabie — a respins pe năvălitori cu ajutorul locuitorilor 8. După 
cum observa B. T. Câmpina, „acest general improvizat și-a părăsit 
odăjdiile şi, luînd lancea și sabia războinicilor, a ridicat o mică trupă 
de localnici cu care a pus pe fugă pe jefuitorii turci“. 

În acelaşi timp, în toamna anului 1395, turcii au atacat Banatul. 
După cum rezultă din raportul lui Paul de Armaninis, solul Mantovei 
la Buda, trimis lui Francisc de Gonzaga, la 10 dec. 1395, regele Unga- 
riei era împiedicat să meargă la întîlnirea cu Venceslav la graniţa 
Boemiei deoarece trebuia să ia măsuri împotriva turcilor care au 
invadat Banatul, ajungînd pînă în părțile Timișoarei. Iată textul: 
„hoc dico quia Turchi presentialiter territorium Valachie multum 
invadunt et similiter etiam versus quasdam partes nomine Timesvar 
et disponitur rex illuc accedere et cum concilio baronum disponere 
que fienda sunt ad defensionem eorum et posito ordine super hiis 


capere gressus versus Boemiam et ibi disponere conclusive que fienda 


În schimb, G. T. Ionescu susține pe bună dreptate că nu există nici o dovadă că Mircea 
ar fi pribegit în Transilvania ; el ar fi rămas stăpîn pe părţile sudice și răsăritene ale ţării, avîndu- 
şi reşedinţa la Tîrgovişte, menţionată la 1396 ca fiind a doua capitală a Țării Românești. 

La rîndul său, V. Motogna, op. cit., p. 15, consideră că Mircea şi-a pierdut tronul în aug,- 
sept. 1395, Precum se vede, lucrurile sînt destul de complicate și greu de lămurit. Dovezile sigure 
despre domnia lui Vlad datează numai din anii 1395 și 1396 cind el a împărțit puttrea cu Mircea 
care stăpinea Oltenia și «părțile de peste munți». 

Afirmația lui N. Constantinescu, Mircea cel Bătrin, p. 110, după care — la 16 (de fapt 18!) 
febr. 1395 — Sigismund oprea comerțul de tranzit al brașovenilor spre Țara Românească, măsură 
prin care era vizat Vlad „Uzurpatorul', care ar fi fost stăpîn în ţară la acea dată, nu poate fi 
acceptată; privilegiul amintit este acordat brașovenilor ca recompensă pentru participarea 
la campania din Moldova, și nu ca represalii îropotriva domnului Țării Românești, care era la 
acea dată Mircea cel Mare: brașovenii erau împuterniciţi să achiziționeze ei produsele aduse de 
negustorii străini şi să le desfacă apoi în Țara Românească, pentru a realiza ei, nu negustorii 
străini, beneficiile respective. Vezi și Radu Manolescu, Comerțul Țării Românești şi Moldovei 
cu Braşovul (sec. XIV—XVI), Buc., 1965,p. 24, care afirmă căla 1395 li s-a confirmat braşove- 
nilor „privilegiul de etapă și de depozit pentru orice mărfuri transportate spre Țara Românească. 

8 DRH, D, I, p. 167. 

a39 G, Giindisch, Die Türkeneinfälle in Siebenbürgen bis zür Mitte des 15 Jahrhundert 
(„Jahrbücher für Geschichte Osteuropas*‘, II, 1937, p. 393—394). 

sunt“* %. În apropiere de Ciacova, au fost întîmpinaţi de Nicolae 
de Marczal, care a reușit să-i respingă într-un atac de noapte ®™., 

Preocupat de pregătirea cruciadei de la Nicopole — pe care o 
vom relata în capitolul următor — Sigismund de Luxemburg a 
încercat o apropiere de Vlad „Uzurpatorul““, părăsindu-l momentan 
pe Mircea. În martie 1396, Maternus, episcopul Transilvaniei, anunţa 
pe locuitorii Sibiului că regele a trimis pe omul său loan Tatar „cu 
anumite şi însemnate solii la Vlad voievodul“ şi-i ruga pe aceștia 
să găsească „un bărbat chibzuit și destoinic, cunoscător al graiului 
românesc““ (idiomate Olachali) care să meargă în Țara Românească 
cu solul regal „să iscodească, în taină și în ascuns, și să știricească 
despre turci și despre alte noutăţi“ %2. 

Solia maghiară nu a avut urmări, întrucît la 8 mai 1396 Vlad 
încheia un tratat de alianţă cu Vladislaw lagiello, adversarul regelui 
Ungariei, a cărui legitimitate era contestată %. 

Pregătindu-se să intre în luptă împotriva lui Baiazid împreună 
cu aliaţii săi, Sigismund l-a însărcinat pe Ştibor, voievodul Transil- 
vaniei, să treacă cu trupele sale prin Țara Românească și să-l 
alunge pe Vlad, pentru a-şi asigura astfel spatele în timp ce se afla 
la sudul Dunării. Expediția a avut loc în august 1396, înainte de lupta 


de la Nicopole. 


lată cum povestește evenimentele o diplomă regală acordată 
lui Ştibor la 8 decembrie 1397: „sus-numitul Știbor voievodul, strîn- 
gînd o puternică ceată şi oaste de bărbaţi credincioși, anume din 
părțile noastre ale Transilvaniei și de alți oameni luptători de aisăi 
și de nobili și steagul său, avînd în de ajuns sprijin ostăşesc în marea 
mulțime a pomeniţilor oameni, a tăbărît pe altă cale, anume prin 
Țara noastră Românească, unde duşmănosul Vlad voievodul, care 
atunci (protunc) fusese pus și ridicat de numiții turci la conducerea 
zisei noastre Ţări Românești și care se afla acolo cu o mare oaste 
de turci și valahi, ieșindu-i în cale (Știbor) a dat cu acesta, vitejeşte, 
o mare bătălie, cu greaua (pierdere) a supușilor și rudelor sale, cu 
risipire de bunuri și cu primejdia morţii și, stîndu-i în ajutor dreapta 
celui Preaînalt, l-a învins și l-a întrecut cu glorie pe numitul Vlad 


8% L, Thallâczy, Mantovai Kăvetjârâs Budán, Budapesta, 1905, p. 86 şi 110; V. Pervain, 
op. cit p. 113. 

5. I. Minea, op. cit., p. 69; V. Motogna, Banatul românesc în prima jumătate a veacului 
al XV-lea („Revista Institutului social Banat-Crişana“, XIII, 1940, p. 450). 

%2 DRH, D, I, p. 153. 

73 V, Motogna, Politica externă, p. 17—18. 

voievodul, într-o luptă dată de ei doi şi a dat o lovitură cutezanţei 
lui, punîndu-l pe fugă împreună cu însoțitorii lui, fiind greu rănit 
acolo numitul Vlad, care se da drept voievod““. După această victorie, 
obținută într-o luptă grea — nelocalizată — cu forţele lui Vlad, 
Știbor a coborit prin Ţara Românească şi a ajuns la Nicopole, unde 
se afla tabăra regală °t, 

Deși regele nu avea interes să vorbească și de Mircea în diploma 
emisă lui Știbor — diplomă în care erau lăudate faptele de vitejie 
ale acestui credincios demnitar al lui Sigismund — este de presupus 
că la expediţia acestuia a luat parte și domnul, care — după succesul 
campaniei amintite — şi-a asigurat stăpînirea peste o bună parte a 
Ţării Românești, după care a trecut și el Dunărea pentru a participa 
la cruciada organizată de aliatul său Sigismund de Luxemburg. 


E 3 


Majoritatea istoricilor români a admis că lupta de la Rovine s-a 
terminat cu o strălucită victorie a lui Mircea cel Mare. „După mărturii 
sîrhești, bulgărești, italienești, raguzane și românești, Mircea a 
învins pe Baiazid““, este concluzia lui D. Onciul %5. „Expediția lui 
Baiazid s-a terminat printr-o înfrîngere““, susține P. P. Panaitescu, 
autorul celei mai complete monografii dedicate marelui domn %. 
„Victoria fu a lui Mircea; izvoarele contemporane sînt categorice în 
privinţa aceasta““, conchidea C. C. Giurescu %. „Bătălia de la Rovine 
s-a încheiat cu o categorică biruință românească““ se apreciază în 
Istoria militară a poporului român și tot aici: „Marea confruntare cu 
armata Imperiului otoman a dezvăluit invadatorilor un popor 


%4 DRH, D, I, p. 166—167. 

35 D, Onciul, Scrieri istorice, vol. II, p. 249. Vezi și p. 250, unde se subliniază faptul că 
Mircea a obținut singur victoria. 

% P, P. Panaitescu, op. cit., p. 240. 

Vezi și Ştefan Ștefănescu, Țara Românească de la Basarab Întemeietorul pînă la Mihai 
Viteazul, p. 52—53, care se declară de opinia lui D. Onciul: „mărturii sîrbeşti, bulgărești, italiene, 
bizantine şi raguzane vorbesc de victoria obţinută de Mircea asupra lui Baiazid“, sau de „o 
mare biruință împotriva turcilor““. La rîndul său, B. T. Câmpina, op. cit., p. 259, califică victoria 
de la Rovine drept „izbîndă memorabilă“. 

Mai complexă este poziţia lui Nicolae Iorga, care şi-a schimbat opiniile, admiţind cînd 
înfrîngere, cînd victorie. De pildă, în 1899, susţinea că „Mircea a învins, dar, la fel ca Ţepeş 
în 1462 şi Mihai Viteazul în 1595, el nu a putut profita de victoria sa și se retrase în munţi, spre 
Argeș“. Mai tîrziu, în 1915, afirma că Mircea a fost învins la Rovine, fiind urmărit pînă la Argeş 
și silit să fugă în Transilvania. În Istoria armatei însă, Mircea iese înaintea sultanului la Rovine 
şi birui, dar a fost „zdrobit de biruința sa“. 

97 C. C. Giurescu, Istoria românilor, vol. I, ed. a V-a, Bucureşti, 1946, p. 472. Vezi şi 
C. C. Giurescu- Dinu C. Giurescu, Istoria românilor, vol. II, p. 75, unde se afirmă că „victoria a 
fost a lui Mircea“. 

viteaz, călăuzit de un conducător energic și iscusit, hotărît să apere 
cu orice preţ independenţa ţării sale“ 98. 

După cum sublinia pe bună dreptate I. Minea, „„vremile de criză 
arată forţa de vitalitate, scot în evidenţă tenacitatea unui neam, a 
unei ţări. Cel care a trecut peste durerile primei lovituri fără să fi 
fost desființat arată că individualitatea sa nu poate fi niciodată 
suprimată. Ţara Românească, în prima încercare mai mare și primul 
contact mai îndelungat cu turcii..., a dovedit lumii că nu este o 
Bulgarie oarecare“ 9 bis, 

Înainte de a încheia cu aceste consideraţii asupra rezultatelor 
bătăliei, mai trebuie să spunem că importanța deosebită — am spune, 
Jără exagerare, excepțională — a victoriei de la Rovine, care a salvat 
Tara Românească de la transformarea în pașalic, a fost dovedită şi 
subliniată îndeosebi în unele studii alcătuite recent. 


După unul din ultimii cercetători ai problemei, lupta de la Rovine 
a fost „cea mai mare victorie românească împotriva oștilor Imperiului 
otoman conduse de sultanul însuși și totodată unica mare victorie 
obţinută de un șef de stat creştin împotriva oastei otomane condusă 
de sultan, cunoscută în toată istoria Imperiului otoman ®. 

Alt cercetător pasionat al problemei remarca: „Dovedindu-se o 
victorie de răsunet internaţional (uneori şi sub forma ciudată a unei 
tentative de furt în favoarea regelui Ungariei!) cu implicaţii mult 
mai mari decît erau bănuite pînă acum, lupta de la Rovine se înscrie 
în istorie drept unica victorie repurtată de un șef de stat creștin 
împotriva oștilor otomane conduse de sultan. Iată ceea ce ne dă 
măsura lui Mircea ca militar, alături de fantasticul raid de la Kari- 
novasi (actualul Karnobat din Bulgaria). 

Mircea voievod ni se înfăţişează, în felul acesta, ca un militar 
de talie internaţională, un șef de oști cu acţiuni glorioase şi de lungă 
bătaie. Căci, așa cum a opinat N. Iorga, fără victoria asupra lui 
Baiazid din 1395 nu s-ar fi închegat marea cruciadă de la Nicopole, 
care, deşi înfrîntă, a slăbit laţul în jurul Bizanțului și l-a obligat pe 
Baiazid la o retragere diplomatică în Asia Mică, spre a linişti apele în 
ce 100 


Europa 


98 Istoria militară, vol, II, p. 171. 

38 bis I, Minea, Principatele române, p. 14. 

% Alexandru V. Diţă, art. cit., p. 41. 

10 Dan Zamfirescu, Un ctitor al măreției româneşti în istoria universală (,,Luceafărul“*, 
14 iunie, 1986). Vezi şi Marele Mircea Voievod, p. 295—299. 

Nu putem încheia decît subscriind la afirmațiile făcute recent 
potrivit cărora: „victoria repurtată de români la Rovine, sub strălucita 
conducere a lui Mircea, a fost expresia angajării unanime a întregului 
popor la apărarea intereselor fundamentale ale țării [...]. Privită 
în semnificațiile ei majore, bătălia de la Rovine rămîne în analele 
istoriei naționale ca o expresie elocventă a voinței poporului român 
de a nu permite instituirea dominației străine, de a-și apăra țara, 
pămîntul străbun, chiar cu preţul jertfei supreme““ 101, 


101 Istoria militară, vol. II, p. 172. 

Am considerat necesar să insistăm asupra acestei mari victorii românești pentru că 
despre rezultatele ei s-au făcut unele aprecieri greşite chiar în lucrări alcătuite de istorici reputați. 
De pildă, într-o celebră operă de sinteză de istorie universală se susține: „anul următor (1394) 
Baiazid invadă Ţara Românească, de unde, la apropierea sa, prințul Mircea fugi nebunește 
(senfuit eperdu) pînă în Ungaria“ (adică la Brașov — N.S.) (La fin du Moyen Age. La desa- 
gregation du monde medieval, din seria „Peuples et civilisations. Histoire générale publiée sous la 
direction de Louis Halphen et Philippe Sagnac“, VII p. 486). 

ntr-o lucrare devenită clasică a unui celebru istoric al Imperiului Otoman, se arată: 
„în 1395 Baiazid întreprinde o campanie pînă la Salankemen pe Dunăre şi de acolo, intrînd în 
Ţara Românească, a bătut (defeted) pe Mircea la Argeș** (Halil Inalcik, The Ottoman Empire. 
The Classical Age 1300—1600, New York — Washington, 1973, p. 16). 

În sfîrşit, alți autori — dînd crezare unor surse osmane — susțin că lupta a fost nedecisă, 
dar că, după luptă, domnul s-a supus și a plătit tribut: „The military outcome was indecisive, 
but the political consequence was that Mircea of Wallachia too accepted the status of the Sultan“* 
(Donald M. Nicol, The Last Centuries of Byzantium 1261—1453, Londra, 1972, p. 316). 

Din dovezile citate se vede cît de departe de adevăr sînt asemenea afirmaţii. Așa cum observa 
pe bună dreptate Dan Zamfirescu, este şi vina istoricilor români care nu s-au străduit să facă 
lumină asupra acestui eveniment, considerat, pe drept cuvînt, de istorie universală și crucial 
pentru istoria românilor. 

Menţionez că acest capitol, fără unele adăugiri, a apărut de curînd la Editura Militară, 
cu titlul: Bătălia de la Rovine. 

CAPITOLUL 4 


BĂTĂLIA DE LA NICOPOLE (1396). 
CONTINUAREA LUPTEI ANTIOTOMANE 


Ideea organizării unci cruciade l-a preocupat pe Sigismund 
din mai multe motive, printre care principalul era convingerea sa 
că nu poate înfrînge singur pe otomani !. După opinia lui P. P. Pana- 
itescu, organizarea cruciadei din 1396 era și urmarea faptului că 
Ungaria se găsea singură în faţa a doi duşmani redutabili: Imperiul 
otoman și regatul Poloniei, al cărui rege contesta dreptul lui Sigis- 
mund la tronul Ungariei după moartea soţiei sale, fiica lui Ludovic 
cel Mare ?. 


Motivul mărturisit de regele Ungariei era însă altul, și anume 
dorința sa de a mîntui popoarele creștine de tirania turcească. lată 
cum motiva regele organizarea cruciadei: „ridicînd (noi) ochii și 
îndreptînd de jur împrejur, cu rîvna milostivei compătimiri, luarea 
noastră aminte spre grelele și prea apăsătoarele suferinţe ale crești- 
nilor şi (văzînd) cum înfricoșata turmă a creştinilor este chinuită 
de cruzimea turcească, cum unii sînt aduși în jugul celei mai înjosi- 
toare robii, iar alții sînt daţi pierzării prin cruda lor răpunere cu 
vîrful spadei, (şi văzînd ) ici teama (și auzind) colo bocete şi dincolo 
gemete, în părţile creștine, spre necinstea, rușinea și marea turburare 
a creștinilor și spre dispreţuirea Dumnezeirii și marea supărare a 
creştinătăţii, (noi), așadar, din compătimire și din curata rîvnă de 
apărare și pentru a pedepsi pe cruzii dușmani ai creştinilor, ba chiar 
ai însuși Mîntuitorului nostru și pentru a apăra statul (republica )“. 
În acest scop regele a chemat sub steagurile sale „feluriţi locuitori 


1 Convingere mărturisită de regele Ungariei într-un document emis de cancelaria sa, 
în care se spune că, din cauza atacurilor repetate ale otomanilor, terminate cu pustiiri de moșii 
şi cu ducerea în robie a numeroși oameni, „se vedea că puterea noastră și a regatului nostru 
scade și cruzimea și năvălirile pomeniţilor noştri dușmani precumpănesc““ (DRH, D, I. p. 165). 

Ţinind seama că Ioan de Kanisza — trimisul lui Sigismund — a sosit la Paris cu invitația 
la cruciadă în aprilie 1395 (vezi N. Iorga, Phillipe de Mézières et la Croisade au XIV-e siècle, 
p. 488), B. T. Câmpina, op. cit., p. 262, susţine că planul cruciadei a fost făurit la Braşov, în martie 
1395, în timpul discuţiilor dintre Mircea și regele Ungariei. Aceasta ar explica menţionarea Dunării 
ca bază de operaţiuni în timpul luptelor antiotomane. Vezi mai sus p. 288. 

2 P. P. Panaitescu, op. cit., p. 259. 

înarmaţi, din regatul nostru și din celelalte ţări“, din care a realizat o 
„puternică oaste, în mare număr și uriașe obște“5. 

Nu au lipsit nici unele prevestiri rele cu privire la sfîrşitul cruci- 
adei, prevestiri datorate lui Philippe de Mézières care se străduise 
zadarnic vreme de 50 de ani să organizeze el însuși o cruciadă. Într-o 
lucrare alcătuită cu acest prilej, purtînd titlul Cavalerii patimilor lui 
lisus, el declara că este convins de eşecul cruciadei și sublinia faptul 
că, pe viitor, membrii unei asemenea expediţii vor trebui recrutaţi 
din alte cercuri sociale decît cele ce alcătuiau armata cruciată, aceasta 
pentru a se evita ca bandele nedisciplinate, dornice de jaf sau — în 
cazul cel mai bun — de o glorie deșartă (așa cum doreau cavalerii 
apuseni) să domine oștirea, după cum se întîmpla în tabăra de la 
Buda. Faţă de creșterea puterii otomane, Mézières arăta că ofensiva 
împotriva semilunii trebuia pregătită în mod serios și că era necesar 
să se renunţe la îngîmfarea nebună a căpeteniilor cruciadei £. 


Cîtă dreptate avea bătrînul cavaler se va vedea destul de repede, 
dar — înainte de dezastru — nimeni nu-l lua în serios. „În tabăra de la 
Timișoara, unde Sigismund soseşte la 20 iulie 1396, pentru a conduce 
ultimele pregătiri, cei 10.000 de nobili veniţi din Franţa, Anglia și 
Germania făceau planurile cele mai îndrăzneţe pentru cucerirea între- 
gului Imperiu turcesc“ 5. 


La cruciadă au participat: circa 2500 de cavaleri francezi, între 
care: contele Filip de Artois, conții de la Marche și de Eu, Jean de 
Vienne, amiral al Franţei, mareșalul Jean de Maingre, zis Boucicaut, 
contele Jean de Nevers, zis Jean Sans Peur, fiul ducelui de Burgundia, 
cel care va deschide atacul împotriva otomanilor, și alţii ; cei 2000 de 
cavaleri teutoni veniţi din Germania aveau în frunte pe contele 
palatin Ruprecht, pe Ioan de Zollern, burgraf de Niirnberg; mai 
participau nobili din Bavaria, Stiria, Austria, Anglia, Italia și puţini 


3 DRH, D, I, p. 166. 

4 N. Iorga, op. cit., p. 489—499; B. T. Câmpina, op. cit., p. 272. 

Pentru atmosfera ce domnea în tabăra „cruciaţilor““, foarte elocvente sînt sfaturile date 
de prelaţii plecaţi în expediţie conducătorilor oastei franceze: „de chasser de l’armée les femmes 
de mauvaise vie, de mettre un fin aux adulteres et aux désordres de toutes sortes, de réprimer les 
débauches et les orgies, d'interdire les jeux de hasard, et surtont les jurements et les blasphe- 
mes, en un mot de faire cesser tous les excès auquels on s'était livré jusqu'ă ce jour. Mais leurs 
remonstrances ne furent plus ecoutâes que s'ils eussent parlé à des sourds. Les Francais se mon- 
trèrent plus que jamais avides de plaisirs et de bonne chere“* (M. I. Bellaguet, Chronique du 
religieux de Saint-Denys, p. 485). Pentru a se putea distra cît mai copios, cavalerii francezi 
luaseră cu ei cantităţi uriașe de vin și alte provizii, precum şi femei. Numai a „cruciadă“* nu 
semăna o asemenea aventură ! Și, totuşi, cavalerii declarau cu mindrie că veneau în expediție 
ca „să răzbune onoarea religiei creștine şi să înfrîngă pe inamicii lui lisus Hristos“ ! 

5 B. T. Câmpina, op. cit., p. 272. 

din Polonia. Grosul trupelor îl furnizau Ungaria şi Transilvania, de 
unde au pornit în cruciadă oștile regale și ale nobililor, ca și o parte 
mai mică din țărănime. 

Totalul oștirii cruciate era de circa 16.000, în timp ce Baiazid 
va dispune de circa 10.000 de oșteni. 

S-a spus pe drept cuvînt că bătălia de la Nicopole s-a înscris în 
istoria artei militare ca una dintre cele mai semnificative confruntări 
între două sisteme de luptă medievală °. 

După cum nota laconic cronicarul Radu Popescu, „din rea chiver- 
niseală a creștinilor, au biruit Baiazid pre creștini, tăindu-i și robin- 
du-i“* 7. Principala cauză a înfrângerii cruciaților a fost lipsa lor de 
organizare. 

„În rîndurile oștirii care se adunase sub steagul lui Sigismund 
domnea o concepţie dintre cele mai sumare cu privire la cerinţele 
războiului. Încrederea nestrămutată în valoarea artei militare clasice 
a cavalerilor feudali ţinea loc de orice altă pregătire de luptă“. 
Hotărîtor pentru înfrîngere a fost „refuzul indignat pe care baronii 
din Occident l-au opus unui plan de ansamblu, menit să coordoneze 
mișcările steagurilor lor pe cîmpul de luptă. Orice plan de acest gen 
presupune subordonarea diferitelor unităţi ale oștirii față de un coman- 
dament, căruia i se încredințează dreptul de a folosi fiecare steag 
după nevoile generale ale campaniei; i-a fost însă cu neputinţă lui 
Sigismund să convingă pe marii feudali din tabăra lui să renunţe 
la privilegiul lor de a-și conduce singuri vasalii în timpul bătăliei, 
după priceperea lor. Ei nu concepeau războiul decît ca pe o însumare 


4 Despre lupta de la Nicopole vezi: E. Kling, Die Schlacht bei Nikopolis, Berlin, 1906 ; 
T. G. Bulat, La croisade de Nicopolis dans la litterature du temps („Mélanges d'histoire genârale““, 
Cluj, I, 1927); Atya Aziz Suryal, The Crusade of Nicopolis, London, 1934 (principala lucrare); 
B. T. Câmpina, op. cit., p. 273—277; A. Decei, Istoria Imperiului otoman, p. 64—67, etc. Menţio- 
năm că lucrarea lui Atiya A. Suryal s-a bucurat de o deosebită atenţie din partea istoriografiei 
române. Vezi: R. Rosetti, Notes on the battle of Nicopolis (1396) („Slavonic Review'“, 1937, 
p. 629—638); F. Pall, Les croisades en Orient au Bas Moyen Age. Observations critiques sur l'ou- 
vrage de M. Atya (RHSEE, 1942, partea Il-a, p. 527—538). 

Problema efectivelor a fost discutată pe larg de R. Rosetti, Care au fost adevăratele efec- 
tive ale n al armate din trecut, Buc., 1943 (extras din AARMSI, s. III, t. 25, 1942—1943, p. 
128—746). 

Sensul bătăliei de la Nicopole — terminată cu dezastrul oștirii cruciate — a fost definit 
de E. Gibbons ca fiind „unul din evenimentele cele mai interesante de la sfîrșitul Evului Mediu, 
nu numai pentru importanţa istorică a celor ce au luat parte la ea, dar și pentru că a fost ultima 
mare întreprindere internaţională a cavaleriei feudale“ (The Formation of the Ottoman Empire, 
Oxford, 1916, p. 211). 

? Radu Popescu, Istoriile domniilor Țării Româneşti, p. 14. 

de mici încăierări individuale și nu înțelegeau folosul unor operaţiuni 
complexe“ 8. 

După cum s-a remarcat pe drept cuvînt, „dacă Mircea cel Bătrîn 
şi boierii lui au reprezentat totuşi la Nicopole un caz aparte, un lumi- 
nos contrast cu nebuna cavalerime a Occidentului, faptul se dato- 
reşte experienţei lor istorice de un fel cu totul deosebit“, experienţă 
datorită căreia ajunseseră să cunoască bine tactica de luptă a otomani- 
lor, cu care occidentalii nu avuseseră contacte armate. 

În rîndurile cruciaților se găsea și un corp de oaste a Țării 
Românești, avînd în frunte pe Mircea cel Mare, căruia Sigismund 
de Luxemburg ar fi dorit să-i atribuie un rol de seamă în comanda 
oastei, ţinînd seama de experienţa sa în luptele cu turcii. 

Este interesant de subliniat modul cum justifica regele Ungariei 
opţiunea sa pentru alegerea lui Mircea drept comandant al oastei 
cruciaților. Întrucît „s-a iscat ceartă între principi care dintre ei să 
preia comanda asupra celorlalţi, părerea lui Sigismund a fost că tre- 
buie numit în frunte unul dintre cei care şi să fi cunoscut moravurile 
şi obiceiurile dușmanilor și să fi luptat înainte cu ei. Şi de aceea l-a 
numit comandant al oștii pe principele Ţării Româneşti, bărbat 
viteaz, activ şi puternic, care, luptindu-se în mai multe rînduri cu turcii, 
a triumfat în chip glorios (asupra lor)“* (virum bellicosum, industrium 
ei fortem, qui saepius cum Turcis dimicans gloriose triumpharet) 8 bis. 

După cum observa Șerban Papacostea — cel care a pus în circu- 
laţie textul citat mai sus — „„caracterizarea făcută domnului român 
de însuși Sigismund de Luxemburg — cea mai laudativă din cîte 
ne-au transmis sursele contemporane sau imediat ulterioare — 
pentru că aminteşte o succesiune de victorii ale lui Mircea asupra 
turcilor înainte de 1396 şi, în sfîrșit, pentru că, pe temeiul meritelor 
pe care i le recunoștea, regele Ungariei ar fi sugerat aliaţilor săi cru- 
ciaţi să-i încredinţeze acestuia comanda operaţiilor““. 

Cînd a auzit că se apropie forţele otomane — arată un participant 
la expediţie — domnul Ţării Românești „a cerut regelui să-i dea voie 
să facă o recunoaștere a dușmanului. Aceasta i s-a încuviinţat. Atunci 


3 B. T. Câmpina, op. cit, p. 274. 

Dezordinea în care au luptat aşa-zişii „cruciaţi“* este adeverită şi de un tovarăș al lui 
Boucicaut, care mărturiseşte că aceştia „au mers ca dobitoacele, fără rînduială, ba zece, ba doi, 
bu douăzeci, așa că au fost ucişi în turmă, pe măsură ce veneau““ (allerent comme bestes sans 
ordonnance, puis dix, puis deux, puis vingt, et que par ce furent occis par troupeaux, au feur 
que ils venoient). Francezii au dat vina pe unguri, „laches et faillis*“, care „ne savent graver 
leur ennemis** (apud. N. Iorga, Istoria românilor, III, p. 305). 

8 bis Serban Papacostea, Mircea la Nicopole (1396). O mărturie ignorată (R. Ist., 1986, 
nr. 7, p. 696—698). Este vorba de Annales Hirsaugienses, ale lui Iohann Trittheim. 

el a luat cu sine 1000 de oameni din oastea sa și a făcut recunoașterea 
dușmanului. După ce s-a întors la rege și i-a spus că a văzut pe duşman 
şi că dușmanul avea 20 de steaguri și că sub fiecare steag s-ar afla 
cîte 10.000 de oameni și că fiecare steag stă deosebit de celelalte, cu 
ostaşii săi; auzind aceasta, regele a vrut să întocmească ordinea de 
luptă. Atunci domnul Ţării Românești a cerut să i se îngăduie să dea 
primul atac, ceea ce regele încuviință bucuros. Dar ducele de Bur- 
gundia, auzind de aceasta, s-a împotrivit să lase această cinste altuia, 
(spunînd) că a venit de la mare depărtare cu oaste mare care era 
preţuită la șase mii de oameni și cu care a avut cheltuieli mari. De 
aceea voia el să dea primul atac și a trimis la rege ca să-l lase să dea 
primul atac pentru că venise de departe“ ?. 

Textul lui Schiliberger este cît se poate de concludent pentru 
atmosfera care domnea în tabăra cruciaților, unde mîndria unui 
senior putea fi mai importantă decît experienţa în luptă. 

Din textul respectiv rezultă că Mircea dispunea de cîteva mii de 
oameni, de îndată ce la recunoașterea amintită a putut lua cu sine 
1000 de ostași „din oastea sa“, care era, evident, mai numeroasă. 

Nu știm ce fapte de arme vor fi săvîrșit Mircea şi oştenii săi. 
Din amintirile unui participant la nefericita expediţie aflăm că românii 
erau foarte bine apreciaţi de baronul de Coucy, guvernator al Picar- 
diei, „care reţinea întotdeauna pe lîngă sine cu dragă inimă pe vitejii 
ostași români (les gentilz compaignons Vallaques) ce cunoşteau împre- 
jurările din Țara Românească““. Despre acest senior se spunea că 
„a culcat la pămînt șase mii de turci care veniseră cu gîndul de a lua 
pe nepregătite pe invadatorii creştini“, ispravă la care vor fi participat 
probabil și românii ° bis. 


9 Călători străini despre ţările române, I, Buc., 1968, p. 29. Afirmațiile lui Schiltberger 
sînt confirmate și de cronica de la Saint Denys, unde se spune că — la sfatul regelui ca lupta să 
o deschidă pedestrimea de sub ordinele sale — conetabilul și mareșalul Franţei au ripostat că 
nu au venit așa de departe încît să atace după pedestrași și că ar fi o rușine pentru ei să lupte 
în urma acestora. „Les Francais ne sont dans l'usage de suivre personne; ils donnent toujours 
Pexemple. Prendre position à larri€regarde, ce serait nous déshonorer et nous exposer au mépris 
de tous les peuples, qui nous accuseraient peut-ètre de crainte et de lâchetâ“* (M. I. Bellaguet, 
op. cit, p. 489—491). 

9 bis Călători străini despre ţările române, I, p. 116. 

După cum rezultă dintr-o cronică italiană, românii alcătuiau al cincilea corp al armatei 
cruciate, fiind așezați lingă corpul de oaste al lui Sigismund de Luxemburg. Cronicarul susține 
că românii (Balacchi) — văzînd mulțimea turcilor — au fugit peste Dunăre (Cronica di Pietro 
di Giovanni Minerbetti dall’ anno 1385 al 1409, în Rerum Italicarum Scriptores,... II, Firenze, 
1731, col. 365—366). 

Informaţiile acestor cronici nu sînt însă prea exacte; de pildă, într-una din ele se suține 
că Mircea nu a luat parte la luptă (Merce non fu à la Battaja) (Muratori, Rerum Ital. Scriptores, 
t. 18, Milan, 1731, col. 935—936), ceea ce contrazice afirmaţiile lui Schiltberger, participant la 
bătălie, 

Marea bătălie s-a terminat cu un dezastru complet pentru oastea 
cruciată. Cruciații erau foarte încrezători în victorie, astfel încît o 
duceau numai în petreceri și în chefuri. Lipsiţi de informaţii elementare, 
ei credeau că Baiazid se află undeva în Anatolia. Vestea sosirii sale a 
căzut ca trăznetul la 25 septembrie 1395, producînd panică în tabăra 
cruciaților. 

„Bătălia s-a desfășurat așa cum o voiseră și o pregătiseră turcii, 
bine informaţi asupra sistemului de luptă al cavalerilor apuseni, care 
ţineau să exhibeze onoarea ce-i anima și neglijau știința și necesităţile 
practice ale răzbviului. Cavalerii francezi au pornit curajoși, compacți, 
contra primelor pînze de azapi şi yaya turci, pe care le-au împrăștiat, 
s-au izbit ca tancurile de cavaleria mobilă a spabhiilor, care, de aseme- 
nea, s-au mișcat în lături, venind pe urmă să-i încercuiască, Apoi au 
dat de corpul de fier al ienicerilor, în mijlocul cărora stătea Ildirim. 
În faţa acestora — așezați în dosul pantei platoului, deci nevăzuți 
de la început — erau împlîntaţi în pămînt șiruri de pari ascuțiți, 
în care s-a împleticit cavaleria grea împlătoşată a Apusului, căzînd 
și nemaiputînd să-și continue iureșul. lenicerii, laolaltă cu spabhiii 
veniţi de pretutindeni, au avut o sarcină ușoară, uciderea şi prinderea 
cavalerilor apuseni, expresie a unei alte arte militare, perimată și 
învinsă. « Ce milă ne era — scrie Boucicaut — văzînd atâţia cavaleri 
strălucitori în arme, cum nu pot avea ajutor de nicăieri, căzînd în 
gura de lup a dușmanului». În această situaţie, regele Sigismund 
cu restul oastei, în care erau și românii lui Mircea, pornesc la atac, 
fără a-i mai putea ajunge din urmă pe cavalerii înecaţi în valurile 
turcești. Jenicerii se întorc şi asupra lor, dar nu reușesc să-i respingă, 
după cum nici ei nu pot sparge zidul ienicerilor. Se luptă nehotărit, 
pînă cînd Ştefan Lazarevic, sosit proaspăt, lovește din flanc oastea 
creștină. A urmat dezastrul. Mulţi fură uciși, mulți luaţi prizonieri 
și decapitaţi sub ochii lui Baiazid sau răscumpăraţi, mai tîrziu“. 
Cei rămași în viață — spune cronicarul Neşri — „toţi aufugit..., 
cuprinși de spaimă““ 10, Aceasta este pe scurt desfășurarea celebrei 
și nefericitei bătălii de la Nicopole. 

Lupta cu cavaleria turcă pe cîmpul de lingă Nicopole este poves- 
tită de Sigismund de Luxemburg într-o diplomă regală prin care 


răsplătea vitejia deosebită de care dăduse dovadă nobilul Nicolae de 
Gara. lată textul: „cînd (noi), strîngînd o (armată) puternică de 


10 A. Decei, Istoria Imperiului otoman, p. 66—67. Vezi şi descrierea din cronica de la 
Saint-Denys, ed. Bellaguet, p. 505 şi urm. 

credincioși. .., am pornit spre Bulgaria pentru a strivi și înăbuși 
crunta sălbăticie şi nelegiuirea tiranică a turcilor, vrăjmași de frunte 
ai noștri și ai regatului nostru, mai ales cu ajutorul și sprijinul dat de 
acei credincioși ai noştri“, Nicolae și fratele său Ioan „ce aveau ceata 
lor sprijinită de o mulțime însemnată de vajnici cavaleri, de fruntaşi 
şi de nobili bărbaţi, bine înarmaţi cu arme de luptă. .., şi încăierîndu- 
se îndelung cu turcii și cu Baiazid, împăratul lor... într-o luptă 
deschisă cu o înverșunare războinică, (noi), lovind puternic cu ascu- 
ţișul (armelor) călărimea înzorzonată și nu puţină a acelor turci, 
cu ajutorul stăpînului cerului, întru moartea și pierirea (lor ), pe însuși 
cîmpul de luptă și de bătălie, și respingîndu-i și înghesuindu-i grozav“. 

Rezultă de aici că, la început, soarta bătăliei părea să încline 
în favoarea oastei lui Sigismund care spune mai departe: „în cele din 
urmă, dușmănindu-ne soarta pe noi și pe supușii noștri credincioși și, 
privind pieziş cu faţa haină la oastea noastră, din pricina unui atac 
duşmănos (și) groaznic al acelor turci și a unei năvale a lor, cea între- 
cut, vai!, puterile oștirii noastre“. În această situație gravă, deși 
oștenii au continuat să lupte „cu mare strădanie pe cîmpul acela de 
bătaie pentru apărarea noastră și a întregului nostru regat“, cetele 
lor „au fost frînte, nimicite și zdrobite de cruzimea năvalnică a acelor 
turci și răpuse în vîltoarea morţii nenorocite““ £, 


După pierderea luptei, Sigismund de Luxemburg a fost silit să 
fugă de pe cîmpul de bătălie, însoţit fiind doar de „puţini credincioși, 
prelați și baroni“. Îmbarcaţi pe Dunăre, au coborit pe apele fluviului 
și apoi pe mare pînă la Constantinopol şi de acolo, tot pe mare, pînă 
în Dalmația. Peripeţiile fugii sale le povestește regele însuși într-o 
diplomă acordată lui Nicolae de Gara la 6 iunie 1397, cînd ajunsese 
la Strigoniu 12. 


u DRA, D, I, p. 157—158. Vezi şi ibidem, p. 167, unde Sigismund arată meritele voievo- 
dului Ştibor care: „luptîndu-se acolo, lingă pomenita cetate Nicopolul Mare, mai mult timp, 
cu cea mai mare tărie, într-o bătălie deschisă, cu soartă schimbătoare, cu Baiazid, sultanul 
turcilor, şi dînd morţii cu ascuţișul armelor, pe cîmpul de luptă și bătălie, o mare ceată vicleană 
de turci, în care prea aspră bătălie, sus-zisul domn Știbor, luptînd ca un preaputernic atlet, nete- 
mîndu-se nici de primejdia morţii. .., ci înflăcărîndu-se necurmat de fapte vitejești, a primit o 
rană grea, chiar sub pomenita cetate, fiind lovit de o piatră mare'“, Când soarta bătăliei s-a schim- 
bat în favoarea turcilor, mulți oșteni de-ai lui Știbor (deci din Transilvania) au fost „cu totul 
zdrobiţi și ucişi de numiții turci', 

2 DRH, D, I, p. 158. 

Trecerea regelui Ungariei prin Licostomo, Caliacra şi Constantinopol — de unde a îm- 
prugutat galere venețiene — este confirmată de răspunsul Veneției dat unei solii maghiare 
în ianuarie 1397 (Monumenta spectantia historiam Slavorum meridionalium, ed. S. Ljubić, IV, 
p. 398—400). 

Regele a fost însoțit şi de voievodul Ştibor pînă la vărsarea Siretului în fluviu; de aici 
viteazul voievod a fost trimis împreună cu alţi baroni salvaţi de la Nicopole — o spune regele 

Parte din ostașii participanți la lupta de la Nicopole, care au 
scăpat de măcel, au fugit peste Dunăre în Țara Românească deoarece 
drumul prin Bulgaria apuseană și Serbia era blocat și supravegheat 
de oastea învingătoare. Țara Românească a înlesnit deci salvarea 
celor care au reuşit să scape cu viață din dezastrul de la Nicopole. 


„Victoria oștirii otomane condusă de sultanul Baiazid I, urmată 
de masacrarea majorităţii prizonierilor creștini, a relevat Occidentului 
adevărata înfăţişare a războiului cu turcii“ 15. După mijlocul secolului 
al XV-lea, papa Pius al II-lea — dornic el însuși să organizeze o nouă 
cruciadă antiotomană — exprima sugestiv marea deosebire dintre 
confruntările militare din Occident și cele cu Imperiul otoman: 
„„la noi se luptă fără primejdia vieţii și cu bogată răsplătire; cu turcii 
se ajunge la bătălie sîngeroasă și nu-i altceva de cîștigat (dinluptă) 
decît mântuirea sufletului“ 14, 


Supuşi neîncetat primejdiei cotropirii otomane, românii cunoșteau 
prea bine această realitate ; după dezastrul oștilor creștine la Nicopole, 
ei au înţeles că singura soluţie era rezistenţa cu mijloace proprii, apelind, 
în caz de nevoie doar la cei de un sînge cu ei. 


„De la acest Apus dispreţuitor şi ignorant față de cealaltă jumă- 
tate a continentului, de la acest Apus, închis în deliciile și rafinamentele 
sale, de la acest Apus, care, chiar cînd a vrut să acţioneze, s-a dovedit 


într-o diplomă a sa — „ca să păzească și să ţină regatul nostru, în lipsa noastră. Iar el, luînd-o 
înapoi de acolo și înaintînd fără oprire spre părţile noastre ale Transilvaniei și împiedicîndu-i 
pe valahi ( = partizanii lui Vlad ,,Uzurpatorul“* — N.S.) şi pe alţi duşmani ai regatului nostru 
de la orice uneltire răutăcioasă, a stins, a potolit și a pus capăt, prin bărbăţia și înţelepciunea sa, 
cu potrivită cumpăneală, la năvălirile și la toate certurile care, din pricina lipsei maiestăţii 
noastre, s-ar fi putut naște, ivi şi întîmpla acolo, în ţinuturile regatului nostru şi, cîrmuind în 
liniștea păcii pomenitele noastre părţi ale Transilvaniei, le-a păstrat neatinse și nevătămate'“* 
(ibidem, p. 167). 

Căutînd să explice de ce nu l-a însoțit şi Sigismund pe Știbor pe drumul acesta mai scurt 
spre Transilvania, B. T. Câmpina, op. cit., p. 273, susține că regele se temea de împotrivirea locui- 
torilor din răsăritul Țării Românești, unde se făcea simțită legătura mai strînsă cu Ştefan, 
domnul Moldovei. La aceasta ar mai trebui să adăugăm gi teama regelui de turburările din Tran- 
silvania, pe care le-a lăsat în seama lui Știbor să le liniștească. 

Fuga lui Sigismund pe Marea Neagră, spre strimtori, se explică prin faptul că flota veneţi- 
ană —care nu a participat la cruciadă — se afla în Bosfor, pentru a ataca pe turci împreună cu 
cruciații ce ar fi trebuit să ajungă aici prin Peninsula Balcanică. Vezi amănunte la F. Pall, Con- 
siderazioni sulla partecipazione veneziana alla crociata antiotomana di Nicopoli (1396) („Revue 
des etudes sud-est europ&ennes““, 1969, nr. 1, p. 187—199). 

Despre rolul jucat de Veneţia în nefericita expediţie din 1396 vezi și Delaville-le-Roux, 
La France en Orient au XIV-e siècle, 2 vol., Paris, 1885—1886 şi N. Iorga, Veneţia în Marea Neagră. 
II. Legături cu turcii şi cu creştinii din Balcani de la lupta de la Cosovo pînă la cea de la Nicopole 
(1389—1396), Buc., 1914, p. 19—20, care citează măsurile luate de venețieni „pentru cazul 
cînd regele Ungariei ar veni la Constantinopol“, se înţelege, ca învingător, nu ca învins cum a 
venit. 

13 S, Iosipescu, Viziunea românească asupra războiului de cruciadă, p. 28. 

14 Gioacchino Paparelli, Enea Silvio Piccolomini (Pio II), Bari, 1950, p. 221. 

neputincios, Mircea și ai lui nu aveau nimic de așteptat. Marele voievod 
a înţeles această lecţie, pe care nu au urmat-o, din păcate, toţi urmaşii 
săi... Dezinteresului arătat de occidentali, sau comportărilor stupide 
— ca la Nicopole — românii le-au răspuns prin asumarea eroică și 
responsabilă a misiunii de apărare a moșiei lor, dar și a întregii lumi 
creștine, cum aveau să spună cu mândrie Ștefan cel Mare și Mihai 
Viteazul“ 15, 


* 


Victoria de la Nicopole a întărit în mod deosebit prestigiul sulta- 
nului biruitor, ca și stăpînirea otomană în Peninsula Balcanică, unde 
ţaratul de la Vidin a fost transformat în pașaltc; Bulgaria dispărea 
astfel complet de pe harta politică a Europei și, odată cu statul bulgar, 
dispărea și clasa conducătoare, boierimea, care îşi pierdea atît dome- 
niile, cît și privilegiile sale, asemănătoare acelora ale boierimii muntene. 

În Bulgaria au fost instaurate administraţia și legile otomane, iar 
pămînturile au devenit proprietatea statului turc, care le-a împărțit 
timarioţilor. Locuitorii nemusulmani — care alcătuiau marea majo- 
ritate a populaţiei — au fost obligaţi să accepte o situaţie de inferiori- 
tate față de musulmani cărora erau datori să le cedeze locul peste 
tot unde îi întîlneau (pe stradă, în prăvălii etc). În plus, locuitorii 
creștini crau obligaţi să poarte haine mai modeste decît ale musul- 
manilor, să nu meargă călare decît pe catîri sau măgari, nu pe cai, 
ca otomanii, să-și construiască locuinţe şi lăcașuri de cult mai modeste 
decît ale acestora, să nu tragă prea tare clopotele bisericilor, să nu-şi 
bocească cu prea mult zgomot morţii etc. Deosebit de gravă era 
dispoziţia privind situaţia lăcașurilor de cult, care nu puteau fi 
reparate sau construite din nou decît cu aprobarea autorităţilor 
otomane, ceea ce a dus la împuţinarea și ruinarea bisericilor din 
Bulgaria 16, 

Această situaţie tragică în care se afla Bulgaria vecină contrasta 
în mod izbitor cu aceea de la nordul Dunării, unde boierii — care 
formau clasa conducătoare a vremii — au înţeles importanţa menţi- 
nerii statului propriu, cu orînduirile, pămînturile, limba și credința 


15 Florin Constantiniu, În vremea Marelui Mircea. Nicopole „Amurg al Evului Mediu 
(„Flacăra““, 19 sept. 1986, p. 20). 

16 Despre situația supușilor nemusulmani din provinciile Imperiului vezi amănunte la 
M. Khaduri, War and Peace in the Law of Islam, Richmond-Virginia, 1955, p. 175—202 şi M. 
Maxim, Le régime des chrétiens dans les ports roumains sous l'administration ottomane (,, Analele 
Univ. Buc.“, istorie, 1980, p. 85—90). 


www.dacoromanica.ro 


CONTINUAREA LUPTEI ANTIOTOMANE 327 


pe care le moșteniseră de la înaintașii lor 17. Așa se explică faptul că 
— de teama de a nu păţi ca bulgarii — boierii munteni au renunţat 
să-l mai sprijine pe Vlad „„Uzurpatorul““ și s-au raliat din nou în jurul 
lui Mircea cel Mare, singurul care se dovedise în măsură să facă faţă 
primejdiei expansiunii otomane și să asigure existenţa statului și a 
instituţiilor sale 18. După cum s-a observat, acţiunea de înlăturare a 
lui Vlad nu este o iniţiativă a regelui Sigismund ci a forţelor interne, 
care au renunţat la politica de înţelegere cu turcii, politică ce se dove- 
dea a fi împotriva intereselor generale ale ţării 1%. 

Părăsit de cea mai mare parte a boierilor săi, Vlad s-a închis în 
Cetatea Dîmboviţei — situată în nordul ţării 2 — unde a fost asediat 
de forțele transilvănene conduse de voievodul Știbor. Asediul este 
povestit de o diplomă regală din 8 dec. 1397, care recunoaște și alte 
merite ale voievodului în luptele purtate în Ţara Românească. În 
ultima dintre acestea, „adunînd o mare ceată de bărbaţi și ostaşi 
nobili înarmaţi, a tăbărît în zisa Ţară Românească pînă la cetatea 
numită a Dîmboviţei și a asediat cu oamenii săi acea cetate, în care 
fusese împins și alungat Vlad voievod și, stăruind în asedierea numitei 
cetăţi, și-a lăsat acolo oamenii săi atîta timp pînă ce Vlad voievod a fost 
scos de nevoie din zisa cetate... și ieşind de acolo împreună cu soţia 
sa, cu copiii și cu toată suita sa, a lăsat cu totul acea cetate a Dîmbo- 
viței în mîinile şi în supunerea noastră și, scoţîndu-l pe acel Vlad 
voievod din zisa cetate şi aducîndu-l la ascultare şi credinţă față de 
noi, l-a adus şi înfățișat înaintea luminăţiei noastre, ca să primească 
cu bunăvoință milostivire și îndurare pentru cele săvîrșite““21. 

Din textul citat rezultă în mod clar că Vlad fusese silit să se 
refugieze în Cetatea Dîmboviţei înainte de venirea oștirii transilvane 


17 Vezi și Florin Constantiniu, în SMIM, VIII, 1975, p. 103, care arată că „realitățile 
balcanice, astfel cum se înfățișau ele după cucerirea otomană, erau pentru marii stăpîni de 
moșii din ţările române o lecţie și un avertisment“. Același autor a explicat succesiunea celor 
două politici: de rezistenţă şi de conciliere cu turcii, despre care am vorbit mai sus. 

18 Vezi şi analiza făcută de B. T. Câmpina, op. cit., p. 277—278, care arată că boierii 
au trebuit să adopte metodele preconizate de Mircea pentru a salva formele de civilizaţie supe- 
rioară ale ţării, „Merită subliniat că toată comportarea ulterioară a boierilor dovedeşte recu- 
noașterea acestei dramatice dileme ; timp de treizeci de ani de aci înainte, cu rare momente de 
govăială, ei au dat bătăliei împotriva turcilor tot concursul, fără de care acest uriaș efort nu ar 
fi fost posibil în condiţiile vremii”. Acestea ar fi deci învățămintele trase de boierimea 
munteană din evenimentele dramatice ale anilor 1395—1396. Autorul amintit exagerează însă 
importanţa aşa-zisei „„fărimiţări“* feudale. 

19 B. T. Câmpina, op. cit., p. 219; G. T. Ionescu, op. cit., p. 284. 

20 Vezi Al. Lapedatu, Două vechi cetăți româneşti: Poenarii şi Dimbovița (BCMI, III, 
1910, p. 177—189) şi Al. Vasilescu, Cetatea Dimboviţei (BCMI, 1945, p. 25—53). Opinia lui 
N. Iorga că Cetatea Dîmboviţei ar fi fost probabil Bucureşti nu este întemeiată (Istoria armatei 
româneşti, I, Buc., 1929, p. 83). 

21 DRH, D, vol. I, p. 167—168. 

şi că fostul domn a fost dus ostatic la curtea regală, unde Sigismund 
i-a arătat „îndurare“, păstrîndu-l probabil ca o rezervă împotriva 
lui Mircea. După ducerea sa în Transilvania, s-a pierdut orice urmă a 
fostului voievod și a familiei sale. 


* 


După bătălia de la Nicopole, în 1397, a avut loc o nouă expediţie 
otomană, condusă de Baiazid, împotriva lui Mircea, ca represalii 
pentru participarea voievodului la cruciada din 1396. Despre această 
luptă amintesc cronicarii Enveri 2 şi Leunclavius, ultimul precizînd 
că „Baiazid s-a luptat cu valahul în două războaie, chiar după 
mărturia turcilor““%. Întrucît izvoarele otomane nu vorbesc de o 
biruinţă a lui Baiazid — pe care nu aveau nici un interes să o 
ascundă — este foarte probabil că sultanul a fost învins din nou. 

Respingerea otomanilor din Ţara Românească este confirmată 
şi de o scrisoare a lui Sigismund de Luxemburg, care se adresa astfel 
nobililor săi: „vă închipuiţi ce necazuri și primejdii puteau să se întîm- 
ple persoanei noastre şi întregii ţări, dacă atunci (în toamna anului 
1397 — N.S.) turcii ar fi ajuns pînă la noi 24. 

Cu toate că se considera aliatul lui Mircea cel Mare prin tratatul 
din 1395 şi, în această calitate, încheiase un nou armistițiu cu Vladis- 
law Iagiello la 14 iulie 1397, pentru a se putea opune otomanilor 3, 
Sigismund nu l-a ajutat pe Mircea, după cum va recunoaște el însuși 
în diploma din 23 martie 1399 26, 

După cum remarca N. Iorga cu adînca sa pătrundere a oameni- 
lor și evenimentelor, întrucât Sigismund avea planuri ambiţioase 
în Apus, „locul rămînea liber aici spre noi, și acest loc Mircea şi l-a 


22 Cronici turceşti, I, p. 39. 

2 Leunclavius, op. cit., col. 320. Cu toate acestea, P. P. Panaitescu, op. cit., p. 9, neagă 
existenţa acestei lupte. La participarea oștirii lui Mircea la Nicopole, B. T. Câmpina, op. cit. 
p. 280, adaugă și nemulțumirea sultanului pentru faptul că boierii munteni l-au alungat pe 
Vlad şi s-au alăturat lui Mircea; din acest motiv, Baiazid s-a repezit spre Dunăre „călărind 
împotriva ghiaurilor pentru a nu le da răgaz“, cum spune Enveri. 

A E., Mâlyusz, op. cit., p. 638; B. T. Câmpina, op. cit.» p. 281. Comentînd evenimentul, 
autorul amintit arăta că acesta făcea dovada că rolul principal în stăvilirea înaintării otomane 
începea treptat să treacă în acest sector al frontului asupra domnului care-l bătuse pentru a 
doua oară pe Baiazid. 

35 €, Mályusz, op. cit., p. 537; B. T. Câmpina, op. cit., p. 279. 

26 E, Mâlyusz, op. cit., p. 637 şi urm.; DRH, D, vol. I, p. 173. Vezi gi Marele Mircea 
Voievod, p. 305. 

luat, strajă a creştinătăţii, zăgaz străbaterii turceşti peste Dunăre, 
ocrotitor chemat ol Ardealului“* % vis, 

În cadrul luptelor din 1397, sultanul a cucerit probabil cetatea 
Turnu, pe care a refăcut-o. Ni s-a păstrat inscripţia pusă la cetate cu 
acest prilej, unde se spune: „S-a înnoit această cetate Holăvnic în 
timpul împăratului Ildirim Baiazit și în timpul subașei D...sa. în 
anul ...*2, 

Cucerirea cetăţii Turnu și a Silistrei de către turci după lupta 
de la Nicopole ne este relatată și de Leunclavius, care spune: „Secun- 
dum haec profectus Nicopolim et Silistram sultanus Baiazites urbem 
utramque suo plene restituit Imperio, quod ultra Danubium sita Nico- 
polis minor Valachiam versus, in Ungarorum regis potestatem in hoc 
bello venisset“* 28, 


Cetatea Turnu a fost recucerită de Mircea cel Mare în primăvara 
anului 1399; la 23 martie, domnul se afla „lîngă Nicopolul Mic** 
(= Turnu), de unde anunța pe Sigismund de Luxemburg că sultanul 
se găsea la Adrianopole, cu o armată „foarte mare*‘, cu care „în cinci 
zile ar putea ajunge cu ușurință pînă la Dunăreć‘‘; ținînd seamă de 
această primejdie, domnul cerea neîntîrziat ajutor regelui rugîndu-l 
— spune regele — „să nu-l părăsim, cum am făcut altă dată, ca să 
fie copleșit din pricina amînării și întîrzierii noastre“. 

Sigismund comunica, totodată, că domnul Ţării Românești îl 
prevenise: „dacă nu ne îngrijim fără zăbavă de ajutor potrivit și nu 
ne apropiem de părţile acelea, va trebui să ne îndoim și să ne temem 
foarte mult că românii, văzîndu-se lipsiţi de ajutorul nostru, nu vor 
mai rămîne credincioși și nu vor mai fi statornici, ci se vor supune 
în scurtă vreme jugului turcesc““, ceea ce va aduce „primejdie și 
pericol“* pentru Transilvania și Ungaria %. Era o recunoaştere deschisă 


2 bis N, Iorga, Rostul lui Mircea vodă întiiu (RI, 1938, p. 158). 

N. Iorga, Istoria românilor, IIL, p. 306, a înţeles bine situaţia lui Mircea după dezastrul 
cruciaților de la Nicopole: „în ciuda oricăror legături de pînă atunci cu lumea ungurească, putea 
înţelege că de la astfel de întreprinderi, de la regele care se sprijinea pe dînsele, nu mai e nimic 
de așteptat. Episodul plin de vicisitudini și mari încercări al cruciatei generale se încheiase pentru 
dînsul. Ce răminea era reciștigarea scaunului său și apoi o prudentă politică defensivă față de 
revanşa otomană, care nu se putea să nu-l caute“, 

27 H. Chircă și C. Bălan, O inscripție din 1397—1398 privitoare la stăpînirea turcească 
de la Turnu (SMIM, III, 1959, p. 359—363). 

23 Leunclavius, Historiae musulmanae Turcorum, Francofurti, 1591, col. 325. 

2 DRH, D, vol. I, p. 173. Despre schimbarea raporturilor dintre Mircea și regele Ungariei 
vezi B. T. Câmpina, op. cit., p. 281, care remarcă faptul că „nu mai putea fi vorba decit de o 
alianţă între parteneri care își respectă reciproc valoarea și-și adună puterile laolaltă fără gînduri 
ascunse de supremație“, Ca dovadă a acestor relaţii schimbate, se citează faptul că Mircea a 
putut interveni în Moldova fără a fi stînjenit în acţiunea sa de Sigismund. 

a rolului important pe care-l juca Țara Românească în apărarea Tran- 
silvaniei şi Ungariei. 

În vara aceluiași an 1399, Mircea cel Mare cu viteaza sa oştire 
a înfrînt bandele otomane care prădaseră Transilvania şi Ţara Româ- 
nească, după cum aflăm dintr-o scrisoare a papei Bonifaciu al IX-lea. 

Ţinînd seama de lipsa de ajutor din partea regelui Ungariei, care 
era aliatul său, Mircea cel Mare — ca atâţia alţi voievozi și domni 
din trecutul nostru — a căutat să-și asigure sprijinul Moldovei, ai 
cărei domni (Petru I și Roman I) îi înlesniseră stabilirea şi întreţi- 
nerea de relaţii bune cu regele Poloniei. În primăvara anului 1400, 
el a intervenit în luptele dinastice din Moldova, reușind să-l impună 
pe Alexandru, fiul lui Roman I, care va începe o lungă și glorioasă 
domnie, ce-l va consacra ca „cel Bun“. Pe efemerul domn Iuga, spri- 
jinit de regatul polon, „l-au luat Mircea voievod“, cu alte cuvinte 
a fost prins și dus în Țara Românească 3t. Este limpede, așadar, că 
marele domn muntean a pus bazele unui bloc politico-militar constituit 
din cele două ţări române din afara cercului carpatic. 

Relaţiile bune dintre Mircea cel Mare și Alexandru cel Bun se 
explică și prin faptul că, foarte probabil, cei doi domni români erau 
rude. Pornind de la știrea, cunoscută în mod sigur dintr-o însemnare 
contemporană, că Vlad Dracul cra văr (p:obabil de al doilea) cu 
Iliaș și Ștefan, fiii lui Alexandru cel Bun%, s-a emis ipoteza că Roman I, 
tatăl lui Alexandru cel Bun, ar fi fost căsătorit cu o fiică a lui Nicolae 
Alexandru, soră cu Radu I și mătușă a lui Mircea cel Mare; Alexan- 
dru cel Bun — al cărui nume amintește pe acela al bunicului său — 
ar fi fost deci văr primar cu Mircea cel Mare %. 

În anii următori, luptele cu otomanii au continuat, ceea ce 
denotă că nu exista nici un fel de înţelegere între domn și sultanul 


turcilor, învins de el la Rovine. 


30 N. C. Ionescu, Un război al lui Mircea în 1399. Un document nou („Noua revistă româ- 
nă““, 4, 1901, nr, 45, p. 418—419). 

31 Cronicile slavo-române, p. 6 şi 14. 

32 Virgil Ciocîltan, La campagne otomane en Transylvanie (1438) dans le contexte politique 
international (RRH, 1976, nr. 3, p. 440). 

3 C. Cihodaru, Relaţiile dintre Țara Românească şi Moldova în timpul domniei lui Mircea 
cel Bătrin, în Marele Mircea Voievod, Buc., 1987, p. 201. Vezi şi idem, Alexandru cel Bun, 
Iași, 1984, p. 43, unde același autor susţine că Roman — tatăl lui Alexandru cel Bun — ar fi 
fost căsătorit cu o soră a lui Mircea cel Bătrîn, astfel încît Alexandru ar fi fost nepotul domnului 
Ţării Româneşti. Întrucît o asemenea soră nu este cunoscută din documente, ne găsim doar 
în domeniul ipotezelor. Vezi mai nou C. Rezachevici, Mircea cel Bătrin şi Moldova (,„Rev. de 
istorie“, 1986, nr. 8, p. 746—762). 

În octombrie-noiembrie 1401 a avut loc în Ţara Românească 
(probabil în regiunea Severin, cum susținea N. Iorga) o luptă în 
cursul căreia un mare corp de acîngii — care se întorcea dintr-o expe- 
diție de pradă în Ungaria — a fost surprins și distrus de oastea mun- 
teană 35. 

În primăvara anului următor — an ce se va dovedi fatal pentru 
Imperiul otoman — Mircea cel Mare împreună cu tătari „din părţile 
vestice ale Țării Româneşti““ a ocupat „trecerile şi căile““ (transitus 
et itinera) din Ţara Românească spre Imperiul otoman, avînd intenţia 
de a ataca teritoriile din dreapta Dunării aflate sub ocupaţie otomană 
(pro veniendo versus partes et loca Bayasith bey )*6. Este foarte probabil 
că acţiunea va fi avut loc în regiunea Dobrogei, ceea ce a făcut pe 
unii istorici să susțină că acum va fi ocupat Mircea cel Mare Licos- 
tomo, importantul punct strategic de la gurile Dunării %. 


3 N. Iorga, Histoire des Roumains, III, p. 367—368. Documentul contemporan preci- 
zează că lupta s-ar fi dat într-o regiune românească ce se învecina cu Imperiul otoman (ad partes 
Plachie superpositas 'Turcho). Vezi George T. Dennis, Three reports from. Crete on the situation in 
Romania, 1401—1402 („Studi Veneziani'“, XII, 1970, p. 246—247, 256), citat de Ştefan Andre- 
escu, Acte medievale din arhive străine (R. Ist., 1981, nr. 9, p. 1734). 

35 N. Iorga, Documents concernant les Grecs et les affaires d'Orient tirés des registres de 
notaires de Crète (RHSEE, 1937, p. 91). În text se spune că un italian „vidit gentes turchorum 
qui revertebantur de partibus Ungarie, ad quas iverant pro depredando, a quibus Turchis audivit 
ipse qualiter LXVI m Turchorum iverant ad partes Ungarie pro depredando et derobaverant 
multas et innumeras gentes et cum depredatione predicta redierunt ad partes Vlachie suppositas 
Turcho, et ibi voluit capitaneus exercitus accipere pendamerium s. de quibuslibet quinque cap- 
tivis unum secundum morem suum, et, dum sic forent in dictis partibus Vlachie, venit illuc 
exercitus magnus de Hungaria, cum quodam nomine Milço Vlacho, et conflegit dictos Turchos 
taliter quod omnes Turchi fuerunt aliqui capti et aliqui occisi et aliqui sumersi, et non evaserunt 
nisi circa tria milia Turchorum, que redierunt at partes Turchie solum'*; deci din circa 66.000 
de turci ar fi scăpat doar 3.000! 

Vezi și Tahsin Gemil, op. cit., p. 21, care afirmă că această nouă acțiune a lui Mircea cel 
Mare în ajunul luptei de la Ankara — despre pregătirile căreia era informat — „a eu la signifi- 
cation de son engagement actif dans le processus de destruction de l'édifice impérial érigé par 
Bayazid I-er'*, observaţie deosebit de prețioasă şi care pune în lumină larga perspectivă interna- 
ţională în care se desfăşurau acţiunile domnului Țării Românești. 

36 George T. Dennis, op. cit., p. 248, 

Comentind ştirea, P. P. Panaitescu, Mircea !'Ancien et les Tatares (RHSEE, 1942, partea 
II-a, p. 446), credea că ar putea fi vorba de tătarii lui Toktamiîs, scăpaţi din lupta de la Worskla 
şi refugiaţi în Țara Românească şi pe care domnul ar fi urmărit să-i utilizeze ca mercenari în lup- 
tele sale cu otomanii. 

37 Stefan Andreescu, op. cit, p. 1734. Autorul amintit a publicat un document din 6 
iunie 1398, care dovedeşte că la acea dată portul Licostomo se afla încă în stăpînirea genovezilor, 
ceea ce fixează un termen ante quem pentru intrarea portului în hotarele "Țării Românești. Vezi 
și mai sus partea II-a, cap. II, par. Întinderea statului. 

„CEL MAI VITEAZ ȘI CEL MAI AGER 
DINTRE PRINCIPII CREȘTINI“. 
APOGEUL POLITICII EXTERNE A LUI MIRCEA CEL MARE 
DUPĂ 1402. PROTEJATUL SĂU, MUSA, SULTAN 
AL IMPERIULUI OTOMAN 


Începînd din anul 1402 Imperiul otoman a intrat într-o puter- 
nică criză, cauzată de înfrîngerea și capturarea lui Baiazid de către 
hanul mongol Timur Lenk în bătălia de la Cubukova de lîngă Ankara 
(28 iulie)!. După cum s-a arătat, deznodămîntul acestei celebre bătălii 
a fost provocat de desprinderea în momentul decisiv al luptei a unor 
însemnate corpuri de oaste din tabăra lui Baiazid şi de trecerea coman- 
danţilor lor de partea hanului mongol. Părăsirea lui Baiazid era 
motivată de acuzaţia de „tiranie** pe care i-o aduceau apro- 
piaţii săi 2. 

Nu este scopul lucrării de față de a analiza cauzele căderii lui 
Baiazid; ne interesează aici doar criza declanșată de înfrîngerea. 


1 Despre celebra bătălie, efectivele prezente în luptă etc. vezi detalii la M. Alexandrescu 
— Dersca, La campagne de Timur en Anatolie (1402), Buc., 1942; A. Decei, Istoria Imperiului 
otoman, p. 68—70. 

n trecut s-a susținut că, la luptă, ar fi participat şi un contingent muntean, trimis în aju~ 
torul lui Baiazid. Vezi Andrei Antalffi, Citeva însemnări scurte (RI, 1934, p. 20—21). Întrucît 
Mircea nu avea asemenea obligații vasalice față de sultan, s-a arătat însă că este vorba de vlahi. 
din Peninsula Balcanică, din regiunea aflată sub ocupaţia otomană. Vezi: A. Decei, A participat: 
Mircea cel Bătrin la lupta de la Ankara ? (RIR, 1937, p. 339—357 ) — care arată că „nici un alt 
izvor, nici contemporan, nici de mai tirziu, nu-l arată pe Mircea cel Bătrîn ca participant la lupta 
de la Ankara, așa cum sînt arătați de toate izvoarele mai amănunțite principii sirbi Ștefan și 
Vuk Lazarevici““; Nicoară Beldiceanu-Nădejde, Les Roumains ont-ils participé à la bataille 
d'Ankara ? („Balcania““, 1945, p. 145—153 ); idem, Les Roumains à la bataille d' Ankara. Quelques 
données sur leur organisation militaire dans la Peninsule Balkanique (,,Siidostforschungen'“,. 
1955, p. 441—449). 

2 Vom reproduce opinia istoricului M. Ali care afirma: „cronicarii vechi au arătat şi au. 
precizat că Baiazid, confiscînd averile bogătașilor, a început să pună mîna pe ele. El a impus. 
raiaua la dări, la haraci şi la impozite mai mari decît strămoşii săi. Pe de altă parte, el respingea, 
sub diferite pretexte, sau insulta pe gazii săraci ori de cîte ori aceştia cereau solda trimestrială, 
cum se obișnuia în trecut. De aceea, oastea « purtătoare de victorie » s-a înstrăinat de el, iar din 
cauza aroganţei și îngîmfării sale, vizirii și emirii s-au dezgustat şi s-au supărat și, cînd s-au dus- 
la luptă împotriva lui Timur, înfiinţind oști de mercenari, el a fost blestemat de raiaua săracă“ 


(citat după traducerea lui M. Guboglu şi Mehmet Mustafa din „Studii*“, 1957, nr. 2, p. 145). 

viforosului sultan, criză în care a fost antrenat și domnul Ţării Româ- 
nești 3, 

Dintre fiii lui Baiazid, Soliman s-a instalat la Adrianopol, Musa 
la Brusa, iar Mehmed la Amasya. 


Primul a dus o politică de capitulare față de Imperiul bizantin, 
căruia i-a cedat coasta Mării Negre pînă la Mesembria, Salonicul 
și Tesalia ; el a stabilit relaţii bune cu venețienii și genovezii, căutînd 
astfel să-și întărească stăpînirea. 

Este interesant să amintim aici faptul că, fără sprijinul Veneţiei 
şi al Bizanțului, Soliman nu s-ar fi putut înstăpîni în Peninsula Bal- 
canică. În 1402 un dregător venețian transmitea știrea că l-a văzut 
pe fiul lui Baiazid într-o situaţie „jalnică“, implorînd ajutorul Bizan- 
tului, căruia îi promitea să-i cedeze regiuni mari din imperiul tatălui 
său. Un sol al lui Soliman a fost trimis la Veneţia pentru a cere negus- 
torilor italieni să intermedieze o înţelegere între el și împăratul Manuel 
Paleologul 4; Soliman se arăta hotărît „să se declare drept fiu al 
acestuia și să nu se depărteze de fel de voinţa acestuia“, După cum 
remarca B.T. Câmpina, „toţi observatorii politici ai vremii subliniază 
că puterile din Mediterana orientală ar fi putut sfărîma atunci cu 
o singură lovitură schelăria şubredă a statului otoman “5, 


Încă din această vreme, datorită anarhiei din Imperiu, bandele 
de azapi și acîngii au început să prade ţinuturile vecine cu Imperiul 


3 Despre această problemă vezi mai nou: M. M. Alexandrescu — Dersca Bulgaru, 
Les relations du prince de Valachie Mircea le Vieux avec les €mirs seldjoukides d' Anatolie et leur 
candidat Musa au trône ottoman, în Tarih Arastirmak Dergisi, 1972, p. 11—125; B. T. Câmpina, 
Scrieri istorice, I, p. 282—361 (cap. Rolul Țării Româneşti în desfăşurarea crizei orientale de la 
începutul veacului al XV-lea) și Şerban Papacostea, La Valachie et la crise de structure de l’Empire 
Ottoman (1402—1413) (RRH, 1986, nr. 1—2, p. 23—33), care subliniază faptul că, după 1402, 
două grupări de forțe creştine amenințau Imperiul otoman: „d'une parte la ligue navale ou médi- 
terranéene, constituée par Venice, Gênes, Byzance et les Hospitaliers de Rhodes, coalisés des 
avant 1402 pour défendre Constantinople contre les forces de Bayézit; d'une autre part, les puis- 
sances continentales, la Hongrie et la Valachie au premier rang, qui s'efforçaient de délogér les 
Turcs de la ligne de Danube pour les faire reculer ensuite le plus loine possible à l’intérieur de la 
Péninsule des Balkans**. O acțiune conjugată a „brațului maritim, mediteranian‘‘ şi a „brațului 
continental, danubian‘* ar fi amenințat grav imperiul slăbit de criză, dar cele două ,„brațe‘‘* 
nu au reușit să-și coordoneze acțiunea şi din pricină că Veneția şi Bizanțul au fost scoase din ali- 
anţă datorită avantajelor obținute de la Soliman. 

4 Tratativele dintre emirul Soliman și Vencţia au început încă din septembrie 1402, 
cînd Soliman oferea republicii lagunelor importante privilegii comerciale. Vezi KI. Matschke, 
Die Schlacht bei Ankara und das Schicksal von Byzanz, Weimar, 1981, p. 41—42 și Şerban Papa- 
costea, op. cit., p. 24—25. Despre situaţia Imperiului bizantin vezi F. Dölger, Johannes VII., 
Kaiser der Rhomaer 1390—1408 (,„,Byzantinische Zeitschrift“, 1931, p. 21—36). 


ë M. Alexandrescu — Dersca, op. cit., p. 140, 227; N. Iorga, Notes et extraits pour servir 
à l’histoire des Croisades, I, 1896, p. 125—126. 


€ B. T. Câmpina, op. cit., p. 318. 

otoman sau chiar teritoriul acestuia, ceea ce a creat o stare de mare 
nesiguranță și instabilitate, greu de suportat. După cum mărturisea 
un document venețian din acea epocă, „nimeni nu se simţea în sigu- 
ranță, în afara locurilor fortificate: &is, 

Regele Sigismund de Luxemburg nu putea interveni în criza 
din Imperiul otoman datorită propriilor sale greutăți cauzate de 
opoziţia ce întîmpina în Ungaria. | 

În 1401 nobilimea l-a arestat și l-a depus la Vişegrad, căutînd 
să instaleze pe tron un alt monarh; în timp ce nobilii din sudul ţării 
au oferit coroana lui Ladislau de Neapole, descendent din Angevini, 
nobilimea din nord — mai aproape de Polonia —a proclamat rege 
pe Wladislaw Iagello, regele Poloniei, care însă nu a întreprins nimic 
spre a ocupa tronul. De această neînțelegere a profitat voievodul 
Transilvaniei, Știbor, care l-a salvat pe Sigismund, pe care nobilii 
l-au acceptat din nou ca rege. 


La scurtă vreme după declanșarea crizei din Imperiul otoman, 
în 1403, a izbucnit o nouă răscoală împotriva lui Sigismund de Luxem- 
burg”. La 4 aprilie 1403, rebelii au încheiat o înţelegere cu nobilimea 
polonă în vederea aducerii pe tronul Ungariei a lui Vladislaw Ia- 
giello ; preocupat de conflictul său cu Ordinul teutonic, regele polon 
nu a putut profita nici de această înţelegere, astfel încît Sigismund 
şi-a menţinut tronul” Pis, dar încordarea între cei doi monarhi a 
continuat pînă la 1412, ea antrenînd uncori și pe domnii ţărilor române. 


Tulburările din regatul Ungariei s-au potolit de abia spre sfîr- 
şitul anului 1403, după care, dezgustat de purtarea supușilor săi, 
Sigismund va neglija cu lunile Ungaria, ocupîndu-se mai ales de 


6 bis N. Iorga, Notes et extraits, p. 118—119. Vezi şi comentariul lui B. T. Câmpina, 
op. cit., p. 321. 

7 Detalii la Konrad Giindisch, Siebenbürgen und die Aufruhr von 1403 (RRH, 1916, nr. 3, 
p. 399 şi urm.) 

Situaţia lui Sigismund era cu atit mai gravă cu cît însuși papa Bonifaciu al IX-lea ajuta 
pe concurentul său, considerîndu-l pe rege un uzurpator; papa a trimis un legat al său pentru 
a lucra în vederea îndepărtării lui Sigismund, între alte ţări în: Serbia, Bosnia și Valahia (Hur- 
muzaki, I/2, p. 422 și urm.). 

Vezi şi Ilie Minea, Principatele române, p. 90—93, care subliniază faptul că evenimentele 
din Ungaria din 1403 l-au împiedicat pe Mircea cel Mare să întreprindă o „ofensivă mai puter- 
nică“ la sud de Dunăre. 

7bis După unele informaţii, în aceste grele împrejurări, Wladislaw ar fi împrumutat lui 
Sigismund de Luxemburg suma de 10 000 de grivne, pentru care sumă regele Ungariei îi pusese 
zălog regiunea Neumark, situată între Danzig şi Pomerania; în același timp, însă, regele cedase 
aceeași regiune cavalerilor teutoni pentru 60 000 de grivne, ceea ce a supărat pe drept cuvînt 
pe Wladislaw. Vezi L. Golebiowski, Panowanie Wladislawa Jagiely [Domnia lui W. I.], Varşovia, 
1846. p. 82—83. Încordarea relaţiilor dintre cei doi suverani i-a silit din nou pe domnii țărilor 
române să se apropie de regele Poloniei (P. P. Panaitescu, op. cit., p. 292—296). Mircea dorea 
să-şi aibă spatele acoperit în perspectiva luptelor de la sudul Dunării. 

treburile Boemiei şi . îndepărtîndu-se, deci, de evenimentele ce se 
desfășurau ` la sud de Dunăre. 

Ţinînd seama de această situaţie tulbure din regatul Ungariei, 
Mircea și-a luat asupră-i și sarcina de a apăra Transilvania. După 
cum remarca N. Iorga, „prin patronarea Moldovei și sarcina de a 
apăra și Ardealul, și militar şi politic“, Mircea întruchipează unitatea 
românilor 8, lucru demn de reţinut. 

După redresarea situaţiei sale, în 1404, Sigismund scria ducelui 
Burgundiei — dornic în continuare de cruciadă — că a făcut pace cu 
Ostoia, regele Bosniei, urmașul puternicului Tvrtco, care-i dăduse 
mult de furcă, că Ştefan Lazerevic i s-a supus și „a plecat contra 
turcilor cu putere mare“, că „împăratul din Constantinopol şi 
voievodul Valahiei fac frumoase isprăvi contra acelorași turci“ şi 
că el le-a trimis „mari ajutoare“, afirmație evident exagerată (Cons- 
tantinopolitanum Imperatorem ac Vaivodam Valachiae contra eos- 
dem Turcos pulchra facinora gerere, meque illis magna misisse 
auxilia) °. Merită să reținem însă, faptul că Sigismund recunoștea 
meritele lui Mircea într-o luptă la care el nu participa. 

Nici puterile maritime italiene, îndeosebi Veneția — interesate 
în comerțul cu Imperiul Otoman și deci în menţinerea acestuia — 
nu au întreprins acțiuni de sprijinire a luptei pentru îndepărtarea 
dominaţiei otomane din Peninsula Balcanică. Foarte grăitoare în 
acest sens este declaraţia Senatului venețian făcută la 26 martie 1409, 
cu prilejul trimiterii unei solii la curtea emirului Soliman, unul din 
fiii lui Baiazid: „noi (venețienii) am fost solicitaţi şi îndemnați cu 
multe stăruinţe de către numeroşi stăpînitori şi domni ai lumii... 
pentru a ne alătura (proectelor) lor, cu însemnate avantaje oferite 
nouă, în vederea păgubirii și nimicirii măriei sale (= Soliman), 
dar niciodată nu am vrut și nu vrem nici acum să plecăm urechea 
la astfel de uneltiri““ 1. 

Ţinînd seama de bunăvoința arătată de republica lagunelor, 
nu trebuie să ne surprindă declaraţia lui Soliman că „el iubește repu- 
blica (Veneţia) mai mult decît pe toţi ceilalți stăpînitori““ 10 bis, 
declaraţie care nu are nevoie de nici un alt comentariu. 

În concluzie, „acești negustori aveau o nevoie atît de imperioasă 
de menţinerea sistemului politic statornicit în Mediterana orientală 


8 N. Iorga, Istoria românilor, III, p. 317. 

? Hurmuzaki, Documente, 1/2, p. 429. 

10 N. Iorga, Notes et extraits pour servir à l’histoire des Croisades, I, p. 169. 
10 bis Monumenta historiam slavorum meridionalium, VI, p. 105. 

şi de prezenţa sultanilor acestui sistem, încît resping ideea alungării 
turcilor din Europa chiar cu riscul de a pătimi uneori şi ei de jafu- 
rile otomane“ îl. 

Merită a sublinia faptul că Mircea cel Mare a fost silit de împre- 
jurări să intervină în Imperiul otoman, unde — datorită dezordinei 
ce domnea în lipsa unui sultan puternic — bandele de azapi şi 
acîngii amenințau cu distrugerea ţara pe care o conducea. După cum 
mărturisește un cronicar al vremii, „principele valahilor a suferit 
atîtea pagube de la oștenii acîngii ai emirului Suleiman din Rumelia, 
încît toată ţara sa a fost prefăcută în pustiu““ 12. Aceasta a fost cauza 
principală care a determinat acțiunea energică a lui Mircea voievod 
la sudul Dunării. 


Din aceste motive, amestecul lui Mircea în treburile Imperiului 
otoman este justificat chiar de cronicarii otomani, care consem- 
nează faptul că domnul l-a sprijinit pe Musa împotriva lui Soliman 
pentru ca „poporul din acel vilaiet (= Ţara Românească) să fie 
ferit de răutăţile akîngiilor și nimeni să nu rîvnească la ţara sa și să 
nu o calce “E. 


Un alt motiv a fost solidarizarea domnului Țării Româneşti cu 
popoarele creştine din Peninsula Balcanică, care au început să se răs- 
coale împotriva stăpînirii otomane recent instaurate. În Bulgaria 
se desfășura cu succes la început mișcarea condusă de Constantin, 
fiul lui Stracimir, și Frujin, fiul lui Şişman, care urmăreau să restaureze 
fostele ţarate de la Vidin și Tîrnovo 1%; mișcarea a fost însă înăbușită 
și datorită faptului că în Bulgaria nu mai exista o clasă conducă- 
toare puternică. 


1 B, T. Câmpina, op. cit., p. 315. Relaţiile Veneţiei cu emirul Soliman erau mai vechi; 
încă din dec. 1402 Senatul venețian îl asigura pe acest pretendent că lua legătura cu bazileul 
Manuil Paleologul pentru „a putea pune piedici‘ planurilor adversarilor acestuia (N. Iorga, 
op. cit., p. 126). 

Despre rolul negustorilor italieni în ușurarea expansiunii otomane în Peninsula Balcanică 
vezi D. Angelov, Certains aspects de la conquête des peuples balkaniques par les Turcs („„Byzantino- 
slavica“, XVII, 1959, nr. 2, p. 220—275). 

12 Leunclavius, op. cit., col. 432, 

13 Cronici turcești, I, p. 341. De aceea ni se pare puțin exagerată afirmația potrivit căreia 
„poporul român a fost adus în centrul unei bătălii de importanță europeană prin jocul complicat 
al reacțiilor produse de orientarea negustorilor italieni“* (B. T. Câmpina, op. cit., p. 313). Este 
adevărat că aceşti negustori — avînd interese comerciale în Imperiul otoman — nu au sprijinit 
acțiunea de slăbire a Imperiului sau chiar de alungare a otomanilor din Europa, dar nu ei puteau 
atrage pe români într-o luptă care-i privea direct pe aceştia. 

u P, Petrov, Văstanieto na Konstantin i Frujin (,„lzvestiia na Instituta za istoriia“f, 
IX, 1960, p. 209—211). 

Despre răscoalele din Bulgaria şi Albania vezi C. Jirecek, Istoria na Bălgarite, Sofia, 
1929, p. 276—277; N. Iorga Geschichte des osmanischen Reiches, I, p. 341—344, 351; B. T. 
Câmpina, op. cit, p. 319. 

Anii 1405—1406 s-au scurs fără a înregistra evenimente impor- 
tante în Peninsula Balcanică. În Serbia, Ştefan Lazarević reafirma 
independența țării sale și căuta să stabilească o alianță cu Sigismund 
de Luxemburg, în vederea unei acțiuni comune antiotomane 15. Este 
foarte posibil că această apropiere va fi fost mijlocită de Mircea cel 
Mare; aşa s-ar putea explica bogatele danii făcute de craiul Serbiei 
mănăstirii Tismana din Țara Românească 15bis, precum şi colabora- 
rea sa cu marele domn în acţiunea de susţinere a lui Musa în anii 
următori, fără amestecul lui Sigismund de Luxemburg. 

Domnul Țării Românești va încerca la rîndu-i să se înţeleagă 
cu regele Sigismund pentru å realiza o colaborare în vederea alungării 
turcilor din Europa sau slăbirii Imperiului otoman. În acest scop, 
în noiembrie 1406, Mircea s-a întîlnit cu regele Ungariei la Severin, 
unde trebuia discutată şi problema asigurării apărării Dunării. Știri 
despre această întîlnire aflăm dintr-un document emis de Mircea vodă 
la 23 nov. 1406, cînd el se afla la mănăstirea Tismana, „mergînd — 


spune domnul — către Severin, să mă întîlnesc cu craiul“ (== Sigis- 
mund ) 26, 

Merită să subliniem faptul că, în timp ce regelui Ungariei i se 
spune simplu „craiul“ (cum li se va spune mai tîrziu principilor Tran- 
silvanici ), Mircea se intitulează: „mare voievod și singur stăpînitor, 
domn a toată ţara Ungrovlahiei și al părţilor de peste munţi, încă și 
spre părţile tătărăști şi herţeg al Amlașului și Făgărașului și domn 
al Banatului Severinului și de amîndouă părţile peste toată Poduna- 
via, încă și pînă la Marea cea Mare și singur stăpînitor al cetăţii 


25 S. Stanojević, Die Biographie Stephan Lazarevit's von Konstantin dem Philosophen 
als Geschichisquelle („„Archiv für slavische Philologie““, 1896, p. 438); S. Papacostea, op. cit., p. 27. 

Trebuie să spunem că — profitind de dezastrul oştirii turceşti — unii dinaști sîrbi şi-au 
întins stăpînirea politică asupra unor teritorii cucerite de otomani; de pildă, Ștefan Lazarević 
a luat în stăpînire: „alle väterlichen Länder von der Donau bis zum Sar'*, spune bineinformatul 
C. Jirecek, Geschichte der Bulgaren, Praga, 1876, p. 358. ' 

15 bis În documentul de danie, Ştefan Lazarević recunoștea că fusese „cuprins cu multe 
greutăți de limbile păgîne ( = turci)... pînă cînd a binevoit Dumnezeu să cerceteze pe oamenii 
lui pe care i-a scos din strîmtoare la loc larg și de la neputinţă la putere şi de la supărare la veselie 
şi m-a scos și pe mine, după bunătatea lui, de la supunere la libertate şi de la un scaun mai mic 
la cel mai înalt“ (DRH, B, I, p. 69). Era — cum arată P. P. Panaitescu, op. cit., p. 306 — „0 
aluzie clară la schimbarea situaţiei după liberarea Serbiei de sub jugul turcesc'“. Vezi și nota 
precedentă. 

16 DRH, B, I, p. 71. Vezi şi Marele Mircea Voievod, p. 354—355. 

Începînd din această epocă un rol important în lupta antiotomană în regiunea Banatului 
a revenit celebrului Pippo Spano, comite de Timiş, care s-a sprijinit îndeosebi pe cnezii bănățeni. 
După unele opinii, el ar fi participat și la întîlnirea de la Severin dintre Sigismund şi Mircea 
cel Mare, al cărui colaborator a devenit. Vezi Ioan Haţegan, Banatul și începuturile luptei anti- 
otomane (1389—1426). Rolul lui Filippo Scolari (R. Ist., 1978, nr. 6, p. 1028—1033). 

Dirstor““. Mircea se afla acum în culmea puterii sale, iar statul său 
atinsese cea mai. mare întindere. 


Nu ştim ce au discutat cei doi suverani în întîlnirea lor de la Seve- 
rin, ceea ce a dat naștere la diverse supoziţii !7. Din cvenimentele ce 
au urmat nu pare a se fi ajuns la o colaborare în lupta împotriva 
Imperiului otoman. 


În 1407—1408 Mircea a trebuit să respingă noi atacuri ale oto- 
manilor împotriva teritoriului său, acțiuni ce vor culmina cu încer- 
carea turcilor de a lua cu asalt cetatea Silistra (Durostor), încer- 
care pe care domnul cu forţele sale a reușit să o respingă. În amintirea 
acestei victorii, locuitorii Silistrei au săpat o inscripţie în care amin- 
teau urmașilor lor faptul că „marele voievod şi domn a izbăvit'“ 
cetatea de turci 8, 

În 1408 Sigismund a încercat să organizeze o coaliţie cu Vencţia 
în vederea unei expediţii antiotomane: o flotă venețiană urma: să 
vină pînă la Licostomo pentru a transporta de aici trupele ungare și 
românești pînă la Galipoli!?; încercarea nu a reușit deoarece Veneţia 
a refuzat cooperarea 1? bis, 


11 Credem că B. T. Câmpina, op. cit., p. 332, avea dreptate cînd susţinea că Mircea s-a 
dus la întîlnirea cu Sigismund ca să discute ofertele primite de la emirii anatolieni şi pentru a 
pune la punct detaliile cooperării româno-maghiare în lupta împotriva turcilor. 

Afirmația lui B.T. Câmpina este confirmată de acţiunile întreprinse de Sigismund de 
Luxemburg înainte de întilnirea cu Mircea: la 4 octombrie, aflat la Tokay, regele invita pe marii 
nobili ai regatului la o întîlnire la Oradea (unde el a ajuns la 13 octombrie), cu scopul de a discuta 
proiectul unei viitoare campanii antiotomane (Mâlyusz Elemér, Zsizmondkori okleveltâr, II/1, 
p. 630—631, nr. 5036.şi p. 635—636, nr. 5056—5057). Este evident deci că regele venea la Severin 
cu propriul său program de acțiune, dar nu ştim care a fost răspunsul lui Mircea. 

După cum arăta pe bună dreptate I. Minea, op. cit., p. 116, întrevederea de la Severin 
n-a aplanat divergenţele dintre cei doi aliați. Mircea nu putea fi mulțumit cu politica lui Sigis- 
mund, care folosise şi va folosi răgazul acordat de luptele pentru succesiune din Imperiul otomar 
pentru a distruge micile state baicanice. « Mircea își urmă drumul său de politică independentă, 
la capătul căruia vom vedea pe însuşi împăratul Sigismund venind să-l aprobe şi să fie bucuros 
că domnul român este gata a reînnoi alianța“. 

(9) părere oarecum diferită la N. Iorga, Istoria poporului. românesc, Buc., 1985, p. 250, 
care susține că la Severin cei doi suverani pau căzut amindoi la o învoire verbală, ca să-și menţină 
aceste carti împotriva turcilor slăbiţi““. 

8 Une victoire du vo6vode Mircea l Ancien sur les Turcs devant Silistra (c. 1407—1408) 
aale et Acta Orienralia“*, I, 1957, p. 240). După cercetări mai rci, lvpta ar fi avut Ioe în 1403. 

12 Monumenta spectantia historiam slavorum meridionalium, ed. S. Ljubić, V, Zagreb, 
1875, p. 136—138. Vezi și N. Xorga, Geschichte des osmanischen Reiches, Í, p. 345—346. 

19 bis Începînd din 1409 relaţiile dintre Sigismund şi Veneţia au fost încordate din pricina 
ocupării de către venețieni a coastei Dalmației, fostă în stăpînirea regatului Ungariei, astfel 
încît nu se mai putea vorbi de colaborare între cele două puteri în lupta antiotomană. Vezi: 
G. I. Brătianu, Recherches sur Vicina et Cetatea Albă, Buc., 1935, p. 120—125; W. Stremer 
von Reichenbach, Il blocco continentale dell Imperatore Sigismondo contro Venezia e lo sposta- 
mento delle vie di traffico continentale („„Nuova rivista storica‘‘, 1973, nr. 1—2, p. 215—216). 
Despre luptele purtate vezi şi Joan Haţegan, op. cir. 

Interesantă este motivarea pe care senatul venețian o dădea 
lipsei sale de interes pentru acţiuni armate împotriva Imperiului 
otoman: „cetatea noastră trăiește din traficul și exercitarea comerţului 
cu toţi și, slavă Domnului, acum sîntem în liniște și pace cu toţi și 
nu vedem că ne-ar fi necesară o astfel de ligă (antiotomană )““. După 
cum sublinia B. T. Câmpina, în 1408 se năruise una din bazele proiec- 
tului făurit de Mircea în 1406. 

În septembrie 1408, a avut loc la Pisa un conciliu al Bisericii 
catolice, cu scopul de a încerca să pună capăt schismei care separa 
această Biserică de cea răsăriteană. Cu această ocazie s-a hotărît 
trimiterea la suveranii din Europa răsăriteană a lui loan, arhiepiscop 
de Sultanieh. Lucru cu totul demn de reținut, după vizita pe care 
a făcut-o împăratului Manuel Paleologul la Constantinopol, arhiepis- 
copul urma să viziteze Ţara Românească și Moldova, aducînd domni- 
lor acestor ţări scrisori cu același conţinut ca al aceleia înmînată împă- 
ratului. În textul latin se spune: „portavit litteras et presentavit domi- 
nis: Marcho Wayvot domino majoris et Allexandra Wayvot domino 
minoris Vallaguie““, deci lui Mircea, domnul Valahiei Mari, şi lui 
Alexandru cel Bun, domnul Valahiei Mici (== Moldova), o recunoaș- 
tere clară nu numai a unităţii de neam a celor două ţări, dar şi a impor- 
tanţei deosebite pe care Europa o acorda domnilor acestora 2%. 


x 


Anul 1409 avea să marcheze o dată însemnată în politica sud-est 
europeană a lui Mircea: acum se ridică Musa, un fiu al lui Baiazid, 
și domnul Ţării Românești „va face din el'un instrument al politicii 
sale, întărindu-și astfel situaţia pe malul celălalt al Dunării, cu atît 
mai mult cu cît, deslipindu-se şi el de Ungaria, sîrbul Ştefan Laza- 
revid va intra pentru moment și el în această «triplă alianţă» sau 
«înţelegere balcanică», menită să dureze cîţiva ani“ 2. 

Cînd s-a hotărît să-l sprijine pe Musa în lupta pentru ocuparea 
Rumeliei, Mircea a dat un nou curs politicii sale faţă de otomani, 
avînd, fără îndoială, acordul aliaţilor săi ; îndepărtîndu-se de proiec- 
tul „soluţiei finale““* — pe care o aprobase înainte împreună cu aliaţii 
săi, adepţii ideii de cruciadă, și al cărui ţel era izgonirea turcilor din 
Europa — Mircea se acomoda situaţiei existente, impunîndu-și pro- 
priul său candidat la conducerea părţii europene a Imperiului otoman, 


20 Serban Papacostea, op. cit., p. 30—31, care citează lucrarea lui J. Vincke, Briefe zum 
Pisaner Konzil, Bonn, 1940, p. 231, unde este publicat textul. 
21 N, Iorga, Istoria românilor, YIX, p. 325. Vezi şi Marcle Mircea Voievod, p. 355—357. 

după ce Musa promisese că se va opune fratelui său Mehmed, care 
urmărea reunificarea imperiului 2. Sprijinindu-l pe Musa, Mircea 
urmărea astfel să zădărnicească acţiunea factorilor de unitate a Impe- 
riului otoman și să stimuleze pe cei de destrămare, ceea ce ar fi dus 
la nimicirea ulterioară a Imperiului. În condiţiile existente în politica 
internaţională, lipsit de ajutoare din afară, Mircea nu-și putea pro- 
pune mai mult. ` 

Cînd a venit în Țara Românească %, Musa știa, desigur, că domnul 
acesteia era .„cel mai viteaz şi cel mai ager dintre principii creştini““, 
după cum afirmau cronicarii otomani ai epocii; el era deci convins 
că domnul acestei ţări dispunea de forța necesară pentru a-l susține 
împotriva fraţilor săi. 

Venirea lui Musa în Ţara Românească este povestită cu lux de 
amănunte de cronicile turcești. După Neșri, Mircea l-ar fi chemat 
pentru a pune astfel țara sa la adăpost de prăzile acîngiilor: „luîn- 
du-l și aducîndu-l, să-i dea pe fiica sa (de soţie) și să-l facă (pe Musa) 
bei în Țara Românească și, în felul acesta, să scape de musulmani“. 
„Foarte mulţumit“ de venirea lui Musa, Mircea l-a primit cu cinste 
şi i-a oferit felurite daruri; „după aceea, dîndu-i pe fiica sa, l-a făcut 
domnitor în ţara sa“ 24. Dar Musa avea alte țeluri, astfel încît a pus 
stăpînire pe Rumelia și „a devenit bei acolo“ ?5. 


2 S. Papacostea, op. cit., p. 28. 

% Data venirii lui Musa în Țara Românească este greu de stabilit. Ținîind seama că tre- 
cerea sa prin portul Sinope s-a făcut cu ştirea lui Ali pașa şi că acesta a murit la 18 dec.1406, 
este de presupus că plecarea sa din Brusa a avut loc înainte de această dată. Pe de altă parte, o 
monedă emisă de Mehmet Celebi la Brusa în 1407 dovedeşte că Musa nu mai participa la condu- 
cerea Anatoliei la acea dată. Vezi M. Guboglu şi M. Mustafa, Răscoalele ţărăneşti din Imperiul 
otoman (1418—1420) şi bedreddinismul (,„Studii“*, 1957, nr. 2, p. 146, n. 3). 

După opinia lui A. Decei, Istoria Imperiului otoman, p. 12—13, Musa ar fi venit în Țara 
Românească în anul 1409, fiind trimis de fratele său Mehmed să-l lovească pe Soliman în Rumelia, 
pentru a-l obliga astfel pe acesta să părăsească Anatolia pe care urmărea să o cucerească. 
Vezi și discuția de la B. T. Câmpina, op. cit., p. 329, n. 207, care arată că este vorba de două 
acțiuni diferite; una a feudalilor turci din 1406 gi alta a lui Mircea din 1409. 

4 După cum arată acelaşi autor, acceptarea lui Musa ca domn în țara lui Mircea este 
doar „0 explicație dată pentru potențarea orgoliului turcesc“*, deoarece Musa venise cu alte 
scopuri în Țara Românească. Se pare că tot prin intermediul lui Mircea a fost atras în coaliție 
şi Ştefan Lazarevic, cel care luptase împotriva creştinilor la Nicopole. 

25 Cronici turcești, I, p. 115. Vezi şi p. 237, unde se afirmă doar că Mircea, „luîndu-l pe 
Musa lingă dîr sn), l-a trecut în Rumelia“. V zi şi ibidem, p. 341 și Marele Mircea Voievod, p. 418. 

Căsătoria lui Musa cu o fiică a lui Mircea cel Mare — despre care cronicile otomane afirmă 
că era „frumoasă ca luna“* — a fost privită cu rezervă de istoriografia română. Recent s-au adus 
dovezi noi despre această legătură matrimonială, confirmată şi de alte surse decit cele otomane. 
Vezi și studiul A propos d'un document de Kastamonitu et d'une lettre patriarcale inconnue de 1411 
(„Revue des études byzantines**, t. 40, 1982, p. 211—214), unde se arată că asemenea alianțe 
matrimoniale între femei creştine şi otomani erau obișnuite şi se dă ca exemplu pe: Theodora 
Paleolog, căsătorită cu emirul Soliman, fratele lui Musa, Theodora Cantacuzino, sora împăra- 
tului Ioan al VI-lea, măritată cu emirul Orhan, sora lui Şişman căsătorită cu sultanul Murad I 
etc. Vezi şi completările lui M. Guboglu în „Anuarul Inst. de istorie şi arheologie“, Iaşi, 1985, 

Potrivit opiniei altor cronicari, Mircea l-a trimis pe Musa la 
sud de Dunăre „după dorința emirilor islamici din Rumelia (deci 
în urma unci înţelegeri cu aceştia — N. S.), dîndu-i în ajutor oști 
multe““ 26. 

„Beii din Rumelia, luînd cunoştinţă de sosirea lui Musa Celebi, 
s-au grăbit să intre în slujba lui, trecînd de partea fiului de şab. din 
toată inima. Cei mai mulţi dintre emirii renumiţi și comandanții 
viteji, trecînd de partea şehzadelei cel fericit, s-au grăbit să se supună 
și i-au împodobit calul, preamărindu-l“* ”. 

Succesele rapide ale oștirii lui Musa au fost asigurate și de faptul 
că „beii din Rumelia crau nemulţumiţi de Suleiman-șah din pricină 


partea Il-a, p. 888, care remarcă faptul că „în epoca medievală relaţiile matrimoniale dintre 
principii musulmani şi nemusulmani se încetăţeniseră“!. 

Să nu uităm însă constatarea lui P. P. Panaitescu, Mircea cel Bătrin, p. 313, după opinia' 
căruia căsătoria fiicei domnului cu Musa reprezenta o jertfă pentru voievod: „trecerea fiicei 
sale în haremul sultanului a fost pentru un creștin o jertfă pentru țară, oricîtă cinste, bogății 
şi strălucire va fi avut ea de cîștigat de pe urma acestei însoţiri'“. 

2% Nu ştim care au fost condițiile colaborării dintre Mircea şi protejatul său, Musa. După 
opinia lui Laonic Chalcocondil, Musa a dus tratative cu Mircea „fi în privința altor lucruri și 
i-a făgăduit că, de-l ajută să ajungă pe tron, îi va da avantaje în Europa și țară nu puțină‘ 
(FEDR, IV, p. 463). 

Afirmația lui N. Iorga, Istoria românilor, III, p. 322, că Musa i i-a dat domiui „părţile 
tătăreşti“* şi „ambele țărmuri ale Dunării“ împreună cu Silistra ni se pare greu de acceptat, 
ţinînd seama de făptul că Mircea le stăpînise mai înainte de înțelegerea cu ginerele său, sultanul 
Musa. Poate fi vorba doar de o recunoaştere a unor stăpîniri mai vechi, menţionate în titlul 
domnului încă din 1389—1390 (Vezi mai sus partea II-a, cap. III). 

Ținînd seama de animozitatea existentă în această epocă între domnul Ţării Româneşti 
şi împăratul Bizanțului — motivată de Laonic Chalcocondil prin adăpostul acordat de Bizanț 
unui fiu al lui Mircea, revoltat contra tatălui său (FHDR, IV, p. 463) — $. Papacostea, op, cit., 
p. 28—29, a încercat să explice acest conflict printr-o neînțelegere cu privire la stăpînirea fostului 
despotat al ui Dobrotici: stăpînind ţărmul occidental al Mării Negre pînă la Mesembria, Imperiul 
bizantin devenise vecin cu teritoriul stăpînit de domnul Țării Românești. „Rien de plus naturel 
donc pour Pune aussi bien que pour Tautre de vouloir réintégrer sous leur contrôle unite terri- 
toriale du despotat disparu‘‘. 

Amintirea stăpînirii lui Mircea cel Mare î în regiunea.de la sudul Dunării s-a păstrat pînă 
la începutul sec. XIX. Într-o însemnare redactată de boierul muntean Radu Bălăceanu pe la 
1776, în ptitulugul““ domnesc al lui Mircea, după „al cetăţii Dirstorului stăpânitoriu , se adaugă: 
„și pînă în hotarele Odriiului“* (= Adrianopole) ( Marieta Chiper, Mit sau adevăr ? Pe marginea 
unor însemnări din sec. al XVIII-lea referitoare la titlul lui Mircea cel Mare, în R. Ist., 1986, 
nr. 7, p. 699—703). 

Ştirea se găseşte şi în Istoria generală a Daciei a lui Dionisie Fotino (vol. III, p.216, 
nota 1), unde se afirmă că autorul a văzut într-o însemnare de pe un hrisov vechi al serdarului 
Constantin Chiţoreanu că titlul lui Mircea cuprindea textul: „domn cetății Drăstorului și al tutu- 
ror ţărilor și oraşelor pînă în hotarele Adrianopolei““. 

Faptul că expediţia organizată de Mircea în sprijinul lui Musa la sfîrşitul anului 1409 
şi-a fixat ca prim obiectiv litoralul pontic bizantin cu Mesembria, ar putea constitui un argument 
puternic că Mircea urmărea să supună controlului său întreaga moștenire a lui Dobrotici şi Ivanco, 
avînd pentru aceasta sprijinul jui Musa. 

27 Cronici turcești, 1, p. 305—306. Vezi şi Marele Mircea Voievod, p. 357. 

că acesta, zi ṣi noapte, se ținea de beţii“* „şi din pricina lipsei de interes 
al acestuia față de treburile ţării“* %. 

La 13 febr. 1410, forţele care sprijineau pe Musa — între care 
se găseau și oșteni din Ţara Românească — au înfrînt armata lui 
Soliman la Iampoli sau Iambol 2, în timp ce Mircea cel Mare negocia 
cu împăratul de la Constantinopol pentru a-i obţine sprijinul %. După 
victorie, Musa devine stăpînul Rumeliei (partea europeană a Impe- 
riului otoman ) și se instalează la Adrianopol, unde futurau victorioase 
steagurile oștirii lui Mircea. 

„Astfel din puterea cea mare a lui Murad și Baiazid se ajunsese 
acolo că Mircea făcea un sultan și Bizanțul. odinioară asediat și adus 
la ultima suflare, susținea pe celălalt“ 3t, 


Unii feudali din Peninsula Balcanică, ca cei din Albania, au 
încercat să profite de condiţiile favorabile create de lupta dintre cei 
doi fraţi și de intervenţia lui Mircea cel Mare, dar senatul Veneţiei 
— dornic să menţină Imperiul otoman — le-a cerut să renunţe la 
atacul proiectat împotriva turcilor. Răspunsul Veneţiei definește cadrul 
raporturilor internaţionale înăuntrul căruia pornise marea ofensivă 
a Ţării Românești, pe care puterile străine nu au sprijinit-o3l bis, 

Se înţelege că — aflînd despre succesul lui Musa în Rumelia — 
Soliman a părăsit în grabă Anatolia și a încercat să-l alunge pe fra- 
tele său din Adrianopole. Lupta s-a dat la 15 iunie 1410, la Kosmi- 
dion (astăzi Eyub), lîngă Constantinopol, şi s-a terminat cu victoria 
lui Soliman, ajutat de împăratul Bizanțului 2. În primele rînduri ale 


28 Cronici turcești, p. 340, 341. Vezi N. Filipović, Princ Musa i şei Bedreddin, Sara- 
jevo, 1971, unde se dau multe amănunte despre viaţa și activitatea celor doi. Menţionăm aici 
că Bedreddin a fost colaboratorul lui Musa, ceea ce înseamnă că l-a cunoscut pe Mircea încă 
din anii 1411—1413. 

29 Stirea despre lupta de la lampoli se găseşte și într-o cronică grecească, unde se spune: 
„în anul 6918 (1410), a venit fratele emirului aceluia, Suliman bei, Musa bei, din Ţara Româ- 
nească, unde domnea voievodul Mircea, şi a bătut pe Sarugt- pașa la Iampoli, în luna lui februa- 
rie, ziua 13, Vineri, şi s-au închinat cetățile Romaniei (Rumeliei ) cu tot locul** (N. Iorga, Studii 
şi documente, III, p. V). 

Monumenta slavorum meridionalium, ed. Ljubić, VI, p. 105. 

31 N. Iorga, Istoria românilor, III, p. 326. 

31 bis N. Iorga, Notes et extraits, 1, p. 181—182; B. T. Câmpina, op. 
cit., p. 320. 

32 A. Decei, op. cit., p. 74; B. T. Câmpina, op. cit., p. 344. Într-o cronică grecească se 
precizează: „venind deci fratele lui (Musa), emirul Soliman, împăratul Paleologul i-a acordat 
trecere peste mare. Și s-au luptat la Constantinopol, mai sus de Cosmidion, în luna iunie, zi 15, 
duminică. Şi a bătut pe Musa bei și l-a gonit“ (N. Jorga, Studii şi documente, IXI, p, VII). 

După opinia lui Laonic Chalcocondil, biruința lui Soliman a fost uşurată de trădarea lui 
Stefan Lazarević, căruia Manuil Paleologul i-a cerut să-l părăsească pe Musa care era „greu de 
suportat de aliați gi repede la mînie““, şi să treacă în tabăra lui Solimau, „care este mult mai bun 
şi mai blind decît Musa“ (FHDR, IV, p. 465 ). După cum a arătat însă A. Decei, op. cit., p. 7 
Stefan Lazarević a continuat să-l susțină pe Musa. O altă opinie la B. T. Câmpina, op. cit., p. 34 

oștirii lui Musa se aflau detașamentele trimise de Mircea cel Mare 
sub comanda nepotului său Dan, dar vitejia lor nu a folosit prea mult, 
fiind silite să se retragă. 

La 11 iulie are loc la Adrianopole o nouă luptă între forţele ce 
sprijineau pe cei doi frați, unde Musa este înfrînt din nou, fiind silit 
să se retragă spre Țara Românească, al cărui domn îl susține mai 
departe. Între timp, Musa reușește să cîştige de partea sa majoritatea 
beilor și a tavgiilor (turci anatolieni strămutați în Rumelia), care 
erau nemulțumiți din cauza desfriului lui Soliman. 

. Luînd prin surprindere Adrianopolul, Musa devine din nou sultan 
peste Rumelia, la 17 febr. 1411. Să reținem că Musa nu ar fi putut 
obţine tronul fără ajutorul lui Mircea cel Mare, ajuns acum protec- 
torul sultanului %. 

În acest timp, Sigismund de Luxemburg promova propria sa 
politică, urmărind să ajungă împărat al Imperiului romano-german ; 
el a căutat să ducă în sud-estul Europei o politică imperială, urmă- 
rind să înlocuiască — cum spunea N. Iorga —,.hegemonia lui Mircea 
şi chiar, dacă e cu putinţă, să distrugă pe acest periculos vecin 34 &, 

Se înţelege că Mircea — care-şi urmărea propriile sale țeluri 
politice în sud-estul Europei — a trebuit să ia măsurile de rigoare 
pentru a-și asigura libertatea de mișcare în acţiunile sale. 

La 17 mai 1411 — aflat la Giurgiu — Mircea voievod încheia 
un nou tratat de alianţă cu Vladislaw lagiello 35, îndreptat — ca și 
precedentele — împotriva regelui Ungariei. De data aceasta, termenii 
tratatului erau și mai categorici: în cazul în care Sigismund ar fi 
atacat Polonia, Mircea promitea ca, „împreună cu neamul nostru, 
să punem capăt vitejeşte, cu dușmănie, regatului Ungariei, prin foc 
şi prin orice rău“. Dacă însă Sigismund ar fi încercat să supună Ţara 
Românească, Vladislaw era dator să-l ajute pe Mircea „prin toată 
puterea și mijloacele sus-amintite““. Cu privire la alţi dușmani, se 

3 A, Decei, op. cit., p. 14; B. T. Câmpina, op. cit., p. 344—347. 

3 N, Iorga, Istoria românilor, III, p. 326. 

36 Textul latin cu trad. rom. în DRH, D, vol. I, p. 186—187. 

Este interesant de remarcat faptul că, peste 6 zile, la 23 mai, Alexandru cel Bun reîn- 
noia şi el tratatul de alianță cu regele Poloniei, ceea ce dovedește că cei doi domni au acționat 
împreună și de această dată. Vezi M. Costăchescu, Documente moldoveneşti înainte de Ştefan ecl 
Mare, II, p. 637—639. 

După cum sublinia D. Onciul, Scrieri istorice, II, p. 132, „este de notat că această reînnoire 
a legăturilor cu Polonia s-a făcut după alegerea lui Sigismund ca împărat al Germaniei (20 sep- 
tembrie 1410, cu titlul de rex Romanorum ), care întărire a puterii lui ca rege al Ungariei trebuia 
să inspire mai multă grijă cu privire la pretenţiile de suzeranitate asupra ambelor principate“, 
aceasta explicînd stipulația identică cu privire la Ungaria din tratatele încheiate de domnii români 


cu regele Poloniei. Este vorba, deci, de o alianţă triplă între Țara Românească, Moldova şi Polonia 
împotriva regelui Ungariei. Vezi şi Marele Mircea Voievod, p. 206. 

prevedea că domnul trebuia să ajute pe regele Poloniei „aşa cun: 
frăția de înrudire (consanguinitatis fraternitas ), dragostea și prietenia 
de veci ne-a constrîns și ne va împinge să facem mereu“. 


Această alianță — de' care Sigismund va fi aflat desigur — era 
menită! să contracareze planurile regelui Ungariei, ajuns între timp 
împărat. Acesta e momentul—o spune: tot N. Iorga — „cînd poli- 
tica lui Mircea triumfă mai strălucit“. Vladislaw ĎIagiello avea și el 
nevoie de sprijinul lui Mircea cel Mare îritrucît în 1410 se afla în 
conflict. cu - Sigismund de Luxemburg, care susținea” pe cavalerii 
teutoni, învinși de regele Poloniei cu ajutorul: trupelor lui Alexandru 
cel Bun. 


„După, întronareă lui Musa la Adrianopole, feudalii din Anatolia 
caută să-şi impună supremația şi asupra Rumeliei, unde nou! sultan 
lupta împotriva marii aristocrații cu ajutorul’ micilor proprietari și 
al țărănimii. După unele opinii, între regimul instaurat de Musa în 
Rumelia și' acela al lui Mehmed din Anatoliă exista o mare deosebire: 
în timp ce primiul se sprijinea pe imasele largi care “cuprindeau și 
pătura mijlocie. a societăţii otomane, dornică să pună capăt luptelor: 
interne, cel de-al doilea 'se baza pe marea aristocrație otomană, ca și 
pe sprijinul Veneţiei și Bizanțului. 


Sprijinul dat de maselè populare din Peninsula Balcanică explică 
faptul că la început Musa a fost victorios asupra fratelui său în lupta 


de la Ingighiz sau Incegij (iunie 1412). 


În cele din urmă, la 5 iulie, sultanul Mehmed, ajutat de împă- 
ratul Manuil Paleologul și de marii feudali rumelioţi, care se înspăi- 
mîntaseră de politica socială a lui Musa, a reușit să-l învingă pe acesta 
din urmă în lupta de la Çamurlu (Samakov.): 36, unde Musa s-a luptat 
cu un curaj deosebit. 


Musa. a încercat să se salveze fugind spre Ţara Românească ; 
î lind l - lă, a f ar 
impotmo ndu-i-se calul într-o mocirlă, a fost prins și sugrumat®7, 


2 M. Guboglu şi M. Mustafa, op. cit., p. 146 —1417. 

` O părere diferită la A. Decei, op. cit., p. 15, care-l acuză pe Musa de duritate: el a înăbușit. 
cu violență; răscoalele din fosta Bulgarie și a stricat relaţiile cu fostul său sprijinitor, Ștefan Laza- 
revi€, cu caře a intrat în conflict. Musa l-a obligat şi pe împăratul Bizanțului să treacă de partea 
lui Mehmed asediind Constantinopolul î în august 1411. Faptul că Musa a început o politică expan- 
sionistă împotriva fostului său aliat Stefan Lazarevic l-a determinat pe Mircea să fie mai circum- 
spect în relaţiile sale cu sultanul. 

37 Întrucît Chalcocondil susține că Musa ar fi fost prins într-o regiune mocirloasă, N. 
Iorga considera că „ea nu poate fi căutată aiurea decit prin Borcea“* (Citeva note bizantine, 
în vederea unei reluări a epocii lui Mircea cel Bătrin, în RI, 193275. 305 ). Dar Chalcocondil afirmă 
că Musa a fugit „spre țara Daciei“, nu că ar fi ajuns acolo, unde oamenii lui Mehmed nu l-ar fi 
putut urmări. Vezi şi N. Iorga, Geschichte des osmanischen Reiches, I, p. 353—360. 

Astfel şi-a terminat viața sultanul protejat de domnul Ţării Româ- 
neşti, după o domnie de mai bine de doi ani asupra părţii europene 
a Imperiului otoman, timp în care Mircea ajunsese la culmea puterii 
şi influenţei sale în sud-estul Europei. 


* 


Anul 1412 părea: să aducă speranțe pentru organizarea unei, 
acțiuni antiotomane mai.largi, şi aceasta după ce Sigismund de Luxem- 
burg s-a împăcat cu rivalul său, Wladislaw Iagello,. prin tratatul 
de la Lublau din martie 141238; printre alte prevederi ale acestui 
tratat se afla și asocierea uniunii. polono-lituaniene la lupta Ungariei 
cu Imperiul otoman, domeniu în care nu se va înregistra însă nici 
o acţiune notabilă. AAN de 

Înțelegerea dintre cele două puteri l-a obligat însă pe Mircea cel 
Mare să se apropie din nou de Ungaria și să renunţe la alianţa înche- 
iată cu regele Poloniei în 1411. Un indiciu în acest sens este confir- 
marea de către Mircea, la 6 august 1413, a privilegiului comercial 
acordat brașovenilor, la 7 sept. 1412, de Ştibor de Stiboricz, voievodul 


Transilvaniei 39. „Intervalul relativ îndelungat între datele de emitere 
a celor două acte, adică întîrzierea ratificării de către Mircea, exprimă 
foarte probabil ezitarea domnllui muntean de a se alinia la regimul 
statuat la Lublau, care-l readucea la alianţa cu Ungaria“. 

Pe .de altă parte, „restaurarea. unităţii Imperiului otoman de 
către Mehmed I, prin victoria sa asupra lui Musa (iulie 1413), a redus: 
simţitor marja de manevră a lui Mircea și i-a impus opţiunea funda- 
mentală determinată de poziţia Ţării Românești între cele două mari 
puteri“ 40. 


38 F], Constantiniu — Ș. Papacostea, Tratatul de la Lublau (15 martie 1412) şi situația 
internaţională a Moldovei la începutul veacului al XV-lea (,, Studii“, 1964, nr. 5, p. 1129—1140); 
Ș. Papacostea, Din nou cu privire la politica orientală a lui Sigismund de Luxemburg (1412), 
în vol. omagial Șiefan Meteş la 85 de ani, Cluj-Napoca, 1977, p. 243—246; Virgil Ciocîltan, 
Competiţia pentru controlul Dunării inferioare (1412—1420) :(R, īst., 1982, nr.. 10, p. 1092— 
1095) (cu bibliografia străină asupra problemei). 

Deciziile celor doi suverani au fost comunicate la Buda, în aprilie 1412, reprezentanților 
statelor interesate în aceste hotăriri, între aceştia aflindu-se și soli trimiși de Mircea cel Mare. 
Vezi.. J. Aschbach, Geschichte Kaiser Sigmunds, I, Hamburg, 1836, p. 441—442. 

39 DRH, D, I, p. 191—195, 197—198. 

40 V, Ciocîltan, op. cit., p. 1095. După cum se știe, tratatul de la Lublau prevedea împăr- 
țirea Moldovei între regii Poloniei și Ungariei în cazul cînd domnul ei nu ar fi luat parte la cam- 
pania antiotomană preconizată de cei doi suverani; întrucît campania nu s-a organizat, tratatul 
a rămas fără urmări. După cum s-a observat însă, „prin integrarea celor două ţări române în 
angrenajul acordurilor de la Lublau, unitatea politică și strategică a Dunării inferioare în vederea 
confruntării cu turcii era rcalizată“* (ibidem, p. 1096). 

Ca aliat al regelui Ungariei, ca fost sprijinitor al lui Musa, Mircea 
cel Mare va trebui să înfrunte din nou o puternică presiune otomană 
care va face din Țara Românească una din zonele principale ale con- 
fruntării dintre creștini şi otomani. 

În această situaţie gravă, Mircea cel Mare va rămîne din nou 
singur, întrucît conducătorul și iniţiatorul ambiţiosului plan de luptă 
anti-otomană va părăsi curînd asemenea gînduri, îndreptîndu-și atenţia 
spre Occident. După cum s-a remarcat, deși regatul ungar era el 
însuși ameninţat de expansiunea turcească, Sigismund urmărea ideea 
restauraţiei imperiale pentru unificarea lumii europene, în vederea 
organizării unei cruciade generale împotriva Imperiului otoman, 
cruciadă menită să elibereze Sfîntul Mormâînt îi, idee care — dacă nu 
se realizase pînă în secolul al XIV-lea —- avea cu atît mai puţine sanse 
de realizare în secolul al XV-lea. În felul acesta s-a pierdut momentul 
favorabil pentru o acțiune la sudul Dunării, unde autoritatea centrală 
otomană era confruntată în continuare cu frămîntările interne 
cunoscute 42. 

Restaurarea puterii centrale din Imperiul sultanilor a fost grăbită 
de grava primejdie pe care o reprezentau pentru imperiu planurile 
de cruciadă ale lui Sigismund de Luxemburg; dacă pînă la 1412 beii 
de margine doreau să menţină o putere centrală slabă sau chiar un 
interregn“, după această dată — dîndu-și seama de primejdia unei 
intervenţii militare în Peninsula Balcanică în scopul alungării lor — 
s-au raliat lui Mehmed I, care stăpînea Anatolia, și l-au părăsit pe 
Musa care a dispărut în condiţiile prezentate mai sus. 

* 


În încheiere se cuvine să ne punem întrebarea: a fost justificat 
amestecul lui Mircea în treburile statului otoman ? Punem această 
problemă ţinînd seama de principiul tradițional și statornic al politicii 
externe românești de neamestec în treburile statelor vecine. 


41 G. Beckmann, Der Kampf Kaiser Sigismunds gegen die werdende Weltmacht der Osmanen 
Gotha, 1902, p. 89—90. 

42 V, Ciocîltan, op. cit, p. 1098. Tot acolo şi explicația nerealizării cruciadei, printre 
altele gi datorită adversității dintre Veneția și Sigismund din cauza coastei dalmate, cedată 
Veneţiei de Ladislau de Neapole, concurentul lui Sigismund de Luxemburg la coroana regatului 
ungar la 1409. 

43 H. Inalcik, L'Empire ottoman, în vol. Les peuples de l'Europe de sud-est et leur rôle 
dans l’histoire, Sofia, 1966, p. 13. Vezi şi P. P. Panaitescu, Mircea cel Bătrên, p. 308—320; P. 
Wittek, De la défaite d' Ankara à la prise de Constantinople. (Un demi-siècle d'histoire ottomane) 
(„Revue des Etudes Islamiques‘*, 1939, p. 1—15}; V. Ciociltan, op. cit., p. 1099—1100, care 
subliniază rolul factorului extern, primejdia gravă care se profila la nordul Dunării pentru domi- 
nația otomană în Europa. . 

După cum reiese din mărturiile invocate în acest capitol, Mircea 
a Jost silit să intervină la sud de Dunăre spre a-şi punc ţara la adăpost 
de atacurile prădalnice ale trupelor turcești rămase fără stăpîn. 
Întrucît Imperiul otoman ameninţa independenţa Țării Românești 
şi chiar fiinţa sa de stat, era firesc ca domnul să urmărească slăbirea 
acestui imperiu de jaf și cotropire, al cărui ţel principal era extinderea 
sa prin înglobarea formațiunilor politice vecine. De aceea ni se pare 
perfect îndreptăţită concluzia după care: „preluînd în mîinile sale 
conducerea ofensivei împotriva Imperiului otoman, Mircea cel Bătrîn 
nu făcuse decît să tragă cele mai firești concluzii din ansamblul date- 
lor cuprinse în situaţia internaţională. Se vădise anume că, în condi- 
tiile create de politica marilor puteri din sud-estul Europei, numai 
Ţara Românească dorea efectiv să iniţieze o acţiune energică și de 
perspective suficient de largi “* 4%. Dacă puterile respective și-ar fi 
unit forţele, fără îndoială că otomanii ar fi fost alungaţi din Europa, 
iar popoarele din această parte a continentului şi-ar fi asigurat o viață 
liberă și independentă, deci o altă dezvoltare istorică. 

Nu putem neglija însă rezerva exprimată de unul din marii noștri 
istorici, A. D. Xenopol, cu privire la acţiunea lui Mircea: „lucrarea 
politică a lui Mircea a fost fără îndoială măreaţă și bine chibzuită, 
deși poate părea cam îndrăzneață pentru puterile ţării lui ** 45. 

fa schimb, nu putem accepta ideea lui I. Minea, după care marele 
domn dorea să-și consacre „hegemonia politică în răsăritul Europei“%, 
deoarece o astfel de apreciere întunecă gloria reală a lui Mircea cel 
Mare, care nu urmărea asemenea gînduri de hegemonie, ci slăbirea 
unei puteri străine cotropitoare care-i amenința propria sa ţară. 


4 B. T. Câmpina, op. cit., p. 320. 

45 A, D. Xenopol, Istoria românilor, ed. III-a, vol. III, p. 94. 

4 I. Minea, op. cit., p. 240. Vezi și C. C. Giurescu, Istoria românilor, 1, ed. V-a, Buc., 
1946, p. 411, care susţine că, după încoronarea sultanului Musa, Mircea „domina de fapt întreg 
orientul european'*. 

ÎMPĂCAREA CU SULTANUL MEHMED 1 (1417). 
PROBLEMA „CAPITULAȚIILOR:. 
SFÎRȘITUL DOMNIEI LUI MIRCEA ` 


În capitolul precedent am prezentat pe larg criza din Imperiul 
otoman și încercarea lui Mircea cel Mare de a profita de această 
situaţie pentru a slăbi Imperiul ce-i amenința independenţa ţării. 
După. 1413 raportul de forţe s-a schimbat în favoarea Imperiului, 
iar noul sultan va supune Ţara Românească unor noi încercări, 
după cîțiva ani de pace. 

Pentru a preveni posibilitatea unor atacuri din partea încet 
ungar — care dorea organizarea unei cruciade — în primăvara lui 
1415, oștile lui Mehmed I au atacat ţinuturile sudice ale regatului, 
ajungînd pînă la V eszprem, unde au ucis „multos nobiles ct plebcjost: 
și de unde au luat circa 8000 de robi 1. 

O Văzându-și regatul amenințat cu devastarea, regele. Sigismund 
a. însărcinat pe Vladislaw Iagello să intervină la sultan pentru înce- 
tarea expedițiilor. După intervenția lui Vladislaw pe lîngă Mehmed I, 
Sigismund nu sc va. sfii să-l acuze pe regele Poloniei — aliatul său 
din 1412 — nu numai că nu. a apărat Ungaria, dar chiar că ar fi 
provocat pe otomani să o atace 2. 

În curînd însă atenţia sultanului se va îndrepta. asupra „Țării 
Românești, unde se: profila o nouă primejdie reprezentată de un nou 
pretendent, Mustafa, ce se pretindea fratele lui Mehmed I. Acesta 
se adresase pentru sprijin lui Mircea voievod la îndemnul senatului 
venețian, care-l considera pe domnul Ţării Româneşti ca pe suveranul 
api pentru o nouă acţiune de slăbire a Imperiului otoman. La 10 
iunie 1415, pretendentul a sosit la Curtea de Arges, capitala ţării, 
unde a fost primit cu braţele deschise ^. 


1 V. Ciociltan, op. cit. (R. Ist., 1982, nr. 11, p. 1192—1193). Vezi şi I. Haţeganu, O con- 
troversă istorică legată de incursiunea otomană în Banat în anul 1415 („Acta Musei Napocensis“, 
1980, p. 531—536). 

2 V. Ciociltan, op. cit, p. 1193. 

3 N. Iorga, Acte și fragmente cu privire la istoria românilor, III, Buc., 1897, p. 6—7. 

4 DRH, B, I, p. 82; alcătuitorul documentului menționează ca pe un eveniment deosebit 
faptul că a scris actul respectiv „în vremea cînd a venit Mustafa Celapi"?. În august 1415, Mustafa 

Avînd alături pe Mustafa și pe beiul Giuneid de Smirna, marele 
Mircea voievod a început pregătirile pentru reluarea luptei la sud de 
Dunăre. În același timp, în febr. 1416, împăratul de la Bizanţ trimitea 
o solie la Veneţia pentru a anunţa că împăratul întreținea relații 
bune cu despotul sîrb Ștefan Lazarević, cu beiul de Caraman, răsculat 
și cl împotriva lui Mehmed I, și cu Mustafa, aflat în Ţara Românească, 
toţi aceștia fiind dispuși să declanșeze acţiuni militare împotriva sul- 
tanului, cerînd şi sprijinul Veneţiei 5, 

Întrucît pericolul principal îl prezenta domnul Țării Românești, 
sultanul a încercat să-l neutralizeze, organizînd, în vara anului 1416, 
o expediţie navală pe Dunăre pentru a bloca trecerea fluviului de 
forţele care susțineau pe Mustafa; flota a fost însă anihilată de navele 
venețiene înainte de a-şi părăsi bazele de plecare ê. 

Profitînd de faptul că Mehmed I era angajat într-o campanie 
în Asia Mică, în toamna anului 1416, forţele ce susțineau pe Mustafa 
au trecut Dunărea în Bulgaria: „Mustafa videns ipsum Crixiam 
( = Mehmed) defulcitum gentibus, venit cum aliquibus Teucris 
secum colligatis et aliquibus Vlachis voivode Mirce usque in regnum 
Bulgarie“ 7. Ajutat şi de împăratul bizantin care i-a pus la dispoziţie 
Salonicul — asediat fără succes de Mehmed I la sfîrșitul anului 
1416 — Mustafa a obţinut unele succese care păreau să-l ducă la 
tronul sultanilor èë. P 

Pînă la urmă însă, împăratul bizantin — dîndu-și seama de pute- 
rea lui Mehmed I — a renunțat să-l mai sprijine pe Mustafa, pe care 
l-a folosit ca pe un mijloc de a-l şantaja pe sultan și de a-l sili să res- 
pecte tratatul de pace turco-bizantin încheiat în iarna anului 1416— 


1417 °. 


se afla încă în Ţara Românească (Vlachia), de unde încerca să-şi recruteze partizani la sudul 
Dunării (Diplomatarium Ragusanum, ed. Gelcich J., Thalloczy L., p. 250—251). Cf gi cronica 
lui L, Chalcocondil, care susține că Mustafa a trăit „mai multă vreme““ în Ţara Românească, 
avînd cu sine 300 de oameni, „și a intrat în legătură cu cei mai de frunte dintre turci“, dar nu a 
izbutit „să facă nimic“ (FHDR, IV, p. 467). 

5 F, Dolger, Regesten der Kaiserurkunden des Ostrămischen Reiches, V, 1341—1453, 
München, 1965, p. 102—103; cf. V. Ciociltan, op. cit., p. 119. 

6 Ibidem, p. 1196. Vezi şi Marele Mircea Voievod, p. 361—362. 

? Diplomatarium Ragusanum. p. 260—261, 

8 După opinia lui N, Iorga, Geschichte des osmanischen Reiches, I, p. 313, Mustafa ar fi 
ajuns la Bizanț, profitînd de faptul că venețienii distruseseră flota otomană în mai 1416. 

? F. Dölger, op. cit., p. 104; V. Ciocîltan, op. cit., p. 1196. 

Vezi și A. Decei, Istoria Imperiului otoman, p. 18—79, care arată că „seria evenimeutelor 
ulterioare nu a fost încă clar precizată““ și că acțiunea lui Mustafa a continuat din 1419 pînă 
în 1422, cînd a fost spînzurat de Mehmed al II-lea. Interesant de reținut că, înainte de a fi prins, 
Mustafa a încercat să se salveze și el, ca şi Musa, în Țara Românească. 

După eșuarea încercării de a-l pune sultan pe Mustafa, Mircea 
a trebuit să suporte răzbunarea lui Mehmed ; după cum spune croni- 
carul Ducas, „avînd gînd dușman asupra românilor pentru proclama- 
rea lui Mustafa, (Mehmed) trimite oaste multă şi pradă și arde şi face 
foarte multă stricăciune“* 10, După opinia lui A. Decei, acţiunea ar fi 
avut loc în februarie 1417, ea silind pe domnul Ţării Românești să 
caute împăcarea cu sultanul Mehmed L!. 


k 


Între timp, ajunsese în Țara Românească un alt personaj impor- 
tant: șeicul Bedr-ed-Din, care — în vara anului 1416 — fuge din Ni- 
ceea, unde fusese exilat de Mehmed I, și se refugiază în Țara Româ- 
nească E. 

După cum povesteşte nepotul lui Bedr-ed-Din, cronicarul Habil 
Ben Ismail, Bedr-ed-Din a debarcat pe coasta Mării Negre, unde 
„„necredincioşii““ (adică creștinii ortodocși), aflînd „cu mirare despre 
marele său renume, l-au primit cu dragoste și l-au dus pe şeic cu mare 
alai în oraș“, adică la Curtea de Argeș, unde „„beiul“* (Mircea cel 


Mare) — dînd dovadă de acecași ospitalitate — l-a primit „bine 
timp de cîteva zile“lă. 

Acest Bedr-ed-Din a fost una din cele mai interesante figuri ale 
secolului al XV-lea; a scris mai multe cărţi de filosofie, teologic și 
jurisprundenţă otomană. Ideologia preconizată de el era foarte înain- 
tată pentru vremea sa: el cerea împărţirea pământurilor și averilor 
celor bogaţi poporului sărac, precum și suprimarea deosebirilor dintre 


islam, creștinism și mozaism 1. 


10 Ducas, Istoria turco-bizantină (1341—1462), ed. V. Grecu, Buc., 1958, p. 156, 160. 

n A, Decei, op. cit., p. 80. După alte opinii, incursiunea ar fi avut loc în vara anului 1417, 
ţinind seama de faptul că în august dieta maghiară lua măsuri pentru apărarea granițelor ame- 
nințate de turci, iar în septembrie Pippo Spano, comitele de Timiș, ordonă refacerea şi mărirea 
Sue de graniță (loan Haţegan, op. cit., p. 1033—1034). Evenimentele sînt destul de greu 

e datat. 

12 Despre Bedr-ed-Din vezi Gh. I. Constantin, Un înalt dregător la curtea lui Mircea cel 
Bătrîn : șeicul Bedr-ed-Din (,,Valachica““, 1976, p. 211—218): Mustafa Mehmet, Sur la pensée 
pPhiloscphigue et sociale dans l’Empire ottoman au XIV-e—XV-e siècles („„Bvlleiin de I'Aseo- 
ciation internationale d'etudes dv sud-est europâen““, VI, 1968, nr. 1—2, p. 76 si nem. \. 

15 Cronici turceşti, I, p. 25—27. Ținînd seama de bunele relaţii dintre domnul Țării Româ- 
nești și Alexandru cel Bun, este greu de înţeles afirmaţia cronicarului după care, în acea vreme, 
„Mircea şi domnul Moldovei erau între ei cum sînt câinele cu pisica“. 

Debarcarea șeicului rebel în Ţara Românească este legată de un eveniment precis datat, 
anume acela al distrugerii flotei otomane de către cea venețiană, 29 mai 1416. 

u M. Guboglu și Mehmet Mustafa, Răscoalele țărănești din Imperiul otoman (1418—1420) 
şi bedreddinismul (,„Studii““, 1957, nr. 2, p. 137—158); A. Decei, Istoria Imperiului otoman, 
p. 81—82. 

Dîndu-şi seama că prin acest rebel va putca contribui la slăbirea 
Imperiului otoman, Mircea cel Mare l-a trecut pe la Silistra în teri- 
toriul ocupat de turci; de aici Bcdr-ed-Din a înaintat spre Adria- 
nopol, în fruntea unei cete de 3000 de oameni, dar a fost prins de o 
trupă trimisă de sultan, fiind apoi judecat și condamnat la moarte 15. 

„Mircea cel Bătrîn pierdea prin pretendentul Mustafa și prin 
şeihul Bedreddin două unelte prin care reușise să puna la incercare 
autoritatea supremă a Imperiului osman. După cșecul final al acestor 
iniţiative ale politicii sale balcanice, domnul muntean nu mai prezenta 
un pericol imediat pentru sultan““ 16. Acestea au fost motivele prin- 
cipale care l-au silit pe Mircea să se împace cu sultanul Mehmed I, 
care-și întărise între timp poziţia în imperiul său. 

Dorinţa noului suitan de a încheia pace cu adversarii Imperiului 
său este mărturisită de acesta chiar de la începutul domniei ; potrivit 
cronicarului Ducas, noul sultan ar fi declarat solilor veniţi să-l felicite: 
„spuneţi domnilor voştri că eu pace dau tuturora și pace iau; cine 
uneltește în contra păcii, şi Dumnezeul păcii contra lui“ Y, declaraţie 
cunoscută probabil şi lui Mircea. 


Potrivit ştirii furnizate de L. Chalcocondil, după instalarea noului 
sultân (fără să precizeze data !), „și domnul Daciei, trimiţînd soli 
la el, a încheiat un tratat de pace, cu condiţia să aducă tribut, pe care 
i l-a rînduit împăratul Mehmed“ 18, 

Împăcarea lui Mircea cu sultanul — la o dată neprecizată — 
este acceptată și de cronicarul Radu Popescu ; după ce arată că domnul 
l-a înfrînt pe Baiazid în „două războaie“, cronicarul menționează: 
„după ce au făcut Mircea vodă aceste izbînde, văzînd obrăznicia 
turcilor, s-au împăcat cu ei și i-au fost dînd polcon, pentru ca să să 
odihnească ţara cu pace“. 


Rezultă din acest text — care reflectă tradiţia tîrzie a relaţiilor 
otomano-române — că Mircea s-a hotărît să ră cumpere pacea, 
plătind un dar sau plocon, nu un tribut, care se achita regulat, anual. 


15 După opinia lui V. Ciociltan, op. cit., p. 1197, sultanul ar fi lichidat aproape simultan 
(iarna 1416—1417 ) cele două focare rumeliote în care participarea Țării Românești fusese masivă, 
adică atît acțiunea condusă de Mustafa — aceasta pe baza compromisului cu bizantinii — cît 
şi răscoala pusă la cale de Bedreddin. În schimb, A. Decei, op. cit., p. 81—82, susține că Bedred- 
din a fost lichidat mai tîrziu, după moartea lui Mircea cel Mare. După ce fac o prezentare a 
opiniilor diferite în această problemă, M. Guboglu și M. Mustafa, op. cit., p. 154, consideră că 
„manifestarea directă a țărănimii și a plebei de la orașe începe abia în jurul anului 1418“, 

18 V, Ciociltan, op. cit, p. 1197. 

17 Ducas, Istoria turco-bizantină, 1331—1462, ed. V. Grecu, Buc., 1958, p. 132. 

18 L, Chalcocondil, Expuneri istorice. ed. V. Grecu, Buc., 1958, p. 120. 

19 Radu Popescu, Istoriile domnilor Ţării Româneşti, ed. C. Grecescu, Buc., 1963, p. 15. 

Opinia cronicarului muntean este asemănătoare cu a cronicarului 
turc Enveri, care spune: „Mirgi (Mircea) s-a împăcat (cu sultanul) 
și a trimis avuţie (mal) cu soli“ 2. 

După cum afirma pe bună dreptate N. Iorga, „a se trimite tribut 
de daruri la Poartă cra un mijloc potrivit, pe care toţi îl întrebuinţau 
pentru a fi scutiţi de neplăceri și chiar pentru a primi un preţios 
ajutor“ 21, 

Asupra datei cînd a avut loc împăcarea lui Mircea cu sultanul 
Mehmed I Celebi (1413—1421 ) părerile sînt împărţite, unii autori 
susținînd anul 1415 2, alții 1417 %. Nu vom putea intra aici în discu- 
tarea amănunțită a argumentelor aduse în favoarea uncia sau alteia 
din aceste date. 

Potrivit cronicarului ture Idris' Bidlisi, împăcarea ar fi avut loc 
după expediţia din 1417, cînd sultanul Mehmed „„a întărit legămîntul 
și înţelegerea““ cu Mircea cel Mare?!. Negri plasează expediţia sultanului 
în același an; după ce acîngiii „au luat multă pradă““ din Ţara Româ- 
nească, „beiul Ţării Românești, trimiţînd cu solul său haraciul, s-a 
supus“ 25, 

Analizînd cu atenţie evenimentele anilor 1416—1417, Mihai 
Maxim a dovedit că „nu poate fi vorba de o înţelegere a lui Mircea 
cu Mehmed înainte de 1417“, aceasta deoarece pînă atunci domnul 
sprijinise pe Mustafa și pe Bedr-ed-Din împotriva sultanului titular. 
Această datare este susținută și de alte argumente, printre care cele 
mai importante sînt: pacea încheiată de Mehmed I cu Bizanțul în 
iarna 1416—1417; tratativele de pace cu Veneţia din 1416 %, ca și 
acelea din anul următor purtate de Sigismund de Luxemburg, prin 
intermediul lui Vladislaw Iagello, pentru a obţine de la sultan o 
perpetua concordia sau cel puţin un armistițiu 2. 

20 Cronici turcești, |, p. 39. 

21 N. Iorga, '-toria românilor, III, p. 290. 

22 De pildă, Eberhard Werner Happel susținea, pe la 1688, că „în anul 1415, domnul 
“ării Româneşti a fost silit să dea turcilor tribut“ (Călători străini, V, p. 631). Această opinie 
are la bază informaţia oferită de cronicarul Urudj, după care expediţia akîngiilor în Țara Româ- 
nească şi împăcarea lui Mircea cu sultanul — care a venit pînă la Dunăre — au avut loc în 
anul Hegirei 817 (martie 1414-martie 1415) (Cronici turcești, I, p. 51). În cronica lui Așik-pașa- 
zade „supunerea“* lui Mircea nu este datată (ibidem, p. 85). Vezi B. T. Câmpina, op. cit., p. 
356—357; Istoria României, II, p. 383. 

23 A, Decei, Relaţii româno-orientale, p. 222; idem, Istoria Imperiului otoman, p.80—81. 
După B. T. Câmpina, op. cit., p. 356—357, Mircea ar fi plătit primul haraci în 1415, fiind vorba 
de două acțiuni otomane, una în 1415 şi alta în 1417. 

24 Cronici turceşti, I, p. 161. 

25 Ibidem, p. 116. 

25 I, Minea, Principatele române, p. 142. 


3 Codex epistolaris saeculi decimi quinti 1384—1492, Cracovia, 1876, p. 42—43; V. Cio- 
cîltan, op. cit., p. 1197—1198, care consideră că înțelegerea lui Mircea cu sultanul trebuie pusă 

Rămas singur în faţa Imperiului otoman, domnul Ţării Româ- 
neşti nu avea de ales decît calea tratativelor. „În acest chip, înţelep- 
ciunea prevăzătoare a lui Mircea a căutat să asigure viitorul ţării 
sale de către o fatală supunere cu armele“? bis, 

După cum remarca Mihai Maxim — cercetătorul atent și avizat 
al problemei — există două concepţii opuse cu privire la sensul 
tributului sau haraciului: pe de o parte, concepţia otomană, care 
tinde să asimileze pe români cu „protejaţii“* supuși Islamului, plă- 
titori de gizya permanent și cu un statut fixat printr-un ahd ad- 
dhimma încă de la început, iar pe de alta concepţia românească ce 
neagă asemenea pretenţii, susținînd că adevărata „închinare“ ar fi 
avut loc mult mai tîrziu (în Ţara Românească după 1462). 


Sumele plătite Porții otomane nu afectau cu nimic suveranitatea 
ţării, concepţie ce se găseşte atît în dreptul romano-bizantin despre 
pacea contractuală „ca un ineductibil reziduu de egalitate“* %, cît 
şi în teoria suveranităţii din dreptul public european (Jean Bodin, 
Hugo Grotius etc), potrivit căruia plata tributului dovedeşte numai 
slăbiciunea tributarului faţă de suzeran, afectîndu-i doar „strălucirea 


woow 


demnității‘, fără să-i atingă în nici un fel suveranitatea 29. 

Plata tributului înscmna în același timp răscumpărarea păcii 
şi punerea la adăpost de agresiunea otomană: „Nici el (domnul), 
nici avutul său și nici țara sa nu vor fi atacate de mine, nici de sangeac- 
beii mei și nici de ceilalți supuși ai mei“, se spunea în akid-name-ul 
acordat de Mehmed al II-lea lui Ștefan cel Mare în ian.-febr. 1481 %, 
condiţie ce se va fi aflat și în actul asemănător acordat lui Mircea cel 
Mare, care nu ni s-a păstrat dar care a fost reconstituit mai tîrziu, 
în secolul al XVIII-lea, cînd Ţara Românească încerca să-și recîştige 
autonomia pe baza „înţelegerii“* dintre Mircea și sultan 3. 


în legătură cu încercarea lui Sigismund de a realiza o pace sau cel puţin un armistițiu ungaro- 
osman; așa s-ar explica perioada de liniște de peste doi ani (1417—1419). 

2? bis D. Onciul, Scrieri istorice, II, p. 257. 

Unul din ultimii cercetători ai problemei, Nagy Pienaru, Relaţiile lui Mircea cel Mare 
(1386—1418) cu Mehmed I Celebi (1413—1421) („Revista de istorie“, 1986, nr. 8, p. 114— 
194) a susținut cu argumente noi că în campania din 1417 sultanul „nu a pătruns în nordul 
Dunării“, această campanie constituind un „semi-eșec““. Dacă lucrurile stau într-adevăr astfel, 
dispare posibilitatea unei înţelegeri a ui Mircea cel Mare cu sultanul la această dată. Lucrurile 
merită a fi studiate mai amănunţit. 

28 Valentin Georgescu, Bizanțul și instituțiile româneşti pînă la mijlocul secolului al XVIII- 
lea, Buc., 1980, p. 128. 

2 G, G. Florescu, L'aspect juridique des Khatt-i cherifs. Contribution à l'étude des relations 
de l’Empire Ottoman avec les Principautts Roumaines („Studia et Acta Orientalia“*, I, 1958, p. 129). 

30 Documente turceşti privind istoria României, ed. Mehmed Mustafa, I, p. 6. 

31 Este interesant de arătat modul cum a fost prezentat de către boierii munteni cuprinsul 
„înţelegerii““ lui Mircea cu turcii la congresul de pace de la Focșani din 1772: constatînd că ţara 

Unii istorici hiperecritici ca C. Giurescu — supunînd unei analize 
critice amănunțite știrile despre „capitulaţii““ și confruntînd aceste 
ştiri cu datele istorice sigure cuprinse în alte izvoare, comparaţie din 
care au rezultat unele inexactități — au afirmat că aceste „trataturi““ 
vechi sînt o plăsmuire a secolului al XVIII-lea, alcătuită înainte de 
pacea de la Kuciuk-Kainargi din 1774, cînd ţările române încercau 
să-și recapete vechile „pronomii““ 32. 

Cercetări mai noi au dovedit însă că „la o confruntare critică a 
tradiţiei cu izvoarele documentare contemporane evenimentelor 
nu rezistă afirmaţiile categorice de negare a fondului de adevăr istoric 
pe care-l cuprinde tradiția“ %. 


Unul din ultimii cercetători ai problemei constata la rîndul său 
perfecta corespondenţă între tradiţie şi adevărul istoric cu privire la 
aşa-numitele „capitulaţii“*: „Fără îndoială, textele înmînate de 
boierii români puterilor europene în timpul războiului ruso-turc din 
1768—1774 și cele apărute după această dată, în primele decenii ale 
secolului al XIX-lea, nu au caracter autentic. Ne aflăm în faţa unui 
caz ciudat de fals istoric născut din necesitatea de a improviza o 
acoperire documentară pentru o realitate istorică incontestabilă, 
dar păstrată doar pe calea tradiţiei. Fidelitatea tradiţiei față de rea- 
litate se explică în primul rînd prin menţinerea de-a lungul secolelor 


sa este „bîntuită““ de vecini, domnul „a închinat ţara turcului, care era pe atunci mai tare decit 
ceilalți vecini. Şi, pentru că stăpînise tot pămîntul tătarilor și marginile Dunării, făgăduindu-i 
haraci, sub cuvint de supunere, 3000 de bani roșii, pentru singura numai apărare, fără ca să aibă 
un amestec sau drept de stăpînire în țară““. Întrucît turcii nu au respectat învoiala, după doi 
ani, „a stricat și domnul învoiala supunerii““. Ca răspuns, sultanul „a trimis pe un seraschier 
ca să bată pe Mircea vodă şi s-a biruit seraschierul la Cirolași din Ilfov. După trei luni, venind 
și sultanul însuşi, a pornit războiul la Rovine de pe Ialomiţa, unde, nu numai că s-a biruit, ci a 
fost și alungat pînă la hotarele Adrianopolei, în anul 1386. De atunci ţara a rămas iară slobodă 
și autonomă“ pînă la a doua supunere, în 1460 (Genealogia Cantacuzinilor, ed. N. Iorga, Buc., 
1902, p. 495—496). Se înţelege din acest text — care cuprinde și unele inexactități — că, la 
moartea lui Mircea cel Mare, ţara era „slobodă““, fiind „închinată“ la 1460 (de fapt, 1462). 

Nu este, desigur, o întîmplare că în aceeași epocă se punea un text nou pe piatra de mor- 
mâînt a lui Mircea cel Mare de la Cozia, unde se lăudau victoriile obţinute de domn în „numeroase 
bătălii““ cu turcii. Vezi C. Bălan, La pierre tombale de Mircea l'Ancien (RRH, 1986, nr. 1—2, 
p. 47). Mai tîrziu „tractatul““ a fost publicat şi a servit ca justificare pentru cererile de recăpă- 
tare a independenţei Țării Românești. Vezi Întîiul tractatu alu Terei Româneşti, încheiatu între 
domnului Valahiei Mircea I şi între sultanulu Baiazet I în anulu 1392 („Foaia pentru minte, 
inimă și literatură“, 1855, nr. 22, p. 120—121). 

Despre conţinutul acestor „capitulaţii““, înregistrate mai tîrziu și în unele convenţii 
internaționale, vezi Ştefan Ştefănescu, Țara Românească de la Basarab I „Întemeietorul pînă 
la Mihai Viteazul, Buc., 1970, p. 103—111. 

32 C. Giurescu, Capitulațiile Moldovei cu Poarta otomană, Buc., 1908, p. 17 şi urm. 

33 Stefan Ștefănescu, op. cit., p. 116. În lucrarea recent apărută Marele Mircea Voievod, 
p. 311—329, se arată însă că „mitul închinării Țării Românești către Imperiul otoman de către 
Mircea cel Mare. , . trebuie definitiv înlăturat.“ 

a trăsăturilor esenţiale ale autonomiei celor două state române, în 
ciuda marilor presiuni și încălcări otomane. De fapt, realitatea și 
tradiţia care o exprima au coexistat de-a lungul secolelor; şi tocmai 
de aceea plăsmuirile patriotice din anii 1772—1774 sînt atît de apro- 
piate de prototipurile pierdute pe care încercau să le reconstituie. 
Fiind puși în faţa necesităţii de a produce dovada documentară a 
revendicărilor lor, perfect întemeiate din punct de vedere istoric, 
reprezentanţii celor două ţări române s-au văzut siliți să plăsmuiască 
texte, pentru că vicisitudinile istoriei sau insuficienta grijă pentru 
cunoașterea trecutului și a mărturiilor sale documentare îi lipsiseră 
de acte autentice. Dacă ele totuși s-au impus în tratatele internaţio- 
nale, dacă Poarta otomană însăşi, în ciuda rezervelor formulate în 
cîteva rînduri, le-a acceptat ca temelie a reglementării statutului 
ţărilor române, începînd din 1774, faptul se datorează în măsură însem- 
nată corespondenţei dintre conţinutul tratatelor plăsmuite și realitatea 
istorică“ 34, 

După cum rezultă din studiul atent al rezultatelor politicii ex- 
terne a lui Mircea cel Mare, el a fost — după expresia lui Mihai 
Maxim — deschizătorul unei noi orientări politice pe termen lung. 
Așa cum arăta N. Iorga, soluţia sa— o „convenţie durabilă“ cu 
Poarta, în condiţii foarte avantajoase pentru Ţara Românească, a 
fost anterioară celor încheiate de Veneţia (1419) şi de regatul Unga- 
riei (1422), ceea ce constituie una din acele „iniţiative de istorie 
universală““ ale românilor 35. 

Unii istorici români ca D. Onciul au comparat așa-zisa „închi- 
nare““ a lui Mircea cel Mare către Poartă cu măsura similară luată 
de Ştefan cel Mare către sfîrşitul vieţii pentru a asigura autonomia 


țării pe baza victoriilor obţinute împotriva oștilor Semilunii. 


34 Serban Papacostea, Tratatele Țării Româneşti şi Moldovei cu Imperiul otoman în 
secolele XIV—XV: ficțiune politică şi realitate istorică, în vol. Stat, societate, națiune. Interpretări 
istorice, Cluj-Napoca, 1982, p. 105. 

Același autor a pus în valoare informaţia dată de Filippo Buonaccorsi-Callimachus, 
care susţine că, după ce românii au respins încercările otomanilor de a-i supune cu armele, „s-au 
învoit prin tratate nu ca învinși, ci ca învingători (non armis sed conditionibus cedentem, pactio- 
nibus deciderint), în așa fel încît „să-şi păstreze toate legile lor (omnes leges), împreună cu avu- 
ţiile și pînă aproape și libertatea“. Aşa cum s-a remarcat, „textul lui Callimachus dovedeşte 
nu numai că acest statut special al Țării Românești şi al Moldovei în raport cu Imperiul otoman 
era cuprins în convenţii şi tratate, dar şi că aceste tratate erau cunoscute în sferele 
diplomaţiei europene“ din sec. XV. 

i 35 N. Iorga, Paralelisme şi inițiative de istorie universală la români (AARMSI, s. III, 
t. XX, 1939, p. 12—13). 

La scurtă vreme după aceste evenimente, Mircea cel Mare se 
stingea din viaţă la o vîrstă nu prea înaintată (avea circa 60 de ani). 

Data morţii marelui domn o consemnează cronicile sîrbești, 
în care se spune: „anul 6926 (1418), s-a pristăvit marele voievod 
al Ungrovlahiei, Io Mircea, ianuarie, 31** 36. La 29 mai, urmașul său, 
Mihail I, afirma că tatăl său era „de veșnică aducere aminte“* 37. 


% L. Stojanović, Stari srpski rodoslovie i leatopisi, Belgrad, 1927, p. 224—225. Vezi 
discuţia acestor izvoare la Anca Iancu, op. cit., p. 18, unde se arată că alte letopiseţe indică date 
diferite ; de pildă, în Letopisețul de la Secenik este data de 4 febr. 1418. Pe baza analizei izvoarelor, 
P. P. Panaitescu, op. cit., p. 344, adoptă data de 31 ianuarie, dată intrată în istorie şi acceptată 
de N. Iorga, Studii şi documente, III, p. III—IV, C.C. Giurescu, Istoria românilor etc. 

3 DRH, D, I, p. 202—203. . 

MIRCEA CEL MARE 
ÎN CONŞTIINŢA ROMÂNILOR 


CAPITOLUL ] 


„10 MIRCEA VOIEVOD“ 
ÎN LITERATURA ȘI ARTA ROMÂNEASCĂ. 
ANIVERSĂRI 


După o domnie glorioasă de aproape treizeci şi doi de ani, la 
31. ianuarie 1418 Mircea cel Mare a încetat din viaţă. Într-o Cronică 
sirbească se nota: „Anul 6926 ( = 1418) s-a pristăvit Marele voievod 
al Ungrovlahiei Io Mircea, ianuarie 31** 1, iar în Letopiseţul zis Canta- 
cuzinesc se arăta că el „...au murit în domnie şi s-au îngropat la 
mânăstirea lui, ia Coziia““ 2, aşa cum, se spune, însuși „lăsase cu limbă 
de moarte, cum și unde să fie îngropat“. În momentul „stingerii 
din viaţă““ se afla în cetatea sa de scaun de la Argeş. Aici, în. zilele 
ce au urmat după deces, sub privirile înlăcrimate ale fiului și urmașului 
său la tron, Mihail Voievod, — în acel timp Doamna „„Mara““, precum 
s-a arătat, era plecată în Ungaria —, și ale țării întregi; în chip 
domnesc și creştinesc, s-au pregătit toate cele „de îngropare““ şi apoi 
pe drumul nu prea lung de peste dealuri, atunci, în miez de iarnă, — 
cu săniile, desigur —, neînsufleţitul său trup, însoţit de jalnicul alai 
al clericilor, dregătorilor, oștenilor și poporului, a fost îndreptat către 
„lăcuita Sfintei Troiţe““, adică la Mînăstirea Cozia, cum, repetăm, 
însuși rînduise. Se socotește că la mîndra-i ctitorie s-a ajuns către 
cea de-a patra zi a lunii februarie din acel an, 1418, și aici, în plin 
„luciu de iarnă“, după slujba pogribaniei, săvîrșită firește de cei doi 


1 P, P. Panaitescu, Mircea cel Bătrin, p. 344. 

2 V.: Istoria Țării Româneşti: 1290—1690. Letopiseţul Cantacuzinesc, ediţie critică întoc- 
mită de C. Grecescu şi D. Simonescu, p. 3. Într-un hirsov pentru Minăstirea Cozia din 1 iunie 
1421, voievodul Radu Prasnaglava, fiul lui Mircea, arată că în acest sfint lăcaș este „mormîntul 
părintelui meu“ (D.R.H., B., vol. I, p. 96, 97 (nr. 48). 

mitropoliți ai ţării, de la Argeș— poate Ieremia —,şi Severin, 
fiind de faţă fiii săi, în frunte cu domnul cel nou, Mihail Voievod, 
poate cineva de peste hotare —, din Moldova lui Alexandru cel Bun, 
mai ales—, stareţii de pe la toate mînăstirile ţării, pe care le înălțase, 
le așezase şi le ajutase, credincioșii săi curteni şi dregătorii, oastea lui 
cea biruitoare pe cîmpurile de luptă, clerici și mulţi din locuitorii 
plaiurilor muntene și oltene, cărora el, Io Mircea Marele Voievod, 
le fusese ca un adevărat părinte, a fost așezat la locul de veșnică odihnă 
în pronaosul bisericii celei mari a Mînăstirii Cozia, într-un mormânt 
care, precum s-a arătat mai sus, avea „Sarcofag de piatră, tăiatîn 
forma corpului omenesc““ 2 şi pe carc însuși și-l pregătise mai dinainte. 
Peste mormînt s-a pus o lespede de piatră cu inscripţie, care, cu vre- 
mea, călcîndu-se, de cei ce veneau la rugă sau numai să viziteze sfîntul 
lăcaș, s-a stricat, iar inscripţia. i s-a șters. 

Dacă însă acestea au ajuns pînă către vremurile noastre într-o 
înfățișare care lăsa mult de dorit, amintirea lui „Io Mircea Marele 
Voievod“, ale cărui pămîntești rămășițe le păstrau şi le acopereau, 
nici cînd n-a dispărut și nici nu va dispare din conștiința românilor. 
Căci prin tot ceea ce a săvîrșit şi prin moștenirea pe care nouă, ca 
români, ne-a lăsat-o, aceasta, amintirea lui, a trecut, trece și încă va 
trece de la generaţie la generație, făcînd ca el să trăiască neîncetat 
în sufletele și admiraţia tuturor celor ce i-au fost și îi sînt de un neam. 
Luptător pentru păstrarea şi apărarea gliei străbune și chiar pentru 
creștinătate, neîntrecut chivernisitor al țării sale, viteaz în războaic, 
strălucit diplomat, sprijinitor al culturii. ctitor de lăcașe sfinte, 
Mircea cel Mare s-a bucurat nu numai de cinstirea și slăvirea noastră, 
ci și „de un binemeritat prestigiu printre contemporani, impunîndu-se 
prin faptele sale atît prietenilor, cît și dușmanilor“. Chiar Leunclavius, 
cronicarul turcilor, de pildă, îl socotea „principe între creştini cel mai 
viteaz și mai ager““ 4 şi tot cu o astfel de aureolă a rămas el în „conști- 
inţa posterităţii““, atît a celei românești cît și a celei străine. 

Referindu-ne la noi românii, vom semnala că în trecut prea- 
mărirea lui s-a aflat în atenţia tuturor generațiilor noastre înaintașe. 
Măreţele lui fapte au fost întîmpinate cu simpatie de cronicarii munteni, 


3 Mai nou, în legătură cu mormîntul lui Mircea cel Mare, să se vadă: Horia Teodoru, 
Mormintul lui Mircea cel Bătrin, în: Omagiu lui P. Constantinescu-lași; Cu prilejul împlinirii 
a 70 de ani, Bucureşti, 1963, p. 641—643 și C. Bălan, La pierre tombale de Mircea l'Ancien 
(Quelques contributions), în: „R.R.H.“, XXV, 1986, nr. 1—2, p. 45—51. 

4 Leunclavius, Historia musulmana turcorum de monumentis ipsorum exscripta (1591), 
col. 418, ap. D. Onciul, Mircea cel Bătrin, în: Acelaşi, Scrieri istorice, ed. Aurelian Sacerdoţeanu, 
vol. 2, p. 243, n. 1. 

la ele s-au referit cu înflăcărare mulți dintre cărturarii şi luptătorii 
pentru idcalurile unității noastre naționale și ale independenței, 
şi asupra lor, — precum se arată într-un alt capitol al lucrării de față 
—, au zăbovit cu mult interes istorici de seamă ai neamului ca: 
Mihail Kogălniceanu (m. 1891), Bogdan P. Haşdeu (m. 1907), 
Vasile Alexandrescu-Urechia (m. 1901), Grigore Tocilescu (m. 1909), 
A. D. Xenopol (m. 1920), Dimitrie Onciul (m. 1923 ), Nicolae Iorga 
(m. 1940), Nicolae Bănescu (m. 1971), Ilie Minea (m. 1943), P. P. 
Panaitescu (m. 1967), Constantin C. Giurescu (m. 1977), Şt. Nicola- 
escu (m. 1941), Aurelian Sacerdoțeanu (m. 1976) şi mulți alţii, care, 
pe de o parte, în sintezele lor privind istoria Patriei, i-au închinat 
cuprinzătoare capitole, iar pe de alta, prin studii speciale, au lămurit 
şi aprofundat felurite aspecte ale activității lui. 

De asemenea și în legătură cu el, în literatura noastră se întîlnesc 
multe pagini, — versuri și proză —, datorite unora dintre cei mai 
de seamă şi talentaţi poeți și scriitori români. Căci, între altele, unii 
dintre aceștia, de pe la jumătatea veacului trecut încoace, cînd, 
întru îndeplinirea marilor noastre idealuri naţionale, trebuia trezit, 
în chip deosebit, patriotismul contemporanilor, au făcut aceasta, 
mai ales cu evocarea unor personalități și momente din trecutul po- 
porului român. Printre aceste personalități şi momente s-a numărat 
şi Mircea cel Mare cu vremea sa, care, prin faptele și strădaniile sale 
de apărare și păstrare a independenţei ţării, a fost adus ca model de 
abnegaţie pentru „„mîntuirea naţiei““. 

Căci, respectînd adevărul istoric, toţi aceștia au înfățișat pe voie- 
vodul nostru „ca pe un strălucit comandant al oștilor româneşti, 
aflat necontenit în fruntea lor, în cele mai crîncene bătălii, cu țelul 
sublim de a apăra pămîntul strămoșesc împotriva oricăror cotropitori, 
de a dobîndi neatîrnarea ţării şi a neamului său“. Însuși Ion Heliade 
Rădulescu (1802—1872), în poezia „O noapte pe ruinele Tirgoviştei“* 
își destăinuia „viziunea grandioasă““ a marelui voievod Mircea, pe care 
ca pe un „viteaz““ îl vedea mergînd „în capul unei armii““, însuflețind 
„„bărbăţia rumânilor soldaţi“, smerind „învingător a lui Murat trufie““ 
și făcînd „slobod“*, deci neatîrnat, „locul din Istru la Carpaţi“, 
apărînd și păstrînd astfel independenţa ţării sale 5. Tot cam pe atunci 
Nicolae Bălcescu (1819—1852), în anii 1844 și 1848, releva rolul de 


seamă pe care eroul nostru l-a avut în organizarea oștii celei mari a 


5 I. Heliade-Rădulescu, Opere, tom. I, Ediţie critică, cu introducere, note şi variante, 
de D. Popovici, Bucureşti, 1939, p. 180. : 

Ţării Româneşti, făcînd din ea „un scut nebiruit în lupta pentru 
apărarea“ acesteia, printre altele scriind: „Lui Mircea dar se dă mai 
cu seamă cinstea de întemeietorul armatei românești... El fu cel 
dintîi carc se întăţișă în Europa cu o armată permanentă și regulată, 
care supt următorii domni se desăvîrși și se mai mări““ 6, şi că „supt 
povaţa lui Mircea I... românii făcură minuni de vitejii, apărară țara 
lor nebîntuită de vrăjmași, zdrobiră în mai multe rînduri armatele 
lor ( = turcilor) și le goniră pînă la Adrianopole“ 7. Sublinia astfel 
„legătura indestructibilă“* dintre el, voievodul, şi oastea sa „ca o con- 
diție esenţială a biruinţei asupra celor ce vroiau să ne robească țara““ $. 

În anul 1842, poetul Grigore M. Alexandrescu (m. 1885), dim- 
preună cu Ton Ghica (m. 1897 ), a vizitat Mînăstirea Cozia, cu prilejul 
unei călătorii de studii. Întilnirea cu ctitoria marelui voievod Mircea 
i-a sugerat evocarea figurii acestuia și ceva mai apoi a scris poezia 
„Umbra lui Mircea. La Cozia“, în care, cu talent deosebit, a lăudat 
„„rîvna neobosită“* cu care acest voievod, — deși numai cu „„slabele 
mijloace“* ale unei țări mici în comparaţie cu întinsul Imperiu Oto- 
man —, „a apărat independenţa acesteia în tot cursul vieţii sale, 
îmbărbătînd poporul în lupta pentru libertate“. Printre altele scria: 


se «+ Este ceasul nălucirei; un mormînt se dezvăleşte, 


O fantomă-ncoronată din el iese... o zăresc... | 

Iese... vine cătră țărmuri... stă... în preajma ei priveşte... 
. 1 à .. A. a. : y 

Rîul înapoi se trage... munții vîrful îşi clătesc .. .*‘ 


Văzînd umbra-fantomă, .ce poartă sabie și armură ca în fresca 
votivă din biserică, poetul întreabă apele Oltului din coasta sfîntului 
lăcaș dacă într-adevăr are în faţă pe însuși Mircea și numaidecît 
primește replica: 


„Mircea ! îmi răspunde dealul; Mircea ! Oltul repetează. 
Acest sunet, acest nume valurile-l priimesc; 

Unul altuia îi spune; Dunărea se-nştiinţează, 

Şi-ale ei spumate unde către mare îl pornesc“. 


Prin toate acestea poetul Grigore M. Alexandrescu evocă în chip 
grandios eroul, „a cărui amintire s-a păstrat vie în toată întinderea 


€ N. Bălcescu, Puterea armată şi arta militară de la întemeierea Principatului Valahiei 
pină acum, în: Acelaşi, Opere, vol. I, Studii şi articole, Bucureşti, 1953, p. 12. 

? N. Bălcescu, Drepturile Românilor către Înalta Poartă, în ibidem, p. 228. 

8 Cf. și: Teodor Virgolici, O ilustră personalitate a istoriei în panteonul literaturii române. 
Șase sute de ani de la urcarea pe tron a domnitorului Mircea cel Mare, în „România liberă“, an. 
XLIV, nr. 13004 de miercuri 27 august 1986, p. 2. 

apărată odinioară““ și de oștile sale biruitoare. Din confirmările dealu- 
rilor și ale bătrînului Olt, convingiudu-se că umbra-fantomă este 
însuși Mircea Voievod, plin de admiraţie, el îi strigă: 


„„Sărutare, umbră veche ! priimeşte-nchinăciune 

De la fii României care tu o ai cinstit... 

Rivna-ţi fu neobosită, îndelung-a ta silință ; 

Pînă l-adînci bătrînețe pe români îmbărbătaşi; .... 
Întreprinderea-ţi fu dreaptă, a fost nobilă şi mare 
De-aceea al tău nume va fi scump şi nepătat...“8,. 


Prin acestea talentatul poet exprima eroului de la Rovine recu- 
noștința patriotică a urmașilor acestuia, care, pe bună dreptate, îi 
preamăreau „faptele nemuritoare“* 19, i 

La rîndul său, scriitorul şi poetul Dimitrie Bolintineanu (m.1872 ), 
după ce în anul 1863 dăduse la lumină, pe cît se știe, prima lucrare 
biografică despre Mircea cel Mare, în care, între altele, combătea 
energic pe temei de documente demne de toată încrederea, aserțiunea 
eronată a istoricului Joh. Chr: Engel (m.1814), cu privire la o pretinsă 
dependență de Coroana ungară a voievodului nostru, } într-una din 
Legendele istorice, intitulată „Mircea cel Mare şi solii“, în scopul 
enunțat mai sus, — trezirea la contemporani a sentimentului de 
demnitate naţională și a ideii de luptă pentru libertate —, a evocat, 
precum se vede din titlu, tot pe marele voievod Mircea. În stihuirea 
lui, a lui Dimitrie Bolintineanu, figura acestuia apare în toată măreţia 
ei. El, Vodă Mircea, „respinge pacea ofensatoare pe care i-o oferă 
sultanul““ și cere tuturor celor ai săi „să ia armele pentru apărarea 
libertăţii primejduite, dcoarece patria merită orice jertfe“, ceea ce, 
— dorește poetul —, trebuie să facă şi cei din vremea sa. 

Creaţia poetică a lui Bolintineanu „pune în lumină nu numai 
desăvîrșita iscusință diplomatică a domnitorului nostru, ci mai ales 
măreția demnităţii sale naţionale““. În faţa aroganţei solilor padi- 
șahului, el „acţionează calm, dar neînduplecat““ și de aceea, hotărît 
şi cu demnitate le-a poruncit fără înconjur: 


? Grigore Alexandrescu, Versuri şi proză, Text stabilit și note, de I, Fischer, Studiul 
introductiv şi notele finale, de Florin Mihăilescu, Bucureşti (Colecţia „Lyceum*, 3), 1967, p. 
58—59. 

10 V,: G. Călinescu, Istoria literaturii române. Compendiu, ed. Il-a, Bucureşti, 1946, 
p. 67—70; Acelaşi, Grigore M. Alexandrescu, București, 1962, p. 167, 176—178; Teodor Virgo- 
lici, Ibidem. 

u Dimitrie Bolintineauu, Viaţa lui Vlad Ţepeş Vodă şi Mircea Vodă cel Bătrin..., 
Bucureşti 1863; Pentru disputa cu Engel, să se vadă: p. 100—107 (ed. I) şi p. 77—83 (ed. II, 
Bucuveşti, 1870), 

»»Mergeţi la sultanul care v-a trimis, 


Ş-orce drum de pace spuneţi că e-nchis !” 


Apoi, îndreptîndu-și cuvîntul către căpitanii săi, le-a atras atenţia 
asupra răspunderii ce în acel timp apăsa pe umerii lor şi asupra dato- 
riei ce aveau de a apăra destinele ţării, grăindu-le: 


„Fericirea ţării de la noi s-așteaptă, 
De deşarte vise să nu ne-nşelăm, 
Moarte şi sclavie la străini aflăm“. 


Apoi, plin de încredere în forţele neamului şi privind cu optimism 
viitorul naţiei, sentenţios, adăuga: 


„Viitor de aur ţara noastră are, 

Și prevăz prin secoli a ei înălțare 

Însă mai-nainte trebuie să ştim, 

Pentru ea cu toţii martiri să murim! 

Căci fără aceasta lanţul ne va strînge 

Şi nu vom şti încă nici chiar a ne plinge!“ t, 


Ca unul care cercetase izvoare documentare pentru a scrie „Viața 
lui Mircea Vodă cel Bătrîn““, poetul nostru, desigur, aflase cîte ceva 
și despre bărbăţia de care acesta dădea dovadă în luptă, unde, lao- 
laltă cu oștenii săi, se avînta vijelios asupra dușmanului, ceea ce, 
de bună seamă, era o probă a dragostei sale faţă de propria-i „moșie“, 
adică faţă de patrie. Spre a îndemna și pe alţii la așa ceva, el a scris 
poezia „Mircea la bătaie““, în care arată că acesta nu se „înspăimînta““ 
de lupte, ba dimpotrivă: 


„Pe un cal ce muşcă spuma în zăbale 
Printre zi şi noapte el își face cale“. 


Mai mult, la sfîrșit, mulțumit desigur de rezultatul efortului 
depus, plin de patriotism, viteazul Vodă Mircea, adresîndu-se ostași- 
lor, le grăia: 


„Fraţii mei ! — vorbeşte falnicul bătrîn 
Dumnezeu voit-a ca să mor român. 


2 D., Bolintineanu, Opere alese, I, Bucureşti, 1961, p. 61—63. V. şi: D. Păcurariu, Dimitrie 
Bolintineanu, în Istoria Literaturii Române, Il, De la Şcoala ardeleană la Junimea, Bucureşti, 
1968, p. 547—548; C. Boroianu, Literatura română, manual, Bucureşti, 1961, p. 191; Ştefan 
Cazimir, D. Bolintineanu, în Istoria Literaturii Române de la origini pînă la sfîrşitul secolului al 
XIX-lea, Curs, Bucureşti, 1971, p. 245. 

Cel ce a sa viaţă ţării sale-nchină 
Pere ca lumina într-a sa lumină“... 13 


Cu astfel de vitejeşti fapte marele nostru voievod a putut păstra 
integritatea şi independenţa ţării sale. Conștiinţa că, datorită unor 
asemenea acţiuni, în timpul cît el a fost la cîrma acesteia, românii 
s-au „putut bucura de roadele neatîrnării““, a prins-o în versuri poetul 
George Creţeanu (1829—1887), care, în poczia sa intitulată „„Ciîntarea 
barzilor la mormîntul bătrinului Mircea““, — scrisă în anul 1847 —. 


după ce arăta că „,...l-al Mircii vechi mormînt““ vin 
a»... barzii României ce-ntoan-ale lor lire“, ca 
>>» «+ plini de-nfocare“* aici „să se inspire“, 


printre altele, stihuia și următoarele: 


„Subt el crescu românul; streinul se învinse; 

Vizirul cu trei tuiuri fu-n pulbere plecat; 

Atunci în toată ţara d-odată se aprinse 

Ideea şi dorinţa d-a fi neatîrnat. 

Atunci văzu Carpatul al libertăţii soarce, 

Iar fearele sclaviei Danubiul le-a-nghiţit 

Şi patria lui Mircea fu plină de splendoare 

Şi-n ţeara lui românul atunci fu fericit“ 1, 
a 


Şi marele poet Mihai Eminescu (1850—1889), dorind a înflăcăra 
patriotismul contemporanilor, în „Scrisoarea III“, s-a oprit tot 
la domnia lui Mircea cel Mare, și anume la momentul ,„„Rovine““, unul 
dintre cele mai însemnate din lupta pentru independenţă a românilor. 
Aici, cum îndeobşte este cunoscut și așa cum se va arăta și mai jos, 
la 17 mai 1395, voievodul nostru a repurtat o strălucită victorie 
împotriva armatei otomane conduse de însuși sultanul Baiazid I 
Fulgerul, care, setos de glorie și urmărind lărgirea hotarelor imperiu- 
lui otoman, trecuse cu aceasta pe meleagurile Ţării Românești cu 
gînd de cucerire. Mircea Vodă însă, plin de dragoste față de patrie, 
intuind pericolul și gîndind „„să scutească ţara de o nouă ciocnire 
sîngeroasă“*, a venit înaintea padișahului, cu dorința de a „cădea 
la pace“. 


13 D. Bolintineanu, Opere, I, Poezii, ediţie îngrijită, tabel cronologic, note și comentarii 
de Teodor Vîrgolici ; Studiu introductiv de Paul Cornea, Bucureşti (Ed. Minerva ), 1981, p. 120. 


14 George Cretzianu, Patrie şi libertate ( Poesii vechi şi nuoi), Bucureşti, 1879, p. 18—19 
(Al cincilea bard). 

În dialogul imaginat de geniul poetului, sultanul s-a arătat plin 
de aroganță. Dar Mircea, socotindu-se îndrituit, — eum era și firesc 
—, să apere „măreția demnităţii naţionale““, știind, în același timp, 
că el „întrupează voinţa de luptă a întregului neam românesc, idealul 
sublim al neatîrnării““ acestuia și, totodată avînd și „conștiința depli- 
nei unităţi de gîndire, de simţire și de acţiune dintre domnitor și 
ţara pe care o reprezintă cu îndreptăţită mîndrie patriotică““, la 
rîndu-i, cu diîrzenie și demnitate, a înfruntat degrabă pe Baiazid, 
vorbindu-i de vitejia românească și de pățania unora care au venit 
să se măsoare cu ea, „,...începînd cu acel oaspe / Ce din vechi se 
pomenește, cu Dariu a lui Istaspe“. 

În continuare, prevenindu-l de urmările neprevăzute, şi pentru el, 
ale unei încleștări, îi preciza cu fermitate că, spre deosebire de alții, 
el își apără ţara. De aceea, cu aceeași demnitate patriotică i-a glăsuit: 


„Eu? îmi apăr sărăcia şi nevoile şi neamul, .. . 

Şi de-aceea tot ce miscă-n ţara asta, rîul, ramul, 
Mi-e prieten numai mie, iară ţie dușman este, 
Duşmănit vei fi de toate, făr-a prinde chiar de veste; 
N-avem oşti, dară iubirea de moşie e un zid 

Care nu se-nfiorează de-a ta faimă, Baiazid !**, 


Cum se știe, la pace nu s-a ajuns și curînd a început vestita luptă 
de la Rovine din 17 mai 1395, în toiul căreia: 


+-Mircea însuşi mînă-n luptă vijelia-ngrozitoare, 
Care vine, vine, vine, calcă totul în picioare; 
Durduind soseau călării ca un zid înalt de suliţi, 
Printre cetele păgîne trec rupîndu-şi large ulii; 
Risipite se-mprăştie a duşmanilor şiraguri, 

Și, gonind biruitoare, tot veneau a ţării steaguri, 
Ca potop ce prăpădeşte, ca o mare turburată — 
Peste-un ceas păgînătatea e ca pleava vînturată. 
Acea grindin-oţelită înspre Dunăre o mînă, 

Iar în urma lor se-ntinde falnic armia română“ $5, 


Marele Voievod Mircea și armata lui biruiseră!... 
Prin vitejia și sacrificiul lor, Ţara Românească și-a păstrat în 
continuare ființa și neatîrnarea. 


15 M. Eminescu, Poezii, Text stabilit de Perpessicius, București (Editura pentru Litera- 
tură), 1964, p. 149, 150, 

De mai bine de un veac această patriotică și frumoasă creație 
poetică a lui Mihai Emirescu, — învățată în şcoală și citită, memo- 
rată și recitită larg în popor —, a contribuit mult și contribuie încă 
la menţinerea vie a figurii lui Mircea cel Mare și a măreţelor lui fapte 
în conștiința neamului nostru !®. 


* 


Întrucîtva despre o prezență a sultanului Baiazid I în Ţara 
Românească se face amintire şi în poezia „,Traciatul lui Mircea““ 
de Ioan S. Neniţescu (1854—1901), în care, în imaginaţia poetului, 
chiar voievodul nostru înfățișează momentul, istorisind că: 


„Şi Baiazid văzut-a că nu uşor se-nfrînge 
Virtutea românească. Şi a fugit atunci, 

Chiar Baiazid vestitul şi s-a ascuns prin lunci, 
Şi peste noapte apa napoi el a trecut, 

El, spaima Europei. şi pace mi-a cerut“ 17, 


Către începutul acestui curgător veac, şi poetul George Coşbuc 
(1866—1918) a preamărit înfăptuirile și vitejiile lui Mircea cel Mare 
în cîteva pagini din lucrarca sa în proză „Din țara Basarabilor“, 
menită să trezească sentimentul patriotic al cititorilor și de aceea, 
desigur, întîia oară, în anul 1001, a văzut lumina zilei în Colecţia 
„Bibliotecii Societăţii Sicaua““, al cărei scop era tocmai „întinderea 
învăţăturii în popor, prin tipărirea și răspîndirea de scrieri și publi- 
caţii morale, patriotice și de folos practic” în sînul acestuia ®. 

Deosebit de aceasta, „Poetul ţărănimii“* a mai închinat lui 
Vodă Mircea și o seamă de versuri în poeziile sale „Fragment epic““ 
și „„Cintec demonic“. În prima, reînviind „cele mai de seamă momente 
din destinul istoric al poporului român și figurile nemuritoare ale 
domnitorilor care au încrustat pagini glorioase în Cartea neamului 
nostru““, el aducea „un vibrant elogiu““ eroului de la Rovine, făcînd 
amintire şi de „Ilderim-“, adică de sultanul Baiazid I, cu care acesta 
se luptase 1. În cea de a doua poezie, scrisă în urma unei vizite la 
Miînăstirea Cozia, a cărei stare de dărăpănare de atunci îl impresio- 


16 Viorel Alecu, Alexandru Piru, Vladimir Dogaru, Literatura română, manual, Bucureşti. 
1969. p. 224—233; Literatura română. Manual, București, 1961, p. 38—46; Zoe Dumitrescu- 
Buşulenga, Mihai Eminescu, București, 1963, p. 243—246. 

17 Joan Neniţescu, Poezii. Flori de primăvară, Pui de lei, Şoimii de la Războeni, București, 
1911, p. 239. 

18 G. Coșbuc, Din ţara Basarabilor, București (Biblioteca Societăţii „Steaua“, nr. 1), 
1901, p. 51—52. V. şi: I. Popper, George Coșbuc, Bucureşti, 1957, p. 283. 

12 G. Coșbuc, Versuri. Ediţie îngrijită de Otilia Berca, Timişoara (Editura Facla), 
1986, p. 220. 

nase în chip deosebit, printre altele, își exprima temerea că s-ar putea 
ca într-o asemenea situaţie: 


>>» + Oltul să rostogolească prin mijlocul său toată ruina, 
Ta, şi, oasele lui Mircea Vodă, printre valuri...“ 2%. 


În anul 1909, cu prilejul împlinirii a cincizeci de ani de la Unirea 
Principatelor Române, scriitorii Dim. Anghel (1872—1914) și Şt. O. 
Iosif (1875—1913 ) au alcătuit un „poem istoric-dramatic““, intitulat 
„Carmen saeculare““, în care , „rechemînd din istorie pe cei ce au 
trudit și s-au jertfit pentru neatîrnare şi unitate naţională“, aduceau 
în memoria cititorilor și spectatorilor și pe voievozii contemporani 
Mircea cel Mare și Alexandru cel Bun: 


„Stăpînitori puternici din munte pînă-n mare“, 
de aceea: 
„Mărire ţie, Mircea, şi ţic, Alexandre“ 21, 


* 


Şi mai aproape de noi, în anul 1966, dramaturgul Dan Tărchilă 
a scris o piesă, în trei acte, intitulată „Io Mircea Voievod“, prin care, 
se afirmă, „poartă pe Mircea Voievod pînă în pragul măreţiei““ şi 
în a cărei „țesătură“, totodată, „se simte un patriotism pe care l-au 
alimentat paginile istoriei, dar care s-a născut dintr-o spontană și 
sinceră închinare la Cozia“* %, pe care autorul, mai înainte de a-și 
scrie piesa, o săvîrșise în ctitoria viitorului său erou. Reprezentată 
de numeroase ori pe scenele mai multor teatre din ţară, piesa lui 
Dan Tărchilă % a adus şi încă mai aduce, — căci se joacă şi azi —, în 
memoria spectatorilor — și nu numai a lor —, vremea, personalitatea 
şi mai cu seamă relevarea sacrificiilor personale făcute de Mircea cel 
Mare pentru păstrarea libertăţii și independenţei țării sale. 

Şi talentatul poet al zilelor noastre Ioan Alexandru a închinat 
lui Mircea cel Mare două dintre „„Imnele Ţării Românești““, intitu- 
late: unul chiar „Mircea cel Bătrîn““ și altul „Cozia“ 24. Primul se 


2 G. Coșbuc, Poezii, vol. II. Cu un studiu introductiv de I. Popper, Bucureşti, 1958, 
p. 497. V. și: Arhim. Ghermano Dineaţă, Restaurarea Minăstirii Cozia, în: „M.O.*, XV, 1968, 
nr. 5—6, p. 337 și M. Davidescu, Minăstirea Cozia, Bucureşti (Editura Meridiane), 1966, p. 21. 

21 D. Anghel și Şt. O. Iosif, Carmen saeculare, Poem istoric, Bucureşti, 1909, p. 30. 

22 N. Carandino, O etapă în dramaturgia istorică, în: Dan Tărchilă, Io Mircea Voevod. 
Piesă în trei acte, București, 1971, p. 8. 

23 Dan Tărchilă, Io Mircea Voevod. Piesă în trei acte, Bucureşti, 1971 (Piesa a apărut 
în anul 1967). 

24 Joan Alexandru, Imnele Țării Româneşti, Bucureşti (Cartea Românească), 1981, p. 
327 și 82. Pentru oglindirea lui Mircea cel Mare în literatura română, să se vadă şi: Teodor Vir- 
golici, art. cit, p. 2. 

referă mai ales la legătura voievodului nostru cu pămîntul Dobrogci, 
iar din cuprinsul celui de al doilea, între altele, se poate desprinde 
și recunoştinţa pe care întotdeauna românii au arătat-o față de eroul 
de la Rovine, căci, stihuiește poetul, la Cozia, unde: 


„„Mircea-şi doarme somnul său de veac... 
Cît ne-a fost uleiul de puțin 
I-am ţinut o candelă aprinsă‘‘. 


* 


Din cele de mai sus reiese că „în viziunea scriitorilor români 
Mircea cel Mare a devenit un simbol al demnităţii naţionale. Presti- 
giul imens al personalităţii sale, recunoscut și de puterile străine, 
izvora nu numai din înţelepciunea unui om cu o bogată și zbuciumată 
experiență de viaţă, ci era aureolat de cele mai alese virtuţi, sinteti- 
zînd armonios bărbăţia și curajul, calmul și luciditatea în cele mai 
critice împrejurări, încrederea nestrămutată în dreptatea cauzei 
pentru care lupta, nestinsa dragoste de neam și de ţară, spiritul 
jertfei supreme, preferînd să moară eroic decît să poarte jugul umi- 
linţei și al robiei“ 3%, l 

* 

La menținerea trează a amintirii lui Io Mircea Voievod în con- 
știința românească au contribuit și contribuie încă și acele „impre- 
siuni de călătorie“, privind ctitoria sa de la Cozia, pe care vizitatorii 
și cercetătorii acesteia le-au cules la faţa locului și apoi le-au publicat, 
cum sînt acelea ale Diaconului Paul de Alep din secolul al XVII-lea% 
și ale mitropolitului Neofit Cretanul (1738—11753) al Ţării Româ- 
nești 27, apoi ale lui Alexandru Odobescu (ni. 1895) %, Grigore M. 
Alexandrescu (m. 1885 ) %, Alexandru Peliman (m. 1881) %, — aceștia 


trei din urmă amintiţi şi mai sus —, Grigore Tocilescu (m. 1909 ) %, 


25 Teodor Virgolici, ibidem. 

2 Paul de Alep, Călătoria patriarhului Macarie de Antiohia în Țările Române, Ediţi 
îngrijită de M. M. Alexandrescu-Dersca Bulgaru, în: Călători străini despre Țările Române, 
vol. VI, Bucureşti, 1976, p. 182 ș.u. 

27 Jurnalul călătoriilor canonice ale mitropolitului Ungrovlahiei Neofit I Cretanul, traducere 
şi prezentare de Mihail Caratașu, Paul Cernovodeanu și Nicolae Stoicescu, în „B.O.R.“, XCVIII, 
1980, nr. 1—2, p. 281—283. i 

28 Alexandru Odobescu, Însemnări despre monumentele istorice din judetele Argeş şi Vilcea. 
Călătorie făcută în 1860 din însărcinarea Ministerului Cultelor şi Instrucţiei Publice, în Acelaşi, 
Opere, II, București, 1967, p. 387—391; 431—432. 

29 Grigore Alexandrescu, Memorial de călătorie, în Același, Versuri și proză, București, 
1967, p. 226—231. | 

3 A, Peliman, Impresiuni de călătorie în România, Bucureşti, 1858, p. 113—115. 

51 Gr, Tocilescu, Raporturi asupra citorva minăstiri, schituri şi biserici din ţară, Bucureşti, 
1887, p. 24—27. 

Ghendarie Endceanu, Episcopul Riîmnicului (m. 1898) 32, Nicolae Iorga 
(m. 1940)3%, Preotul Dominic N. Ionescu 3, Geo Bogza 35 şi, bine 
înţeles, ale lui Alexandru Vlahuţă (m. 1919) din minunata-i „„Româ- 


nia pitorească““, care vedea în acest sfînt lăcaş nu numai „un loc de 
retragere şi de rugăciune pentru cei cuvioși, ci şi o cetate de pază și 
de ocrotire în zilele de primejdie“ 36. 


* 


Urmașii marelui voievod și-au arătat recunoştinţa față de cl, 
dînd și numele lui unor localităţi din ţară, cum sînt cele din judeţele 
Brăila, Constanţa, Dîmboviţa, Ialomiţa, Tulcea ș.a.%7, chemînd cu 
numele lui o seamă de şcoli și străzi de prin unele orașe românești, 
și imortalizîndu-i chipul, prin ridicarea de statui şi monumente comermo- 
rative prin locuri legate de feluritele lui activităţi, mai cu seamă pe 
acolo pe unde a și stăpînit. Apoi în anul 1928, cu prilejul comemo- 
rării a cincizeci de ani de la revenirea Dobrogei la patria mumă au 
pus de i s-a gravat chipul, alături de cel al împăratului Traian, pe 
medalia jubiliară, bătută cu acel prilej, iar aversul celei din 1977, 
a „Centenarului Independenţei României“ sărbătorit în acel an, 
l-au împodobit numai cu imaginea statuii sale, — operă a sculp- 
torului Jon Jalea —, care cu cîţiva ani mai de vreme fusese inau- 
gurată în municipiul Tulcea. 

Şi în cadrul armatei române amintirea iscusitului strateg, care a 
fost Mircea cel Mare, s-a păstrat și se păstrează. Una din unităţile 
sale de luptă, „Regimentul 32 Mircea““ „ care a avut înscrisă pe stin- 
dardul său denumirea ,„Rovine““, — atît de scumpă poporului nostru 
—, s-a acoperit de glorie pe cîmpurile de luptă în timpul Războ- 
iului de Independenţă a României din anii 1877—1878, — înce- 
pînd chiar de la Calafat —,a luptat cu eroism și cu dragoste de 
țară în momente de grea încleștare cu dușmanii în primul război 
mondial, participînd la luptele de pe Jiu din toamna lui 1916 și 
mai ales la cele de la Mărăşeşti din prima parte a lunii august din 


% Episcopul Ghenadie al Rimnicului, Vizite canonice, însoţite de note istorico-arheologice 
din anii 1890—1891, București, 1892, p. 9—13. 

33 N. Iorga, State şi minăstiri din România, București, 1905, p. 298—306. 

31 Pr. Dominic N. Ionescu, Schituri şi biserici de sat, București, 1931, p, 35—41. 

35 Geo Bogza, Cartea Oltului, ed. IV, București, 1985, p. 209—210. 

3 A. Vlahuță, România pitorească, în Acelaşi, Scrieri alese, vol. III, ediţie îngrijită 
de Valeriu Ripeanu, București, 1964, p. 269 ș.u. 

31 Pentru acestea, să se vadă: Indicatorul alfabetic al localităților din R. S. România, 
Bucureşti, 1956, p. 349; Judeţele României Socialiste, Bucureşti, 1969, pass.; Codul poştal al 
localităților din R.S.R., Bucureşti, 1974, p. 63. 

anul 1917 şi mai apoi în anii 1944—1945, la cele duse înpotriva 
cotropitorilor de atunci ai ţării. La un moment, în vestita bătălie de 
la Mărășești, — din pricina căldurii —, oștașii lui, scoțîndu-și bluzele 
și azvârlindu-şi căștile de metal, s-au repezit la contra-atacuri cu 
baioneta „în cămăși, cu miînicile suflecate şi cu capetele descoperite““ 
şi victoria a fost de partea lor 5%. Nici Marina militară română n-a 
uitat pe voievodul care a fost „„domn.. .și pe amîndouă părţile pe 
toată Podunavia încă și pînă la Marea cea Mare“, şi cu numele lui a 
„botezat“ una din navele sale, „„Bricul Mircea“*, — navă-școală, pe 
care „și-au făcut ucenicia generaţii de marinari“ români. 

În multe feluri, deci, memoria lui Mircea cel Mare a dăinuit şi 
dăinuie în c onștiinţa tuturor românilor. 


* 


Deosebit de toate acestea, în cele şase veacuri scurse de la înce- 
putul domniei sale, poporul nostru a cinstit memoria lui Mircea cel 
Mare și prin cîteva comemorări oficiale. Pe cît cunoaştem, prima a 
avut loc la 31 ianuarie/ 13 februarie 1918, cu prilejul aniversării „a 
cinci sute de ani de la moartea lui“ și a fost iniţiată de fosta Comisiune 
a Monumentelor Istorice. Ea s-a „serbat în catedrala Mitropoliei din 
Bucureșşti““, unde, după săvîrşirea Sfintei Liturghii de către un sobor 
de clerici în frunte cu arhiereul Teofil Mihăilescu Ploieșteanul (m. 1926), 
vicarul Mitropoliei, mitropolitul primat Konon (1912—1919 ; m. 1922), 
„asistat de clerul mitropoliei, a oficiat panahida pentru fericitul 
întru pomenire domnitor și neamul lui“. 

Deși încă în „luciu de iarnă“, un „foarte numeros public din 
toate stratele societăţii româneşti a Capitalei . . ., clerul ortodox din 
București, înalți demnitari, generali, magistrați, membri ai Academiei 
Române, profesori universitari şi reprezentanţi ai învăţământului 
de toate gradele, funcționari ai Ministerului și de la alte autorităţi, 
prezidentul Comisiunii administrative a Capitalei cu reprezentanţi 
ai Comunei, tinerime școlară și alți buni creștini și români credincioși, 
cîți au putut lua cunoștință de serbarea anunțată prin jurnale cu 
două zile mai înainte, au venit să ia parte la pioasa comemorare ... 
şi să depună omagiul lor de venerație faţă de gloriosul voievod şi 
domn, Mircea cel Mare““ 2. 

38 Constantin Kirițescu, Istoria războiului pentru întregirea României 1916—1919, vol. II, 
București, f.a., p. 507—514; Gheorghe Zaharia, Mărăști-Mărăşeşti-Oituz — marea epopee din 
vara anului 1917, în „Anale de istorie“, XXIII, 1977, nr. 3, p. 8 ș.u. 


3 Pentru aceasta, să se vadă, D. Onciul, Mircea cel Bătrin. Prefaţă, în Acelaşi, Scrieri 
istorice, ediţie critică, îngrijită de Aurelian Sacerdoţeanu, vol. II, Bucureşti, 1968, p. 241—242, 

După „săvîrşirea panabhidei“, academicianul Dimitrie Onciul, 
profesor de Istoria Românilor la Universitatea din București, a 
rostit cuvîntarea comemorativă, care, se socotește, a avut mai mult 
„„un caracter monografic“. După ce a arătat motivul aniversării, 
vorbitorul a precizat că se va referi la „vrednicele fapte‘* ale lui Mircea 
Vodă și că va stărui mai cu seamă asupra acelora „prin care el a stră- 
lucit ca domn creştin și apărător al creștinătății“. După aceea, rînd 
pe rînd, s-a făcut menţiune despre ctitoriile şi despre daniile sale pe 
la sfintele lăcașuri, s-a amintit titlul său, și, documentat, s-a arătat 
câtă era întinderea ţării în timpul domniei lui; s-au semnalat legă- 
turile și alianțele sale cu Ungaria, Polonia, Moldova și țările din 
dreapta Dunării ; s-au înfățișat raporturile sale cu turcii, vorbindu-se 
despre luptele avute cu aceştia la Cossovo-Polje, Rovine, Nicopole şi 
despre altele de mai mic răsunet, făcîndu-se amintire despre amestecul 
său în disputa pentru tron dintre fiii sultanului Baiazid ș.a. 

În încheiere a spus: 

„Acum 500 de ani, în ziua de 31 ianuarie 1418, s-a stins pentru 
vecie ochiul ager și prevăzător al marelui Voievod şi Domn, erou al 
neamului românesc şi al creștinătății, trecut la nemurire. Din mor- 
mîntul său de la Cozia, umbra lui ne însufleţește, îndemnîndu-ne la 
faptele iubirii de ţară și ale tăriei de credinţă, virtuţi prin care cu 
vitejie şi înţelepciune el și-a cucerit cunună de glorie nepieritoare. 

Așa strălucea Mircea Vodă cel Bătrîn, la începutul uriașei lupte 
dintre Cruce şi Semilună ce s-a desfășurat pe pămîntul Europei 
creștine. Așa strălucește personalitatea lui măreaţă în istorie, la înche- 
ierea primului secol al Statului românesc. Așa va străluci luminoasa 
lui figură din secol în secol, cît timp va fi istoria românească. 

Binecuvîntată în istorie, binecuvîntată în conștiința naţională 
și în inimile românești este domnia lui. 

Binecuvîntată fie amintirea lui de-a pururea !““ 4, 

O şedinţă comemorativă, închinată aceluiași eveniment în legă- 
tură cu Mircea cel Mare a ţinut și Academia Română în ziua de 
2/15 februarie 1918, la care a vorbit tot profesorul Dimitrie Onciul, 
membru titular al acesteia &, 


40 Acest cuvînt comemorativ s-a publicat pentru prima oară în Analele Academiei Române, 
ser. II, tom. XLI (1920—1921). Partea administrativă și dezbaterile, p. 175—191, apoi în 
„Analele Dobrogei“, Revista Societăţii Culturale Dobrogene, an. XIX, 1938, vol. II, p. 60— 
16 și în 1968 în ediţia mai sus citată de Scrieri istorice ale lui D, Onciul, p. 242—260. 

«i Cf. D. Onciul, Scrieri istorice, II, p. 418—419, 

După trecere de puţin peste douăzeci de ani de la această primă 
comemorare a lui Mircea cel Mare, domnul Ţării Românești, — timp 
în care, în 1931, se făcuseră cercetări la mermîntul său, se hotărîse 
reînnoirea lui, punîndu-i-se deasupra un alt „capac“ în locul 
celui, care, precum s-a arătat, fusese găsit stricat, și se lucrase 
un altul nou dintr-un bloc de marmură albă —, în ziua de 15 mai 
1938, cînd se scursese ceva peste 520 de ani de la înmormântarea lui 
la Cozia, s-a făcut, în chip solemn, în acest sfînt lăcaș ctitorit de el, 
reînhumarea rămășițelor sale pămîntești. 

În preajma acestei zile, în presa vremii se anunța evenimentul, 
se făcea îndemn pentru o largă participare și totodată se preciza că 
pentru orice român un „pelerinaj“ la Cozia, cu această ocazie, „con- 
stituie un pios omagiu de închinăciune adus unui trecut de glorie stră- 
bună, pe care marele voievod, — Mircea —, a știut s-o ridice la un 
nimb nepieritor în istoria noastră“ 42, 

Solemnitatea, organizată prin grija Comisiunii Monumentelor 
Istorice, s-a desfășurat într-adevăr cu un fast deosebit. Au fost de 
față înalţi demnitari de Stat, membri ai Academiei Române, — 
printre care și profesorul Nicolae Iorga, președintele Comisiunii 
Monumentelor Istorice, Episcopul Vartolomeu Stănescu al Rîmnicu- 
lui-Noul Severin (m. 1954), autorităţi civile și militare locale și jude- 
tene, clerici de mir, monahi şi monahii, elevi ai școalelor din regiune, 
— printre care şi cei ai liceelor militare din Craiova și Sibiu —, „im- 
presionante cortegii de ţărani“, îmbrăcaţi în pitorești costume naţio- 
nale oltenești și de prin alte meleaguri ale ţării, mulţi tineri, ostașii 
„Regimentului 32 Mircea“, vitejii de la Mărășești, care, precum s-a 
mai arătat, în august 1917 ţinuseră „piept dușmanului în cămăși“ 
şi care, iarăși, cu prilejul acestei solemnităţi comemorative, doriseră 
să fie și ei de faţă, pentru ca „să aducă omagiul lor viteazului domn 
de la Rovine““, Mircea cel Mare, „patronul““ unităţii lor militare ș.a. 

Slujba de pomenire, — săvîrșită „în faţa criptei domnești în 
care erau așezate raclele cu osemintele“* voievodului comemorat și 
ale Maicii Teofana, alias Doamna Tudora, mama lui Mihai Viteazul, 
— care, către sfîrșitul vieţii călugărindu-se, vieţuise în această mînăs- 
tire, unde apoi fusese îngropată în anul 1604 și căreia acum i se reîn- 
humau osemintele în propriu-i mormînt, aflat lîngă cel al ctitorului —-, 
a fost oficiată, „într-o atmosferă de adîncă și pioasă reculegere“, 


42 Pelerinaj la Cozia, în „Universul'“, an 55, nr. 131 de duminică 15 mai 1938, p. 13. 

de către episcopul Vartolomeu al Rîmnicului-Noul Severin, înconjurat 
de un select sobor de preoţi și diaconi, iar răspunsurile au fost date 
de Corul elevilor Seminarului teologic din Rîmnicul Vîlcea. 

Îndată după slujbă, profesorul Nicolae Iorga a rostit cîteva 
cuvinte, prin care mai ales a căutat să reliefeze semnificaţia pe care 
o are pentru poporul român „locul unde ne găsim“, adică Minăstirea 
Cozia în care se află mormîntul marelui voievod Mircea %. 


În continuare, tot lîngă cripta celor două personaje istorice 
comemoraie, a vorbit preotul profesor Niculae M. Popescu (m. 1963), 
membru activ al Academiei Române, — în acel moment subsecretar 
de stat la Ministerul Educaţiei Naţionale —, carc, în cuvîntul său 
s-a referit mai ales la viața mînăstirească din Ţara Românească, 
arătînd cum eroul nostru a ridicat Minăstirea Cozia şi totodată men- 
ţionînd și unele dintre daniile pe care el le-a făcut aproape tuturor 
mânăstirilor mari de atunci din ţară, și multora dintre cele aflate în 
acea vreme la Muntele Aihos %. 

După rostirea cuvîntului său, s-a ieşit în curtea mînăstirii şi aici, 
din pridvorul arhondariei sfîntului lăcaş, profesorul Nicolae Iorga, 
din nou, vorbind celor de faţă, le-a înfățișat „personalitatea și înaltul 
înţeles românesc al domniei lui Mircea““, grăindu-le aproape numai 
despre „rostul““ acestuia în politica din Centrul şi Sud-Estul Europei 
vremii sale 45. A urmat la cuvînt profesorul universitar de la Cluj- 
Napoca, Ioan Lupaș (m. 1967), care, din pridvorul stăreţiei mînăs- 
tirii, în numele Academiei Române, al cărei membru titular-activ 
era, a vorbit aceleiași mulțimi despre „pomenirea Maicii Teofana, 
mama lui Mihai Viteazul““, stăruind în chip desoscbit asupra rostului 
ei în formarea sufletească a fiului său, făuritorul primei uniri a tuturor 
românilor %. 


În timpul cînd în curtea mînăstirii se ţineau aceste cuvîntări, 
în pronaosul bisericii ei, desigur, raclele cu rămășițele pămîntești ale 
celor două vestite personalităţi istorice: Mircea cel Mare şi Maica 
Teofana, au fost coborîte în fostele lor morminte, — reînnoite acum—, 


43 „Universul“, an 55, nr. 133, de marţi 17 mai 1938, p. 9. 

s Ibidem. 

45 Ibidem, şi N. Iorga, Rostul lui Mircea-Vodă I-iu. Cuvinte rostite la Minăstirea Cozia, 
cu prilejul reînhumării rămășițelor Domnului Țării Româneşti la 15 mai 1938, Vălenii de Munte, 
1938, p. III—VII. S-a mai publicat în „Revista istorică“, XXIV, 1938, nr, 4—6, p. 155—160, 
şi acum de curind în: N. Iorga, Scrieri istorice, ediţie îngrijită de Barbu Theodorescu, cu studiu 
eno de Aurelian Sacerdoțeanu, vol. I, Bucureşti (Colecția „Lyceum‘‘, nr..99), 1971, 

. 147—152. 
i „4 Cf. I. Lupaş, Studii, conferințe şi comunicări istorice, I, p. 117—121. 

spre „odihnă veșnică““. Mormîntul lui Mircea Vodă este înspre pere- 
tele de sud al pronaosului. Întrucît vechea lui „piatră sepulcrală““ 
s-a „ros de vreme“ şi s-a „stricat“, de astădată i s-a făcut un „capac““ 
nou, lucrat din marmură albă. Acesta este destul de înalt față de 
nivelul de călcare din pronaos, e „în formă de trunchi de piramidă 
în trepte““ și are capetele teșite. Pe latura lungă dinspre interior a 
treptei superioare s-a dăltuit în relief o scurtă inscripţie cu următorul 
cuprins: „Aici odihnesc rămășițele lui Mircea Domnul Ţării Româ- 
neşti adormit în anul 1418“ ®. 

Alături, în stînga mormîntului lui Vodă Mircea, cum îl priveşti 
dinspre suportul pentru candelă, se află mormîntul Maicii Teofana, 
de formă obișnuită. Deasupra lui, în anul 1938, s-a așezat vechea 
piatră, care era mulțumitor păstrată. Ea fusese pusă la locul de 
„veşnic repaus“ al mumei lui Mihai Viteazul de copiii acestuia, 
Doamna Florica şi vodă Nicolae-Pătrașcu, nepoţii ei, și pe faţă, de 
fur-împrejur, are următoarea inscripţie românească: „+ Răposat-au 
roaba lui Dumnezeu călugărița Teofana, muma răposatului Mihail 
Voievod ; şi fie-sa Doamna Florica şi fiiu-său Nicolae Voievod a nevoit 
şi a scris în zilele lui Io Radul voievod, în anul 7114 ( = 1605—1606 )%. 

Ca în viitor, cele două morminte să nu mai fie stricate din pricina 
călcării peste ele, în jurul lor au fost fixaţi stîlpuşori frumos lucraţi 
din metal, avînd între ei lanţuri, corespunzător făurite 4, 


EJ 


Ceremonia înălțătoarei solemnitäți, prilejuită de reînhumarea 
rămășițelor pământești ale lui Mircea cel Mare și ale Maicii Tudora- 
Teofana s-a încheiat cu vizitarea complexului monastic de la Cozia, 
explicațiile fiind date de profesorul Nicolae Iorga, și cu un „mare 
praznic creștinesc““, pregătit și oferit întru pomenirea celor două 
ilustre personaje din trecutul nostru, comemorate 5, 


* 


Dacă acum, în 1938, poporul român, cinstind memoria slăvitului 
voievod Mircea cel Mare, i-a aniversat sfîrșitul vieţii și domniei, 


47 M. Davidescu, Mindăstirea Cozia, Bucureşti, 1966, p. 18, fig. 7. 
48 Al. Papiu Ilarian, Tezaur de monumente istorice pentru România... I, București, 
1862, p. 396; Ioan Lupaș, op. cit., p. 117 ; M. Davidescu, op. cit., p. 19. 

1% În legătură cu mormîntul lui Mircea cel Mare, în afară de lucrările lui Virgil Drăghi- 
ceanu, Horia Teodoru şi C. Bălan, citate mai sus, să se vadă și: Architect P. Antonescu, Monas- 
tirea Cozia. Studiu archeologic, ed. II, Bucureşti, 1903, p. 16 şi desenele dintre pag. 32 şi 33. 

5 Radu A. Sterescu, Reinhumarea osemintelor marelui domn Mircea cel Bătrin. Solem- 
nitatea de la Mînăstirea Cozia. . ., în „Universul“, an, 55, nr. 133, de marţi 17 mai 1938, p. 9—10 

peste alți opt ani, în februarie 1946, a comemorat împlinirea a 560 
de ani de la urcarea lui pe tron. Cu această ocazie, la o slujbă de 
pomenire, săvîrşită în biserica „„Alba- Popa Dirvaş“* de pe Calea Vic- 
toriei din Capitală, a vorbit profesorul universitar Nicolae Bănescu 
din București, și el membru titular-activ al Academiei Române. 
În cuvîntul său, acesta s-a referit mai ales la relaţiile eroului nostru 
cu Imperiul otoman, care, acum așezat de-a binelea în Balcani, căuta 
prilej, și chiar a și încercat, să-și întindă stăpînirea și la Nord de 
Dunăre, dar n-a putut, căci pe aici oblăduia viteazul lo Mircea Voie- 
vod *, 


$ 


Apropiindu-se comemorarea a cinci secole și jumătate de la 
săvîrşirea din viaţă a eroului de la Rovine, în vara anului 1967, pro- 
fesorul P. P. Panaitescu, care în 1944 dăduse la lumină cea mai cuprin- 
zătoare și bine informată lucrare asupra domniei lui, pentru populari- 
zare, a publicat în „Magazin istoric“, revistă de cultură istorică, un 
articol intitulat „Io, Mircea voievod“, prin care, succint, aducea în 
memoria cititorilor personalitatea marelui voievod’. La împlinirea 
sorocului, —31 ianuarie — 4 februarie 1968 —, la Mînăstirea Cozia, 
lîngă mormîntul său, s-a desfășurat o frumoasă festivitate religioasă, 
prilejuită de acest eveniment. În această din urmă zi, 4 februarie 1968, 
— în care cu 550 de ani mai înainte Vodă Mircea fusese înhumat —, 
fiind de faţă „un numeros public, alcătuit din bărbaţi și femei, bătrîni 
şi tineri, ţărani și muncitori, elevi și studenţi în costume naţionale“, 
s-au înălțat „rugăciuni pentru odihna și iertarea sufletului său“, 
slujba de pomenire săvîrșindu-se de însuși episcopul Rîmnicului și 
Argeșului, Iosif Gafton, (m. 1984), înconjurat de un impunător sobor, 
format din preoţi și monahi, de la Cozia mai ales. 

La sfîrșit, stareţul mânăstirii, arhimandritul Gamaliil Vaida, 
a făcut „o frumoasă evocare“ privind persoana şi activitatea lui 
Mircea cel Mare. Printre altele vorbitorul a arătat că în zilele lui Țara 
Românească a început „să devină un centru al Ortodoxiei“, că „dez- 
voltarea vieţii monahale... a stimulat înflorirea artei și literaturii“ 
şi că „de sub lespedea ce acoperă astăzi mormîntul său, el veghează 


necontenit asupra ţării și neamului său““. La rîndul său, episcopul 


51 N. Bănescu, Pomenirea lui Mircea cel Bătrin, în „RI“, XXXII, 1946, nr. 1—12, 
p. 1—7. 
5&2 „Magazin istoric“, an I, 1967, nr. 3 (iunie), p. 1—4. 

Iosif, cuvîntînd celor prezenţi, în încheiere le-a precizat că „domnia 
şi personalitatea lui Mircea cel Bătrîn au rămas și vor rămîne o stră- 
lucită pagină de istorie pentru poporul nostru. De aceea noi, în calitate 
de urmași și strănepoţi ai săi, sîntem datori să-i urmăm exemplul, 
slujindu-ne patria cu credinţă și devotament și rămînînd totdeauna 
fii credincioși ai Bisericii străbune““. 

După aceasta, la stăreţia mînăstirii, în faţa celor aflaţi acolo, 
mai mulți „elevi îmbrăcaţi în costume naţionale, au recitat versuri 
din Scrisoarea III a lui Mihai Eminescu“, în care precum s-a arătat, 
între altele, este preamărită victoria obţinută de Vodă Mircea la 
Rovine împotriva oastei otomane condusă de însuși sultanul Baiazid | 
Fulgerul. 

La sfîrșit, în „Cartea de aur“* a Mînăstirii Cozia s-a așternut o 
însemnare ocazională, spre a purta peste veacuri comemorarea aci 
menționatului soroc din istoria patriei noastre, care-i în legătură 
directă cu ctitorul ei, marele domnitor „lo, Mircea Voievod““ 5. 

Cu același prilej, în reviste bisericești de la București și Craiova 
şi în alte periodice din ţară s-au publicat articole, în care, sub diferite 
aspecte, a fost evocat evenimentul aniversat. 

În afară de acestea, profesorul și compozitorul Nicolae Lungu a 
alcătuit un „poem pentru cor de voci bărbătești şi declamator“*, 
intitulat: „La Cozia pe Ol“. În textul acestuia se scriu şi următoarele : 


„Sub lespede de piatră E Mircea cel Bătrîn. 
La Cozia pe Olt Şi zi de zi într-una 
De veacuri stă de veghe Şi seri întotdeauna 
Acel care altădată Cîntări de pslami şi rugi 
Luptînd pentru credință Se-nalţă spre altar 
Aflat-a biruinţă Şi-n dangăte de clopot 
Pe lespede stă scris Pe Oltul milenar 
Cu slove dăltuite Plutesc în jos departe 
Citite de norod: Şi merg pînă la Mare 
„Aicea odihneşte ctitorul voievod Pe unde-a stăpînit 
E Mircea, Domnul mare Acelaşi domn vestit. 
Ce-nfrînt-a pe păgân Te-nalţă, neam român, prin veacuri 
E Mircea voievodul Şi neuitînd trecutul 


53 Ierom. Chesarie Gheorghescu, La umbra lui Mircea de la Cozia, în „M.0.“, XX, 1968, 
nr. 1—2, p. 128—130. 

Croiește-ţi mai departe Dorită şi-altă dată 
Mereu cu tot avîntul De toţi care ca Mircea 
O viaţă tot mai bună Veghează azi sub piatră ,. .% 54, 


O viaţă fericită 


Cum prima parte a anului 1970, printre altele, aducea cu sine și 
scurgerea a 575 de ani de la bătălia de la Rovine, purtată împotriva 
turcilor și câștigată de oastea lui Mircea cel Mare, conștiința româ- 
nească n-a lăsat ca acest moment de glorie din istoria poporului 
nostru să treacă neobservat. Și prin grija Comitetului de Stat pentru 
Cultură și Artă, filiala acestuia din judeţul Teleorman a organizat 
un Simpozion ,„Rovine-575 uni““, care s-a desfășurat în Sala de confe- 
rințe a Casei de cultură din Roşiorii de Vede. Au participat profesori, 
cercetători ştiinţifici, arheologi, muzeografi, studenţi, militari și 
elevi din Roşiori, Alexandria, Pitești, Giurgiu şi Bucureşti şi s-au 
prezentat nouă comunicări și referate. Cum era și firesc, prin acestea 
Mircea cel Mare a fost înfățișat mai ales ca organizator de oști şi con- 
structor de cetăţi, — s-au adus noi date în legătură cu Cetatea Turnu, 
în vremea lui —, s-au formulat apoi alte ipoteze privitoare la locali- 
zarea luptei de la Rovine, s-a vorbit despre oglindirea acesteia în folclor 
şi în literatură și s-au pus înainte date privind relaţiile internaţionale 
pe care Țara Românească le-a avut înaintea ei. 

Discuţiile, purtate pe marginea acestor comunicări, au „scos în 
evidență importanţa politică și militară pentru Ţara Românească 
a luptei de la Rovine, nivelul tehnicii și artei militare româneşti 
în acea epocă, au exprimat interesante și sugestive ipoteze de lucru 
privind localizarea ei şi au subliniat nivelul științific al lucrărilor și 
discuţiilor““, 

Cu prilejul simpozionului, la Roşiori s-a organizat „o expoziţie 
cu caracter istoric, cuprinzînd facsimile de documente din timpul lui 
Mircea, monede de argint originale din acea epocă, planuri privind 
localizarea luptei de la Rovine, precum și material arheologic, — 
vîrfuri de săgeți din secolele XIV—XV —, descoperit în timpul 


5 V.: „B.O.R.“, LXXXVI, 1968, nr. 1—2, p. 107—119. 

săpăturilor efectuate pe locul unde se presupune că s-a dat această 
luptă‘‘. În aceeași zi, după amiază, s-au vizitat ruinele cetății Turnu 
din marginea oraşului Turnu Măgurele, de pe Dunăre 55. 


* 


Și după aceasta, Mircea cel Mare a continuat să fie prezent în 
conștiința românilor. Menționăm numai că în 1973, din studiile de 
istorie medie a Românilor ale lui Barbu T. Câmpina (m. 1959), — 
privindu-l și pe el—, s-a publicat un fragment în Magazin istoric 5 
şi că trei ani mai apoi, în 1976, profesorii Constantin C. Giurescu şi 
Dinu C. Giurescu, în volumul al doilea din a lor Istorie a Românilor, au 
închinat domniei lui un lung și bine sistematizat capitol, înfățișîndu-i-o 
sub toate laturile 5”. 


* 


Și o seamă de creații artistice din acest timp ale unora dintre 
iscusiții noștri maeștri au fost închinate marelui voievod. În anul 1966, 
de pildă, pictorii Gheorghe Popescu şi Nuni Dona au realizat în frescă 
la „Muzeul de Istorie naţională şi Arheologie“* din Constanţa un an- 
samblu de pictură murală, intitulat „Din trecutul Dobrogei“*, în care 
una dintre scene înfățișează pe Mircea cel Mare stăpînitor și ai acestei 
provincii românești. De asemenea, în primii ani ai deceniului următor 
sculptorul Ion Irimescu a lucrat din bronz două statui ale voievodului 
nostru, — una pentru Municipiul Rimnicu-Vilcea și alta pentru 
„„Muzeul Olteniei“* din Craiova —, iar maestrul Oscar Han încă una 
pentru orașul Turnu Măgurele, judeţul Teleorman, așezat, cum se 
știe, în imediata apropiere a fostei cetăți Turnu, cu care el, Vodă 
Mircea, a avut strînse legături. În anul 1972 artistul poporului Ion 
Jalea a realizat statuia de la Tulcea a acestui viteaz domn. amintită 
şi mai sus. Ceva mai apoi, în anii 1977 și 1979, maeștrii Gheorghe 
Spiridon și, respectiv, Liana și Gheorghe Șaru au executat câte o tapi- 
serie monumentală, intitulată a celui dintîi „Trecut și prezent““, iar a 
celor din urmă „File de istorie““. Prima se află în „Casa de Cultură a 
Sindicatelor“* din Tirgoviște, iar a doua la „Muzeul memorial Alexan- 
dru-lon Cuza“ din Ruginoasa, judeţul lași, și în compoziţiile lor 


55 C. Ş. (erban), Simpozion „Rovine-575 ani“, în „Revista Muzeelor“, anul 1970, nr. 1, 
P. 84; Coralia Fotino, Aniversarea bătăliei de la Rovine, în „Studii“, Revistă de istorie, XXIII, 
1970, nr. 1, p. 156—157. 
š Barbu T. Câmpina, „Principele cel mai puternic şi cel mai vileaz“* — Mircea cel Pătrin, 
în „Magazin istoric“, VII, 1973, nr. 1 (70), p. 2—8. 
s6 57 Constantin C. Giurescu, — Dinu C. Giurescu, Istoria Românilor, vol. II, București, 1976, 
p. —93, 

este înfățișat nu numai chipul său, ci şi detalii reprezentînd momente 
din vremea sa. 


x 


Din toate cele mai sus semnalate, reiese că veac după veac, 
în conștiința fiecărei generaţii de români s-a privit cu simpatie, s-a 
păstrat și s-a transmis figura senină a „bătrînului“* acela — „simplu 
după vorbă, după port“*—, cum, cu atîta tîlc stihuia Mihai Eminescu, 
care a ştiut să fie „un adevărat părinte al neamului său apărat de 
primejdii și nevoi; un înţelept și un viteaz de care își vor fi amintit 
multă vreme nu numai poporul său, ci și vecinii şi vrăjmaşii față de 
care s-a purtat cu o demnitate pe drept intrată în legendă“ 58, 


58 Cf. Reportajul, semnat „m. mir“, din ziarul „Universul“, an. 55, nr, 133 de marţi 
17 mai 1938, p. 9. 


www.dacoromanica.ro 


CAPITOLUL 2 


ANIVERSAREA A 600 DE ANI 
DE LA URCAREA PE TRON A LUI MIRCEA CEL MARE 


Prin hotărîrea Comitetului Politic Executiv al Comitetului Central 
al P.C.R. din 9 mai 1986, aniversarea a 600 de ani de la urcarea pe 
tronul Ţării Româneşti a marelui domn, în septembrie 1986, a căpătat o 
deosebită importanță pe plan naţional. Ca urmare a acestei hotărîri, 
s-au publicat sute de articole în revistele de specialitate sau de 
cultură, ca și în presa centrală și locală, s-au organizat numeroase 
sesiuni științifice și simpozioane dedicate domniei și personalităţii 
ilustrului voievod, s-au realizat o serie de filme documentare la Stu- 
dioul „Al. Sahia““ și la Televiziune etc. Cartea aceasta este ea însăși 
rezultatul acestei frumoase iniţiative. 


Președintele Republicii, domnul Nicolae Ceaușescu, a subliniat 
în cîteva cuvîntări importanţa aniversării marelui domn, mai întîi 
la Congresul al III-lea al oamenilor muncii din industrie şi alte sec- 
toare economice ale României Socialiste, din 4 septembrie 1986, unde 
conducătorul statului nostru a spus: ,,Consider ca o înaltă datorie 
patriotică să reamintesc, și la acest mare forum al democraţiei munci- 
torești, drumul lung de luptă și jertfă, de mai bine de 2500 de ani, 
de la atestarea documentară a existenţei dacilor, a „celor mai drepţi 
şi mai viteji dintre traci“, precum și împlinirea în acest an a 600 de 
ani de la venirea în fruntea Ţării Românești a marelui voievod Mircea 
cel Mare, moment care a marcat renașterea poporului român, începutul 
luptelor împotriva dominaţiei străine, pentru neatîrnare, pentru 
formarea poporului, a națiunii române, a statului unitar independent. 

Cinstim și vom cinsti întotdeauna gloriosul trecut de luptă eroică 
pentru formarea poporului, a naţiunii noastre, pe bunii și străbunii 
noștri, milioanele de eroi necunoscuţi, care au făcut totul, n-au 
precupeţit nici un efort, și-au dat viața, — jertfa supremă — pentru 
libertatea și existenţa poporului și naţiunii noastre“. 


1 Nicolae Ceauşescu, Cuvintare la Congresul al III-lea al oamenilor muncii din industrie 
şi alte sectoare economice ale României socialiste, 4 sept. 1986, Buc., 1986, p. 8—9. 

La marea adunare populară de la Tîrgovişte din 24 septembrie 
1986, — ţinută după inaugurarea Muzeului de istorie al judeţului 
Diîmboviţa, unde domnia lui Mircea cel Mare ocupă un loc central 
— Preşedintele Republicii a declarat: „În aceste luni se împlinesc 
600 de ani de cînd în fruntea Ţării Românești a venit Marele Voievod 
Mircea cel Mare. Capitala Ţării Româneşti se afla în Tîrgovişte. Tîr- 
goviştea, are, deci, un loc însemnat în istoria patriei noastre, în lupta 
pentru independenţă, împotriva cotropitorilor străini, pentru ne- 
atîrnare, pentru formarea și dezvoltarea poporului și naţiunii noastre. 

Asa cum am spus la Congresul oamenilor muncii, acest moment a 
constituit începutul renașterii poporului și formării naţiunii noastre. 
După o perioadă îndelungată de asuprire și împilare, perioada aceasta 
de acum șase secole a marcat o nouă epocă în istoria poporului nostru 
de mai bine de două milenii și Jumătate. Au fost secole grele, de luptă 
împotriva cotropitorilor străini. Dar poporul nostru — adevărat făuri- 
tor al istoriei patriei, al culturii, al civilizaţiei pe aceste meleaguri 
— a făcut totul, a acţionat în strînsă unitate și a asigurat formarea 
naţiunii române unitare și trecerea spre făurirea unei lumi mai drepte 
și mai bune, a socialismului și comunismului ! 

Cinstim pe toţi înaintașii noştri, pe Mircea cel Mare, pe Ştefan 
cel Mare, pe Mihai Viteazul şi pe atâţia alţii. Cinstim poporul nostru, 
adevăratul făuritor al istoriei“ 2. 

După cum constata recent istoricul I. Popescu-Puţuri, „ca şi 
în cazul altor mari aniversări istorice, sărbătorite din iniţiativa directă 
a secretarului genera! al partidului, aniversarea domniei lui Mircea 
prilejuieşte nu numai o simplă evocare a unei epoci istorice și a unei 
personalităţi politice, ci și o reaşezare mai potrivită cu adevărul fap- 
telor a locului acestui domnitor în multimilenara istorie a poporului 
român. Ctitorul acestei acţiuni de împrospătare a trecutului poporu- 
lui nostru, de restaurare a adevăratelor portrete ale conducăto- 
rilor lui, de înlăturare a ponegririlor și falsificărilor de tot felul, pre- 
zente încă în multe cărţi de istorie de aiurea, este, spre bucuria noastră, 
însuși secretarul general al partidului, preşedintele Republicii, tova- 
rășul Nicolae Ceauşescu, continuator vrednic, la scara marii istorii, 
a iluștrilor săi înaintași.“ 3 

Demn de consemnat este totodată faptul că manifestările ști- 
inţifice şi cele mai multe din studiile specialiștilor apărute cu acest 


2 „Scînteia“, 25 sept. 1986, p.3. 
3 „Scînteia“, 2] sept. 1986, p. 2. 

prilej au avut drept scop nu numai pe acela de a aduce omagiul 
cuvenit marelui înaintaș, dar să și contribuie la elucidarea unor as- 
pecte sau probleme controversate, sau mai puţin cercetate de istorio- 
grafia noastră mai veche; este vorba, deci, de o reconsiderare 
de ansamblu a acestei strălucite perioade din istoria patriei 
noastre. 


Una din cele mai importante manifestări științifice organizate 
cu acest prilej a fost simpozionul: „600 de ani de la urcarea pe tron 
a Marelui Mircea Voievod“, desfăşurat în ziua de 18 septembrie la 
Tîrgovişte, vechea capitală a Ţării Românești. La acest simpozion 
au luat parte cadre didactice din învățămîntul superior, cercetători, 
alți specialiști din domeniul istoriei, activiști de partid și de stat, 
numeroși oameni ai muncii din întreprinderile și instituţiile tîrgo- 
viștene, studenţi și elevi. 

După cum arătau partcipanții la acest simpozion în telegrama 
adresată Președintelui României: „Sub semnul înaltei preţuiri a 
istoriei poporului român, comunicările prezentate în cadrul simpozi- 
onului au relevat faptul că luptele purtate sub conducerea Marelui 
Mircea Voievod pentru independenţă și unitate statală au reprezentat 
un moment crucial în dezvoltarea poporului român, înrîurind pentru 
multe secole cursul istoriei acestora. Victoriile repurtate de poporul 
român în vremea marelui voievod împotriva cotropitorilor străini au 
asigurat — într-o epocă în care de pe harta Europei, sub loviturile 
Imperiului Otoman, au dispărut numeroase state ca entităţi politice 
de sine stătătoare — păstrarea fiinţei de stat a ţării și, prin aceasta, 
a condiţiilor necesare liberei dezvoltări a poporului nostru, progre- 
sului său social-economic. Totodată, s-a subliniat că în timpul glori- 
oasei domnii a Marelui Mircea Voievod, ţara a cunoscut o puternică 
consolidare a organizării statale, de intensă dezvoltare a vieţii econo- 
mice, de remarcabilă înflorire a artei și culturii. 

În comunicările susținute s-a evidenţiat faptul că în eroica luptă 
pentru apărarea neatîrnării, Marele Mircea Voievod s-a bazat pe ridi- 
carea întregului popor, bătăliile purtate, sub conducerea sa, dobîn- 
dind un profund caracter popular și naţional. S-a subliniat, totodată, 
că în eforturile pentru păstrarea libertăţii pămîntului strămoșesc, 
demnul înaintaș al istoriei a realizat o strînsă colaborare cu celelalte 
ţări române, lupta comună a Ţării Românești a Munteniei, Ţării 

Românești a Moldovei și Ţării Românești a Transilvaniei dovedindu- 
A e. PSI A . . A é 
se în perioada ce a urmat un factor hotărîtor în obținerea izbînzilor 

noastre, în dreapta luptă pentru libertate și independență. 


În cadrul simpozionului s-a relevat faptul că sub conducerea mare- 
lui domnitor poporul român a constituit un puternic scut de apărare a 
libertăţii multor popoare din Europa, amenințate de Imperiul Otoman, 
stăvilind pentru decenii întregi înaintarea acestuia spre inima Europei, 
ceea ce conferă domniei sale o uriașă valoare și semnificaţie interna- 
țională““ 4, 

O altă importantă manifestare dedicată aniversării urcării pe 
tron a lui Mircea voievod a fost sesiunea științifică organizată în 
Capitală, în ziua de 20 septembrie 1986, cu tema: „Marele Mircea 
Voievod — personalitate proeminentă a istoriei naționale“. 

În telegrama adresată președintelui Republicii, participanţii 
la această manifestare științifică au relevat: „În spiritul înaltei pre- 
tuiri pe care Dumneavoastră, mult iubite tovarăşe Nicolae Ceaușescu, 
o acordaţi trecutului glorios de luptă al poporului român, punerii 
în valoare a tezaurului de învăţăminte ale istoriei, educării patriotice, 
revoluţionare a maselor, comunicările prezentate în cadrul sesiunii 
au înfățișat proeminenta personalitate a domnitorului Mircea Voievod, 
strateg iscusit și conducător neînfricat al poporului nostru pentru 
păstrarea fiinţei proprii și apărarea gliei strămoșești. Faptele domni- 
torului Mircea Voievod, dimensiunea universală a personalităţii 
sale, strălucitele biruinţe obținute pe cîmpul de luptă prin efortul 
și jertfa întregului popor român dau expresie măreţului ideal pe care 
domnitorul Țării Românești a Munteniei l-a slujit consecvent, căruia 
i-a încheiat întreaga viaţă, idealul suprem românesc de liber- 
tate, independenţă și unitate, purtat prin veacuri cu bărbăţie și 
eroism. 

Comunicările susținute au evidenţiat că, sub conducerea domni- 
torului Mircea Voievod, ţara a cunoscut o perioadă de puternică 
dezvoltare economică și socială, de promovare și înflorire a culturii 
românești, de sporire a forţei și capacităţii de apărare a ţării, a gliei 
străhune, de apărare a independenţei și suveranităţii patriei. S-a 
relevat că Mircea Voievod, conștient de unitatea de cultură materială 
şi spirituală, de unitatea de neam și limbă a poporului nostru, a 
realizat o strînsă colaborare cu Țara Românească a Moldovei și Ţara 


4 „Scînteia“, 19 sept. 1986, p. 1. 

Românească a Transilvaniei, unitatea acestora dovedindu-se atunci, 
ca şi în veacurile ce au urmat, un factor fundamental, hotărîtor, al 
luptei victorioase a românilor pentru existență de sine stătătoare, 
pentru apărarea libertăţii și integrității pămîntului strămoșesc. 

Lucrările sesiunii au prilejuit evidenţierea contribuţiei nepieri- 
toare a poporului nostru la îmbogățirea tezaurului de valori al istoriei 
europene și universale. În cadrul sesiunii s-a relevat faptul că, sub 
conducerea Marelui Mircea Voievod, poporul român a constituit o 
puternică stavilă în calea expansiunii otomane spre centrul Europei 
şi, prin aceasta, s-a afirmat ca apărător neînfricat al culturii și civi- 
lizaţiei europene, al liniştii popoarelor în această parte a continentului 
nostru. 

S-a relevat cu putere că eroismul şi măreţele victorii obţinute 
de Mircea Voievod în lupta pentru apărarea neatîrnării ilustrează 
forţa și tăria unui popor hotărît să fie stăpîn pe soarta sa, să lupte 
pînă la capăt, cu fermitate și eroism, pentru realizarea aspirațiilor 
sale legitime — asigurarea libertăţii și independenţei, a progresului 
social“ 5, 

Comunicările ţinute la sesiunile științifice amintite, ca și studiile 
apărute în ultima vreme au scos în evidenţă următoarele merite prin- 
cipale ale domniei lui Mircea cel Mare: unificator şi întregitor al teri- 
toriului Ţării Românești, organizator al ţării, îndeosebi al mijloacelor 
de apărare ale acesteia şi — pe deasupra tuturor — acela de a fi stăvilit 
la Dunăre expansiunea otomană, asigurind astfel independența Țării 
Româneşti, într-o epocă în care — e bine să nu uităm aceasta nici- 
odată — statele dunărene dispăreau sub loviturile oştilor otomane. 

Nu este scopul rîndurilor de față acela de a întocmi un bilanț 
al rezultatelor noi obţinute în ultima vreme în lămurirea unor pro- 
bleme controversate, ca și în cunoașterea mai completă a unor aspecte 
ale domniei lui Mircea cel Mare; unele din aceste contribuţii au fost 
folosite la locul cuvenit în lucrarea noastră, iar altele sînt încă în curs 
de apariție. S-au pus, de asemenea, în circulaţie o serie de izvoare 
(documente, cronici, etc.) care aduc lămuriri suplimentare într-o 
serie de probleme cum sînt: datarea şi localizarea celebrei bătălii 
de la Rovine (17 mai 1395), evoluţia relaţiilor cu Imperiul Otoman, 
stăpînirea lui Mircea asupra Dobrogei, recunoașterea europeană a 
importanţei luptei antiotomane conduse de marele domn etc. 


5 „Scînteia“, 21 sept. 1986, p. 1. 

În concluzie, se poate spune, deci, că aniversarea a 600 de ani 
de la urcarea pe tronul Ţării Românești a Marelui Mircea a constituit 
— pe lîngă prilejul de a-i aduce prinosul nostru de admiraţie și caldă 
recunoștință acestui ilustru înaintaș —și pe acela de a îmbogăţi 
cu date și interpretări noi istoriografia noastră despre această stră- 
lucită personalitate a istoriei poporului român, considerat de con- 
temporanii săi drept „cel mai puternic și cel mai viteaz dintre principii 
creștini“, 

Mircea cel Mare şi fiul său Mihail Mircea cel Mare şi soția sa Mara (tablou votiv din biserica 
(frescă din bolniţa m-rii Cozia) schitului Brădet — Arges) 


Obiecte de uz casnic (sec. XV) 

Vase smălțuite descopertie la Zimnicea (clișee din Muzeul de istorie R.S.R.) 


II 

Mircea cel Mare, statuie de bronz 
aflată la « Muzeul Olteniei» din Monumentul lui Mircea cel Mare de la Turnu Măgurele, operă 
Craiova din anul 1972 a sculptorului Oscar Han 
MI 

Statuia ecvestră a lui Mircea cel Mare din orașul Tulcea, sculptată, în anul 
1972, de artistul poporului Ion Jalea 


IV 

Detaliu cu marele voievod Mircea din tapiseria monumentală « Trecut şi prezent», executată, 
în anul 1977, de maestrul Gheorghe Spiridon. Se află la « Casa de Cultură a Sindicatelor» din 
Tîrgovişte 

Privilegiul acordat de Mircea cel Mare negustorilor lioveni 

Monede din timpul lui Mircea cel Mare 

Cetatea de la Drobeta-T. Severin (see. XIII—XIV) 

Biserica me-rii Cozia 

Biserica m-rii Cotmeana — Argeș 

Biserica m-rii Tismana Biserica m-rii Snagov 

Ferecătura de argint aurit a Tetraevanghelului lui Nicodim 

Nebederniţa de la Partea inferioară a epitrahilului de la Tismana 
Tismana a mitropolitului Antim Critopol al Ungrovlahiei (sec. X 


Fragment din broderia epitrahilului de la Tismana cu inscripţii monogramatice greceşti 
(sec. XIV) 

Mircea cel Mare primind o solie otoman 

Mormântul lui Mircea cel Mare din biserica m-rii Cozia şi capacul cu inscripţia de pe 
mormiînt pusă la 1938 

Inscripţie descoperită la Silistra (1403 sau 1408), amintind de luptele lui Mircea cel Mare cu turcii 

Mircea cel Mare, stăpinitor al Dobrogei. Scenă din Statuia lui Mircea cel Mare din Municipiul 
ansamblul de pictură murală, în frescă, intitulat Rîmnicu Vilcea, lucrată din bronz, în anul 1971, 
«Din trecutul Dobrogei», realizat, în anul 1966, de artistul poporului Ion Irimescu 
de maeștrii Gheorghe Popescu şi Nuni Dona la 
„Muzeul de Istorie națională şi Arheologie» din 

Constanţa 

Mircea cel Mare și alte figuri de seamă din trecutul nostru. Fragment din tapiseria 
monumentală « File de istorie», realizată, în 1979, de maeştrii Liana şi Gheorghe Șaru 
pentru Muzeul memorial « Alexandru Ioan Cuza» din Ruginoasa, judeţul Iaşi 

CAPITOLUL 3 


MIRCEA CEL MARE 
ÎN ISTORIOGRAFIA ROMÂNEASCĂ 


SCHIȚĂ DE PORTRET 


Respectat și lăudat chiar de dușmanii săi, care-l considerau 
„regele regilor din țările creştine de pe vremea sa“, „unul din monarhii 
celebri din ţările necredincioase ( = creştine) din acea vreme“, „un 
ghiaur ( = creştin) tare viteaz“ sau „cel mai viteaz și cel mai ager 
dintre principii creștini“, Mircea cel Mare a rămas în istoriografia 
noastră ca unul din cei mai de seamă voievozi din trecut, fiind citat 
totdeauna, cu cinstea şi respectul cuvenite marilor eroi, alături de Ştefan 
cel Mare sau Mihai Viteazul. 


În paginile ce urmează vom încerca să prezentăm personalitatea 
marelui domn așa cum rezultă ea din operele istoricilor care s-au 
preocupat de domnia lui; ne referim îndeosebi la: D. Onciul, N. 
Iorga, P. P. Panaitescu, C. C. Giurescu și alții. 

N. Iorga a relevat mai întîi calitățile de diplomat ale lui Mircea 
cel Mare, care „nu s-a lăsat condus nici de amintiri, nici de legături 
din alt domeniu decît al politicii singure. Creştin sau păgîn, catolic 
sau ortodox, vechi prieten sau dușman de ieri, erau numai elemente 
într-un calcul de o continuă exactitate, care i-a îngăduit să mîntuie 
în scaun, cu hotarele stăpînirii sale respectate de oricine, nu prin 
forța de care nu s-a știut folosi fiul și urmașul, Mihail, ci prin marea 
lui pricepere de a întrebuința oameni și împrejurări“ 1. 

Toate eforturile lui Mircea cel Mare au urmărit un singur scop: 
să asigure independenţa Ţării Românești: „Cu o deplină cunoaştere a 
realităţilor europene şi a raporturilor de forţe, cu hotărîre și cu simţul 
măsurii, el a unit şi condus eforturile tuturora pentru păstrarea 
independenţei ţării, temei esenţial al dezvoltării poporului nostru 
în evul de mijloc al istoriei românești“ 2. 

Datorită acestei lupte eroice, „pe cînd celelalte state creştine 
din sud-estul Europei au căzut victimă cumplitei furtuni musulmane, 
principatele româneşti le-au supravieţuit în greaua luptă, urmîndu-şi 
fără întrerupere o viaţă a lor proprie şi stînd timp îndelungat în fruntea 


1 N. Iorga, Rostul lui Mircea Vodă I-iu (RI, 1938, p. 157), 
2 Dinu C. Giurescu, Politica externă a Țării Româneşti sub Mircea cel Bătrin, în vol. 
Pagini din trecutul diplomaţiei româneşti, p. 75. 

creştinătăţii ortodoxe, drept, scut al Bisericii Răsăritului și adăpost 
al tradiţiilor ei“ 3. 

De aceea, au remarcat alţi istorici, „jertfa lui Mircea n-a fost 
zadarnică. Prin 'rezistenţa lui îndelungată, prin respectul pe care 
vitejia și priceperea lui au știut să le impună adversarilor, Mircea a 
păstrat fiinţa statului muntean. Este foarte mult, cînd ne gîndim că 
în acecași vreme, state mai vechi cum erau Bulgaria şi Serbia cad — 
pentru o jumătate de mileniu— sub loviturile Semilunei““ 4. 

Alţi istorici au subliniat poziția deosebită la care a ajuns Tara 
Românească în vremea lui Mircea cel Mare: „Sub conducerea lui 
Mircea cel Bătrîn, Ţara Românească. se înălțasc în :îndul unor 
mari puteri prin întinderea nouă a teritoriului ci și prin reformele 
ce întăriseră paralel forţa ei internă, prin politica de colaborare a 
domnului său cu vecinii și prin simpatia activă pe care aceștia i-o 


arătau “5. 


Poziţia cu totul deosebită a Ţării Româneşti în relaţiile sale 
externe a avut la bază în mod firesc o înţeleapiă politică internă: 


„solicitudinea lui (Mircea) pentru prosperitatea şi organizarea țării 
înăuntru, cum și pentru relaţiile politice și comerciale cu statele 
dimprejur, solicitudinea lui părintească pentru popor şi oaste, în 
lunga și înţeleapta lui domnie, au dat tînărului principat acea conso- 
lidare înăuntru și acea putere de rezistenţă în afară care l-au făcut 
să se poată menţine și în furtunile următoare“ 6. 

„Mircea n-a fost numai un luptător: el rămîne pentru istorie unul 
din marii meșteri organizatori, i-am spune un bun gospodar român, 
nu numai un adunător de pămînt românesc, dar și un chibzuit orîn- 
duitor al acestui pămînt. Asemenea oameni în trecutul nostru se 
numeau ctitori și, precum Biserica are părinţii ei, care i-au așezat 


3 D, Onciul, Mircea cel Bătrin. Cuvintare comemorativă la cinci sute de ani de la moartea lui, 
în Scrieri istorice, II, ed. A. Sacerdoţeanu, p. 258. 

4C. C. Giurescu, Istoria românilor, ed. a V-a, vol. I, Buc., 1946, p.482. 

5 B. T. Câmpina, op. cit., p 331. Vezi și idem, „Principele cel mai puternic şi cel mai 
viteaz“: Mircea cel Bătrin (Mag. istoric“, 1973, nr. 1, p. 3—8). 

€ D. Onciul, op. cit., p. 259. 

Vezi și Ştefan Ştefănescu, Mircea cel Mare — apărător al românilor şi al Europei la Dunărea 
de Jos (R. A., 1986, nr. 3, p. 264 şi 271), care îi face un reușit portret lui Mircea: „înzestrat 
cu un deosebit simț politic, chibzuit în măsurile întreptinse ce vizau cîrmuirea ţării, viteaz și 
ingenios comandant de oști, Mircea Voievod a intrat în istorie ca luminos reper în construcția 
statală românească şi impunerea durabilităţii ei. .. Mircea Voievod s-a dovedit Mare prin talentul 
militar, ca şi prin tactul diplomatic, prin spiritul de organizare și energia manifestată ca ţara 
să fie tot mai frumoasă, mai puternică şi mai slăvită. Cîrmaci înțelept, el şi-a dat seama că pro- 
blema cardinală care se punea în fața Ţărilor Române era să navigheze în așa fel încît să evite 
Scylla otomană fără a naufragia în apele Caribdei creștine“. 

temeliile, şi țările au pe ai nai fără de care n-ar fi fost temelia tare a 
începuturilor“ 7, ý 

Tot lui Nicolae Iorga fi datorăm şi un izbutit portret al lui 
Mircea comandant de oaste: „cu sabia la coapsă e înfățișat el și pe zidu- 
rile Coziei şi pe acelea mult mai modeste ale creaţiunii sale din partea 
muntelui dincolo de Olt și astfel apare el şi pe monete, încununat cu 
o coroană împărătească, dar în zale şi cu mîna pe plăselele armei de 
apărare a ţării care-i fusese încredinţată“ 8. 

Mircea a fost și un cavaler, care „n-a luptat contra nimănui dintre 
cei care nu se mai puteau apăra, n-a căutat să se răzbune asupra celor 
pe care nevoia-i aducea, ca la Rovine, pe urma oștilor turceşti în 
pămîntul său, a căutat prietenii unde erau cu putinţă şi a cules moș- 
teniri, ca în Dobrogea, unde se prezentau de la sine““, pe baza originii 
comune a locuitorilor celor două provincii româneşti °. 

Alţi istorici au subliniat importanţa relaţiilor de colaborare dintre 
țările române în vremea lui Mircea, a cărui domnie „stă la începutul 
solidarităţii românești în lupta împotriva turcilor, pentru incepen- 
denţă și apărarea Europei“ 19, Mircea fiind considerat „un protector** 
pentru Moldova și Transilvania. 

Recapitulînd, putem spune că principalele merite ale marelui 
domn au fost bine scoase în evidenţă de C. C. Giurescu: „A fost 
viteaz în războaie; ce n-au putut face cavalerii înzăoaţi ai Apusului 
(la Nicopole — N.S.) și toţi creştinii din Balcani a făcut singur. 
A fost strălucit diplomat, izbutind să devină centrul unui întreg sistem 
de alianţe și determinînd multă vreme situaţia internă a Imperiului 
otoman. A. fost un priceput gospodar, preţuind îndeletnicirile care 
aduc bogăţia, încheind tratate de comerţ cu vecinii şi favorizînd 
exportul produselor ţării. A fost un creștin adevărat, dînd lui Dumnezeu 
ce i se cuvine, sprijinind pe cei ce se roagă lui, înzestrînd vechile 
lăcașuri și clădind altele noi. A fost, într-adevăr, un « mare voievod 
şi domn», unul dintre cei mai mari pe care i-a avut neamul nostru. 
Cu adînca lui pătrundere întemeiată pe cetirea continuă a vechilor 
noastre izveare, cu geniala intuiţie care l-a caracterizat, Eminescu, 
cunoscătorul întregului trecut românesc, a simţit frumuseţea acestei 
figuri, eroismul ei. Nu-i o întîmplare deci că pentru a slăvi epoca de 
glorie şi de înălțare a neamului a ales tocmai domnia lui Mircea. 


7 P. P. Panaitescu, Mircea cel Băirin, p. 341. 


8 N. Iorga. op. cit., p. 156. 
9 Ibidem, p. 159. 
1 P, P. Panaitescu, Io Mircea voievod („+Mag. istoric", 1967, nr. 3, p. 4). 

Ea înfățișează momentul culminant al dezvoltării istorice în Țara 
Românească în primele trei secole. Abia în vremea lui Mihai Viteazul 
vom mai avea încă un asemenea moment“ ll. 

Ţinînd seama de faptele sale, alţi istorici ca D. Onciul au 
considerat că Mircea cel Mare poate fi încadrat „între cei mai de frunte 
luptători ai creștinătății în secolul său, ca și pe urmă Ştefan cel 
Mare și Mihai Viteazul, (care) cîteși trei au înscris cu spada lor — în 
luptă eroică pentru neatîrnare — pagini în istorie care sînt fala 
neamului românesc“ 2. 

„Nu greşim și nu exagerăm cu nimic, prin urmare, dacă vom 
spune că Mircea cel Mare a fost cel dintîi șef de stat și conducător de 
oști român care s-a impus dincolo de hotarele țării sale ca o mare 
figură europeană, ca un om politic și militar cu intervenţii hotăritoare 
nu numai în destinele poporului său, dar și în evoluţia generală a 
istoriei continentului european“ !. 

„Pentru noi, românii, măreţia lui Mircea își are însă raţiuni 
mai adînci decît aceste spectaculoase succese militare: în ceea ce a 
ştiut să facă din ele. Căci, într-adevăr, Mircea I a fost „cel Mare“, 
fiindcă a obligat, politicește, pe șefii unui mare imperiu în formare, al 
celui mai mare imperiu continental pe care-l văzuse lumea medite- 
raneană de la Imperiul roman, să semneze pentru prima oară un anga- 
jament solemn că vor respecta statutul de absolută independenţă 
interioară a românilor, în schimbul angajamentului acestora de a nu 
se mai ridica la luptă și a plăti un simbolic tribut. N. Iorga a observat 
că niciodată înainte otomanii nu au acceptat așa ceva, şi numai după 
„capitulaţiile““ lui Mahomed I pentru Mircea vor repeta gestul față 
de Veneţia““. ( Paralelisme şi iniţiative de istorie universală la români, 
p. 12—13). 

„Statutul de autonomie care însemna, practic, deplina libertate 
a dezvoltării spirituale și culturale și o largă marje de manevră politică 
externă, cu care ţările române s-au deosebit în Europa, secole în şir, 
de teritoriile supuse direct administraţiei otomane, acest statut 
hotărîtor pentru toată istoria lor ulterioară a fost smuls, cu sabia şi 
diplomaţia deopotrivă, de Mircea, care pentru asta merită din plin a 
fi numit « cel Mare». Căci fără el nu ar mai fi existat nici un domn, 
nici mare, nici mic, nici viteaz, nici cumplit, nici în altfel! O Ţară 
Românească transformată în provincie otomană în 1395 (şi toate 


11 C, C. Giurescu, op. cit., p. 497—499. 
1? D. Onciul, op. cit., p. 243. 
B Alexandru V. Diţă, art. cit., p. 23. 

semnele sînt că Baiazid de aceea venise cu cea mai puternică armată 
ridicată vreodată, pînă atunci, de Imperiul otoman) ar fi curmat în 
fașă destinul Moldovei și l-ar fi pecetluit pe al Transilvaniei“ 14. 

Pe edificiul durat și apărat în mod strălucit de Mircea cel Mare 
a fost posibilă evoluţia istorică comună a celor trei ţări române în 
veacurile ce au urmat, asigurîndu-se astfel condiţiile necesare conti- 
nuării operei de unificare politico-statală pe vatra străbună carpato- 
danubiano-pontică. 

„Din mormîntul său de la Cozia, umbra lui ne însuflețește, 
îndemnîndu-ne la faptele iubirii de ţară și ale tăriei de credinţă, 
virtuţi prin care, cu vitejie și înțelepciune, el și-a cucerit cunună de 
glorie nepieritoare... Binecuvîntată în istorie, binecuvîntată în 
conştiinţa naţională și în inimile românești este domnia lui. Bine- 
cuvîntată fie amintirea lui deapururea !'“, erau cuvintele cu care marele 
istoric D. Onciul își încheia cuvîntarea comemorativă rostită în 1918 15, 
cuvinte cu care încheiem și noi aceste pagini dedicate marelui voievod 
la împlinirea a 600 de ani de la urcarea sa pe tronul Ţării Românești. 


14 Dan Zamfirescu, Un ctitor al măreției româneşti în istoria universală (,.Luceafărulee 14 
iunie 1986). 
15 D. Onciul, op. cit, p. 260. 

